
Apa întunecată şi rece ca gheaţa îi pişcă 
gleznele agitate. 

Nu o făcea să se gândească la usturimea 
frigului de iarnă şi nici măcar la arsura gheții, ci la 
ceva mai rece. Mai profund. 

La frigul dintre stele, la frigul lumii de dinaintea 
luminii. 

La frigul iadului - al adevăratului iad, îşi dădu 
ea seama când se opuse mâinilor violente care 
încercau să o împingă în Cazan. 

Al adevăratului iad, pentru că Elain era cea 
care zăcea pe podeaua de piatră, sub privirea 
masculului Fae, roşcat, cu un singur ochi. Pentru că 
urechi ascuţite ieşeau prin părul blond-şaten 
murdar al surorii ei şi o strălucire nemuritoare 
radia din pielea albă a lui Elain. 

Al adevăratului iad - mai groaznic decât 
profunzimile întunecate de la doar câţiva 
centimetri de degetele ei de la picioare. 

— Scufund-o! ordonă regele Fae cu faţa ca de 
piatră. 

lar sunetul acelei voci, al vocii masculului care 
îi făcuse asta lui Elain... 

Ea ştia că intră în Cazan. Ştia că avea să piardă 
lupta asta. 

Ştia că nu venea nimeni să o salveze: nici 
Feyre, care plângea, nici fostul iubit al lui Feyre, cu 
căluş în gură, nici noul ei partener devastat. 

Nu Cassian, care era distrus şi sângera pe 
podea. Războinicul încerca încă să se ridice pe 
braţele tremurânde. Ca să ajungă la ea. 


7 


Regele Hybernului - el făcuse asta. Lui Elain. 
Lui Cassian. 

ŞI ei. 

Apa rece ca gheaţa o făcea să simtă usturimi 
în tălpi. 

Era un sărut otrăvit, o moarte atât de 
permanentă, încât fiecare centimetru din trupul ei 
urla sfidător. 

Intra - dar nu cu uşurinţă. 

Apa o apucă de glezne cu gheare fantomatice, 
trăgând-o la fund. Ea se răsuci, eliberându-şi braţul 
din strânsoarea străjerului, cu o smucitură. 

lar Nesta Archeron arătă cu degetul. Un deget 
- spre regele Hybernului. 

O promisiune mortală. O ţintă însemnată. 

Mâinile o împinseră în ghearele apei care o 
aştepta. 

Nesta râse de teama ce se furişă în ochii 
regelui chiar înainte ca apa să o înghită cu totul. 

La început 

ŞI la sfârşit 

Era întunericul 

Şi nimic altceva. 

Nu simţi frigul când se scufundă într-o mare 
fără fund, fără orizont, fără suprafaţă. Dar simţi 
usturimea. 

Nemurirea nu era o tinereţe senină. 

Era foc. 

Era minereu topit turnat în venele ei, 
fierbându-i sângele uman până ce nu mai fu decât 
abur, călindu-i oasele fragile până deveniră de oţel. 

lar când deschise gura ca să ţipe, când durerea 
o sfâşie în două, nu se auzi niciun sunet. Nu era 
nimic în acest loc, în afară de întuneric, agonie şi 
putere... 

Ei toţi aveau să plătească. 

Incepând cu acest Cazan. 

Incepând de acum. 

Ea sfâşie întunericul cu gheare şi dinţi, rupând, 
despicând şi mărunţind. 

lar eternitatea întunecată din jurul ei tremură. 
Dădu înapoi. Se zvârcoli. 

Râse când întunericul dădu înapoi. Râse de 
gura plină de puterea pe care o smulsese şi o 
înghiţise cu totul; râse de pumnii de eternitate pe 
care şi-i împinse în inimă şi în vene. 

Cazanul se zbătu ca o pasăre sub laba unei 
pisici. Ea refuza să cedeze. 

Voia să ia înapoi tot ce-i furase lui Elain. 
Învăluiţi în eternitatea întunecată, Nesta şi Cazanul 
se încolăciră, arzând în beznă ca o stea nou 
apărută pe cer. 


Partea întâi 
Novicea 


Capitolul 1 


Cassian ridică pumnul în faţa uşii verzi de pe 
holul slab luminat şi ezită. 

Doborâse mai mulţi inamici decât îi păsa să 
numere, stătuse până la genunchi în sânge pe 
nenumărate câmpuri de luptă şi continuase să 
lovească, luase decizii care îl costaseră vieţile 
războinicilor pricepuţi, fusese general, soldat şi 
asasin şi, totuşi... iată-l coborând pumnul. 

Dând înapoi. 

Clădirea din partea nordică a Râului Sidra avea 
nevoie de o nouă zugrăveală. Şi de podele noi, 
dacă scândurile care-i scârţâiseră sub cizme când 
urcase cele două rânduri de scări fuseseră vreun 
semn. Dar cel puţin era curată. Cu siguranţă 
macabră după standardele Velarisului, dar pentru 
că în oraş nu era nicio mahala, asta nu spunea 
multe. Văzuse şi trăise în locuri mult mai rele. 

Totuşi, nu înţelesese niciodată de ce Nesta 
insista să locuiască aici. Ştia de ce nu voia să 
ocupe una dintre camerele din Casa Vântului - era 
mult prea departe de oraş, iar ea nu putea să 
zboare sau să se teleporteze, ceea ce însemna că 
avea de urcat şi de coborât zece mii de trepte. Dar 
de ce să locuiască în magherniţa asta, când casa 
din oraş era goală? De când se terminase 


construcţia uriaşei case a lui Feyre şi Rhys de 

lângă râu, cea din oraş rămăsese deschisă tuturor 
prietenilor care aveau nevoie de un loc în care să 
stea. El ştia sigur că Feyre îi oferise Nestei o 
cameră acolo - şi fusese refuzată. 

Se încruntă la uşa acoperită de vopsea 
coşcovită. Niciun sunet nu se auzea prin spaţiul 
destul de mare dintre uşă şi podea, suficient de lat 
încât să treacă până şi cei mai graşi şobolani: 
niciun miros nou nu dăinuia pe holul înghesuit. 

Poate avea noroc şi ea era în oraş - dormind 
probabil sub barul tavernei murdare pe care o 
vizitase cu o seară în urmă. Deşi varianta asta ar fi 
putut fi mai neplăcută, de vreme ce ar fi trebuit să 
îi dea de urmă acolo. 

Cassian îşi ridică din nou pumnul, culoarea 
roşie a pietrelor lui Siphon pâlpâind în vechile 
lumini fae agăţate de tavan. 

„Laşule! Adună-ţi curajul!” 

Cassian bătu o dată. De două ori. 

Linişte. 

Cassian aproape oftă zgomotos de uşurare. 
Slavă Mamei... 

Paşi alerţi şi precişi se auziră din partea 
cealaltă a uşii. Fiecare mai furios decât ultimul. 

El îşi strânse aripile şi-şi îndreptă umerii când 
îşi depărtă picioarele. Era o poziţie tradiţională de 
luptă, învățată în anii de instrucţie şi care acum 
era doar un automatism. Nu îndrăzni să se 
gândească de ce sunetul paşilor îi făcu trupul să o 
adopte. 

Pocnetul care se auzi când ea deschise fiecare 
dintre cele patru încuietori ar fi putut fi la fel de 
bine bătăile unei tobe de război. 

Cassian se gândi la lucrurile pe care voia să i le 
spună, la cum îi sugerase Feyre să le spună. 

Uşa se deschise brusc, mânerul răsucindu-se 
atât de puternic, încât Cassian se întrebă dacă ea 
îşi imagina că era gâtul lui. 

Nesta Archeron era deja încruntată. Dar iat-o! 

Arăta ca naiba. 

— Ce vrei? 

Ea nu deschise uşa mai mult de o palmă. 

Când o văzuse ultima dată? La petrecerea de 
la sfârşitul verii, pe barca aceea de pe Sidra, luna 
trecută? Nu arătase atât de rău. Deşi presupunea 
că nimeni nu arăta bine după o noapte în care 
încercase să se înece în vin şi tărie. Mai ales la... 

— Este şapte dimineața, continuă ea, 
măsurându-l cu privirea gri-albastră care îl enerva 
întotdeauna. 

Purta cămaşa unui mascul. Mai rău, purta doar 
cămaşa unui mascul. 

Cassian se sprijini cu o mână de tocul uşii şi îi 
schiţă un zâmbet care ştia că o făcea să îşi scoată 
ghearele. 

— Ai avut o noapte grea? 

De fapt, un an greu. Chipul ei frumos era palid, 
mult mai tras decât înainte de războiul cu 
Hybernul, buzele îi erau vinete, iar ochii aceia... 
erau reci şi tăioşi ca o dimineaţă de iarnă în munţi. 

Nicio bucurie, niciun zâmbet nu se citea pe 
chipul ei. În fiinţa ei. 

Ea dădu să-i prindă mâna cu uşa. 

El băgă piciorul în spaţiul gol înainte să îi poată 
rupe degetele. Nesta îşi umflă uşor nările. 

— Feyre vrea să vii acasă. 

— Unde anume? spuse Nesta, încruntându-se 
la piciorul pe care îl băgase el în uşă. Are cinci. 

Cassian se abţinu să îi răspundă. Nu erau pe 
un câmp de luptă, iar el nu era inamicul ei. Treaba 
lui era să o ducă la locul desemnat. Şi apoi să se 
roage ca minunata casă în care tocmai se 
mutaseră Feyre şi Rhys să nu ajungă un morman 
de moloz. 

— La cea nouă. 

— De ce nu a venit sora mea să mă ia? 

El cunoştea licărul neîncrezător din ochii ei, 
uşoara rigiditate a spatelui. Propriile lui instincte 
clocotiră ca să îi înfrunte sfidarea, să tot insiste şi 
să descopere ce s-ar fi putut întâmpla. 

De la Solstiţiul de larnă, cei doi schimbaseră 
doar câteva cuvinte. Majoritatea pe barcă, la 
petrecerea de luna trecută, rezumându-se la atât: 

— Mişcă-te! 

— Bună, Nes! 

— Mişcă-te! 

— Cu dragă inimă! 

După multe luni în care nu se întâmplase 
nimic, în care abia se văzuseră, asta fusese tot. 

Nici măcar nu înţelesese de ce venise ea la 
petrecere, mai ales când ştia că avea să rămână 
pe apă cu ei câteva ore. Era foarte probabil ca rara 
apariţie să fi fost meritul lui Amren, datorită 


influenţei pe care o avea femela asupra Nestei. 

Dar, la sfârşitul acelei seri, Nesta fusese prima la 
coborârea din barcă, cu braţele strânse în jurul 
propriului trup, iar Amren meditase în celălalt 
capăt, aproape tremurând de furie şi dezgust. 

Nimeni nu întrebase ce se întâmplase între ele, 
nici măcar Feyre. Ambarcaţiunea fusese trasă la 
mal, iar Nesta practic fugise şi nimeni nu mai 
vorbise cu ea de atunci. Până azi. Până în clipa 
acestei conversații care părea cea mai lungă de la 
luptele împotriva Hybernului. 

— Feyre este Marea Doamnă, zise Cassian în 
cele din urmă. Este ocupată cu conducerea 
Regatului Nopţii. 

Nesta îşi înclină capul, părul blond-şaten 
alunecându-i pe un umăr osos. În cazul oricui 
altcuiva, mişcarea ar fi fost contemplativă. În cazul 
ei, era avertismentul unui prădător care îşi evalua 
prada. 

— Şi sora mea, spuse ea cu vocea monotonă, 
care refuza să transmită vreo emoție, a considerat 
necesară prezența mea imediată? 

— Ştia că probabil vei avea nevoie să te speli şi 
voia să îţi dea un avans. Eşti aşteptată la ora nouă. 

El aşteptă explozia cât ea calculă. 

Ochii ei sclipiră. 

— Par să am nevoie de dovă ore ca să fiu 
prezentabilă? 

El acceptă invitaţia de a o studia: picioare lungi 
şi goale, o rotunjime frumoasă a şoldurilor, talie 
subţire - prea slabă - şi sâni plini şi ademenitori, 
care contrastau cu noile unghiuri ascuţite ale 
corpului ei. 

Dacă ar fi fost vorba despre orice altă femelă, 
acei sâni minunaţi ar fi putut să-l motiveze 
îndeajuns încât să înceapă să o curteze din prima 
clipă. Dar, din momentul în care o cunoscuse pe 
Nesta, focul rece din ochii ei fusese o altfel de 
ispită. 

lar acum, că era Mare Fae, cu toată puterea şi 
agresiunea inerentă - şi atitudinea proastă - el o 
evita cât mai mult posibil. Mai ales din cauza a 
ceea ce se întâmplase în timpul şi după războiul 
împotriva Hybernului. Ea îşi arătase foarte clar 
sentimentele faţă de el. 

— Pare că ţi-ar trebui câteva mese copioase, o 
baie şi nişte haine adevărate, spuse Cassian în 
sfârşit. 

Nesta îşi dădu ochii peste cap, dar îşi atinse 
tivul cămăşii. 

— Dă-l afară pe ticălosul jalnic, spală-te, iar eu 
am să-ţi aduc nişte ceai, adăugă Cassian. 

Sprâncenele ei se ridicară câţiva milimetri. 

El îi zâmbi strâmb. 

— Crezi că nu îl aud pe masculul din dormitorul 
tău, care încearcă să se îmbrace în linişte şi să se 
furişeze pe fereastră? 

Ca şi când i-ar fi răspuns, un zgomot surd se 
auzi din dormitor. Nesta şuieră. 

— Revin peste o oră să văd cum merg lucrurile. 

Cassian rosti cuvintele atât de tăios, încât 
soldaţii lui ar fi ştiut să nu îl provoace - şi-ar fi 
amintit că exista un motiv întemeiat pentru care 
trebuia să poarte şapte pietre Siphon ca să-şi ţină 
magia sub control. Dar Nesta nu zbura cu legiunile 

lui, nu era sub comanda lui şi cu siguranţă nu 
părea să îşi aducă aminte că el avea peste cinci 
sute de ani şi... 

— Nu te deranja! Am să ajung la timp. 

El se desprinse de tocul uşii, întinzându-şi un 
pic aripile când se retrase câţiva paşi. 

— Nu asta mi s-a cerut să fac. Trebuie să te 
însoțesc până acolo. 

Nesta se crispă. 

— Du-te şi cocoaţă-te pe un coş de fum! 

El mimă o plecăciune, neîndrăznind să îşi mute 
privirea de la ea. Ea ieşise din Cazan cu... daruri. 
Daruri importante - întunecate. Dar nimeni nu 
văzuse sau simţise vreo urmă a acestora de la 
ultima luptă cu Hybernul, de când Amren spărsese 
Cazanul, iar Feyre şi Rhys reuşiseră să îl refacă. 
Nici Elain nu mai dezvăluise de atunci vreun semn 
al abilităţilor ei de clarvăzătoare. 

Dar dacă Nesta încă mai avea capacitatea să 
şteargă de pe faţa pământului câmpuri de luptă... 
Cassian ştia că nu trebuie să devină vulnerabil în 
faţa altui prădător. 

— Vrei ceai cu lapte sau lămâie? 

Ea îi trânti uşa în faţă şi apoi închise fiecare 
dintre cele patru încuietori. 

Fluierând în sinea lui şi întrebându-se dacă 
bietul ticălos din apartament avea să fugă într- 
adevăr pe fereastră - în mare parte ca să scape de 
ea - Cassian merse pe holul slab luminat şi plecă 
să caute ceva de mâncare. 

Azi urma să aibă nevoie de hrană. Mai ales de 
îndată ce Nesta ar fi aflat exact de ce o chemase 
sora ei. 


Nesta Archeron nu ştia cum îl chema pe 
masculul din apartamentul ei. 

Ea îşi scotoci memoria îmbibată de vin când 
reveni în dormitor, ferindu-se de grămezile de cărţi 
şi haine, amintindu-şi de privirile înfierbântate din 
tavernă, de întâlnirea umedă şi pătimaşă a gurilor 
lor, de transpiraţia care o acoperise călărindu-l 
până ce plăcerea şi băutura o aruncaseră într-o 
uitare binecuvântată, dar nu şi numele lui. 

Când Nesta ajunse în dormitorul înghesuit şi 
slab luminat, masculul deja se aplecase afară pe 
fereastră, Cassian fără îndoială pândind pe strada 
de dedesubt, ca să-i vadă ieşirea deosebit de 
jalnică. Patul cu baldachin de alamă era şifonat, 
cearşafurile erau pe jumătate căzute pe podeaua 
deformată de lemn care scârţâia, iar fereastra 
întredeschisă se lovea de zid în balamalele-i 
slăbite. Masculul se întoarse către ea. 

Era chipeş, ca majoritatea masculilor Mari Fae. 
Puțin mai slab decât îi plăcea ei - practic un băiat 
în comparaţie cu musculosul înalt care tocmai 
umpluse cadrul uşii. El tresări când ea intră, 
mâhnindu-se când observă ce purta Nesta. 

— Eu... Asta e... 

Nesta îşi scoase cămaşa lui, rămânând în 
pielea goală. El căscă ochii mari, dar mirosul fricii 

lui rămase - nu de ea se temea, ci de masculul pe 
care îl auzise la uşa de la intrare. Când îşi aminti 
cine era sora ei. Cine era partenerul surorii ei. Cine 
erau prietenii surorii ei. Ca şi când ceva din toate 
astea ar fi însemnat ceva. 

Ce miros ar fi avut frica lui dacă ar fi aflat că îl 
folosise şi se culcase cu el ca să se poată controla? 
Ca să liniştească acel întuneric agitat ce clocotea 
în ea din clipa în care ieşise din Cazan? În ultimul 
an, Nesta aflase că sexul, muzica şi băutura o 
ajutau. Nu întru totul, dar îi împiedicau puterea să 
dea în clocot. Chiar dacă o mai simţea curgându-i 
prin sânge, încolăcită strâns în jurul oaselor ei. 

Aruncă spre el cămaşa albă. 

— Acum poţi să foloseşti uşa de la intrare. 

El îşi trase cămaşa peste cap. 

— Eu... El mai este... 

Continuă să-i privească sânii obraznici în 
răcoarea dimineţii, trupul gol, locul în care i se 
uneau coapsele. 

— Adio! 

Nesta intră în baia ruginită lipită de dormitor. 
Cel puţin aici avea apă caldă. 

Câteodată. 

Feyre şi Elain încercaseră să o convingă să se 
mute, dar le ignorase întotdeauna sfatul. La fel 
cum ignorase tot ce se vorbise azi. Ştia că Feyre 
avea de gând să o dojenească. Poate din cauză că 
Nesta trecuse tot ce băuse la tavernă seara trecută 
în contul surorii ei. 

Nesta pufni, rotind mânerul din baie. Acesta 
scârţâi, metalul fiind rece la atingere, iar apa 
împroşcă, stropind apoi cada crăpată şi pătată. 

Asta era casa ei. Fără servitori, fără ochi care 
să îi supravegheze şi să îi judece fiecare mişcare, 
fără companie, în afară de cazul în care invita ea 
pe cineva sau primea vizita vreunui războinic 
arogant şi băgăcios. 

Dură cinci minute ca apa să se încălzească 
suficient încât să înceapă să umple cada. Anul 
trecut, fuseseră zile în care nici măcar nu se 
deranjase să aştepte. Uneori, când intra în apa 
rece ca gheaţa, nu simţea frigul, ci doar 
profunzimea întunecată a Cazanului în timp ce o 
devora. In timp ce îi smulgea omenia şi 
moralitatea, transformând-o în asta. 

Se luptase câteva luni cu panica paralizantă 
care îi făcea oasele să tremure de frica de a se 
scufunda, dar se forţase să o înfrunte. Invăţase să 
stea în apa ca un sloi, îngreţoşată şi tremurând, 
scrâşnind din dinţi; refuzase să se mişte înainte ca 
trupul ei să-şi dea seama că era într-o cadă şi nu în 
Cazan, că era în apartamentul său şi nu în castelul 
de piatră de peste mare, că era vie şi nemuritoare. 
Chiar dacă tatăl ei nu era. 

Nu, tatăl ei era cenuşă în vânt, existenţa lui 
fiind marcată doar de o piatră de mormânt pe un 
deal din afara acestui oraş. Sau aşa îi spuseseră 
surorile ei. 

„Te-am iubit din prima clipă în care te-am ţinut 
în braţe”, îi spusese el în acele ultime momente 
împreună. 

„Să nu-mi atingi fata cu mâinile tale murdare!” 
fuseseră ultimele lui cuvinte, rostite cu furie 
regelui Hybernului. Tatăl ei îşi risipise acele ultime 
cuvinte pe nenorocitul de rege. 

Tatăl ei. Bărbatul care nu luptase niciodată 
pentru copiii lui, nu până la sfârşit. Când venise ca 
să îi salveze - să salveze oamenii şi fiinţele Fae, 
da, dar, mai mult decât orice, pe fiicele lui. Pe ea. 

O risipă colosală şi stupidă. 

Puterea neagră curgea prin ea, dar nu fusese 
suficient să îl împiedice pe regele Hybernului să îi 
rupă gâtul. 

Ea îşi urâse tatăl, îl urâse profund, şi totuşi el o 
iubise dintr-un motiv inexplicabil. Nu îndeajuns 
încât să încerce să îi scape de sărăcie sau să îi 
împiedice să moară de foame. Dar cumva reuşise 
să adune o armată pe continent. Să conducă o 
corabie care purta numele ei. 

Nesta tot îşi urâse tatăl în acele ultime clipe. 
lar apoi, gâtul îi pârâise, dragostea nesăbuită 
pentru ea umplându-i ochii când îşi dădea duhul, 
nu teama. 

Asta dăinuise - expresia din ochii lui. Dispreţul 
din inima ei, în timp ce el murea pentru ea. Acesta 
o chinuise, rozând-o ca puterea pe care şi-o 
reprimase profund, agitându-se violent în mintea 
sa până ce nicio baie rece ca gheaţa nu o putea 
amorţi. 

L-ar fi putut salva. 

Era vina Regelui Hybernului. Ea ştia asta. Dar 
era şi a ei. La fel cum era vina ei că Elain fusese 


prinsă de Cazan după ce Nesta îl spionase cu 

puterea minţii şi că Hybernul făcuse lucruri atât de 
îngrozitoare ca să le vâneze pe ea şi sora ei ca pe 
nişte căprioare. 

Uneori, groaza şi panica îi înlemneau trupul 
încât nimic nu o putea face să respire. Nimic nu 
putea împiedica puterea îngrozitoare să crească 
tot mai mult în ea. Nimic în afară de muzica din 
taverne, jocurile de cărţi cu străinii, nenumăratele 
sticle de vin şi sexul care o făcea să nu mai simtă 
nimic, dar îi oferea un moment de eliberare în 
mijlocul vuietului din sinea ei. 

Nesta termină baia, spălându-şi trupul de 
transpiraţia şi alte rămăşiţe ale nopţii trecute. 
Partida de sex nu fusese proastă - se culcase şi cu 
alţii mai pricepuţi, dar şi mai stângaci. Nici măcar 
nemurirea nu era suficientă ca unii masculi să 
stăpânească arta amorului. 

Aşadar, învățase singură ce îi plăcea. Făcuse 
rost de ceai contraceptiv pentru o lună de la 
spiţeria locală, apoi adusese aici primul mascul, 
care aflase că fusese virgină abia când văzuse 
sângele de pe cearşafuri. Chipul i se încordase de 
dezgust; după o clipă, un licăr de frică i se citise în 
privire la gândul că ar fi putut să-i zică surorii ei că 
prima experienţă sexuală fusese nesatisfăcătoare. 
Partenerului nesuferit al surorii ei. Nesta nu se 
deranjase să îi spună că îi evita pe amândoi cu 
orice preţ. În special pe cel din urmă. Zilele astea, 
Rhysand părea mulţumit să procedeze la fel. 

După războiul cu Hybernul, Rhysand îi oferise 
nişte slujbe. Poziţii în regatul lui. 

Ea nu şi le dorea. Oferite din milă, erau nişte 
încercări palide de a o obliga să facă parte din 
viaţa lui Feyre, să aibă o simbrie frumoasă. Dar 
Marele Lord nu o plăcuse niciodată. Conversaţiile 
lor erau în cel mai bun caz reci şi civilizate. 

Nu îi spusese niciodată că locuia aici din 
aceleaşi motive pentru care el o ura. Uneori, făcea 
băi reci. Alteori uita să mănânce. Nu suporta 
pârâitul şemineului. Şi se îneca în vin, muzică şi 
plăcere în fiecare seară. Toate lucrurile 
condamnabile pe care le credea Rhysand despre 
ea erau adevărate - iar Nesta o ştiuse cu mult timp 
înainte ca el să fi apărut la uşa ei. 

Orice ofertă pe care i-o făcea Rhysand era doar 
din dragoste pentru Feyre. Era mai bine să îşi 
petreacă timpul aşa cum îşi dorea. La urma urmei, 
ei plăteau în continuare pentru toate. 

Bătaia din uşă zgudui întregul apartament. 

Ea se încruntă privind spre camera din faţă, 
gândindu-se dacă să pretindă că plecase, dar 
Cassian o putea auzi şi mirosi. lar dacă i-ar fi 
distrus uşa, ceea ce era foarte probabil, ar fi avut 
neplăcerea de a-i explica asta proprietarei avare. 

Aşadar, Nesta îmbrăcă rochia pe care o lăsase 
pe podea cu o seară în urmă, apoi descuie din nou 
cele patru încuietori pe care le instalase în ziua în 
care sosise. Era practic un ritual să le încuie la 
lăsarea nopţii. Chiar şi când masculul anonim 
fusese aici, chiar şi beată de atât vin, tot îşi 
amintise să le încuie pe toate. 

Ca şi când asta i-ar fi ţinut departe pe monștrii 
acestei lumi. 

Nesta deschise uşa suficient cât să vadă 
zâmbetul arogant al lui Cassian, şi o lăsă 
întredeschisă când plecă în grabă să îşi caute 
încălţările. 

El intră după ea cu o cană de ceai, probabil 
împrumutată de la prăvălia din colţ. Sau dăruită 
de-a dreptul, având în vedere că oamenii aveau 
tendinţa să venereze pământul pe care călcau 
cizmele lui murdare de noroi. Era adorat de cei din 
oraş, înainte de conflictul cu Hybernul, iar eroismul 
şi sacrificiul lui - faptele de pe câmpurile de luptă - 
îi câştigaseră şi mai multă admiraţie după sfârşitul 
acestuia. 

Nu îi condamna admiratorii. Trăise plăcerea şi 
groaza de a-l urmări pe câmpul de luptă. Incă se 
trezea transpirată, amintindu-şi cum nu reuşise să 
respire când îl văzuse luptând, înconjurat de 
inamici; ce simţise când puterea Cazanului se 
ridicase, iar ea ştiuse că avea să lovească unde 
armata lor era cea mai puternică - în el. 

Ea nu reuşise să îi salveze pe cei o mie de 
illyrieni care căzuseră după ce îl chemase într-un 
loc sigur. Evita şi acea amintire. 

Cassian îi studie apartamentul şi  fluieră 
încetişor. 

— Te-ai gândit vreodată să tocmeşti o femeie 
de serviciu? 

Nesta studie micul apartament - o canapea 
lăsată roşie, un şemineu din cărămidă, pătat de 
funingine, un fotoliu înflorat, mâncat de molii, şi 
bucătărioara veche, plină cu teancuri înclinate de 

vase murdare. Unde îşi aruncase încălţările cu o 
seară în urmă? Plecă să le caute în dormitor. 

— Nişte aer proaspăt ar fi un început bun, 
adăugă Cassian din camera cealaltă. 

Fereastra scârţâi când el o deschise. 

Ea îşi găsi pantofii maro în colţuri opuse ale 
dormitorului. Unul duhnea a vin vărsat. 

Nesta se aşeză pe marginea saltelei ca să îi 
încalţe, trăgând de şireturi. Nu se deranjă să îşi 
ridice privirea când paşii fermi ai lui Cassian se 
apropiară şi apoi se opriră în prag. 

El adulmecă o dată. Zgomotos. 

— Speram că măcar ai schimbat cearşafurile 
între vizitatori, dar se pare că nu te deranjează. 

Nesta legă şireturile primului pantof. 

— Ce te priveşte pe tine? 

El ridică din umeri, deşi încordarea de pe 
chipul lui nu reflecta prea multă nonşalanţă. 

— Dacă pot să simt mirosul mai multor masculi 
diferiţi, atunci cu siguranţă şi însoțitorii tăi pot. 

— Asta nu i-a împiedicat. 

Ea îşi legă celălalt pantof, ochii căprui ai lui 
Cassian urmărindu-i mişcarea. 

— i se răceşte ceaiul. 

Dinţii lui licăriră. 

Nesta îl ignoră şi căută din nou prin dormitor. 
Haina ei... 

— Haina ta este pe podea lângă uşa de la 
intrare, spuse el. Şi o să fie răcoare afară, deci ia-ţi 
o eşarfa. 

Ea îl ignoră şi de data asta, dar trecu pe lângă 
el, atentă să nu îl atingă, şi îşi găsi haina de un 

albastru închis acolo unde-i spusese Cassian. 
Deschise uşa de la intrare, făcându-i semn să iasă 
primul. 

Cassian se uită în ochii ei când trecu pe lângă 
Nesta, întinse un braţ... 

Şi luă din cuierul din zid eşarfa crem cu 
albastru pe care i-o dăruise Elain de ziua ei, 
primăvara trecută. O apucă în pumn şi o legănă ca 
şi când ar fi fost un şarpe gâtuit când trecu pe 
lângă ea. 

Ceva nu îi dădea pace. De obicei, Cassian 
rezista un pic mai mult înainte să se enerveze. 
Poate avea o legătură cu ceea ce voia Feyre să 
spună acasă. 

Nestei i se strânse stomacul când închise 
fiecare încuietoare. 

Nu era proastă. Ştia că de când se terminase 
războiul fusese agitaţie în aceste ţinuturi şi pe 
continent. Ştia că fără zidul care să acţioneze ca o 
barieră, unele teritorii Fae forţau limitele cât 
puteau, revendicând graniţele şi în ceea ce privea 
modul în care îi tratau pe oameni. Şi ştia că acele 
patru regine umane încă se ascundeau în palatul 
lor comun, cu armatele nefolosite şi intacte. 

Toate erau nişte monştri. O uciseseră pe regina 
cu păr auriu, care le trădase şi o vânduseră pe o 
alta - Vassa - unui lord-vrăjitor. Părea potrivit ca, 
acum, cea mai tânără dintre cele patru regine 
rămase să fi fost transformată într-o babă de 
Cazan. Transformată într-o Fae cu viaţă lungă, da, 
dar îmbătrânită într-o carcasă stafidită, drept 


pedeapsă pentru puterea pe care o luase Nesta de 
25 


la Cazan - o smulsese când acesta îi transformase 
corpul muritor în ceva nou. g 

Regina zbârcită o condamna pe ea. Işi dorise 
să o ucidă, deoarece Corbii Hybernului avuseseră 
dreptate înaintea lui Bryaxis, iar Rhysand îi 
distrusese pentru că se infiltraseră în biblioteca din 
Casa Vântului. 

In cele paisprezece luni de după război nu se 
auzise nimic de acea regină. 

Dar dacă apăruse o nouă amenințare... 

Cele patru încuietori părură să râdă de ea 
înainte ca Nesta să îl urmeze pe Cassian afară din 
clădire şi în oraşul aglomerat de dincolo de 
aceasta. 


„Casa” de pe malul râului era de fapt un conac 
şi era atât de nouă, curată şi frumoasă, încât Nesta 
îşi aminti că pantofii îi erau pătaţi cu vin stătut abia 
când trecu pe sub bolta înaltă de marmură şi 
ajunse în holul strălucitor de la intrare, decorat cu 
gust în nuanţe ivorii şi galbene. 

O scară uriaşă împărțea în două spaţiul imens, 
un candelabru din sticlă suflată manual - făurit de 
artizanii din Velaris - coborând din tavanul sculptat 
de deasupra. Luminile fae din fiecare glob în formă 
de cuib aruncau reflexii pâlpâitoare pe podeaua 
lustruită din lemn galben, fiind întrerupte doar de 
ferigi în ghivece, mobilier din lemn făcut tot în 
Velaris şi o expoziţie impresionantă de obiecte de 


artă. Ea nu se deranjă să remarce nimic din toate 

acestea. Covoarele luxoase albastre acopereau ici 
şi colo podeaua imaculată, o plantă curgătoare 
întinzându-se de-a lungul holurilor cavernoase pe 
ambele părţi, iar una trecea pe sub bolta scărilor, 
direct spre peretele cu ferestre din partea opusă, 
care dădeau către o peluză înclinată şi râul 
strălucitor de la baza acesteia. 

Cassian se îndreptă spre stânga - spre 
camerele oficiale de afaceri, o informase Feyre pe 
Nesta în timpul primului şi singurului tur din urmă 
cu două luni. Nesta fusese atunci pe jumătate 
beată şi urâse fiecare secundă şi fiecare cameră 
perfectă. 

Majoritatea masculilor le cumpărau soțiilor şi 
partenerelor bijuterii drept cadouri pentru Solstiţiul 
de larnă. 

Rhys îi cumpărase lui Feyre un palat. 

Nu - cumpărase pământul distrus de război, iar 
apoi îi dăduse partenerei lui frâu liber să proiecteze 
reşedinţa visurilor lor. 

Şi, cumva, se gândi Nesta în timp ce îl urmă în 
linişte pe Cassian - care era neobişnuit de tăcut - 
pe hol spre unul dintre birourile ale căror uşi erau 
deschise, Feyre şi Rhys reuşiseră să facă locul 
acesta să pară confortabil şi primitor. Era o clădire 
imensă, dar totuşi o casă. Până şi mobila obişnuită 
părea concepută pentru confort şi relaxare, pentru 
conversații lungi în timpul unei mese copioase. 
Fiecare piesă de artă fusese aleasă de Feyre sau 
pictată de ea, multe fiind portrete şi picturi cu ef- 
prietenii ei, noua sa... familie. 


Bineînţeles, cu Nesta nu era niciunul. 

Până şi nenorocitul lor tată avea un portret pe 
perete, pe o latură a scării mari: el şi Elain 
zâmbeau fericiţi, aşa cum fuseseră înainte ca 
lumea să se ducă naibii. Stăteau pe o bancă de 
piatră printre tufele de hortensia cu flori roz şi 
albastre. Erau în fosta grădină a primei lor case, 
acel conac minunat de lângă mare. Nesta şi mama 
lor nu erau nicăieri. 

Aşa fusese la urma urmei: Elain şi Feyre îşi 
iubeau tatăl, Nesta fiind preţuită şi educată de 
mama lor. 

În timpul primului tur, Nesta observase lipsa ei 
de aici. Lipsa mamei lor. Nu spusese nimic, 
desigur, dar era o absenţă vădită. 

Fu suficient încât să o facă acum să 
scrâşnească din dinţi, să o îndemne să apuce lesa 
invizibilă interioară care ţinea la distanţă puterea 
oribilă din ea şi să tragă cu putere când Cassian 
intră în birou şi spuse celor care îi aşteptau: 

— A sosit! 

Nesta se încordă, însă Feyre chicoti pur şi 
simplu. 

— Ai venit cu cinci minute mai devreme. Sunt 
impresionată! 

— Pare un semn bun pentru jocurile de noroc. 
Ar trebui să mergem la Rita, spuse tărăgănat 
Cassian tocmai când Nesta intră în camera cu 
lambriuri de lemn. 

Biroul se deschidea spre o curte cu grădină 
luxuriantă. Spaţiul era călduros şi mare, iar ea ar fi 
putut recunoaşte că îi plăceau rafturile de cărţi de 


la podea la tavan, mobilierul din catifea de 

culoarea safirului din faţa şemineului din marmură 
neagră, dacă nu ar fi văzut cine stătea înăuntru. 

Feyre era cocoţată pe cotiera rotunjită a 
canapelei, îmbrăcată cu un pulover alb gros şi 
pantaloni mulaţi negri. 

Rhys, în hainele lui negre obişnuite, se rezema 
de marginea şemineului, cu braţele încrucişate. 
Astăzi nu-şi afişa aripile. 

Şi Amren, în griul preferat, stătea picior peste 
picior în fotoliul de lângă şemineul aprins, 
măsurând-o dispreţuitor din priviri pe Nesta, cu 
ochii ei argintii. 

Atât de multe se schimbaseră între ea şi 
femelă! 

Nesta se ocupase de distrugere. Nu îşi permise 
să se gândească la cearta de la petrecerea 
sfârşitului de vară, de pe barcă. Sau la faptul că nu 
vorbise cu Amren de atunci. 

Nu o mai vizitase pe Amren. Nu mai 
discutaseră la un joc de puzzle. Şi cu siguranţă 
lecţiile de magie luaseră sfârşit. Se asigurase şi de 
această ultimă parte. 

Cel puţin Feyre îi zâmbea. 

— Am auzit că te-ai distrat aseară. 

Nesta aruncă o privire între locul în care 
Cassian se aşezase pe fotoliul din faţa lui Amren, 
locul gol de pe canapea lângă Feyre şi cel unde 
stătea Rhys lângă şemineu. 

Ea îşi ţinu spatele drept şi bărbia sus, urând 
faptul că toţi o priviră când alese să se aşeze pe 
canapea lângă sora ei. Urând că Rhys şi Amren îi 

observară pantofii murdari şi că probabil încă mai 
mirosea a mascul, în ciuda băii făcute. 

— Arăţi groaznic! spuse Amren. 

Nesta nu era suficient de proastă încât să se 
încrunte la... orice ar fi fost Amren. Da, acum era 
Mare Spiriduş, dar cândva fusese ceva diferit. Nu 
din lumea asta. Limba-i era încă destul de tăioasă 
ca să rănească. 

Ca şi Nesta, Amren nu avea o magie specifică 
regatului legată de Marii Spiriduşi. Asta nu 
însemna că influenţa ei în regat era mai mică. 
Puterile de Mare Spiriduş ale Nestei nu se 
materializaseră niciodată - avea doar ce luase de 
la Cazan, în loc să îl lase să îi dăruiască putere, aşa 
cum făcuse cu Elain. Nu ştia ce smulsese de la 
Cazan când acesta îi răpise natura omenească, dar 
ştia că erau lucruri pe care nu intenţiona să le 
înţeleagă sau să le stăpânească vreodată. Gândul 
în sine îi întorcea stomacul pe dos. 

— Deşi pariez că-ţi este greu să arăţi bine când 
ieşi în oraş noaptea târziu, te îmbeţi până-cţi pierzi 
minţile şi te culci cu orice îţi iese în cale, continuă 
Amren. 

Feyre întoarse capul spre Aghiotantul Marelui 
Lord. Rhys părea înclinat să fie de acord cu Amren. 
Cassian îşi ţinu gura. Nesta spuse lin: 

— Nu ştiam că activităţile mele intră sub 
jurisdicţia ta, zise calm Nesta. 

Cassian scoase un murmur ce părea un 
avertisment. Ea nu ştia pentru care dintre ei. Sau 
nu îi păsa. 

Ochii lui Amren străluciră, o rămăşiţă a puterii 
care arsese cândva în ea. Tot ce mai rămăsese 
acum. Sora lui Feyre ştia că şi puterea ei ar fi putut 
străluci aşa, dar, cu toate că Amren se dezvăluise 
a fi lumină şi căldură, Nesta ştia şi că flacăra ei 
argintie izvora dintr-un loc mai rece şi mai 
întunecat. Un loc vechi - şi totuşi complet nou. 

— Intră, când cheltuieşti atât de mult din aurul 
nostru pe vin! o provocă Amren. 

Poate îi forţase prea mult cu nota de plată din 
seara precedentă. 

Nesta se uită la Feyre, care tresări. 

— Deci tu chiar m-ai făcut să vin până aici ca 
să fiu mustrată? 

Ochii lui Feyre - aceiaşi ca ai ei - se îmblânziră 
puţin. 

— Nu, nu eşti mustrată. Ea aruncă o privire 
tăioasă spre Rhys, care era încă tăcut şi rece, 
rezemat de marginea şemineului, iar apoi spre 
Amren, care clocotea pe fotoliul ei. Consideră că e 
o discuţie. 

Nesta se ridică repede în picioare. 

— Viaţa mea nu te priveşte şi nici nu este 
deschisă vreunei discuții! 

— Stai jos! se răsti Rhys. 

Asprimea, influenţa şi puterea din glasul care-i 
dăduse ordinul... 

Nesta înţepeni, împotrivindu-se şi urând faptul 
că partea Fae din ea se supunea unor asemenea 
lucruri. Cassian se aplecă înainte în fotoliu ca şi 
când ar fi sărit între ei. Nesta ar fi putut jura că pe 


chipul lui se întipărise ceva asemănător suferinţei. 

Dar Nesta se uită în ochii lui Rhys şi-şi 
transpuse în privire fiecare gram de sfidare, chiar 
dacă ordinul lui îi făcea genunchii să vrea să se 
îndoaie, să se aşeze. 

Rhys spuse: 

— Ai să rămâi! zise Rhys. Ai să asculţi! 

Ea râse încet. 

— Nu eşti Marele meu Lord. Nu îmi dai ordine. 

Dar ştia cât de puternic era el. Văzuse şi 
simţise asta. Încă tremura în preajma lui. 

Rhys mirosi acea frică. O parte a gurii lui se 
ridică într-un zâmbet nemilos. 

— Vrei să mă înfrunţi, Nesta Archeron? spuse 
el mieros. Marele Lord al Regatului Nopţii gesticulă 
spre peluza înclinată de dincolo de ferestre. Avem 
destul spaţiu să ne luptăm. 

Nesta îşi dezgoli dinţii, strigând în tăcere la 
propriul corp să asculte de ordinele e;. Mai degrabă 
ar fi murit decât să i se supună lui. Oricăruia dintre 
ei. 

Rhys zâmbi mai larg, conştient de acest fapt. 

— Destul! se răsti Feyre la Rhys. Ţi-am spus să 
nu te bagi! 

El îşi mută privirea împestriţată cu stele spre 
partenera lui, iar Nesta nu putu face prea multe 
înainte se prăbuşească pe canapea când genunchii 
îi cedară în sfârşit. Feyre îşi înclină capul, 
umflându-şi nările, şi îi zise lui Rhysand: 

— Poţi ori să pleci, ori să rămâi şi să taci! 

Rhys îşi încrucişă din nou braţele, dar nu spuse 
nimic. 

— E valabil şi pentru tine! i se adresă Feyre lui 
Amren. 

Femela îşi drese zgomotos vocea şi se culcuşi 
în fotoliul ei. 

Nesta nu se deranjă să pară amabilă când 
Feyre se întoarse spre ea şi se  aşeză 
corespunzător pe canapea, pernele din catifea 
scârţâind sub ea. Sora ei înghiţi în sec. 

— Trebuie să facem nişte schimbări, Nesta, 
zise răguşită Feyre. Toţi trebuie să facem, şi tu, şi 
noi. 

Unde naiba era Elain? 

— Am să-mi asum eu vina, continuă Feyre, 
pentru că am permis lucrurilor să ajungă atât de 
departe şi atât de rău. După războiul cu Hybernul 
şi tot ce s-a mai întâmplat, asta... Tu... Ar fi trebuit 
să-ţi fiu alături ca să te ajut, dar nu am fost, şi sunt 
pregătită să admit că o parte din vină e a mea. 

— Pentru ce anume eşti vinovată? spuse Nesta 
printre dinţi. 

— Pentru comportamentul tău de rahat, zise 
Cassian. 

l-o spusese la Solstiţiul de Vară. Şi, la fel ca 
atunci, spatele îi înţepeni la insulta şi aroganta... 

— Uite, continuă Cassian, ridicând mâinile, nu 
este vreo greşeală morală, dar... 

— Înţeleg ce simţi, interveni Feyre. 

— Nu ştii nimic despre ce simt. 

— Este timpul să facem nişte schimbări, 
continuă Feyre. Începând de acum. 

— Ţine-ţi prostiile făţarnice altruiste departe de 
viaţa mea! 

— Nu ai o viaţă! îi răspunse Feyre. Şi nu am de 
gând să mai stau vreo clipă şi să văd cum te 
distrugi. Îşi atinse pieptul în dreptul inimii, cu mâna 
tatuată, ca şi când asta ar fi însemnat ceva. Am 
decis ca după război să te las în pace, dar se pare 
că a fost o greşeală. Că eu m-am înşelat. 

— 0? 

Cuvântul era un pumnal aruncat între ele. 

Rhys se încordă la surâsul dispreţuitor, dar tot 
nu spuse nimic. 

— Ai terminat-o, şopti Feyre, cu vocea 
tremurândă. Comportamentul ăsta, apartamentul 
în care locuieşti - ai terminat-o cu toate astea, 
Nesta! 

— Şi unde ar trebui să mă duc? întrebă Nesta 
pe un ton rece. 

Feyre se uită la Cassian. 

Pentru prima dată, Cassian nu zâmbea. 

— Cu mine, spuse el. Ca să te antrenezi. 


Capitolul 2 


Cassian se simţea de parcă ar fi tras o săgeată 
într-un dragon care dormea. Nesta, cu haina ei 
albastră uzată, cu pantofii pătaţi şi rochia gri 
şifonată, îl măsură din priviri şi întrebă: 

— Ce? 

— După întâlnirea asta, te muţi în Casa 
Vântului, o lămuri Feyre. Ea dădu din cap spre est, 
spre palatul cioplit în munţii din capătul îndepărtat 
al oraşului. Eu şi Rhys am decis ca în fiecare 

Windhaven, în Munţii Illyrieni. După prânz, tot 
restul după-amiezii o să ai de lucru în biblioteca de 
sub Casa Vântului. Dar apartamentul, tavernele 
murdare - s-a terminat cu toate astea, Nesta! 

Nesta îşi strânse pumnii în poală, dar nu spuse 
nimic. 

El ar fi trebuit să se aşeze lângă ea, în loc să îi 
permită Marii Doamne să stea pe canapea, la 
distanţă de un braţ. Nu conta că Feyre avea deja 
un scut în jurul ei, mulţumită lui Rhys - îl avusese 
şi la micul dejun. „Face parte din antrenamentul 
meu actual”, mormăise Feyre când Cassian 
întrebase despre apărarea de fier, atât de 
puternică încât îi masca până şi mirosul. „Rhys l-a 
rugat pe Helion să îl înveţe despre scuturile cu 
adevărat impenetrabile, deci bineînţeles că am 
plăcerea să fiu supusă testului. Trebuie să încerc 
să îl sparg pe ăsta, ca să văd dacă Rhys urmează 
corect instrucţiunile lui Helion. Este un nou fel de 
nebunie”. 

Însă una care se dovedise întâmplătoare. Chiar 
dacă ei nu ştiau ce putea face puterea Nestei 
împotriva magiei obişnuite. 

Rhys părea să se gândească la acelaşi lucru, 
iar Cassian se pregăti să sară între cele două 
surori. Pietrele lui Siphon licăriră în semn de 
avertisment atunci când puterea lui Rhys vui. 

Cassian nu se îndoia că Feyre se putea apăra 
împotriva majorităţii adversarilor, dar Nesta... 

El nu era prea sigur că Feyre avea să riposteze, 
chiar dacă Nesta şi-ar fi aruncat puterea 


îngrozitoare asupra ei. Şi ura că nu ştia dacă Nesta 

ar fi decăzut destul de mult încât să o facă, şi că 
situaţia se agravase într-atât încât chiar să se 
gândească la posibilitatea asta. 

— Nu mă mut în Casa Vântului! spuse Nesta. Și 
nu mă antrenez în satul ăla mizerabil! Cu siguranţă 
nu cu el. 

Ea îi aruncă o privire plină de venin. 

— Nu se poate negocia, spuse Amren, 
încălcându-şi a doua oară în câteva minute 
promisiunea de a nu se băga în discuţie pe cât 
posibil. 

Cea mai mare dintre surorile Archeron avea 
talentul de a se face plăcută. Totuşi, Nesta şi 
Amren întotdeauna avuseseră o legătură - o 
înţelegere. 

Până la cearta lor de pe barcă. 

— Pe naiba nu se poate! o provocă Nesta, dar 
nu încercă să se ridice în picioare când ochii lui 
Rhysand licăriră cu un avertisment rece. 

— Lucrurile din apartamentul tău sunt 
împachetate chiar acum, spuse Amren, luând o 
scamă de pe bluza ei de mătase. Când ai să te 
întorci, o să fie gol. Hainele tale deja sunt trimise la 
Casă, deşi am dubii c-or să fie potrivite pentru 
antrenamentul din Windhaven. 

Se uită cu subînțteles la rochia gri a Nestei, mai 
largă decât fusese cândva. Observa Nesta micul 
licăr de îngrijorare din ochii fumurii ai lui Amren - 
înţelegea cât de rar se întâmpla asta? 

Mai mult decât atât, înţelegea Nesta că nu se 
întruniseră ca să o condamne, ci pentru că erau 

îngrijoraţi? Privirea ei furioasă transmise lui 
Rhysand că i se părea doar un atac. 

— Nu poţi să faci aşa ceva! spuse Nesta. Nu 
fac parte din regatul ăsta! 

— Se pare că nu te deranjează să cheltuieşti 
banii regatului, îi răspunse Amren. În timpul 
războiului cu Hybernul, ai acceptat poziţia de 
emisar al nostru pentru oameni. Nu ai renunţat 
niciodată la rolul ăla, deci legea te consideră încă 
un membru oficial al regatului. Cu o fluturare a 
degetelor ei mici, o carte pluti spre Nesta înainte 
să cadă cu un zgomot surd pe pernele de lângă ea. 
Cam atâta magie mai avea acum Amren - magie 
obişnuită şi banală de Mare Spiriduş. Pagina două 
sute treizeci şi şase, dacă vrei să verifici. 

Amren le citise /eg;/e cu atenţie pentru asta? 
Cassian nici măcar nu ştia că exista o asemenea 
regulă - acceptase poziţia pe care i-o oferise Rhys 
fără întrebări, fără să îi pese ce accepta, doar ca el, 
Rhys şi Azriel să fie împreună şi să aibă o patrie pe 
care să nu le-o poată lua nimeni vreodată. Până la 
Amarantha. 

Niciodată n-avea să înceteze să fie 
recunoscător pentru asta: pentru Marea Doamnă 
care era la doar câţiva paşi de el, îi salvase pe toţi 
de domnia Amaranthei, îi adusese înapoi fratele, 
iar apoi îl scosese pe Rhys din întunericul care 
zăbovea. 

— Deci uite ce opţiuni ai, fato! spuse Amren, 
ridicându-şi bărbia delicată. 

Cassian nu rată privirea dintre Feyre şi Rhys: 


agonia de pe chipul Marii Doamne, care ştia ce 

ultimatum trebuia să-i dea Rhys Nestei şi furia pe 
jumătate reprimată a lui Rhys că partenera lui 
suferea atât de mult din cauza asta. Mai văzuse 
astăzi schimbul acesta de priviri şi sperase să nu îl 
mai revadă. 

Cassian luase devreme micul dejun împreună 
cu ei în dimineaţa asta când Rhys primise nota de 
plată pentru distracţia nocturnă a Nestei. Când 
Rhys citise lista cu voce tare: sticle de vin rar, 
mâncăruri exotice, datorii la jocurile de noroc... 

Feyre îşi fixase cu privirea farfuria până când 
lacrimi tăcute îi căzuseră în omletă. 

Cassian ştia că se mai discutase - că se mai 
certaseră - în legătură cu Nesta, întrebându-se 
dacă să îi mai acorde timp să se vindece, aşa cum 
crezuseră cu toţii la început că avea să se 
întâmple, sau să intervină. Dar când Feyre 
plânsese la masă, el îşi dăduse seama că era un fel 
de ruptură, de acceptare a faptului că nu mai 
putea să spere. 

Cassian fusese nevoit să-şi aducă aminte de 
toate orele de antrenament şi de toate ororile pe 
care le îndurase pe câmpul de luptă ca să nu 
afişeze aceeaşi tristeţe. 

Rhys strânsese liniştitor mâna lui Feyre înainte 
să se uite la Azriel şi după aceea la Cassian şi 
făcuse planul acesta. Ca şi când ar fi aşteptat de 
foarte mult timp. 

Elain intrase la jumătatea mesei. Muncise în 
grădina casei de la răsărit şi fusese serioasă când 
Rhys o pusese la curent. Feyre nu reuşise să spună 

nimic, dar Elain îl ascultase pe Rhys fără să-şi mute 
privirea. 

Apoi Rhys o chemase pe Amren din 
apartamentul ei din mansardă, din partea cealaltă 
a râului. Feyre insistase ca ordinul să vină de la 
Amren, nu de la Rhys, ca să păstreze un soi de 
legătură de familie între Rhys şi sora ei. 

Cassian nu credea că exista una, dar Rhys 
acceptase, îngenunchind lângă Feyre, ştergându-i 
urmele lacrimilor şi sărutându-i tâmplele. Atunci 
plecaseră toţi de la masă, oferindu-le intimitate 
Marelui Lord şi Marii Doamne. 

Cassian îşi luase zborul după câteva minute, 
lăsând  şuieratul vântului să-i acopere toate 
gândurile şi răcoarea acestuia să îi calmeze inima 
agitată. Întâlnirea asta, ce urma să se întâmple... 
nimic nu avea să fie uşor. 

Ei căzuseră de acord că Amren fusese 
dintotdeauna unul dintre puţinii oameni care 
puteau să o convingă pe Nesta. Cea de care Nesta 
părea să se teamă, chiar dacă puţin. Care 
înţelegea cumva cum era Nesta în sinea ei. 

Fusese singura cu care Nesta vorbise sincer 
după război. 

Nu părea o coincidenţă că, în ultima lună, de 
când se certaseră pe barcă, Nesta se purtase şi 
mai îngrozitor. Că acum arăta... aşa. 

— Unu, spuse Amren ridicând un deget subţire, 
poţi să te muţi în Casa Vântului, să te antrenezi cu 
Cassian dimineaţa şi să lucrezi în bibliotecă după- 
amiaza. Nu ai să fii prizonieră. Dar nimeni nu o să 

oraş. Dacă vrei să te aventurezi în oraş, poţi să o 
faci. Adică, dacă ai să reuşeşti să cobori cele zece 
mii de trepte ale Casei. Ochii lui Amren licăriră 
provocator. Şi dacă poţi cumva să găseşti vreo doi 
bani ca să îţi cumperi de băut. Dar dacă respecţi 
planul ăsta, o să ne gândim din nou cum şi unde ai 
să locuieşti peste câteva luni. 

— Şi care e cealaltă opţiune? întrebă furioasă 
Nesta. 

Mamă cerească, femeia asta - femela! Nu mai 
era om. Cassian se gândea la foarte puţinii oameni 
care ar fi îndrăznit să-i sfideze pe Amren şi pe 
Rhys. Cu siguranţă nu în aceeaşi cameră. Cu 
siguranţă nu cu un astfel de venin. 

— Să te întorci în ţinuturile oamenilor. 

Amren sugerase câteva zile într-o temniţă din 
Oraşul Cioplit, dar Feyre spusese pur şi simplu că 
lumea oamenilor ar fi fost mai mult decât potrivită 
ca închisoare pentru cineva ca Nesta. 

Şi pentru cineva ca Feyre. Şi Elain. 

Toate cele trei surori erau acum Mari Spiriduşi 
cu puteri considerabile, deşi doar cele ale lui Feyre 
erau eliberate. Nici măcar Amren nu ştia dacă Elain 
şi Nesta mai aveau puteri. Cazanul le dăruise 
puteri unice, diferite de ale celorlalţi Mari Spiriduşi: 
darul viziunii celei dintâi şi darul... Cassian nu ştia 
cum să definească darul Nestei. Nu ştia dacă 
măcar era unul - sau ceva ce luase ea. Focul 
argintiu, acel sentiment de moarte iminentă, 
puterea brută pe care o văzuse când se izbise în 
Regele Hybernului. Orice ar fi fost, depăşea 

Lumea oamenilor era în urma lor. Nu se puteau 
întoarce niciodată. Chiar dacă toate trei erau 
eroine de război, fiecare pe bună dreptate, 
oamenilor nu le-ar fi păsat. Ar fi păstrat distanţa, 
dacă nu ar fi fost provocaţi violent. Deci da: Nesta 
putea practic să se întoarcă în ţinuturile umane, 
dar acolo n-avea să găsească niciun tovarăş, nicio 
primire călduroasă şi niciun oraş care să o accepte. 
Orice locuinţă ar fi găsit, ar fi fost în primul rând 
incapabilă să o părăsească, ar fi fost limitată la 
curtea casei de frica prejudecăţilor oamenilor. 

Nesta se întoarse spre Feyre, dezgolindu-şi 
dinţii. 

— Şi astea sunt singurele mele opţiuni? 

— Imi... Feyre se opri înainte să poată spune 
restul - îmi pare rău - şi îşi îndreptă umerii. Deveni 
Marea Doamnă a Regatului Nopţii, chiar şi fără 
coroana ei neagră, chiar şi în puloverul vechi al lui 
Rhys. Da. 

— Nu ai niciun drept. 

— Eu... 

Nesta izbucni. 

— M-ai târât în încurcătura asta, în locul ăsta 
oribil! 7u eşti motivul pentru care sunt aşa, pentru 
care sunt b/ocată aici... 

Feyre tresări. Furia lui Rhys deveni palpabilă, 
un puls de putere întunecată care îl făcu pe 
Cassian să simtă un nod în stomac - instinctul 
fiecărui războinic de a sta drept. 

— Destul! şopti Feyre. 

Nesta clipi. 

Feyre înghiţi, dar nu dădu înapoi. 

— Destul! Te muţi în Casă, ai să te antrenezi şi 
ai să lucrezi, şi nu îmi pasă ce venin scuipi spre 
mine! O faci! 

— Elain trebuie să mă poată vizita... 

— Elain a fost de acord cu asta în urmă cu 
câteva ore. Acum îţi împachetează lucrurile. Te vor 
aştepta la sosire. 

Nesta dădu înapoi. 

Feyre nu cedă. 

— Elain ştie cum să dea de tine. Dacă vrea să 
te viziteze la Casa Vântului, este liberă să o facă. 
Unul dintre noi o s-o ducă bucuros acolo. 

Cuvintele plutiră între ele atât de apăsător şi 
ciudat, încât Cassian spuse: 

— Promit să nu muşc! 

Nesta îşi ridică buza superioară când se 
întoarse spre el. 

— Presupun că asta a fost ideea ta... 

— Da, minţi el zâmbind. O să ne distrăm de 
minune împreună! 

Era foarte probabil să se ucidă unul pe celălalt. 

— Vreau să vorbesc cu sora mea. Singură! 
ordonă Nesta. 

Cassian se uită la Rhys, care o fixă evaluator 
cu privirea pe Nesta. Se uitase astfel şi la Cassian 
de câteva ori, de-a lungul secolelor, iar el nu o 
invidia deloc pe Nesta. Dar Marele Lord al 
Regatului Nopţii dădu aprobator din cap. 

— Ne găsiţi pe hol. 

Cassian îşi strânse mai mult pumnul la insulta 
insinuată - că nu aveau destulă încredere în ea 


încât să meargă mai departe de atât, în ciuda 

scutului lui Feyre. Chiar dacă partea raţională din 
el, de războinic, era de acord. Nesta căscă ochii, iar 
el îşi dădu seama că şi ea înţelesese asta. 

După felul în care îşi încordă Feyre maxilarul, 
Cassian bănuia că nu era mulţumită de 
„îimpunsătura” subtilă - nu avea să o ajute să o 
convingă pe Nesta că procedau aşa pentru binele 
ei. Pe Rhys urma să-l certe mai târziu. 

Cassian aşteptă ca Rhys şi Amren să se ridice 
înainte să îi urmeze afară. Ţinându-se de cuvânt, 
Rhys făcu trei paşi pe hol, departe de uşile de lemn 
vrăjite împotriva celor care ascultau, şi se rezemă 
de zid. 

Făcând la fel, Cassian i se adresă lui Amren: 

— Nici măcar nu ştiam că avem asemenea legi 
despre statutul de membru al regatului. 

— Nu avem. 

Amren îşi curăţă unghiile vopsite în roşu. 

El înjură încet. 

Rhys zâmbi ironic, însă Cassian se încruntă 
spre uşile duble închise şi se rugă ca Nesta să nu 
facă vreo prostie. 


Nesta îşi ţinu drept spatele care o durea din 
cauza efortului. Presupunea că, în afară de regele 
Hybernului, niciodată nu urâse pe cineva atât de 
mult cum îi ura pe ei. 

Toţi discutaseră despre ea, considerând-o 
incapabilă, necontrolată şi... 

— Înainte nu-ţi păsa, spuse Nesta. De ce 
acum? 

Feyre se jucă cu verigheta ei de argint cu safir 
în formă de stea. 

— Ţi-am spus: nu a fost din cauză că nu mi-a 
păsat. Noi - toţi, vreau să spun - am discutat de 
mai multe ori despre asta. Despre tine. Noi - eu am 
decis că ar fi mai bine să-ţi oferim timp şi 
intimitate. 

— Şi ce a avut de spus Elain despre asta? 

O parte din ea nu voia să ştie. 

Feyre strânse din buze. 

— Nu are legătură cu Elain. Şi, din câte ştiu, 
nici cu ea nu prea te-ai văzut. 

Nesta nu îşi dăduse seama că ei erau atât de 
atenţi. 

Nu îi explicase niciodată lui Feyre - nu-şi găsise 
niciodată cuvintele ca să-i explice - de ce se 
distanţase atât de mult de toţi. Elain fusese răpită 
de Cazan şi salvată de Azriel şi de Feyre. Totuşi, 
groaza încă o cuprindea pe Nesta, trează şi în 
somn: îşi amintea ce simţise după ce auzise 
chemarea îmbietoare a Cazanului, şi-şi dăduse 
seama că fusese pentru Elain, nu pentru ea sau 
Feyre. Cum se simţise să găsească gol cortul lui 
Elain şi să vadă mantia albastră aruncată. 

Lucrurile doar se înrăutăţiseră de atunci. 

„Voi aveţi viaţa voastră, eu o am pe a mea”, îi 
spusese lui Elain la Solstiţiul de larnă. Ştiuse cât de 
mult ar fi avut de suferit sora ei, dar Nesta nu 
suporta groaza profundă care dăinuia. Imaginea 

mantiei aruncate, apa rece a Cazanului, gâtul 
tatălui ei rupându-se... 

— Dacă mai contează, speram că ai să-ţi revii, 
zise Feyre precaută. Voiam să îţi ofer intimitate să 
o faci, dacă tot pare că-i ataci pe toţi cei care se 
apropie prea mult, dar tu nici măcar nu ai incercat. 

„Poate ai să găseşti puterea de a te strădui 
ceva mai mult anul ăsta”. Cuvintele pe care i le 
spusese Cassian în urmă cu nouă luni, pe străzile 
acoperite de gheaţă, la câteva străzi distanţă de 
aici, încă răsunau proaspăt în mintea Nestei. 

— Să mă străduiesc? 

Fusese singura replică la care se gândise. 

— Ştiu că e o noţiune străină pentru tine. 

Apoi furia izbucni din ea. 

— De ce ar trebui să mă străduiesc măcar să 
fac ceva? Am fost târâtă în lumea asta a voastră, 
în regatul ăsta! 

— Atunci, pleacă în altă parte! 

Ea îşi înghiţi propriul răspuns. 

— Nu am unde să mă duc. 

Era adevărul. Nu voia să se întoarcă în ţinutul 
oamenilor. Niciodată nu se simţise în largul ei 
acolo. lar lumea asta ciudată şi nouă a 
Spiriduşilor... Ar fi putut să accepte că acum avea 
un trup diferit şi modificat, permanent schimbat, şi 
că umanitatea i se furase, dar nu ştia nici unde îi 
era locul în lumea asta. Acesta era gândul pe care 
încerca să îl înece în băutură, muzică şi jocuri de 
cărţi la fel de des pe cât se folosea de metodele 
acestea ca să calmeze puterea agitată din ea. 

— Nu ai făcut decât să ne risipeşti banii, 
continuă Feyre. 

— Banii partenerului tău. Alt sentiment rănit. 
Sângele Nestei murmură la atacul direct. ţi 
mulţumesc foarte mult pentru că ţi-ai răpit din 
timpul dedicat construirii casei şi cumpărăturilor ca 
să îţi aminteşti de mine. 

— Am construit o cameră în casa asta pentru 
tine. Te-am rugat să mă ajuţi să o decorez. Mi-ai 
spus să te las în pace. 

— De ce mi-aş dori să stau în casa asta? 

De acolo putea să vadă exact cât de fericiţi 
erau. În acea casă niciunul dintre ei nu părea nici 
pe departe la fel de distrus de război ca ea. 
Aproape făcuse parte din acel cerc. li ţinuse de 
mâini când rămăseseră împreună în dimineaţa 
ultimei lupte şi crezuse că probabil aveau să 
supravieţuiască toţi. 

Apoi, aflase cât de nemilos putea să-i fie luat 
totul, care era cu adevărat preţul speranţei, fericirii 
şi dragostei. Nu voia să îl mai înfrunte vreodată. Nu 
mai voia să suporte ce simţise în poiana din 
pădure, unde regele Hybernului chicotise şi 
sângele era peste tot. Puterea ei nu fusese 
suficientă să îi salveze atunci. Presupunea că de 
atunci o pedepsea pentru că eşuase, ţinând-o 
închisă în ea. 

— Pentru că eşti sora mea, zise Feyre. 

— Da, şi întotdeauna te sacrifici pentru noi, 
biata ta familie omenească... 

— Ai cheltuit cinci sute de monede de aur 
aseară! izbucni Feyre, ridicându-se în picioare ca 

să facă paşi în faţa şemineului. Ştii cât înseamnă 
asta? Ştii cât de jenată am fost când am primit 
nota de plată în dimineaţa asta, iar prietenii mei - 
familia mea - au fost nevoiţi să audă toată 
tărăşenia? 

Nesta ura acel cuvânt. Termenul pe care îl 
folosea Feyre ca să îşi descrie curtenii. Ca şi când 
lucrurile fuseseră atât de jalnice cu familia 
Archeron, încât Feyre fusese nevoită să găsească 
alta. Să-şi aleagă una. Unghiile îi înţepară palmele 
Nestei, durerea acoperind-o pe cea a inimii 
strânse. 

— Şi să aud nu doar suma imensă, ci şi pe ceai 
risipit-o... continuă Feyre. 

— O, deci este vorba de salvarea aparenţelor... 

— Este vorba despre modul în care se reflectă 
asupra mea, a lui Rhys şi asupra regatului când 
sora mea nenorocită ne cheltuieşte banii pe vin şi 
jocuri de noroc şi nu face nimic pentru a ajuta 
oraşul! Dacă sora mea nu poate fi controlată, 
atunci de ce să avem dreptul să îi conducem pe 
ceilalţi? 

— Nu sunt un obiect, ca să mă controlezi, 
spuse Nesta cu răceală. 

Tot ce ţinea de viaţa ei, din clipa în care se 
născuse, fusese controlat de alţi oameni. Trecuse 
prin diverse situaţii; când încercase să preia 
controlul, fusese zădărnicită la fiecare pas, iar ea 
ura asta chiar mai mult decât pe regele 
Hybernului. 

— Asta-i motivul pentru care ai să te antrenezi 


la Windhaven. Ai să înveţi să te controlezi. 
47 


— Nu mă duc. 

— Ai să mergi, chiar dacă o să fie nevoie să te 
legăm şi să te cărăm până acolo. Ai să participi la 
lecţiile lui Cassian şi ai să faci orice o să te pună 
Clotho să faci în bibliotecă. Nesta alungă amintirea 
profunzimilor întunecate ale bibliotecii, a 
monstrului de demult care locuise acolo. Îi salvase 
de  acoliţii Hybernului, dar... Refuză să se 
gândească la asta. Ai să o respecţi pe ea şi pe 
celelalte preotese din bibliotecă, spuse Feyre, şi nu 
ai să le faci nicio problemă. Restul timpului liber ai 
să ţi-l petreci cum doreşti. In Casă. 

Furia clocotitoare pompa prin ea atât de 
zgomotos, că Nesta abia auzea focul adevărat în 
faţa căruia făcea paşi Feyre. Se bucura de vuietul 
din mintea ei - sunetul lemnelor ce pârâiau îi 
aducea atât de bine aminte de clipa în care gâtul 
tatălui ei se frânsese, încât nu suporta să aprindă 
un foc în propria-i casă. 

— Nu aveai niciun drept să îmi închizi 
apartamentul, să îmi iei lucrurile... 

— Care lucruri? Câteva haine şi nişte mâncare 
stricată. 

Nesta nu avu şansa să se întrebe de unde ştia 
Feyre asta, pentru că sora ei spuse: „Am să 
demolez clădirea aia”. 

— Nu ai îndrăzni! 

— S-a făcut! Rhys l-a vizitat deja pe proprietar. 
O să fie demolată şi reconstruită ca adăpost pentru 
familiile încă refugiate din cauza războiului. 

Nesta încercă să îşi controleze respiraţia 


sacadată. Fusese lipsită de una dintre puţinele 

alegeri făcute. Lui Feyre nu părea să îi pese. Feyre 
făcuse dintotdeauna ce-şi dorea. Intotdeauna 
primea ce voia. lar acum părea că şi dorinţa asta 
avea să i se împlinească. 

— Nu vreau să mai vorbesc niciodată cu tine! 
zise Nesta furioasă. 

— Bine. Poţi să vorbeşti în schimb cu 
preotesele şi Cassian. 

Nu o putea convinge să se răzgândească 
insultând-o. 

— Nu am să fiu prizoniera ta... 

— Nu. Poţi să te duci oriunde vrei. Aşa cum a 
spus Amren, eşti liberă să părăseşti Casa. Dacă 
reuşeşti să cobori cele zece mii de trepte. Ochii lui 
Feyre erau strălucitori. Dar nu mai am de gând să 
plătesc ca să te distrugi singură! 

Să se distrugă singură. Liniştea bâzâi în 
urechile Nestei şi se undui peste flăcările ei, 
sufocându-le, liniştind furia insuportabilă. Se lăsă o 
linişte totală. 

Se obişnuise cu liniştea ce se pogorâse din 
clipa în care murise tatăl ei, liniştea care începuse 
să o strivească atunci când plecase spre biroul lui 
din conacul pe jumătate dărâmat, câteva zile mai 
târziu, şi găsise una dintre sculpturile lui. Işi dorise 
să tipe la nesfârşit, dar fuseseră prea mulţi oameni 
în preajmă. Se controlase până la sfârşitul întâlnirii 
cu eroii de război. Apoi îşi permisese să cadă. 
Direct în acest puț tăcut. 

— Ceilalţi aşteaptă, spuse Feyre. Cred că Elain 
şi-a terminat treburile. 


— Vreau să-i vorbesc. 

— O să te viziteze când o să fie pregătită. 

Nesta se uită în ochii surorii ei. 

Ochii lui Feyre străluceau. 

— Crezi că nu ştiu de ce ai alungat-o chiar şi pe 
Elain? 

Nesta nu voia să discute despre asta. Despre 
faptul că întotdeauna o avusese pe Elain de partea 
sa. Şi cumva, acum, Elain o alesese pe Feyre şi pe 
aceşti oameni şi o lăsase pe ea în urmă. Amren 
făcuse la fel. l-o spusese clar pe barcă. 

Nestei nu îi păsa că în timpul războiului cu 
Hybernul încercase să creeze o legătură cu Feyre, 
pentru țeluri comune: să o protejeze pe Elain, să 
salveze ţinuturile oamenilor. Işi dăduse seama că 
erau nişte scuze ca să ascundă ce fierbea şi vuia 
acum în inima ei. 

Nesta nu se deranjă să-i răspundă, iar Feyre 
plecă în tăcere. 

Nu mai avea ce să le unească. 


Capitolul 3 


Cassian îl urmărea pe Rhysand amestecând cu 
atenţie ceaiul. 

ÎI văzuse pe Rhys sfâşiindu-le inamicii cu 
aceeaşi precizie rece cu care învârtea acum 
lingura. 

Ei stăteau în biroul Marelui Lord, luminat de 
lămpile verzi de sticlă şi un candelabru greu de 
fier. Atriumul pe două niveluri ocupa capătul nordic 
al aripii de afaceri, aşa cum o numea Feyre. 

includea parterul biroului - împodobit cu 
covoare albastre tesute de mână pe care Feyre le 
alesese de la meşteşugarii din Cesere - cu cele 
două saloane, biroul lui Rhys şi două mese lungi 
lângă rafturile cu cărţi. In capătul îndepărtat al 
camerei era un mic podium care conducea spre o 
firidă lată şi înălţată, flancată de alte cărţi - şi, în 
mijloc, se regăsea o machetă mare şi funcţională a 
lumii lor, înconjurată de stele, planete şi alte lucruri 
extravagante care îi fuseseră explicate odată lui 
Cassian, înainte să le considere plictisitoare şi să 
înceapă să le ignore. 

Bineînţeles, Az fusese fascinat. Rhys construise 
macheta în urmă cu câteva secole. Nu doar că 
putea să urmărească soarele, ci şi să indice ora, şi 
cumva îi permitea lui Rhys să se gândească la 
existenţa vieţii de dincolo de lumea lor şi la alte 
lucruri pe care Cassian le uitase din nou imediat. 

La mezanin, unde se ajungea pe o scară 
spiralată din fier forjat ornamentat, chiar în stânga 
intrării, erau alte cărţi - cu miile doar aici - câteva 
vitrine de sticlă pline cu obiecte delicate de care 
Cassian se ţinuse departe (de frică să nu le spargă 
cu „labele lui de urs”, aşa cum îi descria Mor 
mâinile) şi câteva tablouri de-ale lui Feyre. 

Erau destule şi la parter, unele în umbră şi care 
nu trebuiau să fie văzute, altele dezvăluite de 
lumina ce se reflecta din râul de la baza peluzei 
înclinate. Marea Doamnă a lui Cassian avea un fel 
de a imortaliza lumea care îl uimea. Tablourile ei îl 
nelinişteau câteodată. Adevărurile pe care le 


înfăţişa nu erau întotdeauna plăcute. 

El fusese în studioul ei de câteva ori ca să o 
vadă pictând. În mod surprinzător, ea îl lăsase. 

La prima vizită, o găsise pe Feyre încordată la 
şevalet. Picta ceea ce îşi dăduse el seama că era 
un torace costeliv, atât de slab, încât mai că-i 
putea număra oasele. 

Când văzuse semnul din naştere familiar pe 
braţul stâng prea slab de lângă acesta, zărise unul 
identic printre tatuajele de pe braţul ei întins, cu 
pensula în mână. El dăduse uşor din cap spre ea, o 
recunoaştere a faptului că înţelegea. 

El nu fusese niciodată la fel de slab ca Feyre în 
anii lui de sărăcie, dar înţelegea foamea din fiecare 
mişcare a pensulei. Disperarea. Golul care semăna 
cu nuanțele gri, albastre, galbene şi greţos de albe. 
Disperarea puţului negru din spatele trunchiului şi 
al braţului. Moartea zăbovind în apropiere ca o 
cioară care aşteaptă un stârv. 

Se gândise mult timp la tabloul acela în zilele 
următoare - la cum îl făcuse să se simtă, la cât de 
aproape fuseseră cu toţii să o piardă pe Marea lor 
Doamnă înainte să o fi cunoscut. 

Rhys termină de amestecat ceaiul şi lăsă jos 
lingura cu o deosebită delicateţe. 

Cassian îşi ridică privirea la portretul din 
spatele biroului imens al Marelui său Lord. 
Globurile aurii de lumină fae din cameră erau 
poziţionate astfel încât să îl facă să pară viu, 
strălucitor. 

Chipul lui Feyre - un autoportret - părea să 
râdă la el. La partenerul care stătea cu spatele la 


ea. Ca să îl poată veghea, spunea Rhys. 

Cassian se rugă ca zeii să // vegheze când Rhys 
sorbi din ceai şi îl întrebă: 

— Eşti pregătit? 

El se rezemă de spătar. 

— Am mai disciplinat războinici tineri. 

Ochii violeţi ai lui Rhys străluciră. 

— Nesta nu e vreun tânăr care depăşeşte 
limitele. 

— Pot să mă descurc cu ea. 

Rhys se uită la ceai. 

Cassian recunoscu acel chip deranjant de calm 
şi de serios. 

— Te-ai descurcat bine când i-ai pus la punct 
pe illyrieni primăvara trecută, ştii. 

El se pregăti. Anticipase această discuţie de 
când îşi petrecuse patru luni cu  illyrienii, 
gestionând conflictele dintre bandele de războinici, 
asigurându-se că se îngrijea cineva de familiile 
care pierduseră taţi, fii, fraţi şi soţi, că ştiau că el 
era acolo ca să ajute şi să îi asculte şi, în general, 
spunându-le foarte clar că dacă se ridicau 
împotriva lui Rhys, aveau să plătească scump. 

Ritualul Sângelui de primăvara trecută se 
ocupase de cei mai răi dintre ei, inclusiv de 
scandalagiul Kallon, a cărui aroganță nu fusese 
suficientă ca să-i compenseze lipsa de 
antrenament când fusese ucis la doar câţiva 
kilometri de pantele din Ramiel. Cassian oftase de 
uşurare aflând de moartea tânărului mascul, dar 
illyrienii încetaseră bombăneala la scurt timp după 
aceea. De atunci, Cassian îşi petrecuse timpul 


reîntregind armata, supraveghind instrucţia noilor 

războinici promiţători şi asigurându-se că aceia 
care aveau experienţă erau încă în formă bună ca 
să lupte din nou. Cel puţin, refacerea armatei le 
dăduse illyrienilor ceva la care să se concentreze, 
iar Cassian ştia că nu mai putea adăuga nimic pe 
lângă inspecția ocazională şi întâlnirile de consiliu. 

Deci illyrienii erau paşnici - sau pe cât de 
paşnici puteau fi nişte războinici, cu antrenamentul 
lor constant. Exact asta voia Rhys. Nu doar pentru 
că o rebeliune ar fi fost un dezastru, ci din cauza a 
ceea ce ştia că Rhys urma să spună. 

— Cred că este timpul să îţi asumi 
responsabilităţi mai mari. 

Cassian se strâmbă. Asta era. 

Rhys chicoti. 

— Doar nu poţi să îmi spui sincer că nu ştiai că 
situaţia illyrienilor a fost o încercare! 

— Am sperat să nu fie, mormăi el, strângându- 
şi aripile. 

Rhys zâmbi, deşi redeveni repede serios. 

— Totuşi, Nesta nu este un test. Ea este... 
diferită. 

— Ştiu. 

Îşi dăduse seama chiar şi înainte să fie Creată. 
Şi după acea zi îngrozitoare din Hybern... Nu uitase 
niciodată cuvintele Cioplitorului de Oase şoptite în 
Temniţă. 

„Dacă ţi-aş spune ce mi-au şoptit pietrele, 
întunericul şi marea de dincolo, Lord al Măcelului? 
Cum au tremurat de frică, pe insula de peste mare. 
Cum au tremurat când ea a apărut. A luat ceva - 
ceva preţios, smulgând cu dinţii. 

Ce ai trezit în ziua aceea din Hybern, Prinţe al 
Bastarzilor?” 

Ultima întrebare îl trezise de mai multe ori 
decât voia să recunoască. 

— De la război, nu am mai văzut nicio urmă din 
puterea ei, se forţă Cassian să spună. Din câte 
ştim, a dispărut odată cu spargerea Cazanului. 

— Sau poate este în stare latentă, aşa cum 
Cazanul doarme acum şi stă ascuns în siguranţă în 
Cretea, cu Drakon şi Miryam. E posibil ca puterea 
ei să apară în orice clipă. 

Cassian simţi un fior traversându-i coloana 
vertebrală. Avea încredere că prinţul Serafim şi 
femeia pe jumătate om ascundeau Cazanul, dar 
nimeni nu putea face nimic pentru a controla 
puterea acestuia, dacă se activa. 

— Să fii atent, îi zise Rhys. 

— Parcă ti-ar fi frică de ea. 

— Îmi este frică. 

Cassian clipi. 

Rhys ridică o sprânceană. 

— De ce crezi că te-am trimis ca să o aduci în 
dimineaţa asta? 

Cassian clătină din cap, nereuşind să se abţină 
să nu râdă. Rhys zâmbi, împreunându-şi degetele 
la ceafă şi rezemându-se de spătar. 

— Trebuie să intri mai des în ringul de 
antrenament, frate! îi spuse Cassian, studiind 
trupul puternic al prietenului său. Nu vrei ca 
partenera ta să găsească vreo parte moale. 

— Nu găseşte nimic moale când sunt în 

— O să te certe Feyre pentru ce ai spus mai 
devreme? 

— Deja i-am anunţat pe servitori să-şi ia liber 
restul zilei imediat ce o duci pe Nesta la Casă. 

— Cred că servitorii vă aud destul de des 
certându-vă. 

Intr-adevăr, Feyre nu ezita când trebuia să îi 
spună lui Rhys că întrecuse limita. 

Rhys îi zâmbi şiret. 

— Nu cearta vreau să nu o audă. 

Cassian rânji la rândul lui, chiar dacă un 
sentiment asemănător pizmei îi agită stomacul. Nu 
era deloc invidios pe fericirea lor. Erau destule 
momente când vedea bucuria pe chipul lui Rhys şi 
trebuia să se îndepărteze ca să nu plângă, pentru 
că fratele lui aşteptase acea dragoste şi o 
câştigase. Rhys luptase de nenumărate ori pentru 
un viitor cu Feyre. Pentru ce aveau acum. 

Dar, uneori, Cassian vedea inelul de 
împerechere, portretul din spatele biroului şi casa 
asta şi pur şi simplu... îşi dorea să aibă parte de 
aşa ceva. 

Ceasul bătu ora zece şi jumătate, iar Cassian 
se ridică în picioare. 

— Bucură-te de „lupta” voastră! 

— Cassian! 

Tonul îl opri. 

Calmul şi precauţia se citeau pe chipul lui 
Rhys. 

— Nu m-ai întrebat ce responsabilităţi mai mari 
vreau să-ţi asumi. 

— Am presupus că Nesta este o 
responsabilitate suficient de mare, evită el 
răspunsul. 

Rhys îi aruncă o privire cu subînțeles. 

— Ai putea fi mai mult. 

— Sunt generalul tău. Nu e de ajuns? 

— Este de ajuns pentru tine? 

„Da”, mai că spuse el. Dar se trezi ezitând. 

— O, e clar că eziţi! spuse Rhys. Cassian 
încercă să îşi ridice scuturile mentale, dar află că 
erau intacte. Rhys zâmbea ca o pisică. Frate, 
chipul tău încă trădează tot ce simţi, spuse încet 
Rhys, dar amuzamentul lui dispăru repede. Eu şi Az 
avem motive întemeiate să credem că reginele 
umane complotează din nou. Trebuie să cercetezi 
chestiunea. Să te ocupi de asta. 

— Ce, facem schimb de roluri? Az o să se 
ocupe acum de illyrieni? 

— Nu face pe prostul, spuse calm Rhys. 

Cassian îşi dădu ochii peste cap. Insă amândoi 
ştiau că Azriel mai degrabă ar fi divizat sau distrus 
Illyria decât să o ajute. Incă se luptau să îşi 
convingă fratele că illyrienii erau un popor care 
merita salvat. 

— Azriel se ocupă de mai multe decât ar 
recunoaşte acum, continuă Rhys. Nu îi mai dau o 
responsabilitate. Sarcina asta a ta o să-l ajute. 
Rhys afişă un zâmbet provocator. Şi o să vedem de 
ce eşti cu adevărat în stare. 

— Vrei să fac pe spionul? 

— Cass, există mai multe metode de a aduna 


informaţii, nu doar uitându-te prin gaura cheii. Az 

nu este curtean. El lucrează din umbră. Dar am 
nevoie de cineva care să nu se ascundă - am 
nevoie de tine. Mor poate să-ţi dea detaliile. O să 
se întoarcă azi la un moment dat din Vallahan. 

— Ştii doar că nici eu nu sunt curtean. 

Gândul îl făcu să simtă un gol în stomac. 

— Ţi-e teamă? 

Cassian lăsă pietrele Siphon de pe dosul 
mâinilor lui să pâlpâie cu o lumină interioară. 

— Deci trebuie să mă ocup de reginele astea şi 
să o instruiesc pe Nesta? 

Rhys se  rezemă, tăcerea lui oferindu-i 
răspunsul. 

Cassian se îndreptă spre uşile duble închise, 
înghițind un şir de înjurături. 

— Aşadar ne aşteaptă câteva luni lungi! 

— Cu siguranţă, spuse Rhys încetişor când el 
ajunse aproape de uşă. 


— Ai păstrat hainele de luptă din piele de la 
război? îi spuse Cassian Nestei în loc de salut când 
păşi în holul de la intrare. O să îţi trebuiască 
mâine. 

— M-am asigurat că Elain i le-a pus în bagaj, 
răspunse Feyre de pe scări, fără să se uite la sora 
ei, care stătea cu spatele rigid la baza lor. 

El se întrebă dacă Marea Doamnă observase 
deja dispariţia servitorilor. 

Zâmbetul secret din ochii lui Feyre îi spuse că 
ştia destule despre asta şi despre ce o aştepta 
peste câteva minute. 

Slavă zeilor că pleca de aici! Probabil trebuia 
să zboare spre mare, ca să nu îl audă pe Rhys. Sau 
să îi simtă puterea când... Cassian se opri înainte 
să se gândească la asta. El şi fraţii lui nu mai erau 
ca în tinereţe, când se culcau cu orice femelă care 
se arăta interesată, adesea în aceeaşi cameră. Nu 
voia ca lucrurile să se schimbe. 

Nesta doar îşi încrucişă braţele. 

— Ne teleportezi la Casă? o întrebă el pe 
Feyre. 

— Eu o fac, zise Mor din spatele lui, şi îi făcu 
semn din ochi lui Feyre. Ea are o întâlnire 
deosebită cu Rhysie. 

Cassian zâmbi când Mor intră din aripa 
rezidenţială. 

— Credeam că te întorci mai târziu, spuse, şi o 
îmbrăţişă strâns. 

Părul auriu şi lung până în talie al lui Mor 
mirosea ca mările reci. Îl îmbrăţişă la rândul ei. 

— Nu am vrut să aştept până după-amiază. În 
Vallahan zăpada este deja până la genunchi. 
Aveam nevoie de soare. 

Cassian se retrase ca să îi studieze chipul 
frumos, la fel de familiar ca al lui. În ciuda 
cuvintelor rostite, tristeţea se citea în ochii ei 
căprui. 

— Ce s-a întâmplat? 

Feyre se ridică de pe scaun, observând şi ea 


încordarea. 

— Nimic, spuse Mor, dându-şi părul peste un 
umăr. 

— Mincinoaso! 

— Am să vă povestesc tuturor mai târziu, 
afirmă Mor, şi se uită spre Nesta. Mâine ar trebui 
să porţi hainele de piele. O să ai nevoie să-ţi ţină 
de cald când ai să te antrenezi în Windhaven. 

Nesta îi aruncă lui Mor o privire plictisită. 

Mor doar radie. 

Feyre consideră momentul potrivit să păşească 
nonşalant între ei, scutul lui Rhys fiind încă tare ca 
oţelul în jurul ei. Nu conta că, peste aproximativ un 
minut, aveau să fie extrem de aproape unul de 
celălalt. 

— Azi te lăsăm să te instalezi la Casă - poţi să- 
ţi despachetezi lucrurile. Să te odihneşti, dacă vrei. 

Nesta nu spuse nimic. 

Cassian îşi trecu o mână prin păr. Cazanul să îi 
cruţe! Rhys se aştepta ca el să fie diplomat, când 
Marele Lord nici măcar nu putea să gestioneze 
situaţia asta? 

Mor rânji ca şi când i-ar fi citit gândurile pe 
chip. 

— Felicitări pentru promovare! Ea scutură din 
cap. Cassian este curtean! Nu credeam c-am să 
apuc ziua asta! 

Feyre chicoti, dar Nesta îşi mută privirea spre 
el, surprinsă şi prudentă. 

— Sunt tot un nimeni născut din flori, nu-ţi face 
griji, zise el, fie şi numai ca să i-o ia înainte. 

Nesta strânse din buze. 

— O să vorbim curând, îi zise Feyre cu atenţie 
Nestei. 

Nesta nu spuse nimic nici acum. 

Aparent, încetase să mai discute cu Feyre. Dar 
cel puţin pleca de bunăvoie. 

Aproape de bunăvoie. 

— Mergem? întrebă Mor, oferindu-le braţele. 

Nesta se uită la podea, cu faţa palidă şi trasă, 
cu ochi strălucitori. 

Feyre se uită în ochii lui. Doar privirea îi 
transmise tot ce îl implora să facă. 

Nesta trecu pe lângă ea, o apucă pe Mor de 
antebraţ şi se uită la un punct de pe zid. 

Mor se crispă la el, dar Cassian nu îndrăzni să 
facă la fel. Poate Nesta nu se uita la ei, dar el ştia 
că ea vedea, auzea şi evalua totul. 

Aşa că o apucă pur şi simplu pe Mor de celălalt 
braţ şi îi făcu semn din ochi lui Feyre înainte să 
dispară cu toţii în vânt şi întuneric. 


* 


Mor îi teleportă pe cerul de deasupra Casei 
Vântului. 

Înainte să simtă golul din stomac, Nesta era în 
brațele lui Cassian, cu aripile întinse, în timp ce 
zbura spre veranda de piatră. Trecuse mult timp 
de când o ţinuse în braţe, de când văzuse oraşul 
atât de mic dedesubt. 

Când Cassian cobori, iar Morrigan dispăru din 
cădere, Nesta îşi dădu seama că el ar fi putut să o 


ducă în zbor până acolo. Regulile Casei erau 
61 


simple: nimeni nu se putea teleporta direct 
înăuntru din pricina protecţiilor, deci puteai ori să 
urci cele zece mii de trepte, să te teleportezi şi să 
cazi pe verandă de la o înălţime îngrozitoare - 
foarte probabil rupându-ţi oasele - sau să te 
teleportezi spre marginea protecţiilor cu cineva 
care avea aripi ca să zboare restul drumului până 
înăuntru. Dar să fie în braţele lui Cassian... Ar fi 
preferat să-şi rupă toate oasele de la căderea spre 
verandă. Din fericire, zborul dură numai câteva 
secunde. 

Nesta se smuci din mâna lui în clipa în care 
atinse cu tălpile pietrele uzate. Cassian o lăsă, 
strângându-şi aripile şi zăbovind lângă balustradă, 
tot Velarisul strălucind sub el şi în depărtare. 

Ea îşi petrecuse câteva săptămâni aici anul 
trecut, în perioada îngrozitoare de după 
transformarea ei în Fae, rugând-o pe Elain să dea 
vreun semn că îşi dorea să trăiască. Nu prea 
dormise, de teamă ca Elain să nu cadă de pe 
veranda asta, să nu se aplece prea mult pe 
nenumăratele ferestre sau pur şi simplu să se 
arunce pe cele zece mii de trepte. 

Amintirile şi priveliştea - râul Sidra, care 
scânteia ca o panglică în depărtare, palatul din 
piatră roşie construit într-o parte a platoului 
montan - o făcură să simtă un nod în gât. 

Nesta îşi băgă mâinile în buzunare, dorindu-şi 
să fi ales mănuşile călduroase pe care o 
convinsese Feyre să le ia. Refuzase. Sau refuzase 
în tăcere, de vreme ce nu-i adresase niciun cuvânt 
surorii ei după ce părăsiseră biroul. 

62 


Într-o oarecare măsură, pentru că se temea de 
ce urma să spună. 

Pentru o clipă lungă, Nesta şi Cassian se uitară 
unul la celălalt. 

Vântul îi zburli părul negru lung până la umeri, 
dar, judecând după reacţia lui la frig, parcă s-ar fi 
aflat pe un câmp înverzit, vara - sufla mult mai 
aspru aici, deasupra oraşului. Nesta nu reuşi să 
facă prea multe ca să nu îi clănţănească dinţii. 

— Ai să stai în vechea ta cameră, spuse 
Cassian în cele din urmă. 

Ca şi când ea ar fi avut de ales aici. Sau 
oriunde altundeva. 

— Camera mea e la etajul de deasupra, 
continuă el. 

— De ce trebuie să ştiu asta? se răsti Nesta. 

Cassian se îndreptă spre uşile de sticlă care 
duceau în interiorul muntelui. 

— İn caz că visezi urât şi ai nevoie de cineva 
care să îţi citească o poveste, spuse el tărăgănat, 
schiţând un zâmbet. Poate una dintre cărţile alea 
obscene care îţi plac atât de mult. 

Nările i se umflară, dar intră pe uşa pe care i-o 
deschise Cassian, aproape oftând la căldura ce 
umplea holul din piatră roşie. Noua ei reşedinţă. 
Locul unde avea să doarmă. 

Locul ăsta nu era un cămin, cum nici 
apartamentul ei nu fusese. 

Nici noua casă cochetă a tatălui ei, înainte ca 
Hybernul să o distrugă aproape de tot. Nici cabana 
şi nici conacul extraordinar de dinainte. „Casă” era 


un cuvânt străin. 

Dar cunoştea bine acest etaj al Casei Vântului: 
sala de mese din stânga, scara din dreapta, pe 
care cobora două etaje până la al ei şi bucătăriile 
de la un etaj mai jos. Biblioteca de mult mai jos. 

Nu i-ar fi păsat unde ar fi stat, ci doar de mica 
bibliotecă privată ce se afla de asemenea la etajul 
ei, unde descoperise cărţile obscene, aşa cum le 
numea Cassian. Citise câteva zeci în primele 
săptămâni petrecute aici, disperată după orice 
soluţie care să o împiedice să se distrugă, să urle 
din cauza a ceea ce îndurase trupul şi viaţa ei... şi 
Elain. Elain care nu mânca, nu vorbea şi nici nu 
făcea nimic altceva. 

Elain care, cumva, devenise cea adaptată. 

În lunile premergătoare războiului şi, în timpul 
acestuia, Nesta reuşise. Intrase în lumea asta, cu 
aceşti oameni, şi începuse să vadă un viitor. 

Până să o vâneze regele Hybernului şi Cazanul. 
Până să-şi dea seama că toată lumea la care ţinea 
avea să fie folosită ca să o rănească, să o distrugă 
şi să o prindă în capcană. Până la ultima luptă, 
când nu reuşise să îi împiedice pe cei o mie de 
illyrieni să moară, salvând, în schimb, doar unul. 

Pe el. Ar fi făcut-o din nou, dacă ar fi fost 
forţată. Şi, ştiind asta... Nu putea suporta nici acel 
adevăr. 

Cassian se îndreptă spre scara care cobora, 
aroganţa emanând din fiecare mişcare a lui. 

— Nu trebuie să mă însoţeşti până la camera 
mea. Nu conta că şi camera lui era în aceeaşi 
direcţie. Ştiu cum să ajung acolo. 

El îi zâmbi peste un umăr musculos şi cobori 
oricum scările. 

— Vreau doar să mă asigur că soseşti întreagă 
înainte să mă instalez. 

Cassian dădu din cap spre palierul pe lângă 
care trecuseră şi spre bolta ce conducea către 
holul cu dormitorul lui. Ştia asta doar pentru că în 
primele săptămâni ca Mare Spiriduş avusese 
treburi mai importante decât să rătăcească prin 
palat ca o fantomă. 

— Az este în a treia cameră de lângă a mea, 
adăugă Cassian. Ajungând la etajul la care se afla 
dormitorul ei, el merse ţanţoş pe hol. Totuşi, 
probabil că n-ai să-l vezi. 

— A venit să mă spioneze? 

Cuvintele ei răsunară din piatra roşie. 

— Spune că preferă să stea aici decât la casa 
de lângă râu, zise Cassian cu hotărâre. 

Asta credea şi el. 

— De ce? 

— Nu ştiu. Aşa este Az. Îi place intimitatea. 
Cassian ridică din umeri, lumina fie care radia din 
sfeşnicele de perete poleind vârful cu gheară al 
aripilor lui. Nu o să te deranjeze, deci o mare parte 
din timp o să fim doar noi doi. 

Nesta nu îndrăzni să răspundă la tot ce insinua 
acea afirmaţie. Singură... cu Cassian. Aici. 

Cassian se opri în faţa uşii ca o arcadă din 
lemn. Se rezemă de toc, ochii căprui 
supraveghindu-i fiecare pas. 

Nesta ştia că locuinţa îi aparţinea lui Rhys, că 
Marele Lord plătea totul pentru Cassian, tot aşa 

cum plătea pentru toţi apropiații lui. Ştia că unul 
dintre cele mai rapide şi profunde moduri de a-l 
supăra pe Cassian, de a-l răni chiar atunci, ar fi 
fost să spună asta, să îl facă să se îndoiască de 
sarcina lui şi să nu fie sigur că merita să fie acolo. 
Instinctul se strecură ca un val, fiecare cuvânt fiind 
ales ca să sfâşie şi să rănească. Totuşi, nu era un 
blestem, nu pe deplin. O ajutase. 

El îi studie chipul când ea se opri în faţa uşii 
dormitorului. 

— Să auzim ce ai de zis, Nes! 

— Nu-mi spune aşa! 

Ea lăsă cuvintele să plutească precum o 
momeală. Îl făcu să creadă că era vulnerabilă. 

Dar el se îndepărtă de uşă, cu aripile strânse. 

— Îţi trebuie o masă caldă. 

— Nu vreau. 

— De ce? 

— Pentru că nu mi-e foame. 

Era adevărat. Apetitul fusese primul lucru care 
dispăruse după lupta aceea. Doar instinctul şi 
obligaţia socială ocazională de a părea că îi pasă 
de ceva o făceau să mănânce. 

— Dacă nu mănânci nimic, n-ai să rezişti nicio 
oră la antrenamentul de mâine. 

— Nu mă antrenez în locul ăla îngrozitor. 

Urâse tabăra Windhaven de prima dată când o 
văzuse, rece şi mohorâtă şi plină de oameni fără 
umor, cu feţe dure. 

Piatra Siphon prinsă de mâna stângă a lui 
Cassian licări, o bandă roşie de lumină răsucindu- 


se din piatră ca să înfăşoare mânerul uşii. Aceasta 

smuci în jos fierul, uşa deschizându-se cu un 
scârţâit, iar apoi dispăru ca un fum. 

— Ţi s-a dat un ordin, dar şi o alternativă. Dacă 
vrei să te întorci în ţinuturile oamenilor, n-ai decât. 

„Atunci, du-te în altă parte”. 

Era foarte probabil să o pună pe Morrigan să o 
arunce peste graniţă ca pe un bagaj. 

lar Nesta ar fi spus că nu vorbea serios, doar 
că... ştia ce ar fi înfruntat în sud. Războiul nu îi 
făcuse pe oameni să îi agreeze pe Spiriduşi. 

Nu avea unde să se ducă. Oricât ar fi jelit viaţa 
pe care ar fi avut-o cu Graysen, Elain îşi găsise 
locul şi un rol aici. Avea grijă de grădinile din 
palatul lui Feyre de lângă râu, îi ajuta pe ceilalţi 
locuitori ai Velarisului să îşi refacă grădinile 
distruse - era bucuroasă şi avea un scop şi 
prietene: cele două fantome care lucrau în casa lui 
Rhysand. Insă aceste lucruri fuseseră întotdeauna 
uşoare pentru sora ei, făcând-o mereu deosebită. 

O  determinaseră pe Nesta să lupte din 
răsputeri ca să o ţină pe Elain în siguranţă cu orice 
preţ. 

Cazanul aflase asta, ca şi regele Hybernului. 

Simţi apăsarea unei poveri uriaşe şi vechi, 
uitarea făcându-i semn. 

— Sunt obosită, rosti ea cuvintele monoton - 
din fericire. 

— Atunci, odihneşte-te astăzi, spuse Cassian 
puţin prea încet. Mor sau Rhys o să ne teleporteze 
mâine în Windhaven, după micul dejun. 

Ea tăcu. 

— O să începem uşor, cu două ore de 
antrenament, după care o să luăm prânzul şi ai să 
fii adusă înapoi aici ca să te întâlneşti cu Clotho, 
continuă el. 

Nesta nu avea energie ca să-l mai întrebe şi 
altceva despre antrenament sau munca din 
bibliotecă împreună cu marea preoteasă. Nu prea îi 
păsa. li lăsa pe Rhysand, Feyre, Amren şi Cassian 
să o oblige să facă prostia asta. li lăsa să creadă că 
ar fi putut să schimbe întrucâtva situaţia. 

Nesta nu se deranjă să-i răspundă înainte să 
treacă pe boltă şi să intre în dormitorul ei. Dar îl 
simţi evaluându-i din priviri fiecare pas peste prag, 
modul în care apucă marginea uşii, felul în care îşi 
îndoi degetele înainte să o închidă trântind-o. 

Nesta aşteptă la doar câţiva paşi în dormitor, 
clipind la lumina orbitoare ce intra prin zidul cu 
ferestre din celălalt capăt. Scârţâitul unor cizme pe 
pietre o informă că el plecase. 

Abia după ce sunetul nu se mai auzi deloc, se 
uită Nesta cu atenţie la camera din faţa ei, 
neschimbată de când fusese ultima dată aici, uşa 
care dădea spre vechiul apartament al lui Elain 
fiind acum încuiată. 

In spaţiul generos, patul imens cu baldachin 
lipit de zidul din stânga ei, canapeaua şi cele două 
scaune încăpeau cu uşurinţă. Un şemineu sculptat 
din marmură, din fericire neagră, ocupa zidul din 
faţa canapelei, multele covoare împrăştiate prin 
cameră ferind-o de podeaua rece din piatră. 

Dar nu asta îi plăcuse la această cameră, ci 


panorama: zidul cu ferestre care dădeau spre oraş, 

râu, câmpii şi scânteierea distantă a mării. Tot 
ţinutul şi toţi oamenii din depărtare. Era de parcă 
palatul ar fi plutit printre nori. In unele zile, ceața 
fusese destul de densă încât să ascundă 
priveliştea,  rotindu-se atât de aproape de 
fereastră, încât reuşise să îşi treacă degetele prin 
ea. 

Totuşi, niciun fuior de ceaţă nu plutea acum. 
Ferestrele dezvăluiau doar ziua senină de la 
începutul toamnei şi razele aproape orbitoare ale 
soarelui. 

Trecură câteva secunde. Minute. 

Un vuiet cunoscut începu să-i răsune în urechi. 
Golul apăsător o trase în jos, la fel de sigur ca o 
creatură de basm care o apuca de gleznă cu 
mâinile-i osoase şi o smucea sub o suprafaţă 
întunecată. Ca şi când ar fi fost împinsă sub apa 
eternă şi rece din Cazan. 

Trupul îi deveni distant, străin, când trase 
draperiile grele şi gri de catifea, blocând lumina şi 
învăluind camera în întuneric puţin câte puţin. 
Ignoră cele trei bagaje şi două cufere lăsate lângă 
măsuţa de toaletă când se apropie de pat. 

Abia reuşi să îşi scoată încălţările înainte să se 
bage sub păturile albe, să închidă ochii şi să 
respire. 

Şi respiră. 

Şi respiră. 


Capitolul 4 

Mor ocupase deja o masă la cafeneaua de pe 
malul râului, cu un braţ sprijinit de spătarul 
scaunului din fier forjat, celălalt atârnându-i 
elegant peste genunchii încrucişaţi. Cassian se opri 
la câţiva paşi de labirintul de mese din lungul aleii, 
zâmbind în sinea lui când o văzu cu capul înclinat 
spre soare, părul despletit strălucind şi unduindu- 
se în jurul ei ca aurul topit şi colţurile buzelor pline 
ridicate, scăldându-se în lumină. 

Ea nu încetase niciodată să aprecieze lumina 
soarelui. Chiar şi la cinci sute de ani după ce 
părăsise acea veritabilă închisoare pe care o 
numise casă şi pe monştrii care pretinseseră că 
erau rudele ei, prietena lui - sora lui - tot savura 
fiecare clipă petrecută la soare. Ca şi când primii 
şaptesprezece ani din viaţa ei, petrecuţi în 
întunericul Oraşului Cioplit, încă ar mai fi pândit-o 
ca umbrele lui Az. 

Cassian îşi drese glasul când se apropie de 
masă, zâmbind amabil la ceilalţi clienţi şi oameni 
de pe alee care ori se holbau, ori îi făceau semn 
din mână, dar, când se aşeză, Mor deja zâmbea, 
amuzamentul lucind în ochii ei căprui. 

— Nu începe! o avertiză el, aşezându-şi aripile 
în jurul spătarului scaunului şi făcându-i semn 
proprietarului cafenelei, care îl cunoştea destul de 
bine încât să înţeleagă că voia apă - nu ceai sau 
dulciuri, comandate deja de Mor. 

Mor zâmbi atât de frumos, încât el rămase fără 
suflare. 

— Nu pot să mă bucur că-mi văd prietenul 
linguşit de public? 

El îşi dădu ochii peste cap şi-i mulţumi în 
şoaptă proprietarului când o carafa cu apă şi un 
pahar apărură în faţa lui. 

— Parcă îmi amintesc o vreme când îţi plăcea 
atenţia altora, spuse Mor după ce proprietarul 
plecă să servească la alte mese. 

— Eram un tânăr arogant şi prost. 

Se crispă când îşi aduse aminte cum mergea 
țanţoş după lupte sau misiuni câştigate, crezând că 
merita laudele străinilor. Prea mult timp îi plăcuse 
prostia asta. Abia mergând pe aceleaşi străzi după 
ce Amarantha îl întemniţase pe Rhys - după ce 
Rhys sacrificase prea mult ca să protejeze oraşul - 
şi văzând dezamăgirea şi frica pe multe chipuri îşi 
dăduse Cassian seama cât de prost fusese. 

Mor îşi drese vocea ca şi când i-ar fi ghicit 
gândurile. Nu era pricepută ca Rhys, dar 
supraviețuind în Regatul Coşmarurilor, învățase să 
citească şi cele mai subtile expresii. O simplă 
clipire, îi spusese ea cândva, putea face diferenţa 
dintre viaţă şi moarte în acel regat nenorocit. 

— Aşadar s-a instalat? 

Cassian ştia la cine se referea. 

— Doarme. 

Mor pufni. 

— Nu o face! El îşi îndreptă privirea spre 
strălucirea râului Sidra, la doar câţiva paşi distanţă. 
Te rog, nu o face! 

Mor sorbi din ceaiul ei, părând nevinovată. 

— Ne-ar fi mai bine dacă am arunca-o pe Nesta 
în Regatul Coşmarurilor. Ar prospera acolo. 

Cassian îşi încordă maxilarul când auzi insulta 
şi adevărul spuselor ei. 

— Este exact genul de existenţă de care 
încercăm să o ferim. 

Mor îl evaluă fluturându-şi genele dese. 

— Te întristează să o vezi aşa. 

— Toate mă întristează. 

Relaţia dintre el şi Mor se bazase dintotdeauna 
pe un principiu: acela de a-şi spune adevărul cu 
orice preţ, oricât de dur ar fi fost. Incă de prima şi 
singura dată când se culcaseră împreună, când 
Cassian aflase prea târziu că-i  ascunsese 
repercusiunile îngrozitoare. Când îi văzuse trupul 
distrus şi-şi dăduse seama că, dacă l-ar fi minţit, 
tot ar fi jucat un rol. 


Cassian expiră, alungând amintirea 
însângerată care, după cinci secole, încă-i întina 
gândurile. 


— Mă doare că Nesta a devenit... aşa. Mă 
doare că ea şi Feyre se ceartă tot timpul. Mă doare 
că Feyre suferă din cauza asta şi ştiu că şi Nesta 
suferă. Mă doare că... El bătu cu degetele în masă, 
apoi sorbi din paharul cu apă. Chiar nu vreau să 
discut despre asta. 

— Bine! 

Briza făcu rochia de un albastru transparent a 
lui Mor să fluture. 

El îşi permise din nou să îi admire chipul 
perfect. In afară de consecinţele dezastruoase 
înfruntate de Mor după noaptea petrecută 
împreună, certurile cu Rhys se înteţiseră groaznic, 


iar Azriel fusese atât de furios în felul lui tăcut, 

încât Cassian îşi reprimase orice dorinţă ar mai fi 
avut. Lăsase atracţia fizică să se transforme în 
iubire şi toate sentimentele romantice să devină 
legături de familie. Dar el tot putea să îi admire 
frumuseţea - aşa cum admira orice operă de artă, 
chiar dacă ştia bine că sufletul lui Mor era mult mai 
frumos decât înfăţişarea ei. 

Se întrebă dacă ea ştia asta. 

— Povesteşte-mi ce s-a întâmplat în Vallahan, 
spuse el, bând din nou. 

Vechiul teritoriu montan Fae de dincolo de 
marea nordică se agita de dinaintea războiului cu 
Hybernul şi fusese şi inamic şi aliat al Prythianului 
în diferite epoci istorice. Rolul regelui irascibil şi al 
poporului său mândru în această nouă lume a lor 
urma să fie decis, deşi o mare parte din soarta lui 
părea să depindă de prezenţa acum frecventă a lui 
Mor în regatul lor ca emisar al lui Rhys. 

Într-adevăr, Mor miji ochii. 

— Ei nu vor să semneze noul tratat. 

— La naiba! 

Rhys, Feyre şi Amren îşi petrecuseră luni 
întregi lucrând la acel tratat, cu informaţii de la 
aliaţii lor din alte regate şi teritorii. Helion, Marele 
Lord al Regatului Zilei şi cel mai apropiat aliat al lui 
Rhys, se implicase cel mai mult. Aroganţa lui 
Helion Distrugătorul de Vrăji era de neîntrecut - 
probabil îşi născocise singur porecla. Dar masculul 
avea o mie de biblioteci la dispoziţie şi le folosise 
pe toate pentru tratat. 

— Mi-am petrecut săptămâni în şir în regatul 
ăla nenorocit, spuse Mor împungând plăcinta 

fragilă de lângă cana ei de ceai, şi-am îngheţat cu 
totul încercând să /e pup fundurile reci, iar regele 
şi regina lor au refuzat tratatul. Azi m-am întors 
acasă mai devreme pentru că ştiam că nu trebuie 
să mai insist în ultima clipă. La urma urmei, timpul 
petrecut acolo trebuia să fie o vizită prietenească. 

— De ce nu vor să îl semneze? 

— Pentru că reginele alea nesăbuite ale 
oamenilor fac vâlvă - armata lor încă nu a fost 
lăsată la vatră. Regina din Vallahan chiar m-a 
întrebat ce rost ar avea un tratat de pace când alt 
război, de data asta împotriva oamenilor, ar putea 
redefini graniţele teritoriului mult sub zid. Nu cred 
că pe cei din Vallahan îi interesează pacea sau să 
se alieze cu noi. 

— Deci Vallahan vrea un alt război ca să îşi 
mărească teritoriul? Deja a luat mai mult decât 
trebuia după Războiul de acum cinci sute de ani. 

— Sunt plictisiţi, spuse Mor, încruntându-se 
dezgustată. lar oamenii, în ciuda reginelor ălora, 
sunt mult mai slabi decât noi. E uşor să intre în 
ţinuturile oamenilor. E foarte probabil ca 
Montesere şi Rask să se gândească la acelaşi lucru. 

Cassian mormăi spre cer. De asta se temuse în 
timpul ultimului război: că acele trei teritorii de 
peste mare ar fi putut să se alieze cu Hybernul. 
Dacă ar fi făcut-o, nu ar fi avut nicio şansă de 
supravieţuire. Acum, chiar dacă regele Hybernului 
era mort, poporul lui era tot furios. În Hybern ar fi 
putut să se adune o altă armată. lar dacă s-ar fi 
unit cu Vallahan, dacă Montesere şi Rask s-ar fi 

alăturat, cu scopul de a revendica alte teritorii de 
la oameni... 

— Deja i-ai spus lui Rhys. 

Nu era o întrebare, dar Mor dădu aprobator din 
cap. 

— De asta îţi cere să afli ce se întâmplă cu 
reginele umane. Imi iau câteva zile libere înainte 
să mă întorc în Vallahan, dar Rhys trebuie să ştie 
ce rol joacă reginele umane în toată situaţia asta. 

— Deci ar trebui să convingi Vallahanul să nu 
înceapă un alt război, iar eu să le conving pe 
reginele umane de acelaşi lucru? 

— Nu ai să te apropii de ele, spuse cu 
sinceritate Mor. Dar, din ce am observat în 
Vallahan, ştiu că pun ceva la cale. Plănuiesc ceva. 
Trebuie doar să aflăm ce sau de ce oamenii ar fi 
atât de proşti încât să înceapă un război pe care nu 
îl pot câştiga. 

— Le-ar trebui în arsenal ceva care să le ofere 
un avantaj. 

— Asta trebuie să afli tu. 

Cassian bătu uşor cu cizma pietrele de pe alee. 

Mor îşi bău ceaiul. 

— Să faci pe curteanul nu înseamnă doar să 
porţi haine frumoase şi să te duci la petreceri 
extravagante. 

El se încruntă. Trecură clipe lungi în liniştea 
cordială, deşi Cassian auzi doar pe jumătate vântul 
ce şuiera peste Sidra, discuţia veselă a oamenilor 
din jurul lor şi zăngănitul argintăriei în farfurii. 
Mulțumită că îl lăsase să se gândească, Mor reveni 

Cassian îşi îndreptă spatele. 

— Există o singură persoană care le cunoaşte 
bine pe reginele alea. Care ne poate da nişte 
informaţii. 

Mor deschise un ochi, apoi se aplecă încet 
înainte, părul căzând în jurul ei ca un râu unduitor 
auriu. 


— Cine? 

— Vassa. 

Cassian nu avusese mult de-a face cu regina 
umană exclusă - singura bună din grupul 


supravieţuitor, trădată de celelalte regine atunci 
când o vânduseră unui lord-vrăjitor care o 
blestemase să fie pasăre de foc ziua şi femeie 
noaptea. Avusese noroc: i-o dăduseră pe cealaltă 
regină rebelă dintre ele Attorului care, apoi, o 
înfipsese într-un stâlp de iluminat la câteva poduri 
distanţă de locul în care stăteau acum Cassian şi 
Mor. 

Mor dădu aprobator din cap. 

— S-ar putea să fie în stare să ne ajute. 

Cassian îşi sprijini braţele de masă. 

— Lucien locuieşte cu Vassa. Şi Jurian. Ar 
trebui să fie emisarul nostru în ţinuturile oamenilor. 
Să se ocupe el de asta. 

Mor mai luă o gură din plăcintă. 

— In Lucien nu mai poţi avea încredere. 

Cassian tresări. 

— Ce? 

— Chiar şi cu Elain aici, s-a apropiat de Jurian şi 
Vassa. Locuieşte de bunăvoie cu ei acum, şi nu 


doar ca emisar. Ca prieten al lor. 

Cassian se gândi la tot ce aflase şi observase 
la întâlnirile cu Lucien de la război, încercând să 
vadă totul aşa cum ar fi făcut-o Rhys şi Mor. 

— Şi-a petrecut câteva luni ajutându-i să 
rezolve politicile celor care conduc bucata de 
Prythian din ţinuturile umane, spuse lent Cassian. 
Deci Lucien nu poate fi imparţial în ceea ce ne 
raportează despre Vassa. 

Mor dădu din cap cu o mină serioasă. 

— Poate că Lucien are intenţii bune, dar toate 
rapoartele ar fi modificate - chiar dacă nu este 
conştient de asta - în favoarea lor. Avem nevoie de 
cineva din afara micului lor cerc, ca să adune 
informaţii şi să raporteze. Adică de tine. 

Bine. Avea logică. 

— De ce nu am contactat-o pe Vassa în 
privinţa asta? 

Mor flutură o mână, deşi tristeţea din ochii ei 
contrazicea gestul nonşalant. 

— Pentru că abia am pus totul cap la cap. Dar 
cu siguranţă ar trebui să vorbeşti cu ea, când ai să 
poţi. De fapt, cât mai curând posibil. 

Cassian dădu din cap aprobator. Nu o 
displăcea pe Vassa, deşi o întâlnire cu ea ar fi 
însemnat şi să stea de vorbă cu Lucien şi Jurian. Cu 
primul învățase să trăiască, dar cu cel de-al 
doilea... Nu conta că se dovedise că Jurian luptase 
de partea lor, că generalul uman pe care 
Amarantha îl torturase cinci secole păcălise 
Hybernul după ce se renăscuse din Cazan şi că-i 
ajutase pe Cassian şi ai lui să câştige războiul. 
Cassian tot nu-l plăcea pe bărbat. 

El se ridică, aplecându-se ca să zburlească 
părul strălucitor al lui Mor. 

— Mi-ai lipsit zilele astea! Ea era plecată des în 
ultima vreme şi, de fiecare dată când revenea, o 
tristeţe inexplicabilă îi întuneca privirea. Ştii că te- 
am avertiza dacă ar veni Keir vreodată pe aici. 

Tatăl ei ticălos încă nu-i ceruse lui Rhys să-i 
întoarcă favoarea: să-l lase să viziteze Velarisul. 

— Eris a tras de timp pentru mine. 

Cuvintele ei erau puţin acide. 

Cassian încercase să nu creadă asta, dar ştia 
că Eris o făcuse în semn de bună-credinţă. Il 
invitase pe Rhysand în mintea lui ca să vadă exact 
de ce îl convinsese pe Keir să îşi amâne la infinit 
vizita în Velaris. Doar Eris era atât de convingător 
pe lângă Keir cel însetat de putere şi orice îi oferise 
Eris lui Keir ca să nu vină aici era încă un mister. 
Cel puţin pentru Cassian. Rhys probabil că ştia. 
După chipul palid al lui Mor, se întrebă dacă ştia şi 
ea. Eris în mod sigur sacrificase ceva important ca 
să o scutească pe Mor de vizita tatălui ei care, 
foarte probabil, ar fi avut loc într-un moment ce i- 
ar fi sporit chinul. 

— Nu contează pentru mine. 

Mor ignoră conversaţia fluturând din mână. EI 
îşi dădea seama că o mai preocupa ceva, dar ea 
urma să-i spună când ar fi fost pregătită. 

Cassian ocoli masa şi o sărută pe creştetul 
capului. 

— Odihneşte-te! 

El ţâşni spre cer înainte ca ea să-i poată 
răspunde. 

Nesta se trezi în beznă deplină. 

În bezna pe care nu o mai văzuse de câţiva ani 
deja. De la cabana dărăpănată care devenise o 
închisoare şi un iad. 

Ridicându-se tresărind şi ţinându-se cu mâinile 
de piept, respiră sacadat. Să fi avut un vis din 
cauza febrei, într-o noapte de iarnă? Era încă în 
cabana aia, tot săracă, muritoare de foame şi 
disperată... 

Nu. Aerul din cameră era cald, iar ea era 
singura persoană din pat, fără să se agaţe de 
surorile ei pentru căldură, certându-se întotdeauna 
pentru râvnitul loc din mijloc în nopţile cele mai 
friguroase sau pentru margini în cele caniculare de 
vară. 

Şi, cu toate că slăbise la fel de mult ca în acele 
ierni lungi... şi trupul acesta era nou. De Fae. 
Puternic. Sau fusese cândva. 

Frecându-şi faţa, Nesta cobori din pat. Podeaua 
era încălzită. Nu păşea pe scândurile reci de lemn 
din cabană. 

Mergând spre fereastră, trase draperiile şi privi 
oraşul întunecat de dedesubt. Luminile aurii 
străluceau pe străzi, dansând pe cele două braţe 
ale râului Sidra. Mai departe, doar razele stelelor 
argintau câmpiile din faţa mării pustii şi reci. 

Scrutând o dată văzduhul, nu văzu cât de 
depărtat era şi, după o clipă lungă de ascultare, îşi 

dădu seama că toţi ceilalţi din casă încă dormeau. 
Toţi cei trei care o ocupau. 

Cât dormise? Ei sosiseră înainte de ora 
unsprezece dimineaţa, iar ea adormise la scurt 
timp după aceea. Nu mâncase nimic toată ziua. li 
chiorăia stomacul. 

Dar Nesta îl ignoră, rezemându-şi fruntea de 
sticla rece a ferestrei. Lăsă lumina stelelor să îi 
atingă uşor capul, faţa şi gâtul. Şi-o imagină 
trecându-i degetele strălucitoare pe obraz, aşa 
cum doar mama ei i-l mângâiase. 

„Nesta mea. Elain o să se mărite din dragoste 
şi frumuseţe, dar tu, mica mea regină şireată... Tu 
ai să te măriţi ca să cucereşti”. 

Mama ei s-ar fi zvârcolit în mormânt dacă ar fi 
ştiut că, după câţiva ani, Nesta ei fusese periculos 
de aproape de o căsătorie cu fiul influenţabil al 
unui cioplitor care stătea degeaba în timp ce tatăl 
lui îi bătea mama. Care o lovise când se despărţise 
de el şi apoi încercase să accepte ceea ce ea nu-i 
oferise. 

Nesta încercase să îl uite pe Tomas. Deseori se 
trezea dorindu-şi să îi fi smuls Cazanul acele 
amintiri, aşa cum făcuse cu natura ei umană, dar 
câteodată chipul lui îi pângărea visele şi gândurile 
când era trează. Uneori, încă îi simţea mâinile 
aspre care o apucau, rănind-o. Câteodată, gustul 
metalic al sângelui său încă îi acoperea limba. 

Retrăgându-se de la fereastră, Nesta studie din 
nou stelele depărtate, aproape întrebându-se dacă 
ele ar fi putut să vorbească. 


80 


„Nesta mea” - aşa îi spusese dintotdeauna 
mama ei, chiar şi pe patul de moarte, atât de 
epuizată şi de palidă din cauza tifosului. „Mica mea 
regină”. 

Cândva, titlul o bucurase. Se străduise să îşi 
ţină promisiunea,  răsfăţându-se cu o viaţă 
orbitoare care se sfârşise de îndată ce apăruseră 
datornicii şi toţi aşa-zişii ei prieteni se dovediseră a 
fi doar nişte laşi invidioşi care zâmbeau fals. 
Niciunul dintre ei nu-şi oferise ajutorul ca să 
salveze familia Archeron de sărăcie. 

Îi aruncaseră pe toţi, nişte bieţi copii şi un 
bărbat distrus, lupilor. 

Aşa că Nesta se transformase într-o lupoaică. 
Se înarmase cu dinţi şi gheare invizibile şi învățase 
să atace mai repede, mai profund şi mai mortal. 
Savurase totul. Dar, când sosise timpul să dea la o 
parte lupoaica dinăuntru, aflase că o devorase şi 
pe ea. 

Stelele pâlpâiră deasupra oraşului, ca şi când i- 
ar fi confirmat gândurile. 

Nesta îşi strânse pumnii şi urcă din nou în pat. 


* 


Al naibii Cazan... Poate că nu ar fi trebuit să o 
aducă aici. 

Cassian stătea treaz în patul lui imens, 
suficient de mare încât trei războinici illyrieni să 
poată doarmă unul lângă celălalt, cu tot cu aripi. 
Camera nu se schimbase mult în ultimele cinci 

redecoreze Casa  Vântului, dar lui îi plăcea 
încăperea aşa cum era. 

Sunetul unei uşi ce se închidea îl trezise. Se 
alarmase imediat, inima bătându-i cu putere când 
apucase cuțitul pe care îl ţinea pe noptieră. Alte 
două erau ascunse sub saltea, încă două deasupra 
pragului uşii şi două săbii erau sub pat şi în sertarul 
dulapului. Asta era doar colecţia lui. Mama ştia ce 
ţinea Az în camera lui. 

Presupunea că în cei cinci sute de ani în care 
folosiseră Casa Vântului, el, Az, Mor şi Rhys o 
umpluseră cu suficiente arme încât să echipeze o 
mică legiune. Ascunseseră şi uitaseră de atât de 
multe dintre ele, încât mereu se întâmpla ca, 
aşezându-se pe o canapea, să îi înţepe ceva în 
fund. In plus, cele mai multe arme ruginiseră de tot 
în tecile lor. 

Dar pe cele din dormitorul acesta le păstra 
curate şi unse cu ulei. Pregătite. 

Cuţitul străluci în lumina stelelor, pietrele 
Siphon pâlpâind roşu când puterea lui scrută holul 
de dincolo de uşă. 

Dar nu sesiză nicio ameninţare; niciun inamic 
nu spărgea noile protecţii. Soldaţii Hybernului 
pătrunseseră cu mai bine de un an în urmă, 
aproape punând mâna pe Feyre şi Nesta în 
bibliotecă. Nu uitase asta şi nici groaza de pe 
chipul Nestei, când alergase spre el cu braţele 
întinse. 

Dar sunetul de pe hol... Era Azriel, îşi dădu 
seama după o clipă. 

Faptul că auzise uşa îi spunea că Az voia ca el 
să ştie că revenise. Că nu-şi dorise să stea de 
vorbă, ci doar să îl anunţe pe Cassian că era prin 
preajmă. 

Ceea ce îl făcu pe Cassian să rămână aici şi să 
se holbeze la tavan, pietrele lui Siphon stingându- 
se din nou când puse cuțitul în teaca de pe 
noptieră. După poziţia stelelor, ştia că trecuse de 
ora trei - răsăritul era încă departe. Trebuia să 
doarmă. || aştepta o zi destul de grea. 

Ca şi când rugămintea lui tăcută s-ar fi unduit 
în lume, vocea calmă a unui mascul se auzi mieros 
în mintea lui. 

„De ce eşti treaz la ora asta?” 

Cassian scrută cerul de după zidul cu ferestre, 
de parcă l-ar fi văzut pe Rhys zburând acolo. 

„Asta te întreb şi eu”. 

Rhys chicoti. 

„Ţi-am spus: trebuia să îmi cer scuze de la 
partenera mea”. 

Tăcerea se lăsă o clipă lungă, şireată. 

„Luăm o pauză”. 

Cassian râse. 

„Lasă biata femelă să doarmă!” 

„Ea a fost cea care a iniţiat runda asta”. 

Satisfacţia pur masculină se simţea în fiecare 
cuvânt. 

„Tot nu mi-ai răspuns la întrebare. De ce mă 
spionezi la ora asta?” 

„Voiam să mă asigur că totul este bine. Nu 
este vina mea că erai deja treaz”. 


Cassian mormăi încet. 

„Este în regulă. Nesta s-a dus la culcare 
imediat ce am ajuns aici, şi a rămas în pat. 
Presupun că încă doarme”. 

„Aţi ajuns acolo înainte de unsprezece”. 

„Ştiu”. 

„Este trei şi un sfert dimineaţa”. 

„Ştiu”. 

„Să nu te bagi!” adăugă Cassian în liniştea 
destul de apăsătoare. 

„Nici n-aş visa!” 

Cassian nu prea voia să poarte discuţia asta la 
trei dimineaţa sau de două ori într-o zi. 

„Am să revin mâine seară cu noutăţi despre 
prima lecţie”. 

Pauza lui Rhys fu din nou prea apăsătoare ca 
să fie ignorată. Dar fratele lui îi zise: „Moro să vă 
ducă mâine în Windhaven. Noapte bună, Cass!” 

Prezenţa întunecată din mintea lui dispăru, 
lăsându-l gol şi înfrigurat. 

Ziua următoare urma să fie un câmp de luptă 
diferit de cele pe care se aflase. 

Cassian se întrebă cât avea să mai rămână din 
el până la sfârşitul zilei. 


Capitolul 5 


— Dacă nu mănânci, ai să regreţi cam peste 
treizeci de minute! 

Aşezată la masa lungă din salonul Casei 
Vântului, Nesta îşi ridică privirea de la farfuria cu 
omletă şi bolul cu terci aburind. Somnul încă îi 


îngreuna oasele, enervând-o când îi răspunse: 

— Nu mănânc aşa ceva! 

Cassian se apucă să înfulece din porţia lui, 
aproape dublă faţă de cea pe care o avea Nesta în 
faţă. 

— Ori asta, ori nimic! 

Nesta rămase neclintită pe scaun, extrem de 
conştientă de fiecare mişcare în hainele de luptă 
din piele pe care le îmbrăcase. Uitase cum era să 
poarte pantaloni: se simţea goală, cu fundul şi 
coapsele expuse. 

Din fericire, Cassian fusese prea ocupat cu 
cititul unui raport, ca să o vadă intrând şi 
aşezându-se pe scaun. Ea privi spre uşă, sperând 
să apară vreun servitor. 

— Am să mănânc pâine prăjită. 

— După zece minute n-o să-ţi mai ţină de 
foame şi ai să fii obosită. Cassian dădu din cap 
spre terci. Toarnă nişte lapte dacă vrei să fie mai 
gustos. Nu are zahăr, adăugă, înainte ca ea să-l 
întrebe dacă era îndulcit. 

Nesta apucă lingura. 

— Drept pedeapsă? 

— Repet, o să-ţi dea energie pentru scurt timp, 
iar apoi ai să fii epuizată. El înfulecă ouăle. Trebuie 
să ai un nivel constant de energie toată ziua - 
mâncărurile pline de zahăr sau pâinea nesăţioasă 
îţi dau energie temporar. Cărnurile slabe, cerealele 
integrale, fructele şi legumele te satură oarecum şi 
îți oferă energie. 

Ea bătu cu unghiile în masa netedă. Mai 
stătuse aici de câteva ori cu membrii regatului lui 

Rhysand. Azi, când erau doar ei doi, îi părea 
necuviincios de mare. 

— Mai sunt şi alte aspecte ale vieţii mele 
cotidiene pe care ai de gând să le controlezi? 

Cassian ridică din umeri, fără să se oprească 
din mâncat. 

— Nu-mi da un motiv să mai adaug ceva pe 
listă. 

Ticălos arogant! 

Cassian dădu iar din cap spre mâncare. 

— Mănâncă! 

Nesta băgă lingura în bol, dar nu o ridică. 

— Cum vrei, atunci! 

El îşi termină terciul şi reveni la ouă. 

— Cât o să dureze lecţia de azi? 

Răsăritul dezvăluise cerul senin, deşi ea ştia că 
Munţii lIllyrieni aveau vremea lor. Poate erau deja 
acoperiţi de prima zăpadă. 

— i-am zis şi ieri: lecţia durează două ore. 
Chiar până la prânz. Cassian lăsă bolul în farfurie, 
cu tacâmurile înăuntru. Acestea dispărură o clipă 
mai târziu, luate de magia Casei. Adică la 
următoarea masă. 

El se uită cu subințeles la mâncarea ei. 

Nesta se rezemă de spătar. 

— Unu: nu particip la lecţia asta. Doi: nu mi-e 
foame. 

Pielea din jurul ochilor lui căprui se umplu de 
cute. 

— N-ai să-ţi aduci înapoi tatăl dacă nu 
mănânci. 

— Nu are nicio legătură cu asta! spuse ea 
furioasă. Niciuna! 

El îşi sprijini antebraţele de masă. 

— Hai să terminăm cu prostiile! Crezi că nu m- 
am gândit la problemele tale? Crezi că eu nu am 
mai văzut, făcut şi simţit asta? Că nu i-am văzut pe 
cei la care ţin, înfruntând moartea unei persoane 
dragi? Nu eşti prima şi nici ultima. Ce s-a întâmplat 
cu tatăl tău a fost îngrozitor, Nesta, dar... 

Ea se ridică în picioare. 

— Nu ştii nimic! Nu putea să-şi controleze 
tremurul care o cuprinsese. De furie sau altceva, 
nu ştia. Îşi strânse pumnii. Ţine-ţi naibii părerile 
pentru tine! 

Cuvintele ei îl făcură să clipească şi apoi să o 
întrebe: 

— Cine te-a învăţat să înjuri? 

Ea îşi strânse mai puternic pumnii. 

— Voi! Aveţi cele mai spurcate guri pe care le- 
am auzit vreodată. 

Cassian miji ochii amuzat, dar buzele-i 
rămaseră lipite. 

— Am să-mi ţin naibii părerile pentru mine, 
dacă mănânci. 

Ea îi aruncă o privire veninoasă. 

El pur şi simplu aşteptă. Nemişcat, ca muntele 
în care fusese construită Casa. 

Nesta se aşeză, luă bolul cu terci, băgă o 
lingură plină în gură şi aproape se îngreţoşă din 
cauza gustului, dar înghiţi forţat. Mai luă o lingură. 
Şi încă una. Până ce bolul fu curat şi începu să 


mănânce ouăle. 

Cassian îi supraveghea fiecare înghiţitură. 

Şi, când nu mai rămăsese nimic, îşi luă farfuria 
şi bolul şi se uită în ochii lui când trânti farfuriile 
una peste cealaltă, zăngănitul  tacâmurilor 
umplând camera. 

Nesta se ridică din nou, mergând spre el şi 
spre uşa din spatele lui. Se ridică şi Cassian. 

Nesta ar fi putut jura că nu respira când 
trecuse pe lângă Cassian, suficient de aproape 
încât să-i atingă stomacul dacă şi-ar fi mişcat cotul. 

— Abia aştept să nu te mai aud vorbind! 

Nereuşind să-şi ascundă zâmbetul, ea se 
îndreptă spre uşă, dar o mână pe braţ o opri. 

Ochii lui Cassian străluceau, pietrele roşii 
Siphon de pe dosul mâinii cu care o apucase 
aprinzându-se. Un zâmbet şiret şi provocator îi 
mişcă buzele. 

— Mă bucur să văd că te-ai trezit gata de 
joacă, Nesta! 

Vocea i se transformă într-un mormăit. 

Ea nu reuşi să-şi împiedice inima să-i bată cu 
putere când îi auzi glasul, când citi provocarea din 
ochii lui, când se trezi atât de aproape de trupul lui 
imens. Niciodată nu reuşise să se abţină. Odată, îl 
lăsase să-i muşte şi să-i lingă gâtul din cauza asta. 

ÎI lăsase să o sărute în timpul ultimei bătălii, 
din aceeaşi cauză. Nici nu se putea spune că o 
sărutase - nu reuşise prea multe pentru că era 
rănit - şi, totuşi, o făcuse să se cutremure. 

„Singurul meu regret din viaţa asta este că nu 
am avut timp. Că nu am avut timp cu tine, Nesta. 


Am să te regăsesc în lumea cealaltă - în viaţa 

următoare. Şi-o să avem timp să fim împreună. Îţi 
promit!” 

Ea retrăia acele momente mai des decât voia 
să recunoască. Apăsarea degetelor lui când îi 
cuprinsese chipul, gustul şi atingerea buzelor cu iz 
de sânge, dar tot delicate. 

Nu suporta amintirea. 

Cassian nici măcar nu clipi, deşi nu o mai ţinu 
de braţ la fel de strâns. 

Nesta îşi impuse să nu se enerveze. Îi porunci 
sângelui clocotit să devină rece ca gheaţa. 

Amuzat, el miji ochii, dar îi dădu drumul. 

— Plecăm în cinci minute! 

Nesta reuşi să se retragă. 

— Eşti o brută! 

Cassian îi făcu semn din ochi. 

— Aşa m-am născut şi am fost educat! 

Ea reuşi să mai facă un pas. Dacă refuza să 
iasă din Casă, Cassian, Morrigan sau Rhys ar fi 
putut pur şi simplu să o târască până în 
Windhaven. Şi dacă refuza categoric să execute ce 
i se spunea, ar fi lăsat-o în ţinuturile oamenilor fără 
să se gândească de două ori. Dându-şi seama de 
asta, se îndârji şi mai mult. 

— Să nu mă mai atingi niciodată! 

— Am reţinut. 

Ochii lui încă străluceau. 

Ea îşi mai strânse o dată degetele şi-şi alese 
următoarele cuvinte ca pe nişte cuțite de aruncat. 

— Dacă tu crezi că-n urma nebuniei ăsteia cu 
antrenamentul ai să ajungi în patul meu, îţi faci 

iluzii! Mai degrabă aş primi un câine vagabond 
râios! adăugă cu un zâmbet strâmb. 

— O, n-am să ajung în patul tău. 

Victorioasă, Nesta râse pe înfundate, ajungând 
deja lângă scări când el spuse mieros: 

— Tu ai să te urci în patul meu. 

Se întoarse către Cassian, cu piciorul încă în 
aer. 

— Aş prefera să putrezesc! 

Cassian îi zâmbi batjocoritor. 

— Rămâne de văzut! 

Ea încercă să mai caute nişte cuvinte tăioase, 
să-l ia peste picior, să se răstească sau să 
reacționeze într-un fel, dar el zâmbi mai larg. 

— Acum mai ai trei minute ca să te pregăteşti. 

Nesta se gândi dacă să arunce în el cel mai 
apropiat obiect - o vază de pe un mic piedestal de 
lângă uşă, dar i-ar fi dat prea multă satisfacţie 
demonstrându-i că o enervase. 

Aşa că ridică pur şi simplu din umeri şi ieşi pe 
uşă. Incet. Fără să se arate câtuşi de puţin afectată 
de Cassian şi de lăudăroşenia lui nesuferită. 

Să se urce în patul lui... într-adevăr. 


* 


Pantalonii aceia aveau să-l omoare. 

Cu brutalitate şi lentoare. 

Cassian nu uitase cum arătase Nesta în hainele 
illyriene de luptă, din piele, în timpul războiului. 
Dar, în comparaţie cu amintirea... Mamă din ceruri! 

Uită toate cuvintele şi limbile pe care le ştia 
când o zări trecând pe lângă el fără să se 
grăbească şi cu spatele drept, ca orice nobilă 
aflată în fruntea propriei case. 

Cassian ştia că o lăsase să câştige runda 
aceea, că pierduse avantajul în clipa în care ea 
ridicase uşor din umeri, mergând mai departe pe 
hol, fără să fie conştientă de priveliştea pe care i-o 
oferea şi de faptul că-i trezea toate instinctele 
primare. 

Ca să-şi revină, profită de toate cele trei 
minute în care Nesta rămase la parter. Mama ştia 
că astăzi avea destule pe cap, cu lecţia Nestei şi 
multe altele, şi nu se putea lăsa pradă gândului de 
a-i scoate pantalonii şi de a-i venera fundul 
spectaculos centimetru cu centimetru. 

Nu-şi permitea să se lase distras. Dintr-un 
milion de motive. 

Dar, la naiba! - când avusese ultima dată parte 
de o tăvăleală plăcută în cearşafurile astea? Cu 
siguranţă nu după război. Poate înainte ca Feyre 
să-i elibereze pe toţi de tirania Amaranthei. Să-l 
fiarbă Cazanul, oare nu cumva cu o lună înainte de 
căderea  Amaranthei? Cu femela pe care o 
cunoscuse la Rita. Pe o alee de lângă sala 
plăcerilor. Sprijinit de un zid de cărămidă. Partida 
de sex murdar se terminase în câteva minute, nici 
el şi nici femela nedorindu-şi altceva decât să 
atingă rapid orgasmul. 

Asta se întâmplase cu mai bine de doi ani în 
urmă. De atunci, se satisfăcea singur. 

Ar fi trebuit să se ocupe de problemă înainte să 
decidă că era o idee bună să trăiască în Casă cu 
Nesta. Femela suferea şi se lăsa la voia întâmplării, 
iar ultimul lucru de care avea nevoie era ca el să 
tânjească după ea, să o apuce de braţ ca un 
animal, incapabil să păstreze distanţa. 

Nu voia să aibă de-a face cu el. l-o spusese 
limpede la Solstiţiul de larnă. 

„Mi-e clar ce vreau de la tine”. 

Adică un mare nimic. 

Replica ei sfărâmase o parte intrinsecă din el, o 
oarecare ultimă „redută” şi fărâmă de speranţă că 
tot ceea ce înduraseră în timpul războiului ar fi 
putut să conteze. Că, în clipa în care-i dăruise 
inima pe tavă în timp ce era pe moarte, că atunci 
când îi acoperise trupul cu al ei şi hotărâse să 
moară alături de el, şi ea //alesese. 

Era o speranţă al naibii de stupidă, una pe care 
ar fi trebuit să ştie că nu era bine să o nutrească. 
Aşadar, pe străzile reci din noaptea Solstiţiului de 
larnă, când era conştient că Nesta îşi făcuse 
apariţia la casa din oraş doar pentru că Feyre o 
momise cu bani, când afirmase că nu voia să aibă 
nicio legătură cu el... aruncase cadoul pe care-l 
căutase luni întregi în apa îngheţată a râului Sidra 
şi apoi îşi găsise ocupaţie, înăbuşind certurile din 
ce în ce mai crunte dintre illyrieni. 

Şi nu se mai apropiase de ea în următoarele 
nouă luni. Fusese atât de aproape de a comite o 
greşeală stupidă în acea noapte, de a-i dărui inima 
ca ea să i-o smulgă din piept. Abia reuşise să se 

îndepărteze, cu o oarecare mândrie. Doar peste 
cadavrul lui rece i-ar mai fi făcut Nesta aşa ceva. 

Nesta apăru, părul împletit înconjurându-i 
acum creştetul capului ca o diademă ţesută. Işi 
impuse să nu o privească de la gât în jos, să nu se 
uite la trupul expus. Ea trebuia să se mai 
împlinească şi să-şi tonifice musculatura, dar... Ale 
naibii haine de piele! 

— Să mergem! zise el cu o voce dură şi rece. 

Slavă Cazanului pentru asta! 

Pe veranda de dincolo de uşile de sticlă ale 
sufrageriei, Mor ateriză de parcă plonjonul de la 
nouă metri ar fi fost o nimica toată. Probabil că 
pentru ea chiar aşa era, presupunea Cassian. 

Mor ţopăi de pe un picior pe celălalt, masându- 
şi braţele şi scrâşnind din dinţi, şi-i aruncă o privire 
care spunea „Îmi eşti dator pentru asta, 
tâmpitule!” 

Nesta se încruntă, dar îşi puse mantia pe umeri 
cu mişcări graţioase şi lente, îndreptându-se apoi 
către locul în care aştepta Mor. Cassian urma să le 
ducă în zbor dincolo de graniţele protecţiilor, iar 
Mor să îi teleporteze în Windhaven unde, cumva, el 
avea să găsească o cale de a o convinge pe Nesta 
să se antreneze. 

Dar, din fericire, Nesta ştia că astăzi trebuia să 
facă minimumul necesar, adică să se ducă în 
Windhaven. Ştiuse dintotdeauna cum să poarte 
genul acesta de război emoţional, mental. Ar fi fost 
un general iscusit. Încă mai putea să fie, cândva. 

Cassian nu-şi dădea seama dacă ar fi fost un 
lucru bun să o transforme pe Nesta într-un soi de 
armă. 

Il arătase cu degetul pe regele Hybernului, 
ameninţându-l cu moartea înainte să fie 
transformată în Mare Spiriduş împotriva voinţei 
sale. După mai multe luni, îi ridicase capul tăiat ca 
pe un trofeu şi se uitase fix în ochii lui lipsiţi de 
viaţă. 

Şi dacă Cioplitorul de Oase spusese adevărul 
despre ieşirea ei din Cazan ca fiinţă de temut... La 
naiba! 

El nu se deranjă să-şi pună mantia când 
deschise uşile de sticlă, inspiră aerul răcoros de 
toamnă şi păşi mândru spre braţele deschise ale 
lui Mor. 


Tabăra montană Windhaven nu era acoperită 
nici de gheaţă şi nici de zăpadă, dar vântul tăios 
tot o izbi pe Nesta în clipa în care ei îşi făcură 
apariţia acolo. Morrigan dispăru cu un semn din 
ochi lui Cassian şi o încruntătură aruncată Nestei, 
lăsându-i să evalueze câmpul ce se întindea în 
faţă. 

Câteva case mici din piatră se ridicau în 
dreapta şi dincolo de ele erau nişte locuinţe noi din 
pini tineri. Un sat - în asta se transformase recent 
locul. Dar în faţa ochilor celor doi se aflau arenele 
de luptă, chiar de-a lungul marginii platoului 


montan, pline cu diverse arme, greutăţi şi alte 

obiecte destinate antrenamentului. Nesta nu ştia 
cum se numeau toate aceste arme impresionante, 
în afară de denumirile de bază: sabie, pumnal, 
săgeată, scut, suliță, arc, buzdugan ameninţător... 

De cealaltă parte a lor se aflau gropile cu foc 
înăbuşit, norii de fum plutind spre ţarcul animalelor 
- oi, porci şi capre - miţoase, dar bine hrănite. Şi, 
bineînţeles,  illyrienii. Toate femelele care 
supravegheau oalele şi tigăile aburinde din jurul 
focurilor se opriră atunci când apărură Cassian şi 
Nesta, ca şi zecile de masculi din arenele de luptă. 
Nimeni nu zâmbi. 

Un mascul îndesat şi cu umeri laţi, pe care 
Nesta îl recunoscu vag, veni agale spre ei, însoţit 
de alţi doi mai tineri. Toţi îşi ţineau aripile strânse, 
probabil ca să poată merge unii lângă ceilalţi, dar 
când se opriră înaintea lui Cassian, îşi întinseră un 
pic aripile. 

Cassian şi le ţinu pe ale lui nu larg deschise, 
dar nici bine strânse - relaxat, cum spunea Nesta. 
Poziţia transmitea perfect dezinvoltura şi aroganta, 
promptitudinea reacţiilor şi puterea. 

Masculul cunoscut o fixă cu privirea. 

— Cu ce treburi a venit ea aici? 

Nesta îi zâmbi discret. 

— De vrăjitoare. 

Ar fi putut jura că, înainte să intervină, Cassian 
se rugă în tăcere Mamei: 

— Devlon, vreau să-ţi aduc aminte că Nesta 
Archeron este sora Marii noastre Doamne şi că o să 
fie tratată cu respect. Cuvintele fură destul de 
tăioase, aşa că până şi Nesta aruncă o privire la 

chipul rece ca piatra al lui Cassian. Nu-i mai auzise 
tonul neînduplecat de la război. A venit aici să se 
antreneze. 

Nesta nu-şi dorea decât să-l împingă de pe 
marginea stâncii din apropiere. 

Devlon se înroşi. 

— Toate armele pe care le atinge trebuie 
îngropate după aceea. Să le lase într-o grămadă. 

Nesta clipi. 

Cassian îşi umflă nările. 

— Nu o să facem aşa ceva. 

Devlon o adulmecă, însoțitorii lui râzând pe 
înfundate. 

— Sângerezi, vrăjitoareo? Dacă da, nu ai să ai 
voie să te atingi de arme. 

Nesta îşi impuse să tacă, să se gândească la 
cea mai bună metodă să-l umilească pe nenorocit. 

—  Superstiţiile astea sunt învechite, spuse 
Cassian cu un calm remarcabil. Poate să atingă 
armele, indiferent dacă are sau nu menstruaţie. 

— Poate, zise Devlon, dar tot au să fie 
îngropate. 

Se lăsă tăcerea. Nesta observă că, fixându-l pe 
Devlon cu privirea, Cassian se întunecase la faţă. 
Însă el întrebă deodată: 

— Cum se descurcă recruţii cei noi? 

Devlon deschise gura şi apoi o închise, 
enervarea licărind în faţa unei certe refuzate. 

— Bine, rosti apăsat şi se întoarse, urmat de 
soldaţii lui. 

Chipul lui Cassian se încordă cu fiecare suflare, 
iar Nesta se pregăti, simțind încântarea încălzindu-i 
sângele la gândul că el urma să-l sfâşie pe Devlon. 

Însă Cassian mormăi „Să mergem!” şi se 
îndreptă spre o zonă de antrenament liberă. 

Devlon se încruntă peste umăr şi Nesta îi 
aruncă o privire rece înainte să-l urmeze pe 
Cassian, simţind-o pe cea a illyrianului ca pe un 
însemn arzător în spate. 

Cassian nu se îndreptă spre unul dintre 
nenumăratele rafturi cu arme amplasate prin zona 
de antrenament, ci se opri pur şi simplu în cel mai 
îndepărtat ring cu mâinile în şolduri şi o aşteptă. 

Pe naiba avea să i se alăture! In apropierea 
raftului cu arme, Nesta zări o rocă mâncată de 
vreme, netedă fie din cauza climei aspre, fie a 
numărului necunoscut de soldaţi care se aşezaseră 
acolo, ca şi ea în clipa asta. Suprafaţa tare îi intră 
în piele, în ciuda hainelor groase. 

— Ce faci? 

Chipul frumos al lui Cassian semăna cu al unui 
animal de pradă. 

Ea îşi încrucişă picioarele în dreptul gleznelor 
şi-şi aranjă mantia ca pe trena unei rochii. 

— Ţi-am zis că n-am de gând să mă antrenez. 

— Ridică-te! 

Niciodată nu-i mai dăduse ordine aşa. 

„Ridică-te!”, rostise ea printre lacrimi în ziua 
aceea, înaintea regelui din Hybern. „Ridică-te!” 

Nesta îi întâlni privirea şi-şi impuse ca a ei să 
fie distantă şi netulburată. 


97 


— În mod oficial, particip la antrenament, 
Cassian, dar nu poţi să mă obligi să fac nimic. li 
arătă noroiul. Târăşte-mă prin el, dacă vrei, însă n- 
am de gând să ridic niciun deget. 

lllyrienii îi priveau cu atenţie. Cassian se 
enervă. 

Bine. Să vadă ce inutilă, ce nenorocită putea să 
devină Nesta. 

— Ridică-te naibii! i se adresă mârâind uşor. 

Devlon şi cei din grupul lui se întorseseră, 
atraşi de cearta lor, şi se adunaseră dincolo de 
marginea cercului. Totuşi, ochii căprui ai lui 
Cassian o urmăreau pe ea. 

O oarecare rugăminte licărea în ei. 

„Ridică-te!”, şopti o voce slabă în mintea şi 
oasele Nestei. „Nu-l umili aşa! Nu le da ticăloşilor 
ăstora satisfacția de a-l vedea făcându-se de râs!” 

Însă trupul ei refuza să se mişte. Nesta fusese 
clară, şi să cedeze - în faţa lui, în faţa oricui... 

Ceva asemănător dezgustului se întipări pe 
chipul lui Cassian. Dezamăgirea. Furia. 

Bun! Deşi ceva se năruia în sinea ei, nu se 
putea abţine să nu se simtă uşurată. 

Cassian plecă de lângă ea, scoţându-şi sabia 
din teaca de pe spate. Şi, fără să-i mai vorbească, 
fără să-i mai arunce vreo privire, îşi începu 
exerciţiile de dimineaţă. 

Era mai bine să o urască. 


Capitolul 6 

Cassian execută toţi paşii şi toate mişcările 
frumos, letal şi precis, iar Nesta nu se putu abţine 
să nu se uite la el cu gura căscată. 

Niciodată nu fusese în stare să-şi mute privirea 
de la Cassian. Din clipa în care se cunoscuseră, îi 
conştientizase prezenţa în orice spaţiu, în orice 
încăpere. Indiferent ce îşi sugerase în sinea ei, nu 
reuşise să o împiedice sau să o ignore. 

„Pleacă!”, o implorase el cu un picior în 
groapă. 

„Nu pot!”, îi spusese ea plângând. „Nu pot!” 

Nu ştia unde dispăruse persoana care fusese în 
acel moment. Nu reuşea să o regăsească. 

Dar, chiar dacă stătea pe rocă şi se uita la pinii 
care se legănau în vânt şi acopereau munţii, îl 
urmărea pe Cassian cu colţul ochiului, conştientă 
de fiecare mişcare graţioasă, de sunetul respirației 
lui constante, de părul negru care-i flutura în vânt. 

— Văd că nu stă degeaba! 

Vocea lui Morrigan îi distrase Nestei atenţia de 
la munţi şi războinicul care părea să fie o parte din 
ei. Femela uluitoare stătea lângă ea, admiraţia 
strălucind în ochii căprui aţintiţi asupra lui Cassian. 
Devlon şi adepţii lui nu se vedeau pe nicăieri, ca şi 
când ar fi plecat cu mult timp în urmă. Să fi trecut 
deja două ore? 

— Este drăguţ, nu-i aşa? spuse Mor cu 
blândeţe. 

Căldura din tonul ei o făcu pe Nesta să 
înţepenească de spate. 

— Întreabă-l! 

Nicio urmă de amuzament nu lumină chipul lui 
Morrigan când îşi îndreptă atenţia spre Nesta. 

— De ce nu eşti în ring? 

— lau o pauză. 

Morrigan se uită la faţa Nestei şi observă că nu 
era transpirată sau roşie şi că părul era aproape 
perfect aranjat. 

— Eu aş fi votat să te ducem înapoi în ţinuturile 
oamenilor, ca să ştii, zise femela încetişor. 

— O, ştiu! Nesta refuză să se ridice în picioare, 
să accepte provocarea. E bine că am nişte 
avantaje ca soră a lui Feyre. 

Morrigan strâmbă din buze. În spatele ei, 
Cassian pusese punct mişcărilor lui elegante. 

Un foc întunecat mocnea în ochii lui Morrigan. 

— Am cunoscut mulţi ca tine cândva, spuse și- 
şi atinse abdomenul cu mâna. Niciodată nu 
meritaţi prezumția de vinovăţie pe care v-o oferă 
oamenii buni ca el. 

Nesta era conştientă de asta. Şi ştia la ce fel 
de oameni se referea Morrigan: la cei care locuiau 
în Oraşul Cioplit din Regatul Coşmarurilor. Feyre nu 
îi spusese niciodată toată povestea, însă Nesta ştia 
în mare ce se întâmplase şi despre monştrii care o 
torturaseră şi brutalizaseră pe Morrigan până când 
fusese aruncată în gura lupilor. 

Nesta se lăsă pe spate sprijinindu-se pe palme, 
roca rece înţepând-o prin mănuşi. Morrigan îşi 
întoarse privirea arzătoare dinspre Nesta. 

— Se pare că ziua de astăzi n-a început în 
forţă. 

Cassian îşi trecu degetele prin păr. 

— S-ar putea spune şi aşa. 

Nesta îşi încleştă maxilarul îndeajuns de tare 
încât să o doară. 

Morrigan îi întinse o mână lui Cassian şi una 
Nestei, fără ca măcar să o privească. 

— Plecăm? 


Morrigan era o băgăreaţă ipocrită. 

Gândul o răvăşi pe Nesta când rămase în 
biblioteca subterană a Casei Vântului. O băgăreaţă 
înfumurată şi ipocrită. 

Cassian nu-i vorbise la întoarcere. Nici ea nu 
aşteptase să vadă dacă avea să o invite la masa de 
prânz, înainte să se ducă în camera ei şi să facă o 
baie ca să-şi încălzească oasele. 

Când ieşise, găsise un bilet strecurat pe sub 
uşă. Cuvintele scrise cu litere adunate şi apăsate o 
informau să fie în bibliotecă la ora unu. Fără 
ameninţări sau promisiuni de a o trimite în 
ţinuturile oamenilor. De parcă lui nu i-ar fi păsat 
dacă ea avea sau nu să se supună. 

Ei, bine, măcar reuşise să-l descurajeze mai 
repede decât se aşteptase. 

Se aventurase în bibliotecă nu din dorinţa de a 
da ascultare ordinelor primite de la el sau de la 
Rhys, ci pentru că alternativa era la fel de 
insuportabilă: să rămână în dormitorul cufundat în 
liniştea pe care s-o umple doar răgetele din mintea 
ei. 

Trecuse mai bine de un an de când nu mai 
coborâse aici. De la momentele îngrozitoare în 
care asasinii Hybernului se furişaseră înăuntru, 
urmărindu-le pe cele două surori în inima 
întunecată a bibliotecii. Se uită peste marginea 
balustradei de piatră a palierului, direct în puţul 
negru de mult mai jos. Nicio creatură antică nu mai 
dormea în beznă, dar întunericul era tot acolo. Şi la 
fundul acestuia era pământul pe care aterizase 
Cassian, întinzându-se după ea. Ce furie se citise 
pe chipul lui când o văzuse îngrozită... 

Nesta alungă acest gând. Respinse tremurul ce 
o cuprinse şi se concentră la femela care stătea la 
masa de scris, aproape ascunsă în spatele 
teancurilor de cărţi. 

Mâinile femelei erau distruse. Nu le putea 
descrie mai politicos de atât. Oase îndoite şi 
noduroase, degete în unghiuri nefireşti... Feyre îi 
spusese odată că preotesele din biblioteca aceasta 
aveau trecuturi dificile. Ca să nu zică mai mult. 

Nesta nu voia să ştie prin ce trecuse Clotho, 
marea preoteasă a bibliotecii, de ajunsese aşa. 
Limba îi fusese tăiată şi apoi vindecată în mod voit 
aşa, astfel încât răul să nu poată fi îndreptat 
niciodată. Masculii o răniseră şi... 

Mâinile o împingeau tot mai mult sub apa rece 
ca gheața, vocile râzând şi batjocorind-o. 

O brută de mascul rânjea în anticiparea 
trofeului care avea să fie scos... 

Ea nu putea să oprească totul. Nu putea să o 
salveze pe Elain, care plângea în hohote pe jos. Nu 

iar masculii aceştia urmau să-şi facă voia, iar 
trupul ei nu îi aparținea, nu era de om - nu pentru 
prea mult timp... 

Nesta îşi smuci gândurile, aducându-le în 
prezent şi alungând amintirea. 

Cu faţa ascunsă în umbrele glugii sale deschise 
la culoare, Clotho rămase tăcută, ca şi când ar fi 
văzut gândurile răscolind-o pe Nesta, ca şi când ar 
fi ştiut cât de des o trezea amintirea acelei zile din 
Hybern. Piatra de un albastru transparent din 
vârful glugii lui Clotho licări ca una Siphon în 
lumina slabă când îi împinse un pergament peste 
suprafaţa mesei. 

„Astăzi poţi să începi prin a pune pe rafturi 
cărţile de la Nivelul Trei. la rampa din spatele meu 
ca să ajungi acolo. Ai să găseşti un căruţ cu cărţile, 
care sunt ordonate alfabetic, după autor. Dacă nu 
găseşti numele niciunui autor, lasă-le deoparte şi 
cere ajutor când ţi se termină tura”. 

Nesta dădu aprobator din cap. 

— Când mi se termină tura? 

Folosindu-se de încheieturi şi de dosul 
palmelor, Clotho scoase un ceas micuţ şi, cu un 
deget noduros, îi arătă ora şase. 

Cinci ore de muncă. Nesta putea să se 
descurce. 

— Bine. 

Clotho o privi din nou, ca şi când ar fi putut să 
vadă marea agitată şi frământată din adâncul ei, 
ce refuza să o lase în pace măcar un moment, ce 
refuza să-i acorde o secundă de linişte. 

Nesta se uită în jos la birou şi se forţă să 
expire, dar, odată ce suflarea îi alunecă de pe 
buze, apăsarea aceea cunoscută îşi făcu iarăşi 
simțită prezenţa. 

„Sunt o mizerabilă, un nimic”, mai că spuse 
Nesta. Nu era sigură de ce vorbele prinseseră 
viaţă, apăsându-i buzele ca să le dea glas. „Urăsc 
tot ce reprezint. Şi sunt atât de obosită... Am 
obosit să-mi doresc să fiu oriunde altundeva, 
numai nu în mintea mea”. 

O aşteptă pe Clotho să-i facă semn, să facă 
orice ca să-i spună că îi auzise gândurile. 

Preoteasa îi arătă partea de sus şi de jos a 
bibliotecii, trimiţând-o în linişte să-şi vadă de 
treburile ei. 

Cu paşi grei, Nesta se îndreptă spre rampa 
înclinată. 


Sarcina era una menită servitorilor, dar îi 
impunea să se concentreze suficient încât să uite 
de trecerea timpului, gândurile ei potolindu-se într- 
un nimic binecuvântat. 

Nimeni nu se apropie de Nesta cât căută 
secţiunile şi rafturile, trecându-şi degetele peste 
cotoarele cărţilor ca să găsească locul potrivit. Aici 
lucrau, vindecau şi făceau cercetări cel puţin 
treizeci şi şase de preotese, deşi era aproape 
imposibil să le numere când toate purtau aceleaşi 
robe în nuanţe palide şi atât de multe îşi ţineau 

gluga peste faţă. Cele care-şi lăsaseră gluga pe 
spate îi zâmbiseră timid. 

Acesta era sanctuarul lor - un cadou din partea 
lui Rhysand. Nimeni nu putea să intre fără 
permisiunea lor. 

Ceea ce însemna că, dintr-un oarecare motiv, îi 
aprobaseră prezenţa. 

Mâinile Nestei erau aproape uscate de praf 
când un clopot sună vesel de şase ori prin spaţiul 
cavernos al bibliotecii, auzindu-se de la nivelurile 
de sus şi până-n puţul întunecat. Unele preotese se 
ridicară de la mesele unde lucrau şi de pe scaunele 
de la fiecare nivel; altele rămaseră pe loc. 

O găsi pe Clotho la aceeaşi masă. Oare-şi 
ridica vreodată gluga? In mod sigur, ca să facă 
baie, dar îşi arăta chipul cuiva? 

— Am terminat pe astăzi, o anunţă Nesta. 

Clotho îi împinse un alt bilet peste masă. 

„Mulţumesc pentru ajutor! Ne vedem mâine!” 

— În regulă. 

Nesta strecură biletul în buzunar. 

Însă Clotho ridică o mână distrusă. Nesta 
urmări cu mare uimire cum un stilou cu peniță se 
înălţă deasupra unei bucăţi de hârtie şi începu să 
scrie: 

„Să porţi haine pe care nu te deranjează să le 
prăfuieşti. Aici, jos, ai să-ţi strici rochia frumoasă”. 

Nesta se uită la rochia gri pe care o îmbrăcase. 

— În regulă, repetă ea. 

Stiloul începu să se mişte din nou, cumva vrăjit 
să aibă o legătură cu gândurile lui Clotho. 

„Mi-a făcut plăcere să te cunosc, Nesta! Feyre 
vorbeşte foarte frumos despre tine”. 

Nesta se întoarse. 

— Preoteaso, nimănui nu-i plac mincinoşii! 

Ea ar fi putut juca că un chicot îi făcu gluga 
femeii să fluture. 


Cassian nu veni la cină. 

Nesta se oprise în camera ei doar cât să-şi 
spele mâinile şi faţa de praf, iar apoi mai că 
alergase la etaj, cu stomacul chiorăindu-i de 
foame. 

Sala de mese era pustie. Vesela pentru o 
singură persoană îi confirmă că nimeni nu urma să- 
i ţină companie. 

Se uitase la oraşul scăldat de soare mult 
dedesubt, singurele sunete fiind foşnetul rochiei şi 
scârţâitul scaunului. 

De ce era surprinsă? Îl umilise în Windhaven. 
Probabil era cu prietenii lui în casa de lângă râu, 
discutând ca să găsească o altă metodă cu ajutorul 
căreia să se ocupe de ea. 

O farfurie cu mâncare apăru, lăsată fără pic de 
graţie pe şerveţelul de pe masă. Până şi Casa o 
ura. 

Nesta se încruntă la camera din piatră roşie. 

— Vin! 

Nu apăru nimic. Ridică paharul din faţa ei. 

— Vin! 


106 


Nimic. Bătu uşor cu unghiile în suprafaţa 
netedă a mesei. 

— ŢI s-a zis să nu-mi dai vin? 

lată o nouă limită a umilirii: să încerce să stea 
de vorbă cu o casă. 

Nesta mârâi la arcada din spatele ei. 

— Amuzant! 

Se uită la mâncare: o jumătate de pui prăjit, 
condimentat cu ceea ce mirosea a rozmarin şi 
cimbru; piure de cartofi care înota în unt şi fasole 
verde prăjită cu usturoi. 

Tăcerea aia îi urla în cap, în cameră. 

Bătu din nou cu degetele în masă. 

Era ridicol. Toată chestia asta, toată intervenţia 
care o trata de sus era ridicolă. 

Nesta se ridică şi se îndreptă spre uşă. 

— Păstrează-ţi vinul! Mi-l aduc pe al meu! 


Capitolul 7 


Fără magia zidului care să blocheze accesul în 
tărâmurile oamenilor, Mor îl teleportă pe Cassian 
după apusul soarelui direct în conacul care 
devenise cămin şi comandament pentru Jurian, 
Vassa şi - aparent - Lucien. Chiar şi după mai mult 
de un an, ravagiile războiului erau evidente în jurul 
moşiei: copaci căzuţi, petice de pământ sterp unde 
iarba încă nu răsărise din nou, şi o deschidere 
sumbră generală care făcea locuinţa din piatră 
cenuşie să pară că rămăsese în picioare din 
întâmplare. Sub razele lunii, dezolarea era şi mai 
evidentă, copacii rămaşi lucind argintiu, iar 

umbrele de pe pământul marcat întinzându-se mai 
mult. 

Cassian habar n-avea cui aparținuse odinioară 
casa şi, aparent, nici noii săi ocupanţi nu ştiau. 
Feyre îi zisese că ei îşi spuneau Banda Exilaţilor. 
Gândul îl făcu pe Cassian să pufnească în sinea lui. 
Mor nu întârzie să-l lase la uşa de lemn în formă de 
arcadă a casei, zâmbetul superior spunându-i că 
nu intenţiona să-l ajute, chiar dacă ar fi implorat-o. 
Nu, voia să îl vadă jucându-se de-a curteanul, 
exact aşa cum ceruse Rhys. 

El nu plănuise să înceapă astăzi misiunea asta, 
dar după dezastruoasa încercare de a o instrui pe 
Nesta, simţise nevoia să facă ceva. Orice. 

Nesta ştiuse exact ce porcărie făcea, refuzând 
să se ridice de pe roca aceea. Cum aveau să 
perceapă totul Devlon şi ceilalți nemernici 
îngâmfaţi. Ştiuse şi o făcuse oricum. 

Aşadar, după ce o lăsase pe Nesta la Casă, se 
dusese pe o stâncă părăsită din apropierea mării, 
unde mugetul valurilor îi răcorea furia fierbinte din 
oase. 

Se oprise pe la casa de lângă râu ca să-şi 
recunoască înfrângerea, dar Feyre doar se 
enervase din cauza comportamentului surorii ei, iar 
Rhys îi zâmbise oarecum amuzat. 

Amren fusese cea care-i zisese „Las-o să-şi 
sape singură mormântul, băiete! Apoi, dă-i o mână 
de ajutor!” 

„Credeam că asta am făcut în ultimul an”, 
răspunsese el. 

„Oferă-i ajutor în continuare!”, fusese singura 
replică a lui Amren. 

Cassian o găsise pe Mor curând după aceea, îi 
explicase că avea nevoie de transport şi, iată-l! 
Ridică pumnul spre uşă, dar placa de lemn se 
mişcă înainte să apuce să o atingă. 

Lucien îşi arătă chipul frumos şi plin de 
cicatrice, ochiul său auriu învârtindu-se. 

— Credeam că am simţit pe altcineva venind. 

Cassian intră în casă, podeaua de lemn 
scârţâind sub cizmele lui. 

— Abia ai ajuns? 

— Nu, spuse Lucien şi Cassian observă muşchii 
încordaţi pe sub jacheta de un gri închis pe care o 
purta şi liniştea apăsătoare care emana din fiecare 
piatră a casei. 

Se uită cu atenţie la amplasarea acesteia, în 
caz că ar fi fost nevoit să lupte ca să găsească o 
ieşire. Ceea ce părea a fi o probabilitate ridicată, 
judecând după nemulţumirea pe care o radie 
Lucien când se îndreptă spre o arcadă din stânga 
lor. 

— Eris este aici, zise Lucien fără să se întoarcă. 

Cassian nu şovăi. Nu se întinse după cuțitul 
prins de coapsă, deşi fu nevoit să facă un efort să 
alunge amintirea chipului învineţit al lui Mor. A 
biletului bătut într-un cui în abdomenul ei, a 
trupului gol lăsat ca un gunoi la graniţa Regatului 
Toamnei. Nenorocitul naibii o găsise acolo şi o 
abandonase. Ea fusese în pragul morţii şi... 

Ce plănuia Cassian să-i facă într-o zi depăşea 
cu mult durerea provocată de un cuţit. Eris avea să 
sufere săptămâni în şir. Luni. Ani. 

Lui Cassian nu îi păsa că Eris îl convinsese pe 
Keir să-şi amâne vizita în Velaris şi că, aparent, o 
făcuse din vreo fărâmă de bunătate rămasă în el. 
Nu-i păsa că Rhys observase la Eris ceva care-i 
câştigase încrederea. Nimic din toate astea nu 
conta câtuşi de puţin pentru Cassian. Işi concentră 
atenţia la masculul roşcat care stătea aproape de 
vâlvătaia focului din salonul surprinzător de 
elegant. Ştia suficient încât să-şi urmărească 
îndeaproape inamicul. 

Eris stătea pe un scaun aurit, cu picioarele 
încrucişate, aroganţa curtenească citindu-se pe 
chipul său palid. 

Cassian îşi strânse degetele. De fiecare dată 
când îl văzuse pe nenorocit în ultimele cinci secole, 
se luptase cu furia orbitoare care-l acapara doar 
zărindu-l. 

Eris zâmbi, conştient de asta. 

— Cassian! 

Ochiul auriu al lui Lucien ţăcăni, simțind furia 
lui Cassian în timp ce avertismentul licări în cel 
roşiatic rămas. N 

Masculul crescuse alături de Eris. Infruntase 
cruzimea lui Eris şi a lui Beron. Propriul tată îi 
măcelărise iubita. Însă Lucien învățase să-şi 
păstreze calmul. 

Corect. Rhys îl rugase pe Cassian să facă asta. 
Trebuia să gândească la fel ca Rhys, ca Mor. Să 

Cassian îşi acordă o secundă să se calmeze, 
vag conştient că Vassa spunea ceva. li observase 
şi ignorase pe jumătate pe cei doi oameni din 
încăpere: pe războinicul şaten - Jurian - şi pe 
tânăra regină roşcată. 

Dacă Rhys şi Mor ar fi fost aici... Nu ar fi zis o 
vorbă de faţă cu Eris. Ar fi pretins că era o vizită 
prietenească şi că voiau să vadă cum rezistau 
ţinuturile oamenilor. Chiar dacă Eris era, foarte 
probabil, aliatul lor. 

Nu, Eris era aliatul lor. Rhys se târguise şi 
lucrase cu el. Eris se ţinuse de cuvânt de fiecare 
dată. Rhys avea încredere în el, ca şi Mor, în ciuda 
tuturor celor întâmplate. Oarecum. Aşadar, Cassian 
se gândea că trebuie să aibă încredere, la rândul 
lui. 

Îl durea capul. Trebuia să calculeze prea multe 
lucruri. O făcuse pe câmpurile de luptă, dar aceste 
jocuri psihologice şi minciunile nenumărate... De 
ce îl rugase Rhys să facă asta? De illyrieni se 
ocupase personal: le descrisese iadul ce urma să 
se abată asupra lor dacă se răsculau şi îi ajutase cu 
orice avuseseră nevoie. Nu se compara cu asta. 

Cassian clipi şi înregistră ce spusese Vassa: 

— Generale Cassian! Ce plăcere! 

El se plecă rapid şi superficial în faţa reginei. 

— Maiestate! 

Jurian tuşi, iar Cassian se uită la războinicul 
uman. Oare fusese cândva om? Parţial om? Nu 
ştia. Amarantha îl sfâşiase pe Jurian, a cărui 
conştiinţă era cumva prinsă în ochiul lui, pe care-l 

Până când Hybernul îi folosise oasele rămase ca 
să-i aducă trupul la viaţă şi să redea acelei esențe 
această formă, aceeaşi care condusese armate pe 
câmpurile de luptă de odinioară, în timpul 
Războiului. Cine era Jurian acum? Ce era? 

— | se urcă la cap când i te adresezi aşa, spuse 
Jurian din locul său, de pe o canapea ridicol de roz 
de lângă peretele îndepărtat. 

Vassa îşi îndreptă spatele, jacheta ei de 
culoarea cobaltului contrastând puternic cu părul 
roşcat-auriu. Dintre cei trei roşcaţi din această 
încăpere, Cassian o plăcea pe ea cel mai mult: 
nuanţa aurie a pielii, ochii albaştri şi mari încadraţi 
de gene şi sprâncene negre şi părul mătăsos 
roşcat pe care şi-l tunsese până la umeri de ultima 
dată când o văzuse. 

— Sunt regină, să ştii, îi spuse Vassa lui Jurian. 

Regină noaptea şi pasăre de foc ziua, vândută 
de suratele ei regine umane unui lord-vrăjitor care 
o fermecase, blestemând-o să se transforme într-o 
pasăre de foc şi cenuşă la fiecare răsărit. Cassian 
îşi amânase vizita până la apusul soarelui, ca să o 
găsească în trupul ei de om. Avea nevoie ca ea să 
poată vorbi. 

Jurian îşi sprijini o gleznă peste un genunchi, 
cizmelor lui pline de noroi lipsindu-le strălucirea în 
lumina focului. 

— Din câte am auzit, regatul tău nu-ţi mai 
aparţine. Mai eşti regină? 

Vassa îşi dădu ochii peste cap şi apoi se uită la 
Lucien, care se tolăni pe canapea lângă Jurian, de 

asemănătoare în urma cărora să se împace. Însă 
Lucien era atent la Cassian. 

— Ai venit cu veşti sau cu ordine? 

Conştient de prezenţa lui Eris lângă foc, 
Cassian îl ţintui cu privirea pe Lucien. 

— ţi dăm ordine pentru că eşti emisarul 
nostru. El dădu din cap spre Jurian şi Vassa. Dar, 
când eşti cu prietenii tăi, îţi dăm doar sugestii. 

Eris pufni zgomotos. Cassian îl ignoră şi-l 
întrebă pe Lucien: 

— Cum mai stau lucrurile în Regatul 
Primăverii? 

Trebuia să recunoască meritul lui Lucien: 
masculul reuşea cumva să jongleze cu cele trei 
roluri ale sale - emisar al Regatului Nopţii, aliat al 
lui Jurian şi al Vassei şi persoană de legătură cu 
Tamlin - şi să se şi îmbrace impecabil în acelaşi 


timp. 
Chipul lui Lucien nu trăda situaţia lui Tamlin şi 
a curţii lui. 


— Bine! 

Cassian nu ştia de ce aşteptase să îi spună 
noutăţi despre Marele Lord al Primăverii. Pe acelea 
i le împărtăşea numai lui Rhys, în privat. 

Eris pufni din nou la stângăcia lui Cassian şi, 
incapabil să se abţină, Cassian se întoarse în cele 
din urmă spre el. 

— Ce cauţi aici? 

Eris nici măcar nu se mişcă pe locul său. 

— Mai mulţi soldaţi de-ai mei au plecat să 
patruleze prin ţinuturile mele acum câteva zile şi 

semn că s-ar fi dat o bătălie. Nici măcar câinii mei 
de vânătoare n-au reuşit să le dea de urmă. 

Cassian se uită în jos. Ştia că nu trebuia să 
trădeze nimic, dar... Acei câini de vânătoare erau 
cei mai buni din Prythian. Animale înzestrate cu o 
magie proprie. Gri ca fumul şi cu blana lucioasă, 
puteau să alerge repede ca vântul, să adulmece 
orice pradă. Erau atât de preţuiţi, încât Regatul 
Toamnei interzisese să fie dăruiţi sau vânduți 
dincolo de graniţele sale, şi atât de scumpi, că 
doar nobilii îi aveau. Şi se împerecheau atât de rar, 
că era extrem de dificil să găseşti chiar şi unul 
singur. Din câte ştia Cassian, Eris avea 
doisprezece. 

— Niciunul nu putea să se teleporteze? întrebă 
Cassian. 

— Nu. Deşi unitatea este una dintre cele mai 
iscusite în luptă, niciunul dintre soldaţi nu e 
înzestrat cu magie şi nici nu are vreo origine 
remarcabilă. 

Cuvântul „origine” fu rostit spre Cassian cu un 
rânjet superior. Ticălosul! 

— Eris a venit să vadă dacă aş putea să mă 
gândesc la vreun motiv pentru care soldaţii lui să fi 
avut probleme cu oamenii, zise Vassa. Câinii lui de 
vânătoare au simţit nişte mirosuri ciudate la locul 
răpirii. Unele care păreau omeneşti, dar... ciudate, 
cumva. 

Cassian ridică o sprânceană la Eris. 

— Crezi că un grup de oameni ar putea să-ți 
ucidă soldaţii? Atunci, nu sunt atât de iscusiţi. 

— Depinde de om, spuse Jurian, masculul 
întunecându-se la faţă ca şi Vassa. 

Cassian se strâmbă. 

— Imi cer scuze! Eu... Scuze! 

Halal curtean! 

Însă Eris ridică un umăr. 

— Cred că multe părţi sunt interesate să 
stârnească un alt război, iar ăsta ar fi începutul. 
Deşi poate regatul tău a făcut-o. L-aş crede pe 
Rhysand în stare să-mi teleporteze soldaţii undeva 
şi să lase în urmă nişte mirosuri misterioase ca să 
ne încurce. 

Cassian îi zâmbi sălbatic. 

— Suntem aliaţi, îţi aduci aminte? 

Eris îi zâmbi la fel. 

— Întotdeauna. 

Cassian nu se putu abtine. 

— Poate că tu ţi-ai făcut soldaţii să dispară - 
asta dacă au dispărut într-adevăr - şi inventezi 
totul din cauza aceluiaşi motiv de rahat pe care 
tocmai l-ai rostit. 

Eris chicoti, dar Jurian interveni: 

— Printre oameni s-au iscat tensiuni privind 
neamul vostru. Dar, din câte ştim, din câte am 
auzit de la forţele Lordului Graysen, oamenii de aici 
respectă vechile linii de demarcaţie şi nu-i 
interesează să cauzeze probleme. 

Cuvântul „încă” nu fu rostit. 

Oare dacă ar fi întrebat pe continent de 
reginele umane, ar fi descoperit că era mâna lui 
Rhys? Conversaţia se îndreptase într-acolo, deci 


putea să deschidă subiectul în dorul lelii, şi ar fi 

fost mai bine decât să-l prezinte ca pe motivul 
venirii lui aici... La naiba, îl durea capul. 

— Şi cum rămâne cu... surorile tale? El dădu 
din cap spre Vassa. E posibil să fie implicate? 

Eris îi aruncă o privire tăioasă, iar Cassian se 
abţinu să-l blesteme. Poate spusese prea multe. Işi 
dorea ca Mor să fi fost prezentă. Chiar dacă ao 
obliga să fie în aceeaşi încăpere cu Eris... Nu, ar fi 
scutit-o de suferinţa asta. 

Ochii azurii ai Vassei se întunecară. 

— De fapt, urma să discutăm despre asta. Ea 
gesticulă către Cassian. Ai auzit aceleaşi zvonuri ca 
şi noi: agită spiritele dincolo de mare şi sunt 
hotărâte să înceapă scandalul. 

— Adevărata întrebare este dacă sunt suficient 
de proaste încât să o facă, spuse Jurian. 

— Sunt oricum, numai proaste nu, zise Lucien 
clătinând din cap. Dar să lase miros de om la locul 
răpirii este un indiciu atât de evident, încât nu pare 
să o fi făcut-o una dintre ele. 

— Toate mişcările lor sunt bine gândite, se auzi 
Vassa, uitându-se la peretele cu ferestre ce dădeau 
spre ţinuturile distruse de dincolo. Deşi nu-mi dau 
seama de ce ar vrea vreuna dintre ele să-ţi prindă 
soldaţii, i se adresă lui Eris, care părea să le 
monitorizeze fiecare cuvânt. Pe continent sunt şi 
alţi Fae, deci de ce să se deranjeze să traverseze 
marea ca să-i ia pe ai tăi? Şi nu pe cei din Regatul 
Primăverii? În clipa asta, Tamlin nu ar observa lipsa 
nimănui. 

Lucien se arătă dezgustat, iar Cassian, deşi era 


înclinat să zâmbească afectat la gândul că 

nenorocitul suferea, se trezi încruntându-se. Dacă 
se apropia războiul, aveau nevoie ca Tamlin şi 
forţele lui să fie în formă ca să poată lupta. Aveau 
nevoie ca Tamlin să fie pregătit. Rhys îl vizitase în 
mod regulat, asigurându-se că urma să fie de 
partea lor şi capabil să conducă. 

Cassian tot nu reuşea să înţeleagă cum de 
reuşise Rhys să nu-l ucidă pe Marele Lord al 
Primăverii. 

Insă de aceea era Rhys Mare Lord, iar Cassian, 
soldatul său. 

Ştia că dacă ar fi aflat vreodată numele 
ticălosului de om care pusese mâna pe Nesta, 
nimic nu l-ar fi împiedicat să-l găsească. 
Conversaţia purtată cu Nesta în urmă cu mulţi ani, 
când ea era încă om, dăinuia într-un ungher al 
minţii lui. Înţepenise la atingerea lui, iar el îşi 
dăduse seama - simţise şi văzuse frica din ochii ei 
şi ştiuse că un bărbat o rănise. Sau încercase să o 
facă. Nu îi dăduse niciodată detalii, dar, refuzând 
să-i zică numele bărbatului, îi  confirmase 
gândurile. Deseori se gândise cum să-l omoare, 
dacă Nesta ar fi fost de acord. Să-i jupoaie pielea 
de pe oase ar fi fost un început bun. 

Prietenii lui ar fi înţeles cât de adâncă era rana, 
cât de departe l-ar fi împins apăsarea acelei vechi 
dureri. Prima şi ultima dată când îşi permisese să 
se lase cuprins de furie, ştersese o tabără illyriană 
de pe faţa pământului. 

Şi Rhys îl desemnase să se joace de-a 
curteanul, să-şi lase deoparte sabia şi să apeleze la 


cuvinte. Era o glumă. 

Eris îşi depărtă picioarele. 

— Presupun că au făcut-o ca să sporească 
tensiunea dintre noi, ca să ne uităm cu îndoială 
unii la ceilalţi. Să ne slăbească legăturile. 

—  Hybernul ar fi în stare de aşa ceva, 
încuviinţă Jurian. Poate le-a învăţat câte ceva. 
Înainte ca Nesta să-l decapiteze pe rege. 

— Reginele n-au nevoie de nicio lecţie de la 
nimeni, zise Vassa. Erau destul de perfide înainte 
să-l contacteze pe regele Hybernului. Şi s-au 
confruntat cu monştri mult mai fioroşi decât el. 

Cassian ar fi putut să jure că nişte flăcări se 
unduiră în ochii ei albaştri. 

Jurian şi Lucien o fixară cu privirea, chipul 
primului fiind lizibil, iar al celui de-al doilea, 
îndurerat. Cassian nu se arătă uimit. Inainte să 
vină aici, ar fi trebuit să întrebe pe cineva cât timp 
mai rămânea înainte ca Vassa să fie obligată să se 
întoarcă pe continent - la lordul-vrăjitor de lângă 
lacul îndepărtat, care o ţinea în lesă şi care o 
lăsase să plece doar temporar, ca parte a unei 
înţelegeri făcute cu tatăl lui Feyre. 

Tatăl lui Feyre... şi al Nestei. Cassian nu îşi 
permise să-şi aducă aminte cum fusese frânt gâtul 
bărbatului şi chipul Nestei atunci când se 
întâmplase. Şi, hotărând să lase naibii deoparte 
precauţia, întrebă: 

— Care dintre regine ar îndrăzni să facă aşa 
ceva? 

Chipul auriu al Vassei se încordă. 

— Briallyn. 

Regina cândva tânără şi umană pe care 
Cazanul o transformase în Mare Spiriduş. Insă, 
furios din cauza a ceea ce-i furase Nesta, Cazanul o 
pedepsise pe Briallyn. Da, fusese Creată ca o fiinţă 
Fae nemuritoare, dar veştejită într-o babă. 
Blestemată să fie bătrână milenii la rând. 

Ea nu îşi ascunsese ura faţă de Nesta, dorinţa 
de a se răzbuna. 

Dacă Briallyn ar fi încercat să facă o mişcare 
împotriva Nestei, el ar fi ucis-o pe regină cu mâna 
lui. 

Cassian încercă să nu se gândească la bestia 
care-i urla în minte şi-i încorda toţi muşchii din trup 
până când doar violenţa atroce ar fi domolit-o. 

— Uşurel, zise Lucien. 

Cassian mârâi. 

— Ușşurel, repetă Lucien şi flacăra licări în 
ochiul său roşiatic. 

Flacăra, influenţa surprinzătoare a acesteia, îl 
lovi pe Cassian ca o piatră în cap, nimicindu-i 
impulsul de a ucide orice ar fi putut să ameninte... 

Toţi se uitau cu ochi mari. Cassian îşi roti 
umerii încordaţi, întinzându-şi aripile. Dezvăluise 
prea multe. Ca o brută proastă, le permisese să 
vadă şi să afle prea mult. 

—  Trimite-ţi îmblânzitorul de umbre să o 
găsească pe Briallyn! îi ordonă Jurian, sumbru. 
Dacă e cumva în stare să ia prizonieră o unitate de 
soldaţi Fae, trebuie să aflăm. Repede! spuse ca 
generalul care fusese odinioară. 

— Chiar crezi că Briallyn ar face aşa ceva? o 


întrebă Cassian pe Vassa. Ar fi atât de ostentativă? 

Sigur cineva încearcă să ne păcălească să ne 
ducem după ea. 

— Dar cum să ajungă acolo şi să dispară atât 
de repede? întrebă Lucien. Durează săptămâni 
bune să traversezi marea. Ar fi trebuit să o 
teleporteze cineva ca să reuşească. 

— Reginele pot să se teleporteze, îl corectă 
Jurian. Ai uitat că au făcut-o în timpul războiului? 

— Doar când suntem mai multe împreună, 
spuse Vassa. Şi nu o facem ca fiinţele Fae - este o 
putere diferită, ca atunci când toţi cei şapte Mari 
Lorzi îşi combină puterile ca să facă miracole. 

Ei, bine, la naiba! 

— Ştiu sigur că şi celelalte trei regine s-au 
împrăştiat în cele patru zări, zise Eris. Cassian 
reţinu informaţia şi întrebările pe care le ridica. De 
unde ştia Eris? Au trecut câteva săptămâni bune 
de când Briallyn locuieşte singură în palatul lor. De 
dinainte ca soldaţii mei să dispară. 

— Aşadar, nu poate să se teleporteze, 
concluzionă Cassian. Şi, pe de altă parte... chiar să 
fie atât de nesăbuită să facă aşa ceva, dacă şi 
celelalte regine au plecat? 

Ochii Vassei se întunecară. 

— Da. Plecarea celorlalte ar însemna că nimic 
nu mai stă în calea ambiţiei sale. Insă ar face-o 
numai împinsă de cineva cu o putere grozavă. 
Care, probabil, o manipulează. 

Până şi focul păru să se domolească. 

Ochiul lui Lucien ţăcăni. 

— Cine? 

— Te întrebi cine e în stare să facă să dispară o 
unitate de soldaţi Fae de peste mare? Cine ar 
putea să-i dea lui Briallyn puterea să se teleporteze 
- sau să o facă în locul ei? Cine ar putea să o ajute 
pe Briallyn, încât să fie destul de îndrăzneață să 
acţioneze aşa? Gândeşte-te la Koschei. 

Cassian  înlemni când amintirile  creară 
imaginea, la fel de natural ca într-un joc de puzzle 
de-al lui Amren. 

—  Koschei e numele vrăjitorului care te-a 
întemnițat? Este... Este fratele Cioplitorului de 
Oase? Toată lumea căscă ochii la el. Cioplitorul de 
Oase mi-a zis cândva de un frate, de un tovarăş 
nemuritor şi un lord al morţii. Aşa îl chema. 

— Da, şopti Vassa. Koschei este - a fost - 
fratele mai mare al Cioplitorului de Oase. 

Lucien şi Jurian se uitară surprinşi la ea, însă 
privirea Vassei era îndreptată numai spre el, plină 
de teamă şi ură ca şi când ar fi dezgustat-o să 
rostească numele masculului. 

Vocea i se înăspri. 

— Koschei nu este un simplu vrăjitor. Este 
prizonierul lacului doar ca urmare a unei vrăji 
vechi. Pentru că, odată, a fost păcălit. Tot ceea ce 
face este pentru a se elibera. 

— De ce a fost închis? întrebă Cassian. 

— E o poveste prea lungă ca să v-o spun, 
răspunse ea ambiguu. Dar să ştiţi că Briallyn şi 
celelalte m-au vândut lui nu pentru că aşa s-au 
gândit ele, ci din cauza cuvintelor pe care le-a 
răspândit el în regatele lor, pe aripile vântului. 


— Încă este la lac, zise Lucien cu grijă. 

Cassian îşi aminti că Lucien fusese acolo. Se 
dusese cu tatăl Nestei la lacul unde Vassa era 
captivă. 

— Da, spuse Vassa cu uşurare în privire. Dar 
Koschei e la fel de bătrân ca marea... mai bătrân. 

— Unii spun că e Moartea însăşi, şopti Eris. 

— Nu ştiu dacă este adevărat, rosti Vassa, dari 
se spune Koschei Veşnicul, pentru că nu-l aşteaptă 
nicio moarte. Chiar e nemuritor. Şi ştie orice ar 
putea să-i ofere lui Briallyn un avantaj în faţa 
noastră. 

— Şi tu crezi că Koschei ar face toate astea, 
insistă Cassian, nu din milă pentru reginele umane, 
ci doar cu scopul de a se elibera? 

— Cu siguranţă. Vassa îşi privi mâinile şi-şi 
îndoi degetele. Mă tem de ce ar putea să se 
întâmple dacă ar ieşi vreodată de sub vraja lacului. 
Dacă ar vedea lumea asta în pragul dezastrului şi 
ar şti că poate să dea o lovitură puternică şi să 
devină stăpânul ei. Aşa cum a încercat să facă 
odinioară. 

— Legendele acelea sunt mai vechi decât 
regatele noastre, spuse Eris. 

Vassa dădu din cap aprobator. 

— E tot ce am aflat cât am fost roaba lui. 

Lucien se uită pe fereastră de parcă ar fi putut 
să vadă lacul peste o mare şi un continent, 
alegându-şi ţinta. 

Insă Cassian auzise destul. Nu aşteptă să-şi ia 
„rămas-bun” înainte să se îndrepte către arcadă şi 
spre holul de la intrare de dincolo de aceasta. 

Abia făcuse doi paşi, inspirând aerul rece al 
nopţii, când Eris zise în spatele lui: 

— Eşti un curtean groaznic! 

Cassian se întoarse şi-l văzu pe Eris închizând 
uşa de la intrare şi sprijinindu-se de toc. In lumina 
lunii, chipul îi era palid şi neîndurător. 

— Ce ştii? 

— Ce ştii şi tu, spuse Cassian, oferindu-i un 
adevăr pe care spera ca Eris să-l perceapă ca pe o 
dezamăgire. 

Eris adulmecă briza nopţii şi apoi zâmbi. 

— Nu s-a putut deranja să intre şi să ne salute? 

Cassian nu ştia cum simţise mirosul ce dăinuia 
al lui Mor. Poate Eris şi câinii lui de fum aveau mai 
multe în comun decât îşi dădea seama. 

— Nu ştia că eşti aici. 

O minciună. Probabil că Mor simţise. El voia să 
o scutească de durerea de a se întoarce aici şi de 
a-l ruga pe Rhys să-l recupereze. Să zboare spre 
nord câteva ore - până ar fi ajuns în raza puterii lui 
Rhys - şi apoi să-i trimită un gând. 

Părul roşcat şi lung al lui Eris flutură în vânt. 

— Orice ai face şi orice ai cerceta, vreau să mă 
implic. 

— De ce? ŞI, nu! 

— Pentru că am nevoie de avantajul lui 
Briallyn, ca să aflu ce i-a zis sau arătat Koschei. 

— Ca să-ţi înfrângi tatăl. 

— Pentru că tatăl meu i-a oferit deja forţele 
sale lui Briallyn şi războiului pe care ea vrea să-l 
înceapă. 

Cassian tresări. 

— Ce? 

Un amuzament rece se întipări pe chipul lui 
Eris. N 

— Voiam să văd ce ştiu Vassa şi Jurian. In mod 
ciudat, nu a spus nimic de fratele lui. Dar e clar că 
ei nu ştiu prea multe despre asta. 

— Explică-mi ce naiba vrei să zici! Cum adică 
Beron i-a oferit forțele sale lui Briallyn? 

— Adică ai auzit bine. A auzit ce ambiţii are şi, 
în urmă cu o lună, s-a dus la palatul ei ca să o 
vadă. Eu am rămas aici, dar mi-am trimis cei mai 
buni soldaţi să-l însoţească. 

Cassian se abţinu să-i reproşeze că nu s-a dus 
şi el, mai ales după ce se concentră la ultimele 
cuvinte. 

— Nu cumva sunt aceiaşi soldaţi care au 
dispărut? 

Eris dădu din cap cu o expresie serioasă. 

— S-au întors cu tatăl meu, dar erau... absenţi. 
Distanţi şi ciudaţi. Au dispărut la puţin timp după 
aceea şi câinii mei de vânătoare mi-au confirmat 
că mirosurile de la locul dispariţiei sunt aceleaşi 
care învăluiau darurile trimise de Briallyn ca să-i 
intre tatei pe sub piele ca să o ajute. 

— Ai ştiut tot timpul că ea a făcut-o? 

Cassian îi arătă casa şi cei trei oameni 
dinăuntru. 

— Doar nu credeai că am să dau toate 
informaţiile, nu? Aveam nevoie ca Vassa să-mi 
confirme că Briallyn ar putea să facă aşa ceva. 

— De ce să se alieze Briallyn cu tatăl tău doar 
ca să-ţi răpească soldaţii? 

— Asta mi-ar plăcea să aflu. 

— Ce spune Beron? 

— Nu a auzit nimic. Ştii doar ce relaţie am cu 
tatăl meu. Şi alianţa asta profană cu Briallyn doar o 
să ne facă rău. Tuturor. O să se transforme într-un 
război Fae pentru control. Aşa că vreau să găsesc 
răspunsuri pe cont propriu, nu să cred ce încearcă 
să-mi zică tata. 

Cu chipul sobru, Cassian se uită cu atenţie la 
mascul. 

— Aşadar, îl excludem pe tatăl tău. 

Eris pufni zgomotos, iar Cassian se zbârli. 

— Sunt singura persoană căreia i-a spus tatăl 
meu de noua lui alianţă. Dacă Regatul Nopţii face o 
mişcare, o să mă expună. 

— Deci alianţa lui Briallyn cu Beron te 
îngrijorează din cauza a ceea ce înseamnă pentru 
tine, nu din cauza noastră, a celorlalţi. 

— Nu vreau decât să apăr Regatul Toamnei de 
cei mai periculoşi duşmani ai săi. 

— De ce să mă implic? 

— Pentru că suntem într-adevăr aliaţi. 
Zâmbetul lui Eris începu să semene cu al unui lup. 
Şi pentru că nu cred că Marele tău Lord şi-ar dori 
să mă duc în alte ţinuturi şi să îi rog pe cei de acolo 
să mă ajute cu Briallyn şi Koschei. Să-i ajut să-şi 
aducă aminte că a le preda o anumită soră 
Archeron s-ar putea să fie tot ce e necesar pentru 
a-şi asigura alianţa lui Briallyn. Doar nu eşti atât de 
prost încât să crezi că tata nu s-a gândit şi la asta. 

Furia lui Cassian licări roşu înaintea ochilor săi. 


Dezvăluise acea slăbiciune mai devreme. Îi 

permisese lui Eris să vadă ce mult însemna Nesta 
pentru el, ce ar fi făcut ca să o apere. 

„Prostule!”, se blestemă el. „Nesăbuit idiot şi 
inutil!” 

— Aş putea să te ucid acum şi să nu-mi mai fac 
griji în privinţa asta, gândi Cassian cu voce tare. 

Îi făcuse plăcere să-l bată măr pe mascul în 
noaptea aceea pe gheaţă, cu Feyre şi Lucien. Şi, 
oricum, aşteptase secole întregi ca să-l omoare. 

— Atunci, cu siguranţă ai începe un război. 
Tatăl meu s-ar duce direct la Briallyn - şi la 
Koschei, presupun - şi apoi în alte ţinuturi, iar tu ai 
fi şters de pe proverbiala hartă. Poate la propriu, 
de vreme ce Regatul Nopţii s-ar împărţi între 
celelalte teritorii dacă Rhysand şi Feyre mor fără să 
aibă un moştenitor. 

Cassian îşi încleştă maxilarul. 

— Deci ai să fii aliatul meu, indiferent dacă îmi 
doresc sau nu? 

— Bruta înţelege în sfârşit! Cassian ignoră 
comentariul răutăcios. Da. Vreau să ştiu ce ştii tu. 
Am să te informez despre orice mişcare de-a 
tatălui meu în ceea ce o priveşte pe Briallyn. Aşa 
că trimite-ţi îmblânzitorul de umbre în teritoriu. Şi, 
când se întoarce, să mă cauţi! 

Cassian se holbă la el pe sub gene. Un zâmbet 
îi smuci buzele lui Eris în sus şi, înainte să dispară 
în noapte ca o fantomă, spuse: 

— Rămâi la bătăliile de pe câmpul de luptă, 
generale! Lasă conducerea celor capabili să joace 
jocul! 

Capitolul 8 


Nesta nu se deranjă să se ducă în pivniţă. Sau 
în bucătărie. Le-ar fi găsit încuiate. 

Însă ştia unde erau scările. Ştia că măcar acea 
uşă nu avea să fie încuiată. 

Încă mormăind nemulțumită, Nesta trase de 
uşa grea de stejar şi se uită în jos la scara abruptă. 
La treptele în spirală şi la distanţa de treizeci de 
centimetri de la o treaptă la alta. 

Zece mii de trepte pe care trebuia să le tot 
coboare, doar ferestruicile amplasate ici şi colo 
oferindu-i ocazia să-şi tragă sufletul şi să vadă cât 
mai era până jos. 

Zece mii de paşi între ea şi oraş - şi, apoi, o 
plimbare de opt sute de metri de la poalele 
muntelui până la cea mai apropiată tavernă unde o 
aştepta binecuvântata uitare. 

Zece mii de paşi. 

Nu mai era om. Trupul acesta de Mare Spiriduş 
putea să o facă. 

Ea putea să o facă. 


Nu reuşi. 

Ameţeala o lovi prima. Tot mişcându-se în cerc 
şi uitându-se în jos ca să evite să moară 
alunecând, simţea că i se învârtea capul. 

Stomacul gol îi chiorăia. 

Dar se concentră, numărând fiecare pas. 
„şaptezeci. Şaptezeci şi unu. Şaptezeci şi doi”. 

Prin ferestruicile pe lângă care trecea, oraşul 
se apropia cu greu. 

Picioarele începeau să-i tremure; genunchii îi 
scârţâiau din cauza efortului de a sta dreaptă, 
ţinându-şi echilibrul de fiecare dată când cobora 
fiecare treaptă abruptă. 

Doar propria respiraţie şi sunetul paşilor 
târşâiţi umpleau spaţiul îngust. Nu vedea decât 
arcul perfect al peretelui din faţă, care cotea la 
infinit. Era mereu la fel, cu excepţia ferestruicilor 
prea rare. 

Şi cobori, şi tot cobori... 

„Optzeci şi şase, optzeci şi şapte...” 

Tot mai mult, tot mai mult... 

„O sută”. 

Se opri fără să vadă vreo fereastră, iar zidurile 
se apropiară, podeaua mişcându-se în continuare... 

Nesta se sprijini de zidul de piatră roşie şi îi 
lăsă răceala să-i cuprindă fruntea. Respiră. 

li mai rămăseseră nouă mii nouă sute de 
trepte. 

Cu o mână pe zid, îşi reluă coborârea. 

Capul i se învârti iarăşi. Picioarele îi tremurară. 

Reuşi să facă alţi unsprezece paşi înainte ca 
genunchii să-i cedeze atât de brusc, încât mai că 
alunecă. Doar mâna cu care se ţinea de zidul cu 
denivelări o împiedică să nu cadă. 

Scara se tot spirala, iar ea închise ochii ca să 
nu o vadă. 

Suflarea ei greoaie ricoşa din pietre. Şi, în 
tăcere, nu se putu apăra în faţa şoaptelor din 

mintea ei. Nu reuşi să ignore ultimele cuvinte pe 
care i le spusese tatăl ei. 

„Te-am iubit din prima clipă în care te-am ţinut 
în braţe”. 

„Te rog!”, îl implorase ea pe regele Hybernului. 
„Te rog!” 

El îi frânsese oricum gâtul tatălui ei. 

Nesta scrâşni din dinţi, răsuflând de mai multe 
ori. Deschise ochii şi-şi întinse piciorul ca să mai 
facă un pas. 

Îi tremura atât de tare, încât nu îndrăzni. 

Nu îşi permise să se gândească la asta şi să se 
înfurie când coti. Nici măcar nu îşi permise să 
simtă înfrângerea. Picioarele ei se opuseră, dar ea 
le ridică forţat şi înaintă, tot coborând. 

Rând pe rând, o sută unsprezece trepte. 

Mai că se târâia la ultimele treizeci, nereuşind 
să respire, transpiraţia adunându-se în corsajul 
rochiei şi părul lipindu-i-se de gâtul umed. Care 
naiba erau beneficiile transformării în Mare 
Spiriduş, dacă nu putea să îndure aşa ceva? Se 
obişnuise cu urechile ascuțite.  Menstruaţiile 
neregulate, în privinţa cărora Feyre o avertizase că 
aveau să fie dureroase, se dovediseră de fapt o 
binecuvântare, ceva care să o incomodeze doar de 
două ori pe an. Dar ce sens avea totul, dacă nu 
reuşea să coboare scările? 

Se uită la fiecare treaptă, şi nu la zidul care tot 
cotea şi o făcea să ameţească. 

Ce Casă plină de ură! Ce loc oribil! 

Gemu când văzu în sfârşit uşa de stejar din 
capătul scării. 

Cu degetele înfipte în trepte destul de 
puternic, încât vârfurile să tipe de durere, se ridică 
pentru ultimele, târându-se pe burtă pe podeaua 
din hol. 

Şi dădu nas în nas cu Cassian, care zâmbi 
superior când se sprijini de zidul alăturat. 


* 


Cassian avusese nevoie de timp înainte să o 
revadă. 

La întoarcere, îi pusese de îndată la curent pe 
ceilalţi şi pe Rhys, iar ei îl ascultaseră cu feţe 
sumbre şi încrâncenate. La finalul întâlnirii, Azriel 
se pregătea să plece în căutarea lui Briallyn, în 
timp ce Amren se gândea ce puteri sau resurse ar 
fi putut să aibă regina şi Koschei, dacă într-adevăr 
îi prinseseră atât de uşor pe soldaţii lui Eris. 

Şi apoi Cassian primise un nou ordin: să-l 
supravegheze pe Eris. „Lăsând la o parte faptul că 
te-a abordat, tu eşti generalul meu. Eris e la 
comanda trupelor lui Beron. Să ţii legătura cu el”, îi 
zisese Rhys. Cassian începuse să obiecteze, dar 
Rhys se uitase cu subinţeles la Azriel, iar Cassian 
cedase. Az avea deja prea multe pe cap. Cassian 
putea să se descurce singur cu nenorocitul de Eris. 

„Eris vrea să evite un război care l-ar expune”, 
ghicise Feyre. „Dacă Beron se aliază cu Briallyn, 
Eris ar fi obligat să aleagă între tatăl lui şi Prythian. 
Echilibrul perfect pe care l-a creat jucând pentru 
ambele tabere s-ar strica. Vrea să acţioneze în 

momentul cel mai potrivit pentru planurile lui. 
Situaţia asta e un pericol pentru el”. 

Însă niciunul nu fusese capabil să decidă ce 
ameninţare era mai mare: Briallyn şi Koschei sau 
dorinţa lui Beron de a se alia cu ei. Deşi Regatul 
Nopţii se străduia să facă pacea permanentă, 
nemernicul îşi dădea silinţa să înceapă un alt 
război. 

După o cină neobişnuit de liniştită, Cassian se 
întorsese în zbor la Casă şi găsise deschisă uşa de 
stejar care dădea spre scări, simțind mirosul 
Nestei. 

Aşadar, aşteptase. Numărase minutele. 

Meritase să o facă. 

Meritase întru totul să aibă o zi de rahat, ca să 
o vadă târându-se cu unghiile pe palier, gâfâind şi 
cu părul creţ din cauza transpiraţiei care îi curgea 
pe faţă. 

— Cine a proiectat scările alea este un 
monstru, spuse Nesta printre dinţi, încă întinsă pe 
podeaua din hol. 

— Îţi vine să crezi că, în copilărie, Rhys, Az şi 
cu mine trebuia să le urcăm şi să le coborâm când 
eram pedepsiţi? 

Furia licări în ochii ei - bun! Era mai bine decât 
să vadă răceala distantă. 

— De ce? 

— Pentru că eram tineri şi proşti şi testam 
limitele cu un Mare Lord, care nu înţelegea glumele 
proaste despre goliciunea în public. Dădu din cap 
spre scări. Am ametit atât de tare când coboram, 


că am vomitat pe Az. Apoi, Az a vomitat pe Rhys şi 

Rhys a vomat pe el. Era în toiul verii şi, când am 
reuşit să ne întoarcem, căldura era insuportabilă, 
toţi duhneam şi mirosul de vomă de pe scări 
devenise groaznic. Trecând pe acolo, am vomitat 
din nou. 

Ar fi putut jura că ea încerca să zâmbească. 

Aducându-şi aminte păţania, el nu se abţinu să 
afişeze un zâmbet. Chiar dacă fuseseră nevoiţi să 
coboare treptele şi să şteargă tot. 

— Până la ce treaptă ai ajuns? întrebă Cassian. 

— O sută unsprezece. 

Nesta nu se ridică. 

— Jalnic! 

Ea se împinse în podea cu degetele, dar trupul 
nu i se mişcă. 

— Casa asta idioată nu a vrut să-mi dea vin. 

Îşi mai împinse o dată degetele în podeaua de 
piatră. 

El îi aruncă un zâmbet strâmb, bucuros că-i 
distrăgea atenţia. 

— Nu poţi să te ridici, nu-i aşa? 

Nesta îşi încordă braţele, coatele tremurându-i. 

— Zboară şi izbeşte-te într-o stâncă! 

Cassian se îndepărtă de perete şi ajunse la ea 
din trei paşi. Îşi trecu mâinile pe sub braţele ei şi o 
ridică. 

— Ştiam că nu eşti în formă, dar o sută de 
trepte? observă el, şi făcu câţiva paşi înapoi după 
ce îşi dădu seama că nu avea să se prăbuşească. 

— Două sute, dacă punem la socoteală şi 
urcatul înapoi, mormăi ea. 


— Tot e jalnic. 

Nesta îşi îndreptă spatele şi-şi ridică bărbia. 

„Întinde-i mâna!” 

Cassian ridică din umeri şi se întoarse către hol 
şi scara ce avea să-l ducă spre camera lui. 

— Când ai să te saturi să fii slabă ca un pisoi, 
vino la antrenament! zise, şi aruncă o privire peste 
umăr. Nesta tot gâfâia, furioasă şi roşie la faţă. ŞI 
implică-te! 


Nesta se aşeză la masa cu micul dejun, 
recunoscătoare că ieşise din camera ei curând 
după răsăritul soarelui ca să ajungă în sufragerie. 

Din cauza picioarelor ţepene, care-i zvâcneau, 
durase de două ori mai mult. 

Se dăduse jos din pat doar strângând din dinţi 
şi înjurând. După aceea, totul fusese mai greu: să 
se aplece ca să-şi bage picioarele în cracii 
pantalonilor, să se ducă la baie şi chiar să deschidă 
uşa. Nu era parte a picioarelor care să nu o doară. 

Aşadar, plecase din cameră devreme, 
nedorindu-şi să-i ofere lui Cassian satisfacția de a o 
vedea şchiopătând şi  strâmbându-se prin 
sufragerie. 

Bineînțeles, acum problema era că nu avea 
încredere că putea să se ridice. 

Aşa că nu se grăbise să termine de mâncat. 
Tocmai termina terciul de ovăz când Cassian intră 
pe uşile sufrageriei, se uită o dată la ea şi zâmbi 
superior. 


Ştia. Cumva, nenorocitul îngâmfat ştia. 

Ar fi rupt ceva, dar Azriel intră în cameră pe 
călcâie. Nesta îşi îndreptă spatele la apariţia 
îmblânzitorului de umbre, la întunericul ce i se 
agăța de umeri când îi zâmbi sumbru. 

Azriel era chipeş. În ciuda mâinilor pline de 
cicatrice şi a umbrelor care se desprindeau din el 
ca fumul, mereu i se păruse cel mai drăguţ dintre 
cei trei masculi care-şi spuneau fraţi. 

Cassian ocupă locul din faţa ei, mâncarea 
apărând instantaneu în faţa sa, şi zise cu o veselie 
forţată: 

— Bună dimineaţa, Nesta! 

Ea îi aruncă un zâmbet la fel de dulce. 

— Bună dimineaţa, Cassian! 

Ochii lui Azriel scânteiară, dar nu scoase o 
vorbă când îşi ocupă grațios locul de lângă 
Cassian, o farfurie cu mâncare apărând şi pentru 
el. 

— Nu te-am mai văzut de ceva vreme, îi spuse 
Nesta. 

Chiar nu îşi amintea când îl văzuse ultima dată. 

Azriel luă o gură din ouăle lui înainte să-i 
răspundă. 

— Nici eu. Îmblânzitorul de umbre dădu din cap 
spre hainele ei. Cum e la antrenament? 

Cassian îi aruncă o privire tăioasă. 

Nesta se uită la spaţiul dintre cei doi. Era 
imposibil ca Azriel să ştie ce se petrecuse cu o zi în 
urmă. Probabil, Cassian îi povestise cu o satisfacţie 
duşmănoasă şi incidentul cu scările. 

Ea sorbi din ceaiul ei. 


— Fantastic! Absolut fascinant! 

Azriel ridică un colţ al gurii. 

— Sper că nu-i dai bătăi de cap fratelui meu. 

Ea îşi lăsă ceaşca de ceai pe masă. 

— Mă ameninţi, îmblânzitorule de umbre? 

Cassian sorbi prelung din ceaiul său, golindu-şi 
ceaşca. 

— Nu trebuie să recurg la ameninţări, zise calm 
Azriel. 

Umbrele se încolăciră pe lângă el, şerpii fiind 
gata să atace. 

Nesta îi zâmbi, ţintuindu-l cu privirea. 

— Nici eu. 

Ea se rezemă de spătarul scaunului şi îi zise lui 
Cassian, care se încrunta la amândoi: 

— Vreau să mă antrenez cu el. 

Ar fi putut jura că fratele lui Azriel înţepeni. 
Interesant. 

Azriel tuşi în propriul ceai. 

Cassian bătu cu degetele în masă. 

— Cred că ai să afli că Az nu este atât de 
iertător ca mine. 

— Cu faţa aia drăguță? zise ea aproape 
cântând. Mi-e greu să cred aşa ceva. 

Azriel îşi lăsă capul în jos, concentrându-se la 
mâncarea lui. 

— Dacă vrei să te antrenezi cu Az, atunci fă-o! 
spuse Cassian încordat. Pentru o clipă, păru 
gânditor şi ochii i se aprinseră înainte să adauge: 
deşi nu cred că ai să supravieţuieşti unei lecţii cu 
el, când nu reuşeşti să cobori o sută de trepte fără 
să suferi atât de mult a doua zi dimineaţă încât să 
nu poţi să te ridici de pe scaun. 

Ea îşi sprijini picioarele de podea. El i-ar fi citit 
orice urmă de durere pe chip dacă s-ar fi ridicat, 
dar să-l lase să vadă că avea dreptate... 

Azriel se uită cu atenţie la cei doi când Nesta 
îşi lipi palmele de masă, se abţinu să nu 
scâncească şi se ridică în mare grabă. 

Cassian înfulecă mai multe ouă şi zise cu gura 
plină: 

— Nu contează, dacă îţi foloseşti mâinile ca să 
te ajuţi. 

Nesta îşi impuse să afişeze un dispreţ 
incredibil, chiar dacă un şuierat se înălţă în ea. 

— Pun pariu că nu asta îţi spui noaptea! 

Un râs mut făcu umerii lui Azriel să tremure 
când Cassian îşi lăsă furculita, provocarea 
strălucind în ochii lui. 

— Asta te învaţă cărţile tale obscene? rosti 
Cassian pe un ton grav. Că se întâmplă numai 
noaptea? 

Dură o secundă să înţeleagă cuvintele. Şi 
Nesta nu putu să împiedice căldura care-i cuprinse 
obrajii, să nu se uite la mâinile lui puternice. Chiar 
dacă acum Azriel îşi muşca buza ca să nu râdă, ea 
nu se putea abţine. 

— S-ar putea întâmpla oricând - la răsărit, 
când fac baie şi chiar după o zi lungă şi după de 
antrenament, spuse Cassian cu un zâmbet şiret. 

Ea sesiză uşoara accentuare a cuvintelor 
„lungă şi dură”. 

Nesta nu se putu abţine să nu-şi strângă 
degetele în cizme, dar, îndreptându-se către uşă şi 

refuzând să arate cât de mult o incomoda durerea 
de picioare, zise cu un zâmbet uşor: 
— Se pare că ai mult timp liber, Cassian! 


* 


— Ai încurcat-o rău, îi spuse Azriel calm pe 
veranda răcoroasă, în timp ce Nesta îşi punea 
mantia pe umeri, înăuntru. 

— Ştiu, mormăi Cassian. 

Habar nu avea cum se întâmplase: cum 
trecuse de la a o tachina pe Nesta, la obiceiurile lui 
din dormitor, imaginându-şi mâna ej în jurul 
bărbăţiei sale mişcându-se în sus şi-n jos, până s-ar 
fi aflat la o secundă distanţă de a sări din scaunul 
lui şi a se avânta spre cer. 

Ştia că Az fusese conştient că el îşi schimbase 
mirosul, că pielea i se strânsese prea mult când ea 
îi rostise numele, simțind o durere persistentă în 
penisul care i se freca de nasturii pantalonilor. 

Putea să numere pe degetele de la o mână 
dăţile în care Nesta i se adresase zicându-i pe 
nume. 

Gândul la acea mână îl făcu să-şi imagineze iar 
mâna ei, strângându-l dur şi cu putere, aşa cum îi 
plăcea lui... 

Cassian strânse din dinţi şi, inspirând aerul 
înviorător de dimineaţă, îi impuse să-l liniştească. 
Se forţă să se concentreze la cântecul dulce al 
vântului de la primele ore ale zilei. Vântul din jurul 
Velarisului fusese dintotdeauna încântător şi blând, 

nu ca acela răutăcios şi neiertător care bătea peste 
vârfurile din Illyria. 

Az chicoti, vântul fluturându-i părul brunet. 

— Aveţi nevoie de un însoțitor, acolo sus? 

Da. Nu. Da. 

— Credeam că tu ne însoţeşti. 

Az îi zâmbi netrebnic. 

— Nu sunt pe deplin sigur că prezenţa mea e 
suficientă. 

Cassian îi arătă degetul mijlociu. 

— Noroc, astăzi! 

Az urma să plece în curând ca să înceapă săo 
spioneze pe Briallyn - Feyre hotărâse asta seara 
trecută. Deşi Rhys îl rugase pe Cassian să se 
intereseze de reginele umane, subterfugiul avea să 
fie sarcina lui Az. A 

Ochii căprui ai lui Az licăriră. II strânse uşor de 
umăr pe Cassian, mâna lui fiind o apăsare caldă în 
vântul rece. 

— Noroc şi ţie! 


Cassian nu ştia de ce crezuse că Nesta avea să 
i se alăture în acea zi în ringul de antrenament. Ea 
se aşezase pe acelaşi bolovan ca în ziua 
precedentă şi nu se mişcase de acolo. 

Înainte ca Mor să apară ca să-i teleporteze în 
tabără, reuşise să se controleze îndeajuns încât să 
nu se mai gândească la cum ar fi simţit atingerea 
mâinilor Nestei, ci la exerciţiile de astăzi. Plănuise 


ca lecţia să nu dureze mai mult de o oră şi apoi să 

o lase la vechea casă a mamei lui Rhys, cât pleca 
să verifice progresul bandelor de război illyriene de 
reîntregire a rândurilor. 

Nu voia să le spună că era posibil să înceapă 
curând bătălia, pentru că depindea de ceea ce afla 
Azriel. 

Nici Nestei nu îi împărtăşi nimic, mai ales 
despre Eris. Ea îşi exprimase foarte clar disprețul 
faţă de tărâmurile Fae. Şi naiba să-l ia dacă îi mai 
oferea vreo altă armă verbală pe care să o 
folosească împotriva lui, de vreme ce şi-ar fi dat 
seama de intenţiile lui şi că el ştia că toate 
planurile şi urzelile politice îi depăşeau cu mult 
abilităţile. 

Nu îşi permise nici să se gândească dacă era 
înţelept să o lase singură acolo măcar o oră. 

— Deci am revenit de unde am început? 
întrebă Cassian, ignorând faptul că toţi nemernicii 
din tabără erau atenţi la el. La ei. La ea. 

Nesta îşi curăţă unghiile, câteva fire de păr din 
cosita ei plutind în vânt. Se aplecase peste 
genunchi, făcându-se cât mai mică posibil. 

— Dacă te-ai ridica şi te-ai mişca, nu ţi-ar mai fi 
atât de frig. 

Ea nu făcu decât să-şi pună o gleznă peste 
cealaltă. 

— Dacă vrei să stai pe bolovanul ăla şi să 
îngheţi în următoarele două ore, n-ai decât! 

— Bine. 

— Bine. 

— Bine! 

— Bună replică, Nes! 

El îi aruncă rânjetul batjocoritor care ştia că o 
făcea să vadă roşu în faţa ochilor şi se îndreptă 
spre centrul zonei de antrenament. Se opri în 
mijloc, permițându-i respirației sale să preia 
controlul. 

Când ea nu îi răspunse, îşi permise să pătrundă 
în acel loc paşnic din mintea lui, îi permise trupului 
său să înceapă seria de mişcări pe care le executa 
de cinci secole. 

Primii paşi erau meniţi să-i aducă aminte 
corpului că urma să înceapă rutina: să se întindă, 
să respire, să se concentreze la tot, de la vârfurile 
degetelor de la picioare, la vârfurile aripilor lui. Să 
trezească totul. 

De acolo urma greul. 

Cassian cedă instinctelor, mişcării şi respirației, 
prea puţin atent la femela care-l urmărea de pe 
bolovan. 

„Întinde-i mâna!” 


Cassian abia mai respira când termină, o oră 
mai târziu. Nesta, spre satisfacția lui, înţepenise de 
frig. 

Dar nu plecase de acolo. Nici măcar nu se foise 
în timpul exerciţiilor lui. 

Ştergându-şi transpiraţia de pe frunte, observă 
că buzele ei căpătaseră o nuanţă albastră. Era 
inacceptabil. 

El îi arătă casa mamei lui Rhys. 

— Du-te şi aşteaptă acolo! Trebuie să mă ocup 
de ceva. 

Ea nu se mişcă. 

Cassian îşi dădu ochii peste cap. 

— Fie rămâi afară următoarea oră, fie poţi să 
intri şi să te încălzeşti. 

Nu era atât de încăpăţânată... nu-i aşa? 

Din fericire, o rafală de vânt rece lovi tabăra 
chiar atunci şi Nesta începu să se mişte spre casă. 

lnăuntru era într-adevăr cald, un foc pârâind în 
vatra acoperită de funingine, care ocupa mult 
spaţiu din încăperea principală. Probabil că Feyre 
sau Rhys trezise pe cineva din casă pentru ei. El îi 
tinu uşa deschisă când Nesta intră, frecându-şi 
deja mâinile. 

Incet, ea se uită împrejur: în faţa ferestrelor 
era o masă de bucătărie, mica zonă de primire 
ocupa cealaltă jumătate a camerei, iar scara 
îngustă ducea către holul expus de la etaj şi cele 
două dormitoare de dincolo. Una dintre acele 
camere fusese a lui din copilărie - primul dormitor 
în care îşi petrecuse nopţile înăuntru. 

Casa asta era primul cămin adevărat pe care îl 
avusese. El ştia toate zgârieturile şi crăpăturile, 
îndoiturile şi semnele de arsură, toate păstrate prin 
magie. La baza balustradei era locul în care îşi 
spărsese capul atunci când Rhys îl doborâse la 
pământ într-una dintre nenumăratele lor lupte. 
Pata de pe vechea canapea roşie: acolo îşi vărsase 
berea când toţi trei se îmbătaseră mangă în prima 
noapte singuri acasă, la vârsta de şaisprezece ani - 


mama lui Rhys plecase în Velaris ca să-şi viziteze 

partenerul, ceea ce se întâmpla rareori - şi Cassian 
fusese prea beat ca să-şi dea seama cum să o 
curețe. Nici măcar Rhys, ameţit de combinaţia 
dintre bere şi lichior, nu reuşise să îndepărteze 
pata, magia lui făcând-o din greşeală permanentă, 
în loc să o şteargă. Ei rearanjaseră pernele ca să o 
ascundă de mama lui, când se întorsese a doua zi 
dimineaţă, dar ea o zărise imediat. 

Probabil din cauză că erau încă beţi, daţi de gol 
de sughiţul neîncetat al lui Az. 

Cassian dădu din cap spre masa din bucătărie. 

— Dacă tot te pricepi de minune să stai, de ce 
nu te faci comodă? 

Când nu primi un răspuns, se întoarse şi o găsi 
pe Nesta stând în faţa vetrei, cu braţele strâns 
încrucişate, licărul de lumină dansând în părul ei 
frumos. Ea nu se uită la el. 

Dintotdeauna stătea încremenită în picioare. 
Chiar şi când fusese om. Devenind Mare Spiriduş, 
acea încremenire doar se amplificase. 

Nesta fixa focul cu privirea de parcă i-ar fi 
murmurat ceva sufletului ei arzător. 

— La ce te uiţi? o întrebă Cassian. 

Ea clipi, părând să-şi dea seama că el încă era 
aici. 

Un buştean trosni în foc, iar Nesta tresări. 

Nu surprinsă, observă Cassian, ci îngrozită. 
Temătoare. 

El se uită între ea şi foc. Unde dispăruse în 
acele câteva clipe? Ce oroare retrăise? 

Nesta se albise la faţă. Umbrele îi întunecau 


ochii de un albastru-gri. 
142 


Cassian cunoştea acea expresie. O văzuse şi-o 
simţise de atât de multe ori, încât pierduse şirul. 

— Sunt nişte prăvălii în sat, zise el, brusc 
disperat să alunge cumva golul din ea. Dacă nu 
vrei să rămâi aici, poţi să treci pe acolo. 

Nesta tot nu îi răspunse. Aşa că masculul 
renunţă şi părăsi casa în tăcere. 


Capitolul 9 


Clopoţelul de deasupra uşii sună dogit atunci 
când Nesta intră în mica prăvălie călduroasă. 

Podelele erau din pin tânăr, toate lustruite şi 
strălucitoare, o tejghea asemenea ocupa zona din 
spate şi o uşă deschisă dezvăluia încăperea de 
dincolo. Hainele pentru masculi şi femele umpleau 
spaţiul, unele expuse pe manechine, altele 
împăturite cu grijă pe mese. 

Părul împletit al femelei brunete, care apăru de 
cealaltă parte a tejghelei, lucea la lumină, chipul 
uimitor - elegant şi ascuţit - contrastând cu buzele 
pline. Ochii migdalaţi şi tenul de un cafeniu deschis 
sugerau că se trăgea din altă regiune, probabil 
dintr-un strămoş recent din Regatul Zilei. Lumina 
din acei ochi era pătrunzătoare. Limpede. 

— Bună dimineaţa! spuse femela cu hotărâre şi 
sinceritate în glas. Pot să te ajut? 

Ea nu dădu de înţeles dacă o recunoştea pe 
Nesta. Sora lui Feyre îi arătă hainele ei de luptă din 
piele. 

— Căutam ceva mai călduros. Prin astea intră 


frigul. 

— A, zise femela uitându-se spre uşă şi spre 
strada goală de dincolo de aceasta. Oare îşi făcea 
griji că ar fi putut să o vadă cineva aici? Sau 
aştepta un alt client? Războinicii sunt nişte 
nesăbuiţi atât de mândri, că nu se plâng niciodată 
că le este frig în hainele de piele. Pretind că le ţin 
cald. 

— Ţin oarecum de cald, mărturisi Nesta, o 
parte din ea zâmbind la cum spusese femela 
„nesăbuiţi atât de mândri”, de parcă i-ar fi 
împărtăşit instinctul de a nu se lăsa impresionată 
de masculii din tabără. Dar frigul tot mă ajunge. 

— Hmmm! Femeia ridică partea mobilă a 
tejghelei şi intră de-a binelea în prăvălie. O măsură 
cu atenţie pe Nesta din cap până-n picioare. Nu 
vând echipamente de luptă, dar mă întreb dacă am 
putea croi nişte haine de piele căptuşite cu lână. 
Ea dădu din cap spre stradă. Cât de des te 
antrenezi? 

— Nu mă antrenez. Eu... Nesta încercă să 
găsească vorbele potrivite. Sincer, nu făcea decât 
să fie o nemermnică nenorocită. Observ, zise 
oarecum jalnic. 

— A! Ochii femelei luciră. Ai fost adusă aici 
împotriva voinţei tale? 

Nu era treaba ei, dar Nesta îi răspunse: 

— E una dintre sarcinile care mi s-au 
încredinţat în Regatul Nopţii. 

Voia să vadă dacă femela avea de gând să-şi 
bage nasul, dacă într-adevăr nu o cunoştea. Dacă 
ar fi judecat-o pentru că îşi irosea viaţa mizerabilă. 

Femela îşi înclină capul, cosiţa alunecându-i 
peste umărul rochiei simple ţesute în casă. Aripile 
îi zvăcniră, mişcarea atrăgându-i atenţia Nestei. 
Erau pline de cicatrice, lucru neobişnuit pentru un 
Fae. Azriel şi Lucien erau doi dintre puţinii care 
aveau cicatrice, dobândite în urma unor traume 
atât de îngrozitoare, încât Nesta nu îndrăznise 
niciodată să le ceară detalii. Faptul că şi femela 
asta avea... 

— Aripile mi-au fost tăiate, spuse femela. Tatăl 
meu era un... mascul tradiţional. Credea că 
femelele trebuie să-şi slujească familia şi să 
rămână pe lângă casă. Eu nu eram de acord. In 
cele din urmă, el a câştigat. 

Îi vorbise tăios şi succint. Feyre îi povestise 
cândva că mama lui Rhys mai că fusese 
condamnată la o asemenea soartă. Doar sosirea 
tatălui său îi salvase aripile de la a fi tăiate. 
Dezvăluind că era partenerul ei, îndurase în mare 
parte uniunea nefericită doar din recunoştinţă 
pentru aripile-i nevătămate. 

Aparent, nimeni nu fusese acolo să o salveze 
pe această femelă. 

— Îmi pare rău! 

Nesta se mişcă de pe un picior pe celălalt. 

Femela flutură o mână slabă. 

— Acum nu mai contează. Prăvălia mă ţine atât 
de ocupată încât, în unele zile, uit că am putut să 
zbor cândva. 

— Nu poate să ţi le dreagă nicio vindecătoare? 

Chipul ei se încordă, iar Nesta îşi regretă 


întrebarea. 

— Este un procedeu extrem de complex, cu 
toţi muşchii, nervii şi simţurile. In afară de Marele 
Lord al Zilei, nu sunt sigură că ar putea cineva să-i 
facă faţă. 

Nesta îşi aminti că Thesan era un maestru al 
vindecării - Feyre îi purta magia în vene. Se oferise 
să o folosească pentru a o vindeca pe Elain de 
apatia ei, după ce fusese transformată în Mare 
Spiriduş. 

Nesta alungă amintirea chipului palid şi a 
ochilor căprui şi goi. 

— Oricum, zise femeia repede, pot să-i întreb 
pe furnizorii mei dacă pieile pot fi croite ca să fie 
mai călduroase. S-ar putea să dureze câteva 
săptămâni, poate o lună, dar am să-ţi dau de veste 
de îndată ce aflu ceva. 

— Nu-i nicio problemă. Mulţumesc! Un gând 
zăngăni prin Nesta. Eu... Cât o să coste? 

Ea nu avea bani. 

— Lucrezi pentru Marele Lord, nu-i aşa? Femela 
îşi înclină din nou capul. Pot să trimit nota de plată 
în Velaris. 

— El... Nesta nu voia să admită cât de mult 
decăzuse - nu în faţa acestei străine. De fapt, nu- 
mi trebuie haine mai călduroase. 

— Credeam că Rhysand vă plăteşte bine pe 
toţi. 

— Aşa este, dar eu... Bine! Dacă femela putea 
să fie brutal de sinceră, putea şi ea. Eu nu mai 
primesc simbrie. 

Curiozitatea inundă privirea femelei. 

— De ce? 

Nesta înţepeni. 

— Nu te cunosc suficient de bine încât să-ţi 
spun motivul. 

Femela ridică din umeri. 

— Bine! Tot pot să arunc o întrebare şi să-ţi 
obţin un preţ bun. Dacă ţi-e frig acolo, nu ar trebui 
să suferi. Indiferent de ce ar putea să creadă 
Marele Lord, adăugă explicit. 

— Cred că ar prefera să mă arunce Cassian de 
pe marginea stâncii de acolo. 

Femela pufni zgomotos, dar îi întinse o mână 
Nestei. 

— Eu sunt Emerie. 

Nesta îi apucă mâna, surprinsă de strânsoarea 
ca de fier. 

— Nesta Archeron. 

— Ştiu, spuse Emerie şi-şi retrase mâna. L-ai 
ucis pe regele Hybernului. 

— Da! 

Nu avea cum să nege şi nu o lăsa inima să 
mintă că se mândrea cu asta. 

— Bun! Zâmbetul lui Emerie era periculos de 
frumos. Bun! repetă ea. 

Femela îşi afişa hotărârea nu doar ţinându-şi 
spatele drept şi bărbia ridicată, ci şi în privire. 

Nesta se întoarse către uşă şi frigul ce o 
aştepta, neştiind ce să creadă despre aprobarea 
făţişă a ceea ce atât de mulţi alţii priviseră cu 
uimire, frică sau îndoială. 

— Mulţumesc pentru ajutor! 

Era atât de ciudat să rostească nişte cuvinte 
politicoase, normale! Ciudat să-şi dorească să le 
spună, şi tocmai unei străine. 

Masculii şi femelele cu odrasle zvăpăiate se 
uitară cu ochi mari la Nesta atunci când ea ieşi în 
stradă. Câteva îşi grăbiră copiii. Nesta le întâlni 
privirile cu o indiferenţă rece. 

„Aveţi dreptate să vă ascundeţi copiii de 
mine”, voia să le zică. „Eu sunt monstrul de care 
vă temeţi”. 


— Aceeaşi sarcină ca ieri? o întrebă Nesta pe 
Clotho în loc să o salute, încă pe jumătate 
îngheţată din cauza frigului din tabăra pe care o 
părăsise cu doar zece minute mai devreme. 

Cassian abia îi vorbise când se întorsese în 
casa mamei lui Rhys, cu chipul încordat din pricina 
chestiunilor de care se ocupase în celelalte sate 
illyriene, iar Morrigan fusese la fel de acră când 
apăruse să-i teleporteze înapoi în Casa Vântului. 
Cassian o lăsase pe Nesta pe veranda de aterizare 
fără să-şi ia măcar „rămas-bun” înainte să se 
întoarcă spre locul în care Mor se ştergea de praf şi 
să o poarte pe frumoasa blondă pe aripile reci ale 
vântului. 

Nu ar fi trebuit să o deranjeze să-l vadă 
zburând cu o altă femelă în braţe. O părticică din 
ea ştia că nu era nici pe departe corect să simtă 
acea enervare care-i încorda trupul. Il îndepărtase 


de nenumărate ori, iar el nu avea niciun motiv să 

creadă că Nesta şi-ar fi dorit altceva. Şi ea ştia că 
avea un trecut cu Morrigan, că fuseseră iubiţi cu 
mult timp în urmă. 

Întorcând spatele priveliştii, intră în Casă prin 
sufragerie, unde găsi un bol cu un soi de supă de 
fasole şi carne de porc. O ofertă atentă, tăcută. 

„Nu-mi este foame”, îi spusese pur şi simplu 
Casei înainte să coboare în bibliotecă. 

Acum aşteptă cât Clotho îi scrise un răspuns şi- 
i dădu o bucată de hârtie. 

„La Nivelul Cinci sunt nişte cărţi care trebuie 
aşezate pe rafturi”, citi Nesta. 

Nesta se uită peste balustrada de lângă biroul 
lui Clotho, numărând în tăcere. Nivelul Cinci era... 
foarte jos. Nu în primul inel al adevăratei bezne, ci 
în lumina slabă de deasupra. 

— Acolo jos nu mai trăieşte nimeni, nu? Bryaxis 
nu s-a întors, aşa-i? 

Stiloul fermecat al lui Clotho se mişcă. „Bryaxis 
nu ne-a făcut niciodată rău”, scria pe cel de-al 
doilea bilet. 

— De ce? 

Stiloul zgârie hârtia în lung. 

„Cred că lui Bryaxis i s-a făcut milă de noi. Ne- 
am văzut coşmarurile îndeplinindu-se înainte să 
venim aici”. 

Făcu un efort să nu se uite la mâinile 
cioturoase ale lui Clotho sau să încerce să vadă 
ceva în umbrele de sub glugă. 

„Pot să îţi încredinţez un nivel de mai sus”, 
adăugă preoteasa pe bilet. 

— Nu, spuse Nesta cu o voce răguşită. Am să 
mă descurc. 

Şi asta fu absolut tot. După o oră, cu hainele 
de piele pline de praf, Nesta se trânti la o masă 
liberă de lemn, simțind nevoia să ia o pauză. 

Acelaşi bol cu supă de fasole şi carne de porc 
apăru înaintea ei. 

Se uită la tavanul îndepărtat. 

— Am Zis că nu-mi este foame! 

O lingură apăru lângă bol. Şi un şerveţel. 

— Asta chiar nu te priveşte! 

Un pahar cu apă scoase un zgomot surd lângă 
supă. 

Nesta îşi încrucişă braţele, lăsându-se pe 
spătarul scaunului. 

— Cu cine vorbeşti? 

Glasul cristalin al femeii o făcu pe Nesta să se 
întoarcă, înţepenind când văzu o preoteasă în 
hainele ucenicelor, stând între cele mai apropiate 
două rafturi. Gluga îi era lăsată pe spate, o lumină 
fae dansând în păru-i drept şi bogat de un 
castaniu-roşcat intens. Ochii mari verzi-albaştri 
erau limpezi şi neţărmuriţi ca piatra care încununa 
de obicei gluga unei preotese, iar pe nas şi obraji 
avea câţiva pistrui care parcă ar fi fost aruncaţi 
întâmplător de o mână nepăsătoare. Era tânără - 
aproape o copilă, cu membre zvelte şi elegante. 
Mare Spiriduş şi totuşi... Nesta nu-şi putea explica 
de ce simţea că, dincolo de chipul drăguţ, mai era 
ceva. 

Nesta îi arătă paharul cu apă şi bolul de supă, 


dar pe masă nu mai era nimic. Se încruntă la 

tavan, la Casa care avea obrăznicia să o bată la 
cap şi, apoi, să o facă să pară nebună. Insă ea Îi 
răspunse preotesei: 

— Nu vorbeam cu nimeni. 

Preoteasa luă în braţe cele cinci volume. 

— Ai terminat pe ziua de astăzi? 

Nesta se uită la căruciorul cu cărţi pe care nu 
le sortase încă. 

— Nu! Luam o pauză. 

— Ai lucrat doar o oră. 

— Nu mi-am dat seama că mă cronometrează 
cineva. 

Nesta îşi permise să-şi afişeze întreaga 
nemulţumire. Discutase deja astăzi cu o străină, 
atingându-şi minimumul de decenţă. Să fie amabilă 
cu o a doua o depăşea. 

Ucenica nu se arătă impresionată. 

— Nu se întâmplă în fiecare zi să avem pe 
cineva nou în bibliotecă. Ea lăsă cărţile în 
căruciorul Nestei. Poţi să le aşezi pe rafturi. 

— Nu ascult de ucenice. 

Preoteasa se îndreptă de spate, dezvăluind că 
era un pic mai înaltă decât majoritatea femelelor 
Fae. Un soi de energie băzâi în jurul ei, iar puterea 
Nestei vui drept răspuns. 

— Ai venit să munceşti, spuse ucenica pe un 
ton calm. Şi nu doar pentru Clotho. 

— Vorbeşti cam neprotocolar despre marea ta 
preoteasă. 

— Clotho nu pune preţ pe rang. Ne încurajează 
să îi spunem pe nume. 


— Şi pe tine cum te cheamă? 

Cu siguranţă avea să i se plângă lui Clotho de 
atitudinea ucenicei impertinente. 

Amuzamentul licări în ochii preotesei de parcă 
ar fi ştiut ce plănuia Nesta. 

— Gwyneth Berdara. Era neobişnuit ca un Fae 
să aibă un nume de familie. Nici măcar Rhys nu 
avea, din câte ştia Nesta. Dar cei mai mulţi îmi 
spun Gwyn. 

La un nivel deasupra, două preotese trecură în 
tăcere pe lângă balustradă, cu capetele plecate şi 
acoperite de glugi şi cu cărţi în braţe. Totuşi, Nesta 
ar fi putut jura că una dintre ele urmărea totul. 

Gwyn privi în direcţia lor. 

— Ele sunt Roslin şi Deirdre. 

— Cum îţi dai seama? 

Cu glugile pe cap, păreau aproape identice, cu 
excepţia mâinilor. 

— După mirosul lor, îi răspunse Gwyn simplu, 
şi se întoarse la cărţile pe care le lăsase în 
cărucior. Ai de gând să le aşezi pe rafturi sau 
trebuie să le duc în altă parte? 

Nesta îi aruncă o privire inexpresivă. Locuind 
aici, jos, era posibil ca preoteasa să nu ştie cine 
era ea şi ce făcuse. Ce putere avea. 

— Am să le aranjez eu, zise Nesta printre dinţii 
încleştaţi. 

Gwyn îşi dădu părul după urechile ascuţite. 
Pistruii îi punctau şi mâinile, ca nişte stropi de 
rugină. Dacă suferise vreo traumă, roba ascundea 
semnele. 


152 


Însă Nesta ştia bine că rănile puteau să fie 
invizibile, că puteau să marcheze pe cineva la fel 
de profund şi de grav ca orice vătămare fizică. 

Şi, doar pentru că-şi aminti asta, spuse cu mai 
multă blândeţe: 

— Am s-o fac acum. 

Poate că mai avea un strop de bun-simţ. 

Gwyn sesiză schimbarea. 

— N-am nevoie de mila ta. 

Cuvintele erau clare şi limpezi ca ochii ei verzi- 
albaştri. 

— N-am zis-o din milă. 

— Au trecut aproape doi ani de când sunt aici, 
dar nu m-am îndepărtat atât de mult de ceilalţi 
încât să nu-mi dau seama când cineva îşi aduce 
aminte de ce mă aflu aici, şi îşi schimbă 
comportamentul. Buzele lui Gwyn descriau o linie 
dreaptă. N-am nevoie să fiu cocoloşită, ci doar să 
mi se vorbească normal, ca unei persoane. 

— Nu cred că ţi-ar plăcea cum vorbesc cu 
majoritatea, spuse Nesta. 

Gwyn pufni zgomotos. 

— Incearcă-mă! 

Nesta o privi din nou pe sub gene. 

— Piei din faţa mea! 

Gwyn afişă un zâmbet larg şi strălucitor care-i 
dezgoli aproape toţi dinţii şi-i făcu ochii să lucească 
aşa cum Nesta ştia că ai ei nu o făcuseră niciodată. 

— O, ai o limbă ascuţită! Gwyn se întoarse la 
teancurile de cărţi. Foarte ascuţită! 

Ea dispăru în beznă. 

Nesta se uită după Gwyn un moment 
îndelungat, întrebându-se dacă îşi imaginase totul: 
două conversații amicale într-o zi. Habar nu avea 
când se întâmplase ultima dată aşa ceva. 

O altă preoteasă cu glugă trecu pe lângă ea, 
iar Nesta o salută ridicând bărbia. 

Liniştea se lăsă în jurul ei de parcă Gwyn ar fi 
fost o furtună de vară care se stârnise şi se 
terminase într-o clipită. Oftând, Nesta adună cărţile 
lăsate de Gwyn în cărucior. 


După mai multe ore, prăfuită, epuizată şi în 
sfârşit flămândă, Nesta veni în faţa mesei de scris 
a lui Clotho şi o întrebă: 

— Aceeaşi poveste şi mâine? 

„Nu te mulţumeşte sarcina ta?” îi scrise Clotho. 

— M-ar mulţumi, dacă ucenicele tale nu m-ar 
trata ca pe o slujnică. 

„Gwyneth mi-a menţionat că v-aţi întâlnit mai 
devreme. Lucrează pentru Merrill, mâna mea 
dreaptă, care e o specialistă extrem de exigentă. 
Dacă Gwyneth a fost prea aspră cu tine, a făcut-o 
din cauza naturii presante a sarcinilor ei”. 

— Voia să-i aşez cărţile pe raft, nu să-i caut 
mai multe. 

„Alte ucenice au nevoie de ele. insă nu e 
treaba mea să explic comportamentul ucenicelor 
mele. Dacă nu ţi-a plăcut ce ţi-a cerut Gwyneth să 
faci, ar fi trebuit să îi zici”. 


Nesta se înfioră. 
154 


— l-am spus. E o mare figură! 

„Şi alţii ar putea să zică acelaşi lucru despre 
tine”. 

Nesta îşi încrucişă braţele. 

— Se prea poate. 

Ar fi pus pariu că, pe sub gluga ei, Clotho 
zâmbea, însă preoteasa îi scrise: 

„Ca şi tine, şi Gwyneth a fost nevoită să dea 
dovadă de curaj şi să supravieţuiască. Te-aş ruga 
să îi acorzi prezumția de nevinovăție”. 

Nesta simţi arzându-i în vene un acid care 
aducea extraordinar de mult cu regretul. Il ignoră. 

— Am înţeles. Şi nu-mi displace sarcina mea. 

„Noapte bună, Nesta!” fu absolut tot ce mai 
scrise Clotho. 

Nesta urcă treptele cu greu şi intră în Casă. 
Vântul părea să geamă pe holuri, singurul răspuns 
fiind chiorăitul stomacului ei. 

Din fericire, nu găsi pe nimeni în biblioteca 
privată atunci când intră pe uşile duble, relaxându- 
se imediat când văzu toate cărţile înghesuite unele 
în celelalte, apusul peste oraşul de dedesubt şi râul 
Sidra ca o panglică vie de aur. Aşezându-se la 
biroul din faţa peretelui cu ferestre, îi spuse Casei: 

— Sunt sigură că n-ai s-o faci acum, dar mi-ar 
plăcea supa aia. 

Nimic. Oftă cu ochii în tavan. Fantastic! 

Stomacul i se suci de parcă i-ar fi devorat 
organele dacă nu mânca în curând. 

— Te rog! adăugă printre dinţi. 

Bolul cu supă apăru, însoţit de un pahar cu 
apă, un şerveţel şi tacâmuri. Focul se aprinse în 
vatră, dar ea zise repede: 

— Fără foc. Nu e nevoie. 

Acesta se stinse, dar luminile fae din cameră 
străluciră mai intens. 

Nesta se întindea după lingura ei când apăru şi 
o farfurie cu pâine proaspătă şi coajă rumenă, ca şi 
când Casa ar fi fost o mamă grijulie. 

— Mulţumesc! zise ea, şi începu să mănânce. 

Luminile fae licăriră o dată, de parcă i-ar fi 
spus „Cu plăcere!” 


Capitolul 10 


Nesta mâncă până când nu mai putu să 
înghită, golind bolul de supă a treia oară. Casa 
păru mai mult decât bucuroasă să o servească, 
oferindu-i la final şi o felie de tort cu două straturi 
de ciocolată. 

— Cassian a fost de acord? 

Ea luă furculiţa şi zâmbi la tortul însiropat. 

— Cu siguranţă nu, zise el din pragul uşii, iar 
Nesta se roti, încruntându-se. Cassian dădu din cap 
spre tort. Dar mănâncă! 

Nesta lăsă furculiţa. 

— Ce vrei? 

Cassian se uită la biblioteca familiei. 

— De ce mănânci aici? 

— Nu este evident? 

El afişă un zâmbet de un alb strălucitor. 

— Singurul lucru evident este că vorbeşti de 
una singură. 

— Vorbesc cu Casa. E un progres considerabil, 
faţă de discuţiile cu tine. 

— Nu-ţi răspunde. 

— Exact. 

Cassian râse zgomotos. 

— Bună replică! El traversă încăperea, uitându- 
se la felia de tort încă neatinsă. Chiar... vorbeşti cu 
Casa? 

— Tu nu o faci? 

— Nu. 

— Mă ascultă, insistă ea. 

— Bineînţeles. Este fermecată. 

— Mi-a adus şi mâncarea în bibliotecă, fără să 
O rog. 

El ridică din sprâncene. 

— De ce? 

— Nu ştiu cum funcţionează magia voastră de 
spiriduşi. 

— Ai... făcut ceva să o determini să se poarte 
aşa? 

— Dacă te iei după spusele lui Devlon şi mă 
întrebi dacă am făcut vreo vrajă, răspunsul este 
nu. 

Cassian chicoti. 

— Nu la asta mă refeream, dar fie. Casa te 
place. Felicitări! 

Ea bombăni, iar el se aplecă peste ea ca să ia 
furculiţa. Nesta înţepeni când se trezi atât de 
aproape de Cassian, dar masculul nu zise nimic 


când luă o gură de tort şi, satisfăcut, scoase un 

sunet pe care sora lui Feyre îl resimţi în oase. Apoi, 
mai luă o îmbucătură. 

— Trebuia să fie al meu, bombăni ea, privindu-l 
în timp ce mânca în continuare. 

— Atunci, ia-mi-l! zise el. Având în vedere că 
acum centrul meu de greutate nu e unde trebuie şi 
că tortul ăsta delicios mă distrage, o simplă 
manevră de dezarmare ar fi de ajuns. 

Nesta îi aruncă o privire aspră. 

El luă şi o a treia îmbucătură. 

— Nes, astea sunt lucrurile pe care le-ai învăţa 
la lecţiile cu mine. Ameninţările tale ar fi mult mai 
impresionante dacă ai putea să le susţii. 

Ea bătu cu degetele în masă. Se uită la 
furculita din mâinile lui şi se imagină împungându-l 
cu aceasta în coapsă. 

— Ai putea să faci şi asta, zise el, dându-şi 
seama încotro se uita. Aş putea să te învăţ să 
transformi orice într-o armă. Chiar şi o furculiţă. 

Nesta îşi dezgoli dinţii, dar Cassian pur şi 
simplu puse furculita pe masă cu o precizie 
supărătoare şi ieşi, lăsându-i felia de tort pe 
jumătate mâncată. 


Nesta citi romanul delicios de romantic pe 
care-l găsise pe un raft din biblioteca privată până 
când pleoapele i se îngreunară atât de mult, că 
numai o voinţă de fier ar fi putut să le ţină 
deschise. Abia atunci îşi târşâi picioarele pe hol 
până în dormitorul ei şi se prăbuşi pe pat fără a se 

mai deranja să-şi schimbe hainele înainte să se 
întindă pe saltea. 

Se trezi îngheţată de frig în întunericul nopţii, 
se ridică suficient cât să-şi dea jos hainele de piele 
şi se strecură sub cearşafuri, cu dinţii clănţănind. 

După o clipă, în vatră se aprinse un foc. 

— Fără foc! ordonă ea, iar acesta dispăru din 
nou. 

Ar fi putut jura că o chestie curioasă se încolăci 
în jurul ei. Tremurând, aşteptă ca aşternuturile să 
ajungă la temperatura trupului său. 

Patul se încălzi după câteva minute lungi. Nu 
datorită corpului ei gol, ci mulţumită unui soi de 
vrajă. Până şi aerul se încălzi, ca şi când cineva ar 
fi răsuflat căldură. 

Oprindu-se din tremurat, se cuibări în căldură. 

— Mulţumesc! murmură ea. 

Casa îi răspunse doar trăgând de tot draperiile 
pe jumătate date la o parte, Nesta adormind 
înainte ca materialul lor să nu se mai legene. 


* 


Pe Elain o furase Hybernul. Cazanul care o 
văzuse pe Nesta urmărindu-l şi care o urmărea la 
rândul său. O văzuse citind în oase şi pietre şi o 
făcuse să regrete. 

Ea făcuse asta. Ea adusese totul asupra lor. O 
făcuse atingându-şi puterea şi folosind-o şi nu avea 
să se ierte niciodată... 

Elain cu siguranță avea să fie chinuită, sfâşiată 
trupeşte şi sufleteşte. 

Un pârâit despărți lumea. 

Tatăl ei îi apăru înaintea ochilor, cu gâtul sucit. 
Tatăl ei, cu ochii căprui şi blânzi, în care dragostea 
încă licărea în ciuda luminii care îi părăsea... 

Nesta se trezi tresărind, greaţa unduindu-se 
prin ea când apucă aşternuturile. 

Adânc, în măruntaiele şi sufletul ei, ceva se 
zvârcoli şi se încolăci în căutarea unei căi de ieşire 
în lume... 

Nesta îşi împinse puterea în jos. O nimici. 
Închise toate uşile mentale posibile. 

„Visule!”, îi spuse ea. „Vis şi amintire! 
Dispăreţi!” 

Puterea îi mârâi în vene, dar se supuse. 

Patul se încălzise suficient cât Nesta să dea 
deoparte cearşafurile cu picioarele înainte să-şi 
treacă mâinile peste faţa udă de transpiraţie. 

Trebuia să bea ceva ca să uite. 

Se îmbrăcă rapid, fără să-şi simtă trupul. Fără 
să-i pese prea mult cât era ceasul sau unde se afla, 
gândindu-se numai la obstacolul dintre ea şi casa 
plăcerilor. 

Uşa către cele zece mii de trepte era deja 
deschisă, luminile fae din hol fiind aproape stinse. 
Îşi târşâi cizmele peste pietre când se apropie, 
uitându-se în spate ca să se asigure că nu o 
urmărea nimeni. 

Cu mâinile tremurânde, începu să coboare. 

Şi să tot coboare. 

„Te-am iubit din prima clipă în care te-am ţinut 
în braţe”. 

Şi să tot coboare. 

Vechiul Cazan deschise un ochi ca să o 
privească. Să o țintuiască pe loc. 

Cazanul o târâia înăuntrul său, în abisul 
Creaţiei, luându-i totul, fiind nemilos în ciuda 
țipetelor ei... 

Ocoli şi coti, exact aşa cum Cazanul o trăsese 
înăuntru, strivind-o cu puterea sa îngrozitoare... 

Greaţa şi puterea ei se amplificară şi piciorul îi 
alunecă. 

Avu doar o clipă să apuce zidul, dar fu prea 
târziu. Se lovi cu genunchii de trepte şi apoi cu 
faţa, sucindu-se şi înclinându-se, izbindu-se în zid, 
ricoşând şi rostogolindu-se pe scări. 

Întinse orbeşte o mână, zgâriind cu unghiile în 
piatră. Ţâşniră scântei atunci când strigă şi reuşi să 
se ţină de zid. 

Lumea încremeni. Trupul i se opri în loc. 

Întinsă peste trepte şi ţinându-se de pietre cu 
mâna, Nesta gâfâi, aerul arzând-o cu fiecare 
inspiraţie. Închise ochii şi savură liniştea, lipsa 
totală de mişcare. 

Şi, în tăcere, durerea cruntă şi usturătoare se 
făcu simțită în întregul ei trup. 

Gustul metalic de sânge îi umplu gura. Ceva ud 
şi cald i se prelinse pe gât. Adulmecând, îşi dădu 
seama că era sânge. 

Şi unghiile ei, cele care se agăţau de treptele 
de piatră... 

Nesta îşi privi mâna clipind. Chiar văzuse 
scântei. 

Degetele îi intrau în piatră, aceasta strălucind 


ca şi când ar fi luminat-o o flacără lăuntrică. 

Icnind, îşi smuci mâna şi piatra se întunecă. 

Însă amprentele rămaseră, patru urme pe 
suprafaţa de sus a treptei, o singură gaură 
marcând locul în care apăsase cu degetul mare. 

Groaza rece o traversă. O făcu să-şi mişte 
picioarele lovite, genunchii scârţâind când se 
îndepărtă în fugă de acea urmă a mâinii, pentru 
totdeauna lăsată în piatră. 


— Aşadar, cine a câştigat lupta? o întrebă 
Cassian a doua zi, când se aşeză pe bolovanul ei 
şi-l urmări făcându-şi exerciţiile. 

La micul dejun, nu o întrebase de ochiul vânăt, 
bărbia tăiată sau de ce se mişca atât de greoi. ŞI 
nici Mor, când sosise. Faptul că mai avea vânătăile 
şi tăieturile îi spunea Nestei cât de rea fusese 
căzătura, dar, ca Mare Spiriduş ce se refăcea mai 
repede, erau deja pe cale de vindecare. 

Ca om, presupunea Nesta, ar fi putut să moară 
în urma căzăturii. Poate că trupul de Spiriduş avea 
avantaje. Să fie om, să fie slabă în lumea aceasta a 
monştrilor era o condamnare la moarte. Trupul de 
Mare Spiriduş era cea mai bună şansă a ei să 
supravieţuiască. 

Cassian fusese rezervat doar o oră de la 
începutul exerciţiilor sale. El veni în mijlocul 
ringului de antrenament gâfâind, transpiraţia 
curgându-i pe faţă şi gât. 

— Ce luptă? 

Nesta îşi privi unghiile rupte. În ciuda a ceea ce 
ţâşnise din ea ca să se prindă, unghiile i se 
crăpaseră. Nu îşi permise să recunoască şi să dea 
un nume acelui lucru care izvorâse din ea şi pe 
care reuşise să-l domolească înainte de ivirea 
zorilor. 

— Dintre tine şi scări. 

Nesta îi aruncă o privire urâtă. 

— Nu ştiu la ce te referi. 

Cassian începu din nou să se mişte, scoţându- 
şi sabia şi executând o serie de mişcări ce păreau 
menite să taie un om în două. 

— Ştii tu: te-ai trezit la trei dimineaţa, ai plecat 
din camera ta ca să te îmbeţi criţă în oraş şi, în 
graba ta de a cobori treptele, ai căzut peste vreo 
treizeci înainte să poţi să te opreşti. 

Oare văzuse treapta? Urma mâinii ei? 

— De unde ştii? îl întrebă ea. 

El ridică din umeri. 

— Mă urmăreşti? Mă urmăreai şi nu ai venit să 
mă ajuţi? zise ea cu ciudă, înainte ca masculul să 
poată să-i răspundă. 

Cassian ridică din umeri. 

— Te-ai oprit din cădere. Dacă ai fi tot căzut, în 
cele din urmă ar fi venit cineva să te prindă înainte 
să te rostogoleşti până jos. 

Ea şuieră la el. 

Cassian îi zâmbi pur şi simplu şi o chemă 
făcându-i semn cu mâna. 

— Vrei să mi te alături? 

— Pe tine ar trebui să te împing pe scările 


alea! 

Cu o singură mişcare elegantă, Cassian îşi 
băgă sabia în teacă. Cinci sute de ani de 
antrenament - probabil că scosese şi băgase acea 
sabie în teacă de atât de multe ori, încât mişcarea 
se transformase într-un reflex. 

— Ei, bine? îi ceru el un răspuns, o urmă de 
încordare strecurându-se în vocea lui. Dacă ai 
vânătăile alea glorioase, ai putea la fel de bine să 
pretinzi că le-ai căpătat când te antrenai, nu în 
urma unei căzături jalnice. Câte trepte ai reuşit să 
cobori de data asta? adăugă Cassian. 

Şaizeci şi şase. 

— Nu mă antrenez, fu în schimb răspunsul 
Nestei. 

La marginea ringului, masculii îi priveau din 
nou. La început se uitaseră la Cassian, parţial cu 
uimire şi parţial cu ceea ce ea putea doar să 
presupună că era invidie. Nimeni nu se mişca la fel 
ca el. Niciunul nu era nici pe departe la fel de 
grațios. Însă acum amuzamentul se citea în 
privirile lor - îl luau peste picior. 

Cândva, anul trecut, s-ar fi dus la masculi şi i- 
ar fi sfâşiat. Ar fi lăsat să se arate un strop din 
puterea groaznică dinăuntrul său, ca să o creadă 
într-adevăr vrăjitoare, şi ar fi aruncat un blestem 
asupra lor şi asupra a o mie de generaţii de 
urmaşi, dacă l-ar fi insultat din nou pe Cassian. 

Nesta îşi întinse picioarele,  sprijinindu-şi 
palmele rănite de piatră. 

— Distracţie plăcută cu exerciţiile tale! 

Cassian se zburili, dar îi întinse iarăşi mâna. 

— Te rog! 

Nu îl auzise niciodată rostind acele cuvinte. 
Erau o frânghie între ei. Avea să o întâmpine la 
mijloc - să o lase să câştige lupta pentru putere, să 
se recunoască înfrânt, dacă se ridica odată de pe 
bolovan. 

Ea îşi spuse să se ridice, să apuce mâna 
întinsă. 

Dar nu reuşi să-şi convingă trupul să se mişte. 

Rugămintea îi lumina ochii căprui în soarele 
dimineţii, vântul dansând în părul său brunet. Era 
de parcă munţii l-ar fi adus pe lume, făurindu-l din 
piatră şi vânt. Era extraordinar de chipeş. 
Frumuseţea lui nu se compara cu a lui Azriel şi 
Rhys - era brută. Sălbatică şi neînduplecată. 

Prima dată când îl văzuse pe Cassian, nu 
reuşise să-şi ia privirea de la el. Se simţise de 
parcă şi-ar fi petrecut toată viaţa înconjurată de 
băieţi şi, apoi, un bărbat - un mascul, presupunea - 
apăruse din senin. Masculinitatea arogantă şi 
încrederea emanaseră din toţi porii lui. Întâlnirea 
fusese îmbătătoare şi copleşitoare, şi tot ceea ce 
îşi dorise atât de multe luni fusese să-l atingă, să-l 
miroasă, să-l guste; să se apropie de acea putere şi 
să se năpustească asupra lui, căci ştia că el nu 
avea să cedeze, să ezite sau să dea înapoi 
vreodată. 

Însă lumina din ochii lui se stinse când îşi lăsă 
mâna pe lângă corp. 

Merita dezamăgirea lui. Merita ranchiuna şi 
dezgustul lui. Chiar dacă o lipseau de ceva vital din 
ea. 

— Mâine, atunci, spuse Cassian, şi nu-i mai 
adresă nici un alt cuvânt tot restul zilei. 


Capitolul 11 


Uşile bibliotecii private erau închise. Nesta 
zgâlţăi mânerul, dar acesta refuză să se clintească. 

— Deschide uşa asta! zise ea încetişor. 

Casa o ignoră. 

încercă din nou mânerul, împingând uşa cu un 
umăr. 

— Deschide uşa asta! 

Nimic. 

Ea continuă să se izbească în uşă cu umărul. 

— Deschide uşa asta chiar acum! 

Casa refuză să o asculte. 

Nesta scrâşni din dinţi, gâfâind. De vreme ce, 
aparent, preotesele auziseră de la Gwyn că Nesta 
urma să se ocupe de treburile lor, avusese mai 
multe cărţi de pus pe rafturi decât cu o zi în urmă. 

Aşadar, începuseră să-şi lase volumele în 
căruciorul ei - şi câteva îi ceruseră şi să aducă 
nişte cărţi. Nesta le ascultase, fie şi numai pentru 
că găsitul cărţilor solicitate o ducea în noi locuri din 
bibliotecă şi-i ocupa mintea, însă când orologiul 
bătuse ora şase, era epuizată, prăfuită şi flămândă. 
Ignorase sandviciul pe care Casa i-l oferise după- 
amiază şi, aparent, gestul ei o enervase atât de 
mult, încât acum îi refuza accesul în biblioteca 
privată. 

— Nu-mi doresc decât o masă gustoasă şi 
caldă şi o carte bună, mormăi Nesta. Încercă din 
nou mânerul. Te rog! 

Dar nu se întâmplă nimic. Absolut nimic. 

— Bine! zise, şi ieşi furioasă pe hol. 

Doar foamea o însoţi până în sufragerie, unde 
îi găsi pe Cassian deja mâncând şi pe Azriel în faţa 
lui. 

Pe chipul îmblânzitorului de umbre se citea 
solemnitatea şi în privire îi licărea prudenţa. 
Cassian, cu spatele la ea, înţepeni, fără îndoială, 
atenţionat de mirosul sau de cadenţa paşilor ei. 

Nu scoase niciun cuvânt când se îndreptă spre 
un scaun de la jumătatea mesei. Un set de 
tacâmuri şi mâncarea apărură în clipa în care 
ajunse la locul ei. Avea sentimentul că, dacă ar fi 
luat farfuria şi ar fi plecat, i-ar fi dispărut din mâini 
înainte să ajungă la uşă. 

Nesta păstră liniştea cât se aşeză, luă furculiţa 
şi se înfruptă din muşchiul de vită şi sparanghelul 
copt. 

Cassian îşi drese glasul şi-l întrebă pe Azriel: 

— Cât timp ai să fii plecat? 

— Nu sunt sigur. Vassa avea dreptate să 
suspecteze că nu e deloc în regulă ceva, adăugă 
el, ţintuind-o cu privirea pe Nesta. Acolo, situaţia e 
destul de periculoasă, aşa că ar fi mai înţelept ca 
baza mea să fie aici, la Casă, şi să mă teleportez la 
dus şi la întors. 

Deşi o rodea curiozitatea, Nesta nu zise nimic. 
Nu o mai văzuse pe Vassa, regina umană 


fermecată, de la sfârşitul Războiului. De când 

tânăra femeie încercase să-i spună cât de minunat 
fusese tatăl Nestei, că se comportase ca un 
adevărat tată, o ajutase şi-i câştigase libertatea 
aceasta temporară şi multe altele, până când 
oasele Nestei începuseră să-i strige să fugă, 
sângele fierbându-i la gândul că propriul tată îşi 
găsise curajul pentru altcineva în afară de ea şi 
surorile ei; că fusese tatăl de care avusese nevoie 
- dar pentru altcineva. Le lăsase mama să moară, 
refuzând să-şi trimită flota comercială ca să 
găsească un leac pentru ea, sărăcise şi le lăsase să 
moară de foame, dar hotărâse să lupte pentru 
străina asta? Pentru regina nimănui, în a cărei 
poveste tristă se împleteau trădarea şi pierderea? 

Chestia aceea din adâncul Nestei se agită, dar 
ea o ignoră, o strivi atât cât putea, fără distracţia 
pe care i-o ofereau muzica, sexul sau vinul. Bău o 
gură de apă, lăsând-o să-i răcorească gâtul şi 
burta, şi presupuse că avea să fie de ajuns. 

— Ce ar spune Rhys despre asta? întrebă 
Cassian cu gura plină de mâncare. 

— Cine crezi că a insistat să nu risc să-mi fac o 
bază acolo? 

— Ticălos protector! 

Totuşi, o notă de afecţiune se simţi în cuvintele 
lui Cassian. 

Tăcerea se aşternu din nou. Azriel dădu din 
cap spre ea. 

— Ce ai păţit? 

Nesta ştia la ce se referea: la ochiul vânăt care 
în sfârşit îşi recăpăta culoarea normală. Mâinile, 
bărbia şi vânătăile de pe corp i se vindecaseră, dar 

ochiul avea acum o nuanţă verzuie care, până 
dimineaţă, avea să dispară. 

— Nimic, răspunse fără să se uite la Cassian. 

— A căzut pe scări, zise Cassian fără să-i 
arunce vreo privire. 

— Te-a... împins cineva? întrebă Azriel după o 
clipă de tăcere plină de subiînţeles. 

— Tâmpitule! mârâi Cassian. 

Nesta îşi ridică privirea de la farfuria ei, 
suficient cât să observe amuzamentul din ochii lui 
Azriel, deşi niciun zâmbet nu-i dansa pe buzele 
senzuale. 

Cassian continuă: 

— l-am spus mai devreme astăzi: dacă s-ar 
deranja să se antreneze, ar avea măcar dreptul să 
se laude cu vânătăile. 

Calm, Azriel bău o gură de apă. 

— De ce nu te antrenezi, Nesta? 

— Nu vreau. 

— De ce nu? 

— Nu-ţi pierde timpul, Az, mormăi Cassian. 

Ea se încruntă la el. 

— Nu mă antrenez în satul ăla nenorocit. 

Cassian, la rândul său, îi aruncă o privire aspră. 

— Ti s-a dat un ordin. Ştii care sunt 
consecinţele. Dacă nu te dai jos de pe bolovanul 
ăla până la sfârşitul săptămânii, ce urmează nu 
mai depinde de mine. 

— Deci ai să te plângi la Marele tău Lord 
preţios? zise ea pe un ton plângăcios. Marele şi 
durul războinic are nevoie ca prea puternicul 
Rhysand să-i poarte bătăliile? 

— Să nu mai vorbeşti despre Rhys pe tonul 
ăsta! se răsti Cassian. 

— Rhys e un imbecil! izbucni Nesta. E un 
imbecil arogant şi spilcuit! 

Cu furia clocotindu-i în privire, Azriel se rezemă 
de spătar, dar nu spuse nimic. 

— Prostii! rosti Cassian apăsat, pietrele Siphon 
de pe mâinile sale arzând ca nişte flăcări rubinii. 
Ştii că sunt prostii, Nesta! 

— İl urăsc! zise ea fierbând de mânie. 

— Bun! Şi el te urăşte, îi răspunse Cassian. 
Toată lumea te urăşte. Asta îţi doreşti? Felicitări, ai 
reuşit! 

Azriel expiră prelung. 

Cuvintele lui Cassian se năpustiră asupra ei, 
unele după altele. O loviră sub centură, puternic. 
Ea îşi strânse degetele, zgâriind masa cu unghiile 
când îi dădu replica: 

— Şi presupun că acum ai să-mi spui că tu eşti 
singura persoană care nu mă urăşte şi că ar trebui 
să mă simt cumva recunoscătoare şi să fiu de 
acord să mă antrenez cu tine. 

— Acum îţi spun că am terminat-o! 

Cuvintele  bubuiră între ei. Nesta clipi, 
permiţându-şi să afişeze singurul semn de uimire. 

Azriel se tensionă ca şi când şi el ar fi fost 
surprins. 

Insă ea îl atacă pe Cassian înainte să poată 
zice şi altceva. 

— Asta înseamnă că nici nu mai tânjeşti după 
mine? Pentru că o să fie o mare ușurare să ştiu că 


în sfârşit ai înţeles că nu e cazul. 

Pieptul musculos al lui Cassian se înălţă, gâtul 
mişcându-i-se. 

— Dacă vrei să te sfâşii singură, n-ai decât! Fă 
implozie, din partea mea! El se ridică, lăsându-şi 
mâncarea pe jumătate neterminată. 
Antrenamentul trebuia să te ajute, nu să te 
pedepsească. Nu ştiu de ce naiba nu întelegi asta! 

— Ti-am zis: nu mă antrenez în satul ăla 
mizerabil! 

— Bine! 

Cassian părăsi încăperea, paşii lui apăsaţi 
auzindu-se din ce în ce mai încet de-a lungul 
holului. 

Rămasă doar cu Azriel, Nesta îşi dezgoli dinţii 
la el. 

Azriel o urmări calm şi rece, rămânând 
nemişcat de parcă ar fi văzut tot ce era în mintea 
şi-n inima ei rănită. 

Nesta nu suportă, aşa că se ridică deşi luase 
doar două guri de mâncare, şi plecă şi ea. 

Se întoarse în bibliotecă. Luminile străluciră la 
fel de intens ca în timpul zilei şi câteva preotese 
rămase pe acolo traversară nivelurile. Nesta îşi 
găsi căruciorul din nou plin cu volume ce trebuiau 
aşezate pe rafturi. 

Nimeni nu îi vorbi şi nici ea nu se adresă 
nimănui când se apucă să lucreze, doar tăcerea 
ţipătoare din mintea ei ţinându-i companie. 


x 

Amren se înşelase. îndemnul „Întinde-i mâna!” 
era o prostie colosală când persoana căreia îi era 
întinsă putea s-o muşte suficient de tare încât să-i 
smulgă degetele. 

Cassian se aşeză pe platoul montan pe care 
fusese construită Casa şi se uită în jos, la ringul de 
antrenament din aer liber de sub el. Stelele 
licăreau în văzduh şi o briză de vânt rece de 
toamnă, care prevestea schimbarea frunzelor şi 
nopţile îngheţate, trecu pe lângă Cassian. 
Dedesubt, Velarisul era o scânteie aurie scoasă în 
evidenţă de curcubeul de culori de pe lângă Sidra. 

Niciodată nu eşuase. Nu aşa. 

Şi fusese stupid de disperat, atât de stupid de 
plin de speranţă, încât nu crezuse că ea avea să 
refuze cu adevărat. Până astăzi, când o văzuse pe 
bolovan şi ştiuse că îşi dorea să se ridice, dar o 
urmărise înăbuşindu-şi instinctul. O urmărise în 
timp ce ea se încăpăţâna să nu se mişte. 

— Nu-ţi stă în fire să fii deprimat şi melancolic. 

Cassian tresări, întorcând capul ca să o vadă 
pe Feyre stând lângă el. Ea îşi legăna picioarele în 
golul de sub ei, părul şaten-auriu fluturându-i în 
vânt când se uită la ringul de antrenament. 

— Ai zburat până aici? 

— M-am teleportat. Rhys a zis că „gândeai cu 
voce tare”. Feyre strâmbă din buze. M-am gândit 
să vin şi să văd ce se întâmplă. 

O peliculă subţire de putere o învăluia încă pe 
Marea lui Doamnă, invizibilă cu ochiul liber, dar 
licărind cu forţă. Cassian dădu din cap spre ea. 

— De ce mai păstrează Rhysie scutul ăla de 
fier în jurul tău? Era suficient de puternic încât să 
protejeze tot Velarisul. 

— Pentru că e un ghimpe-n coaste, spuse 
Feyre, dar zâmbi uşor. Incă învaţă cum 
funcţionează, iar eu nu am învăţat cum să mă 
eliberez de el. Însă dacă reginele reprezintă din 
nou o ameninţare şi Beron este implicat, mai ales 
dacă Koschei le controlează mişcările, Rhys e 
fericit să-l lase unde este. 

— Tot ce ţine de reginele alea este o problemă, 
mormăi Cassian. Sper ca Az să-şi dea seama ce 
pun la cale de fapt. Sau măcar ce planuri au 
Briallyn şi Koschei. 

Rhys încă se gândea cum să procedeze în 
legătură cu cererile lui Eris. Cassian presupunea 
că, în curând, urma să primească ordine în privinţa 
asta şi să fie nevoit să discute cu nenorocitul. Ca 
de la general la general. 

— O parte din mine se îngrozeşte de ce o să 
afle Azriel, spuse Feyre, şi se lăsă pe spate, 
sprijinindu-se în mâini. Mâine Mor pleacă din nou în 
Vallahan. Şi asta mă îngrijorează - că o să se 
întoarcă şi o să ne dea nişte veşti şi mai proaste 
despre intenţiile lor. 

— O să ne ocupăm de asta. 

— Ai vorbit ca un adevărat general. 

Cassian o lovi pe Feyre în umăr cu aripa lui. 
Era un gest familiar, plin de afecţiune, pe care nu 
îndrăznea să-l facă în prezenţa femelelor din nicio 
comunitate illyriană. În toane bune, illyrienii erau 


psihotici în privinţa celor care le atingeau aripile şi 

a modului în care o făceau, iar atinsul aripilor în 
afara dormitorului, antrenamentelor sau luptelor 
mortale era un tabu. Însă lui Rhys nu îi păsa, iar 
Cassian simţise nevoia să o facă. Işi dăduse seama 
că avea nevoie de contactul fizic. Probabil din 
cauza unei copilării lipsite de aşa ceva. 

— Cât de gravă e situaţia? întrebă Fevre, 
pentru că păru să-i înţeleagă nevoia de a simţi o 
atingere liniştitoare. 

— Gravă. 

Doar atât reuşi să recunoască. 

— Dar se duce la bibliotecă? 

— S-a întors în bibliotecă în seara asta. Din 
câte ştiu, e tot acolo. 

Contemplând, Feyre oftă uşor şi se uită la oraş. 
Marea Doamnă părea foarte tânără - mereu uita 
cât de tânără era cu adevărat, având în vedere ce 
înfruntase şi dobândise deja în viaţă. Când avea 
douăzeci şi unu de ani, el încă bea şi se încăiera cu 
alţii, fără să-şi facă griji pentru nimeni şi nimic, 
preocupat doar de ambiția lui de a fi cel mai 
priceput dintre războinicii illyrieni de la Enalius 
însuşi. La douăzeci şi unu de ani, Feyre le salvase 
lumea şi-şi găsise perechea şi adevărata fericire. 

— Ţi-a spus Nesta de ce nu vrea să se 
antreneze? întrebă Feyre. 

— Pentru că mă urăște. 

Feyre pufni zgomotos. 

— Cassian, Nesta nu te urăşte. Crede-mă! 

— Aşa se poartă. 

Feyre clătină din cap. 

— Banu. 

Durerea din cuvintele ei îl făcu să se încrunte. 

— Nici pe tine nu te urăşte, spuse el încet. 

Feyre ridică din umeri, iar gestul ei îi provocă o 
durere în piept. 

— O vreme, am crezut că nu mă urăşte, dar 
acum nu ştiu. 

— Nu înţeleg de ce voi două nu puteţi pur şi 
simplu să... 

Cassian se strădui să găsească astfel cuvintele 
potrivite. 

— Să ne înţelegem? Să fim civilizate? Să ne 
zâmbim? Feyre râse sec. Mereu a fost aşa. 

— De ce? 

— Habar nu am. Adică aşa a fost mereu cu noi 
şi mama noastră. O interesa doar Nesta. Pe mine 
mă ignora şi pe Elain o vedea ca pe o păpuşă pe 
care să o îmbrace, dar Nesta era a ei, şi s-a 
asigurat că ştim asta. Sau doar îi păsa prea puţin 
ce gândeam şi ce făceam, că nu se deranja să se 
ascundă. Resentimentele şi durerea înăbuşită 
multă vreme îi dantelau fiecare cuvânt. Ca o mamă 
să se poarte aşa cu odraslele ei... Dar când ne-a 
lovit sărăcia şi am început să vânez, situaţia s-a 
înrăutățit. Mama a murit şi tata nu era tocmai 
prezent. Nu era întru totul aco/o. Aşa că am rămas 
doar cu Nesta, cu care mă certam mereu. Feyre îşi 
frecă faţa. Sunt prea epuizată să-ţi dau toate 
detaliile. Totul e complicat. 

Cassian se abţinu să remarce faptul că ambele 
surori păreau să aibă nevoie una de alta - că poate 
Nesta avea nevoie de Feyre mai mult decât îşi 


dădea seama - şi să menţioneze că problemele 

dintre cele două femele îl afectau mai mult decât 
putea să exprime. 

Feyre oftă. 

— E modalitatea mea de a-ţi spune că, dacă 
Nesta te-ar fi urât... Ştiu că ţi se pare greu de 
crezut, dar nu te urăşte. 

— S-ar putea să o facă, după ce i-am zis în 
seara asta. 

— Azriel m-a pus la curent. Feyre îşi frecă din 
nou faţa. Nu ştiu ce să fac. Cum să o ajut. 

— După trei zile, mi-am pierdut deja răbdarea, 
zise el. 

Cei doi rămaseră în tăcere, vântul trecând pe 
lângă ei. Mult dedesubt, pe râul Sidra, ceața se 
aduna şi fuioarele albe de fum din nenumăratele 
hornuri se ridicau să o întâlnească. 

— Aşadar, ce facem? întrebă Feyre. 

El nu ştia. 

— Poate că lucrul în bibliotecă o să fie de ajuns 
cât să o scoată din starea asta, zise Cassian, dar 
cuvintele îi părură false. 

Aparent, Feyre era de acord. 

— Nu, în bibliotecă poate să se ascundă în 
tăcere şi printre rafturi. Biblioteca trebuia să 
echilibreze antrenamentul. 

El îşi roti umerii. 

— Ei, bine, a zis că nu se antrenează în satul 
ăla mizerabil, deci suntem în impas. 

Feyre oftă din nou. 

— Aşa se pare. 

Însă Cassian făcu o pauză. Clipi o dată şi se 


uită la ringul de antrenament din faţa lui. 

— Ce este? 

El pufni, scuturând din cap. 

— Ar fi trebuit să-mi dau seama. 

Un zâmbet timid înflori pe buzele lui Feyre, iar 
Cassian se aplecă să o sărute pe obraz. Se apropie 
la doi centimetri de faţa ei înainte ca buzele lui să 
întâlnească oţelul făurit în noapte. 

Corect - scutul. 

— Nivelul ăsta de protecţie e o nebunie! 

Ea îşi netezi puloverul crem gros. 

— Nici Rhys nu este sănătos la cap. 

Cassian adulmecă, încercând şi nereuşind să-i 
simtă mirosul. 

— Ţi-a acoperit şi parfumul? 

Feyre zâmbi larg. 

— Acelaşi scut acoperă totul. Helion nu glumea 
când spunea că este de nepătruns. 

Şi, în ciuda tuturor lucrurilor, Cassian zâmbi şi 
el. Îşi aminti momentul în care, în sufrageria de la 
câteva niveluri mai jos, o cunoscuse pe fata asta 
care avea să devină Marea lui Doamnă. Era 
îngrozitor de slabă, cu ochii atât de goi şi de 
adânciţi în orbite, încât fusese nevoit să se 
înfrâneze ca să nu zboare în Regatul Primăverii şi 
să-l sfâşie pe Tamlin bucată cu bucată. 

Cassian alungă acel gând, concentrându-se în 
schimb la revelaţia din faţa ochilor. 

O ultimă dată. Voia să mai încerce o ultimă 
dată. 


Capitolul 12 

Stând în ringul de antrenament de pe 
acoperişul Casei Vântului, Nesta se încruntă. 

— Credeam că ne ducem în Windhaven. 

Cassian se duse către scara de sfoară întinsă 
pe pământ şi îndreptă o treaptă. 

— Schimbare de planuri. 

Furia fierbinte care-i încălzise chipul în 
dimineaţa asta, când intrase în camera unde se 
servea micul dejun, dispăruse. Azriel plecase deja 
şi Cassian nu rostise un cuvânt despre motivul 
plecării lui. Probabil avea legătură cu reginele, 
judecând după ce auzise ea cu o noapte în urmă. 

După ce-şi terminase terciul de ovăz, se uitase 
după Morrigan, dar femela nu-şi făcuse apariţia. ŞI 
Cassian o condusese pe Nesta aici, sus, fără să-i 
vorbească. 

„Toată lumea te urăşte!” Cuvintele dăinuiseră 
în mintea ei, ca un clopot ce zăngănea permanent. 

— Mor s-a întors în Vallahan, iar Rhys şi Feyre 
sunt ocupați, o lămuri în cele din urmă. Deci nu are 
cine să ne teleporteze în Windhaven. Astăzi o să ne 
antrenăm aici. li arătă ringul gol, în jurul căruia nu 
se afla nicio pereche de ochi iscoditori. Suntem 
doar noi doi, Nes, adăugă cu un zâmbet care o făcu 
să înghită în sec. 


Cu o seară în urmă, Nesta spusese că nu voia 
să se antreneze în sat. Cassian îşi dăduse seama 
că o zisese de mai multe ori. Nu avea de gând să 


se antreneze în „satul ăla mizerabil”. 

Ar fi trebuit să-i pice fisa cu zile în urmă. La 
urma urmei, o cunoştea mult mai bine. 

Poate că Nesta se arătase dispusă să-l înfrunte 
chiar pe regele Hybernului, dar era şi al naibii de 
mândră. Ar fi preferat să moară decât să pară 
nesăbuită şi să fie vulnerabilă. Ar fi preferat să stea 
pe un bolovan îngheţat, în vântul rece, ore în şir, 
decât să arate ca o proastă în faţa tuturor, mai ales 
în faţa războinicilor aroganţi înclinați să ia peste 
picior orice femelă care încerca să lupte ca ei. 

Pentru el nu conta unde se antrena ea, câtă 
vreme începea să se antreneze. 

Nu ştia ce ar fi făcut dacă astăzi ar fi refuzat. 

Soarele strălucea, promițând o zi caldă, iar 
Cassian îşi scoase jacheta de piele înainte să-şi 
suflece o mânecă. 

— Ei, bine? întrebă el, privind-o în ochi. 

— Eu... 

Pieptul i se strânse îngrozitor din cauza ezitării, 
dar îşi călcă pe inimă, suflecându-şi încet şi 
cealaltă mânecă. Se întrebă dacă Nesta observase 
că-i tremurau mâinile. 

„Poartă-te ca şi cum totul ar fi normal. Nu o 
speria”. 

Aici nu avea unde să-şi aşeze fundul frumos. 
Mutase deja şezlongurile pe care Amren şi uneori 
Mor aveau plăcerea de a le folosi ca să se 
bronzeze, în timp ce el şi ceilalţi se antrenau. 

— Hai să facem un târg, se trezi Cassian 
spunând când Nesta rămase lângă uşă. 

Ochii îi licăriră. Spiriduşii nu se tocmeau în 
dorul lelii. Ştia că Feyre o obişnuise pe Nesta cu 

ele, când sora ei venise aici pentru prima dată. Ca 
măsură de precauţie. Din privirea plină de 
precauţie a Nestei, îşi dădu seama că ea ţinea bine 
minte avertismentele lui  Feyre:  târguielile 
Spiriduşilor erau guvernate de magie şi însemnate 
pe trup cu cerneală care nu avea să se şteargă 
înainte ca ambele părţi să ducă la bun sfârşit ceea 
ce trebuiau să facă. Şi dacă tocmeala nu era 
respectată... magia putea să se răzbune groaznic. 

Cassian nu renunţă la postura relaxată. 

— Dacă faci exerciţii o oră, am să-ţi fiu dator 
cu o favoare. 

— N-am nevoie de nicio favoare din partea ta. 

— Atunci, spune-mi ce vrei, zise străduindu-se 
să-şi potolească inima care-i bătea prea tare. O oră 
de antrenament pentru orice îţi doreşti. 

— Largul ăsta nu te avantajează cu nimic. Ea 
miji ochii. Credeam că eşti general. N-ar trebui să 
te pricepi la negocieri? 

Lui Cassian îi zvâcni gura în sus. Nu se certa cu 
el. 

— În cazul tău, nu am nicio strategie. 

Nesta îl studie cu o concentrare de neclintit. 

— Orice-mi doresc. 

— Orice. Mai puţin să-mi porunceşti să cad din 
înaltul cerului şi să mă izbesc cu capul de pământ, 
adăugă cu precauţie. 

Ea nu zâmbi aşa cum sperase el. Privirea 
Nestei deveni de gheaţă. 

— Chiar mă crezi în stare de aşa ceva? 

— Nu, spuse masculul fără să ezite. 

Nesta strânse din buze de parcă nu l-ar fi 
crezut. Avea cearcăne. Cât lucrase în bibliotecă 
seara trecută? Nu ar fi fost înţelept să-i ceară să îi 
spună de ce se culcase atât de târziu. Voia să 
păstreze discuţia asta pentru altă dată. Poate 
peste o oră. 

Ea se uită din nou la el, iar Cassian îşi impuse 
să rămână locului, să pară deschis şi deloc 
ameninţător şi nu ca şi când i-ar fi oferit chiar 
inima în mâinile-i întinse şi nenorocite. 

— Bine! spuse Nesta într-un sfârşit. Să spunem 
că o să fie o favoare. Oricât de importantă îmi 
doresc să fie. 

Era periculos să permită aşa ceva. Mortal. 
Stupid. Dar masculul încuviinţă. 

Îi întinse mâna. O ultimă dată. 

„Întinde-i mâna!” 

— Facem un târg. Privirea lui neînduplecată o 
întâlni pe a ei. Te antrenezi cu mine o oră, iar eu 
am să-ţi fiu dator cu o favoare pe măsura 
dorințelor tale. 

— Ne-am înţeles! 

Nesta îl apucă de mână şi i-o strânse ferm. 

Magia fulgeră între ei, iar ea icni, retrăgându- 
se. 

Cassian îi permise să-l cutremure ca o 
herghelie la galop. Masculul îndură. Oricare ar fi 
fost puterea ei, făcuse învoiala mai intensă. Mai 
impunătoare. 

Se uită cu atenţie la mâinile şi antebraţele lui, 
în căutarea unui tatuaj, altul decât cele illyriene pe 


care le purta pentru noroc şi glorie. Nu văzu nimic. 

Trebuia să fie undeva. 

Işi scoase cămaşa şi-şi privi trunchiul 
musculos. Nimic. 

Se apropie de oglinda îngustă sprijinită de un 
capăt al ringului, lăsată acolo ca ei să-şi studieze 
tehnica atunci când făceau exerciţii singuri. 
Oprindu-se în faţa acesteia, Cassian se roti, 
uitându-se peste un umăr la spatele său tatuat. 

Acolo, chiar în mijlocul tatuajului illyrian care-i 
şerpuia pe şira spinării, apăruse un nou tatuaj. O 
stea cu opt colţuri, ale cărei vârfuri radiau în linii 
clare de-a lungul şi-n partea de sus a spatelui, 
împletindu-se cu vechile însemne  illyriene. 
Punctele de est şi de vest ale stelei îi ajungeau 
până la aripi, negrul amestecându-se cu negru. 
Ştia că şi Nesta trebuia să aibă unul identic pe 
spate. Întorcându-se cu faţa la ea, încercă să nu se 
gândească la pielea-i goală, acum marcată de 
cerneală neagră. 

Totuşi, Nesta nu se uita în oglindă. 

Nu, se uita la trunchiul lui Cassian. La pieptul 
său, la muşchii abdominali şi la braţele goale. 
Pulsul îi zvâcni în gât. 

El nu îndrăzni să se mişte când ea se uită fix la 
muşchii care-i coborau pe sub betelia pantalonilor. 
Când ochii ei se întunecară şi Nesta flutură din 
gene în clipa în care culoarea i se strecură în 
obrajii palizi. 

Sângele i se încălzi şi pielea i se strânse peste 
oase şi muşchi ca şi când ar fi simţit atingerea 
ochilor ei gri-albaştri, de parcă degetele ei i s-ar fi 


plimbat peste abdomen. Mai jos. 

Ştia foarte bine că nu trebuia să o tachineze. 
Dacă ar fi enervat-o, nu numai că ar fi refuzat să se 
antreneze, cu sau fără tocmeală, dar nu l-ar mai fi 
privit aşa. 

Încet, ea îşi ridică privirea, zăbovind asupra 
pectoralilor bine definiţi şi a tatuajului illyrian ce se 
încolăcea peste unul dintre ei înainte să-i coboare 
pe braţul stâng. Se încordă oarecum. Uşor. Cu 
vocea groasă, reuşi să o întrebe: 

— Eşti pregătită? 

Cazanul să-l fiarbă! Ştia că întrebarea avea mai 
multe înţelesuri decât îşi dorea să dezvăluie. 

După sclipirea din ochii ei, îşi dădu seama că 
înţelegea. Dar ea îşi îndreptă umerii. 

— În regulă! Îţi datorez o oră de antrenament. 

— Bineînţeles că da! 

Cassian îşi controlă respiraţia, alungându-şi 
dorinţa clocotitoare. Veni până în mijlocul ringului, 
dar alese să rămână fără cămaşă. Din cauza zilei 
caniculare. Din cauză că pielea îi ardea acum. 

Îi arătă locul de lângă el şi-i zâmbi cât de larg 
putu. 

— Să vedem de ce eşti în stare, Archeron! 


* 


Un târg - cu Cassian. Nesta nu ştia cum de îşi 
permisese să fie de acord, să lase acea magie să 
plutească între ei şi să o însemneze, dar... 

„Toată lumea te urăşte”. 

Poate doar faptul acesta o forţase să accepte 


nebunia asta. Habar nu avea ce favoare urma să-i 

ceară, dar... bine. În ringul de antrenament cu 
zidurile înalte şi cerul singurul martor - aici, 
presupunea Nesta, putea să-l lase să se dea în 
stambă. 

Nu conta că, fără cămaşă, Cassian împingea 
situaţia spre obscenitate, în ciuda colecţiei de 
cicatrice care-i împestriţau pielea ciocolatiu-aurie. 
Cea de pe pectoralul stâng era îngrozitoare - şi 
una pe care ştia că nu o căpătase în războiul cu 
Hybernul. Nu voia să afle ce fusese atât de grav, 
încât să-i lase o cicatrice pe trupul care se vindeca 
rapid. Mai ales când toate dovezile rănii 
devastatoare căpătate în război dispăruseră. 
Rămăseseră doar muşchii bine conturaţi şi pielea. 

Sincer, avea atât de mulţi muşchi, încât nu 
putea să-i numere pe toţi. Până şi pe coastele-i 
blestemate. Nu ştia cum de era posibil să existe 
cineva care să aibă muşchi în acea parte a 
corpului. Şi cei care îi ajungeau până sub 
pantaloni, ca o săgeată aurie ce indica exact ceea 
ce îşi dorea ea... 

Nesta îşi alungă repede gândul când se 
apropie de Cassian, în centrul ringului. El zâmbi ca 
un diavol. 

Se opri cam la un metru, soarele dimineţii 
încălzindu-i părul şi obrajii. Trecuse... foarte multă 
vreme de când se aflase atât de aproape de el fără 
să se certe sau să se lupte. 

Cassian îşi roti umerii puternici, tatuajul imens 
schimbându-se odată cu mişcarea. 

— Bine! Incepem cu elementele de bază. 

— Cu săbiile? întrebă ea, şi îi arătă raftul cu 
arme de lângă zidul din stânga arcadei ce ducea 
spre scări. 

El zâmbi. 

— Momentan, lăsăm săbiile deoparte. Trebuie 
să înveţi să-ţi controlezi mişcările, echilibrul. Ai să- 
ţi dezvolţi puterea de bază şi ai să devii conştientă 
de trupul tău înainte să apuci măcar o sabie de 
lemn de antrenament. Cassian se uită la cizmele ei 
cu şireturi. Picioarele şi respiraţia. 

Ea clipi. 

— Picioarele? 

— Mai ales degetele de la picioare. 

Cassian era extrem de serios. 

— Ce e cu degetele mele de la picioare? 

— Dacă înveţi să-ţi înfigi picioarele în pământ 
şi să-ţi echilibrezi centrul de greutate, vei avea un 
punct de plecare pentru tot ce urmează să facem. 

— Am să fac exerciţii pentru degetele de la 
picioare. 

El chicoti. 

— Credeai c-o să începem cu săbiile şi săgețile 
din prima zi? 

Ticălos arogant! 

— Mi-ai aruncat sora în ringul de antrenament 
şi exact asta ai făcut. 

— Sora ta avea deja o abilitate pe care tu nu o 
ai şi, în plus, nu-şi permitea să piardă timpul. 

Vânând ca să facă rost de mâncare şi să nu 
moară de foame, Feyre îşi însuşise mai multe 
abilităţi. Vânând, în vreme ce Nesta rămăsese 
acasă, în siguranţă şi la căldură, şi o lăsase pe 

Feyre să se aventureze singură în pădure. Acele 
abilităţi îi permiseseră să supravieţuiască în faţa 
Marilor Spiriduşi şi a tuturor ororilor, dar... Feyre le 
avea doar din cauza a ceea ce fusese forţată să 
facă. Pentru că Nesta nu fusese cea care să 
intervină, să ia taurul de coarne. 

ÎI văzu pe Cassian urmărind-o cu atenţie, de 
parcă i-ar fi auzit gândurile şi ar fi simţit greutatea 
care o apăsa. 

— Feyre m-a învăţat cum să folosesc un arc. 

Luase câteva lecţii cu mult timp în urmă, dar 
Nesta îşi aducea aminte - era unul dintre puţinele 
momente în care ea şi Feyre fuseseră aliate. 

— Nu un arc illyrian. Cassian gesticulă spre un 
raft cu arcuri şi tolbe cu săgeți uriaşe de lângă 
oglindă. Arcurile erau aproape la fel de înalte ca o 
femeie. Abia la maturitate am reuşit să am forţa să 
pun măcar o săgeată în arc. 

Nesta îşi încrucişă braţele, bătându-şi uşor 
bicepsul cu degetele. 

— Deci urmează să-mi petrec o oră dând din 
degetele de la picioare? 

Cassian zâmbi din nou larg. 

— Da. 


La un moment dat, Nesta începu să transpire. 
O dureau tălpile şi era nesigură pe picioare. 

Îşi scosese cizmele şi repetase câteva poziţii cu 
Cassian, concentrându-se la a-şi strânge degetele 
de la picioare, a-şi găsi echilibrul şi, în general, 

arătând ca o proastă. Măcar nu era nimeni prin 
preajmă să o vadă stând într-un picior şi ţinându-se 
de coapsă, cu celălalt ridicat în spate. Sau făcând o 
genuflexiune - care se dovedise a fi executată 
greşit, din cauză că nu-şi găsise centrul de 
greutate şi-şi arcuise prea mult spatele. 

Toate erau nişte chestii prosteşti, de bază, la 
care dădea greş. 

Cassian nu păru nici pe departe impresionat 
când termină genuflexiunea pe care o forţase să o 
facă ţinând un băț de lemn deasupra capului. 

— Ridică-te cu spatele drept şi cu capul sus. 

Nesta îl ascultă. 

— Nu! Îi făcu semn să execute din nou 
genuflexiunea. Capul întâi. Nu-ţi arcui spatele şi 
nici nu te apleca înainte. Ridică-te drept. 

— Asta fac. 

— Te cocoşezi. Împinge-ţi picioarele în pământ! 
Ajută-te de degetele de la picioare ca să-ţi găseşti 
echilibrul când îţi înalţi capul... Da. Ea îi aruncă o 
privire urâtă când se ridică. Mai fă una cum 
trebuie, şi ora noastră s-a terminat, spuse Cassian 
pur şi simplu. 

Nesta făcu genuflexiunea gâfâind, cu genunchii 
tremurându-i şi coapsele urlând de durere. După 
ce termină, se sprijini în băţul pe care-l ridicase 
deasupra capului. 

— Asta-i tot? 

— Dacă nu cumva vrei să te târguieşti cu mine 
pentru încă o oră. 

— Chiar vrei să-mi datorezi două favoruri? 

— Dacă aşa ai să-ţi termini lecţia, desigur. 

— Nu cred că mai pot să fac niciun exerciţiu de 
întindere. 

— Atunci, o să facem nişte exerciţii de 
respiraţie şi, apoi, de relaxare. 

— Cum o să mă relaxez? 

— Cu mai multe exerciţii de întindere. El zâmbi 
larg. Au rolul de a-ţi ajuta corpul să revină în starea 
normală şi să reducă durerile pe care ai să le ai 
mai târziu, îi explică în clipa în care ea deschise 
gura. 

În tonul său nu se simţea nici urmă de 
condescendenţă, aşa că-l întrebă: 

— Ce sunt exerciţiile de respiraţie? 

— Exact asta. El îşi puse mâna pe abdomen, 
chiar pe muşchii bine definiţi, şi inspiră profund 
înainte să expire lent. Când te lupţi, puterea ta 
vine din multe locuri, dar respiraţia este cea mai 
importantă. Dădu din cap spre băţul din mâinile ei. 
Fandează ca şi când ai înţepa pe cineva cu o suliță. 

Ridicând din sprâncene, Nesta se supuse, 
mişcarea fiind ciudată şi deloc elegantă. 

Cassian dădu din cap. 

— Acum fă-o din nou şi, de data asta, inspiră. 

Nesta repetă gestul, mişcarea fiind 
considerabil mai uşoară. 

— Încă o dată, dar expiră când fandezi. 

Îi luă o secundă sau două să se concentreze la 
respiraţie, dar se supuse, împingând băţul înainte 
când expiră. Puterea se undui în braţele şi trupul 
ei. 

Nesta clipi uitându-se la băț. 

— Am simţit diferenţa. 

— Între toate există o legătură. Respirație, 
echilibru şi mişcare. Muşchii mari ca aceştia - îşi 
atinse uşor abdomenul absurd de bine definit - nu 
înseamnă nimic atunci când nu ştii cum să-i 
foloseşti. 

— Şi cum înveţi să-ţi controlezi respiraţia? 

El zâmbi din nou, ochii căprui scânteind în 
lumina soarelui. 

— Uite aşa. 

Cassian începu să execute o altă serie de 
mişcări, toate extraordinar de simple în timpul 
demonstraţiei, dar aproape imposibil de coordonat 
când Nesta încercă să îl imite. Dar se concentră la 
respiraţie şi la puterea acesteia, de parcă plămânii 
ei ar fi fost foalele unei forje uriaşe. 

Soarele se înălţă mai mult, traversând zona de 
antrenament şi târând umbrele după sine. 

„Inspiră. Expiră”. Respiraţii accentuate de o 
fandare joasă, o genuflexiune sau echilibrul pe un 
picior. Toate erau exerciţii pe care le făcuse în 
prima oră, dar acum, atentă la respiraţie, le 
percepea dintr-un alt unghi. 

Inspirând şi expirând de multe ori, cu mintea şi 
trupul la unison, nu şovăia. 

Ordinele lui Cassian erau ferme, dar rostite cu 
blândeţe şi încurajare, fără să o enerveze. „Ţine 
aerul în tine, ţine-l, ţine-l - şi expiră. Bine! Incă o 
dată! Încă o dată! Încă o dată!” 

Era udă fleaşcă de transpiraţie, tremurând din 
toate încheieturile când îi spuse să se întindă pe un 
covor negru din capătul îndepărtat al ringului. 

— Să ne relaxăm, îi zise îngenunchind şi 
bătând uşor covorul cu palma. 

Ea era prea obosită ca să se opună, practic 
aruncându-se pe covor şi uitându-se la cer. 

Văzduhul senin se întindea la nesfârşit, razele 
soarelui atingându-i faţa plină de sudoare. Norii 
traversau cerul albastru fără să-şi facă griji în 
privinţa ei. 

Mintea i se limpezise ca văzduhul, ceața şi 
umbrele insistente dispărând. 

— lţi place să zbori? 

Nu ştia de ce îl întrebase asta. 

El o privi de sus. 

— Imi place la nebunie! Adevărul răsună în 
cuvintele lui. Pentru mine, zborul înseamnă 
libertate, bucurie şi provocare. 

— In Windhaven am făcut cunoştinţă cu 
proprietara unei prăvălii, căreia i s-au tăiat aripile. 
Nesta îşi întoarse privirea de la cer ca să se uite la 
el. Chipul lui Cassian era încordat. De ce fac asta 
illyrienii? 

— Ca să-şi controleze femeile, îi răspunse 
Cassian cu o furie molcomă în glas. Este o tradiţie 
veche. Rhys şi cu mine am încercat să o distrugem 
declarând-o ilegală, dar Marii Spiriduşi au nevoie 
de o vreme să accepte schimbările. Ticăloșii 
încăpăţânaţi ca illyrienii au nevoie de şi mai mult 
timp. Emerie - presupun că pe ea ai întâlnit-o, 
deoarece e singura proprietară - s-a numărat 
printre cele care n-au reuşit să scape de chinul 
ăsta. S-a întâmplat pe când domnea Amarantha 


şi... multe grozăvii s-au petrecut atunci. 

Privirea i se întunecă, nu doar din cauza a ceea 
ce suferise Emerie de mâna propriului tată, îşi 
dădu seama Nesta, ci şi a amintirilor din acei 
cincizeci de ani. Din cauza vinovâăţiei. 

Şi, poate ca să-l salveze de a retrăi acele 
amintiri, să alunge vina nejustificată din ochii lui, 
se întinse mai comod pe covor şi zise: 

— Să ne relaxăm! 

— Pari dornică să o faci. 

Ea îi întâlni privirea. 

— Eu... Nesta înghiţi în sec. Se uri că şovăia şi 
se forţă să spună: exerciţiile de respiraţie mă ajută 
să nu-mi mai simt capul atât de... Oribil. Groaznic. 
Îngrozitor. Plin de gânduri zgomotoase. 

— A! Înțelegerea îi traversă chipul. Şi pe mine. 

Preţ de o clipă, se uită în ochii lui şi urmări 
vântul zburlindu-i şuviţele lungi până la umăr. 
instinctul de a-i atinge pletele negre o făcu să-şi 
lipească palmele de covor, ca şi când s-ar fi forţat 
să se abţină. 

— Ai dreptate. Cassian îşi drese glasul. Să ne 
relaxăm! 


Ea se descurcase bine. Chiar al naibii de bine. 

Nesta termină exerciţiile de relaxare şi se 
întinse pe covor, ca şi când ar fi simţit nevoia să se 
adune, să-şi adune puterile. 

Cassian o lăsă în pace, ridicându-se în picioare 
şi îndreptându-se către cişmeaua din dreapta 


arcadei. 

— Trebuie să bei cât mai multă apă posibil, 
spuse el luând două pahare şi umplându-le din 
urciorul de pe mica masă. 

Se întoarse lângă ea, bând din al lui. 

Nesta rămase locului, cu membrele relaxate, 
ochii închişi şi părul şi pielea scânteind din cauza 
transpiraţiei. El nu se putu abţine să nu şi-o 
imagineze stând aşa în pat, moleşită de plăcere. 

Cassian înghiţi cu noduri. Ea deschise un ochi, 
se ridică încet şi luă paharul cu apă pe care i-l oferi 
masculul. Îl bău dintr-o sorbitură, îşi dădu seama 
cât era de însetată şi, sub privirea lui Cassian, se 
îndreptă spre urcior şi-şi mai umplu de două ori 
paharul înainte să-l lase pe masă. 

— Nu mi-ai zis ce îţi doreşti pentru cea de-a 
doua oră de antrenament, spuse el în cele din 
urmă. 

Ea se uită peste un umăr. Pielea îi era rozalie, 
aşa cum el nu o mai văzuse de multă vreme, şi 
ochii îi scânteiau. Nesta spusese că exerciţiile de 
respiraţie o ajutaseră, o calmaseră. Uitându-se la 
mica schimbare de pe chipul ei, Cassian o crezu. 

Rămânea de văzut ce avea să se întâmple 
odată cu dispariţia senzaţiei. Paşi mici, îşi aminti el 
în gând. Paşi mici, mici de tot. 

— A doua oră a fost din partea casei, răspunse 
Nesta. 

Nu zâmbi şi nici măcar nu îi făcu semn cu 
ochiul, dar Cassian rânji. 

— Generos din partea ta! 

Nesta îşi dădu ochii peste cap, dar fără 

— Trebuie să mă schimb înainte să mă duc în 
bibliotecă. 

Când trecu pe sub arcadă şi intră în întunericul 
scării de dincolo de aceasta, Cassian rosti din 
senin: 

— N-am vorbit serios aseară, când am zis că 
toată lumea te urăşte. 

Ea se opri, ochii ei gri-albaştri răcindu-se. 

— E adevărat. 

— Nu este. El îndrăzni să se apropie un pas. 
Eşti aici pentru că nu te urâm. Cassian îşi drese 
glasul, trecându-şi o mână prin păr. Voiam să ştii 
asta. Că noi... că eu nu te urăsc. 

Ea cântări ce naiba se strecurase în privirea lui. 
Probabil ceva mai mult decât era înţelept să o lase 
să vadă, însă Nesta îi răspunse cu calm: 

— Nici eu nu te-am urât niciodată, Cassian. 

Cu asta, intră pe uşă şi în Casă, de parcă nu l- 
ar fi lovit chiar în vintre, mai întâi cu vorbele, şi 
apoi spunându-i pe nume. 

El răsuflă abia după ce ea dispăru pe scări. 


Capitolul 13 


Murea de foame. Era singurul gând care o 
preocupa pe Nesta, în timp ce aranja cărţile pe 
raft. Şi faptul că o durea tot corpul. Coapsele îi 
ardeau cu fiecare pas pe care îl făcea pe rampa din 
bibliotecă şi braţele îi înţepeneau cu fiecare carte 
pe care o ridica la locul ei. 

Atâta durere, doar de la exerciţii de întindere şi 


echilibru. Nu voia să se gândească la cum ar fi 

suferit în urma unui antrenament ca acelea pe care 
le făcea Cassian zilnic. 

Era jalnic de slabă. Era jalnic că acum nu putea 
să facă nici măcar un pas fără să se strâmbe. 

„Pe naiba relaxare!”, mormăi ea, luând un 
volum. Se uită la titlu şi gemu. Locul său era în 
cealaltă parte a acestui nivel - trebuia să meargă 
cel puţin cinci minute ca să traverseze atriumul 
central şi să ajungă în capătul holului nesfârşit. Era 
foarte posibil ca picioarele care-i zvâcneau să 
cedeze la jumătatea drumului. 

Stomacul îi chiorăi. „Am să mă ocup mai târziu 
de tine”, îi zise cărţii, şi se uită la celelalte titluri 
rămase în căruciorul ei. Din fericire sau nu, niciunul 
nu trebuia aşezat pe raft în aceeaşi secţiune ca 
volumul pe care-l luase în mâini. Ar fi fost epuizant 
să tragă căruciorul după ea până acolo - era mai 
bine să ducă doar cartea, chiar dacă era un drum 
inutil pentru un singur titlu. 

Nu că ar fi avut ceva mai bun de făcut cu 
timpul ei. Cu ziua asta. Cu viaţa ei. 

Ceaţa luase din nou locul clarităţii pe care o 
simţise în ringul de antrenament şi la nivelurile de 
mai sus. Calmul şi liniştea pe care reuşise să le 
„prindă” în mintea ei se risipiseră ca fumul. Doar 
mişcarea avea să-i fie de folos. 

Nesta găsi raftul potrivit - cam sus, şi fără 
vreun scăunel prin preajmă. Se ridică pe vârfuri, 
picioarele urlând în semn de protest, dar era prea 
sus. Nesta era o femelă înaltă, cu vreo cinci-şase 
centimetri mai înaltă decât Feyre, însă nu putea să 

împingă cartea cu degetele, întinzându-şi bine 
braţele. 

— O, bun! Tu eşti, se auzi de-a lungul rândului 
glasul cunoscut al unei femele. 

Nesta se întoarse şi o văzu pe Gwyn 
îndreptându-se cu paşi vioi către ea, braţele pline 
de cărţi şi părul arămiu licărind în lumina slabă. 

Nesta nu se obosi să pară încântată când 
reveni la poziţia anterioară, cu tălpile pe podea. 

Gwyn îşi înclină capul ca şi când şi-ar fi dat în 
sfârşit seama ce făcea Nesta. 

— Nu poţi să-ţi foloseşti magia ca să o aşezi pe 
raft? 

— Nu, rosti ea cu răceală şi asprime. 

Gwyn se încruntă. 

— Doar nu vrei să-mi spui că le-ai pus pe toate 
pe raft cu mâna? 

— Cum altfel să o fi făcut? 

Gwyn miji ochii verzi-albaştri. 

— Totuşi ai putere, nu? 

— Nu te priveşte. 

Nu era treaba nimănui. Nu avea darurile 
obişnuite ale Marilor Spiriduşi. Puterea ei - chestia 
aceea - era străină. Grotescă. 

Însă Gwyn ridică din umeri. 

— Prea bine, zise, şi-i lăsă Nestei în braţe 
cărţile ei. Pe astea poţi să le duci înapoi. 

Nesta se clătină sub greutatea cărţilor şi se 
încruntă. 

Gwyn ignoră privirea, uitându-se în schimb 
împrejur înainte să coboare tonul: 

— Ai văzut volumul şapte din Marele război, de 
Lavinia? 

Nesta se gândi bine. 

— Nu! N-am dat peste el. 

Gwyn se încruntă. 

— Nu e pe raftul său. 

— Deci îl are altcineva. 

— De asta mă temeam, spuse şi expiră 
dramatic. 

— De ce? 

Vocea lui Gwyn se transformă într-o şoaptă 
conspirativă: 

— Lucrez pentru o persoană foarte... exigentă. 

Nesta îşi aminti de o discuţie recentă. O 
persoană pe nume Merrill, îi spusese Clotho cu 
două zile în urmă. Mâna ei dreaptă. 

— Să înţeleg că nu o placi? 

Gwyn se sprijini de unul dintre rafturi, 
încrucişându-şi braţele cu o nonşalanţă care nu se 
potrivea cu hainele ei de preoteasă. Nici astăzi nu 
purta gluga sau piatra albastră pe creştetul 
capului. 

— Sincer, deşi pe multe femele de aici le 
consider surorile mele, despre câteva nu aş putea 
spune că sunt drăguţe. 

Nesta pufni zgomotos. 

Gwyn se uită din nou de-a lungul rândului. 

— Ştii de ce suntem toate aici. Umbrele îi 
împânziră ochii - primele pe care le văzuse Nesta. 
Toate am îndurat... Ea îşi masă tâmpla. Deci urăsc, 
urăsc să vorbesc de rău pe oricare dintre surorile 


196 


mele de aici, dar Merrill este antipatică. Faţă de 
toată lumea. Chiar şi faţă de Clotho. 

— Din cauza experienţelor ei? 

— Nu ştiu, spuse Gwyn. Ştiu doar că am fost 
desemnată să lucrez cu Merrill şi să o ajut cu 
cercetarea ei, şi că e posibil să fi făcut o mică 
greşeală. 

Ea se strâmbă. 

— Ce fel de greşeală? 

Gwyn răsuflă spre tavanul întunecat. 

— leri trebuia să-i duc lui Merrill volumul şapte 
din Marele război, împreună cu un alt teanc de 
cărţi, şi aş fi putut să jur că am făcut-o, dar, în 
dimineaţa asta, când eram în biroul ei, m-am uitat 
la teanc şi am văzut că i-am dat volumul opt în 
schimb. 

Nesta se abţinu să-şi dea ochii peste cap. 

— Şi e ceva grav? 

— O să mă ucidă când nu o să-l găsească 
astăzi ca să-l citească. Gwyn sări de pe un picior 
pe celălalt. Ceea ce s-ar putea întâmpla în orice 
clipă. Am plecat de îndată ce s-a putut, dar cartea 
nu este pe raft. Preoteasa nu se mai agită. Chiar 
dacă aş găsi cartea, m-ar zări punând-o în teanc. 

— Şi nu poţi să-i spui? 

Era imposibil ca Gwyn să fi vorbit serios zicând 
că avea să o omoare. Deşi, cu spiriduşii, Nesta 
presupunea că putea fi o posibilitate. În ciuda 
faptului că locul acesta era unul al păcii. 

— Pe toţi zeii, nu! Merrill nu acceptă greşelile. 
Cartea trebuie să fie acolo, i-am zis că este şi... Am 

dat de necaz. Preoteasa se albi la faţă, părând 
aproape bolnavă. 

— De ce contează? 

Emoţia se agită în ochii deosebiți. 

— Pentru că nu-mi place să dau greş. Nu pot... 
Gwyn clătină din cap. Nu vreau să mai comit 
greşeli. 

Nesta nu ştiu ce să înţeleagă din acea 
afirmaţie, aşa că spuse doar „Aha”. 

— Femelele astea m-au luat aici, continuă 
Gwyn. Mi-au oferit un adăpost, o familie şi m-au 
vindecat. Ochii mari se întunecară din nou. Nu 
suport să le dezamăgesc. Mai ales pe cineva atât 
de exigent ca Merrill. Nici măcar când e vorba de 
lucruri banale. 

Admirabil, deşi Nesta detesta să recunoască. 

— Ai mai părăsit muntele de când ai sosit? 

— Nu! Odată ce ajungem aici, nu părăsim 
muntele până când nu vine vremea să plecăm - să 
ne întoarcem în lumea largă. Cu toate că unele 
dintre noi rămân pentru totdeauna. 

— Şi nu mai vedeţi niciodată lumina soarelui? 
Nu mai simţiţi aerul proaspăt? 

— Avem ferestre în dormitoare. Sunt vrăjite 
dinspre munte, o lămuri ea pe Nesta când o văzu 
confuză. Doar Marele Lord ştie de ele, de vreme ce 
sunt vrăjile lui. Şi acum ştii şi tu. 

— Dar nu plecaţi? 

— Nu! îi răspunse Gwyn. Nu plecăm. 

Nesta ştia că putea să pună punct conversaţiei 
aici, dar întrebă: 

— Şi ce faceţi când nu sunteţi în bibliotecă? 
Practicaţi... chestii religioase? 

Gwyn râse încetişor. 

— Parţial. Aducem onoruri Mamei, Cazanului şi 
Forţelor-care-sunt. Ţinem o slujbă la răsărit şi la 
apus, şi în fiecare zi sfântă. 

Probabil că Nesta îşi arătă dezgustul, pentru că 
Gwyn pufni zgomotos. 

— Nu este atât de plictisitor. Slujbele sunt 
frumoase, iar cântecele sunt la fel de melodioase 
ca oricare altele dintr-o sală de concerte. 

Asta chiar părea destul de interesant. 

— Îmi plac slujbele de la apus, continuă Gwyn. 
Muzica a fost mereu partea mea preferată, ştii? 
Adică, nu aici. Eram preoteasă - chiar ucenică - 
înainte să vin aici. În Sangravah, adăugă un pic 
mai încet. 

Numele îi părea cunoscut Nestei, dar nu ştia de 
unde. 

Gwyn clătină din cap, destul de palidă la faţă 
încât pistruii să-i iasă în evidenţă. 

— Trebuie să mă întorc la Merrill înainte să 
înceapă să se întrebe unde sunt. Şi să găsesc o 
cale să-mi salvez pielea când nu o să găsească 
volumul în teanc. Dădu din cap spre cărţile din 
mâinile Nestei. Mulţumesc pentru asta! 

Nesta nu făcu decât să dea aprobator din cap, 
iar preoteasa dispăru, părul şaten-arămiu făcându- 
se nevăzut. 

Reuşi să se întoarcă la căruciorul ei aproape 
fără să se strâmbe sau să mormăie, deşi, 

rămânând atât de mult locului cu Gwyn, mai că-i 
fusese imposibil să înceapă din nou să meargă. 

Câteva preotese trecură pe acolo, fie chiar pe 
lângă ea, fie la nivelul de deasupra ori de 
dedesubt, în linişte deplină. Tăcerea mormântală 
domnea aici. Gwyn era singurul strop de sunet şi 
culoare. 

Avea să rămână în bibliotecă, prinsă sub 
pământ pentru tot restul vieţii ei de nemuritoare? 

| se părea că ar fi fost păcat. De înţeles pentru 
ce trebuie să fi îndurat Gwyn, da - pentru toate 
lucrurile pe care le înduraseră şi cărora le 
supravieţuiseră aceste femele. Dar tot era păcat. 

Nesta nu ştia de ce aşteaptă să rămână 
singură înainte să şoptească: „Poţi să-mi faci o 
favoare?” 

Ar fi putut să jure că simte un răspuns în praf 
şi-n lumina slabă, o urmă de interes. Aşa că 
întrebă: „Poţi să-mi aduci volumul şapte din Marele 
război? Scris de una, Lavinia”. Casa nu avea nicio 
problemă în a-i trimite de mâncare - poate ar fi 
reuşit să-i găsească volumul. 

Nesta ar fi putut să jure din nou că simţi acel 
interes, urmat de o dispariţie bruscă. 

Şi, apoi, un zgomot surd răsună în căruciorul ei 
când o carte legată-n piele gri şi cu litere argintii 
ateriză în vârful  grămezii. Nesta  zâmbi. 
„Mulţumesc!” O briză caldă şi catifelată îi atinse 
picioarele ca o felină ce se strecura printre ele, 
salutând-o şi luându-şi călduros „la revedere”. 

Când următoarea preoteasă trecu pe acolo, 

— Scuză-mă! 

Femela se opri atât de brusc, încât hainele-i 
palide se legănară, piatra albastră de pe gluga ei 
lucind în lumina blândă fae. 

— Da? 

Avea un glas plăcut, uşor. Buclele negre i se 
zăreau pe sub robă, ciocolatiul mâinilor delicate şi 
încântătoare lucind. Ca şi Clotho, purta gluga trasă 
peste faţă. 

— Unde este biroul lui Merrill? Nesta gesticulă 
spre căruciorul din urma ei. Am câteva cărţi pentru 
ea, dar nu ştiu unde lucrează. 

Preoteasa îi arătă. 

— Urcă trei etaje - până la Nivelul Doi - şi, în 
capătul holului, ai să găseşti biroul pe dreapta. 

— Mulţumesc! 

Preoteasa se grăbi de parcă şi acel moment de 
interacţiune socială ar fi fost prea mult. 

Insă Nesta se uită la nivelul de la trei etaje mai 
sus. 


Trupul plin de durere nu o ajută să se furişeze, 
dar, din fericire, Nesta nu întâlni pe nimeni în 
drumul ei. Bătu la uşa de lemn închisă. 

Nesta deschise uşa către o încăpere ca o celulă 
dreptunghiulară, ocupată de o masă de scris pe 
latura îndepărtată şi două rafturi cu cărţi care 
acopereau ambii pereţi lungi. În stânga mesei se 
afla o saltea de paie pe care o pătură şi o pernă 

cu glugă şi cu spatele la Nesta nu s-ar fi deranjat 
să se întoarcă în dormitorul comun pentru orele de 
somn. 

Gwyn nu se zărea pe nicăieri. Nesta se întrebă 
dacă fusese deja pedepsită pentru aşa-zisul ei 
eşec. 

Însă înaintă câţiva paşi, uitându-se cu atenţie 
la raftul din dreapta sa înainte să vorbească: 

— Am adus cărţile pe care le-ai cerut. 

Femela se aplecă peste lucrarea ei, scârţâitul 
stiloului umplând încăperea. 

— Bine! 

Nici măcar nu se întoarse. Nesta se uită şi la 
celălalt raft. 


lată-l - al optulea volum din Marele război. 
Nesta făcuse un pas în tăcere când preoteasa îşi 
înălţă capul. 


— N-am mai cerut alte cărţi. Şi unde este 
Gwyneth? Ar fi trebuit să se întoarcă în urmă cu o 
oră. 

— Cine este Gwyneth? întrebă Nesta cât mai 
sec şi stupid posibil. 

Auzind asta, Merrill se întoarse şi Nesta fu 
întâmpinată de un chip surprinzător de tânăr şi 
extraordinar de frumos. Toţi Marii Spiriduşi erau 
frumoşi, dar Merrill o făcea până şi pe Mor să pară 
ştearsă. 

Părul alb ca zăpada proaspăt căzută contrasta 
cu maroniul deschis al pielii, iar ochii de culoarea 
cerului la asfinţit clipiră o dată, de două ori, ca şi 
când s-ar fi concentrat la momentul de faţă, şi nu 

Nestei, lipsa robelor şi a pietrei în vârful părului 
împletit şi o întrebă: 

— Cine eşti? 

— Nesta. Ridică volumele pe care le ţinea în 
braţe. Mi s-a spus să ţi le aduc. 

Volumul opt din Marele război era la doar 
câţiva centimetri distanţă. Dacă ar fi putut să 
întindă o mână în stânga, ar fi reuşit să-l înşface de 
pe raft, să-l schimbe cu volumul şapte din teancul 
din braţele ei. 

Merrill miji ochii deosebiți. Părea la fel de 
tânără ca Nesta şi, totuşi, o energie plină de ţâfnă 
băzâia în jurul ei. 

— Cine ţi-a dat ordinele astea? 

Nesta clipi, întruchiparea prostiei. 

— O preoteasă. 

Merrill strânse din buze. 

— Care preoteasă? 

Gwyn o evaluase corect pe femelă. Să fie 
desemnată să lucreze cu ea părea mai mult o 
pedeapsă decât o onoare. 

— Nu ştiu. Toate purtaţi glugile alea. 

— Acestea sunt hainele sacre ale ordinului 
nostru, fato! Nu g/ugi/e alea. 

Merrill se întoarse la hârtiile ei. 

— Deci nu tu ai cerut cărţile astea, Roslin? 
întrebă Nesta doar pentru că voia să o scoată din 
sărite pe femelă. 

Merrill îşi trânti stiloul şi-şi dezgoli dinţii. 

— Crezi că sunt Roslin? 

— Mi s-a zis să-i aduc cărţile astea lui Roslin şi 
cineva mi-a spus că biroul tă... biroul ei este aici. 

— Roslin e la Nivelul Patru. Eu sunt la Nivelul 
Doi, spuse ea de parcă asta ar fi implicat un soi de 
ierarhie. 

Nesta ridică din nou din umeri şi poate se 
amuză. 

Merrill se înfurie, dar se întoarse la ale ei. 

— Roslin, mormăi ea. Nesuferita şi insipida de 
Roslin care turuie întruna. 

Pe furiş, Nesta întinse o mână spre raftul din 
stânga ei. 

Merrill întoarse capul, iar Nesta îşi lăsă mâna 
pe lângă corp. 

— Să nu mă mai deranjezi niciodată! Merrill îi 
arătă uşa. Pleacă şi închide uşa după tine. Dacă o 
vezi pe nesăbuita de Gwyneth, spune-i că o aştept 
aici de urgență. 

— Scuzele mele, rosti Nesta, incapabilă să-şi 
ascundă enervarea din privire, însă Merrill se 
întorcea deja la masa ei de scris. 

Trebuia să o facă acum. 

Cu un ochi la preoteasă, Nesta se mişcă. 

Tuşi ca să acopere foşnetul cărţilor mişcate. Şi, 
înainte ca Merrill să întoarcă iarăşi capul, Nesta se 
asigură că nu făcea altceva decât să se uite spre 
raft, unde volumul şapte din Marele război stătea 
în locul volumului opt, care acum se afla peste 
celelalte cărţi din braţele ei. 

Bătăile inimii îi răsunau Nestei prin tot corpul. 

— De ce mai zăboveşti? şuieră Merrill. Pleacă! 

— Scuze, repetă Nesta, făcând o plecăciune, şi 
plecă închizând uşa în urma ei. 

Şi abia când se văzu pe holul liniştit îşi permise 
să zâmbească. 


O găsi pe Gwyn la fel cum o găsise pe Merrill: 
întrebând o preoteasă, de data asta pe una mai 
tăcută şi mai retrasă decât cealaltă. Tremurase şi 
se agitase atât de mult, că Nesta fusese nevoită să 
i se adreseze cu mare blândeţe. Şi nu reuşise să 
scape de povara de pe inimă când intrase în zona 
de citit de la primul nivel. În partea cealaltă a 
spaţiului liniştit şi cavernos, îi fu uşor să o audă pe 
Gwyn cântând încetişor când trecea de la o masă 
la alta, uitându-se la grămezile de cărţi lăsate 
acolo şi încercând cu disperare să găsească 
volumul lipsă. 

Cuvintele din cântecul vesel al lui Gwyn erau 
într-o limbă pe care Nesta nu o ştia, dar, pentru o 
clipită, îşi îngădui să asculte, să se bucure de 
vocea dulce şi pură ce se înălța şi cobora cu o 
uşurinţă neaşteptată. 

Părul lui Gwyn părea să strălucească mai 
intens datorită cântecului, pielea emanând o 
lumină care te chema, atrăgându-i pe ascultători. 

Însă avertismentul lui Merrill zdrăngăni prin 
frumuseţea vocii lui Gwyn şi Nesta îşi drese glasul. 
Gwyn se roti spre ea, strălucirea dispărând deşi 
faţa plină de pistrui se lumină de uimire. 

— Bună, din nou! spuse ea. 

Nesta îi întinse pur şi simplu volumul opt din 

Gwyn icni. 

Nesta îi zâmbi cu şiretenie. 

— Nu se afla unde trebuie. L-am înlocuit cu 
volumul potrivit. 

Din fericire, Gwyn nu păru să aibă nevoie de 
mai mult şi apucă volumul, ţinându-l la piept ca pe 
o comoară. 

— Multumesc! Tocmai m-ai salvat de o 
muştruluială groaznică. 

Nesta ridică o sprânceană uitându-se la carte. 

— Oricum, ce anume cercetează Merrill? 

Gwyn se încruntă. 

— Multe lucruri. Merrill e strălucită. Oribilă, dar 
foarte inteligentă. Când a venit aici, o obsedau 
teoriile despre existenţa unor tărâmuri diferite - a 
unor lumi diferite, care trăiesc una peste cealaltă 
fără să ştie. Dacă există o singură lume, a noastră, 
sau dacă e posibil ca lumile să se suprapună, 
ocupând acelaşi spaţiu, dar să fie separate de 
timp, şi o mulţime de alte lucruri pe care nici nu 
pot să ţi le explic pentru că abia le înţeleg şi eu. 

Nesta ridică din sprâncene. 

— Serios? 

— Unii filosofi cred că există unsprezece astfel 
de lumi. Şi alţii cred că sunt douăzeci şi şase, 
ultima fiind Timpul însuşi, care... Vocea lui Gwyn se 
transformă într-o şoaptă. Sincer, m-am uitat la 
câteva dintre studiile ei de la început şi mi-au 
sângerat ochii doar citindu-i teoriile şi formulele. 

Nesta chicoti. 

— Îmi imaginez. Dar acum cercetează altceva? 

— Da, slavă Cazanului! Scrie o istorie 
cuprinzătoare despre Valkyrie. 

— Despre cine? 

— Un clan de femele războinice din alt 
teritoriu. Erau nişte luptătoare chiar mai bune 
decât illyrienii. Totuşi, numele Valkyrie era doar un 
titlu - nu erau o rasă, ca illyrienii. Se trăgeau din 
toate speciile Fae, de obicei fiind recrutate de la 
naştere sau din fragedă pruncie. Instruirea lor se 
realiza în trei etape: Novice, Maestră şi, în cele din 
urmă, Valkyrie. În tărâmul lor, să devină o Valkyrie 
era cea mai mare onoare. Acum, teritoriul lor a 
dispărut, fiind preluat de altele. 

— Şi au dispărut şi războinicele Valkyrie? 

— Da! Gwyn oftă. Au existat milenii la rând, 
dar Războiul - cel de acum cinci sute de ani - le-a 
adus celor mai multe sfârşitul, iar puţinele 
supraviețuitoare erau destul de în vârstă încât să 
îmbătrânească repede şi să moară. Din cauza 
ruşinii, spun legendele. Acceptau moartea, decât 
să înfrunte ruşinea bătăliei pierdute şi faptul că au 
supravieţuit, iar surorile lor, nu. 

— N-am auzit niciodată de ele. 

Pentru că nu se interesase şi din cauză că 
lumea oamenilor era lipsită de educaţie în această 
privinţă, ea nu ştia multe despre istoria vreunui 
neam Fae. 

— Istoria şi instruirea războinicelor Valkyrie au 
fost transmise prin viu grai, deci relatările pe care 
le avem le datorăm istoricilor sau filosofilor aflaţi în 
trecere prin teritoriul lor sau meşteşugarilor care 

diferite cărţi. Nu există surse principale, în afară de 
câteva pergamente preţioase. Cu mulţi ani în 
urmă, lui Merrill i-a venit ideea să adune toate 
informaţiile într-un singur volum. Despre istoria şi 
tehnicile lor de antrenament. 

Nesta deschise gura ca să o întrebe mai multe, 
dar un ceas se auzi undeva în spatele lor. Gwyn 
înţepeni. 

— Am lipsit prea mult. Merrill o să fie furioasă. 

Gwyn se întoarse către rampa de dincolo de 
zona de citit, dar se opri, uitându-se peste umăr. 

— Dar nu la fel de furioasă cum ar fi fost dacă 
ar fi primit altă carte. Îi zâmbi Nestei. Mulţumesc! 
Îţi sunt datoare. 

Nesta se mişcă de pe un picior pe celălalt. 

— N-am făcut mare lucru. 

Ochii lui Gwyn scânteiară şi, înainte ca Nesta 
să poată evita emoția ce licărea acolo, preoteasa 
se grăbi spre camera lui Merrill, roba fluturând în 
urma ei. 


Nesta reuşi să ajungă în camera ei fără să se 
prăbuşească din cauza epuizării sau a faptului că 
Merrill îşi dăduse seama că fusese păcălită şi 
venise să o ucidă, lucruri ce i se păreau realizări 
importante. 

Pe masa de scris din dormitorul ei găsi o 
mâncare caldă ce o aştepta şi abia se aşeză 
înainte să se înfigă în carnea, pâinea şi amestecul 

nou, dar ajunse în baie, unde aburii se înălţau deja 
din apa fierbinte. 

Ca să intre în cadă, fu nevoită să se 
concentreze pe deplin, ridicându-şi picioarele pe 
rând, şi gemu de uşurare când căldura 
încântătoare îi învălui trupul. Zăcu acolo până când 
se relaxă suficient încât să se poată mişca din nou 
şi apoi căzu peste cearşafurile încălzite fără să se 
mai deranjeze să îmbrace o cămaşă de noapte. 

În seara asta nu intenţiona să mai încerce să 
coboare cele zece mii de trepte. Şi visele o lăsară 
în pace. 

Nesta adormi, căzând într-un somn adânc, deşi 
ar fi putut jura că, la un moment dat, uşa camerei 
ei se deschise. Ar fi putut jura că un parfum 
cunoscut şi  îmbietor îi  umpluse camera. 
Somnoroasă, întinse o mână grea, dar mirosul 
dispăruse deja. 


Capitolul 14 


Cassian rămase în ringul de antrenament, 
încercând să nu se uite la pragul gol. 

Nesta nu venise la micul dejun. Trecuse 
momentul cu vederea pentru că nu venise nici la 
cină, dar asta pentru că leşinase în patul ei. 
Dezbrăcată. Sau pe-aproape. 

Nu văzuse nimic când îşi băgase capul în 
camera ei - cel puţin nimic din ceea ce ar fi putut 
să-i prăjească mintea atât de intens, încât să 
devină inutilă - însă umărul gol îi sugerase 

suficient. Se gândise dacă să o trezească şi să 
insiste să mănânce, dar Casa intervenise. 

Lângă pragul uşii apăruse o tavă plină cu 
farfurii goale, ca şi când Casa i-ar fi arătat exact 
cât de mult mâncase, ca şi când ar fi fost mânară 
că o făcuse să mănânce atât. 

„Bună treabă!” mormăise el, tava dispărând. 
Îşi notase în mintea lui să-l întrebe pe Rhys mai 
târziu dacă această Casă avea sau nu rațiune. In 
ultimele cinci secole, nu-l auzise niciodată pe 
Marele lui Lord menţionând aşa ceva. 

Având în vedere lucrurile murdare pe care le 
făcuse în dormitorul şi baia lui - la naiba, în atât de 
multe camere de aici - ideea de a fi urmărit de 
Casă... Cazanul să-l ardă de viu! 

Aşadar, Cassian o lăsase pe Nesta să doarmă 
la micul dejun, sperând ca măcar să-i fi adus Casa 
mâncarea în camera ei. Insă asta însemna că nu 
ştia dacă ea avea să-şi facă apariţia. Cu o zi în 
urmă, făcuse o învoială cu el, iar masculul venise 
azi aici să afle dacă voia măcar să-l vadă. Să 
demonstreze că ziua precedentă nu fusese o 
greşeală. 

Minutele se scurgeau. 

Poate fusese un prost să spere, să creadă că o 
singură lecţie ar fi fost de ajuns... 

Înjurăturile în barbă umplură casa scării de 
dincolo de arcadă, cizmele târşâite părând să 
avanseze încet. 

Nu îndrăzni să respire când cuvintele ei de 
ocară se auziră din ce în ce mai aproape, de parcă 


i-ar fi luat o veşnicie să coboare scările. 

Şi apoi apăru, cu o mână sprijinită de zid şi o 
faţă atât de schimonosită de durere, încât Cassian 
râse. 

— Ar fi trebuit să-mi dau seama, spuse el cu 
genunchii tremurându-i de uşurare când Nesta îi 
aruncă o privire urâtă. 

— De ce anume, mai exact? 

Ea se opri la doi metri de el. 

— Că ai să întârzii pentru că te simţi atât de 
rău că nici nu poţi să cobori scările. 

Nesta îi arătă arcada. 

— Am reuşit să ajung, nu? 

— Aşa este. El îi făcu semn din ochi. Am să 
consider că aşa ţi-ai făcut încălzirea, ca să-ţi 
relaxezi muşchii picioarelor. 

— Trebuie să mă aşez. 

— Şi să rişti să nu mai poţi să te ridici? EI 
zâmbi. Nicio şansă! spuse şi-i arătă spaţiul de 
alături. Întinderi! 

Ea mormăi, dar făcu ce i se spuse. 

Şi, când Cassian începu să-i îndrume mişcările, 
îl ascultă. 


După două ore, Nesta era transpirată leoarcă, 
dar măcar durerea se mai domolise. „Trebuie să 
scapi de acidul lactic din muşchi - din cauza lui te 
dor toate”, îi spusese Cassian când se plânsese 
fără încetare primele treizeci de minute. Cine ştia 
ce naiba însemna asta... 

Ea se întinse pe covorul negru, gâfâind din 
nou, şi se uită la cerul înnorat. Era mult mai frig 
decât cu o zi în urmă, fuioarele de ceaţă trecând 
din când în când pe deasupra ringului. 

— Când vor înceta durerile? îl întrebă ea pe 
Cassian cu suflarea tăiată. 

— Niciodată. 

Nesta întoarse capul spre el, atât cât reuşi. 

— Niciodată? 

— Ei, lucrurile se mai îmbunătăţesc, adăugă 
Cassian şi se deplasă până la picioarele ei. Îmi dai 
voie? 

Ea nu ştia pentru ce îi cerea permisiunea, dar 
dădu aprobator din cap. 

Cassian îi cuprinse glezna în mâini cu grijă, 
pielea sa fiind caldă, şi-i ridică piciorul. Nesta 
şuieră când un muşchi de-a lungul coapsei urlă în 
semn de protest, încordându-se atât de mult, încât 
ea strânse din dinţi. 

— Inspiră când împing piciorul spre tine, îi 
ordonă el. 

Masculul aşteptă ca Nesta să expire înainte să- 
i ridice piciorul mai sus. Durerea din coapsă era 
destul de supărătoare încât să nu se mai 
gândească la mâinile lui pline de bătături şi calde 
pe glezna ei, la faptul că stătea în genunchi între 
picioarele ei, atât de aproape că întoarse capul ca 
să se uite la zidul de piatră roşie. 

— Repetă mişcarea, îi spuse, şi Nesta expiră, 
câştigând încă un centimetru. Din nou. Pe toţi zeii, 
tendoanele genunchilor tăi sunt atât de încordate 
că ar putea să se rupă! 

Nesta se supuse şi el continuă să-i întindă 
piciorul în sus,  relaxându-i-l centimetru cu 
centimetru. 

— Durerea chiar se mai domoleşte, spuse 
Cassian după o clipă, de parcă nu i-ar fi ţinut 
piciorul lipit de pieptul său. Deşi au fost multe zile 
în care, după antrenament, abia am putut să merg. 
Şi după o bătălie îmi trebuie cel puţin o săptămână 
să îmi revin. 

— Ştiu. Adică... te-am văzut, clarifică ea când 
el îi întâlni privirea. În război. 

Il văzuse  pierzându-şi cunoştinţa, cu 
măruntaiele atârnându-i pe afară. Îl văzuse în zbor, 
hăituit de moarte, până când strigase după el şi-l 
salvase. Il văzuse la pământ, bătut şi sângerând, 
regele  Hybernului fiind gata să-i ucidă pe 
amândoi... 

Cassian se îmbună, de parcă ar fi ştiut ce 
amintiri o măcinau. 

— Sunt soldat, Nesta. Face parte din 
îndatoririle mele, din ceea ce sunt. 

Ea se uită din nou la zid, iar el îi lăsă piciorul 
înainte să-l apuce pe celălalt. Tendoanele o dureau 
îngrozitor. 

— Cu cât faci mai multe exerciţii de întindere, 
îi explică în clipa în care Nesta închise ochii de 
durere, cu atât ai să dobândeşti mai multă 
mobilitate. Cassian dădu din cap spre scara de 
sfoară întinsă pe jos în ringul de antrenament, 
unde o pusese să sară peste aceasta, cu genunchii 
la piept, rămânând în fiecare dreptunghi câte cinci 
minute pe ceas. Eşti agilă în mişcări. 

— Am luat lecţii de dans în copilărie. 

— Serios? g 

— Nu am fost mereu săraci. Inainte să 
împlinesc paisprezece ani, tatăl meu era bogat ca 
un rege. | se spunea Prințul Negustorilor. 

El îi zâmbi uşor. 

— Şi tu erai prinţesa lui? 

Gheaţa o învălui. 

— Nu! Elain era prinţesa lui. Până şi Feyre, însă 
eu nu. 

— ŞI tu ce erai? 

— Odrasla mamei, spuse cu atâta răceală că 
mai că-i îngheţă limba. 

— Cum era ea? întrebă Cassian cu blândeţe. 

— Ca mine, doar că mai rea. 

El ridică din sprâncene. 

— Eu... 

Nesta nu voia să discute despre asta. Nici 
măcar lumina soarelui nu mai reuşea să o 
încălzească. Îşi retrase piciorul din mâinile lui, 
simțind nevoia să păstreze distanţa. 

Şi pentru că el părea că mai voia să spună 
ceva, Nesta dădu glas singurului lucru care îi veni 
în minte: 

— Ce li s-a întâmplat acum doi ani preoteselor 
în Sangravah? 

El încremeni. 

Tăcerea unui mascul gata să ucidă, să apere, 
să se umple de sânge era înspăimântătoare. 

— De ce? o întrebă însă pe un ton extrem de 
calm. 

— Ce s-a întâmplat? 

Cassian strânse din buze şi înghiţi o dată 
înainte să îi răspundă: 

— Pe atunci, Hybernul căuta Cazanul - pentru 
bucăţile din picioarele sale. Una era ascunsă în 
templul din Sangravah şi puterea sa alimenta de 
milenii darurile preoteselor. Hybernul a aflat şi, ca 
să o recupereze, şi-a trimis una dintre cele mai 
periculoase şi crude unităţi de războinici. Furia 
rece îi traversă chipul. Pe cele mai multe dintre 
preotese le-au măcelărit doar ca să se amuze. ŞI 
le-au violat pe cele care le-au plăcut. 

Groaza, rece şi profundă, o făcu să se 
cutremure. Gwyn fusese... 

— Ai făcut cunoştinţă cu vreuna dintre ele în 
bibliotecă? întrebă el. Ea dădu aprobator din cap, 
incapabilă să îşi găsească cuvintele. Masculul 
închise ochii de parcă şi-ar fi adunat furia în el. 

— Am auzit că Mor a adus una aici. Azriel a fost 
primul care a ajuns acolo şi i-a ucis pe toţi soldaţii 
rămaşi ai Hybernului, dar până atunci... Cassian se 
cutremură. Nu ştiu ce s-a întâmplat cu celelalte 
supraviețuitoare, însă mă bucur că una a ajuns 
aici. În siguranţă, adică. Alături de oameni care 
înţeleg şi îşi doresc să ajute. 

— Şi eu, spuse Nesta încet. 

Ea se ridică în picioarele surprinzător de 
relaxate şi clipi privindu-le. 

— Nu mă mai dor la fel de mult. 

—  Întinderi, spuse Cassian ca şi când i-ar fi 
oferit un răspuns suficient. Să nu uiţi niciodată de 
exerciţiile de întindere. 

Regatul Primăverii îi producea lui Cassian 
mâncărimi. Îşi dăduse seama asta că nu avea prea 
mult de-a face cu nenorocitul care domnea, ci cu 
primăvara eternă ce se aşternea peste ţinuturi. 
Ceea ce însemna că, din cauza firicelelor de polen 
care pluteau prin aer, îi curgea nasul şi pielea îl 
furnica de parcă ar fi fost sigur că măcar două 
roiuri de insecte tăbărau pe el. 

— Nu te mai scărpina! îi spuse Rhys fără să-l 
privească, în clipa în care traversară o livadă de 
meri înfloriţi. 

Astăzi îşi ascundea aripile. 

Cassian îşi cobori mâna din dreptul pieptului. 

— Nu pot să mă abtin, dacă locul ăsta îmi 
provoacă mâncărimi. 

Rhys pufni zgomotos, arătându-i unul dintre 
copacii înfloriţi, din care petalele cădeau ca nişte 
fulgi mari şi deşi. 

—  Temutul general, răpus de alergiile de 
sezon! 

Cassian fornăi inutil de zgomotos, făcându-l pe 
Rhys să chicotească. Bun! Când se întâlnise cu el 
în urmă cu jumătate de oră, Rhys fusese distant, 
solemn. 

Rhys se opri în mijlocul livezii din partea de 
nord a moşiei cândva frumoase a lui Tamlin. 

Soarele de după-amiază îi încălzea capul lui 
Cassian şi, dacă n-ar fi suferit atât de îngrozitor din 
cauza mâncărimilor de peste tot, poate că s-ar fi 


întins cu aripile la astrul auriu, pe iarba catifelată. 

— la uite ce apariţie! se auzi o voce din spatele 
unuia dintre copaci, iar Cassian nu se deranjă să 
pară încântat când îl văzură pe Eris stând la baza 
unui arbore aflat la o distanţă de aproximativ un 
metru şi jumătate. 

Printre florile albe şi roz, moştenitorul cu chip 
dur al Regatului Toamnei chiar semăna cu un 
spiriduş - ca şi când ar fi coborât din copac, iar 
unicul său stăpân ar fi fost chiar pământul. 

— Eris, zise Rhys mieros, băgându-şi mâinile în 
buzunare. Ce plăcere să te văd! 

Eris dădu din cap spre Rhys, părul roşcat lucind 
în razele care se strecurau printre ramurile pline de 
flori. 

— Am doar câteva minute la dispoziţie. 

— Tu ne-ai cerut să ne întâlnim, spuse Cassian, 
încrucişându-şi braţele. Aşa că zi-ne ce vrei. 

Eris îi aruncă o privire plină de antipatie. 

— Sunt sigur că i-ai spus lui Rhys de oferta 
mea. 

— Mi-a zis, rosti Rhys, o briză fluturându-i părul 
brunet, de parcă şi vântului i-ar fi plăcut să-l 
atingă. N-am apreciat amenințările. 

Eris ridică din umeri. 

— N-am vrut decât să mă fac înţeles. 

— Vorbeşte odată, Eris! zise Cassian. 

Dacă mai stătea un minut, înnebunea din 
cauza mâncărimilor. 

Îşi dorea ca oricine altcineva să fi venit în locul 
său, dar pe el îl desemnase Rhys să discute cu 
nenorocitul. Ca de la general la general. Eris le 


ceruse să se întâlnească în această dimineață, 

alegând locul ca teren neutru. Din fericire, pe 
lordul său nu-l interesa cine patrula pe aici. 

Eris se uită la Rhys. 

— Presupun că îmblânzitorul tău de umbre a 
plecat şi-şi dă toată silinţa. 

Rhys nu spuse şi nu dezvălui nimic, iar Cassian 
îl imită. 

Ridicând din umeri, Eris continuă: 

— Adunând informaţii în loc să acţionăm, ne 
pierdem timpul. Ochii lui de chihlimbar scânteiară 
în umbra mărului. Indiferent ce lord al morţii le 
manipulează, dacă reginele umane intenţionează 
să ne fie un ghimpe în coaste, am putea pur şi 
simplu să ne ocupăm de ele acum. De toate. Tatăl 
meu ar fi obligat să îşi abandoneze planurile. Şi 
sunt sigur că ai putea să inventezi un motiv care 
nu are nimic de-a face cu mine sau cu ce ţi-am 
spus ca să le scuzi... absenţa. 

— Vrei să le omorâm pe regine? zise Cassian 
fără să gândească. 

Fu rândul lui Eris să nu spună nimic. 

Şi Rhys rămase tăcut. 

Cassian le aruncă o privire neîncrezătoare. 

— Dacă le omorâm pe regine, o să avem 
probleme mai mari ca niciodată. Războaiele au 
izbucnit şi din lucruri mai mărunte. Să ucidem o 
singură regină, ca să nu mai spun patru, ar fi o 
catastrofă. Toată lumea ar şti cine a făcut-o, 
indiferent ce motive am inventa ca să ne 
justificăm. 

Rhys îşi înclină capul. 

— Doar dacă suntem neglijenţi. 

— Glumeşti, îi spuse Cassian fratelui său. 

— Pe jumătate, zise Rhys, şi afişă un zâmbet 
care nu i se prea citi în privire. O distanţă 
periculoasă stătea la pândă în ochii lui. Dar Rhys 
se întoarse către Eris. Oricât de tentant ar fi să 
alegem calea uşoară, sunt de acord cu fratele meu. 
Este o soluţie simplă pentru problemele noastre 
curente şi a-i pune bețe în roate tatălui tău, însă ar 
crea un conflict mult mai grav decât ne-am 
aştepta. Rhys se uită cu atenţie la Eris. Ştii asta 
deja. 

Eris tot nu spuse nimic. 

Cassian privi spre cei doi, urmărindu-l pe Rhys 
punând totul cap la cap. 

— De ce îşi doreşte atât de mult tatăl tău să 
înceapă un război? întrebă Rhys cu seriozitate. 

— Ce motiv au toţi să meargă la război? Eris 
întinse o mână lungă şi subţire, lăsând petalele să i 
se adune în palmă. De ce nu semnează Vallahan 
tratatul? Granițele noii lumi încă nu au fost 
stabilite. 

— Beron nu are puterea militară să controleze 
Regatul Toamnei şi un teritoriu pe continent, spuse 
Cassian. 

Eris strânse petalele în pumn. 

— Cine spune că vrea pământ pe continent? 

El se uită la livadă, ca şi când ar fi vrut să 
demonstreze ceva. 

Se lăsă tăcerea. 

— Beron ştie că un alt război care-i face pe 
Spiriduşi să-şi concentreze forţele împotriva altor 
Spiriduşi ar fi catastrofic. Mulţi dintre noi ar fi şterşi 

de pe faţa pământului. Mai ales... Rhys îşi înclină 
capul ca să se uite la florile de măr. Mai ales pe 
aceia dintre noi care sunt slăbiţi. Şi, la final, ar 
rămâne cel puţin un regat neocupat, pe ale cărui 
pământuri goale le poate lua oricine. 

Eris se uită dincolo de livadă, la dealurile verzi 
şi galbene care străluceau în lumina soarelui. 

— Se spune că o bestie umblă acum prin 
ţinuturile astea. O bestie cu ochi verzi pătrunzători 
şi blană aurie. Unii oameni cred că trăieşte în 
forma asta monstruoasă de atâta vreme, că şi-a 
uitat-o pe cealaltă. Şi, cu toate că hoinăreşte pe 
aici, nu vede sau nu îi pasă de dezordine, 
nelegiuire sau vulnerabilitate. Până şi propria-i 
moşie a rămas în paragină, pe jumătate înghițită 
de spini, deşi se zvoneşte că singur a distrus-o. 

— De ajuns cu vorbele în doi peri! zise Cassian. 
Tamlin rămâne în trupul său de bestie şi, în sfârşit, 
primeşte pedeapsa pe care o merită. Şi ce dacă? 

Eris și Rhys se priviră în ochi. 

— Tot încerci de o vreme să-l faci pe Tamlin să 
se întoarcă. Dar nu se simte mai bine, nu-i aşa? 

Rhys îşi încordă maxilarul, afişând singurul 
semn de nemulţumire. 

Eris dădu din cap cu subiînţeles. 

— Pot să-l împiedic pe tata să se alieze cu 
Briallyn şi să înceapă războiul, pentru o vreme, 
însă nu pentru totdeauna. Poate câteva luni. Aşa 
că i-aş sugera îmblânzitorului tău de umbre să se 
grăbească. Să găsească o cale să discute cu 
Briallyn şi să afle ce îşi doreşte şi de ce. Să 
descopere dacă într-adevăr Koschei e implicat sau 

nu. În cel mai bun caz, o să-i oprim pe toţi. În cel 
mai rău, o să avem dovezi ca să justificăm orice 
conflict şi să câştigăm aliaţi de partea noastră, 
evitând vărsarea de sânge, care ar răvăşi încă o 
dată ţinuturile astea. Tata s-ar gândi de două ori 
înainte să se ridice împotriva unei armate mai mari 
şi mai puternice. 

— Te-ai transformat într-un mic trădător, spuse 
Rhys, stelele licărind în ochii lui. 

— Ţi-am zis cu ani în urmă ce-mi doresc, Mare 
Lord, răspunse Eris. 

să ia tronul tatălui său. 

— De ce? întrebă Cassian. 

Aparent, Eris înţelese la ce anume se referise, 
pentru că flăcările sfârâiră în ochii săi. 

— Din acelaşi motiv pentru care am lăsat-o pe 
Morrigan teafără la graniţă. 

— Ai lăsat-o acolo ca să sufere şi să moară! 
izbucni Cassian. 

Pietrele Siphon se aprinseră, iar el nu mai văzu 
decât chipul drăguţ al masculului, nu-şi mai simţi 
decât pumnul care-şi dorea să-l lovească. 

— Serios? îl şicană Eris. Poate ar trebui să o 
întrebi pe Morrigan dacă e adevărat. Cred că în 
sfârşit ştie răspunsul. Cassian îşi simţi capul 
învârtindu-se, mâncărimea neîndurătoare 
cuprinzându-l din nou, ca nişte degete care i se 
mişcau de-a lungul coloanei vertebrale, picioarelor 
şi pe scalp. Să mă anunţaţi când se întoarce 
îmblânzitorul de umbre, adăugă Eris înainte să 
dispară. 

Petalele trecură pe lângă ei ca un viscol de 
munte, iar Cassian se întoarse către Rhys. 

Însă Rhys privea din nou în gol, distras. Se uita 
la dealurile din depărtare ca şi când ar fi putut să 
vadă bestia care hoinărea pe acolo. 

Cassian îl văzuse de foarte multe ori pe 
Rhysand afundându-se în propria minte. Ştia că 
fratele lui era înclinat să se retragă, deşi părea să 
se simtă bine. Dar să fie atât de distras... 

— Ce se întâmplă cu tine? Cassian se scărpină 
în creştet. Loc nenorocit! 

Rhys clipi de parcă ar fi uitat că lângă el stătea 
Cassian. 

— Nimic, spuse, şi dădu o petală la o parte de 
pe mănuşa armurii. Nimic. 

— Mincinosule! Cassian îşi strânse aripile. 

Însă Rhys iar nu era atent. Nu spuse niciun 
cuvânt înainte să-i teleporteze acasă. 


* 


Nesta se holba la bezna roşiatică a scărilor. 

Lucrând în bibliotecă, se simţise la fel de rău 
ca în ziua precedentă, dar, din fericire, Merrill nu 
venise să o ia la rost din cauza volumului schimbat. 
Nu i se adresase decât lui Clotho, care doar o 
salutase indiferentă. Aşa că Nesta se ascunsese în 
întuneric, înconjurată de foşnetul hârtiilor, oprindu- 
se numai ca să-şi şteargă mâinile de praf. 
Preotesele trecuseră pe acolo ca nişte fantome, 
dar Nesta nu zărise părul şaten-arămiu şi ochii 


mari verzi-albaştri. 

Sincer, nu ştia de ce îşi dorea să o vadă pe 
Gwyn. Nu avea niciun drept să aducă în discuţie 
lucrurile pe care i le povestise Cassian despre 
atacul asupra templului. 

Însă Gwyn nu o căuta, iar Nesta nu îndrăznea 
să urce la al doilea nivel, să bată la uşa lui Merrill şi 
să vadă dacă Gwyn era acolo. 

Aşadar, singurii însoțitori erau liniştea, durerea 
şi vuietul din mintea ei. Poate vuietul o adusese 
lângă scări, în loc să o conducă în dormitor ca să 
se spele. Bezna o îmbia, provocând-o ca botul 
deschis al unei fiare grozave. Un wyrm, gata să o 
devoreze. 

Picioarele i se mişcară din propria voinţă şi se 
trezi păşind pe prima treaptă. 

Cobori şi tot cobori, cotind de nenumărate ori. 
Nesta ignoră trapa cu cele cinci găuri. Îşi impuse să 
nu se uite în jos când păşi cu grijă peste aceasta. 

Liniştea, vuietul şi nimic altceva... 

Nesta cobori o sută cincizeci de trepte înainte 
ca picioarele să-i tremure iarăşi. Scutindu-se de o 
altă căzătură, gâfâi pe scară, sprijinindu-şi capul de 
pietre. 

În liniştea asurzitoare, aşteptă ca treptele să 
nu se mai rotească în jurul ei. Şi, când lumea se 
opri din nou, se întoarse anevoios la etaj. 

Casa îi lăsase pe masă cina şi o carte. Aparent, 
ţinuse cont că în ziua precedentă îi ceruse o carte 
şi că Marele război i se părea prea plictisitoare. 
Titlul acesteia era potrivit de deocheat. 

— Nu ştiam că ai gusturi perverse, spuse Nesta 
crispându-se. 

Casa îi răspunse pregătindu-i cada. 

— Cină, baie şi o carte, zise Nesta cu voce tare, 
clătinându-şi capul aproape uimită. Este perfect. 
Mulţumesc! 

Casa nu zise nimic, dar când intră în baie, văzu 
că i se pregătise ceva special: în apă fuseseră 
amestecate uleiuri esenţiale ce miroseau a 
rozmarin şi lavandă. Ea inspiră parfumul frumos şi 
ametitor şi oftă. 

— Cred că s-ar putea să fii singura mea 
prietenă, spuse Nesta, apoi se scufundă în căldura 
primitoare din cadă. 

Aparent, Casa fu atât de mulţumită de 
cuvintele ei încât, de îndată ce se lăsă pe spate, pe 
lăţimea căzii apăru o tavă cu o felie uriaşă de tort 
de ciocolată. 


Capitolul 15 


Cel de-al şaptelea nivel al bibliotecii era 
descurajant. 

Stând lângă balustrada de piatră de la Nivelul 
Şase şi ţinând o carte pe care trebuia să o aşeze 
pe raft, Nesta se uită în întunericul atât de dens 
aflat la doar câţiva metri de ea, încât plutea ca o 
pătură de ceaţă ascunzând nivelurile de mai jos. 

Acolo jos era sălaşul cărţilor. Ştia asta, însă 
niciodată nu i se ceruse să coboare până la acele 
niveluri întunecate. Nu văzuse niciodată nicio 
preoteasă aventurându-se dincolo de locul în care 
se afla ea acum, uitându-se peste balustradă. In 


faţă, bezna îi făcea semn să coboare rampa, ca şi 

când ar fi fost o intrare în vreun puț întunecat al 
iadului. 

Corbii gemeni ai Hybernului erau morţi. Oare 
mai păta sângele lor pământul de dedesubt? Sau 
Rhysand şi Bryaxis şterseseră până şi acea ultimă 
urmă a lor? 

Întunericul părea să se înalțe şi să coboare ca 
şi când ar fi respirat. 

Părul i se ridică pe braţe. 

Bryaxis plecase. Fusese eliberată în lume. Nici 
măcar Feyre şi Rhysand, plecaţi la vânătoare, nu 
reuşiseră să găsească fiara care era însăşi Frica. 

Şi, totuşi, întunericul rămăsese. Pulsa umbrele 
ca nişte fuioare plutind în sus. 

Se uitase prea mult în adâncimile sale. Ar fi 
putut să-i întoarcă privirea. 

Însă nu se mişcă de lângă balustradă. Nu îşi 
amintea cum coborâse atât de mult şi nici ce carte 
mai ţinea încă în mâini. 

Era noaptea, era bezna care se lăsa după 
stingerea unei lumânări şi mai era şi asta. Nu doar 
adevărata absenţă a luminii, ci... un pântec. 
Pântecul din care ieşiseră şi unde aveau să se 
întoarcă toate formele de viaţă, nici bun, nici rău, 
ci doar întuneric, întuneric, întuneric. 

„Nesta!” 

Propriul nume pluti spre ea ca şi când s-ar fi 
ridicat din adâncimile unui ocean negru. 

„Nesta!” 

Îi alunecă de-a lungul oaselor, în sânge. 
Trebuia să se retragă. Să se îndepărteze. 


Întunericul pulsă, chemând-o. 

— Nesta! 

Ea se întoarse, aproape scăpând cartea peste 
margine. 

O văzu pe Gwyn uitându-se la ea. 

— Ce faci? 

Cu inima bătându-i năvalnic, Nesta se răsuci 
spre întuneric, dar... era doar atât. Un întuneric 
profund, prin care abia mai zărea subnivelurile de 
mai jos. Ca şi când bezna profundă şi de nepătruns 
ar fi dispărut. 

— Eu... 

Gwyn, cu braţele pline de cărţi, veni lângă ea 
şi se uită cu atenţie la întuneric. Nesta aşteptă 
mustrarea, batjocura şi neîncrederea, însă Gwyn o 
întrebă cu seriozitate: 

— Ce ai văzut? 

— De ce vrei să ştii? întrebă Nesta. Vezi lucruri 
în întunericul ăla? 

Vocea îi era slabă. 

— Nu, dar câteva dintre celelalte văd. Spun că 
bezna le-a atras chiar până în dreptul uşilor. 

Gwyn se cutremură. 

— Am văzut întuneric, reuşi Nesta să spună. 
Inima ei nu voia să se calmeze. Întuneric pur. 

Aşa cum nu mai văzuse de când se aflase în 
Cazan. 

Gwyn se uită la Nesta şi la prăpastia de 
dedesubt. 

— Ar trebui să mai urcăm. 

Nesta ridică volumul pe care încă-l ţinea în 
braţele tremurânde. 


— Trebuie să-l pun pe raft. 

— Lasă-l! spuse Gwyn cu suficientă autoritate, 
încât Nesta să scape volumul pe o masă de lemn 
închis la culoare. Preoteasa o atinse pe spate cu 
mâna, îndrumând-o spre rampă. Să nu te uiţi în 
spate, îi zise cu jumătate de gură. La ce nivele 
căruciorul tău? 

— La patru. 

Voi să se uite peste umăr, dar Gwyn o ciupi. 

— Nu te uita în spate, murmură Gwyn din nou. 

— Ne urmăreşte? 

— Nu, dar... Gwyn înghiţi zgomotos. Simt ceva. 
Parcă ar fi o pisică. Mică, inteligentă şi curioasă. Ne 
supraveghează. 

— Dacă glumeşti... 

Gwyn băgă mâna în buzunarul robei sale 
galbene şi scoase piatra albastră a preoteselor. 
Aceasta se aprinse, luminând ca soarele deasupra 
unei mări nu foarte adânci. 

— Grăbeşte-te, îi şopti, şi cele două măriră 
pasul, ajungând la cel de-al cincilea nivel. 

Nici o altă preoteasă nu se apropie şi nu fu 
nimeni să o audă pe Gwyn îndemnând-o pe Nesta 
să înainteze. 

Piatra din mâna ei licări. 

Mai făcură un ocol când urcară şi, când 
ajunseră la nivelul patru, acea prezenţă - senzaţia 
că era ceva în spatele lor - dispăru. 

Aşteptară să ajungă la căruciorul Nestei înainte 
ca Gwyn să-şi trântească volumele pe jos şi să se 
prăbuşească în cel mai apropiat fotoliu împodobit 
cu ciucuri. Mâinile îi tremurau, însă piatra albastră 


se stinsese din nou. 
227 


— Ce este asta? reuşi să o întrebe Nesta după 
ce fu nevoită să înghită de două ori. 

— Este o Piatră Invocatoare. Gwyn îşi desfăcu 
pumnul, dezvăluind piatra prețioasă din mâna ei. 
Seamănă cu pietrele Siphon ale illyrienilor, doar că 
e alimentată de puterea Mamei. Nu putem să o 
folosim ca să facem rău, ci doar ca să vindecăm şi 
să protejăm. 

— Nu... mă refer la întunericul ăla... 

Culoarea ochilor lui Gwyn se potrivea cu piatra 
ei aproape perfect. 

— Se spune că fiinţa care sălăşluia acolo, jos, a 
dispărut, dar eu cred că e posibil ca o parte din ea 
să fi rămas. Sau că a schimbat cumva întunericul. 

— Nu mi s-a părut aşa. Mi s-a părut... mai 
vechi. 

Gwyn ridică din sprâncene. 

— Crezi în asemenea lucruri? 

Nu o întreba asta cu un aer de superioritate, ci 
din pură curiozitate. 

— Eu... Nesta clipi. Nu ştii cine sunt? 

— Ştiu că eşti sora Marii Doamne. Că l-ai ucis 
pe regele Hybernului. Chipul lui Gwyn deveni 
solemn, chinuit. Că tu, la fel ca Lady Feyre, ai fost 
cândva muritoare. Om. 

— Cazanul m-a Creat. La ordinul regelui 
Hybernului. 

Gwyn îşi trecu degetele peste rotunjimea fină a 
Pietrei  Invocatoare şi aceasta se lumină la 
atingere. 

— Nu ştiam că e posibil aşa ceva. 

— Cealaltă soră a mea, Elain... Am fost forţate 
să intrăm în Cazan şi apoi transformate în Mari 
Spiriduşi. Nesta înghiţi din nou. Cazanul... mi-a dat 
o parte din el. 

Gwyn se uită la balustradă, la întunericul aflat 
la o distanţă impresionantă dedesubt. 

— Cine se aseamănă se adună. 

— Da. 

Gwyn clătină din cap, părul legănându-i-se. 

— Atunci, poate ar fi mai bine să nu mai cobori 
la Nivelul Şase. 

— E sarcina mea să pun cărţile pe rafturi. 

— Adu-i la cunoştinţă lui Clotho, şi ea o să se 
asigure că altcineva o să preia sarcina ta. 

— Mi se pare o laşitate. 

— Nu-mi doresc să aflu ce ar putea să iasă 
târându-se din întuneric dacă tu, Creată de Cazan, 
te temi. Mai ales dacă... tu atragi aşa ceva. 

Nesta se aşeză pe scaunul de lângă fotoliul în 
care stătea Gwyn. 

— Nu sunt războinică. 

— L-ai ucis pe regele Hybernului, repetă Gwyn. 
Cu cuțitul îmblânzitorului de umbre. 

— Eram furioasă şi am avut noroc, recunoscu 
Nesta. Şi am promis să-l ucid pentru ce ne-a făcut 
- mie şi surorilor mele. 

O preoteasă trecu pe lângă ele, le văzu stând 
comod şi se grăbi. In aer, frica ei lăsă un miros ca 
de mâncare arsă. 

Gwyn oftă. N 

— Ea este Riven. Incă o deranjează să intre în 


contact cu străinii. 

— Când a sosit? 

— Cu opt ani în urmă. 

Nesta tresări, dar ochii lui Gwyn se umplură de 
amărăciune când îi explică: 

— Aici nu ne bârfim unele pe celelalte. Doar 
noi alegem dacă să ne spunem sau să ne păstrăm 
poveştile. Numai Riven, Clotho şi Marele Lord ştiu 
ce i s-a întâmplat. Ea nu vrea să vorbească despre 
asta. 

— Şi nu a ajutat-o nimeni? 

— Nu sunt la curent cu informaţiile astea. Ştiu 
ce resurse ne sunt puse la dispoziţie, dar nu mă 
priveşte dacă Riven le-a folosit. 

După grija întipărită acum pe chipul lui Gwyn, 
Nesta îşi dădu seama că ea folosise acele servicii 
sau că măcar încercase. 

Gwyn îşi dădu părul după urechile ascuţite. 

— Am vrut să te caut ieri şi să îţi mulţumesc 
din nou pentru că ai înlocuit cartea, dar m-am lăsat 
prinsă de treburile pentru Merrill. Ea îşi înclină 
capul. Îţi sunt datoare. 

Nesta îşi masă coapsa din cauza crampei 
insistente. 

— Pentru nimic. 

Gwyn observă mişcarea. 

— Ce-ai păţit la picior? 

Nesta îşi încleştă dinţii. 

— Nimic. Mă antrenez în fiecare dimineaţă cu 
Cassian. Generalul Marelui Lord, o lămuri ea, 
pentru că habar nu avea dacă Gwyn îl cunoştea. 

— Ştiu cine este. Toată lumea ştie. Era 
imposibil să-i citească chipul lui Gwyn. De ce te 
antrenezi cu el? 

Nesta îşi scutură câteva fire de praf de pe 
genunchi. 

— Hai să spunem că mi s-au prezentat mai 
multe opţiuni, toate menite... să-mi schimbe 
comportamentul. Să mă antrenez cu Cassian 
dimineaţa şi să lucrez aici după-amiaza mi s-a 
părut cea mai acceptabilă. 

— De ce trebuie să-ţi schimbi 
comportamentul? 

Gwyn chiar nu ştia în ce epavă groaznică se 
transformase Nesta. 

— E o poveste lungă. 

Gwyn păru să-i simtă reticenţa. 

— Ce fel de antrenament este? Pentru lupte? 

— Acum nu fac decât o mulţime de exerciţii de 
încălzire şi pentru echilibru. 

Ea făcu un semn din cap spre piciorul Nestei. 

— Îţi provoacă dureri? 

— Da, atunci când nu eşti deloc obişnuit cu aşa 
ceva, ca mine. 

Era jalnică şi nu avea deloc energie. 

Alte două preotese trecură pe lângă ele şi, 
aparent, prezenţa uneia fu suficientă încât să o 
facă pe Gwyn să sară în picioare. 

— Ei, bine, ar trebui să mă întorc la Merrill, 
afirmă ea, fără urmă de solemnitate în glas. Dădu 
din cap spre puţul abisal. Fereşte-te de probleme! 

Gwyn se întoarse pe călâie, albastrul licărind în 
mâna ei. 

— De ce nu porţi piatra pe cap, ca restul? 
spuse Nesta fără să gândească prea mult când zări 
lucirea albastră. 

Gwyn băgă piatra în buzunar. 

— Pentru că nu merit. 


— Doar atât o să facem? întrebă Nesta a doua 
zi dimineaţă în ringul de antrenament, când se 
termină de executat ceea ce Cassian numise „o 
genuflexiune politicoasă”. Exerciţii de echilibru şi 
încălzire? 

Cassian îşi încrucişă braţele. 

— Câtă vreme nu reuşeşti să-ţi păstrezi 
echilibrul, da. 

— Nu cad atât de des! 

O făcea doar la câteva minute. 

Cu un gest, îi indică să mai execute o 
genuflexiune. 

— Tot îţi laşi greutatea pe piciorul drept în 
poziţie verticală. lţi fortezi şoldurile şi piciorul drept 
îți alunecă un pic într-o parte. Centrul tău de 
greutate nu e unde trebuie. Până nu rezolvăm 
problema asta, nu ai să începi nici un alt exerciţiu 
mai intens, indiferent cât de agilă eşti. N-ai face 
decât să te răneşti. 

Nesta expiră când mai făcu o genuflexiune, 
piciorul drept îndoindu-se sub ea când se lăsă în 
jos. Arsura îi străbătu coapsa şi genunchiul stâng. 
Câte plecăciuni exersase sub privirea atentă a 


mamei sale? Uitase cât erau de solicitante. 

— De parcă tu ai o poziţie perfectă. 

— Chiar am. Aroganţa şi încrederea îi însoțeau 
fiecare cuvânt. Mă antrenez din copilărie. Nu mi s-a 
dat niciodată ocazia să-mi însuşesc o postură 
incorectă. Tu trebuie să renunţi la douăzeci şi cinci 
de ani de obiceiuri proaste. 

Cu picioarele tremurânde, Nesta reveni în 
poziţia verticală. Se gândi să profite de înţelegerea 
dintre ei şi să-i poruncească să nu o mai oblige 
niciodată să facă genuflexiuni. 

— Şi îţi place cu adevărat să te antrenezi şi să 
faci exerciţii la nesfârşit? 

— Încă două şi am să-ţi zic. 

Mormăind, Nesta se supuse. Doar pentru că se 
săturase să fie slabă ca un pisoi miorlăit, aşa cum îi 
spusese cu câteva seri în urmă. 

— Bea nişte apă! îi zise Cassian după ce 
termină. Razele soarelui se abăteau necruţător 
asupra lor. 

— Nu am nevoie să-mi spui tu când să beau! 
se răsti ea. 

— Atunci nu ai decât să leşini! 

Nesta îi întâlni ochii căprui şi chipul serios şi 
bău apa. Ca să nu i se mai învârtă capul, îşi spuse 
în sinea ei. După ce goli un pahar, Cassian zise: 

— O femelă necăsătorită m-a adus pe lume 
într-o colonie care face Windhaven să pară un 
paradis tolerant, primitor. A fost alungată pentru 
că a făcut un copil din flori şi forţată să mă nască 
singură într-un cort, în toiul iernii. 

Groaza o străbătu. Ştiuse de originea umilă a 


lui Cassian, dar cruzimea pe care o îndurase... 

— Şi tatăl tău? 

— Te referi la rahatul care a siluit-o şi apoi s-a 
întors la soţia şi familia lui? Cassian râse rece, aşa 
cum rareori îl auzea. El n-a păţit nimic. 

— Aşa se întâmplă mereu, zise Nesta cu 
răceală şi blocă imaginea feţei lui Tomas. 

— Aici situaţia este alta, rosti Cassian pe un 
ton grav, de parcă ar fi simţit încotro se îndreptau 
gândurile ei. Cassian îi arătă oraşul de dedesubt, 
ascuns de munte şi de Casa care bloca priveliştea. 
Rhys a schimbat legile. În Regatul Nopţii şi în 
Illyria. Chipul i se înăspri şi mai mult. Dar tot e 
necesar ca supravieţuitorul să-şi spună povestea. 
Şi în locuri ca Illyria, îi fac viaţa un iad oricărei 
femele care îndrăzneşte aşa ceva. Li se pare o 
trădare. 

— Este scandalos! 

— Toţi suntem Fae. Uită de Marii Spiriduşi sau 
de prostiile cu spiriduşii de rang inferior. Toţi 
suntem nemuritori sau aproape nemuritori. Pentru 
noi, schimbările se produc lent. Ceea ce reuşesc 
oamenii în zeci de ani, noi reuşim în secole. Sau 
mai mult, dacă locuieşti în Illyria. 

— Atunci de ce îţi baţi capul cu illyrienii? 

— Pentru că am luptat din răsputeri ca să le 
dovedesc valoarea mea. Ochii îi scânteiară. Ca să 
le demonstrez că mama a adus ceva bun pe lumea 
asta. 

— Unde este acum? 

Până în acest moment, nu mai vorbise despre 
ea. 

Pleoapele îi zvâcniră aşa cum Nesta nu mai 
văzuse niciodată. 

— Am fost luat de lângă mama când aveam 
trei ani. Aruncat în zăpadă. Şi, în aşa-zisa ei 
condiţie mizerabilă, a devenit prada altor monştri. 
Stomacul Nestei se răsuci la fiecare cuvânt. Le-a 
făcut muncile grele până când a murit singură şi... 
Gâtul i se strânse. Atunci eram în Windhaven şi nu 
destul de puternic încât să mă întorc să o ajut. Să o 
aduc într-un loc sigur. Rhys încă nu era Mare Lord, 
Şi niciunul dintre noi nu putea face nimic. 

Nesta nu prea ştia cum ajunseseră să 
vorbească despre asta. 

Şi Cassian îşi dădea seama că discuţia 
ajunsese cam departe. N 

— E o poveste pentru altădată. Insă ce am vrut 
să-ți explic este că, tot timpul, în toate momentele 
groaznice, antrenamentul m-a echilibrat. M-a 
călăuzit. Când am avut o zi proastă, când am fost 
scuipat, lovit cu pumnii sau alungat, când am 
condus armate şi am pierdut războinici buni, când 
Rhys a fost luat de Amarantha - în toiul tuturor 
întâmplărilor, antrenamentul a fost unicul element 
stabil. leri ai spus că exerciţiile de respiraţie te-au 
ajutat. Mă ajută şi pe mine. Au ajutat-o pe Feyre. 
Ea urmări zidul înălțându-se în ochii lui, cuvânt cu 
cuvânt, de parcă masculul ar fi aşteptat ca Nesta 
să-l doboare. Să-l sfâşie şi pe el. N-ai decât să 
înţelegi ce vrei, dar este adevărat. 

Ruşinea uleioasă şerpui prin ea. Nesta îl făcuse 
să devină defensiv. 

Greutatea o apăsa. Începea să-i roadă 
măruntaiele. 

Aşa că Nesta spuse: 

— Arată-mi altă serie de mişcări. 

Cassian se uită la chipul ei preţ de o secundă, 
cu privirea la fel de bântuită, şi începu următoarea 
demonstraţie. 


Casei îi plăceau romanele de dragoste. Nesta 
rămase trează mai târziu decât ar fi trebuit, ca să-l 
termine pe cel pe care i-l lăsase cu o zi în urmă, iar 
când se întoarse în cameră, văzu că o aştepta un 
altul. 

— Nu-mi spune că, într-un fel, le citeşti! 

Răsfoi volumul de pe noptieră. 

Drept răspuns, alte două cărţi apărură pe 
suprafaţa de lemn, una mai vulgară decât cealaltă. 

Nesta chicoti. 

— Cred că aici, sus, plictiseala e la cote 
maxime! 

O a treia carte căzu peste celelalte. 

Nesta râse din nou, scoțând un sunet grav, 
răguşit. Nu îşi aducea aminte când râsese ultima 
dată cu adevărat, din tot sufletul. 

Poate înainte de moartea mamei. Odată ajunşi 
săraci, în mod sigur nu mai avusese niciun motiv 
să râdă. 

Nesta dădu din cap spre masă. 

— Fără cină în seara asta? 

Uşa de la dormitorul ei se deschise ca să 
dezvăluie holul slab luminat. 

— Am avut destul de-a face cu el pentru o zi. 

Abia reuşise să i se mai adreseze lui Cassian 
restul lecţiei, nefiind în stare să nu se mai 
gândească la faptul că el ridicase un zid fără ca ea 
să rostească măcar un cuvânt, anticipând că urma 
să-l hărţuiască, presupunând că era atât de 
îngrozitoare, încât nu putea să poarte o 
conversaţie normală. Că l-ar fi luat peste picior 
vorbind despre mama lui şi durerea lor. 

— Aş prefera să rămân aici. 

Uşa se deschise şi mai mult. 

Nesta oftă. O durea stomacul de foame. 

— Eşti la fel de băgăreaţă ca toţi ceilalţi, 
mormăi ea, şi se îndreptă spre sufragerie. 

Cassian stătea singur la masă, soarele care 
apunea poleindu-i părul negru în nuanţe de roşu şi 
auriu, strălucind prin aripile lui frumoase. Pentru o 
secundă, înţelese dorinţa lui Feyre de a picta 
lucruri - de a surprinde astfel de privelişti şi a le 
păstra pentru totdeauna. 

— Cum a fost în bibliotecă? o întrebă Cassian 
când ea ocupă locul de lângă el. 

— Nimic nu a încercat să mă mănânce astăzi, 
deci a fost bine. 

Un pahar cu apă şi o farfurie cu friptură de 
porc şi fasole verde apărură în faţa ei. 

Totuşi, el înlemnise. 

— A încercat ceva să te mănânce în altă zi? 


237 


— Ei, bine, nu s-a apropiat suficient încât să 
încerce, dar asta a fost impresia generală pe care 
mi-a lăsat-o. 

Cassian clipi, pietrele lui Siphon licărind. 

— Povesteşte-mi! 

Nesta se întrebă dacă spusese ce nu trebuia, 
dar îi povesti incidentul cu întunericul şi termină cu 
ajutorul oferit de Gwyn. Nu o mai văzuse pe 
preoteasă după aceea, dar, la sfârşitul zilei, văzuse 
în căruciorul ei un bilet pe care scria „Doar un 
avertisment prietenos să nu te apropii de nivelurile 
cele mai de jos!” 

Nesta  pufnise, împăturind biletul, dar îl 
păstrase în buzunar. 

In faţa ei, Cassian era palid. 

— Ai văzut-o o dată pe Bryaxis, rupse Nesta 
tăcerea. 

— De câteva ori, zise el în şoaptă. Pielea lui 
căpătase o nuanţă verzuie. Ştiu că ar trebui să o 
vânăm în continuare pe Bryaxis. Nu e bine că 
umblă liberă prin lume, dar nu cred că aş suporta 
să o reîntâlnesc. 

— Cum a fost? 

El îi întâlni privirea. 

— Ca în cele mai groaznice coşmaruri ale mele. 
Şi nu mă refer la fobiile jalnice. Mă refer la cele mai 
profunde şi primare frici. l-am dus în Temniţă pe 
câţiva dintre cei mai răi şi mârşavi monştri, dar 
erau monştri în toate sensurile cuvântului. Este... 
Dacă nu a văzut, nu cred că cineva poată să 
înţeleagă cum este. 

Cassian se uită din nou la Nesta, iar ea îşi dădu 
seama că se pregătea pentru veninul ei. 

Monstru - ea era un monstru. Conştientizarea 
acestui lucru o răni profund. 

— Ce fel de creaturi ai dus în Temniţă? întrebă 
Nesta, sperând că avea să vadă că nu intenţiona 
să-şi bage nasul în treburile lui doar ca să-i facă 
rău. 

Cassian luă o gură de mâncare - semn bun că 
măcar era un subiect de discuţie acceptabil. 

— Când trăiai în lumea oamenilor, aveaţi 
legende despre fiarele de temut şi zânele care te 
măcelăreau dacă reuşeau să treacă de zid, nu-i 
aşa? Creaturi care se strecurau pe ferestrele 
deschise ca să bea sângele copiilor? Care erau atât 
de malefice şi de crude încât nu puteai să speri că 
poţi să scapi de răutăţile lor? 

| se ridicară firicelele de păr de pe gât. 

— Da! 

Poveştile acelea o descurajaseră şi îngroziseră 
dintotdeauna. 

— Se bazau pe adevăr, pe fiinţe vechi, aproape 
primordiale, care au existat aici înainte ca Marii 
Spiriduşi să se împartă în regate, înainte de Marii 
Lorzi. Unii le spun Primii Zei. Erau fiinţe care mai că 
nu aveau o formă fizică, dar aveau o inteligenţă 
răutăcioasă. Oamenii şi spiriduşii erau prada lor. 
Cele mai multe au fost vânate şi mânate să se 
ascundă sau au fost întemniţate cu secole în urmă. 
Dar câteva au rămas, stând la pândă în colţurile 
uitate ale ținutului. Cassian mai înghiţi o gură de 


mâncare. Când aveam aproape trei sute de ani, 

una dintre fiare a apărut din nou, ieşind de sub 
rădăcinile unui munte. Inainte să ajungă în Temniţă 
şi să-şi piardă puterile din cauza asta, Lanthys 
putea să se transforme în vânt şi să te lase fără 
aerul din plămâni sau în ploaie şi să te înece pe 
uscat; putea să-ţi ia pielea de pe trup din câteva 
mişcări. Nu şi-a arătat niciodată adevărata formă, 
dar, când l-am înfruntat, a ales să se înfăţişeze ca 
o ceaţă învolburată. A dat naştere unei rase de 
fiinţe care încă ne creează probleme şi care au 
dus-o bine sub domnia Amaranthei - Bogge. Însă, 
în comparaţie cu Lanthys, Bogge sunt mai puţin 
periculoase, sunt nişte simple umbre. Dacă răul 
întrupat există, el este. E nemilos şi nu deosebeşte 
binele de rău. Pentru Lanthys nu contează nimeni 
altcineva, iar noi toţi suntem prada lui. Metodele 
prin care ucide sunt creative şi lente. 

Nestei i se răci sângele în vene. 

— Cum ai prins o asemenea creatură? 

Cassian se atinse pe gât, acolo unde o cicatrice 
i se întindea sub ureche. 

— Am aflat repede că nu aş putea să-l înving 
niciodată în luptă sau prin magie. Încă mai am 
cicatricea care o dovedeşte. Masculul zâmbi cu 
sfială. Aşa că i-am folosit aroganţa împotriva lui. L- 
am flatat şi tachinat să se închidă într-o oglindă 
vrăjită cu lemn de frasin. Am pus rămăşag că 
oglinda o să-l ţină prizonier, iar Lanthys m-a 
contrazis. A ieşit din oglindă, bineînţeles, dar, între 
timp, eu l-am aruncat pe mizerabil în Temniţă. 

Nesta ridică o sprânceană. El îi aruncă un 


zâmbet tăios care nu i se citi în privire şi spuse: 
240 


— Până la urmă, nu sunt doar o brută. 

Nu, nu era, deşi Nesta i-o zisese, dar nu Îl 
crezuse niciodată aşa... 

— Dintre toţi cei din Temniţă, de Lanthys mi-e 
groază dacă ar găsi o cale de scăpare, continuă 
Cassian. 

— S-ar putea întâmpla să evadeze? 

— Nu cred, slavă Cazanului! Din Temniţa aia 
nu se poate scăpa. Decât dacă eşti Amren. 

Nesta nu voia să vorbească despre Amren. Sau 
să se gândească la ea. 

— Ai spus că i-ai închis şi pe alţii acolo. 

Intr-o oarecare măsură, nu voia să afle. 

El ridică din umeri, de parcă faptele lui 
remarcabile nu ar fi avut nicio însemnătate. 

— Am închis-o pe Lubia cea cu şapte capete, 
care a făcut greşeala de a ieşi din peşterile 
oceanului adânc pentru a vâna fete de-a lungul 
coastei de vest. Pe Annis cea albastră, la care era 
groaznic să te uiţi - avea o piele de culoarea 
cobaltului, gheare de fier şi, ca Lubia, prefera 
carnea de femeie. Măcar Lubia îşi înghiţea rapid 
prada. Annis... nu se grăbea. In privinţa asta, 
semăna cu Lanthys. Cassian înghiţi şi trase de 
gulerul bluzei ca să dezvăluie o altă cicatrice, pe 
cea înfiorătoare şi groasă de deasupra pectoralului 
stâng şi pe care Nesta o zărise cu o zi în urmă în 
ringul de antrenament. Atât a mai rămas, dar 
Annis mi-a sfâşiat pieptul cu ghearele ei de fier şi 
era aproape de inima mea când a intervenit Azriel. 
Aşa că presupun că amândoi am reuşit să o 

prindem. Cassian bătu uşor cu degetele în masă. ŞI 
apoi a mai fost... 

— Am auzit destul, spuse ea abia respirând. N- 
am să dorm la noapte. Nesta clătină din cap şi mai 
luă o gură de mâncare. Nu ştiu cum rezişti, după 
ce ai înfruntat atâtea. 

Masculul se rezemă de spătarul scaunului. 

— Inveţi să trăieşti cu asta. Să blochezi ororile 
din gândurile pe care le ai în prezent. Dar tot 
pândesc acolo, într-un ungher al minţii, adăugă un 
pic cam repede. 

Nesta îşi dorea să fi ştiut cum să facă aşa ceva: 
cum să împingă toate gândurile care o devorau în 
spatele unui zid sau într-o gaură din ea, ca să le 
îngroape adânc. 

— Crezi că întunericul din bibliotecă... a 
reacţionat anume la tine? întrebă Cassian în 
şoaptă. Din cauza puterilor tale? 

— Nu am nicio putere, minţi ea. 

Antrenamentul cu Amren oricum nu o ajutase 
câtuşi de puţin să le înţeleagă. 

— Atunci, cine a lăsat urma pe trepte? 

Nesta nu se deranjă să pară amabilă. 

— Poate Lucien. Focul îi curge prin vene. 

— A zis că focul tău e diferit de al lui. Că, într- 
un fel, arde rece. 

— Deci poate ar trebui să mă arunci în Temniţa 
aia. 

El îşi lăsă furculita pe masă. 

— N-am făcut decât să-ţi adresez o întrebare. 

— Contează dacă am puteri? 

Cassian clătină din cap cu un amestec de 
admiraţie şi dezgust. 

— Poate că te-ai născut om, dar eşti un 
spiriduş pur. Răspunzi întrebărilor cu întrebări şi 
eviţi un răspuns cinstit. 

— Nu-mi dau seama dacă e un compliment sau 
nu. 

— Nu este. Dinţii îi licăriră. Puterile pe care le 
ai nu sunt dintre cele care ar trebui să 
lâncezească. Trebuie să ţi le manifeşti, să te 
antrenezi... 

— Făcând întinderi şi exerciţii pentru echilibru? 

El îşi încleştă maxilarul. 

— Ce s-a întâmplat cu tine şi cu Amren? 

— De ce-mi pui atât de multe întrebări în seara 
asta? 

— Pentru că vorbim ca oamenii normali şi 
vreau să aflu. Totul. 

Nesta se ridică de la masă şi se îndreptă spre 
uşă. 

— De ce contează pentru tine? 

— Hai să nu dezgropăm securea, Nes. 

— Nu mi-am dat seama că am îngropat-o, îi 
spuse peste umăr. 

— Prostii! 

— Asta-i partea în care îmi aduci aminte că 
toată lumea mă urăşte şi eu plec. 

Cassian se ridică de pe scaunul său şi, din trei 
paşi, îi blocă drumul spre uşă. Nesta uitase cât era 
de rapid şi grațios, în ciuda staturii lui. De sus, se 
încruntă la ea. 

— Pentru mine nu a contat niciodată dacă ai 
luat jumătate din puterea Cazanului sau doar un 
strop. Nici acum nu contează. 

— De ce? Nesta nu se putu abţine să nu 
întrebe. De ce te mai deranjezi? 

Trăsăturile lui se înăspriră. 

— De ce mi-ai rămas alături când l-am 
înfruntat pe regele Hybernului în timpul ultimei 
bătălii? îi zise el, de parcă ar fi fost un răspuns. 

Nesta nu putea să facă faţă discuţiei, expresiei 
chipului său. 

— Pentru că am fost o nesăbuită, spuse, şi 
trecu pe lângă el. 

— De ce te temi? o întrebă Cassian, urmând-o 
pe hol. 

Ea se opri brusc. 

— Nu mă tem de nimic. 

— Mincinoaso! 

Nesta se întoarse lent şi-l lăsă să vadă fiecare 
strop de mânie ce se unduia prin ea. 

Ochii lui Cassian străluciră cu o satisfacţie 
sălbatică. 

Pietrele lui Siphon se aprinseră, aruncând pe 
pereţi o lumină roşie care semăna cu sângele 
vărsat. Rânjind batjocoritor, gura i se strâmbă într- 
o parte. 

— Ştii cum îţi lucesc ochii când puterea ta se 
ridică la suprafaţă? Ca oţelul topit. Ca focul 
argintiu. 

Intenţionat o provocase, ca să-şi arate puterea. 

Nesta îşi strânse degetele în pumni pe lângă 
corp şi făcu un pas spre el. Cassian nu dădu înapoi. 
Ea mai înaintă un pas. Şi încă unul. 

Până când ajunse atât de aproape încât, dacă 
ar fi răsuflat greoi, pieptul i s-ar fi atins uşor de al 
lui. Până îşi dezgoli dinţii în faţa masculului care 
încă rânjea. 

Cassian o evaluă. Se uită în ochii ei şi şopti 
„Frumos”. 

Nu o împiedică să-i atingă pieptul cu mâna şi 
nici când îl împinse cu spatele în perete, impactul 
făcându-l să-şi întindă aripile. Se tot uită, 
minunându-se - flămând. 

Nesta nu îşi dori, nu putu să se mişte când 
Cassian se aplecă să îi şoptească la ureche: 

— Prima dată când am văzut expresia asta pe 
chipul tău, erai încă om. Incă om, şi aproape că am 
îngenuncheat înaintea ta. Respirația lui îi mângâie 
urechea, iar ea nu se putu abţine să nu închidă 
ochii. Îi simţi zâmbetul pe tâmplă. Puterea ta este 
un cântec, unul pe care am aşteptat foarte mult 
să-l aud, Nesta. Modul în care îi rosti numele, 
accentuând a doua silabă, o făcu să-şi arcuiască 
uşor spatele. Era de parcă masculul şi-ar fi 
imaginat că muşca alte părţi din ea. Insă doar 
mâna ei le apropia trupurile. Doar mâna ei, acum 
strângându-i cămaşa sub care inima lui bătea cu 
putere. 

Până când Cassian se aplecă doi centimetri şi- 
şi trecu delicat nasul peste pielea gâtului ei. Sub 
mâna Nestei, pieptul lui se umflă când trase aer în 
piept, inspirându-i parfumul. 

245 


Prea departe. Nu ar fi trebuit să-şi permită să 
ajungă atât de departe cu el, să-l lase să se 
apropie atât de mult. 

Totuşi, nu putea să se îndepărteze. Nu putea 
decât să-l lase să-şi plimbe din nou nasul pe gâtul 
ei. Nevoia imperioasă de a-şi lipi trupul de al lui, de 
a-i simţi căldura şi bărbăţia pătrunzând-o, mai că-i 
tulbura gândirea. 

Totuşi, Cassian îşi lăsă mâinile pe lângă corp 
de parcă ar fi aşteptat ca ea să-i acorde 
permisiunea. 

Nesta îşi înclină capul pe spate - suficient cât 
să-i vadă trăsăturile. 

Genunchii aproape i se clătinară de dorinţa 
care le traversa - dorinţa lichidă şi neînduplecată, 
aţintită asupra ei. 

Nu reuşi să respire când se înecă în acea 
privire, când părţile sensibile inferioare ale trupului 
se strânseră şi începură să zvâcnească, sânii 
devenindu-i grei şi dureroşi. Simţind mirosul acela, 
şi nările lui se umflară. 

Nu putea. Nesta nu putea să îi facă asta lui 
Cassian. Nu putea să-şi facă aşa ceva. 

Nu putea, nu putea, nu putea... 

Nesta voi să-şi ia mâna de pe pieptul lui 
Cassian, dar masculul i-o acoperi cu a lui. Işi trecu 
degetul mare peste dosul mâinii ei şi simpla 
atingere a pielii bătătorite o făcu să scrâşnească 
din dinţi, să nu mai gândească, să nu mai respire... 

— Ştii la ce am să mă gândesc în seara asta? îi 
şopti Cassian la ureche. 

Probabil că scosese un mic sunet, pentru că el 
zâmbi când se dădu la o parte şi-i eliberă mâna. 

Absența căldurii lui, a parfumului său, fu ca o 
găleată cu apă rece ca gheaţa. 

El zâmbi crud, provocator. 

— Am să mă gândesc la expresia de pe faţa ta. 
Mai făcu un pas pe hol. Mereu mă gândesc la asta. 


* 


Nesta nu putea să doarmă. Cearşafurile o 
înfierbântau, o înăbuşeau şi o sufocau, căldura lor 
făcând-o să transpire. 

„Mereu mă gândesc la expresia de pe faţa ta”. 

Zăcea întinsă pe întuneric şi respira greoi, 
înfierbântată şi plină de dureri. 

Abia reuşise să se concentreze la ce citea când 
se întorsese în camera ei. Şi acum i se părea că se 
foise în pat ore în şir. 

„Mereu mă gândesc la expresia de pe faţa ta”. 

Îl vedea pe Cassian în patul lui, întins ca un 
rege întunecat, apucându-şi bărbăţia şi strângând- 
O... 

Reuşi să şoptească: „Întoarce-te la răsărit”. 

Nu ştia dacă o asculta sau nu Casa. Nu află 
dacă înţelegea de ce voia intimitate când îşi plimbă 
mâna pe cămaşa de noapte, alunecarea mătăsii pe 
piele fiind aproape de nesuportat. 

Gemu în pernă când îşi strecură degetele între 
picioare, brusc alunecoase din cauza umezelii 
adunate acolo, care nu dispăruse de când o lăsase 


singură pe hol. Şoldurile i se arcuiră la atingere şi 

ea strânse din dinţi, scoțând un şuierat prelung în 
clipa în care degetele îi alunecară în centrul 
dureros, care zvăcnea. 

„Mereu mă gândesc la expresia de pe faţa ta”. 

Se pătrunse şi mai adânc, zvârcolindu-se, 
nereuşind să uite chipul lui Cassian, acea jumătate 
de zâmbet, lumina din ochii săi. Trupul puternic şi 
aripile frumoase. Işi retrase degetele până la 
unghii şi, când le înfipse din nou, mâna lui Cassian 
fu cea pe care şi-o imagină şi o simţi acolo. 
Cealaltă mână a lui îi cuprinse sânul, strângând cu 
putere, aşa cum prefera ea, o durere uşor ascuţită, 
ca să sporească plăcerea. 

Mâna lui Cassian era cea de care se freca, 
muşcându-şi buza ca să nu geamă. Mâna lui 
Cassian fu cea care o aduse pe culmile plăcerii şi îi 
oferi o descătuşare atât de intensă, încât mai că 
strigă. Mâna lui Cassian fu cea care alunecă în ea, 
de nenumărate ori, provocându-i orgasm după 
orgasm, până când Nesta rămase epuizată şi 
gâfâind pe pat, întunericul fiind singurul tovarăş. 


Capitolul 16 


Cassian nu dormise bine. 

Era greu să doarmă bine când fusese atât de 
excitat, încât simţise nevoia să se satisfacă nu o 
dată, ci de trei ori, doar ca să se calmeze naibii 
suficient cât să închidă ochii. Dar se trezise în zori 
tânjind după ea, cu parfumul ei încă în nări şi un alt 
orgasm abia îl liniştise. 

Îi spusese exact ce intenţionase să facă în 
noaptea precedentă, dar să întâlnească privirea 
Nestei peste masa cu micul dejun fusese mai 
stânjenitor decât anticipase. 

Ajunsese înaintea lui la masă şi citise o carte în 
timp ce mânca. Acum era închisă, dar, după cotor, 
el îşi dădu seama că era unul dintre romanele de 
dragoste care ei îi plăceau atât de mult. 

— Ce citeşti? întrebă Cassian ca să rupă 
tăcerea. 

Culoarea înflori în obrajii palizi ai Nestei şi 
masculul ar fi putut jura că a făcut un efort să se 
uite în ochii lui. 

— Un roman de dragoste. 

— Asta am înţeles. Despre ce e vorba? 

Ea îşi plecă repede privirea, dar rozaliul îi 
rămase în obraji. 

Cassian ştia că nu avea nicio legătură cu 
lectura. 

Însă îşi ridică din nou ochii la el şi coloana îi 
înţepeni, ca şi când s-ar fi străduit din răsputeri să 
îl privească. Nesta strânse furculita cu putere şi 
când masculul îi văzu degetele, ea îşi ascunse 
mâna sub masă. 

Ca şi când ar fi fost dovada incendiatoare. 

Sângele i se încălzi în vene când îşi dădu 
seama de ce roşea Nesta, de ce se ruşina... 
Cassian îşi impuse să inspire adânc şi regulat. 
Trebuiau să se antreneze împreună în următoarele 
două ore. Nu era doar inutil, ci şi nepotrivit să fie în 
centrul atenţiei în ringul de antrenament. 

Însă asta nu-l împiedică să-şi imagineze mâna 
între picioarele ei, trupul ei tânjind la fel de mult ca 
al lui să se elibereze, felul în care probabil îşi 
muşcase şi ea buza, ca să nu strige. Bărbăţia i se 
învârtoşă, împingându-se în materialul pantalonilor 
până în pragul durerii. 

Cassian se foi pe scaunul său, încercând să-şi 
facă loc, dar nu reuşi decât să se atingă de 
cusătura dură, frecarea fiind suficientă încât să-l 
determine să strângă din dinţi. 

Trebuiau să se antreneze. 

— Cartea, spuse Nesta cam fără suflare, este 
despre... Nările i se umflară şi privirea i se înceţoşă 
un pic. O carte. 

— Interesant, murmură Cassian. Pare grozavă. 

Trebuia să iasă din încăperea asta şi să-şi 
rezolve problema înainte să urce în camera lui. 
Căldura dintre ei nu-şi avea locul în antrenament. 
Unde naiba era Az când avea nevoie de el? Cassian 
jucase ani întregi rolul de „tampon” pentru Mor - 
unde dracu’ era când avea nevoie de ea? 

Dar nu se putea ridica de pe scaun. Dacă s-ar fi 
ridicat, Nesta ar fi văzut exact ce efect avusese 
asupra lui. Asta dacă nu simţise şi nu înţelesese 
deja de ce el îşi schimbase mirosul. Şi, dacă s-ar fi 
uitat la umflătura din pantalonii lui, cu aceeaşi 
căldură în ochi ca în seara precedentă, căldura pe 
care o simţise Cassian doar imaginându-şi-o, ar fi 
putut să se facă de râs. 

Era dispus să-şi asume riscul. Trebuia să şi-l 
asume, înainte să o întindă pe masă şi să se 

— Ne vedem acolo! mormăi Cassian ridicându- 
se brusc de pe scaun şi plecă. 


* 


„Cartea este despre o carte”, îşi repetă Nesta, 
uitându-se la terciul ei de ovăz, şi-şi cuprinse 
fruntea în mâini. „Idioato!” 

Măcar Cassian nu păruse să o asculte. Dar 
orice dorinţă ar fi zărit în ochii lui cu o seară în 
urmă părea să se fi stins astăzi, de parcă el nu s-ar 
fi putut abţine... nu şi-ar fi dorit căldura, tensiunea 
dintre ei. Practic, fugise din cameră ca să o evite. 

Antrenamentul avea să fie îngrozitor. 

Întruchiparea războinicului fudul, el aştepta în 
ring. Nesta nu îndrăzni să se uite la pantalonii lui, 
la ceea ce ar fi putut jura că zărise împingându-se 
în găici şi nasturi înainte să plece din cameră. 

Dar, dacă părea neafectat, foarte bine. Aşa 
intenţiona să pară şi ea. 

Nesta îşi roti umerii, apropiindu-se de el. 

— Alte exerciţii de încălzire şi echilibru? 

— Nu! 

Privirile li se întâlniră şi doar calmul limpede şi 
hotărât şi o provocare se putură citi în ochii lor. 

— O să începem cu încălzirea şi apoi o să 
trecem la nişte exerciţii de bază pentru mijlocul 
tău. 

Ea rămase cu gura căscată. Pentru mijlocul... 
ei? 

— Pentru muşchii abdominali, o lămuri el, şi 

murdară! O atinse uşor pe obraz. Citeşti prea 
multe romane porcoase. 

Nesta îi arătă muşchii ascunşi sub cămaşa lui. 

— Ai să mă faci să arăt aşa? 

Râsul lui Cassian se undui peste trupul ei. 

— Doar eu pot să arăt aşa, Nes. 

Nesuferit arogant! 

— Rhysand şi Azriel arată ca tine, spuse ea 
dulce. 

— Am mai mulţi muşchi decât ei. 

— Nu-mi dau seama. 

El îi făcu semn cu ochiul. 

— Poate în alte locuri. 

Nu se putu abţine. Nu reuşi să împiedice nu 
săgetarea dorinţei, ci zâmbetul care-i copleşi 
chipul. Nesta râse zgomotos. 

Cassian se uită la ea de parcă nu ar mai fi 
văzut-o niciodată. 

Şocul lui fu suficient ca Nesta să nu mai 
zâmbească. 3 

— Ìn regulă, spuse ea. Incălzirea şi apoi 
exercițiile pentru abdomen. 


* 


Ura exercițiile pentru muşchii abdominali. 

In mare parte, pentru că nu putea să /e facă. 

— Ştiam că nu ai cine ştie ce muşchi, dar e 
absolut jalnic, observă Cassian când Nesta rămase 
pe burtă la pământ, prăbuşindu-se pe partea din 
faţă a corpului după ce încercase să-şi menţină 

echilibrul sprijinindu-se în mâini şi picioare, la 
câţiva centimetri înălţime de la sol. 

— N-ar trebui să fii profesorul care mă inspiră? 

— Nu rezişti mai mult de cinci secunde. 

— Şi tu cât rezişti? zise ea cu năduf. 

— Cinci minute. 

Nesta se ridică pe coaste. 

— Scuze că n-am avut cinci sute de ani la 
dispoziţie pentru astfel de exerciţii! 

— i-am spus să-ţi menţii poziţia treizeci de 
secunde. 

Durând-o stomacul, se împinse pe genunchi. El 
o obligase să facă abdomene, să-şi întindă 
picioarele stând pe spate şi apoi să ţină o piatră de 
două kilograme deasupra capului cât încerca să se 
ridice în şezut, folosindu-se doar de muşchii 
stomacului. Nu reuşise să repete exerciţiul decât o 
dată sau de două ori înainte ca trupul să-i cedeze. 
Nu se putea mişca, indiferent câtă voinţă avea sau 
cât scrâşnea din dinţi. 

— Asta-i tortură! Sprijinindu-şi mâinile pe 
genunchi, Nesta îi arătă ringul. Dacă eşti atât de 
grozav, fă tot ce mi-ai ordonat mie să fac! 

Cassian pufni zgomotos. 

— Un băieţel illyrian de zece ani ar putea să 
facă exerciţiile în doar câteva minute. 

— Atunci, execută-ţi exerciţiile de mascul mare 
şi dur! 

El zâmbi. 

— Bine! Dacă vrei să mă critici, atunci am să-ţi 
arăt exerciţiile mele de mascul mare şi dur. 

Cassian îşi scoase cămaşa şi îşi legă părul la 
spate. 

Asta era o altfel de tortură. Să-l privească 
făcând aceleaşi exerciţii, doar că mai intens, mai 
cu putere şi mai rapid. Să se uite la muşchii 
abdomenului său unduindu-se, la muşchii ce se 
încordau peste tot. Să urmărească transpiraţia 
strălucitoare ce se scurgea pe trupul lui bronzat, 
peste tatuaje, de-a lungul stelei cu opt colţuri de 
pe coloana vertebrală, ce le marca înţelegerea şi 
care se continua până spre betelia pantalonilor. 

Dar se purtase profesionist în timpul lecţiei. 
Extrem de profesionist şi distant, de parcă ringul 
de antrenament ar fi fost sacru pentru el. 

Nesta nu putu să-şi mute privirea când Cassian 
îşi termină exerciţiile gâfâind uşor. Încercă să nu se 
întrebe dacă aşa gâfâise şi cu o seară în urmă, 
când se satisfăcuse singur. 

Insă ochii căprui ai lui Cassian erau limpezi. 
Triumfători. 

Într-o altă epocă, într-o altă lume, muritorii ar fi 
putut să-l considere un zeu-războinic. După ce-i 
povestise de monştrii pe care-i aruncase în 
Temniţă, putea la fel de bine să fie considerat un 
mare erou în epoca asta. Tipul de erou despre 
care, într-o zi, avea să se vorbească în şoaptă în 
jurul unui foc. Oamenii şi-ar fi botezat copiii după 
el. Războinicii şi-ar fi dorit să-i semene. Un 
războinic iscusit ar fi fost cunoscut drept un 
Cassian renăscut. 

Ea îi spusese că era o brută. 

— Ce? 

254 


Cassian îşi şterse transpiraţia de pe faţă. 

— Printre illyrieni chiar nu există trupe de 
femele luptătoare? întrebase Nesta, ca să-şi ia 
mintea de la gândurile ei. 

Nu văzuse niciuna în timpul războiului. 

Zâmbetul lui dispăru. 

— Am încercat odată şi am eşuat cu graţie. Aşa 
că, nu. Nu există. 

— Pentru că illryienii sunt înapoiaţi şi groaznici. 

El se crispă. 

— Ai vorbit cu Az? 

— Sunt doar observaţiile mele. 

Cassian îşi desfăcu părul, şuviţele dese şi 
drepte căzându-i pe lângă chip. 

— Cu illyrienii... Ti-am povestit. Progresul este 
lent. Este scopul nostru permanent... al meu şi al 
lui Rhys, adică. 

— E atât de greu pentru femele să devină 
războinice? 

— Nu e vorba numai despre antrenament, ci şi 
despre îndatoririle sociale. In plus, mai e şi Ritualul 
Sângelui, pe care ar trebui să-l ducă la bun sfârşit. 

— Ce e Ritualul Sângelui? 

— Exact ce spune denumirea. El îşi masă gâtul. 
Când un războinic illyrian îşi atinge puterea 
deplină, de obicei pe la douăzeci de ani, trebuie să 
se supună Ritualului Sângelui înainte să se poată 
califica drept adult şi războinic în toată regula. 
Posibilii războinici sunt trimişi din fiecare clan şi 
sat, cam trei sau patru din fiecare, într-o zonă din 
Munţii Illyrieni şi rămân acolo o săptămână, cu 

două țeluri: să supravieţuiască şi să ajungă la 
Ramiel. 

— Ce este Ramiel? 

Se simţea ca un copil, punând atâtea întrebări, 
dar curiozitatea nu-i dădea pace. 

— Muntele nostru sacru. In praf, el desenă un 
simbol cunoscut: un triunghi cu vârful în sus şi trei 
puncte deasupra. Un munte, îşi dădu ea seama. ŞI 
trei stele. Este simbolul Regatului Nopţii. Ritualul 
Sângelui se desfăşoară mereu când Arktos, 
Carynth şi Oristes, cele trei stele sfinte ale noastre, 
strălucesc deasupra lui vreme de o săptămână pe 
an. În ultima zi a Ritualului, se află chiar deasupra 
vârfului muntelui. 

— Deci urcați pe munte? 

— Ucidem până acolo. Ochii lui se 
întunecaseră. Suntem drogaţi şi abandonaţi în 
sălbăticie, doar cu hainele de pe noi. 

— Şi sunteţi obligaţi să participaţi? 

— Odată înscris, nu poţi să te retragi. Cel puţin 
nu până la finalul Ritualului sau nu înainte să 
ajungi în vârful lui Ramiel. Dacă cineva încalcă 
regula ca să te ia de acolo sau să te salveze, legea 
spune că amândoi o să fiţi vânaţi şi ucişi din cauza 
asta. Nici măcar Rhys nu e scutit de aşa ceva. 

Nesta se cutremură. 

— Mi se pare o barbarie. 

— N-ai auzit nici jumătate. Se face o vrajă ca 
aripile noastre să devină inutile şi magia nu poate 
fi folosită. El ridică o mână, arătându-i piatra 
Siphon roşie de pe spatele acesteia. Magia e rară 

pietrele Siphon trebuie controlate, transformate în 
ceva folositor, dar aşa suntem avantajaţi faţă de 
ceilalţi illyrieni care nu o au - deci vraja ne oferă 
şanse egale. Totuşi, illyrienii au puteri magice într- 
o singură noapte din an: în noaptea dinaintea 
Ritualului Sângelui, când conducătorii bandelor de 
război pot să-i teleporteze pe novicii drogaţi în 
sălbăticie. Nu mă întreba de ce. Nimeni nu ştie. 

— Dar Azriel poate să se teleporteze tot timpul. 

— Az este diferit. În multe feluri. 

Tonul său nu o invita să-i adreseze şi alte 
întrebări. 

— Deci fără a vă folosi magia în timpul 
Ritualului, vă ucideţi unii pe ceilalţi în mod 
obişnuit? Cu săbii şi pumnale? 

— Şi armele sunt interzise. Cel puţin acelea 
aduse din afară. Dar poţi să îţi făureşti unele. Eşti 
nevoit să o faci. Altfel, ai să fii măcelărit. 

— De ceilalţi războinici? 

— Da! De clanurile rivale, de inamici, ticăloşi 
care vor să devină faimoşi - de toţi. În unele sate, 
cu cât ucizi pe mai mulţi, cu atât mai multă glorie 
aduci. Cele mai înapoiate clanuri susţin că 
omorurile au rolul de a-i împuţina pe războinicii 
mai slabi, dar mie mi s-a părut dintotdeauna o 
mare risipă de potenţiale talente. Cassian îşi trecu 
o mână prin păr. Şi mai sunt şi creaturile care 
umblă prin munţi şi care pot cu uşurinţă să 
doboare un războinic illyrian cu ghearele şi colții 
lor. 

Vag, îşi aduse aminte că Feyre îi povestise 
despre fiarele îngrozitoare pe care le întâlnise în 
regiune. Cassian continuă: 

— Aşadar, înfrunţi toate astea în timp ce 
încerci să-ţi croieşti drum spre versanţii lui Ramiel. 
Majoritatea masculilor uită să-şi păstreze suficientă 
energie pentru finalul săptămânii, astfel încât să 
reuşească să ajungă în vârf. Căţăratul durează o zi 
întreagă şi o noapte brutală în care o singură 
cădere poate să te ucidă. Cei mai mulţi nu ajung 
nici măcar la poalele muntelui. Dar, dacă o fac, 
oponentul se schimbă. Nu înfrunţi alţi războinici - 
concurezi împotriva ta, a sufletului tău, a muntelui. 
De obicei, din cauza asta cedează oricine încearcă 
să-l escaladeze. 

— Şi ce - ajungi în vârf şi primeşti un trofeu? 

Cassian pufni zgomotos, dar îi vorbi cu 
seriozitate: 

— În vârf se află o piatră sacră. Dacă atingi 
primul piatra, câştigi şi te transportă imediat de 
acolo. 

— Şi-i transportă pe toţi ceilalţi la sfârşitul 
săptămânii? 

— Oricine rămâne în viaţă e considerat 
războinic. Locul în care te afli la final te încadrează 
într-una dintre cele trei categorii de războinici, 
numite după stelele noastre sfinte: Arktosian, cei 
care nu ajung la munte, dar supraviețuiesc; 
Oristian, cei care ajung la munte, însă nu şi în vârf; 
şi Carynthian, cei care escaladează vârful şi sunt 
consideraţi războinici de elită. Ca să fii considerat 
câştigător, trebuie să atingi piatra din vârful lui 

Ramiel. În ultimele cinci secole, doar doisprezece 
războinici au ajuns pe munte. 

— Să înţeleg că tu ai atins piatra. 

— Rhys, Az şi cu mine am atins-o împreună, 
deşi am fost intenţionat separați unii de ceilalţi la 
început. 

— De ce? 

— Conducătorii se temeau de noi şi de ceea ce 
am fi putut deveni. Au crezut că dacă nu ne avem 
unii pe alţii ca să ne sprijinim, războinicii sau 
fiarele au să ne vină de hac. S-au înşelat. Ochii îi 
străluciră aprig. Au aflat că ne iubim ca nişte fraţi 
adevăraţi şi că am face orice şi am ucide pe oricine 
ca să ajungem unii la alţii, ca să ne salvăm. Ne-am 
croit drum ucigând şi am traversat Falia - cea mai 
groaznică dintre cele trei căi prin care poţi să 
ajungi în vârful lui Ramiel - şi am câştigat 
blestemăţia de Ritual. Am atins piatra în aceeaşi 
clipă şi am intrat în rândul războinicilor Carynthian. 

Nesta nu reuşi să îşi ascundă uimirea. 

— Şi spui că doar doisprezece au ajuns 
Carynthian... în cinci sute de ani? 

— Nu! Doisprezece au ajuns pe munte şi au 
devenit Oristian. Numai trei, în afară de noi, au 
câştigat Ritualul Sângelui şi au devenit Carynthian. 
Cassian înghiţi în sec. Au fost războinici iscusiţi şi 
au condus unităţi model. Pe doi dintre ei i-am 
pierdut în lupta cu Hybernul. 

Probabil în explozia care-i spulberase pe cei o 
mie. În explozia de care îl ferise doar pe el. Numai 
pe el. 

Nestei i se strânse stomacul, groaza alunecând 
prin ea. Se forţă să inspire prelung. 

— Deci tu crezi că femelele nu pot să participe 
la Ritual? 

— Probabil că Mor ar câştiga nebunia asta în 
timp record, dar nu. Nici măcar ea nu aş vrea să 
participe la Ritual. 

Partea nerostită a motivului pentru care nu ar 
fi vrut sa participe Mor îi lucea rece în privire. Ar fi 
trebuit să se apere de un altfel de violenţă, mai 
crâncenă, chiar dacă femelele erau la fel de bine 
instruite ca masculii. 

Nesta se cutremură. 

— Ai putea avea o unitate de femele fără să 
participe la Ritualul Sângelui? 

— Fără Ritual, nu ar fi niciodată onorate ca 
adevărate războinice - fără unul dintre acele trei 
titluri. Ei, bine, eu le-aş considera războinice, dar 
nu şi restul illyrienilor. Nici o altă unitate nu ar 
zbura cu ele. Ar considera că este o umilire, o 
insultă. Ea se încruntă, iar el ridică mâinile. Repet: 
schimbările se produc lent. Ai auzit porcăriile pe 
care le-a zis Devlon despre menstruaţia ta. Asta se 
consideră progres. In trecut, ar fi ucis o femelă 
dacă ar fi luat o armă. Acum „dezinfectează” lama 
şi îşi spun gânditori moderni. 

Dezgustul îi schimonosi trăsăturile. 

Nesta se ridică în picioare şi scrută văzduhul. 
Mintea i se limpezise - numai un pic. Nu o încânta 
perspectiva de a aranja cărţi pe raft când trupul o 
durea deja... Dar poate avea să o vadă pe Gwyn. 

— Antrenarea femelelor  illyriene, continuă 
Cassian, nu ar avea nicio legătură cu lupta în 
războaiele noastre, ci cu faptul de a demonstra că 
sunt la fel de capabile şi de puternice precum 
masculii. Ar însemna să înveţe să-şi stăpânească 
frica, să-şi sporească puterea pe care o au deja. 

— De ce le este frică? 

— Să devină ca mama mea, spuse el cu 
blândeţe. Să treacă prin ce a trecut ea. 

Să îndure ce înduraseră preotesele de sub 
munte. 

Nesta se gândi la preotesele tăcute care nu 
părăseau muntele, care trăiau în lumina slabă. 
Riven, care se grăbise pe lângă ea, nereuşind să 
accepte prezența unei persoane străine, îi 
străfulgeră amintirile. Gwyn, cu ochii ei strălucitori 
care uneori se întunecau. 

Tăcerea ei îl făcu pe Cassian să-şi încline capul. 

— Ce s-a întâmplat? 

— Ai antrena femele care nu sunt illyriene? 

— Te antrenez pe tine, nu-i aşa? 

— Adică, te-ai putea gândi să... Nu ştia cum să 
se exprime elegant, spre deosebire de Rhysand, 
maestrul cuvintelor. Preotesele din bibliotecă. Dacă 
le-aş invita să se antreneze cu noi aici, unde e un 
spaţiu privat şi sigur, le-ai antrena? 

Cassian clipi lent. 

— Da. Adică bineînţeles, dar... El se crispă. 
Nesta, multe dintre femelele din bibliotecă nu vor - 
nu suportă - să fie iarăşi în preajma masculilor. 

— Atunci o să o rugăm pe una dintre prietenele 

— S-ar putea ca preotesele să nu aibă tăria de 
a-mi tolera prezenţa. 

— Tu niciodată nu ai răni aşa pe nimeni. 

Privirea i se îmbună un pic. 

— Nu despre asta e vorba în cazul lor, ci 
despre teamă - trauma care le împovărează. Chiar 
dacă ar şti că nu le-aş face niciodată ceva rău, tot 
s-ar putea să le stârnesc nişte amintiri incredibil de 
greu de îndurat. 

— Ai spus că antrenamentul o să mă ajute cu... 
problemele mele. E posibil să le ajute şi pe ele. 
Măcar dă-le un motiv să iasă puţin afară. 

— Am să antrenez cu bucurie pe oricine 
reuşeşti să convingi să vină aici, spuse Cassian 
după ce o privi un moment. Mor este plecată, dar 
pot să o rog pe Feyre... 

— Nu pe Feyre! Nesta uri cuvintele. Modul în 
care spatele lui înţepeni. Eu, pur şi simplu... zise 
fără să poată să-l privească. 

Cum ar fi putut să îi explice neînțelegerile 
dintre ea şi sora ei? Scârba de sine care ameninţa 
să o devoreze ori de câte ori se uita la chipul lui 
Feyre? 

— Bine, repetă Cassian. Nu pe Feyre. Dar 
trebuie să îi anunţ pe ea şi pe Rhys. Probabil că şi 
tu ar trebui să îi ceri permisiunea lui Clotho. O 
mână caldă îi cuprinse umărul şi i-l strânse uşor. 
Imi place ideea asta, Nesta. Ochii lui căprui 
scânteiară intens. Îmi place foarte mult. 

Şi, dintr-un motiv oarecare, cuvintele acestea 
însemnau totul. 

Capitolul 17 


— Am o propunere pentru tine. 

Cu muşchii abdomenului  zvăcnindu-i şi 
picioarele cuprinse de dureri, Nesta rămase în 
picioare în faţa biroului lui Clotho cât preoteasa 
termină de notat ceva pe marginea unui 
manuscris, ajutată de stiloul fermecat. 

Clotho îşi înălţă capul când stiloul puse ultimul 
punct şi scrise pe o bucăţică de hârtie „Da?” 

—  Le-ai permite preoteselor tale să se 
antreneze cu mine în fiecare dimineaţă în ringul de 
pe acoperişul Casei? Nu pe toate, doar pe cele care 
s-ar putea arăta interesate. 

Clotho rămase locului. Apoi, stiloul se mişcă. 

„De ce să se antreneze?” 

— Ca să aibă forţă fizică, să se apere, să atace, 
dacă vor. Dar şi ca să-şi limpezească mintea. Să-şi 
găsească echilibrul. 

„Cine o să le supravegheze antrenamentul? 
Tu?” 

— Nu! Nu sunt calificată pentru asta. Am să mă 
antrenez cu ele. Inima îi bătea cu putere. Nu ştia 
exact de ce. Cassian o să-l supravegheze. Îşi ţine 
mâinile acasă - adică este respectuos şi... 

Nesta clătină din cap. Vorbea ca o nesăbuită. 

Pe sub umbrele glugii ei, Nesta simţea privirea 
lui Clotho aţintită asupra sa. Stiloul se mişcă din 
nou. 

„Mă tem că nu au să vină multe”. 

— Ştiu. Dar măcar una sau două... Mi-ar plăcea 

spatele lui Clotho. Am să lipesc acolo o listă de 
înscriere. Orice preoteasă care vrea să mi se 
alăture este bine-venită. 
Nesta simţi din nou privirea lungă de sub 
glugă, greutatea ei atingând-o ca o fantomă. 
„Oricine vrea să se înscrie are binecuvântarea 
mea”, scrise apoi Clotho. 


Nesta lipi lista de înscriere pe stâlp în aceeaşi 
zi. 

Nimeni nu îşi scrisese numele înainte de 
plecarea ei. 

Se trezi devreme, se duse în bibliotecă să 
verifice lista şi o găsi tot goală. 

— O să dureze, o consolă Cassian când îşi dădu 
seama ce îi chinuia chipul când intră în ringul de 
antrenament. Continuă să le oferi ajutorul tău, 
adăugă cu un strop de blândeţe. 

Aşa că Nesta îl ascultă. 

În fiecare după-amiază când ajungea la 
bibliotecă, verifica lista. In fiecare seară când 
pleca, o verifica încă o dată. Era mereu goală. 

La antrenamente, Cassian începu să o înveţe 
exerciţii de bază pentru picioare şi de poziţionare a 
trupului în lupta de la corp la corp. Fără lovituri cu 
pumnii sau picioarele, nu încă. Nesta rezistă în 
infernala poziţie „scândură” zece secunde. Apoi 
cincisprezece. Apoi douăzeci. Treizeci. 

Cassian adăugă şi greutăţi, ca să-i întărească 
braţele subţiri. Pietre grele cu mânere cioplite, pe 
care să le ţină cât făcea genuflexiuni şi fandări. 

Şi cât respira. 

Ea încercă din nou scările. Cobori cinci sute 
înainte ca muşchii să îi ceară să se întoarcă. In a 
doua seară, se opri la şase sute cincizeci. Apoi la 
şapte sute cincizeci. 

Nu ştia ce avea să facă odată ajunsă la ultima 
treaptă: probabil avea să găsească o crâşmă sau 
vreun bordel şi să se îmbete ca o proastă. Dacă 
reuşea, o merita, îşi spunea la fiecare pas. 

Noaptea, epuizarea o apăsa atât de mult, încât 
abia reuşea să mănânce şi să se îmbăieze înainte 
să se prăbuşească pe pat. Abia citea un capitol 
dintr-o carte înainte să i se închidă ochii. Într-unul 
dintre cuferele pregătite de Elain, găsise un roman 
cu obscenităţi, pe care-l citise deja şi îi plăcuse şi-l 
lăsase pe birou. 

„L-am găsit pentru tine. Este un cadou”, 
spusese ea, şi cartea se făcuse nevăzută. Dar, 
dimineaţa, găsise pe masa ei un buchet de flori de 
toamnă, vaza de sticlă fiind plină ochi cu ochiul- 
boului şi crizanteme de toate culorile. 

Trecu o săptămână în care abia o văzu pe 
Gwyn şi află de la Clotho că Merrill o extenuase cu 
cercetarea despre războinicele Valkyrie. Insă Nesta 
avea atât de multe cărţi de pus pe rafturi, că orele 
se scurgeau repede. 

Mai ales odată ce începu să se folosească de 
volume ca să se antreneze. Mergând pe rampă, 

fandări,  surprinzându-le de câteva ori pe 
preotesele de la următorul nivel uitându-se la ea. 

Zilnic verifica lista de înscriere de pe stâlpul 
din spatele biroului lui Clotho. Era goală. 

Zi de zi, zi de zi. 

„Continuă să le oferi ajutorul tău”, îi spusese 
Cassian. 

Nesta începu să se întrebe de ce ar fi contat, 
dacă nimeni nu se deranja să-l accepte. 


* 


— Dacă ţii pumnul aşa când loveşti pe cineva, 
ai să-ţi striveşti degetul mare. 

Gâfâind şi cu spatele ud de transpiraţie, Nesta 
se uită urât la Cassian. Ridică pumnul pe care îi 
ordonase să-l strângă, cu degetul mare sub 
celelalte. 

— Ce e în neregulă cu pumnul meu? 

— Ţine degetul mare sub degetul arătător şi 
cel din mijloc. El strânse pumnul ca să îi arate, şi 
mişcă în stânga şi-n dreapta degetul mare lipit de 
celelalte. Dacă degetul mare e primul la impact, o 
să te doară ca naiba. 

Uitându-se cu atenţie la pumnul lui Cassian, 
Nesta îi urmă instrucţiunile. 

— Şi apoi? 

El ridică din bărbie. 

— la poziţia pe care am repetat-o ieri. Cu 
picioarele paralele şi bine înfipte în pământ... 

— Ştiu, ştiu, mormăi Nesta, şi luă poziţia pe 
care o tot exersase în ultimele trei zile, sub atenta 
lui supraveghere. 

Se uită la picioare, îşi îndoi un pic genunchii şi 
se ridică de două ori pe vârfuri ca să fie sigură că- 
şi poziţionase corect centrul de greutate. 

Cassian îi dădu târcoale. 

— Bun! Orice pumn pe care-l dai trebuie să fie 
rapid şi precis, nu o legănare violentă care să te 
facă să-ţi pierzi echilibrul şi puterea din braţ. 
Trupul şi respiraţia ta vor da pumnului mai multă 
putere decât braţul în sine. 

El luă o poziţie asemănătoare şi lovi în aer. 

Se mişcă atât de uşor şi atât de brutal, că 
execută lovitura înainte ca ea să poată să 


clipească. 
Cassian întinse braţul după ce termină, 
scuturându-şi muşchii. Işi  suflecase mânecile 


pentru că era o zi călduţă de toamnă, dar nu îşi 
scosese de tot cămaşa. In lumina orbitoare, 
tatuajul de pe braţul stâng părea să absoarbă 
toată strălucirea. 

— Aliniază-ţi primele două degete îndoite cu 
antebraţul. Cu ele vrei să loveşti, iar puterea din 
braţ o să le urmeze. Dacă loveşti cu inelarul şi 
degetul mic, ai să-ţi rupi mâna. 

— Habar n-aveam că e atât de periculos să 
loveşti cu pumnul. 

— Se pare că trebuie să gândeşti ca să fii o 
brută. 

Nesta îi aruncă o privire dură, dar se concentră 
să-şi alinieze antebraţul şi degetele îndoite aşa 
cum îi indicase. 

— Asta-i tot? 

— Ca să loveşti cu degetele îndoite potrivite, 
trebuie să-ţi înclini foarte puţin încheietura în jos. 

— De ce? 

— Ca să nu ti-o rupi. 

Ea îşi cobori braţul. 

— Având în vedere în cât de multe moduri pot 
să-mi rup mâna când dau un pumn, nu mi se pare 
că merită să învăţ aşa ceva. 

— De aceea un bun războinic ştie să-şi aleagă 
luptele. Cassian îşi cobori pumnul. Trebuie să te 
întrebi de fiecare dată dacă merită riscul. 

— Şi mereu loveşti perfect? 

— Da! spuse Cassian fără urmă de îndoială. 
Masculul îşi dădu părul din ochi. Ei, bine, în 
majoritatea timpului. Au fost câteva încăierări când 
n-am avut echilibrul şi unghiul potrivit, dar un 
pumn, chiar şi unul care ar fi putut să-mi rupă 
mâna, a fost cea mai bună cale de a scăpa de 
probleme. Mi-am zdrobit mâna... Miji ochii spre cer, 
de parcă ar fi numărat în minte. O, probabil de 
zece ori. 

— În cinci sute de ani. 

— Nu pot să fiu perfect în fiecare moment al 
fiecărei zile, Nes. 

Ochii îi licăriră. 

Nebunia de pe hol de săptămâna trecută nu se 
repetase. Şi noaptea fusese prea obosită ca să mai 

ajungă măcar în sala de mese, cu atât mai puţin să 
se satisfacă în pat. 

— Bun! spuse el. Acum mişcă-ţi şoldurile odată 
cu pumnul. Mai lovi o dată în aer şi acum se mişcă 
mai lent, permițându-i să vadă cum trupul îi urma 
lovitura. O să-ţi implice trunchiul şi umărul, care îţi 
dau mai multă putere. Cassian repetă mişcarea. 

— Deci exerciţiile abdominale sunt bune şi la 
altceva, nu doar ca să-ţi etalezi muşchii? 

El îi zâmbi strâmb. 

— Chiar crezi că vreau doar să mă dau în 
spectacol? 

— Cred că te-am surprins uitându-te în oglinda 
aia de cel puţin douăsprezece ori la fiecare lecţie. 

Nesta dădu din cap spre oglinda îngustă din 
partea cealaltă a ringului. 

Cassian chicoti. 

— Mincinoaso! Te foloseşti de oglindă ca să mă 
urmăreşti când crezi că nu sunt atent. 

Ea refuză să-i permită să vadă adevărul pe 
chipul ei. Refuză să-şi plece măcar capul. Se 
concentră din nou la poziţia ei. 

— Vrei să mă antrenez, spuse Nesta, aşa că 
antrenează-mă! 

Chiar dacă nu apărea nicio preoteasă, chiar 
dacă era o nesăbuită că spera să vină vreuna, 
antrenamentul nu o deranja. Îi limpezea mintea şi 
îi impunea să gândească şi să respire atât de 
intens, că gândurile asurzitoare nu prea aveau 
şanse să o devoreze. Acele gânduri reveneau doar 
în clipele de linişte, de obicei dacă-şi pierdea 

Şi, când se întâmpla asta, scara o chema 
întotdeauna. Cele zece mii de trepte infernale. 

În afară de a-i da ocupaţie, ar fi ajutat-o 
antrenamentul, munca şi scările cu ceva? 
Gândurile tot o aşteptau ca nişte lupi, ca să tabere 
pe ea. Să o sfâşie. 

„Te-am iubit din prima clipă în care te-am ţinut 
în braţe”. 

Lupii se apropiară, zgâriind cu ghearele. 

— Unde ai dispărut? o întrebă Cassian, 
îngrijorarea umbrindu-i ochii căprui. 

Nesta îşi reluă poziţia, ceea ce îi făcu pe lupi să 
se retragă un pas. 

— Nicăieri. 


Elain era în biblioteca privată. 

Nesta îşi dădu seama de asta înainte să 
măture scările pline de praf din bibliotecă. 

Parfumul delicat de miere şi iasomie al surorii 
ei dăinuia în holul de piatră roşie ca o promisiune a 
primăverii, ca un râu strălucitor pe care ea îl urmă 
până la uşile deschise ale încăperii. 

Elain stătea în faţa zidului cu ferestre, 
îmbrăcată într-o rochie mov al cărei corsaj strâmt 
arăta cât de mult se împlinise sora ei de la primele 
zile în Regatul Nopţii.  Unghiurile ascuțite 
dispăruseră, fiind înlocuite de  moliciune şi 
rotunjimi elegante. Nesta ştia că şi ea arătase aşa 
la un moment dat, chiar dacă sânii lui Elain 

Nesta se uită la cât de costelivă şi deşirată era. 
Sora ei se întoarse către ea radiind de sănătate. 

Zâmbetul lui Elain era la fel de luminos ca 
soarele de dincolo de ferestre. 

— M-am gândit să vin să văd ce faci. 

Cineva o adusese pe Elain aici, pentru că era 
imposibil să fi fost în stare să urce cele zece mii de 
trepte. 

Nesta nu îi zâmbi surorii ei, ci mai degrabă 
gesticulă spre trupul său, hainele de piele şi praf. 

— Am fost ocupată. 

— Arăţi un pic mai bine decât acum câteva 
săptămâni. 

Ultima dată când o văzuse pe Elain, fusese cu 
o săptămână înainte să ajungă în Casă. Trecuse pe 
lângă sora ei în piaţa aglomerată căreia i se 
spunea Palatul Oaselor şi Sării şi, cu toate că Elain 
se oprise intenţionând cu siguranţă să îi vorbească, 
Nesta trecuse mai departe. Nu se uitase în urmă 
înainte să dispară în mulţime. Nesta nu voia să se 
gândească la cât de prost arătase atunci, dacă 
înfăţişarea ei de acum era mai bună. 

— Adică nu mai eşti palidă, o lămuri Elain şi, 
plecând de lângă ferestre, traversă camera, 
oprindu-se la o distanţă de câţiva paşi, de parcă s- 
ar fi abținut să o îmbrăţişeze aşa cum şi-ar fi dorit. 

De parcă Nesta ar fi fost vreo leproasă. 

De câte ori se aflaseră în această cameră în 
primele luni? De câte ori fuseseră în situaţia asta, 
doar rolurile fiind inversate? Pe atunci, Elain era 
fantoma, închisă în lumea gândurilor ei. 


Cumva, Nesta devenise fantoma. 

Mai rău decât o fantomă. O nălucă a cărei furie 
şi foame era nesfârşită, eternă. 

Elain pur şi simplu avusese nevoie de timp să 
se adapteze, dar Nesta ştia că ea, pe de altă parte, 
avea nevoie de mai mult decât atât. 

— li place aici? 

Nesta se uită în ochii căprui şi blânzi ai surorii 
ei. Pe vremea când erau oameni, Elain era de 
departe cea mai drăguță dintre toate trei, iar când 
fusese transformată în Mare Spiriduş, frumuseţea 
aceea sporise. Nesta nu reuşea să identifice 
schimbările prin care trecuse, în afara faptului că 
se alesese cu urechi ascuţite, dar drăgălăşenia lui 
Elain atinsese pragul unei frumuseți devastatoare. 
Elain nu părea să-şi dea seama de asta. 

Elain fusese dintotdeauna dulce şi neatentă, 
iar Nesta, lupul care mârâia lângă ea, pregătită să 
sfâşie pe oricine o ameninţa. 

„Elain e plăcută ochiului, dar nu are ambiţie. 
Visele ei nu depăşesc grădina şi hainele frumoase. 
Într-o zi, dacă rămâne la fel de frumoasă, o să ne 
prindă bine pe piaţa căsniciilor, însă numai 
mulţumită uneltirilor noastre, Nesta, nu ale ei, o să 
se aleagă cu o partidă bună”, gândise cândva 
mama ei cu voce tare, în timp ce Nesta îi stătea 
alături, lângă măsuţa de toaletă, şi o slujnică îi 
peria în tăcere părul şaten-auriu. 

Atunci, Nesta avea doisprezece ani, iar Elain nu 
împlinise unsprezece. 

Fusese atentă la toate uneltirile şi planurile 
mamei, care nu mai apucaseră să se realizeze. 

„O să trebuiască să-l rugăm pe tatăl vostru să 
se ducă pe continent la momentul potrivit”, 
spusese deseori mama ei. „Aici nu sunt bărbaţi 
demni de niciuna dintre voi două”. Pe atunci, 
Feyre, o copilă ciudată şi ursuză, pe care propria 
mamă o ignora, nici măcar nu fusese luată în 
considerare. „Nobilimea conduce încă acolo - lorzii, 
ducii şi prinții - dar bogăţia lor s-a dus şi multe 
dintre moşiile lor sunt aproape în paragină. Două 
domnişoare frumoase cu averea unui rege ar putea 
ajunge departe”. 

„Aş putea să mă mărit cu un prinţ?” întrebase 
Nesta, iar mama ei doar zâmbise. 

Nesta clătină din cap ca să alunge amintirile şi 
spuse în cele din urmă: 

— Nu am de ales decât să fiu aici, deci nu văd 
cum aş putea să mă simt bine. 

Elain îşi frânse degetele subţiri cu unghii pe 
care şi le menținea scurte ca să poată lucra în 
grădinile ei. 

— Nesta, ştiu că împrejurările în care ai venit 
aici au fost îngrozitoare, dar asta nu înseamnă că 
trebuie să te simţi atât de prost. 

— Ti-am fost alături săptămâni în şir, spuse 
Nesta pe un ton egal. Săptămâni întregi, cât te-ai 
distrus, refuzând să mănânci şi să bei. Când părea 
că speri să te ofileşti pur şi simplu şi să mori. 

Elain tresări. Însă Nesta nu putu să nu 
vorbească. 

— Nimeni nu ţi-a sugerat să-ţi vii în fire şi nici 
nu te-a ameninţat că ai să fii trimisă înapoi în 
ţinuturile oamenilor dacă nu o faci. 

Elain, în mod surprinzător, rămase calmă. 

— Eu nu beam până nu mai ştiam de mine şi... 
şi nici altceva. 

— Nu ţi-o trăgeai cu necunoscuţi? 

Elain tresări din nou, roşind. 

Nesta pufni zgomotos. 

— Trăieşti printre fiinţe care n-au nimic de-a 
face cu preţiozitatea umană, ştii? 

Elain îşi îndreptă din nou umerii când Nesta 
adăugă: „Nu e ca şi cum tu şi Graysen nu v-aţi dat 
frâu liber sentimentelor”. 

Era o lovitură josnică, dar Nestei nu îi păsa. 
Ştia că Elain i se dăruise lui Graysen cu o lună 
înainte să fie transformate în Spiriduşi. Elain 
strălucise în dimineaţa următoare. 

Sora ei îşi înclină capul. Nu începu să plângă, 
ca de fiecare dată când se aducea vorba despre 
Graysen. 

— Eşti supărată pe mine, spuse ea în schimb. 

Bine, atunci. Şi ea putea să fie directă. 

— Pentru că mi-ai împachetat lucrurile cât timp 
Rhysand şi Feyre mi-au zis că sunt o epavă inutilă? 
Da! 

Elain îşi încrucişă braţele şi-i vorbi calm şi cu 
tristeţe: 

— Feyre m-a avertizat că s-ar putea întâmpla 
asta. 

Cuvintele o loviră pe Nesta ca o palmă. 
Discutaseră despre ea, despre comportamentul şi 
atitudinea ei. Elain şi Feyre - asta era noua stare 
de fapt. Legătura pe care o alesese Elain. 


274 


Era inevitabil, presupuse Nesta, cu stomacul în 
piuneze. Ea era monstrul. De ce să nu facă front 
comun cele două şi să o alunge? Deşi crezuse că 
Elain îi văzuse mereu părţile rele şi hotărâse să-i 
rămână oricum alături. 

— Tot mi-am dorit să vin, continuă Elain calmă 
şi concentrată, pe un ton rece. Am vrut să te văd, 
să îţi explic. 

Elain o alesese pe Feyre, alesese mica ei lume 
perfectă - ca şi Amren, de altfel. Nesta înţepeni. 

— Nu ai ce să-mi explici. 

Elain îşi ridică mâinile. 

— Am făcut-o pentru că te iubim. 

— Te rog, scuteşte-mă de prostii! 

Făcând ochii mari, Elain se apropie, fără 
îndoială convinsă pe deplin de inocenţa şi 
bunătatea ei înnăscută. 

— Nu te mint. Am făcut-o pentru că te iubim şi 
suntem îngrijoraţi din cauza ta şi dacă tata ar fi 
fost aici... 

— Să nu-l mai pomeneşti niciodată! Nesta îşi 
dezgoli dinţii, dar nu ridică tonul. Să nu-/ mai 
pomeneşti niciodată, auzi? 

Işi interzise să se dezlănţuie cu totul, dar simţi 
fiara groaznică din ea agitându-se. li simţi puterea 
crescândă, strălucitoare, însă încă rece. Se grăbi să 
o înăbuşe, dar era prea târziu. lIcnetul lui Elain 
confirmă că ochii Nestei căpătaseră culoarea 
focului argintiu, aşa cum îi descrisese Cassian. 

Însă Nesta stinse focul în întunericul ei, până 
se răcori, se goli şi-şi recăpătă calmul. 

Durerea traversă încet chipul lui Elain. Şi 
înţelegerea situaţiei. 

— Despre asta e vorba? Despre tata? 

Nesta îi arătă uşa, degetul tremurându-i din 
cauza efortului de a ţine la distanţă puterea care 
se zbătea. Fiecare cuvânt rostit de Elain ameninţa 
să-i năruie calmul. 

— Pleacă! 

Elain începu să lăcrimeze, dar continuă să îi 
vorbească hotărât, calm: 

— Nu s-a putut face nimic ca să-l salvăm, 
Nesta. 

Cuvintele ei puneau paie pe foc. Elain îi 
acceptase moartea ca fiind inevitabilă. Nu se 
deranjase să lupte pentru el, ca şi când nu ar fi 
meritat efortul, exact aşa cum Nesta ştia că 
propria-i persoană nu îl merita. 

De data asta, Nesta nu îşi împiedică puterea 
să-i strălucească în privire; tremură atât de violent, 
încât fu nevoită să-şi strângă mâinile în pumni. 

— Îți spui că nu s-ar fi putut face nimic pentru 
că e de neîndurat să te gândeşti că tu ai fi putut 
să-l salvezi, dacă te-ai fi deranjat să apari cu 
câteva minute mai devreme. 

Minciuna îi lăsă un gust amar. 

Nu era vina lui Elain că tatăl lor murise. Nu, 
doar Nesta era vinovată, dar dacă Elain era atât de 
hotărâtă să scoată la iveală binele din ea, atunci 
intenţiona să-i arate surorii ei cât putea fi de urâtă. 
S-o sfâşie şi pe Elain o părticică din agonia asta... 

De aceea o alesese Elain pe Feyre. Acesta era 


motivul. 
276 


Feyre o salvase pe Elain de nenumărate ori, 
însă Nesta rămăsese pe margine, înarmată doar cu 
limba-i plină de venin. Nu făcuse nimic cât 
muriseră de foame. Stătuse cu mâinile-n sân când 
Hybernul le furase şi le vârâse în Cazan - când 
Elain fusese răpită. Şi nici când Hybernul îl prinsese 
pe tatăl lor nu făcuse nimic ca să-l salveze. Frica o 
paralizase, golindu-i mintea, iar ea îi permisese să 
o facă, să o stăpânească şi, când gâtul tatălui lor 
se frânsese, fusese prea târziu. Şi fusese doar vina 
ei. 

De ce să nu o fi ales Elain pe Feyre? 

Elain încremeni, dar refuză să cedeze în faţa a 
ceea ce zări în privirea Nestei. 

— Crezi că eu sunt vinovată de moartea lui? 
Încerca să o provoace. Tocmai Elain, dintre toţi 
oamenii. Doar regele Hybernului este vinovat de 
asta. 

Tremurul din glas îi ştirbea hotărârea cu care 
vorbea. 

Nesta îşi dădu seama că-şi atinsese scopul. 
Deschise gura, dar nu reuşi să continue. Spusese 
destule. 

Rapid, puterea din ea se retrase, dispărând ca 
fumul în vânt, lăsând doar epuizarea să-i apese 
oasele şi să-i poticnească suflarea. 

— Nu contează ce cred. Intoarce-te la Feyre şi 
la mica ta grădină! 

Nici măcar când se luau la harţă în căsuţa lor, 
contrazicându-se care să primească haine, cizme 
sau funde, nu fusese aşa. Certurile acelea fuseseră 

Aceasta era o cu totul altă fiară, dintr-un loc la 
fel de întunecat ca bezna de la baza bibliotecii. 

Elain se îndreptă spre uşă, rochia mov 
măturând podeaua în urma ei. 

— Cassian a spus că el crede că antrenamentul 
te ajută, spuse ea mai mult în sinea ei decât 
pentru Nesta. 

— Îmi pare rău că te dezamăgesc! 

Nesta trânti uşile atât de puternic, încât se 
zgâlţăiră. 

In cameră se lăsă liniştea. 

Nu se întoarse către ferestre, ca să vadă cine 
ar fi putut trece în zbor cu Elain, cine ar fi fost 
martorul lacrimilor pe care sigur avea să le verse 
sora ei. 

Nesta se aşeză într-unul dintre fotoliile din faţa 
şemineului stins şi se uită în gol. 

Nu opri lupii când se adunară din nou în jurul 
ei, plini de ură şi cu adevăruri dure pe limbile roşii. 
Nu îi împiedică în clipa în care începură să o sfâşie. 


* 


Când Elain dădu buzna în sala de mese a 
Casei, Cassian şi Rhys încercau să scape de frigul 
adus de vântul rece care bătuse prin Windhaven şi 
care le intrase în oase. 

Ochii căprui îi erau plini de lacrimi, dar îşi ţinu 
bărbia sus. 

— Vreau să plec acasă, spuse cu o voce uşor 
tremurândă. 

Cassian se uită la Rhys, care o adusese pe sora 
mijlocie a familiei Archeron înainte să-l recupereze 
din Windhaven. Işi dorise să vadă personal cât de 
pregătiţi de luptă erau illyrienii. Faptul că Rhys nu 
găsise nimic în neregulă îl încânta şi-l îngrozea 
totodată pe Cassian. Dacă războiul începea din 
nou, câţi aveau să moară? In viaţă, misiunea unui 
soldat era să lupte, să mărşăluiască însoţit de 
Moarte, iar el îi condusese pe masculi de multe ori 
în luptă. Totuşi, de câte ori le promisese ca un 
nesăbuit familiilor celor care muriseră în ultimul 
Război că pacea avea să dureze o vreme? Câte 
alte familii trebuia să mai aline? Nu ştia de ce de 
data asta era diferit, de ce îl apăsa atât de mult. 
Dar cât vorbiseră Rhys şi Devlon, Cassian se 
holbase la copiii din Windhaven, întrebându-se cât 
de mulţi urmau să-şi piardă tatăl. 

Cassian alungă amintirea cât Rhys se uită cu 
atenţie la Elain, ochii lui violet-albaştri sesizând 
totul. 

— Ce s-a întâmplat? 

Când Rhys vorbea aşa, era mai mult un ordin 
decât o întrebare. 

Elain îi făcu semn să o lase în pace înainte să 
deschidă uşile verandei şi să iasă la aer. 

— Elain, spuse Rhys când, alături de Cassian, o 
urmă în lumina soarelui ce apunea. 

Ea rămase lângă balustradă, briza mângâindu-i 
părul. 

— Nu se simte mai bine. Nici măcar nu îşi dă 
silinţa. 

Se cuprinse în braţe şi se uită la marea 
distantă. 

Mohorât, Rhys se întoarse către el. 

„Feyre a avertizat-o”. 

Cassian oftă. 

„Nesta progresează - ştiu asta. Ceva a 
deranjat-o”. Pentru că Rhys încă arăta ca moartea 
rece în persoană, adăugă: „O să dureze. Poate că 
pentru moment ar fi bine ca surorile ei să nu o mai 
viziteze. Cel puţin nu fără permisiunea ei”. Nu îşi 
dorea să o izoleze pe Nesta. „Dacă Elain vrea să o 
mai vadă, lasă-mă să o întreb mai întâi pe Nesta”. 

Vocea lui Rhys se undui ca noaptea lichidă. 

„Şi cum rămâne cu Feyre?” 

„Nu o vrea pe Feyre aici”. 

Puterea vui prin Rhys, întunecându-i stelele din 
ochi. 

„Calmează-te naibii!” se răsti Cassian. „Au 
propriile probleme pe care trebuie să le rezolve. Nu 
ajută la nimic dacă ameninţi să o distrugi pe Nesta 
de fiecare dată când se deschide subiectul”. 

Rhys îl ţintui cu o privire a cărei energie era ca 
forţa unui val de maree. Dar Cassian rezistă, 
lăsând-o să treacă pe lângă el. Apoi Rhys clătină 
din cap şi-i spuse lui Elain: 

— Am să te duc acasă în zbor. 

Elain nu se opuse când Rhys o luă în braţe şi se 
înălţară în văzduhul pătat în nuanţe de roşu şi roz. 

Cassian intră în Casă numai când cei doi se 
văzură ca un strop negru cu mov peste acoperişuri, 
Rhys zburând deasupra râului sclipitor, de parcă i- 

Traversă furios sala de mese şi ieşi pe hol; 
cobori scările, picioarele lui micşorând distanţa, 
până când deschise uşile de la biblioteca familiei. 

— Ce naiba s-a întâmplat? 

Nesta stătea într-un fotoliu în faţa şemineului 
în care nu ardea focul, înfigându-şi degetele în 
braţele pluşate ale acestuia. O regină pe un tron 
capitonat. 

— Nu vreau să vorbesc cu tine, fu tot ce zise 
ea. 

Inima îi bătu cu putere, respirând greoi de 
parcă ar fi alergat doi kilometri. 

— Ce i-ai spus lui Elain? 

Nesta se aplecă în faţă ca să se uite la el şi 
apoi se ridică, arătând ca un stâlp de oţel şi flacără 
când rânji dezgolindu-şi dinţii. 

— Bineînţeles că presupui că eu sunt vinovata. 
Se apropie şi mai mult, ochii arzându-i cu un foc 
rece. Mereu o aperi pe dulcea şi inocenta Elain. 

El îşi încrucişă braţele, permițându-i să se 
apropie cât de mult voia ea. Naiba să-l ia dacă 
făcea vreun pas spre Nesta. 

— iți aduc aminte că, până nu demult, tu ai 
fost principala apărătoare a dulcei şi inocentei 
Elain. 

O văzuse înfruntând fără să gândească de 
două ori Spiriduşi capabili să o măcelărească - 
făcuse totul pentru sora ei. 

Nesta clocoti, aproape tremurând de furie. Sau 
de frig. Pe toţi zeii, era frig aici. Numai podelele 
încălzite te mai salvau. 

— Foc! spuse el şi Casa îl ascultă. Un foc uriaş 
prinse viaţă în vatra din spatele lui. 

— Fără foc, zise ea concentrată la Cassian, deşi 
cuvintele nu îi erau adresate. 

Casa păru să o ignore. 

— Fără foc! porunci Nesta. 

Masculul ar fi putut jura că ea se albeşte un pic 
la faţă. 

Pentru o secundă, fu din nou în Windhaven, în 
casa mamei lui Rhys. Ea se holbase la foc de parcă 
i-ar fi vorbit, de parcă n-ar fi conştientizat că el era 
aici. 

Focul pârâi. 

— Am ZIS... şuieră Nesta. 

Un buştean trosni, ca şi când Casa ar fi ignorat- 
o pur şi simplu, înteţind focul. 

Insă Nesta tresări. Abia clipi şi se cutremură, 
dar întregul trup îi înţepeni. Frica şi groaza îi 
traversară chipul. 

Straniu. 

Ciudăţenia pe care o observase pe chipul lui o 
făcu să se supere înainte să se avânte spre uşile 
deschise ale bibliotecii. 

— Unde te duci? voi el să afle, nereuşind să-şi 
înfrâneze furia din glas. 

— Afară! 

Ajunse pe hol şi se îndreptă spre scări. 

Cassian ieşi după ea, mârâind, şi o prinse 
repede din urmă. 

— Lasă-mă în pace! se stropşi ea. 

— Care-i planul, Nes? O urmă până la nivelul 

jumătatea coridorului. Să-i distrugi pe oamenii care 
te iubesc până când, în sfârşit, cedează şi te lasă în 
pace? Asta vrei? 

Ea trase de clanţa uşii vechi şi-i aruncă o 
privire urâtă şi mortală peste umăr. Deschise gura 
şi apoi o închise, abţinându-se să dea glas 
cuvintelor. 

De parcă s-ar fi înfrânat pentru el. Ca şi cum |- 
ar fi compătimit. Ca şi cum l-ar fi cruțat. Ca şi când 
Cassian ar fi avut nevoie să fie apărat. 

— Spune-o! şuieră el. Spune-o naibii odată! 

Focul argintiu se aprinse în ochii ei şi furia ca 
de fiară îi încreţi pielea nasului. 

Pietrele Siphon de pe mâinile lui se încălziră, 
pregătindu-se pentru un inamic pe care refuza să-l 
recunoască. 

Privirea Nestei alunecă la pietrele roşii. Şi când 
acestea se reflectară din nou în ochii lui, focul 
nepământean din căutătura ei dispăru, înlocuit de 
ceva mort şi gol care-l făcu pe Cassian să aibă 
impresia că se uita în ochii orbi ai unui soldat căzut 
pe câmpul de luptă. Masculul văzuse ciori ciugulind 
astfel de ochi. 

Nesta nu scoase un cuvânt când se întoarse 
către scară, şi începu să coboare. 


Capitolul 18 


Nu vedea altceva decât casa scării de piatră 
roşie, respiraţia ei sacadată, cuţitele care se 
întorseseră cu vârful spre interior, tot tăind, şi 

zidurile ce se apropiau - picioarele-i ardeau cu 
fiecare treaptă coborâtă. 

Nu voia să fie în mintea ei, în trupul ei. Îşi 
dorea ca tobele şi cântecul tumultuos al unei viori 
să o umple de sunete, să-i reducă la tăcere orice 
gând. Voia să găsească o sticlă de vin şi să bea 
mult, să lase vinul s-o facă să se piardă, să-i 
elibereze mintea şi să o amorţească. 

Tot mai jos. 

Cotitură după cotitură. 

Nesta trecu de treapta cu amprenta palmei 
arzânde. Cobori două sute cincizeci de trepte. Trei 
sute. Cinci sute. Opt sute. 

La treapta cu numărul opt sute trei, picioarele 
începură să i se clatine. 

Vuietul din capul ei se domoli când se 
concentră să rămână în poziţie verticală. 

La treapta o mie, se opri. 

In jur nu mai era decât liniştea ameţitoare. 

Nesta închise ochii şi îşi lipi fruntea de piatra 
rece din dreapta, ridicând un braţ ca să se sprijine, 
de parcă s-ar fi ţinut strâns de un iubit. Ar fi putut 
jura că o bătaie a unei inimi răsună în piatră ca şi 
când s-ar fi auzit dintr-un piept de sub urechea ei. 

Era propriul ei sânge, îşi spunea Nesta, chiar 
dacă se agăța de perete, de acea bătaie. 

Işi permise să inspire şi să expire de mai multe 
ori, ca să nu mai tremure. 

Acea bătaie a inimii nu se mai auzi în piatră. 
Zidul se răci sub obrajii ei roşii, înăsprindu-se sub 
vârfurile degetelor sale. 

Începu să urce. Treaptă cu treaptă. Coapsele o 
dureau, genunchii îi scârţâiau şi pieptul îi ardea. 

Mintea i se limpezise înainte să-şi târâie 
picioarele, urcând ultimele douăzeci de scări. 
Fusese nevoită să se oprească de cinci ori ca să se 
odihnească. De cinci ori, doar cât să-şi tragă 
sufletul şi să se calmeze - numai până când vuietul 
avea să se apropie din nou. 

Când ajunse înapoi pe palier, era extenuată, 
sleită de puteri. Cu faţa serioasă, Cassian se sprijini 
de peretele opus. 

— N-am chef să mă cert cu tine, spuse ea pe 
un ton egal, prea obosită ca să mai fie furioasă. 
Ştia că putea să apeleze la învoiala lor ca să-i 
poruncească să o ducă în zbor până în oraş, dar nu 
avea energia să se deranjeze măcar. Noapte bună! 

El îi tăie calea, blocând-o cu aripile. 

— La ce treaptă ai ajuns de data asta? 

De parcă ar fi contat. 

— O mie. 

Picioarele îi tot zvâcneau. 

— Impresionant! 

Nesta îl privi în ochi şi văzu că era sincer. Nu 
se deranjă să ascundă oboseala care o apăsa. 

Voi să treacă pe lângă el, dar masculul nu-şi 
plecă aripile. Dacă nu-i dădea un pumn, nu avea 
cum să treacă mai departe. 

— Ce este? 

— Ce te-a enervat astăzi? 

— Totul. 

Nu voia să zică mai multe. 

— Ce ţi-a spus Elain? 

Nu putea să rememoreze conversaţia, să 
vorbească despre tatăl ei, moartea lui sau orice 
altceva. Aşa că închise ochii obosiţi. 

— De ce nu se înscriu la antrenament? 

El ştia la cine se referea. 

— Poate că nu sunt pregătite. 

— Credeam că au s-o facă. 

— De asta eşti supărată? o întrebă el cu atât 
de multă blândeţe şi tristeţe totodată. 

Nesta deschise ochii. 

— Unele dintre ele sunt aici de sute de ani şi 
tot nu au reuşit să îşi revină după ceea ce au 
îndurat. Aşadar, eu ce speranţă am? 

El îşi masă umărul, de parcă l-ar fi durut. 

— Nesta, lucrăm abia de două săptămâni. Din 
punct de vedere fizic, s-ar putea să vezi nişte 
schimbări, dar pentru ce se întâmplă în mintea şi în 
inima ta trebuie să mai treacă mult timp. La naiba! 
Lui Feyre i-a luat luni întregi... 

— Nu vreau să aud de Feyre şi de călătoria ei 
specială. Nu vreau să aud despre a lui Rhys, a lui 
Morrigan sau a oricui altcuiva. 

— De ce? 

Întrebarea îi stârni din nou furia. Ea refuză să 
deschidă gura, concentrându-se în schimb să 
domolească puterea dinăuntrul ei până aceasta 
nici nu mai murmură. 

— De ce? insistă el. 

— Pentru că nu vreau! se răsti Nesta. Strânge- 
ţi aripile de liliac! 

Cassian o ascultă, dar se apropie, înălțându-se 


deasupra ei. 

— Atunci, Nes, am să-ţi povestesc despre 
călătoria mea specială, i-o spuse pe un ton mai 
rece ca niciodată. 

— Nu vreau să aud. 

— l-am măcelărit pe toţi cei care i-au făcut rău 
mamei. 

Nesta clipi, greutatea pe care o simţea 
dispărând când auzi cuvintele groaznice. 

Pe chipul lui Cassian se simţea doar ura veche. 

— Când am mai crescut şi am fost destul de 
puternic, m-am întors în satul în care m-am născut 
şi de unde am fost smuls din braţele ei, şi am aflat 
că a murit. Şi nu am avut cu cine să mă lupt ca să 
schimb asta. Au refuzat să îmi spună unde au 
îngropat-o. Una dintre femele mi-a dat de înţeles 
că au aruncat-o de pe o stâncă. 

Groaza şi ceva asemănător durerii o străbătură 
pe Nesta. 

O lumină rece se aprinse în ochii lui. 

— Aşa că i-am distrus. Pe cei care nu au fost 
responsabili de moartea ei - pe copii, câteva 
femele şi pe cei în vârstă - i-am lăsat în pace. 
Dar... i-am făcut să sufere pe toţi cei care au jucat 
un rol în suferinţa ei. Rhys şi Azriel m-au ajutat. L- 
au găsit pe rahatul care mi-a dat viaţă. Mi-am lăsat 
fraţii să-l bată crunt înainte să-l ucid. 

Cuvintele plutiră între ei. 

— Au trecut zece ani până când am reuşit să 
înfrunt ceea ce le-am făcut acelor oameni şi ce am 
pierdut, spuse el cu o furie domoală. Zece ani. 
Tremura, dar nu de frică. Deci dacă vrei să treacă 

zece ani ca să înfrunţi orice te macină, n-ai decât! 
Dacă vrei să aştepţi douăzeci, e treaba ta! 

Tăcerea se lăsă, întreruptă doar de gâfâielile 
lor. 

— Regreţi ce ai făcut? întrebă Nesta în şoaptă. 

— Nu! îi răspunse el cu sinceritate şi hotărâre. 

Nesta îşi plecă privirea, de parcă asta l-ar fi 
împiedicat să vadă totul. 

Degetele calde şi puternice îi cuprinseră 
bărbia, bătăturile zgâriindu-i uşor pielea. 

Îi permise să-i dea capul un pic pe spate. Nu îşi 
dăduse seama că el se apropiase atât de mult - că 
îi despărţeau doar câţiva centimetri. Asta dacă nu 
cumva ea plutise către Cassian, atrasă de toate 
vorbele brutale. 

Cassian îi ţinu bărbia cu blândeţe. 

— Pot să îndur orice simţi nevoia să-mi zici. N- 
am să cedez. 

Nu era nicio provocare în cuvintele lui. Doar o 
rugăminte. 

— Nu înţelegi, zise ea pe un ton aspru. Nu sunt 
ca tine şi ca toţi ceilalţi. 

— Asta nu m-a deranjat câtuşi de puţin 
niciodată, spuse, şi-şi retrase mâna în care îi ţinuse 
bărbia. 

Ea îşi îndreptă spatele. 

— Ar trebui. 

— O zici de parcă ai vrea să mă deranjeze. 

— Deranjează pe toată lumea. Până şi pe 
deosebitul de Rhysand. 

Cassian îşi dezgoli dinţii, orice urmă de 
blândeţe dispărând. 

— Ţi-am zis o dată şi am să-ţi repet: nu vorbi 
cu dispreţ despre el! 

— Nu este Marele meu Lord. Pot să vorbesc 
despre Rhysand cum vreau. Ea dădu să plece, dar 
masculul o apucă de încheietură, ţinând-o pe loc. 
Dă-mi drumul! 

— Obligă-mă! Foloseşte-te de ce ai învăţat la 
antrenament şi ob/igă-mă! 

Furia fierbinte o cuprinse. 

— Eşti un ticălos arogant! 

— Şi tu eşti o vrăjitoare trufaşă! Ne potrivim. 

— Dă-mi drumul! mormăi ea. 

Cassian pufni, dar o ascultă, întorcându-se cu 
spatele când făcu un pas înapoi. Şi lumina 
triumfului din ochii lui, senzaţia clară că el credea 
că, într-un fel, o enervase şi câștigase lupta asta o 
determină să-l apuce de partea din faţă a jachetei 
lui. 

Nesta îşi spuse că-şi strânse degetele de la 
picioare şi-şi apropie gura de a lui doar ca să-i 
şteargă zâmbetul de pe chip. 


Capitolul 19 


Pentru o clipită, când Nesta se ridică pe vârfuri 
şi-i atinse buzele, simţi doar căldura gurii lui 
Cassian, apăsarea trupului său şi rigiditatea din toţi 
muşchii care-i tremurau. 

ÎI sărutase cu ochii deschişi, ca să vadă exact 
cât de larg îi deschisese pe ai lui. 

Nesta se retrase după o secundă şi-l văzu tot 
cu ochii mari, respirând greoi. 

Râse încetişor, intenţionând să-şi desprindă 
degetele din jacheta lui şi să plece pe hol, dar nu 
apucă decât să-şi coboare mâna dreaptă înainte ca 
masculul să o sărute la rândul său. 

Forţa acelui sărut îi împinse către zid, umerii 
Nestei izbindu-se în piatră când trupul lui se lipi de 
al ei, Cassian strecurându-şi o mână în părul 
femelei când îi apucă şoldul cu cealaltă. 

Clipa în care Nesta se lovi de zid şi în care 
Cassian o cuprinse cu totul distruse orice iluzie a 
înfrânării. Deschise gura şi el o pedepsi sărutând-o 
cu patimă. 

Şi gustul lui, ca de vânt sărutat de zăpadă şi 
tăciuni aprinşi... 

Ea gemu, incapabilă să se abţină. 

Aparent, sunetul era slăbiciunea lui, pentru că 
degetele din părul ei îi intraseră în scalp, 
înclinându-i capul ca să poată să-i simtă mai mult 
gustul, să o revendice. 

Nesta îşi lăsă mâinile să umble peste pieptul 

lui musculos, disperată să-i simtă pielea, să atingă 
orice în clipa în care limbile li se întâlniră şi se 
despărţiră, când el o linse în cerul gurii şi-şi trecu 
limba peste dinţii ei. 
-Ea îi întâmpină mişcările şi raţiunea o părăsi. 
Işi înfipse degetele în părul lui şi văzu că era la fel 
de moale cum şi-l imaginase, şuviţele fiind ca 
mătasea pe pielea ei. 

Toate gândurile pline de ură îi zburară din 
minte. Se lăsă pradă distragerii, îi ură „bun venit” 
cu braţele deschise şi lăsă acel sărut să ardă totul. 
Nu-i păsa decât de gura, limba şi dinţii lui, de lins, 

gustat şi muşcat; exista doar puterea trupului său, 
apăsarea de al ei, dar nu suficient de mult... 

Cassian îşi strecură mâinile pe după ea şi, 
apucând-o de fiind, o ridică în aer. Ea îi cuprinse 
talia cu picioarele şi gemu iarăşi când masculul se 
împinse între coapsele ei. 

Avea nevoie de pauza asta scurtă de la 
gândurile ei, de la chestia care ardea adânc 
înăuntrul fiinţei sale, de la amintirile care o 
bântuiau. Avea nevoie de asta. De el. 

Cassian se apropie şi gemu la prima împingere 
a coapselor. Ea îşi arcui spatele când auzi sunetul 
gutural, expunându-şi gâtul pe care masculul îl luă 
în stăpânire, dezlipindu-şi buzele de ale ei. 

Cu limba, trasă o linie în sus, urmată de o dâră 
de căldură, şi ajunse în locul de sub ureche care o 
făcea să-şi strângă pumnii, să scâncească. El 
zâmbi. 

— Aşa? o întrebă în şoaptă, şi linse iarăşi locul. 

Sânii începură să o doară şi se mişcă spre el, 
căutând să se atingă de pieptul lui, căutând orice 
urmă de frecare. Dar Cassian îşi îngropase chipul 
în gâtul ei, muşcându-i-l uşor acolo unde i se 
zbătea pulsul. Durerea delicată o făcu să gâfâie, iar 
limba lui pe piele, să-şi dea ochii peste cap. 

Totuşi, îşi retrase capul de lângă gâtul ei. 
Nicicând nu fusese Nesta mai expusă ca acum, 
când Cassian o pătrunse din nou şi o privi 
zvârcolindu-se. 

Un zâmbet întunecat îi împodobi buzele. 

— Ce sensibilă eşti, îi şopti cu o voce pe care 
nu o auzise niciodată, dar pentru care s-ar fi târât 
ca să o audă din nou. 

Lent, îşi împinse coapsele înainte, lăsându-şi 
duritatea să-i pătrundă durerea pulsândă. Ea se 
strădui să-şi recapete controlul, raţiunea - dar se 
trezi dorindu-şi să-i ofere totul lui, să-l lase să o 
atingă, să o lingă, să o sugă şi să o umple... 

Cassian mârâi de parcă ar fi citit asta în 
privirea ei şi o sărută din nou. 

Limbile li se încolăciră şi trupurile li se lipiră 
atât de mult, încât ea simţi inima lui bătând în 
pieptul ei. El o gustă pe îndelete, se retrase şi o 
gustă din nou ca şi când i-ar fi descoperit gura. 

Nesta trebuia să-i simtă pielea; trebuia să 
simtă cu mâinile, gura şi trupul duritatea care se 
împingea în ea. Ar fi înnebunit dacă nu ar fi făcut- 
o, ar fi luat-o razna dacă nu ar fi reuşit să-şi dea jos 
hainele, dacă ar fi încetat să o mai sărute... 

Nesta îşi strecură mâna între trupurile lor, 
căutându-l. Cassian gemu din nou, lung şi gutural, 
când îl apucă prin pantalonii de piele. Rămase fără 
suflare. Ce mare era... 

Îi lăsă gura apă. O durea totul şi era atât de 
udă, încât fiecare cusătură a pantalonilor era o 
tortură. 

Cassian o sărută mai apăsat, mai sălbatic, iar 
ea se luptă cu şireturile şi nasturii pantalonilor lui. 
Erau atât de mulţi, încât nu ştia unde să-i caute ca 
să-i desfacă, vârfurile degetelor sale rupând fiecare 
gaică, aproape zgâriind ca să-l elibereze. 

Gâfâielile lui Cassian îi mângâiară pielea când 
îi muşcă încetişor buza de jos, urechea şi 
maxilarul. Propria-i respiraţie  sacadată îi 
răspundea, focul arzându-i în sânge, iar el îi prinse 
din nou gura, gemând când ea renunţă la şireturi şi 
nasturi şi-l atinse cu palma. Cassian se încordă 
când Nesta îşi frecă palma de-a lungul mădularului 
său, minunându-se de fiecare centimetru. 

Cassian îşi dezlipi buzele de ale ei. 

— Dacă mai faci asta, am să... 

Nesta o făcu din nou, mişcându-şi podul palmei 
în sus, către vârful care ştia că apăsa partea 
inferioară a abdomenului său. Cassian îşi arcui 
coapsele spre ea şi îşi lăsă capul pe spate, 
expunându-şi gâtul puternic. Nesta îi descoperi 
forma prin pantaloni şi-şi apăsă palma mai tare, 
aţâţându-l. El scrâşni din dinţi, pieptul umflându-i- 
se ca un burduf şi, văzându-l aproape de climax, se 
aplecă înainte şi-i apucă jacheta cu dinţii cât îl 
frecă din nou, din ce în ce mai tare. 

Cassian şuieră. Rostindu-i numele, îşi împinse 
coapsele în mâna ei cu o putere care-i făcu vulva 
să zvâcnească până în pragul durerii, imaginându- 
şi forţa, căldura şi mărimea adânc în ea. După încă 
o apăsare chinuitoare a mâinii ei şi după ce-l zgârie 
cu dinţii pe gât, Cassian erupse. 

Işi strânse aripile când ejaculă şi fiecare jet îi 
scutură pantalonii odată cu mişcările mâinii care îl 
tot mângâia. 

Nesta se îndepărtă de gâtul lui numai după ce 
masculul termină, când tremura. Ochii lui căprui 

strălucească. O roşeaţă îi păta obrajii aurii, atât de 
îmbietoare, încât Nesta mai că se aplecă în faţă ca 
să o lingă şi pe aceea. 

Însă el rămase cu gura căscată, de parcă şi-ar 
fi dat seama ce făcuse şi regreta. 

Dorinţa şi distracţia binecuvântată o părăsiră 
pe Nesta. 

Ea îl împinse în piept şi Cassian îi dădu drumul 
imediat, aproape scăpând-o pe jos când trupurile li 
se despărţiră. 

Nu aşteptă să-l audă spunând că regreta, că 
fusese o greşeală. Nu voia ca el să aibă puterea 
asta asupra ei. Aşa că Nesta îşi strâmbă buzele 
într-un zâmbet rece şi nemilos şi, plecând, îi zise: 

— Cineva s-a cam grăbit. 


* 


A doua zi dimineață, Cassian nu fu în stare să 
se uite în ochii lui Azriel. 

Fratele lui se întorsese târziu în seara 
precedentă şi refuzase să spună ce aflase despre 
Briallyn, insistând doar ca astăzi să se adune cu 
toţii la casa de lângă râu ca să le povestească. Lui 
Cassian nu îi păsase. Abia îl ascultase pe Azriel 
întrebându-l despre antrenament. 

Ejaculase în pantaloni după ce Nesta îl atinsese 
de câteva ori, udându-se de parcă n-ar fi fost mai 
breaz ca în tinereţe. 

Dar, în clipa în care îl sărutase pe hol, îşi 
pierduse minţile. Se transformase într-un soi de 
animal, lingându-i şi muşcându-i gâtul, incapabil să 

se mai gândească şi la altceva în afară de 
instinctul primar de a o avea. 

Gustând-o, simţise focul, oţelul şi răsăritul de 
iarnă. Şi asta doar sărutând-o pe gură şi pe gât. 
Dacă şi-ar fi strecurat limba între picioarele ei... El 
se foi pe scaun. 

— S-a întâmplat ceva de care eu, ca însoțitor al 
tău, ar trebui să ştiu? 

Întrebarea seacă a lui Azriel îl distrase pe 
Cassian de la erecţia lui. După amuzamentul de pe 
chipul fratelui său, îşi dădu seama că Azriel putea 
nu doar să-i simtă excitaţia, ci şi să i-o vadă pe 
faţă. 

— Nu! mormăi Cassian. 

Dacă ar fi recunoscut ce făcuse, Azriel nu i-ar 
mai fi dat pace. 

Simţise plăcerea, însă Nesta, nu. Niciodată nu 
permisese să se întâmple aşa ceva. 

Însă orgasmul fusese destul de intens încât să 
vadă stele verzi şi doar atunci îşi dăduse seama că 
ea nu avusese parte de unul - că se făcuse de râs 
şi o lăsase nesatisfăcută şi că, dacă nu avea să o 
mai guste vreodată altfel, o dăduse în bară cu 
graţie. 

Şi ultimele ei cuvinte îi spulberaseră mândria 
rămasă. 

„Cineva s-a cam grăbit”, îi spusese mieros, ca 
şi cum ceea ce făcuseră nu însemna nimic. 

El ştia că nu era adevărat. li simţise nevoia 
frenetică, îi auzise gemetele şi-şi dorise să le 
devoreze. Însă acel sâmbure de îndoială încolţea în 

Cumva, trebuia să îndrepte lucrurile. 

Azriel îşi drese glasul şi Cassian clipi. 

— Ce? 

— Am întrebat dacă sunteţi gata să plecăm la 
casa de lângă râu. 

— Dacă suntem gata? 

Clipi ca să alunge excitaţia care-l năucea. 

Azriel chicoti, umbrele împrăştiindu-se. 

— M-ai ascultat seara trecută? 

— Nu! 

— Măcar eşti sincer. Azriel zâmbi superior. Tu 
şi Nesta trebuie să veniţi acolo. 

— Din cauza a ceea ce s-a întâmplat cu Elain? 

Azriel înţepeni. 

— Ce s-a întâmplat cu Elain? 

Cassian flutură o mână. 

— S-a certat cu Nesta. Nu deschide subiectul, îl 
avertiză când ochii lui Azriel se întunecară. Cassian 
răsuflă. Aşadar, pot să presupun că nu asta e tema 
întâlnirii. 

— Trebuie să discutăm despre ce am aflat. 
Rhys vrea să veniţi amândoi. 

— Atunci, e grav. Cassian se uită la umbrele 
adunate în jurul lui Az. Te simţi bine? 

Fratele lui dădu din cap. 

— Da! 

Insă umbrele tot se înghesuiau pe lângă el. 

Cassian ştia că era o minciună, dar nu insistă. 
Az avea să vorbească la momentul potrivit, iar 
Cassian ar fi avut mai mult succes încercând să 
convingă un munte să se mişte decât să-l facă pe 

— În regulă, fu răspunsul lui. Ne vedem acolo. 
Capitolul 20 


Nesta abia suportă să fie în preajma lui Cassian 
cât zburară peste Velaris. Toate privirile şi 
mirosurile lui, toate atingerile în timp ce o purtă în 
jos, spre casa de lângă râu, o furnicau amenințând 
să îi aducă aminte de seara trecută, când tânjise 
după el. 

Din fericire, Cassian nu îi vorbi. Nici nu prea se 
uită la ea. Şi, înainte ca uriaşul conac să se ivească 
lângă râu, ea uitase să fie deranjată de tăcerea lui. 
După două săptămâni în Casă, oraşul i se păru 
brusc mare, prea zgomotos şi prea aglomerat de 
oameni. 

— Întâlnirea asta nu o să dureze muult, îi 
promise Cassian când aterizară pe peluza din faţa 
casei, ca şi când i-ar fi simţit trupul încordat. 

Nesta nu spuse nimic, incapabilă să vorbească 
din cauza agitaţiei din stomac. Cine era aici? Pe 
care dintre ei trebuia să-l înfrunte, pe cine trebuia 
să suporte judecându-i aşa-zisul progres? Probabil 
că toţi aflaseră de cearta ei cu Elain - pe toţi zeii, 
oare Elain avea să fie prezentă? 

ÎI urmă pe Cassian în casa frumoasă, abia 
observând masa rotundă din mijlocul holului de la 
intrare, pe care se afla o vază mare plină cu flori 
proaspete. Abia observând liniştea din casă, 
absenţa servitorilor. 

Însă Cassian se opri în faţa unui tablou care 
înfăţişa un munte înalt şi arid, lipsit de viaţă şi 

totuşi cumva agitat. Zăpada şi brazii acopereau 
piscurile mai mici din jurul acestuia, dar acest 
munte ciudat şi gol... Doar o piatră neagră ieşea 
din vârful său. Un monolit, îşi dădu seama Nesta 
când se apropie. 

— Nu mi-am dat seama că Feyre a pictat 
muntele Ramiel, şopti Cassian. N 

Muntele sacru din Ritualul de Sânge. Intr- 
adevăr, trei stele străluceau slab pe cerul de seară, 
deasupra piscului. Era o interpretare aproape 
perfectă a blazonului Regatului Nopţii. 

— Mă întreb când l-a văzut, spuse Cassian 
gânditor, schițând un zâmbet. 

Nesta nu se deranjă să sugereze că Feyre ar fi 
putut foarte simplu să pătrundă în mintea lui 
Rhysand. Cassian continuă să meargă, conducând- 
o pe hol fără să mai zică altceva. 

Nesta îşi adună puterile când el se opri în faţa 
uşilor biroului - aceeaşi cameră în care luase loc şi 
fusese mustrată public - iar apoi deschise una 
dintre ele. 

Rhys şi Feyre stăteau pe canapeaua de 
culoarea  safirului din faţa ferestrei. Azriel se 
rezema de poliţa şemineului. Amren se ghemuise 
pe un fotoliu, înfofolită într-o haină gri de blană, ca 
şi când aerul rece de azi ar fi fost crivățul de iarnă. 
Elain şi Morrigan nu erau aici. 

Privirea circumspectă şi rece a lui Feyre se 
îndulci atunci când îi zâmbi lui Cassian, care merse 
spre ea şi o sărută pe obraz - sau încercă să o 
facă. 

— Serios? i se adresă el lui Rhys. Este protejată 
chiar şi aici? 

Rhys îşi întinse picioarele lungi, încrucişându-şi 
gleznele. 

— Chiar şi aici. 

Cassian îşi dădu ochii peste cap şi se aşeză pe 
fotoliul de lângă Amren, studiindu-i haina de blană 
şi spunând: 

— Nu e chiar atât de frig azi. 

Amren îşi dezgoli dinţii. 

— Mai vorbeşte tu aşa, şi mâine am să-ţi port 
pielea! 

Nesta ar fi zâmbit dacă Amren nu s-ar fi întors 
spre ea. 

Încordarea apăsătoare şi dureroasă se lăsă 
între ele. Nesta refuză să îşi mute privirea. 

Colţurile buzelor roşii ale lui Amren se ridicară, 
părul ei negru strălucind. 

Feyre îşi drese glasul. 

— Bine, Az! Să auzim ce ai de spus. 

Azriel îşi strânse aripile, umbrele agitându-i-se 
în jurul gleznelor şi gâtului. 

— Regina Briallyn a fost mai ocupată decât am 
crezut, dar nu aşa cum ne-am aşteptat. 

Sângele Nestei se răci. Regina care sărise în 
Cazan de bunăvoie, disperată să fie transformată 
într-o tânără nemuritoare, şi din care ieşise o babă 
ridată - şi nemuritoare. Condamnată să fie bătrână 
şi cocoşată pentru totdeauna. 

— În săptămâna în care am supravegheat-o... 
am aflat care sunt următorii ei paşi, continuă 

„am aflat” spunea destule: aflase torturând pe 
cineva. Mai mulţi oameni. 

Nesta se uită la mâinile lui cu cicatrice, iar 
Azriel şi le ascunse la spate, ca şi când i-ar fi 
sesizat atenţia. 

— Continuă! izbucni Amren, foindu-se în 
fotoliu. 

— Celelalte regine au fugit într-adevăr de 
Briallyn în urmă cu câteva săptămâni, aşa cum a 
spus Eris. Doar ea stă în sala tronului din palatul lor 
comun. Şi ce a dezvăluit Eris despre Beron este 
adevărat: Marele Lord a vizitat-o pe Briallyn pe 
continent, făgăduind să-i ofere armata lui pentru 
cauza ei. Un muşchi zvâcni pe maxilarul lui Azriel. 
Dar armata pe care o adună Briallyn, alianţa cu 
Beron, este doar una suplimentară pentru ce a 
plănuit ea. El scutură din cap, umbrele şerpuind 
deasupra aripilor lui. Briallyn vrea să găsească din 
nou Cazanul. Ca să îşi recupereze tinereţea. 

— N-o să reuşească, spuse Amren fluturând o 
mână pe care străluceau inele. Nimeni în afară de 
noi, Myriam şi Drakon nu ştie unde este ascuns. 
Chiar dacă  Briallyn descoperă ascunzătoarea, 
asupra lui au fost aruncate suficiente vrăji de 
protecţie încât nimeni să nu poată să le rupă. 

— Briallyn ştie asta, zise Azriel serios. Ceea ce 
bănuia Vassa este adevărat. Lordul-morţii Koschei 
a influenţat-o pe Briallyn. Chiar dacă rămâne prins 
la lacul lui, cuvintele sale plutesc în vânt spre ea. 
Este extrem de bătrân şi profunzimea cunoaşterii 
lui este de nepătruns. A îndreptat-o pe Briallyn 

interesul lui. Vrea să-l folosească pentru a se 
elibera din lac. lar Briallyn nu este marioneta pe 
care o credeam - ea şi Koschei sunt aliaţi. Trebuie 
să îl întrebi pe Eris dacă Beron ştie despre asta, 
adăugă el, adresându-i-se lui Cassian. Şi despre 
Tezaur. 

Cassian dădu din cap în liniştea care stăruia. 

— Ce este Tezaurul Groazei? se trezi Nesta 
întrebând. 

Ochii lui Amren străluciră cu o fărâmă din 
puterea ei. 

— Cu mult timp în urmă, Cazanul a Creat multe 
obiecte puternice, făurind arme  neîntrecute. 
Majoritatea s-au pierdut în istorie şi război, iar când 
am intrat în Temniţă, doar trei au rămas. Cineva pe 
atunci a pretins că erau patru sau că a patra a fost 
Distrusă, dar legendele de azi vorbesc doar despre 
trei. 

— Masca, şopti Rhys, Harpa şi Coroana. 

Nesta avea senzaţia că niciuna dintre creaţii nu 
era bună. 

Feyre se încruntă la partenerul ei. 

— Sunt diferite de obiectele puterii din Oraşul 
Cioplit? Ce pot să facă? 

Nesta se străduise să uite seara în care ea şi 
Amren plecaseră ca să îşi testeze aşa-zisul dar 
împotriva  hoardei din catacombele interzise. 
Obiectele fuseseră pe jumătate prinse în piatră: 
cuțite, coliere, şi cărţi, toate strălucind cu putere. 
Niciunul plăcut. Dacă Tezaurul Groazei era mai 
înfiorător decât ce văzuse ea... 

— Masca poate să-i readucă la viaţă pe cei 
morţi, răspunse Amren în locul lui Rhys. Este o 
mască a morţii, turnată după chipul unui rege de 
mult uitat. Dacă o porţi, poţi să-i chemi pe morţi la 
tine, să le porunceşti să meargă încotro vrei tu. 
Harpa poate să deschidă orice uşă, fizică sau nu. 
lar Coroana... Amren scutură din cap. Coroana 
poate să influenţeze pe oricine, chiar să treacă de 
cele mai puternice scuturi mentale. Singurul său 
defect este că are nevoie de apropiere fizică 
pentru a-şi înfige prima dată ghearele în mintea 
victimei. Dar dacă porţi Coroana, poţi să-ţi obligi 
inamicii să facă tot ce vrei. Ai putea forţa un 
părinte să îşi ucidă copilul, conştient de oroare, dar 
incapabil să se oprească. 

— Şi obiectele astea s-au pierdut? întrebă 
Nesta. 

Rhys îi aruncă o privire încruntată. 

— Cei care le-au avut au devenit neglijenţi. S- 
au pierdut în războaie vechi, din cauza trădării sau 
pentru că pur şi simplu au fost puse în altă parte şi 
uitate. 

— Ce legătură are asta cu Cazanul? insistă 
Nesta. 

— Cine se aseamănă se adună, şopti Feyre 
uitându-se la Amren, care dădu din cap. Intrucât 
Tezaurul a fost Creat de Cazan, Tezaurul şi-ar 
putea găsi Creatorul. Ea îşi înclină capul. Totuşi, 
Briallyn a fost Creată. Nu poate găsi Cazanul? 

Amren bătu cu degetele pe braţul fotoliului. 

— Cazanul a îmbătrânit-o pe Briallyn ca să o 

te pedepsească pe tine, presupun. Prudentă, Nesta 
nu afişă nicio emoție. Dar cred că ai luat ceva de la 
el când ţi-ai înşfăcat puterea, fato, continuă 
Amren. 

Feyre se uită spre Nesta şi întrebă cu blândeţe 
în glas: 

— Ce s-a întâmplat, mai exact, în Cazan? 

Toate imaginile, gândurile şi sentimentele o 
copleşiră pe Nesta. O sufocară exact ca atunci 
când fu nevoită să reprime puterea care crescuse 
înlăuntrul ei la întrebarea surorii sale. Nimeni nu 
vorbea, toţi fixând-o cu privirea. 

Cassian îşi drese vocea. 

— Contează? Toată lumea se întoarse spre el, 
iar Nesta aproape că se relaxă uşurată văzând că 
nu mai era centrul atenţiei lor. Deşi, auzindu-l cum 
o apăra, ceva se aprinse în pieptul ei. 

— Ne-ar ajuta să înţelegem, spuse Feyre. 

— Putem discuta mai târziu despre asta... 
începu Cassian, dar Nesta îşi îndreptă spatele. 

— Eu... 

Toţi se opriră şi se întoarseră spre ea. Cu gura 
uscată, Nesta înghiţi în sec şi se rugă să nu îi vadă 
mâinile tremurânde pe care şi le ascunsese sub 
coapse. Gândurile dădură năvală, fiecare amintire 
ţipând, iar ea nu ştiu de unde să înceapă, cum să 
le explice... 

„Respiră”. Ori de câte ori îi arăta Cassian cum 
să facă exerciţiile, respiratul îi calma mintea. Aşa 
că inspiră şi apoi expiră lent. De trei ori. 

Şi, în linişte, Nesta spuse: 

— Nu eram conştientă de ceea ce am luat. 
Credeam că iau doar lucrurile pe care Cazanul nu 
voia să le am. Mi se părea normal, având în vedere 
ce îmi făcea. 

Poftim! Asta era tot ce putea şi voia să spună. 

Dar Feyre dădu din cap cu o emoție pe care 
Nesta nu reuşi să o identifice strălucind intens în 
ochii ei. Feyre îi spuse lui Amren: 

— Deci este foarte posibil să nu-i fi putut 
insufla lui Briallyn puterea de a-l găsi. Nu a reuşit 
decât să-i dea lui Briallyn abilitatea de a găsi toate 
lucrurile Create, o umbră jalnică a darului original. 

Ceilalţi dădură aprobator din cap, iar Nesta 
îndrăzni să se uite la Cassian, care îi schiţă un 
zâmbet ca şi când faptul că reuşise să dea glas 
celor câteva cuvinte era cumva ceva... onorabil. Ei 
i se strânse inima. 

Să fi făcut atât de multe lucruri /ipsite de 
onoare încât contribuţia ei insuficientă să-i câştige 
atât de multe laude? 

Nesta se forţă să ignore gândul neplăcut când 
Amren continuă: 

— Dacă ai aduna toate cele trei obiecte, ai 
putea folosi influenţa esenței lor Create ca să 
găseşti Cazanul, indiferent unde s-ar afla. 

— Ca să nu mai spun că te-ai alege cu trei 
obiecte cu o putere imensă, adăugă macabru 
Azriel. Capabile să ofere chiar şi unei armate 
omeneşti un avantaj împotriva Spiriduşilor. 

— Dacă învii morţii, spuse Cassian crispându- 
se, orice urmă de zâmbet aprobator dispărând, vei 


avea o armată de neoprit, capabilă să 
304 


mărşăluiască fără odihnă sau mâncare. Dacă ai 
deschide orice uşă, ai putea mişca armata morţilor 
oriunde ai vrea. Şi cu influenţa nemărginită, ai 
putea face să ţi se supună orice teritoriu inamic şi 
poporul său. 

Liniştea se lăsă din nou în încăpere. Inima 
Nestei bătu cu putere. 

— Şi tot ce vrea Koschei este să se elibereze 
din lac? îl întrebă Rhys pe Azriel. 

Dar Amren fu cea care îi răspunse: 

— Nimeni nu cunoaşte cu adevărat tot ce pot 
să facă puterile Tezaurului. In afară de cum să se 
elibereze din lac, Koschei ar putea la fel de bine să 
ştie despre Tezaur ceva ce noi nu ştim - poate are 
habar ce putere mai mare se manifestă când se 
unesc toate cele trei obiecte. 

Rhys se uită la Azriel, care dădu înverşunat din 
cap. 

— Ce este un lord al morţii? întrebă Nesta în 
liniştea care se aşternuse. 

Privirile lor o loviră ca nişte pietre. Cassian îi 
răspunse, atingându-şi cicatricea de pe gât. 

— Ţi-am povestit despre Lanthys şi rana pe 
care mi-a făcut-o. Este practic nemuritor. Nimic nu 
îl poate ucide. Nici Koschei nu poate fi ucis. Este 
stăpânul propriei morţi. El îşi cobori mâna de la 
cicatricea oribilă. Licărul din ochii lui sugera că îşi 
îndreptase gândurile spre puterile ei. Nesta ignoră 
chestia care se zvârcoli în ea drept răspuns şi 
confirmare, flăcările reci biciuindu-i spinarea. Ei 
sunt lorzii-morţii, continuă Cassian, din fericire. 


Cuvintele plutiră în aer. Rhys înjură. 

— Am uitat de Lanthys! 

Cassian îi aruncă o privire plictisită, atingându- 
şi iar cicatricea. 

— Eu nu. 

Spre groaza Nestei, Amren tremură. Amren. 

Feyre îşi drese glasul. 

— Deci încearcă să găsească Tezaurul Groazei 
ca să dea de urma Cazanului pentru Briallyn şi, 
foarte probabil, să îl elibereze între timp pe 
Koschei. Şi să pornească un război, cu Beron ca 
aliat al ei, care le-ar oferi orice teritoriu şi-ar dori. 
Sau să îi dea o parte lui Koschei, în funcţie de 
înţelegerea pe care o face cu Briallyn - probabil 
una care să-l avantajeze. 

— Repet: Briallyn este foarte conştientă de 
influenţa nefastă a lui Koschei, spuse Azriel. Dacă 
se lasă manipulată, o face doar ca să-şi atingă 
scopurile. 

— Deci îi avem pe ei pe un front, iar pe Beron 
aici, gata şi nerăbdător să intre în război alături de 
Briallyn, ca să îşi poată extinde teritoriul după ce 
se termină măcelul, spuse Cassian. 

Nesta întoarse capul. 

Nu i-ar fi trecut prin minte că se întâmplau 
astfel de lucruri. Înţelesese aluziile, dar până acum 
nu avusese habar de pericolul care îi aştepta. Să 
fie din nou în pragul unui asemenea dezastru... Ea 
se mişcă pe scaun. 

— Briallyn nu a găsit încă Tezaurul Groazei? îl 
întrebă Feyre pe Azriel. 

Azriel scutură din cap. 

— Din câte ştiu eu, nu. Ultima dată se zvonea 
că Tezaurul Groazei este aici, în Prythian. Aparent, 
e tot ce ştie Koschei. Cel puţin asta este în 
avantajul nostru. Briallyn nu ar risca să vină aici - 
nu încă. Nici măcar cu Beron ca aliat. lar Koschei 
este legat de lacul lui. Dar ei o pregătesc pe 
Briallyn ca să vină, adunând cei mai buni spioni şi 
războinici din ţinutul ei. La palatul reginei era deja 
o armată. Incă nu am aflat de ce au luat Briallyn şi 
Koschei soldaţii lui Eris. El gesticulă spre Cassian. 
Trebuie să te întâlneşti cu Eris. 

Cassian dădu din cap aprobator. 

— Am să mă întâlnesc. Dar o să trebuiască să 
păzim graniţele. Să avertizăm regatele. Să le 
spunem despre planul lui Beron. La naiba cu 
secretele! 

— Făcând asta, l-am expune pe Eris, replică 
Rhys. Şi am pierde un aliat valoros, adăugă când 
Cassian îşi dădu ochii peste cap. Eris este un 
şarpe, dar este util. Poate că motivele lui sunt 
egoiste şi vrea putere, însă ne poate oferi un târg 
bun. Sunt de acord cu Az, spuse prudent, 
încruntându-se. Vreau să îl pui pe Eris la curent, 
aşa cum ai promis. 

— Bine, încuviinţă Cassian. Dar mai avertizăm 
regatele în privinţa Tezaurului? 

— Nu! spuse Rhys. Am risca doar ca unul 
dintre ele să pornească în căutarea lui. Beron şi-ar 
trimite toţi războinicii şi spionii ca să îl găsească 
primul. Faptul că nu a făcut-o încă sugerează că nu 
ştie despre Tezaur, dar avem nevoie de 

— De ce nu am căutat noi Tezaurul, când eram 
pe urmele Cazanului? întrebă Feyre. 

— Cartea a fost mai uşor de găsit, spuse 
Amren. Şi au trecut zece mii de ani de când a 
folosit cineva Tezaurul. Am presupus că este pe 
fundul oceanului. 

— Aşadar, îl găsim, declară Cassian. Aveţi vreo 
idee cum? 

— Obiectele Create tind să nu îşi dorească să 
fie găsite de oricine, îl avertiză Amren. Faptul că au 
dispărut din memoria noastră, că nici măcar eu nu 
m-am gândit la ele imediat în lupta împotriva 
Hybernului, sugerează că probabil aşa şi-au dorit. 
Au vrut să rămână ascunse. Adevăratele obiecte 
ale puterii au asemenea daruri. 

— O spui de parcă obiectele ar avea simţuri, 
rosti Cassian. 

— AU, spuse Amren, furtunile străbătându-i 
privirea. Au fost Create într-o vreme când magia 
neîmblânzită cutreiera încă lumea, iar Spiriduşii nu 
stăpâneau totul. Obiectele Create pe atunci tind să 
dobândească o conştiinţă proprie şi dorinţe. Nu a 
fost un lucru bun. 

Chipul lui Amren se întunecă amintindu-şi asta 
şi Nesta simţi un fior pe şira spinării. 

— Aşa cum pot eu să influenţez o minte ca să 
uite, probabil că ele au un dar asemănător, gândi 
Rhys cu voce tare. 

— Dar Briallyn este Creată, spuse Amren. 

Nestei i se uscă gura din nou. 

— Când Briallyn a fost Creată, probabil nu s-a 


aflat sub vraja Tezaurului Groazei, ca să mă exprim 

aşa. A recunoscut-o ca pe una de-a lor. Dacă 
înainte ar fi putut să ignore aceste obiecte, acum 
nu o mai face. Sau poate că au chemat-o, i s-au 
arătat într-un vis. 

Toţi o priviră pe Nesta în acelaşi timp. 

— Tu, spuse încet Amren, eşti la fel. Ca şi Elain. 

Nesta înţepeni. 

— Dacă toate te vrăjesc să uiţi, cum de Azriel a 
reuşit să îşi amintească şi să se întoarcă aici cu 
informaţiile? 

— Poate că imediat ce afli de vrajă şi o 
recunoşti, se rupe, spuse Amren. Sau poate că 
Tezaurul Groazei vrea să ştim acum de el, din cine 
ştie ce motiv personal întunecat. 

Nestei i se ridică părul pe braţe. 

Cassian se foi pe scaun. 

— Deci cum dăm de Tezaurul Groazei? 

— Folosindu-vă de mine, rosti Elain din pragul 
uşii, unde apăruse într-o linişte atât de deplină, 
încât toţi se întoarseră către ea. 


Capitolul 21 


Mintea Nestei se linişti când cuvintele lui Elain 
nu se mai auziră în cameră. Feyre se răsucise pe 
scaun, palidă de teamă. 

Nesta se ridică în picioare. 

— Nu! 

Elain rămase în pragul uşii, albă la faţă, dar cu 
o expresie mai dură decât văzuse Nesta vreodată. 

— Nu decizi ce pot şi ce nu pot să fac, Nesta. 

— Ultima dată când am avut de-a face cu 
Cazanul, te-a răpit! îi răspunse Nesta, încercând să 
nu tremure. Ea găsi cuvintele, armele pe care le 
căuta. Credeam că nu mai ai puteri. 

Elain îşi ţuguie buzele. 

— Nici eu nu credeam că mai ai. 

Nesta îşi îndreptă spatele. Nimeni nu vorbi, dar 
atenţia celor din cameră rămase asupra ei ca o 
pojghiţă pe piele. 

— Nu ai să te duci să îl cauţi. 

— Atunci caută-l tu, fato! spuse calmă Amren. 

Nesta se întoarse spre femela minionă. 

— Nu ştiu să găsesc nimic. 

— Cine se aseamănă se adună, fu replica lui 
Amren. Ai fost Creată de Cazan. Ai putea găsi şi 
alte obiecte Create de el, aşa cum poate Briallyn. 
Şi pentru că te-a Creat, eşti imună la influenţa şi 
puterea Tezaurului. Da, le-ai putea folosi, dar ele 
nu pot fi folosite împotriva ta. Aruncă o privire spre 
Elain. Împotriva niciuneia. 

Nesta înghiţi în sec. 

— Nu pot. 

Dar să o lase pe Elain să se implice, să se 
expună pericolului... 

— Ai dat de urma Cazanului... spuse Amren. 

— Aproape că m-a ucis. M-a prins ca pe o 
pasăre în colivie. 

— Atunci, am să-l găsesc eu, zise Elain. E 
posibil să am nevoie de ceva timp să... mă 
reobişnuiesc cu puterile, dar aş putea începe de 
azi. 

— Clar nu! spuse Nesta furioasă, strângându-şi 
pumnii pe lângă corp. /n mod sigur nu! 

— De ce? întrebă Elain. Vrei să grădinăresc la 
nesfârşit? Nu le poţi face pe amândouă, spuse 
când Nesta tresări. Nu poţi să-mi dispreţuieşti 
decizia de a duce o viaţă liniştită şi să şi refuzi să 
îmi permiţi să fac ceva mai măreț. 

— Atunci apucă-te de aventuri, spuse Nesta. 
Bea şi culcă-te cu necunoscuţi! Dar stai departe de 
Cazan! 

— Nesta, este alegerea lui Elain, spuse Feyre. 

Nesta se întoarse spre ea, ignorând licărul 
furios de avertisment din privirea lui Rhys. 

— Nu te băga! îi zise furioasă surorii ei mai 
mici. Nu mă îndoiesc de faptul că tu i-ai băgat în 
cap ideile astea, că probabil ai încurajat-o să se 
arunce în faţa pericolului... 

Elain interveni brusc: 

— Nu mai sunt un copil din cauza căruia să vă 
certati. 

Nesta îşi simţea pulsul în tot corpul. 

— Ai uitat războiul? Ai uitat ce am înfruntat? 
Nu îţi amintesti că te-a răpit Cazanul şi te-a adus în 
mijlocul taberei Hybernului? 

— N-am uitat, spuse Elain cu răceală. Cum n- 
am uitat nici că m-a salvat Feyre. 

Vuietul izbucni în mintea Nestei. 

Pentru o clipă, păru că Elain ar fi putut spune 
ceva care să-i îndulcească vorbele. Dar Nesta o 
întrerupse, fierbând de furie pentru că simţea mila 
celorlalţi. 

— Uite cine s-a hotărât să îşi scoată ghearele 
la urma urmei, spuse ea. Poate că în sfârşit ai să 
devii interesantă, Elain! 

Nesta văzu cum remarcile ei îşi atinseră 
scopul, chipul şi postura lui Elain resimţindu-le ca 
pe o lovitură fizică. Nimeni nu vorbi, deşi umbrele 
se adunară în colţurile camerei, ca nişte şerpi ce se 
pregăteau să atace. 

Durerea o făcu pe Elain să lăcrimeze şi ceva se 
rupse în pieptul Nestei la acea expresie. Deschise 
gura de parcă ar fi putut cumva să şteargă totul, 
dar Elain spuse: 

— Ştii, am intrat şi eu în Cazan. Şi m-a prins. 
Şi, totuşi, cumva, singurul lucru la care te gândeşti 
este ce ti-a făcut trauma mea. 

Nesta clipi, simțind cum rămâne goală pe 
dinăuntru. 

Dar Elain se întoarse pe călcâie. 

— Să mă căutaţi când vreţi să începeţi! 

Uşile se închiseră în urma ei. 

— Nu mi-a fost uşor să îi cer lui Elain să se 
expună unui astfel de pericol, îi spuse Feyre cu 
supărător de multă blândeţe. 

Nesta se întoarse spre Feyre: 

— Nu poţi tu să găseşti Tezaurul? Ea uri fiecare 
cuvânt laş, uri frica din inimă, uri că, doar 
întrebând, îşi arătase preferința pentru Elain. Tu ai 
toată magia şi ai fost Creată, chiar dacă nu de 
Cazan. Te-ai antrenat - eşti o războinică. Nu poţi tu 
să-l găseşti? 

Liniştea se lăsă din nou, dar una diferită de 


data asta, ca un tunet pe cale să bubuie. 

— Nu, spuse încet Feyre. Nu pot. Ea se uită la 
Rhys, care dădu aprobator din cap, ochii 
strălucindu-i. 

Toată lumea se uita acum la Feyre, dar ea 
continuă să o fixeze cu privirea pe Nesta. 

— Nu pot să risc. 

— De ce? izbucni Nesta. 

— Pentru că sunt însărcinată. 

Se pogori liniştea, iar apoi Cassian scoase un 
chiot de bucurie care o spulberă, sărind din scaun 
ca să îl îmbrăţişeze pe Rhys. 

Ei căzură într-o încurcătură de aripi şi păr 
negru, iar Amren i se adresă lui Feyre cu ochi 
scânteietori. 

— Felicitări, fato! 

Azriel se aplecă să o sărute pe creştet pe Feyre 
- sau la doi centimetri de frunte. 

— Ştiam că scutul ăla stupid nu era doar ca să 
încerci ceva ce te-a învăţat Helion! spuse Cassian, 
sărutându-l pe Rhys pe obraz înainte să se întoarcă 
spre Feyre şi să o îmbrăţişeze. Rhysand slăbi 
suficient scutul încât Cassian să o cuprindă în 
braţe, încă râzând. 

lar când Rhys renunţă la scut, parfumul lui 
Feyre umplu camera. 

Era mirosul obişnuit al lui Feyre - doar că nou. 
Un miros mai slab, ca al unui boboc de trandafir. 

Cassian râse. 

— Nu-i de mirare că ai fost un ticălos indispus, 
Rhys. Cred că urmează să înveţi cum să devii şi 
mai protector. 

Feyre se încruntă la el şi apoi îşi ridică privirea 
la partenerul ei. 

— Deja am discutat despre asta. Scutul este un 
compromis. 

Amren zâmbi larg. 

— Care a fost prima lui ofertă? 

Feyre se încruntă. 

— Că nu o să mai plece de lângă mine în 
următoarele zece luni. 

In cazul Spiriduşilor, perioada sarcinii era mai 
mare, aflase Nesta citind cărţile bibliotecii din Casă 
în primele ei săptămâni de acolo. Avea o lună în 
plus faţă de sarcina oamenilor. 

— În ce lună eşti? întrebă Azriel, uitându-se la 
stomacul încă neted al lui Feyre. 

Ea îşi mângâie pântecul ca şi când toată 
atenţia lor o făcu să vrea să îşi protejeze copilul 
nenăscut. 

— Două luni. 

Cassian se întoarse spre Rhys. 

— Ai ascuns asta dovă luni? 

Rhys îi aruncă un zâmbet arogant. 

— Ca să fiu sincer, credeam că toţi o să vă daţi 
seama până acum. 

Cassian râse din nou. 

— Cum să ne dăm seama, când ai înfăşurat-o 
în scutul ăla? 

— Sunt un ticălos indispus, ai uitat? 

Cassian zâmbi şi îi spuse lui Azriel: 

— O să fim unchi. 

Feyre mormăi. 


— Mama să îl ajute pe copilul ăsta! 

Azriel zâmbi auzind-o, dar Feyre îşi mută 
privirea la Nesta. 

— Felicitări! îi spuse Nesta încet surorii ei. 

Doar pentru că ea nu spusese nimic, reuşise 
Nesta să stea şi să se uite la toţi, la bucuria şi 
apropierea lor, ca şi când ar fi privit pe o fereastră. 

Dar Feyre schiţă un zâmbet. 

— Mulţumesc! Ştii, ai să fii mătuşă. 

— Chiar că zeii trebuie să-l ajute pe copilul 
ăsta, mormăi Cassian, iar Nesta se încruntă la el. 

Ea se întoarse spre Rhys şi Feyre şi îl văzu pe 
mascul urmărind-o atent, întruchiparea calmului cu 
braţul în jurul umerilor partenerei lui, licărul din 
ochii săi fiind ameninţător. 

Nesta îl lăsă atunci să vadă că nu îi dorea răul 
lui Feyre sau copilului. O parte primitivă din ea 
înţelegea că Rhys nu era doar mascul, ci unul Fae, 
şi că ar fi eliminat orice ameninţare pentru 
partenera şi copilul său. Că ar fi făcut-o lent şi 
dureros, iar apoi ar fi plecat de lângă trupul ei 
sfâşiat fără nicio urmă de regret. 

instinctul de  autoconservare sau probabil 
vreunul nou de Spiriduş o făcură pe Nesta să-şi 
plece uşor capul, dându-i de înţeles că nu avea 
intenţii rele, că nu i-ar fi rănit niciodată. 

Şi Rhys îşi plecă puţin capul, şi asta fu tot. 

— l-ai spus lui Elain? o întrebă Nesta pe Feyre. 

Înainte ca Feyre să-i poată răspunde, se auzi şi 
Azriel: 

— Dar lui Mor? 

Feyre zâmbi. 

— Elain a fost singura care a ghicit. M-a 
surprins vomitând două dimineţi la rând. Ea dădu 
din cap spre Azriel. Cred că se pricepe mai bine 
decât tine să ţină secrete. 

— Am să o anunţ pe Mor când se întoarce din 
Vallahan, rosti Rhys. Având în vedere cum ai 
reacţionat tu, Cass, nu cred că şi-ar putea ascunde 
entuziasmul dacă i-aş da vestea cât este acolo, 
chiar dacă nu le-ar spune nimic. Şi nu vreau ca un 
posibil inamic să afle. Nu încă. 

— Varian? întrebă Amren. 

Nesta nu aflase cum de se încurcase femela cu 
prinţul din Adriata al Regatului Verii. Acum 
presupuse că nu avea să mai afle vreodată. 

— Încă nu, repetă Rhys, scuturând din cap. Nu 
înainte să mai treacă o vreme. 

Nesta îşi înclină capul spre sora ei. 

— Deci nu poţi să faci magie cât eşti 
însărcinată? 

Feyre tresări. 

— Pot, dar cu darurile mele neobişnuite, nu 
ştiu cum ar putea afecta copilul. Este în regulă să 
mă teleportez, dar alte puteri, la începutul sarcinii, 
s-ar putea să-mi forţeze corpul în mod periculos. 
Rhys îi strânse mai mult umărul. Este o pacoste. 
Feyre lovi mâna care o ţinea de braţ. La fel de 
mare ca el! 

Rhys îi făcu semn cu ochiul. Feyre se strâmbă, 
dar apoi îi spuse Nestei: 

— Elain o să aibă nevoie de timp să îşi 
refolosească puterile ca să încerce să Vadă 

Tezaurul. Dar tu, Nesta... Ai putea să prevesteşti 
din nou viitorul. 

— Cât mai repede posibil, adăugă Rhys. Timpul 
nu este de partea noastră. 

— Tu nu eşti Creată? o întrebă Nesta pe 
Amren. 

— Nu la fel ca tine, spuse Amren şi zâmbi şiret. 
Ţi-e frică? 

Nesta ignoră sarcasmul. Până şi fericirea lui 
Cassian dispăruse. 

— Am de ales? întrebă Nesta. 

Dacă era vorba de ea şi Elain, nu avea de ales. 
S-ar fi dus întotdeauna prima dacă asta însemna să 
o ferească de pericole pe Elain. Chiar dacă tocmai 
îşi rănise sora mai mult decât putea suporta. 

— Chiar ai de ales, spuse hotărât Rhys. 
Întotdeauna vei avea de ales aici. 

Nesta îi aruncă o privire calmă. 

— Am să-l caut. Se uită la pântecul surorii ei, la 
mâna care se odihnea acolo. Bineînţeles că am să-l 
caut. 

Cassian voia să discute cu Rhys despre 
legiunile illyriene, aşadar Nesta se trezi mergând 
singură spre uşa de la intrare a casei de lângă râu. 

Ajunsese la jumătatea holului când Feyre îi 
strigă numele, iar Nesta se opri, chiar în faţa 
tabloului cu Ramiel. 

Feyre schiţă un zâmbet. 

— Aştept cu tine până ce termină. 

Nesta se abţinu să nu spună „Nu te deranja”. 
Ele merseră în linişte spre uşa de la intrare, toate 

tablourile şi portretele tuturor, în afară de al ei şi al 
mamei lor, urmărindu-le. 

Liniştea deveni mai încordată, aproape 
insuportabilă când se opriră în holul mare. Nesta 
nu ştia ce să spună, nici ce să facă. 

Până ce Feyre spuse: 

— Este băiat. 

Nesta întoarse capul spre sora ei. 

— Bebeluşul? 

Feyre zâmbi. 

— Voiam să afli tu prima. l-am spus lui Rhys să 
aştepte să îţi zic, dar... Feyre chicoti când alte 
strigăte de bucurie răsunară pe hol. Presupun că 
acum le spune lui Az şi Cassian. 

Dar Nesta avu nevoie de o clipă ca să 
înţeleagă oferta amabilă a lui Feyre, ce-i 
dezvăluise... 

— De unde ştii ce e? 

Zâmbetul dispăru de pe chipul lui Feyre. 

— În timpul conflictului cu Hybernul, Cioplitorul 
de Oase mi-a arătat o viziune a copilului pe care 
urma să-l am cu Rhys. 

— El de unde ştia? 

— Nu ştiu, recunoscu Feyre, atingându-şi din 
nou pântecul. Dar nu mi-am dat seama cât de mult 
îmi doresc un băiat înainte să aflu că o să am unul. 

— Probabil din cauză că a fost atât de urât 
pentru tine să ai surori. 

Feyre oftă. 

— Nu asta voiam să zic. 


318 


Nesta ridică din umeri. Feyre ar fi putut să nu o 
spună, dar sentimentul era fără îndoială acolo. Tot 
ce se întâmplase cu Elain... 

Feyre păru să simtă la ce se gândea sora ei. 

— Elain avea dreptate. Ne-am concentrat atât 
de mult la cum ne-a afectat trauma ei, încât am 
uitat că ea a fost cea care a trăit-o. 

— Mie mi-a zis asta, nu ţie. 

— Şi eu am fost vinovată de aceleaşi lucruri, 
Nesta. Tristeţea întunecă ochii lui Feyre. N-a fost 
corect din partea lui Elain să-ţi arunce doar ţie 
adevărul în faţă. 

Nesta nu ştia ce răspuns să îi dea - nu ştia 
unde să înceapă. 

— De ce nu i-ai spus mai întâi lui Elain sexul 
copilului? 

— Ea a descoperit sarcina. Voiam ca tu să afli 
ce este înaintea celorlalţi. 

— Nu mi-am dat seama că ţii scorul. 

Feyre îi aruncă o privire exasperată. 

— Nu o fac, Nesta. Eu doar... Am nevoie deo 
scuză ca să îţi împărtăşesc diverse lucruri? Eşti 
sora mea. Voiam să îţi spun ţie înaintea celorlalţi. 
Asta e tot. 

Nesta rămase şi acum fără cuvinte. Din 
fericire, vocea lui Cassian umplu holul când îşi luă 
rămas-bun de la Rhys. 

— Succes! spuse Feyre încet, înainte să se 
grăbească să îl întâmpine pe fericitul Cassian, iar 
Nesta îşi dădu seama că sora ei nu se referea doar 
la Tezaurul Groazei. 

Capitolul 22 


— Crezi că Nesta poate să găsească Tezaurul? 
îl întrebă Azriel pe Cassian când se relaxară în 
salonul care le separa dormitoarele, flăcările 
pârâind în şemineul din faţa lor. 

Noaptea devenise destul de friguroasă încât să 
aibă nevoie de un foc, iar Cassian, căruia îi plăcuse 
dintotdeauna toamna, în ciuda ticăloşilor din 
Regatul Toamnei, savura căldura. 

— Aşa sper, evită Cassian răspunsul. 

Nu suporta gândul că Nesta se expunea 
pericolului, dar îi înţelegea pe deplin motivaţia. 
Dacă ar fi avut de ales între a-şi pune unul dintre 
fraţi în pericol sau de a se pune pe el, s-ar fi ales 
întotdeauna pe sine. Deşi tresărise la fiecare 
cuvânt aspru pe care i-l adresase Nesta lui Elain, 
nu putea neglija frica şi dragostea din spatele 
deciziei ei. Putea doar să admire că se oferise 
voluntară - dacă nu pentru binele lumii, atunci ca 
să-şi ţină sora în siguranţă. 

— Nesta chiar ar trebui să aibă o viziune, spuse 
Azriel. 

Cassian se uită spre fotoliile în care stătuseră 
în faţa focului de atât de multe ori, încât era o 
regulă nescrisă ca Azriel să-l aleagă pe cel din 
stânga, mai aproape de fereastră, iar Cassian pe 
cel din dreapta, mai aproape de uşă. Un al treilea 
era în stânga lui Azriel, de obicei pentru Rhys, şi al 
patrulea în dreapta lui Cassian, întotdeauna pentru 
Mor. O pernă aurie mărginită cu dantelă 


împodobea cel de-al patrulea scaun, un semn 

permanent că era al ei. Amren arareori stătea aici 
suficient de mult timp încât să vadă camera asta, 
deci ei nu-i fusese niciodată pregătit un loc. 

— Nesta nu este în stare să vadă viitorul, 
spuse Cassian. Nici măcar nu ştim ce putere mai 
are. 

Dar Elain le confirmase tuturor: ambele surori 
mai aveau încă puterile dăruite de Cazan. Dacă 
erau la fel de mari ca înainte, el nu ştia. 

— Totuşi, ştii, replică Azriel. Ai văzut-o - chiar 
şi atunci când nu străluceşte în ochii ei. 

Cassian nu povestise nimănui despre treapta 
cu urme clare de degete arse pe care o găsise. Se 
întrebă dacă Azriel aflase cumva de ele, ştirea 
fiindu-i adusă de spionii lui. 

— Ea este schimbătoare acum. Ultima dată 
când a avut o viziune, s-a terminat prost. Cazanul 
s-a uitat la ea. lar apoi a luat-o pe Elain. 

Astăzi văzuse toate amintirile îngrozitoare 
licărind în faţa ochilor Nestei. Şi chiar dacă el 
înţelegea că Elain spusese adevărul, revendicând 
trauma acelei amintiri, Cassian cunoştea personal 
groaza şi durerea provocată de răpirea şi rănirea 
unei persoane dragi. 

Azriel înţepeni. 

— Ştiu! La urma urmei, am dat o mână de 
ajutor ca să o salvăm pe Elain. 

Az nici măcar nu ezitase înainte să intre în 
mijlocul taberei de război a Hybernului. 

Cassian îşi sprijini capul de spătarul scaunului, 
foşnindu-şi aripile prin spaţiile goale menite să le 
găzduiască. 

— Nesta o să aibă singură o viziune, în cele din 
urmă, dacă este capabilă. 

— Dacă Briallyn şi Koschei găsesc doar unul 
dintre obiectele Tezaurului Groazei... 

— Las-o mai întâi pe Nesta să încerce singură. 
Cassian se uită în ochii lui Az. Dacă intervenim şi îi 
ordonăm să o facă, o să dea greş. Las-o să îşi 
epuizeze celelalte opţiuni înainte să îşi dea seama 
că doar una este viabilă. 

Azriel îi studie chipul, apoi dădu serios din cap. 

Cassian expiră, privind flăcările ce săreau şi 
pâlpâiau. 

— O să fim unchi, spuse el după o clipă, 
incapabil să îşi mascheze mirarea din glas. 

Chipul lui Azriel se umplu de mândrie şi 
bucurie. 

— Este băiat. 

Nu era o garanţie că primul născut al Marelui 
Lord avea să fie moştenitorul său. Câteodată 
magia aştepta o vreme să decidă, şi adesea sărea 
peste ordinea naşterii. Uneori găsea în schimb un 
văr. Alteori, abandona descendența. Sau alegea 
moştenitorul în clipa naşterii, în reverberaţiile 
primelor ţipete ale nou-născutului. Totuşi, pentru 
Cassian nu conta dacă fiul lui Rhys îi moştenea 
puterea fantastică sau doar o picătură. 

Nici pentru Rhys nu ar fi contat. Pentru niciunul 
dintre ei. Acel băiat era deja iubit. 

— Mă bucur pentru Rhys, spuse Cassian încet. 

— Şi eu. 

Cassian se uită la Az. 

— Crezi că ai să fii vreodată pregătit pentru 
unul? „Ai să fii vreodată pregătit să îi mărturiseşti 
lui Mor ce este în inima ta?” 

— Nu ştiu, spuse Azriel. 

— Îţi doreşti un copil? 

— Nu contează ce vreau. 

Cuvinte distante, care îl împiedicară pe Cassian 
să mai insiste. El era încă fericit să joace rolul de 
tampon între Mor şi Azriel, dar în ultima vreme se 
schimbase ceva. La amândoi. Mor nu mai stătea 
lângă Cassian, sprijinindu-se de el, iar Azriel... 
privirile dulci pe care i le arunca se împuţinaseră, 
se răriseră. Cassian nu ştia de ce. 

— Tu vrei un copil? întrebă Az. 

Cassian nu reuşi să nu se gândească la el şi 
Nesta,  lipiţi de zidul de la etajul inferior, 
mângâindu-l exact aşa cum îi plăcea lui, gemetele 
ei fiind ca o muzică plăcută. 

O lăsase nesatisfăcută - fugise înainte ca el să 
se revanşeze. După întâlnirea de mai devreme, se 
dusese în Windhaven şi nu o văzuse la cină. Nici 
măcar nu era sigur ce naiba i-ar fi spus, cum ar fi 
purtat o conversaţie. 

Era ca târgul neterminat tatuat pe spatele lor, 
acel dezechilibru al plăcerii. Şi o chestiune pe care 
ar fi putut s-o numească fără ruşine mândrie 
masculină. Acum ea avea avantajul. Păruse foarte 
îngâmfată când îl întrerupsese cu replica ei. 

El dădu din picior şi se încruntă la foc. 

— Cassian? 

Masculul îşi dădu seama că Azriel îl întrebase 


ceva. Corect - dacă-şi dorea un copil. 

— Bineînţeles că vreau copii. 

Se gândea adesea la asta, la ce fel de familie 
şi-ar fi întemeiat, cum s-ar fi asigurat că odraslele 
lui nu şi-ar fi petrecut o clipă gândindu-se că erau 
neiubite sau nedorite; nu ar fi fost niciodată 
flămânde, speriate, îngheţate sau suferind. 

Dar niciodată nu apăruse o femelă care să îl 
tenteze suficient încât să lupte pentru acel viitor. 

În sinea lui, presupunea că asta îşi dorea: 
legătura dintre parteneri. Ceea ce văzuse între 
Feyre şi Rhys. 

Cassian expiră din nou şi se ridică în picioare. 
Azriel ridică tăcut o sprânceană. 

Cassian se îndreptă spre uşă. Până nu-şi lua 
revanşa, nu putea să se odihnească, să se 
concentreze. Când păşi pe hol, mormăi fără să 
privească înapoi: 

— Fă-te că nu vezi, supraveghetorule! 


* 


Ghemuită în pat, cu o carte sprijinită pe 
cuvertura groasă, Nesta tocmai ajungea la primul 
sărut fierbinte din ultimul roman când auzi o bătaie 
în uşă. 

Închise cartea şi se ridică pe perne. 

— Da? 

Mânerul se răsuci, şi iată-l! 

Cassian era încă îmbrăcat cu hainele de piele, 
solzii suprapuşi fiind plini de umbre şi făcându-l să 
pară o bestie mare şi agitată când închise uşa. 

El se rezemă de stejarul sculptat, aripile 
înălţându-i-se mult deasupra capului, ca două 
piscuri montane. 

— Ce este? Nesta lăsă cartea pe noptieră, 
ridicându-se mai mult. El îşi cobori privirea la 
cămaşa ei de noapte din mătase, fără mâneci, apoi 
reveni repede la chipul ei. Ce este? întrebă din 
nou, înclinându-şi capul. Părul despletit îi căzu 
peste un umăr, iar ea văzu că el observă şi asta. 

— Nu te-am văzut niciodată cu părul despletit, 
zise el cu o voce răguşită. 

Nesta şi-l purta întotdeauna împletit şi prins cu 
agrafe. Se încruntă la cosiţele care-i cădeau spre 
talie, auriul din castaniu licărind în lumina slabă. 

— Este o pacoste când este despletit! 

— Este frumos. 

Nesta înghiţi când îşi ridică privirea. Deşi ochii 
lui străluceau, rămase rezemat de uşă, cu mâinile 
la spate, ca şi când s-ar fi abținut. 

Parfumul lui pluti spre ea, mai închis şi 
mirosind a mai mult mosc decât de obicei. Ea ar fi 
pariat toţi banii pe care nu îi avea că era mirosul 
excitării lui. 

Asta îi mări pulsul, ea simțind că se 
îndepărtează atât de mult de judecata sănătoasă, 
încât bâjbâi după lesa-i care dispărea. Era 
inacceptabil să îi permită să o afecteze atât de 
uşor şi de mult. 

Nu îndrăzni să se uite mai jos de talia lui când 
zâmbi calm. 

— Ai venit pentru mai mult? 


— Am venit să-mi achit datoria. 

Cuvintele lui erau guturale. Pe sub pătură, ea 
îşi strânse degetele de la picioare, dar vocea îi 
rămase surprinzător de calmă. 

— Ce datorie? 

— De aseară. 

Vorbea ca şi când nu ar mai fi avut timp pentru 
sarcasm şi amuzament. Privirea îi cobori mai jos de 
chipul ei, observându-i pulsul mărit. 

— Avem treburi neterminate. 

Ea căută orice ca să se păzească de el. 

— Mândria masculină este un lucru de mirare. 
Când el nu-i răspunse, mai ridică o barieră între ei. 
De ce ai venit? Ai spus destul de clar că a fosto 
greşeală ceea ce s-a întâmplat aseară. 

El nu accepta un refuz. 

— Nu am spus aşa ceva. 

Atenţia îi rămase fixată la pulsul ei mărit. 

— Nici nu a fost nevoie. Am văzut-o în ochii tăi. 

Cassian se uită brusc în ochii ei. 

— Singura greşeală a fost că am terminat 
înainte să te pot gusta. 

Nesta ştia că nu se referea la gura sau la 
pielea ei. 

— Singura greşeală a fost că ai fugit înainte să 
îngenunchez, continuă Cassian. 

Nesta începu să respire sacadat. 

— N-au să-ţi zică prietenii tăi că asta e o 
greşeală? 

Ea gesticulă în aerul dintre ei. 

— Prietenii mei nu au nicio legătură cu asta. Cu 
ce vreau de la tine. 

Masculul îi vorbi atât de hotărât, încât ei îi 
tresăriră sânii. Privirea îi cobori din nou, iar când îi 
văzu sfârcurile întărite pe sub cămaşa de noapte 
de mătase... 

Toată fiinţa lui părea să se concentreze la asta. 
La ea. Toţi cei cinci sute de ani de când era un 
războinic instruit, un prădător de vârf. Toţi... 
concentrați la ea. 

Evaluarea lui o învălui ca o rafală de vânt, de 
foc. 

— Cum rămâne cu antrenamentul? şopti ea. 

— Asta nu face parte din antrenament. 

Ochii lui se întunecaseră complet. 

Pielea ei se strânse, devenind aproape 
dureroasă când simţi o zvâcnire fierbinte între 
picioare. 

— Nesta! 

O notă stăruitoare i se strecurase în glas. El 
tremura, uşa din spatele lui huruind din cauza 
controlului pe care şi-l pierdea. 

Nesta se uită atunci. Mai jos de talia lui. La cei 
se forţa în pantaloni. 

Mintea i se goli, pe lume râmând doar ea, el şi 
spaţiul dintre ei. 

Cassian mormăi, sunetul fiind şi o rugăminte. 

— Asta nu are nimic de-a face cu 
antrenamentul sau cu orice altceva, se forţă Nesta 
să spună. Este doar sex. 

— Doar sex, repetă Cassian, deşi ceva se 
schimbă în expresia lui. 

Cu siguranţă urma să fie o greşeală, ceva 


pentru care avea să plătească şi să sufere. Dar nu 

era în stare să îl respingă. Să-şi refuze trăirile. Era 
de acord, însă doar pentru seara asta. 

Aşadar, Nesta îi întâlni din nou privirea, studie 
fiecare centimetru care tremura de reţinere şi 
spuse „Da”. 

Cassian se avântă asupra ei ca un animal 
eliberat din cuşcă, iar ea abia avu timp să se 
răsucească spre marginea patului înainte ca buzele 
lui să le strivească pe ale ei, devorându-le şi 
revendicând-o. 

Sunetele profunde ca un tors de pisică vibrară 
din pieptul lui prin degetele ei când îi scoase 
jacheta şi cămaşa, sfâşiind materialul. Cassian îşi 
dezlipi buzele de ale ei, suficient de mult timp încât 
să îşi azvârle cămaşa, materialul agăţându-i-se de 
aripi înainte să cadă pe podea. Apoi fu din nou 
asupra ei, urcând în pat, iar Nesta îşi depărtă 
picioarele, lăsându-i corpul să se culcuşească în 
spaţiul dintre coapse. 

Nu se putu abţine să nu geamă când el îşi 
împinse şoldurile într-ale ei, pantalonii lui de piele 
alunecând pe ea. li băgă limba în gură şi o sărută 
pasional, strecurându-şi o mână pe coapsa goală şi 
trăgându-i cămaşa de noapte. Când ajunse la 
şoldul ei şi tot nu dădu peste lenjeria intimă, 
şuieră. Se uită unde îşi lipea vigoarea de ea şi îşi 
dădu seama că doar pantalonii de piele îl separau 
de umezeala ei. 

Nesta tremura, şi nu de teamă, când el îi ridică 
mai mult cămaşa de noapte cu o mână 
tremurândă. l-o ridică spre buric, iar apoi se uită la 
ea, goală şi strălucitoare, lipită de umflătura din 

pantalonii lui. Gâfâi, şi Nesta aşteptă atingerea 
brutală şi provocatoare, dar Cassian doar se aplecă 
şi o sărută pe gât. 

Tandru, convingător. O sărută pe umăr, iar ea 
tremură. Tremură mai mult când masculul îşi trecu 
limba peste acel loc. Îi sărută şi-i linse adâncitura 
dintre cele două clavicule. 

Îi dădu bretelele cămăşii de noapte în jos, pe 
braţe. Îi sărută claviculele. Cu fiecare sărut, trase şi 
mai mult în jos gulerul cămăşii. Până când 
respiraţia lui îi încălzi sânii goi. 

Cassian scoase un sunet gutural, ca un soi de 
creatură înfometată şi chinuită. Se uită la sânii ei, 
iar ea nu putu să respire sub privirea arzătoare. Nu 
reuşi să-şi tragă sufletul când el îşi plecă fruntea şi 
îi cuprinse sfârcul cu buzele. 

Nesta se arcui pe pat, scoțând un sunet slab. 

Cassian repetă mişcarea cu celălalt sân, iar 
apoi îşi trecu dinţii peste vârful sensibil înainte să îl 
muşte uşor. 

Atunci ea gemu, dându-şi capul pe spate şi 
ridicându-şi pieptul spre el într-o rugăminte tăcută. 

Cassian râse întunecat şi se întoarse la celălalt 
sân, zgâriindu-l uşor cu dinţii, tachinând-o, 
muşcându-l. 

Nesta întinse mâinile spre Cassian, spre locul 
unde rămase nemişcat între picioarele ei. Avea 
nevoie de el - acum. Nu-i păsa dacă-l simţea cu 
mâna sau înlăuntrul său. 

Dar Cassian pur şi simplu se retrase. Se ridică 
şi îngenunche în faţa Nestei. Studie picioarele 


depărtate de sub el, cămaşa de noapte adunată în 

jurul taliei, tot ce era expus pentru el. Festinul pe 
care trebuia să îl devoreze. 

— lţi sunt dator, spuse cu vocea guturală care 
o făcu să se zvârcolească. 

Îi privi şoldurile unduindu-se şi îi cuprinse 
coapsele cu mâinile mari şi puternice. Aşteptă să-i 
dea de înţeles că ştia ce voia el. Ce visase ea atâta 
vreme, în orele întunecate ale nopţii. 

— Da, îi răspunse în şoaptă, gâtuită de emoție. 

Cassian îi zâmbi feroce şi masculin şi îi apucă 
şi mai bine coapsele goale, depărtându-le mai 
mult. Işi lăsă capul în jos, iar ea nu văzu decât 
părul lui brunet, aurit de lumina lămpilor, şi aripile 
superbe ce se ridicau deasupra amândurora. 

Masculul nu pierdu timpul cu atingeri blânde şi 
sărutări. 

Făcându-şi loc cu o mână, îşi trecu limba chiar 
pe mijloc. 

Lumea se rupse, îşi reveni şi se rupse din nou. 
Văzu cât era de umedă şi-şi cobori cealaltă mână 
ca să îşi aranjeze umflătura din pantaloni. 

O linse din nou, zăbovind asupra cilitorisului, 
sorbindu-l şi muşcându-l uşor înainte să se retragă. 

Nesta se  arcui, incapabilă să-şi înghită 
geamătul. 

Cassian îşi plimbă limba în jos fără să se 
grăbească, şi-i apăsă abdomenul cu o mână, 
liniştind-o când o pătrunse mai adânc decât se 
aşteptase ea, iar Nesta nu fu în stare să 
gândească, să facă altceva în afară de a se bucura 
de asta, de el... 

— Eşti mai delicioasă decât am visat, mormăi, 
croindu-şi din nou loc spre punctul sensibil cu 
atingeri chinuitoare. 

Nesta scânci, iar el îşi mişcă limba acolo. 
Scâncetul ei se transformă într-un țipăt, iar Cassian 
râse, mişcându-şi iarăşi limba. 

Orgasmul luă forma unui văl strălucitor, 
necontrolat, dar care se apropia. 

— Ce umedă eşti, şopti masculul şi-i linse 
labiile mici de parcă ar fi fost hotărât să soarbă 
fiecare picătură din ea. Intotdeauna eşti atât de 
umedă pentru mine, Nesta? 

Ea nu avea de gând să-i dea satisfacţie 
spunând adevărul. Dar nu se putea gândi la nicio 
minciună, cu limba lui care o tot chinuia, 
convingând-o, dar încă refuzându-i apăsarea şi 
împingerile neobosite de care avea atâta nevoie. 

Cassian chicoti ca şi când ar fi ştiut deja 
răspunsul. Lingând-o, părul său mătăsos îi atinse 
pântecul şi îşi ridică privirea ca să se uite în ochii 
ei. 

Când privirile li se întâlniră, îşi strecură un 
deget în ea. 

Nesta ţipă, iar el îşi mişcă mâna de pe coapsa 
ei ca să-i despartă iar labiile când linse acel loc în 
timp ce o pătrundea cu degetul într-un ritm lent şi 
chinuitor. 

Mai mult - ea îşi dorea mai mult. Îşi undui 
şoldurile spre el destul de tare, încât să îi împingă 
degetul mai adânc. 

— Ce lacomă eşti, îi şopti, şi-şi scoase degetul 
aproape complet. Doar ca să mai bage unul. 

331 


Atunci, Nesta se dezlănţui pe deplin. Renunţă 
la bun simţ şi mândrie când cele două degete o 
umplură. El o linse şi o ronţăi delicat, iar orgasmul 
se adună în jurul ei ca o ceaţă irizantă. 

Cassian mormăi din nou, lăsându-se în voia 
dorinţei care îl motiva, iar reverberaţiile sunetului 
răsunară în locuri din ea care nu fuseseră atinse. 
Scoţându-şi degetele şi pătrunzând-o din nou, 
dându-i labiile la o parte şi umplând-o, o gustă şi o 
savură. 

Nesta îi călări mâna şi faţa, frecându-se de el 
cu dezinvoltură. 

— Pe toţi zeii! Cassian îi zgârie uşor pielea cu 
dinţii. Nesta! 

Sunetul numelui ei pe buzele lui, aproape de 
cel mai sensibil punct, îi împrăştie mintea în 
eternitate. 

Forţa orgasmului o făcu să se aplece peste 
marginea patului, iar el deveni lacom, continuând 
să o pătrundă cu degetele, atingând-o cu limba şi 
buzele, ca şi când ar fi vrut să îi devoreze toată 
plăcerea. Nu se opri înainte ca ea să se 
prăbuşească pe saltea, să se moleşească şi să 
tremure, încercând să îşi vină în simţiri. 

Nesta rămase goală şi în agonie când el îşi 
scoase degetele, depărtarea limbii şi gurii lui de 
locul dintre picioarele ei fiind ca un sărut rece. 

Cassian încă respira greoi când se ridică şi se 
uită la ea. 

Nesta nu putea să se mişte - nu îşi amintea 
cum. Nimeni nu îi mai făcuse vreodată aşa ceva. 

Plăcerea o lăsase fără suflare. Ca şi când 
lumea ar fi putut fi refăcută cu forţa care izbucnise 
din ea. 

Nesta se uită la muşchii sculptați ai pieptului 
său, la aripile şi chipul frumos. 

Se întinse spre penisul pe care voia să îl simtă, 
să îl guste, dar el se dădu jos din pat. 

Cassian îşi luă cămaşa şi se îndreptă spre uşă. 

— Acum suntem chit. 


Capitolul 23 


Urmărind-o pe Nesta atingând orgasmul, 
Cassian avusese o trăire aproape religioasă. 
Momentul îl zdruncinase profund şi doar voinţa şi 
mândria îl împiedicaseră să ejaculeze din nou în 
pantaloni. Doar voinţa şi mândria îl făcuseră să se 
dea jos din pat când ea se întinsese spre el. Doar 
voinţa şi mândria îl îndemnaseră să părăsească 
încăperea, când singurul lucru pe care şi-l dorea 
era să-şi înfigă bărbăţia în căldura ei plăcută şi 
strâmtă şi să o călărească până ar fi urlat amândoi. 

Nu reuşi să scape de gustul ei perfect. Nici 
când se spălă înainte de culcare. Nici atunci când 
se masturbă udând cearşafurile. Nici la micul 
dejun. li tot simţea pielea fierbinte şi catifelată. Se 
spălase pe mâini de zece ori înainte să o vadă pe 
Nesta în ringul de antrenament, şi tot îi simţea 
mirosul şi gustul. 

Cassian îşi alungă imediat gândul. Ignoră faptul 
că probabil Nesta se simţise bine în mâinile şi sub 

care s-ar fi simţit dacă s-ar fi culcat cu ea. Fusese 
destul de strâmtă încât să-şi dea seama că ar fi 
fost un paradis şi o nebunie - distrugerea lui. Şi se 
umezise atât de mult pentru el, că ştia că ar fi 
făcut lucruri regretabile ca să mai guste o dată 
acea umezeală. 

Totuşi, Nesta care apăru pe ringul de 
antrenament fu acea pe care o vedea în fiecare 
dimineaţă. 

Cassian nu zări nicio roşeaţă în obraji şi nicio 
scânteie în ochi, care să-i dea de înţeles că şi ea se 
simţise bine. 

Dar poate din cauză că Azriel venea în urma ei. 

Fratele lui îi aruncă o privire şi rânji. Az ştia. Ori 
simţea mirosul lui Cassian în Nesta, ori îl simţise pe 
al ei pe pielea lui Cassian, chiar şi din cealaltă 
parte a ringului. 

Cassian nu regreta ce făcuse cu ea. Deloc. Şi 
poate era din cauză că trecuseră doi ani de când 
făcuse sex, dar nu îşi aducea aminte ultima dată 
când se lăsase subjugat de propriile-i nevoi de 
bază. 

O părticică din creierul lui îi şoptea contrariul. 
El o ignoră. O ignora deja de ceva timp. 

— 'Neaţa, Az! spuse Cassian vesel. El dădu din 
cap spre Nesta. Nes! Cum ai dormit? 

Ochii ei licăriră cu o furie care o stârni pe a lui, 
dar apoi zâmbi calmă. 

— Ca un bebeluş! 

Aşadar, urma să fie un joc în care aveau să 
vadă care dintre ei putea pretinde mai mult timp 

că nu se întâmplase nimic - care dintre cei doi 
putea să pară cel mai puţin afectat. 

Cassian îi aruncă un zâmbet care o înştiinţă că 
accepta provocarea şi că avea s-o facă să se 
târască înainte de final. 

Nesta începu să îşi dezlege şireturile cizmelor. 

El făcu semn din cap spre Azriel. 

— De ce ai venit aici? 

— M-am gândit să mă antrenez şi eu înainte să 
îmi încep ziua, spuse Az, umbrele lui zăbovind sub 
boltă ca şi când s-ar fi temut de lumina 
strălucitoare a soarelui din ring. Nu întrerup nimic, 
nu-i aşa? 

Cassian ar fi putut jura că degetele Nestei 
înţepeniră pe şireturile bocancilor. 

__._— Nu întrerupi nimic, îi răspunse tărăgănat. 
Incepem lupta corp la corp. 

— Partea care-mi displace cel mai mult, spuse 
Azriel. 

— De ce? întrebă Nesta scoţându-şi cizmele. 

Az o urmări intrând desculţă în ring. 

— Prefer lupta cu sabia. Lupta corp la corp 
presupune prea mult contact ca să îmi placă. 

— Nu îi place să se mânjească pe faţă cu 
transpiraţia altuia, spuse Cassian chicotind. 

Azriel îşi dădu ochii peste cap, dar nu negă. 

Nesta îl privi pe îmblânzitorul umbrelor cu o 
sinceritate de care majoritatea se fereau. Azriel îi 
aruncă o privire calmă de care cei mai mulţi 
fugeau. 

Până şi Feyre ezitase la început în preajma lui 
Az, dar Nesta îl privi la fel de ferm şi evaluator ca 
pe toţi ceilalţi. 

Poate că de aceea Azriel nu spusese nimic rău 
despre Nesta. Nu păruse niciodată înclinat să se 
certe cu ea. Nesta îl vedea şi nu se temea de el. Nu 
mulţi erau cei care îşi permiteau asta. 

— Arătaţi-mi cum vă luptaţi, spuse Nesta. 
Vreau să ştiu cu ce mă confrunt, adăugă când 
Azriel clipi. Ce am văzut în luptă era diferit, nu-i 
aşa? întrebă când niciunul dintre ei nu zise o 
vorbă. 

— Da, îi răspunse Cassian. E altceva faţă de 
ceea ce facem aici, dar presupune o altfel de luptă. 

Umbrele întunecară ochii Nestei, ca şi când 
amintirea câmpului de luptă ar fi bântuit-o. 

— N-o să începem deocamdată antrenamentul 
de luptă, spuse el. 

Probabil aveau să treacă mai mulţi ani. Az o 
privea ca şi când şi el ar fi observat umbrele din 
ochii ei. 

— Vrei să ne luptăm puţin? îl întrebă Cassian. A 
trecut o vreme de când n-am mai şters podeaua cu 
tine. 

Trebuia să îşi consume energia - dorinţa 
rămasă, care îl agita încă de noaptea trecută. 
Trebuia să o elimine din corp prin mişcare şi 
respiraţie. 

Az îşi roti un umăr, netulburat şi calm, ochii 
strălucindu-i ca şi când ar fi observat nevoia lui 
Cassian de a-şi consuma energia acumulată. Dar 
Az îşi scoase jacheta şi cămaşa, lăsând pietrele 

Siphon de pe dosul mâinilor, fixate în jurul 
încheieturilor şi printr-o buclă de degetul mijlociu. 
Cassian procedă la fel când îşi scoase cămaşa. 

Privirea Nestei îl sfredeli din partea cealaltă a 
ringului. Cassian probabil că îşi încordase muşchii 
stomacului când se apropiase de cercul trasat cu 
cretă. Az scutură din cap şi mormăi: 

— Jalnic, Cass! 

Cassian îi făcu semn din ochi, dând din cap 
spre stomacul la fel de musculos al fratelui său. 

— Unde te-ai antrenat zilele astea? 

— Aici, îi răspunse Azriel. Noaptea! 

După ce se întorcea din misiunile de spionaj. 

— Nu poţi să dormi? 

Cassian luă o poziţie de luptă. 

O umbră se răsuci în jurul gâtului lui Azriel, 
singura suficient de curajoasă să înfrunte lumina 
soarelui. 

— Cam aşa ceva, spuse el şi luă poziţia de 
luptă în faţa lui Cassian. 

Cassian o lăsă baltă, ştiind că Az i-ar fi spus 
deja dacă ar fi vrut să împărtăşească şi ce îl 
urmărise atât de mult încât să se antreneze 
noaptea, în loc să o facă dimineaţa, împreună cu 
ei. Cassian îi explică Nestei, care stătea la câţiva 
paşi în afara ringului de cretă: 

— O să ne mişcăm la viteză maximă, apoi o să 
ne oprim şi eu am să îţi dau mai multe detalii. 
Bine? 

Trebuia să îşi consume energia asta înainte să 
îndrăznească să se apropie de ea. 

Nesta îşi încrucişă braţele cu o expresie atât de 
neutră, încât el se întrebă o clipă dacă îşi 
imaginase că seara trecută se aflase cu capul între 
picioarele ei. 

Alungându-şi gândul, se uită din nou la Az. 
Privirile li se întâlniră, chipul lui Az fiind la fel de 
inexpresiv ca al Nestei, iar Cassian dădu din cap. 
„Începem!” 

Lupta începu cu mişcarea picioarelor: se rotiră 
lent, evaluându-se, fiecare aşteptând ca şi celălalt 
să îşi dezvăluie prima mişcare. 

Cassian cunoştea trucurile lui Az. Ştia ce parte 
prefera Az şi cum îi plăcea să lovească. 

Problema era că şi Az îi ştia toate tehnicile şi 
neajunsurile. 

Işi dădură din nou târcoale, Cassian bătând din 
picioare un ritm constant pe pământul uscat. 

— Ei, bine? îl întrebă pe Az. De ce nu-mi arăţi 
la ce te-au ajutat toate meditaţiile nocturne? 

Az zâmbi, refuzând să muşte momeala. 

Soarele strălucea în înaltul cerului, încălzind 
pielea goală şi părul lui Cassian. 

— Chiar asta e tot? întrebă Nesta. Vă daţi 
târcoale şi vă tachinaţi? 

Cassian nu îndrăzni să se uite la ea. Nici măcar 
o clipă. De îndată ce ar fi clipit măcar în direcţia ei, 
Azriel ar fi atacat şi ar fi atacat dur. Însă... 

Cassian zâmbi. Şi se uită spre Nesta. 

Az căzu în capcana lui, atacându-l în sfârşit. 

Cassian, aşteptându-se la asta, întâmpină 
pumnul pe care Az îl ridicase în faţa lui, blocându-l, 

lovitura, se feri de cea de-a doua şi ţinti coastele 
expuse ale lui Cassian. 

Cassian îi blocă mişcarea, ripostă, apoi începu 
lupta. 

Se atacară cu pumnii, picioarele şi aripile, îşi 
blocară mişcările, lovind cu picioarele şi călcând 
apăsat, respirând sacadat în încercarea de a trece 
de apărarea celuilalt. Niciunul dintre ei nu lovea cu 
toată forţa - nu aşa cum ar fi făcut-o într-o luptă 
reală, când un pumn putea rupe un maxilar. Dar 
foloseau destulă forţă încât pe Cassian să îl doară 
coastele şi Az să expire zgomotos când primul îl 
lovi din întâmplare în stomac. Az reuşi să-şi tragă 
suflarea răsucindu-se - altfel, lupta s-ar fi terminat 
atunci. 

Rotindu-se în ring, lovind cu pumnii şi 
dezgolindu-şi feroce dinţii, ei se concentrară la 
luptă transpirând în soare şi respirând. Se 
născuseră pentru aşa ceva, înduraseră secole de 
antrenament care le transformaseră trupurile în 
instrumente violente. Să le permită corpurilor să se 
poarte cum voiau era un fel de libertate. 

Ritmul luptei se înteţi şi până şi Cassian începu 
să respire sacadat. Deşi era mai masiv, Azriel era 
foarte rapid - erau la fel de buni. Ar fi putut să se 
lupte ore în şir, dacă s-ar fi înfruntat cu adevărat 
ca inamici. Ar fi putut să o facă zile la rând, dacă ar 
fi fost adversari într-unul dintre vechile războaie, 
unde toate bătăliile se opriseră ca să vadă marii 
eroi luptând corp la corp. 

Dar timpul nu era nelimitat, iar el trebuia să îi 

— Bun, gâfâi Cassian printre dinţi când blocă 
lovitura de picior a lui Az şi sări un pas înapoi, 
dându-i din nou târcoale. Cine dă următoarea 
lovitură câştigă. 

— Este ridicol, îi răspunse Az gâfâind. 
Continuăm până când unul dintre noi mănâncă 
pământ. 

Az era foarte competitiv. Nu era încrezut şi 
arogant, aşa cum se ştia Cassian înclinat să fie, şi 
nici posesiv ca Amren. Nu, era liniştit, crud şi 
mortal. Cassian pierduse şirul jocurilor pe care le 
jucaseră de-a lungul secolelor, unul dintre ei sigur 
de victorie, doar ca Az să dezvăluie o strategie 
învingătoare. Sau la câte jocuri de cărţi ori şah 
rămăseseră doar Rhys şi Az, în timp ce Cassian şi 
Mor renunţaseră şi începuseră să bea. 

Ei îşi dădură din nou târcoale, dar Az întoarse 
capul spre Nesta, cu ochii mari. 

Cassian se uită, inima sărindu-i din piept... 

Azriel îl lovi cu pumnul în maxilar destul de 
puternic şi Cassian se clătină. Dând înapoi şi 
echilibrându-se, el înjură. 

Az râse încet, ochii licărindu-i. Apelase la 
acelaşi truc pe care îl folosise Cassian la început, 
jucase singura carte care l-ar fi făcut pe Cassian să 
îşi mute atenţia de la adversar. 

Se mai întâmplase - împotriva Hybernului. 
Nesta îi strigase numele şi chiar şi în ceața de pe 
câmpul de luptă, el îşi abandonase soldaţii ca să se 
grăbească spre ea, fără să îi pese de nimic altceva, 
dorindu-şi numai să ajungă să o salveze. 

Doar că Nesta îl salvase. Şi îi strigase numele 
ca să îl scoată din raza de acţiune a Cazanului. 

Soldaţii lui fuseseră spulberaţi după o clipă. lar 
când se uitase la chipul ei, înţelesese ceva - ceva 
care în ultimul an şi jumătate se sfâşiase şi se 
răcise. 

Cassian îşi roti umărul, cu mâna pe maxilar, 
când îl făcu pe Az ticălos. 

Az râse din nou, iar ei se întoarseră spre Nesta. 

Ea rămase calmă, dar o roşeaţță uşoară îi 
coloră obrajii. 

Vântul nu bătea, ca să îi poarte mirosul spre el, 
însă după cum înghiţea când se uita la ei... 

Azriel tuşi şi plecă să se spele. 

— iți curg balele, îi spuse Cassian, iar Nesta 
înţepeni. 

— Dacă m-a ispitit ceva, spuse ea furioasă 
intrând în ring, a fost că l-am văzut pe Azriel 
dându-ţi un pumn în faţă. 

Cassian îi făcu semn să adopte poziţie de 
luptă. 

— Continuă să îţi spui asta, Nes! 

— Ce ştii despre Tezaurul Groazei? 

— Despre ce? 

Gwyn se întoarse de la biroul unde Nesta o 
găsise pe preoteasă cântând încet, cel poziționat 
chiar în fața uşii închise a biroului lui Merrill. 

— Tezaurul Groazei, spuse Nesta, tresărind la 
durerile din corp când se aşeză pe marginea 
biroului lui Gwyn. Trei obiecte antice... 

Gwyn scutură din cap. 

— N-am auzit niciodată despre aşa ceva. 

Nesta era încă transpirată după antrenamentul 
cu Azriel şi Cassian. Ei o învăţaseră cum să dea cu 
pumnul şi picioarele şi îi arătaseră paşi pe care îi 
făcuseră cu uşurinţă şi niciunul nu râsese când ea 
fusese neîndemânatică sau lipsită de graţie. 

Fusese copleşitor să îi vadă luptându-se. 
Siluetele lor frumoase, tatuate, cu cicatrice şi 
muşchi sculptați, strălucind de transpiraţie când se 
luptau cu o ferocitate şi inteligenţă aşa cum nu mai 
văzuse... Şi ea transpirase între timp, întrebându- 
se cum ar fi fost să stea între cei doi masculi, 
lăsându-i să îşi îndrepte toată atenţia letală în 
direcţia venerării ei. 

Elain ar fi leşinat dacă ar fi auzit asemenea 
lucruri. Şi să audă că Nesta fusese deja în pat cu 
doi masculi în acelaşi timp, nu o dată, ci de două 
ori, şi savurase fiecare clipă. Dar masculii cu care 
fusese Nesta nu semănau cu Cassian şi Azriel. Nu 
fuseseră Cassian şi Azriel. 

Nesta se forţase să se concentreze în timpul 
lecţiei, dar imediat ce îi lăsase în ringul de 
antrenament, gândurile necurate se abătuseră 
asupra ei, distrăgând-o în drumul ei prin bibliotecă. 
Gândul de a-i face felaţie lui Cassian în timp ce 
Azriel o penetra din spate, amândoi posedând-o în 
tandem... 

Discuţia cu Gwyn despre Tezaurul Groazei o 
trezise destul de repede. 

— Se pare că Tezaurul e însoţit de o vrajă care- 
i face pe oameni să uite că există, îi spuse Nesta 
lui Gwyn, explicându-i pe scurt ce era şi dându-i 
vagi detalii despre motivul pentru care era căutat. 
Nu zise nimic de regina Briallyn, Koschei sau 
Cazan, ci doar că Tezaurul trebuia găsit repede. ŞI 
că Gwyn nu trebuia să povestească nimănui asta. 

Nesta presupunea că, făcând asta, încălca 
direct ordinul lui Rhys de a nu divulga nimic, dar... 
la naiba cu el. 

Când termină de vorbit, Gwyn era cu ochii mari 
şi atât de palidă la faţă încât pistruii ieşeau în 
evidenţă. 

— Şi trebuie să îl găseşti tu? 

— Nu am nici cea mai mică idee de unde să 
încep căutarea. Ce anume să găsesc mai întâi. 

Gwyn îşi muşcă buza de jos. 

— Avem un sistem foarte bun de catalogare cu 
cartonaşe, spuse ea gânditoare, dar se uită spre 
rafturile din faţa lor, spre putul deschis din 
subteranul bibliotecii. Dar pe ele nu scrie ce se află 
sub Nivelul Şapte. 

— Ştiu! 

Gwyn îşi înclină capul. 

— Aşadar, de ce ai venit la mine? 

— În mod clar te pricepi la ce faci, dacă lucrezi 
cu cineva atât de exigent ca Merrill. Când ai o clipă 
liberă, aş aprecia dacă mi-ai da o mână de ajutor 
sau dacă doar m-ai îndrepta în direcţia potrivită. 

— Lasă-mă să termin de verificat capitolul 
ăsta, iar apoi să văd ce pot descoperi. 

Nesta schiţă un zâmbet încordat. 

— Mulţumesc! 

Gwyn flutură o mână. 

— Să găsesc obiectele ca să ne ajute regatul 
să protejeze lumea este oarecum captivant. Cam 
pe cât de captivată pot să fiu zilele astea, dar va fi 
o aventură. 

— Ai putea să vii la antrenament, dacă îţi 
doreşti un alt soi de aventură, spuse prudentă 
Nesta. 

Gwyn schiţă un zâmbet. 

— Mă tem că nu este pentru mine. 

— De ce nu? 

Gwyn gesticulă spre hainele din piele ale 
Nestei şi solzii suprapuşi. 

— Nu sunt o războinică. 

— Nici eu nu sunt. Dar ai putea fi. 

Gwyn scutură din cap. 

— Nu cred. Dacă aş fi vrut să fiu războinică, aş 
fi făcut-o din copilărie. In schimb, m-am oferit să 
fiu ucenică... şi asta sunt. 

— Nu trebuie să renunţi la un lucru ca să fii 
altul. Antrenamentul este exerciţiu. Inveţi să 
respiri, să te întinzi şi să lupţi. Nu studiezi clanul 
Valkyrie pentru Merrill? S-ar putea să te ajute să 
înţelegi mai multe. Nesta îşi atinse o coapsă. lar eu 
deja îmi dezvolt muşchii. După două săptămâni, 
văd diferenţa. 

— De ce i-ar trebui unei preotese coapse 

Nesta miji ochii când Gwyn se întoarse la lucru. 

— Cassian e de vină? 

— Cassian este un mascul bun şi onorabil. 

— Ştiu că este. Ştiuse dintotdeauna asta. Dar 
prezenţa lui Cassian te face să eziţi? insistă ea. 

În dimineaţa asta nu dăduse de înţeles ce se 
întâmplase cu o seară în urmă între ei. Ca şi când 
datoria dintre ei ar fi fost plătită, iar el n-ar mai fi 
fost interesat să o atingă. Ca şi când şi-ar fi 
satisfăcut o dorinţă şi nimic mai mult. Sau poate că 
nu îi plăcuse la fel de mult ca ei. 

Faptul că-şi petrecea atât de mult timp 
gândindu-se la asta o neliniştea. 

Gwyn nu-i răspunse, iar Nesta îşi dădu seama 
că nu trebuia să insiste, pentru că ucenica roşi, 
plecându-şi uşor capul. Ruşine - îi era ruşine şi 
frică. 

Ceva se strânse în pieptul Nestei când începu 
să se îndepărteze. 

— Bine! Anunţă-mă dacă afli ceva despre 
Tezaur! 

Cât lucră, Nesta se gândi la conversaţia lor. 
Verificând lista de înscrieri la ieşirea din bibliotecă, 
la apusul soarelui, văzu că nu fusese adăugat 
niciun nume. 

Simţi privirea lui Clotho asupra ei când studie 
pagina goală. Nesta se întoarse în sfârşit spre 
preoteasa care stătea la biroul ei cu mâinile 
împreunate în faţă. Liniştea se lăsă între ele, dar 
Nesta nu rosti o vorbă când plecă. 

Merse spre scări în loc să se îndrepte spre 
camera ei sau spre sala de mese şi se uită la 
treptele roşii care coteau. 

Începu să le coboare, mai lent de data asta, 
gândindu-se unde să păşească. Conştientiză 
fiecare treaptă ca pe o piesă din puzzle-urile lui 
Amren, pe care le examinase atent. 

Cobori tot mai mult, gândindu-se la fiecare 
cuvânt şi privire a lui Gwyn, cât lucrase în 
bibliotecă. Pas cu pas, îşi spunea cu fiecare 
mişcare dureroasă şi tremurătoare a picioarelor. 
„Pas cu pas”. 

Rememoră conversaţia. Fiecare pas era un 
cuvânt diferit, o mişcare sau un miros. 

Nesta ajunse la cea de-a doua mia treaptă 
când se opri şi îşi dădu seama ce trebuia să facă. 


Capitolul 24 


Cinci zile mai târziu, Cassian stătea în faţa 
biroului marii preotese a bibliotecii şi urmărea 
mişcarea fermecată a peniţei. O întâlnise de 
câteva ori pe Clotho de-a lungul secolelor - aflase 
că avea un simţ al umorului sec şi răutăcios şi o 
prezenţă liniştitoare. Se străduise să nu se holbeze 
la mâinile ei sau la chipul pe care îl văzuse doar o 
dată, când o adusese Mor, cu mult timp în urmă. 
Atunci fusese atât de bătută şi de însângerată, 
încât chipul ei nu mai semăna cu un chip. 

El nu ştia cum se vindecase sub glugă, nici 
dacă Madja reuşise să îi salveze faţa aşa cum nu 

arăta, de vreme ce izbutise să facă atât de multe 
cu Rhys şi Mor în biblioteca asta, pe care o 
transformase într-un refugiu pentru femelele care 
înduraseră orori de nedescris. 

Mama lui avusese nevoie de un asemenea loc, 
dar Rhys îl înființase cu mult timp după ce ea 
părăsise lumea asta. Se întrebă dacă mama lui 
Azriel se gândise măcar să vină aici sau dacă el ar 
fi îndemnat-o vreodată să o facă. 

— Ei, bine, Clotho, spuse el, rezemându-se de 
spătar, înconjurat de foşnetele pergamentelor şi 
ale robelor preoteselor ca nişte bătăi de aripi, ai 
solicitat o audienţă? 

Stiloul ei făcu o înfloritură atunci când termină 
de scris. 

„l-am spus de două ori Nestei să nu se 
antreneze în bibliotecă, iar ea mi-a ignorat 
rugămintea”. 

Cassian ridică din sprâncene. 

— Se antrenează aici? 

Stiloul râcâi din nou hârtia. El se uită la puţul 
deschis din stânga, ca şi când ar fi zărit-o acolo pe 
Nesta. Trecuse o săptămână de la nebunia din 
dormitorul ei, iar ei nu vorbiseră despre asta şi nici 
nu mai făcuseră nimic. Nu era prea sigur că ar fi 
fost înţelept să continue. 

Pe lângă seria chinuitoare de exerciţii menite 
să îi întărească trupul, Cassian o învățase în detaliu 
lupta corp la corp, paşii şi mişcările care se puteau 
combina în nenumărate feluri. Ca să înveţe fiecare 
pas, nu trebuia doar să aibă forţă, ci şi să se 
concentreze - să îşi aducă aminte ce mişcare 

trebuia corelată cu un pas anume, să îşi lase corpul 
să înceapă să-şi amintească totul automat: o 
directă, un croşeu, o lovitură înaltă de picior... El 
pierduse şirul ocaziilor în care o surprinsese 
mormăindu-i corpului să îşi amintească astfel încât 
să nu se gândească prea mult. 

Dar el ştia că îi plăceau loviturile de pumn şi de 
picior. O lumină îi strălucea pe chip când executa 
mişcările cursiv, ca o forţă concentrată la impact. 
Cassian se simţise dintotdeauna astfel când făcea 
corect mişcările, ca şi când corpul, mintea şi 
sufletul s-ar fi aliniat şi ar fi început să cânte. 

„Nesta s-a antrenat constant în ultima vreme”, 
scrise Clotho. 

— A stricat ceva? 

„Nu! Dar i-am cerut să înceteze, iareanua 
făcut-o”. 

El îşi reprimă zâmbetul. Poate că lecţiile 
matinale nu erau destul de solicitante. 

— Îşi neglijează îndatoririle din cauza asta? 

„Nu. Asta nu contează”. 

Cassian se strâmbă. 

„Trebuie să faci ceva ca să înceteze cu asta”, 
mai scrise Clotho. 

— Le deranjează pe celelalte? 

„Le distrage să vadă pe cineva lovind cu 
pumnii şi picioarele în aer”. 

Cassian fu nevoit să se ferească astfel încât 
Clotho să nu îi citească amuzamentul pe chip. 

— Am să discut cu ea. Este aici acum? El dădu 
din cap spre rampa înclinată. Cu permisiunea ta, 


bineînţeles. 

Acesta era refugiul lor. Nu conta că el era un 
membru al curţii lui Rhys sau că mai venise aici. 
De fiecare dată, el cerea permisiunea. Doar o 
singură dată nu o făcuse: când atacaseră Corbii 
Hybernului. 

„Da. Îţi dau permisiunea să intri. Nesta este la 
Nivelul Cinci. Poate reuşeşti să o convingi”. 

Considerând că era momentul să plece, 
masculul se ridică în picioare. 

— Ştii că vorbim despre Nesta Archeron, nu? 
Nu face decât ceea ce vrea. Şi este puţin probabil 
să asculte de mine. 

Clotho râse. 

„Are o voinţă de fier”. 

— De oţel. El zâmbi. Mă bucur că te-am văzut, 
Clotho! 

„Şi eu, lord Cassian!” 

— Doar Cassian, spuse el, aşa cum i-o repetase 
deja de multe ori. 

„Eşti un lord al faptelor bune. Nu este un titlu 
dobândit prin naştere, ci câştigat”. 

Cassian făcu o plecăciune şi spuse apăsat: 

— Mulţumesc! 

Abia când ajunse la secţiunea unde-i spusese 
Clotho că era Nesta, reuşi să ignore cuvintele marii 
preotese şi ce însemnau pentru el. 

Mai întâi îl întâmpină hârşâitul paşilor, apoi 
respiraţia calmă şi ritmică pe care ajunsese să o 
cunoască bine. Cassian respiră la fel, păşi în linişte 
şi se uită la următorul rând de rafturi. 

Oricine mergea de-a lungul rampei trebuia 


doar să privească la dreapta ca să o vadă pe Nesta 

stând acolo într-o poziţie de luptă aproape 
perfectă, lovind cu pumnii spre raft. Alesese cinci 
cărţi drept ţinte şi lovea cu pumnul spre ele, ca şi 
când ar fi fost părţile corpului pe care i le arătase 
el să le lovească. 

Apoi se opri, expiră şi-şi dădu după o ureche o 
şuviţă rebelă de păr, îndreptând cărţile înainte să 
revină la căruciorul de metal din spatele ei. 

— Tot îţi cobori cotul, spuse el, iar ea se 
întoarse, rezemându-se de cărucior, destul de 
surprinsă încât el să îşi reprime râsul. 

Nu o mai văzuse pe Nesta Archeron atât de... 
zburlită. 

Sora lui Feyre îşi ridică bărbia când veni spre 
el. Cassian îi urmări fiecare mişcare a picioarelor. 
Nu îşi mai lăsa atât de mult greutatea pe piciorul 
drept, iar muşchii coapselor se mişcau, netezi şi 
puternici. Poate trei săptămâni nu erau mult ca un 
corp omenesc să devină musculos, dar acum ea 
era Mare Spiriduş. 

— Nu îmi cobor cotul, negă ea, ieşind din 
rândul de rafturi şi în zona întinsă din faţa rampei 
în pantă. 

— Tocmai te-am văzut făcând-o de două ori cu 
croşeul de dreapta. 

Nesta se rezemă de capătul unui raft lung. 

— Presupun că te-a trimis Clotho ca să mă 
cerţi! 

El ridică din umeri. 

— Nu ştiam că antrenamentul te interesează 
atât de mult încât să-l continui aici. 


Ochii ei străluciră practic în obscuritate. 

— M-am săturat să fiu slabă. Să depind de alţii 
să mă apere. 

Avea dreptate. 

— Înainte să te scutesc de mustrarea pe care o 
meriţi pentru că ai ignorat rugămintea lui Clotho, 
dă-mi voie să spun că... 

— Arată-mi! Nesta se îndepărtă de raft şi luă 
poziţia de luptă în faţa lui. Arată-mi unde îmi cobor 
cotul. 

Concentrarea de pe chipul ei îl făcu să 
clipească şi apoi să se bucure. 

Pentru că iat-o: un licăr al persoanei pe care o 
cunoscuse înainte să se termine războiul cu 
Hybernul. Un licăr al ei, ca un miraj - ca şi când 
dacă s-ar fi uitat la el prea mult, ea ar fi dispărut. 

Aşadar, Cassian spuse: 

— la poziţie de luptă. 

Nesta îl ascultă. 

Sperând să nu vină Clotho şi să-l arunce peste 
balustradă pentru că nu îi ascultase ordinele, îi 
zise: 

— Bine! Dă un croşeu de dreapta. 

Nesta făcu exact asta. Şi cobori cotul 
nenorocit. 

— Pregăteşte-te! Îmi dai voie? o întrebă el 
când văzu ce făcuse. 

Nesta dădu aprobator din cap şi rămase 
ţeapănă când Cassian îi ajustă uşor poziţia 
braţului. 

— Loveşte din nou. Încet. 

Ea îl ascultă, iar el o cuprinse de cot când 


acesta începu să coboare. 

— Vezi? Ţine cotul sus! Îi mişcă braţul înapoi în 
poziţia iniţială. Nu uita să îţi proiectezi greutatea 
din şolduri. li luă braţul, rămânând la un pas 
distanţă de ea, şi simulă lovitura de pumn. Aşa. 

— Bine! Nesta reluă poziţia, iar el se îndepărtă 
un pas. 

Fără să îi spună din nou, lovi iarăşi cu pumnul. 
Perfect. 

Cassian fluieră. 

— Fă-o cu mai multă forţă şi ai să rupi 
maxilarul unui mascul, spuse el zâmbind strâmb. 
Arată-mi o combinaţie unu-doi, patru-cinci-trei şi 
unu-unu-doi. 

Nesta se încruntă când îşi reluă poziţia, 
mişcându-şi picioarele şi lăsându-şi greutatea pe 
podeaua de piatră. 

Şi apoi se mişcă şi se simţi de parcă ar fi privit 
un râu, ca şi când ar fi văzut vântul şuierând 
printre munţi. 

— Dacă ai face asta împotriva unui adversar, 
spuse Cassian, l-ai dobori la pământ, cu respiraţia 
tăiată. 

— lar apoi i-aş da lovitura de graţie. 

— Da, o sabie în inimă l-ar termina. Dar dacă îi 
loveşti pieptul destul de puternic cu un ultim 
pumn, i-ai putea distruge un plămân. Pe un câmp 
de luptă, ai alege ori lovitura de graţie cu sabia, ori 
pur şi simplu să îl laşi acolo, incapabil să se mişte, 
ca altcineva să îl ucidă în timp ce înfrunţi următorul 
adversar. 

Ea dădu aprobator din cap, ca şi când i s-ar fi 
părut o conversaţie normală. Ca şi când i-ar fi dat 
sfaturi pentru grădinărit. 

— Bine! Cassian îşi drese glasul şi îşi strânse 
din nou aripile. Deci nu te mai antrena în 
bibliotecă. Următoarea persoană căreia o să-i 
ceară Clotho să te mustre nu o să fie cineva cu 
care o să ai chef să vorbeşti. 

Privirea Nestei se întunecă în timp ce se gândi 
care ar fi fost unul dintre oamenii pe care-i agrea 
cel mai puţin şi dădu din nou din cap. 

— Mai arată-mi o combinaţie, rosti el ordinul 
după ce-şi îndeplini sarcina. 

Nesta îi zâmbi ca o felină când execută 
mişcarea, iar croşeul de dreapta nici măcar nu 
cobori. 

— Bun! spuse Cassian şi se întoarse spre 
rampa care îl conducea afară. 

El tresări când le văzu pe preotesele care se 
opriseră de-a lungul balustradelor de la câteva 
niveluri, uitându-se în jos la ei. La Nesta. 

Atenţia lui le făcu să meargă mai departe sau 
să aşeze cărţi pe raft. Dar o preoteasă tânără cu 
păr şaten-roşcat - singura fără glugă sau piatră - 
zăbovi cel mai mult lângă balustradă. Chiar de la 
nivelul inferior din cealaltă parte a puţului, îi văzu 
pentru o clipă ochii mari de un albastru deschis 
înainte să dispară şi ea repede. 

Cassian se uită din nou la Nesta, care îi întâlni 
privirea cu ochi aproape furioşi. 

— Croşeul de dreapta a fost aproape perfect în 
dimineaţa asta, şopti el. 

— Da! 

— Dar nu când te-am văzut între rafturi. 

— M-am gândit că ai să mă corectezi. 

El se simţi şocat şi încântat. Nesta ieşi dintre 
rafturi înaintea lui. În văzul tuturor, ca preotesele 
să-l vadă instruind-o. 

Cassian se holbă la ea. 

— Poţi să-i zici lui Clotho că nu am să mai am 
nevoie să mă antrenez în bibliotecă, spuse încet 
Nesta. 

Nesta ştia că nici Clotho, nici celelalte nu l-ar fi 
invitat niciodată şi nici nu ar fi urcat vreodată în 
ring ca să vadă ce putea face el şi cum le-ar fi 
putut instrui. Aşa că le arătase preoteselor ce 
învăţa ea în fiecare zi. 

Mai mult decât atât, o supărase suficient de 
mult pe Clotho încât preoteasa să îl cheme aici. 

Unde Nesta îl folosise la o demonstraţie. Nu 
pentru ea, ci pentru preotesele care veniseră să 
vadă. 

Cassian râse încet. 

— Şireata Archeron! 

Nesta ridică o mână peste umăr în semn de 
„rămas-bun” când ajunse la căruciorul ei. 

Nesta îşi dădu seama că ele trebuiau să vadă 
cum era Cassian când o învăţa; că o atingea, dar 
întotdeauna cu permisiunea ei, şi profesionist. 
Trebuiau să vadă cum nu o lua niciodată peste 


picior, ci doar o corecta cu blândeţe. Şi trebuiau să 

vadă ce o învăţa. Să îl audă spunând exact ce 
putea face ea cu toate combinaţiile de pumni şi 
picioare. 

Ce ar fi putut învăţa să facă preotesele. 

Dar, în seara aceea, când Nesta plecă, lista de 
înscrieri era tot goală. 

Ea se uită înapoi spre Clotho, care stătea la 
biroul ei la fel ca întotdeauna, de la răsărit până la 
apus. 

Dacă preoteasa realizase că fusese 
manipulată, nu dădu de înţeles. Dar din Clotho se 
revărsa ceva asemănător tristeţii, ca şi când şi ea 
şi-ar fi dorit să vadă azi lista plină. 

Nesta nu ştia de ce conta asta, de ce tristeţea 
lui Clotho îi tăia respiraţia, dar apoi se mişcă prin 
Casă spre cele zece mii de trepte. 

Poate la urma urmei nu era bună de nimic. 
Poate fusese proastă să creadă că trucul ei ar fi 
putut să le convingă. Poate nu aveau nevoie de 
antrenament fizic pentru a-şi învinge demonii, iar 
ea fusese destul de arogantă să presupună că le 
ştia nevoile. 

Nesta urcă scările, zidurile îngustându-se. 

Ajunse doar la treapta cu numărul nouă sute 
înainte să se întoarcă, paşii fiindu-i la fel de grei ca 
şi când ar fi fost de plumb. 

Nesta încă transpira şi gâfâia când intră în 
cameră şi găsi o carte pe noptieră. Titlul o făcu să 
ridice o sprânceană. 

— Nu e unul dintre romanele tale obişnuite, se 
adresă camerei. 

Nu era un roman. Era un manuscris vechi, 
intitulat „Dansul luptei”. 

— Pe ăsta poţi să-l iei înapoi, mulţumesc! zise 
Nesta. 

Ultimul lucru pe care voia să îl citească seara 
era vreun roman vechi şi sumbru despre strategia 
de război. Casa nu o ascultă, iar Nesta oftă şi luă 
manuscrisul, cotorul din piele neagră fiind atât de 
uzat de vreme, încât era moale ca untul. 

Un miros familiar pluti spre ea dintre pagini. 

— Nu l-ai lăsat pentru mine, nu-i aşa? 

Casa-i răspunse lăsându-i un teanc de romane 
ca şi când ar fi spus „Asta aş fi ales”. 

Nesta se uită la manuscrisul cu mirosul lui 
Cassian, ca şi când el l-ar fi citit până atunci de o 
mie de ori. 

Masculul i-l lăsase. O considera vrednică de 
conţinutul său. 

Nesta se aşeză pe marginea patului şi deschise 
cartea. 


Era miezul nopţii când se opri din citit „Dansul 
luptei” şi îşi masă tâmplele. Nu o lăsase deoparte, 
nici măcar ca să ia cina la birou, ţinând-o cu o 
mână în timp ce mânca tocana cu cealaltă. 

Era uimitor cât de mult din arta războiului 
semăna cu manipularea socială pe care mama ei 
insistase să o înveţe: să aleagă câmpurile de luptă, 
să găsească aliaţi printre inamicii inamicilor... O 
parte era complet nouă, bineînţeles, şi un mod de 

gândire foarte precis, aşa ştia că trebuia să 
citească manuscrisul de multe ori înainte să 
înţeleagă lecţiile. 

Era conştientă că lordul Cassian ştia cum să 
conducă armata. Il văzuse făcând-o cu precizie şi 
isteţime. Dar, citind manuscrisul, îşi dădu seama 
că nu înţelesese niciodată la câtă ingeniozitate se 
apela în plănuirea luptelor şi războaielor. 

Nesta lăsă manuscrisul pe noptieră şi se 
rezemă de perne. 

Şi-l imagină pe Cassian pe un câmp de luptă, 
ca în ziua în care înfruntase un comandant al 
Hybernului şi aruncase atât de puternic o suliță, 
încât masculul fusese doborât de pe cal. 

Nu respecta sfatul manuscrisului doar într-un 
singură privinţă: lupta în primele rânduri, împreună 
cu soldaţii lui, în loc să îi comande din spate. 

Ea îşi lăsă gândurile să hoinărească, până ce 
găsi altă problemă. 

Conta dacă  preotesele nu veneau la 
antrenament? În afară de faptul că ea ezita să 
accepte eşecul, conta? 

Da! Oarecum. 

Nesta eşuase în toate aspectele vieţii. Eşuase 
pe deplin şi spectaculos, iar să îi împiedice pe 
ceilalţi să îşi dea seama de asta fusese principalul 
ei scop. Îi alungase şi se izolase pentru că 
apăsarea tuturor acelor eşecuri ameninţa să o 
spargă într-o mie de bucăţi. 

Nesta îşi frecă faţa cu mâinile. 

Somnul îi dădea târcoale. 

Transpiraţia încă i se scurgea pe trup când 
intră în bibliotecă în după-amiaza următoare, 
îndreptându-se spre rampa care cobora acolo unde 
îşi lăsase căruciorul. 

Nu avea curajul să se uite la lista goală de 
înscrieri. Să o smulgă. 

Nu avea curaj să se uite la Clotho şi să 
recunoască înfrângerea. Continuă să meargă. 

Dar Clotho o opri ridicând o mână. Nesta 
înghiţi în sec. 

— Ce? 

Clotho gesticulă în spatele Nestei, degetele ei 
noduroase indicând spre uşă. Nu, spre stâlp. 

lar acum preoteasa nu mai emana tristeţe, ci 
doar ceva asemănător entuziasmului. Ceva care o 
făcu pe Nesta să se întoarcă şi să se ducă la stâlp. 

Un nume fusese scris în grabă pe foaie. 

Un singur nume, cu litere îngroşate. Un singur 
nume, gata pentru lecţia de mâine. 

GWYN 

Partea a doua 
Sabia 


Capitolul 25 


— Încetează cu figura asta de neliniştită, 
mormăi Cassian din colţul gurii. 

— Nu sunt neliniştită, îi răspunse Nesta, tot 
mormăind, chiar în clipa în care se ridică în 
picioare, încercând să nu se uite spre bolta 
deschisă când limba ceasului se mişcă spre ora 
nouă. 

— Relaxează-te! 

El îşi îndreptă jacheta. 

— Tu eşti cel care se agită, spuse ea printre 
dinţi. 

— Pentru că tu mă faci să mă agit. 

Se auziră paşi pe pietrele de după boltă, iar 
Nesta expiră dintr-odată, fără să-şi dea seama că 
îşi ţinea respiraţia, când zări părul castaniu-roşcat 
al lui Gwyn. În lumina soarelui, culoarea părului ei 
era extraordinară, şuviţele aurii licărind, ochii ei 
verzi semănând foarte mult cu pietrele pe care le 
purtau celelalte preotese. 

Gwyn îi văzu stând în mijlocul ringului şi se opri 
brusc. 

Izul fricii ei o făcu pe Nesta să se apropie. 

— Bună! 

Lui Gwyn îi tremurară mâinile când mai făcu un 
pas în ring, şi se uită pe bolta deschisă a cerului. 

Era prima dată în mulţi ani când fusese cu 
adevărat afară. 

Cassian, spre meritul său, se mişcă spre 
rastelul cu arme de antrenament din lemn, despre 
care afirmase că nu aveau să le folosească luni 
bune, şi începu să umble la ele ca şi cum le-ar fi 
aranjat. 

Gwyn înghiţi. 

— Eu, ăăă... Pe drum, mi-am dat seama că nu 
am haine potrivite. Ea gesticulă spre roba gălbuie. 
Presupun că n-o să fie ideale. 

— Te pot învăţa şi în robă, dacă vrei, zise 
Cassian fără să se uite. Cum îţi este mai comod. 

Gwyn schiţă un zâmbet. 

— Să văd cum o să decurgă lecţia de azi şi apoi 
am să hotărăsc. E mai mult o tradiţie să purtăm 
robele, nu o regulă strictă. Ea întâlni din nou 
privirea Nestei când zâmbi. Am uitat cum este să 
simt soarele deasupra capului. Işi ridică din nou 
privirea. lartă-mă dacă-mi petrec ceva timp 
uitându-mă la cer. 

— Bineînţeles, spuse Nesta. 

Nu o întâlnise pe Gwyn în ziua precedentă, 
după ce văzuse că se înscrisese la lecţia din 
dimineaţa asta, dar aproape că se temuse să o 
facă, îngrijorată fiind că o replică aspră zisă la 
întâmplare ar fi determinat-o pe Gwyn să se 
răzgândească. 

Cuvintele i se opriră în gât Nestei, dar Cassian 
păru să anticipeze asta. 

— Bine! Nu mai stăm la discuţii. Nes, arată-i 
noii noastre prietene - Gwyn, nu-i aşa? Eu sunt 
Cassian. Nes, arată-i picioarele tale! 

— Picioarele? 

Gwyn ridică din sprâncenele de culoarea 
bronzului. 

Nesta îşi dădu ochii peste cap. 

— Ai să vezi tu. 


Gwyn înţelese conceptul de stabilitate a 
picioarelor mai bine decât o făcuse Nesta şi cu 
siguranţă nu avu probleme în a-şi lăsa greutatea 
pe şoldul drept, şi nici cu alte lucruri pe care Nesta 
să străduise trei săptămâni să le corecteze. In 
ciuda robei, era limpede că Gwyn era sprintenă şi 
zveltă, graţia obişnuită a unui Fae, cu care Nesta 
abia se deprindea, nefiindu-i străină. 

Nesta se aşteptase să fie nevoită să îşi 
convingă prietena, dar de îndată ce Gwyn depăşi 
grijile de început, se arătă dornică să participe, 
plină de veselie. Preoteasa râse de propriile greşeli 
şi nu se enervă când o corectă Cassian. 

La sfârşitul lecţiei, roba lui Gwyn era udă de 
transpiraţie, şuviţele de păr ondulându-i-se în jurul 
feţei roşii. Cassian le ordonă să bea nişte apă 
înainte să se relaxeze. 

Când Gwyn îşi turnă un pahar, spuse: 

— La templul din Sangravah, aveam un set de 
mişcări antice pe care le făceam la fiecare răsărit. 

calmăm mintea. Ne relaxam apoi, deşi le numeam 
momente de liniştire. Într-un fel, mişcările ne 
scoteau din corp. Ne permiteau să comunicăm cu 
Mama. Liniştirea ne aducea înapoi în lumea 
prezentă. 

— Atunci, de ce te-ai înscris aici? Nesta bău 
paharul întins de Gwyn. Dacă deja ştii să faci 
exerciţii de calmare a minţii şi eşti obişnuită cu 
ele? 

— Pentru că nu vreau să mă mai simt niciodată 
neputincioasă, spuse încet Gwyn, şi toate 
zâmbetele şi râsetele dispărură. 

Doar sinceritatea îndurerată străluci în ochii ei 
deosebiți. 

Nesta înghiţi şi, chiar dacă instinctul îi zicea să 
se retragă, rosti încet: 

— Nici eu. 


Clopoţelul de deasupra uşii magazinului 
zăngăni când Nesta intră, scuturând fulgii de 
zăpadă care se lipiseră de umerii mantiei ei. 
Cassian fusese nevoit să urce în Munţii Illyrieni 
după a doua lor lecţie cu Gwyn şi, spre 
surprinderea ei, îi ceruse Nestei să îl însoţească. O 
informase deja pe Clotho că ea avea să întârzie 
câteva ore la lucrul din bibliotecă. Nu îi explicase 
de ce, comentând pur şi simplu că o scotea din 
Casă, la aer curat. 

Dar Clotho acceptase, şi nu îi spusese nici ea 

ceruse să o lase în Windhaven, ca să poată merge 
la cumpărături. Poate o scânteie licărise în ochii lui, 
ca şi când ar fi presupus, dar fusese distant şi 
tăcut. 

Având în vedere că el venise aici ca să îl 
întâlnească pe Eris, ea nu îl condamna. O lăsase pe 
Nesta lângă fântâna din centrul satului îngheţat, 
asigurându-se că ştia că, dacă trebuia să se 
încălzească, casa mamei lui Rhys era descuiată. 

Velarisul era în sânul verii, toamna abia 
făcându-şi simțită prezenţa, dar în Windhaven 
iarna îşi intrase deja în drepturi. Nesta nu ezită să 
intre în magazin. 

— Nesta, spuse Emerie în loc de salut, uitându- 
se peste umărul lat şi aripile unui mascul tânăr, din 
locul în care stătea ajutându-l la tejghea. Mă bucur 
să te văd! 

Simţea uşurarea în glasul ei? Nesta se asigură 
că uşa din spatele ei era bine încuiată înainte să 
intre, zăpada de pe cizme lăsând urme noroioase 
lângă cele ale clientului lui Emerie. 

Masculul se întoarse pe jumătate spre Nesta, 
dezvăluind un chip prietenos şi frumos, având 
părul brunet legat la ceafă şi ochi căprui sticloşi. 
Ticălosul era beat. „Ticălos” părea cuvântul 
potrivit, de vreme ce postura rigidă a lui Emerie 
emana dezgust şi precauţie. 

Nesta se apropie de tejghea, măsurându-l din 
priviri pe mascul, ştiind că de obicei îi făcea să o 
dorească. După felul în care el înţepeni, 
legănându-se puţin pe picioarele încălţate cu 
cizme, îşi dădu seama că funcţionase. 

— Bună dimineaţa! o salută ea veselă pe 
Emerie. 

Era un alt lucru pe care masculii păreau să îl 
deteste: să fie ignoraţi de o femelă. 

—  Aşteaptă-ţi rândul, vrăjitoareo! mormăi 
masculul, întorcându-se spre tejghea şi Emerie. 

Emerie îşi încrucişă braţele. 

— Cred că am terminat, Bellius! 

— Terminăm când spun eu! 

Cuvintele erau aproape nedesluşite. 

— Am o programare, zise Nesta, aruncându-i o 
privire calmă. Îl adulmecă pe mascul şi strâmbă din 
nas. lar tu se pare că ai nevoie de o baie. 

El se întoarse cu totul spre ea, trăgându-şi 
înapoi umerii musculoşi. In ciuda ochilor sticloşi, 
furia clocotea în privirea lui. 

— Ştii cine sunt? 

— Un prost beat care mă face să-mi pierd 
timpul, spuse Nesta. Pe dosurile mâinilor mari avea 
două pietre Siphon, de un albastru mai închis decât 
ale lui Azriel. leşi afară! 

Emerie înţepeni, ca şi când s-ar fi pregătit de 
ripostă, dar vorbi înainte ca masculul să poată 
răspunde. 

— Discutăm mai târziu despre asta, Bellius. 

— M-a trimis tata să transmit un mesaj. 

— Am primit mesajul, spuse Emerie, ridicând 
bărbia. lar răspunsul meu este acelaşi: prăvălia 
asta e a mea. Dacă îşi doreşte atât de mult una, 
să-şi deschidă singur! 

— Căţea rea! spuse Bellius, făcând înapoi un 
pas clătinat. 

Nesta râse, calm şi fără amuzament. Fiinţele 
Fae şi oamenii aveau mai multe în comun decât îşi 
dăduse seama. De câte ori îi văzuse în pragul uşii 
pe cei cărora le datora bani tatăl lor, ca să îl curețe 
de banii pe care nu-i avea? lar apoi fusese o vreme 
când trecuseră la fapte. Când îi rupseseră piciorul 
tatălui lor, făcând să dispară orice urmă de 
protecţie. 

— leşi odată! spuse din nou Nesta, arătându-i 
uşa când Bellius se enervă. Fă-ţi o favoare şi ieşi 
afară! 

Bellius îşi îndreptă spatele, întinzându-şi 
aripile. 

— Sau ce?! 

Nesta îşi curăţă unghiile. 

— Nu cred că vrei să afli partea cu „sau ce”. 

Bellius deschise gura, dar Emerie spuse: N 

— Tatăl tău are răspunsul meu, Bellius. Iți 
sugerez să iei nişte apă din fântână când zbori spre 
casă. 

Bellius doar scuipă pe podea şi se îndreptă 
spre ieşire, aruncându-i Nestei o privire înceţoşată 
când trânti uşa în urma lui. 

În linişte, Nesta şi  Emerie îl urmăriră 
clătinându-se pe strada acoperită de zăpadă şi 
întinzându-şi aripile. Nesta se încruntă când el se 
avântă spre cer. 

— E vreun prieten de-al tău? întrebă Nesta, 
întorcându-se din nou spre Emerie şi tejghea. 

— Vărul meu. Emerie se crispă. Tatăl lui este 
unchiul meu. Din partea tatălui. Bellius este un 
idiot tânăr şi arogant, adăugă, înainte ca Nesta să 

mai poată întreba ceva. Urmează să participe la 
Ritualul Sângelui în primăvara asta, iar în ultimele 
luni aroganţa lui doar a crescut, anticipând că o să 
devină un războinic adevărat. Este destul de 
priceput şi a fost primit într-o unitate de pe 
continent - şi, aparent, tocmai s-a întors ca să îşi 
sărbătorească reuşita. Emerie şterse un fir invizibil 
de praf de pe tejghea. Totuşi, nu mă aşteptam să 
fie beat în mijlocul zilei. Asta e o nouă josnicie 
pentru el. Obrajii i se îmbujorară. Imi pare rău că a 
trebuit să vezi asta. 

Nesta ridică din umeri. 

— Să mă ocup de proşti beţi este specialitatea 
mea. 

Emerie continuă să şteargă pata imaginară de 
pe tejghea. 

— Taţii noştri erau la fel. Credeau că odraslele 
lor ar trebui disciplinate dur pentru orice 
infracţiune. Nu era loc pentru milă sau înţelegere. 

Nesta îşi ţuguie buzele. 

— Cunosc genul. 

Bunica ei fusese la fel înainte să moară de 
tusea care se transformase într-o infecţie mortală. 
Nesta avea şapte ani când femeia arţăgoasă cu 
chip serios care insista să i se spună „bunică” o 
bătuse la palmă cu rigla pentru că greşise paşii la 
lecţiile de dans. „Fată neîndemânatică şi inutilă! 
Mă faci să-mi pierd vremea! Poate asta o să te 
ajute să-ţi aminteşti să fii atentă la ordinele mele!” 

Nesta simţise doar uşurare la moartea bestiei 
bătrâne. Elain, care fusese cruţată de cruzimile 

mormântul ei - cel căruia curând se alăturase şi 
piatra de mormânt a mamei lor. Feyre fusese prea 
mică pentru a înţelege, dar Nesta nu se deranjase 
niciodată să aducă flori la mormântul bunicii. 
Pentru că avea o cicatrice lângă degetul mare de 
la mâna stângă, din cauza uneia dintre pedepsele 
mai urâte ale femeii. Nesta lăsase flori doar pentru 
mama ei, pe al cărei mormânt îl vizitase mai des 
decât îi plăcea să recunoască. 

Ea nu vizitase niciodată mormântul tatălui ei, 
din afara Velarisului. 

— Eşti bine? o întrebă în sfârşit Nesta pe 
Emerie. Bellius o să se întoarcă? 

— Nu, spuse Emerie, scuturând din cap. Adică, 
sunt bine. Dar nu - este membru al bandei de 
război Creasta de Fier. Ținuturile lor sunt la 
distanţă de câteva ore în zbor. Nu o să se întoarcă 
prea curând. Ea ridică din umeri. Familia unchiului 
meu mă mai vizitează din când în când. Le fac faţă. 
Deşi Bellius a fost o noutate. Presupun că ei cred 
că este destul de matur încât să mă intimideze. 
Nesta deschise gura, dar Emerie îi zâmbi şi 
schimbă subiectul. Arăţi bine. Mult mai sănătoasă 
decât când te-am văzut... Când? In urmă cu 
aproape trei săptămâni. Femela o evaluă pe Nesta 
din priviri. Nu ai mai revenit. 

— Ne-am mutat antrenamentul în Velaris, îi 
explică Nesta. 

— Voiam să îţi scriu înainte să mă întrerupă 
Bellius. Am întrebat despre hainele de piele 
căptuşite cu blană. Emerie îşi sprijini antebraţele 

pe tejgheaua imaculată. Se pot face, dar nu este 
ieftin. 

— Atunci, nu mi le permit, dar îţi mulţumesc 
oricum că te-ai interesat. 

— Aş putea să le comand şi să te las să plăteşti 
când poţi. 

Era o ofertă generoasă. Depăşea amabilitatea 
pe care i-o arătase vreodată cineva Nestei în 
ţinutul oamenilor, unde tatăl ei încercase să îşi 
vândă sculpturile din lemn pentru câţiva bănuţi 
jalnici din cupru. 

Doar Feyre se îngrijise să fie hrăniţi şi 
îmbrăcaţi, câştigând puţini bani din blănurile şi 
carnea obţinute prin vânătoare. Ea îi ţinuse în 
viaţă. Ultima dată când vânase pentru ei, 
mâncarea se terminase cu o zi înainte. Dacă Feyre 
nu s-ar fi întors acasă în acea seară cu carne, ori ar 
fi murit de foame, ori ar fi cerşit în sat. 

In ziua aceea, Nesta îşi spusese că Tomas avea 
să o ia la el acasă, dacă ar fi fost necesar. Poate 
chiar şi pe Elain. Dar familia se arătase prea plină 
de ură, având deja prea multe guri de hrănit. Tatăl 
lui ar fi refuzat să o hrănească, fără îndoială. Ea se 
pregătise să îi ofere lui Tomas singurul lucru pe 
care i-l putea da la schimb, dacă ar fi împiedicat-o 
pe Elain să moară de foame. Şi-ar fi vândut trupul 
pe stradă oricui ar fi plătit-o destul ca să îşi 
hrănească sora. Trupul nu însemna nimic pentru ea 
- îşi spusese când simţise că nu mai avea de ales. 
Elain însemna totul. 

Dar Feyre se întorsese cu mâncare. lar apoi 

După trei zile, Nesta se despărţise de Tomas. 
înfuriat, el o atacase, ţintuind-o de o grămadă 
mare de lemne stivuită lângă zidul hambarului. 
„Curvă răutăcioasă”, mormăise el. „Crezi că eşti 
mai bună ca mine? Te porţi ca o regină când nu ai 
nimic”. Ea nu avea să uite niciodată sunetul ruperii 
rochiei, lăcomia din ochii lui când o pipăise, 
încercând să îi ridice fusta în timp ce bâjbâise să-şi 
scoată centura. 

Doar groaza şi instinctul de supravieţuire o 
salvaseră. Ea îl lăsase să se apropie, îl făcuse să 
creadă că o lăsaseră puterile, apoi îl muşcase de 
ureche şi i-o rupsese. 

El ţipase, dar slăbise forţa cu care o ţinea 
captivă - doar cât ea să se elibereze şi să fugă prin 
zăpadă, scuipând sângele lui din gură şi fără să se 
oprească înainte să ajungă la căsuţă. 

Apoi primiseră vestea despre navele tatălui lor: 
fuseseră găsite cu toate bunurile intacte. 

Nesta ştia că era o minciună. Cuferele cu 
bijuterii şi aur nu veniseră din acea încărcătură 
pierdută, ci de la Tamlin, ca plată pentru femeia 
umană pe care el o răpise. Ca să ajute familia pe 
care era în pericol să moară de foame fără 
vânătoarea lui Feyre. 

Nesta alungă amintirea. 

— Este în regulă. Dar îţi mulţumesc! 

Emerie îşi frecă mâinile lungi şi subţiri. 

— Este frig şi urmează să-mi iau pauza de 
prânz. Vrei să mă însoţeşti? 

În afară de Cassian, de mult timp nu o invitase 

celorlalţi să o facă. Dar, iat-o: o ofertă sinceră şi 
simplă. Din partea cuiva care nu ştia cât de 
îngrozitoare era. 

Să ia masa de prânz cu Emerie era o răsfăţare; 
era doar o chestiune de timp ca femela să afle mai 
multe despre Nesta. Până să afle toate lucrurile 
oribile şi invitaţiile să înceteze. Fusese mai bună 
decât Bellius, beată şi plină de ură luni în şir? Dacă 
Emerie ar fi ştiut, ar fi dat-o şi pe ea afară din 
magazin. 

Dar, pentru moment, zvonurile şi adevărul nu 
ajunseseră la tânăra vânzătoare. 

— Mi-ar face plăcere, spuse Nesta cu 
sinceritate. 


Camera din spate a prăvăliei lui Emerie era la 
fel de curată ca şi cea din faţă, deşi lăzile cu marfă 
erau stivuite lângă un perete. Două ferestre 
dădeau spre o grădină acoperită de zăpadă şi, 
dincolo de aceasta, era cel mai apropiat pisc 
montan stâncos şi uriaş care ascundea cerul gri. 

In bucătărioara din dreapta se aflau doar o 
vatră, o tejghea şi o măsuţă de lucru înconjurată 
de câteva scaune. Nesta îşi dădu seama că era şi 
zona de luat masa. Tacâmurile fuseseră puse 
pentru o singură persoană. 

— Doar tu? întrebă Nesta când Emerie se duse 
la tejgheaua de lemn şi luă o farfurie cu friptură de 
vită şi una cu morcovi prăjiţi. 

Le lăsă pe masă în faţa Nestei şi luă o bucată 
de pâine şi un bol cu unt. 

— Doar eu. Emerie deschise un dulap ca să 
mai ia nişte farfurii. N-am partener sau soţ care să 
mă deranjeze. 

Ea vorbi puţin încordat, ca şi când ar mai fi 
avut ceva de spus, dar Nesta zise: 

— Nici eu. 

Emerie îi aruncă o privire piezişă. 

— Şi Cassian, chipeşul general? 

Nesta alungă amintirea lui între coapsele ei, a 
limbii care o dezmierda. 

— Nicio şansă, spuse Nesta, dar ochii lui 
Emerie licăriră cu subiînţeles. 

— Ei, bine, mă bucur să cunosc o altă femelă 
care nu este obsedată de căsnicie şi de zămislirea 
pruncilor, zise Emerie, aşezându-se la masă şi 
îndemnând-o pe Nesta să facă la fel. Umplând 
farfuria Nestei cu nişte friptură de vită, morcovi şi 
pâine, împinse bolul cu unt spre ea. Este rece, dar 
aşa trebuie mâncată. De obicei, la ora prânzului 
iau pauză doar cât să mănânc. 

Nesta mâncă şi mormăi. 

— Este delicios! Mai luă o gură. Tu ai gătit? 

— Cine altcineva? Nu avem niciun magazin cu 
mâncare pe aici, în afară de măcelărie. Emerie 
arătă cu furculita spre grădina de afară. Imi cultiv 
legumele. Morcovii sunt din grădina mea. 

Nesta luă o gură. 

— Au o aromă minunată. Unt şi cimbru şi ceva 
bun... 

— Totul depinde de mirodenii. Care nu se 
găsesc pe aici, din nefericire. Illyrienii nu le prea 
cunosc şi nici nu le pasă de aşa ceva. 

— Tata era negustor, spuse Nesta, şi o 
prăpastie se deschise în ea odată cu vorbele. Işi 
drese vocea. Făcea negoţ cu mirodenii din toată 
lumea. Încă îmi mai aduc aminte cum mirosea în 
biroul lui - parcă o mie de personalităţi s-ar fi 
înghesuit într-un singur loc. 

Lui Feyre îi plăcuse să îşi petreacă timpul în 
biroul tatălui lor, fiind mai fascinată de negoţ decât 
ce fusese Nesta învățată că era acceptabil pentru o 
fată bogată. Feyre fusese întotdeauna aşa: 
complet neinteresată de regulile care le conduceau 
viaţa, neinteresată să devină o adevărată doamnă 
care ar fi ajutat la sporirea averii familiei printr-o 
căsătorie avantajoasă. 

Rareori fuseseră de acord în privinţa vreunui 
lucru. Şi vizitele la biroul tatălui ei dăduseră 
naştere unui dispreţ între ele. Feyre încercase să o 
implice şi îi arătase foarte multe rarităţi ca să o 
ademenească. Dar Nesta abia dacă ascultase 
explicaţiile surorii ei, în mare parte măsurându-i 
din priviri pe partenerii de afaceri ai tatălui lor, 
cântărind dacă fiii lor erau o partidă bună. Feyre 
fusese dezgustată, iar asta o făcuse pe Nesta şi 
mai hotărâtă. 

— Ai călătorit cu el? 

— Nu, eu şi cele două surori ale mele 
rămâneam acasă. Nu se cuvenea să călătorim prin 
lume. 

— Mereu uit cât de mult seamănă ideile 
oamenilor despre proprietate cu ale illyrienilor. 
Emerie mai luă o gură. Ai fi vrut să vezi lumea, 
dacă ai fi putut? 

— Era o jumătate din lume, nu-i aşa? Cu un zid. 

— Tot mai bine decât nimic. 

Nesta chicoti. 

— Ai dreptate. 

Se gândi la întrebarea lui Emerie. Dacă tatăl ei 
s-ar fi oferit să le ia pe una dintre navele lui, să le 
lase să vadă ţărmuri ciudate şi îndepărtate, s-ar fi 
dus? Elain îşi dorise dintotdeauna să viziteze 
continentul ca să studieze lalelele şi alte flori 
celebre, dar imaginaţia nu trecuse alt prag. Feyre 
vorbise o dată despre arta minunată din muzeele 
continentului şi casele private. Dar asta era în 
marginea vestică. Dincolo, continentul era vast. ŞI 
spre sud se întindea un alt continent. Şi-ar fi însoţit 
ea tatăl? 

— M-aş fi opus, spuse Nesta în cele din urmă, 
dar până la urmă aş fi cedat în faţa curiozităţii. 

— Mai ai vreo rudă în ţinuturile oamenilor? 

— Mama a murit când aveam doisprezece ani, 
iar tata... El nu a supravieţuit ultimului război. 
Părinţii lor au murit când eram mică. Nu am nicio 
rudă din partea tatălui şi mama avea un văr care 
locuieşte pe continent şi care, în mod convenabil, a 
uitat de noi când am ajuns săraci. 

Nesta scrisese scrisoare după scrisoare când 
sărăcia se abătuse asupra lor, rugându-l pe vărul ei 
Urstin să le primească. Nu primise niciun răspuns 

încă se întreba dacă vărul lor aflase vreodată ce se 
întâmplase cu rudele pe care le ignorase şi le 
lăsase să moară. 

— Dar familia ta? întrebă Nesta cu prudenţă. 

Văzuse şi auzise destule de la Bellius ca să îşi 
facă o idee, dar nu se putu abţine să nu întrebe. 

— Mama a murit la naştere, iar fratele meu mai 
mare a murit într-o încăierare a bandelor de război 
cu zece ani înainte să mă nasc. Tata a pierit în 
războiul cu Hybernul. Cuvintele erau rigide, reci. 
Nu-mi bat capul cu restul rudelor, deşi familia 
tatălui meu încearcă să revendice prăvălia asta şi 
averea lui. 

— Nu au drepturi, nu-i aşa? 

— Nu! În urmă cu câteva secole, Rhysand a 
schimbat legile moştenirii ca să includă femelele, 
dar unchilor mei nu pare să le pese. Tot apar din 
când în când, ca să mă deranjeze la fel ca Bellius. 
Ei nu cred că o femeie ar trebui să aibă propria 
afacere şi că ar trebui să mă căsătoresc cu un 
mascul din satul ăsta şi să le las lor magazinul. Ea 
se strâmbă. Sunt nişte vulturi! 

Emerie îşi termină prânzul şi turnă ceai pentru 
amândouă. 

— Este păcat că n-ai să vii prea des pe aici. Mi- 
ar prinde bine să discut cu o persoană cu bun simţ. 

Nesta clipi la compliment, înțelegând micul 
adevăr al lui Emerie: era nefericită aici. Toate 
întrebările despre călătorie... 

— Te-ai muta vreodată? 

Emerie se înecă râzând. 

— Şi unde să mă duc? Cel puţin aici cunosc 
oamenii. Nu am părăsit niciodată satul ăsta. Nu am 
urcat niciodată pe muntele de acolo. Ea gesticulă 
spre fereastră, iar Nesta se strădui să nu se uite la 
aripile ei. 

Nesta sorbi din ceaiul concentrat şi puţin iute şi 
probabil că se strâmbă, pentru că Emerie îi explică 
încetişor: 

— Ceaiul nu se prea găseşte aici - e un lux cu 
care mă răsfăţ. Dar, ca să fac mai mult, adaug 
puţină coajă de salcie. Mă ajută şi cu... nişte dureri 
de-ale mele. 

— Ce dureri? 

— Câteodată mă dor aripile. Cicatricele, vreau 
să spun. Ca o rană veche. 

Nesta îşi reprimă mila. Îşi termină ceaiul în 
acelaşi timp cu Emerie şi spuse: 

— Mulţumesc pentru mâncare! 

Ridicându-se, ea îşi luă farfuria. 

— O iau eu! Emerie se agită în jurul mesei. Nu 
te deranja. 

Femela se mişca grațios, ca o fiinţă care avea 
încredere în corpul ei. 

Nesta se îndreptă spre partea din faţă a 
prăvăliei, dar apoi dădu în sfârşit glas motivului 
pentru care o vizitase: 

— Antrenamentul la care particip alături de 
Cassian în Casa Vântului este deschis oricui - 
oricărei femele, vreau să spun. Femelelor care au 
îndurat... greutăţi. Aripile lui Emerie şi familia ei 
îngrozitoare nu se comparau cu ceea ce suferise 

Ne antrenăm în fiecare dimineaţă, de la nouă la 
unsprezece, deşi câteodată rămânem până la 
prânz. Eşti bine-venită! 

Emerie înţepeni. 

— Nu am cum să ajung acolo, dar apreciez 
oferta. 

— Ar putea veni cineva să te ia şi să te aducă 
înapoi. Nesta nu ştia cine, dar, dacă ar fi trebuit să 
îl roage pe Rhys, ar fi făcut-o. 

— Este o ofertă generoasă, dar trebuie să mă 
ocup de prăvălie. Chipul lui Emerie nu trăda nimic, 
fiind la fel de dârz ca al lui Azriel. Nu mă 
interesează antrenamentul războinicilor. Mă 
îndoiesc că m-aş alege cu mai mulţi clienţi în 
oraşul ăsta dacă s-ar şti că fac aşa ceva. 

— Nu-mi pari laşă. 

Cuvintele răsunară între ele. 

Emerie îşi muşcă buza. Dar Nesta ridică din 
umeri. 

— Dă-mi de veste dacă vrei să ni te alături. 
Oferta rămâne valabilă! 


Lui Cassian nu-i plăcea să recunoască, dar deşi 
Eris era un ticălos răsfăţat şi fără suflet, avea şi 
părţile lui bune. Una dintre ele era bula de căldură 
ce îi ferea de vântul rece care şerpuia printre brazii 
din stepele illyriene. Un foc magic care să le 
încălzească oasele. 

— Tezaurul Groazei, spuse Eris gânditor, 

aducă ninsoarea. Nu am mai auzit de asemenea 
obiecte. Deşi nu mă surprinde. 

— Tatăl tău ştie despre ele? 

Stepele nu erau teren neutru, dar erau destul 
de pustii încât Eris să accepte în sfârşit cererea lui 
Cassian de a se întâlni aici. După ce îi luase câteva 
zile să-i răspundă la mesaj. 

— Nu, slavă Mamei! zise Eris încrucişându-şi 
braţele. Dacă ar fi ştiut, mi-ar fi spus. Dar dacă 
Tezaurul are o conştiinţă, aşa cum sugerezi, dacă 
vrea să fie găsit... Mă tem că s-ar putea să îi caute 
şi pe alţii. Nu doar pe Briallyn şi Koschei. 

Ar fi fost un dezastru ca Beron să fie în posesia 
Tezaurului. S-ar fi alăturat regelui Hybernului. Ar fi 
putut deveni ceva îngrozitor şi nemuritor ca 
Lanthys. 

— Deci Briallyn nu a reuşit să îl informeze pe 
Beron că e în căutarea Tezaurului când a vizitat-o? 

— Se pare că nici ea nu are încredere în el, 
spuse Eris gânditor. Va trebui să mă gândesc la 
asta. 

— Să nu-i spui lui Beron! îl avertiză Cassian. 

Eris scutură din cap. 

— M-ai înţeles greşit. Nu am de gând să-i spun 
nimic. Dar faptul că Briallyn îi ascunde planurile ei 
mai mari... El dădu din cap, mai mult ca pentru 
sine. De aceea s-a întors Morrigan în Vallahan? Ca 
să afle dacă ei ştiu despre Tezaur? 

— Probabil, minţi Cassian. 

Ea încă încerca să îi convingă să semneze noul 
tratat. Dar Eris nu trebuia să ştie asta. 

— Şi eu care credeam că Morrigan pleacă acolo 
atât de des ca să se ascundă de mine, spuse Eris. 

— Nu te flata. Este doar o coincidenţă. 

El nu era sigur dacă minciuna era credibilă. 

— De ce nu m-aş flata cu aşa ceva? Tu te 
flatezi, crezând că eşti mai mult decât un bastard. 

Pietrele Siphon ale lui Cassian îi licăriră pe 
mâini, iar Eris rânji la dovada că îl jignise. Dar 
Cassian se forţă să spună calm: 

— Astea sunt toate informaţiile pe care le am. 

— Mi-ai dat mult de gândit. 

— Asigură-te că nu spui nimic, îl avertiză din 
nou Cassian. 

Eris îi făcu semn din ochi înainte să se 
teleporteze. 

Singur în vântul şuierător, Cassian expiră. 
Acceptă vântul rece, mirosul proaspăt de brad şi îşi 
impuse să alunge enervarea şi disconfortul. 

Dar acestea zăboviră. Dintr-un motiv oarecare, 
zăboviră. 


Capitolul 26 


Pentru că nu se mai antrenase printre rafturi, 
Nesta se trezi mai puţin extenuată când părăsi 
biblioteca. Cassian o luase din Windhaven după 
două ore şi jumătate, iar ea se plictisise atât de 
mult de stat în casa mamei lui Rhys, încât aproape 
că zâmbise văzându-l. Dar chipul lui Cassian fusese 
încordat, ochii lui fiind reci şi distanţi, iar el abia îi 
vorbise când apăruse Rhys. Nici Rhys nu prea îi 

vorbise, dar asta era de aşteptat. Era mai bine 
dacă nu vorbeau deloc. 

Totuşi, Cassian nu spusese mai mult decât „Ne 
vedem mai târziu” înainte să plece din nou cu 
Rhys, după ce Marele Lord îi adusese înapoi în 
Casa Vântului, chipul lui fiind încă furios şi 
încordat. 

Pentru că avea un exces de energie în seara 
aceea şi se întreba neîncetat de ce fusese atât de 
supărat Cassian, Nesta nu avu chef să mănânce în 
camera ei şi să doarmă. Aşadar, se trezi în pragul 
sălii de mese. 

Cassian stătea tolănit pe scaunul lui, cu un 
pahar de vin în mână, uitându-se în gol. Era un 
prinţ-războinic visător, care contempla moartea 
inamicilor săi. Ea făcu un pas în cameră, iar 
paharul de vin dispăru. 

Nesta pufni. 

— Nu sunt atât de nebună după vin încât să ţi-l 
iau din mână. 

— Casa are ordine precise - fără vin când eşti 
în cameră. Mi l-a luat. 

— Ah! 

Ea se aşeză pe scaunul din faţa lui, când 
apărură un set de tacâmuri şi o farfurie cu 
mâncare şi apă pentru amândoi. 

Cassian se uită din nou la mâncarea mâncată 
pe jumătate. Nesta nu îl mai văzuse atât de serios 
de la război. 

— S-a întâmplat ceva cu regina sau cu 
Tezaurul? 

El clipi. 

— Ce? Apoi ridică un umăr. Nu, doar... Eris a 
fost încântător azi, ca de obicei. 

Cu  furculiţa, împinse carnea de pui prin 
farfurie. 

Nesta îşi luă furculiţa, destul de flămândă încât 
să renunţe la subiect cât devoră mâncarea. 

— l-am cerut lui Emerie să vină la 
antrenament, spuse ea după ce foamea i se mai 
potoli. 

— Presupun că a refuzat, zise el pe un ton egal 
şi cu chipul distant. 

— Intr-adevăr. Dar, dacă se răzgândeşte, mă 
gândeam că poate ar teleporta-o cineva aici. 

— Sigur. 

Nesta îşi dădu seama că el nu voia neapărat să 
fie nepoliticos cu ea, dar era atât de preocupat de 
ceea ce îl măcina, încât abia vorbea. 

Asta o deranja mai mult decât ar fi trebuit. O 
deranja destul cât să-l întrebe: 

— Ce s-a întâmplat? 

Ea se forţă să mănânce în continuare, 
purtându-se cât mai normal şi încercând să îl 
convingă să vorbească. Să discute despre ce îi 
întunecase privirea. 

Uitându-se la farfurie, Cassian îi povesti despre 
întâlnirea cu Eris. 

— Deci Eris este hotărât să ne ajute să găsim 
Tezaurul şi să se asigure că tatăl lui nu pune mâna 
pe el şi nici nu află despre asta, spuse Nesta când 
Cassian termină. Nu e un lucru bun? De ce eşti 
supărat? 

„De ce pari atât de trist?” 

— Urâţenia sufletului său nenorocit mă supără. 
Nu-mi pasă dacă îmi spune că sunt un bastard. Eris 
îi zisese astfel azi, îşi dădu ea seama. Furia o 
străbătu. Doar că, aliat sau nu, îl urăsc. Este atât 
de şmecher şi de calm şi... Nu îl suport. El lăsă 
furculita pe masă şi se uită spre fereastra din 
spatele ei. Eris şi jocul lui sucit de cuvinte şi 
politica sunt inamici de care nu vreau să mă ocup. 
De fiecare dată când îl văd, parcă ar avea un 
avantaj. Ca şi când aş putea doar să îl ajung din 
urmă, iar el şi-ar da seama de încercările mele de 
a fi isteţ. Poate că asta mă face să fiu o brută 
proastă, la urma urmei. 

Adevărata tristețe îi întunecă faţa, iar 
dezgustul fu suficient încât Nesta să se ridice de pe 
scaun. El rămase nemişcat când ea ocoli masa, 
înălţând doar capul când femela se rezemă de 
marginea mesei, lângă farfuria lui. 

— Rhys ar trebui să îl ucidă şi să termine 
odată. 

— Dacă o să-l ucidă careva pe Eris, am s-o fac 
eu sau Mor. Ochii lui căprui erau aproape rugători. 
Nu faţă de ea, îşi dădu Nesta seama, ci faţă de 
soartă. Dar, dacă l-aş ucide, i-am dovedi lui şi celor 
ca el că are dreptate în privinţa mea. Şi, indiferent 
ce simt pentru Eris, o să fie un Mare Lord mai bun 
decât Beron. Indiferent ce-mi doresc, trebuie să mă 
gândesc şi la bunăstarea Regatului Toamnei. 

Cassian era bun. In sufletul lui, în inima lui de 
războinic, Cassian era bun aşa cum Nesta ştia că 
majoritatea nu erau. Cum ştia că ea nu era şi nu 

Nu era un războinic care ucidea la întâmplare, 
ci un mascul care se gândea atent la fiecare viaţă 
pe care era nevoit să o ia. Care apăra ce iubea 
până la moarte. 

lar Eris... Il rănise pe Cassian. Cu ceea ce-i 
făcuse lui Morrigan, dar şi cu vorbe atât de 
asemănătoare cu cele pe care le folosise Nesta. 
Suferinţa din ochii lui Cassian era la fel de evidentă 
ca orice rană. 

O cuprinse ruşinea. Ruşinea, furia şi un fel de 
disperare. Nu putea suporta suferinţa din ochii lui, 
şi faptul că se afla în pragul disperării. Nu suporta 
absenţa zâmbetului, a semnelor făcute cu ochiul şi 
a lăudăroşeniei pe care le cunoştea foarte bine. 

Ar fi făcut orice ca să-i şteargă expresia aceea 
din privire. Chiar şi pentru câteva clipe. 

Aşa că îşi sprijini mâinile pe cotierele scaunului 
său şi îl sărută pe gât. 

Lui Cassian i se poticni respiraţia. Dar ea îl 
sărută din nou pe pielea moale şi caldă a gâtului, 
chiar sub ureche. Încă o dată, mai jos acum, mai 
aproape de gulerul cămâăşii lui negre. 

El tremură, iar ea îi sărută mărul lui Adam. ÎI 
linse. 

Cassian se mişcă pe scaun, mormăind încet. 
Ridică mâinile ca să o apuce de şolduri, ca şi când 
ar fi alungat-o, dar Nesta i le îndepărtă. 

— Dă-mi voie, îi şopti lângă gât. Te rog! 

El înghiţi, iar mărul lui Adam se mişcă pe 
buzele ei. Dar nu o opri, şi astfel Nesta îl sărută din 
nou, trecând la o altă parte a gâtului. Ajunse în 

pieptul lui şi îi simţi inima bătându-i puternic în 
palmă. 

Nu îl sărută pe gură. Nu voia acea distracţie. 
Se furişă între el şi masă şi îngenunche. 

Cassian căscă ochii. 

— Nesta! 

Ea întinse mâna spre pantalonii lui, umflătura 
deja împingându-i. 

— Te rog! spuse din nou. 

Şi îi întâlni privirea. Din locul în care 
îngenunchea, între picioarele lui Cassian, el se 
înălța deasupra ei, dar asprimea din ochii lui se 
domoli aproape imperceptibil înainte să dea din 
cap. Întinse mâna ca să o ajute cu nasturii şi 
găicile, dar Nesta i-o opri cu a ei. 

Îi descheie pantalonii cu degete ferme, sigure. 
Mintea îi era complet limpede. 

Muşchii coapselor lui se atinseră de ea când îi 
scoase pantalonii şi aproape că suspină. 

Penisul lui era imens. Frumos, tare şi imens. 
Gura i se uscă, fiind nevoită să-şi refacă brusc 
toate planurile pe care le avusese. Era imposibil 
să-i încapă în gură. Poate ar fi fost imposibil să 
încapă în trupul ei. 

Dar cu siguranţă voia să încerce. 

Degetele îi tremurară uşor când mângâie 
penisul gros şi lung. Pielea era atât de catifelată - 
mai fină decât mătasea sau catifeaua. 

lar el era tare ca oţelul dedesubt. Cassian 
tremură, iar ea ridică privirea ca să o întâlnească 
pe a lui, fixată la cealaltă mână a ei. 

— Cum îţi place? întrebă ea în şoaptă, când 
nevoia fierbinte o străbătu. li apucă bărbăţia cu 
mâna, degetele ei abia reuşind să o cuprindă 
complet. Uşor? Ea făcu o mişcare uşoară ca un 
fulg, strângându-l puţin. 

Cassian scutură din cap, ca şi când ar fi rămas 
fără cuvinte. 

Nesta îl mângâie din nou, un pic mai apăsat. 

— Aşa? 

Pieptul i se înălţă, dinţii strălucindu-i când 
scrâşni. Dar Cassian scutură din cap. 

Nesta zâmbi, iar când îl mângâie a treia oară, 
strânse mai tare, lăsând unghiile să atingă partea 
sensibilă de dedesubt a penisului. 

El îşi ridică şoldurile de pe scaun, iar ea i le 
atinse cu mâna. 

— Înţeleg, şopti, şi o făcu din nou. Şi mai tare, 
rotindu-şi pumnul când ajunse la capul rotund. 

El încercă să se arcuiască în mâna ei, dar ea îl 
ţintui din nou cu mâna cealaltă. : 

— Şi asta? spuse mieros, coborând capul. lţi 
place? 

Nesta linse capul uriaş, limba alunecându-i în 
mica despicătură din vârf. Linse şi mica picătură de 
umezeală adunată deja acolo. 

Tot trupul i se topi; umezeala îi alunecă între 
coapse când gustul lui - de sare şi altceva, ceva 
vital - îi umplu gura. 

— Pe toţi zeii! gâfâi Cassian. 

lar cuvintele gemute fură atât de delicioase, 
încât Nesta îl cuprinse cu gura şi îşi trecu limba de- 

EI îşi sprijini capul de spătar, şuierând. A 

Ea îi dezmierdă penisul cu o mişcare lungă. Işi 
atinse o coapsă de cealaltă când îl gustă, când 
simţi tot acel oţel fierbinte şi tare în gura ei. Limba- 
i alunecă şi de cealaltă parte, acoperindu-l, 
uşurându-şi treaba când îl cuprinse din nou cu 
gura. 

El o umplu aproape imediat, iar ea privi în jos 
ca să descopere că trebuia să se folosească de o 
mână. 

— Nesta, se rugă Cassian, iar ea îi expuse 
aproape de tot bărbăţia înainte să o înghită iarăşi, 
relaxându-şi gâtul, disperată să-l simtă cât mai 
adânc în gură. 

Cassian o apucă deodată de păr, iar Nesta îşi 
dădu seama că el se abţinea. Nu voia să se 
împingă în ea, să o rănească, să o nemulţumească. 

Şi asta nu ar fi fost suficient. Deloc. 

Ea voia ca el să se dezlănţuie, să o apuce de 
cap şi să i-o tragă în gură cât de tare îşi dorea. 

Deci atunci când Nesta îl cuprinse iarăşi cu 
gura, mişcându-şi totodată şi mâna, îl zgârie cu 
dinţii. Destul de uşor cât să-l rănească - doar puţin. 

Cassian se arcui şi ea îi permise, înghiţindu-l 
lacom, strângându-l cu mâna suficient încât să îi 
spună că-şi dorea asta, că voia ca el să se 
dezlănţuie. Nesta îşi retrase buzele spre vârful pe 
care i-l încercui cu limba şi îl privi seducător. 

Cassian o privea cu ochi mari şi plini de poftă 
trupească. 

lar când îi întâlni privirea, când văzu că se uita 

Se dezlănţui. 


Nu putea să îndure. Era o tortură deosebită ca 
Nesta să stea în genunchi în faţa lui, cuprinzându-i 
penisul cu gura, şi să nu poată ţipa de plăcere. Dar 
ea îl privi seducător pe sub gene, iar imaginea făcu 
să se rupă ceva În el. 

Nu îi păsa că erau în salon, că un zid de 
ferestre şi uşi mărgineau o jumătate din spaţiu şi 
ar fi putut să-i vadă oricine zbura pe acolo. 

Cassian îşi strecură cealaltă mână în părul ei, 
înfăşurându-şi degetele în cosiţa împletită în formă 
de cunună şi se împinse în gura ei. 

Ea îl cuprinse cât mai adânc şi gemu atât de 
tare, încât sunetul îi traversă penisul, ajungând 
direct în testiculele care se strânseră mai mult, iar 
orgasmul i se adună în coloană, un nod fierbinte 
care îl făcu să se arcuiască iarăşi în gura ei. Era la 
mila Nestei. 

Nesta gemu încă o dată, încurajându-l, iar 
Cassian nu avu nevoie de altceva. Apucând-o de 
păr, de scalp, şi ţinând-o pe loc, îşi împinse 
şoldurile. Ea îl întâmpină la fiecare mişcare, gura şi 
mâna lucrând la unison, până ce căldura ei 
alunecoasă, dinţii care îl atinseră câteodată, îl 
tachinară,  strânsoarea  pumnului ei - erau 
insuportabile, erau singurul lucru de care îi păsa. 

Cassian i-o trase în gură, iar gemetele ei îl 
făcură să decidă să i-o tragă şi în altă parte. Să îi 

dea jos pantalonii şi să i-o tragă atât de tare, încât 
să îi strige numele spre tavan. 

El voi să se retragă, dar Nesta refuză să se 
mişte. Masculul mormăi, apucându-i capul cu 
mâinile ca să o ţină nemişcată. 

— Vreau să fiu în tine, reuşi să spună răguşit. 

Dar Nesta îşi ridică din nou privirea 
seducătoare la el, iar Cassian îşi văzu penisul 
dispărând în gura ei. Vârful i se lovi de cerul gurii. 

Pe toţi zeii! Masculul îşi încleştă dinţii. 

— Vreau să termin în tine. 

Nesta râse doar şi îl supse atât de intens, încât 
el nu reuşi să o oprească. Nu reuşi să stăvilească 
orgasmul când ea îşi strecură cealaltă mână în 
pantalonii lui şi îi cuprinse testiculele, strângându- 
le uşor. 

Cassian ejaculă cu un țipăt care cutremură 
vesela de pe masă, arcuindu-se către ea când îşi 
dădu drumul în gâtul ei. 

Ea îl secă, iar când el se opri din tremurat, 
Nesta, lin şi grațios, îşi dezlipi buzele de pe penisul 
lui. 

Se uită în ochii lui când înghiţi. Înghiţi fiecare 
gram din ce ejaculase în gura ei. lar apoi colţurile 
gurii i se ridicară, ca unei regine triumfătoare. 

Cassian gâfâi, fără să îi pese că penisul îi era 
tot scos din pantaloni, ud şi murdar, doar că ea era 
la câţiva centimetri distanţă, iar el intenţiona să-i 
întoarcă favoarea. 

Nesta se ridică în picioare, uitându-se la 
penisul lui. Căldura din privirea ei ameninţa să îl 

ardă, iar mirosul excitării ei îl învălui şi îşi înfipse 
adânc ghearele. 

— Scoate-ţi pantalonii, mormăi el. 

Nesta zâmbi larg, amuzată ca o felină. 

Urma să i-o tragă pe masa asta. Chiar acum. 
Nu îi păsa de nimic altceva, de spaţiul comun în 
care se aflau, de Eris, Briallyn, Koschei sau de 
Tezaurul Groazei. Simţea nevoia să fie în ea, să 
simtă fierbinţeala strâmtă în jurul lui şi să o 
revendice aşa cum făcuse şi ea cu el. 

Nesta duse mâinile spre nasturii şi şnururile 
pantalonilor ei, iar el tremură când o urmări 
descheind nasturele de sus... 

Se auziră paşi pe hol. Un avertisment. Din 
partea cuiva care ştia cum să rămână tăcut. 

Cassian înţepeni, băgându-şi apoi penisul în 
pantaloni. Nesta auzi sunetul şi se îndepărtă câţiva 
metri, încheind din nou nasturele de sus. Cassian 
abia reuşise să se aranjeze când intră Azriel. 

— Bună seara, spuse fratele lui, cu un calm 
enervant, mergând spre masă. 

— AZI! 

___ Cassian nu reuşi să îşi ascundă tonul tăios. 
Intâlni privirea prea cunoscătoare a fratelui său şi îi 
transmise tăcut toată enervarea pe care o simţea, 
din cauza momentului în care alesese să-şi facă 
apariţia. Azriel ridică doar din umeri, studiind 
mâncarea pe care i-o adusese Casa. Ca şi când ar 
fi ştiut exact ce întrerupea şi şi-ar fi luat în serios 
datoria de supraveghetor. 

Nesta îi privea, dar imediat ce Cassian se 
întoarse în direcţia ei, se urni, ridicându-se de la 
masă şi îndreptându-se spre uşă. 

— Noapte bună! 

Ea nu aşteptă răspunsul lui înainte să dispară. 

Cassian se uită încruntat la Az. 

— Mulţumesc pentru asta! 

— Nu ştiu despre ce vorbeşti, spuse Az, deşi 
zâmbi mâncării. 

— Ticălosule! 

Az chicoti. 

— Nu îţi arăta toate cărţile deodată, Cass. 

— Ce ar trebui să însemne asta? 

Az dădu din cap spre uşă. 

— Păstrează ceva pentru mai târziu. 

— Băgăreţule! 

Az luă o gură de mâncare. 

— Ai lăsat-o să ţi-o sugă în mijlocul salonului. 
La masa la care acum îmi iau cina. Aş spune că am 
dreptul la o părere. 

Cassian râse, supărarea de mai devreme 
dispărând. Datorită ei. 

— Ai dreptate! 


Capitolul 27 


Nesta habar n-avea cum să dea ochii cu 
Cassian în dimineaţa următoare, dar Gwyn îi oferi 
un „paravan” pe care era foarte nerăbdătoare să îl 
folosească. O întâmpină pe preoteasă pe treptele 
care urcau spre ringul de antrenament, iar Gwyn îi 
zâmbi larg. 

— 'Neaţa! 

— 'Neaţa! spuse Nesta mergând lângă ea. Ai 
aflat ceva despre Tezaur? 

Gwyn scutură din cap. Incă purta roba, deşi îşi 
legase părul la spate într-o împletitură strânsă. 

— Am întrebat-o chiar şi pe Merrill aseară. A 
aflat despre ce e vorba, dar în afară de cele câteva 
menționări în textele vechi, nu a găsit mai mult 
decât ştii deja. Niciun indiciu despre momentul sau 
locul în care au dispărut obiectele sau despre cine 
le-a pierdut. Nu am descoperit nici măcar cine le-a 
avut ultima dată, de vreme ce este o informaţie 
care datează de cel puţin zece mii de ani. 

Era întotdeauna şocant să îşi aducă aminte cât 
de bătrâne erau fiinţele Fae. Cât de în vârstă 
trebuia să fie Amren, de îşi amintea de vremurile 
când obiectele din Tezaurul Groazei erau încă prin 
lume. Dar, nici măcar Amren nu îşi amintea cine le 
folosise ultima dată. 

Nesta alungă gândul la femelă şi suferinţa rece 
care îl însoțea. 

— S-ar putea dovedi o misiune imposibilă, 
spuse Gwyn, strâmbând gura într-o parte. Nu avem 
cum altfel să-l găsim? 

Se putea. Trebuiau să folosească oase şi 
pietre. Nesta încremeni. 

— Nu! minţi ea. Nu există altă cale. 


* 

— Urci spre Windhaven? se trezi Nesta 
întrebându-l pe Cassian, când Gwyn îşi luă rămas- 
bun de la ei la sfârşitul lecţiei. 

In dimineaţa aceea, Gwyn începuse cu poziţiile 
de luptă şi toţi fuseseră nevoiţi să se concentreze, 
aşa că Nesta nu avusese nicio clipă să discute doar 
cu el. li aruncase o privire lungă când îşi făcuse 
apariţia, şi atâta tot. 

Nesta nu regreta ce făcuse în salon, deşi 
fusese evident că Azriel ştia ce întrerupea. 

Dar să stea singură aici cu Cassian... Gustul lui 
îi persista în gură, ca şi când i-ar fi însemnat limba. 

Cu o seară în urmă, rămăsese trează în pat, 
gândindu-se la toate mişcările şi sunetele scoase 
de el, simțind încă apăsarea degetelor lui pe cap 
când se împinsese în gura ei. Doar amintirea în 
sine o făcuse să ducă mâna între picioare, având 
nevoie de două orgasme înainte să îşi calmeze 
corpul suficient încât să doarmă. 

Cassian îşi luă jacheta de unde o lăsase, 
îmbrăcând haina de piele neagră cu solzi. 

— Trebuie să inspectez din nou legiunile. Să 
mă asigur că se pregătesc pentru un posibil 
conflict şi că recruţii sunt în formă bună. 

— A! 

Privirile li se întâlniră, iar ea ar fi putut jura că 
a lui se întunecă, de parcă şi-ar fi amintit fiecare 
clipă minunată din seara trecută. Dar Nesta 
scutură din cap, alungând gândurile. 

— Gwyn se descurcă bine, spuse Cassian, dând 
din cap spre bolta unde dispăruse preoteasa. Este 
o fată drăguță. 

Nesta aflase că Gwyn avea douăzeci şi opt de 
ani - într-adevăr, era doar o fată pentru el. 

— Îmi place de ea, recunoscu Nesta. 

Cassian clipi. 

— Nu cred că te-am auzit vreodată să spui că 
îţi place de cineva. 

Nesta-şi dădu ochii peste cap, dar el adăugă: 

— Păcat că nu vin şi celelalte preotese. 

Nesta verifica lista de înscriere în fiecare zi, dar 
nimeni altcineva nu îşi adăugase numele. Gwyn îi 
spuse Nestei că invitase personal câteva preotese, 
dar erau prea speriate şi nesigure. 

— Nu ştiu ce pot face ca să le încurajez, zise 
Nesta. 

— Fă exact ce ai făcut şi până acum, rosti 
Cassian, terminând de încheiat nasturii de la 
jachetă. 

Briza rece de toamnă care suflă aduse cu sine 
aromele oraşului de dedesubt: de pâine, 
scorţişoară şi portocale; de cărnuri prăjite şi sare. 
Nesta inspiră, identificând pe fiecare în parte, 
întrebându-se cum de se puteau combina toate 
într-un singur miros tomnatic. 

Nesta îşi înclină capul când îi veni o idee. 

— Dacă te opreşti în Windhaven, poţi să-mi faci 
o favoare? 


Cassian stătea în prăvălia lui Emerie şi încercă 
să  zâmbească  neameninţător când scoase 

Emerie se uită la ce lăsă el pe tejgheaua 
curată. 

— Nesta ţi le-a dat? 

Practic, Nesta îi spusese că i le dăduse Casa, 
dar ea i le ceruse Casei, dorindu-şi să fie aduse 
aici. 

— A spus că sunt cadou. 

Emerie luă cutia de alamă, deschise capacul şi 
inspiră. Mirosul afumat şi catifelat de frunze de 
ceai pluti afară. 

— O, e marfă de calitate! Ridică o sticluţă cu 
pudră măcinată fin. Când răsuci capacul, un miros 
parfumat de nucă umplu magazinul. Chimion. 
Oftatul ei era ca al unei iubite. Se uită la toate cele 
şase cutiuţe. Turmeric, scorţişoară, cuişoare şi... 
Citi eticheta. Piper negru. 

Cassian lăsă ultima cutie pe masă, una mare 
din marmură, care cântărea cel puţin un kilogram. 
Emerie scoase capacul şi râse. 

— Sare! Ea luă cristalele mari între degete. 
Multă sare! 

Ochii îi străluciră când un zâmbet rar îi 
străbătu chipul. Asta o făcu să pară mai tânără, 
alungând greutatea cicatricelor şi a tuturor anilor 
trăiţi cu tatăl ei. 

— Spune-i, te rog, că îi mulţumesc. 

El îşi drese vocea, amintindu-şi discursul pe 
care Nesta îl obligase să îl memoreze. 

— Nesta spune că îi poţi mulţumi apărând 
mâine dimineaţă la antrenament. 

Zâmbetul lui Emerie şovăi. 

— Ştia că ai să zici asta. Dacă vrei să vii, dă de 
veste şi unul dintre noi o să te aducă. Ar fi trebuit 
să fie Rhys, şi se îndoia că fratele lui s-ar fi opus. 
Dacă nu poţi să rămâi la tot antrenamentul, este în 
regulă. Vino pentru o oră, înainte să deschizi 
prăvălia. 

Emerie se îndepărtă de mirodenii şi ceai. 

— Nu este momentul potrivit. 

Cassian ştia că nu trebuia să insiste. 

— Dacă te răzgândeşti vreodată, anunţă-ne! 

El se întoarse de la tejghea, îndreptându-se 
spre uşă. 

Ştia că Nesta îi dăduse darul ca să o 
ademenească pe Emerie să li se alăture, dar şi din 
bunătatea inimii. O întrebase de ce îi trimitea toate 
acele lucruri, iar ea îi spusese: „Emerie are nevoie 
de mirodenii şi ceai bun”. Răspunsul îl uluise, aşa 
cum mai devreme îl uimise să o audă spunând că o 
plăcea pe Gwyn. 

In preajma lui Gwyn, Nesta se purta cu totul 
altfel decât cu restul curţii. Nu se tachinau şi nici 
nu râdeau împreună, dar între ele era o relaxare pe 
care el nu o mai văzuse, nici măcar când Nesta era 
cu Elain. Ea fusese întotdeauna paznica lui Elain, 
sora lui Feyre sau Creată de Cazan. 

lar Gwyn... Se întreba dacă Nestei îi plăcea de 
fată, pentru că se simţea în largul ei pe lângă ea. 
Poate la fel se simţea şi cu Emerie. 

Să fi plecat în Velaris în fiecare noapte, nu doar 
să se distragă şi să se îmbete, ci să fie în preajma 
oamenilor care nu ştiau de povara pe care o purta? 

Cassian ajunse la uşă, expirând încet. Refuzase 
să se gândească la ce îi făcuse în salon în timp ce 
se antrenaseră, mai ales cu Gwyn aici, dar 
zâmbetul schiţat de Nesta, când băgase ceaiul şi 
mirodeniile în sac, îl făcuse să îşi reprime impulsul 
de a o lipi de zid ca să o sărute. 

Nu ştia cum stăteau lucrurile între ei. Dacă 
reveniseră la serviciu contra serviciu. Ea nu făcuse 
nicio aluzie dacă îl primea în pat sau dacă 
îngenunchease ca să îl scoată din starea în care 
era. 

Dacă o făcuse, implica un oarecare nivel de 
compasiune pentru el, nu-i aşa? Şi milă. La naiba, 
dacă i-o supsese din milă... 

Nu. Nu fusese aşa. Văzuse dorinţa în ochii ei, 
simţise delicateţea gurii ei la primele atingeri. Îi 
alinase în singurul mod în care ştia să o facă. 

Cassian deschise uşa şi se uită înapoi, găsind-o 
pe Emerie tot la tejghea, cu o mână pe cutiile cu 
mirodenii. Era serioasă şi nu zâmbea. Nu părea 
conştientă de prezenţa lui, deci el consideră că era 
vremea să plece, şi se înălţă spre cer. 

Nesta urcă treptele spre ringul de 
antrenament, gândindu-se la Tezaurul Groazei. 
Presupunea că nici celelalte nu avuseseră mai mult 
succes decât ea, iar dacă lucrurile erau într-adevăr 
pe cât de urgente spusese Azriel, atunci poate că 
şi cercetarea la bibliotecă nu era cea mai bună 


cale. 
395 


Dar stomacul i se strânse gândindu-se la 
cealaltă opţiune, amintindu-şi ce se întâmplase 
prima şi ultima dată când avusese viziuni. Mâinile îi 
tremurară când urcă ultimele trepte. Işi strânse 
pumnii, expirând pe nas. 

Cassian, care stătea deja în mijlocul ringului, 
zâmbi când apăru ea. 

Era un zâmbet mai larg decât de obicei, 
entuziasmat şi... mulţumit. 

Nesta miji ochii atunci când intră în ringul 
luminat. Gwyn aştepta la câţiva metri de Cassian, 
un zâmbet luminându-i chipul. 

Şi, în faţa lor, bând un pahar lângă bazinul cu 
apă, era Emerie. 


Capitolul 28 


Pe cât de graţioasă fusese Gwyn, pe atât de 
stângace şi dezechilibrată se dovedi Emerie. 

— Are legătură cu aripile tale, spuse Cassian 
cu atâta blândeţe, încât Nesta, stând într-un picior 
şi ridicându-l pe celălalt în spate, aproape căzu în 
praf lângă Emerie. Fără să îţi foloseşti pe deplin 
aripile, corpul tău îşi compensează astfel 
dezechilibrul. 

El dădu din cap spre locul în care căzuse. 

Gwyn se opri din exercițiul de echilibru. 

— De ce? 

— De obicei, aripile folosesc drept 
contragreutate, zise, şi întinse o mână ca să o 
ajute pe Emerie să se ridice. Sunt pline de muşchi 

fără măcar să te gândeşti la asta. Mulţi dintre 
muşchii principali pot fi afectaţi când aripile cuiva 
sunt tăiate, explică prudent Cassian. 

Gwyn se uită la Nesta, care se încordă, 
încruntându-se. Gwyn şi Emerie se împrieteniseră 
în câteva minute, ceea ce s-ar fi putut datora 
faptului că Gwyn o asaltase pe Emerie cu întrebări 
despre prăvălia ei cât făcuseră exerciţiile de 
încălzire. 

Emerie scutură de praf cracii pantalonilor de 
piele, mai largi decât cei pe care îi purta Nesta, ca 
şi când ar fi stânjenit-o cei mulaţi folosiţi în mod 
normal. 

Privirea lui Cassian se îmblânzi. 

— Care dintre vindecători ţi le-a tăiat? 

Emerie ridică bărbia, roşind. Totuşi, se uită în 
ochii lui cu o sinceritate pe care Nesta nu putea 
decât să o admire. 

— Tata mi le-a tăiat! 

Cassian înjură, încet şi urât. 

— M-am opus, deci a fost şi mai neglijent, zise 
Emerie cu o voce rece. 

Gwyn şi Nesta tăcură atunci când Emerie 
întinse aripa dreaptă aproape complet, înainte să 
se strângă şi să tremure. Ca şi chipul lui Emerie. 

— Nu o pot întinde mai mult de atât. Ea întinse 
aripa stângă - abia jumătate din lungime. E tot ce 
pot face pe partea asta. 

Cassian arăta de parcă urma să i se facă rău. 

— A meritat să moară în lupta aia. A meritat să 
moară cu mult timp înainte de asta, Emerie. 

Pietrele lui Siphon străluciră drept răspuns şi 
ceva nestăpânit şi rău încălzi sângele Nestei la 
furia de pe chipul lui, la cuvintele mâărâite. 

Emerie îşi strânse din nou aripile. 

— A meritat să moară pentru mai mult decât 
ce le-a făcut aripilor mele. 

— Dacă intenţionezi să vii în Velaris în fiecare 
Zi, o pot aduce pe Madja aici. Este vindecătoarea 
Curţii. 

Rhys o adusese pe Emerie, aflase Nesta. ŞI 
urma să o ducă înapoi peste o oră. 

Emerie înţepeni. 

— Apreciez oferta, dar nu este nevoie. 

Cassian deschise gura, dar Nesta îl întrerupse. 

— Destul cu vorbăria! Dacă o avem pe Emerie 
doar pentru o oră azi, atunci arată-ne loviturile de 
pumn, Cassian. Arată-i ce o să fie nevoită să 
recupereze. 

Emerie îi aruncă o privire recunoscătoare, iar 
Nesta îi schiţă în schimb un zâmbet. 

Cassian dădu din cap, iar după licărul din ochii 
lui, Nesta realiză că era conştient de ce îl 
întrerupsese. 

Gwyn o întrebă pe Emerie: 

— Aveţi biblioteci în Illyria? 

Altă întrebare salvatoare. 

— Nu! Nu am fost niciodată într-una. 

Rigiditatea dispăru din postura lui Emerie cu 
fiecare cuvânt. 

Gwyn îşi legă din nou părul strălucitor la ceafă. 

— Îți place să citeşti? 

Emerie zâmbi. 

— Locuiesc singură în munţi. În timpul liber, nu 
am ce să fac, decât să mă ocup de grădină şi să 
citesc din cărţile pe care mi le comand prin poştă. 
Şi iarna nici măcar nu mă mai pot distra 
grădinărind. Deci da. Îmi place să citesc. Nu pot să 
trăiesc fără asta. 

Nesta mormăi aprobator. 

— Ce fel de cărţi? întrebă Gwyn. 

— Romane de dragoste, spuse Emerie, 
aranjându-şi părul, cosita deasă şi neagră fiind 
plină de nuanţe de roşcat şi castaniu în lumina 
soarelui. Nesta tresări. Ochii lui Emerie se 
luminară. 

— Şi ţie îţi plac? Care? 

Nesta le numi pe primele cinci preferate, iar 
Emerie zâmbi atât de larg, încât era de parcă ar fi 
fost o altă persoană. 

— Ai citit romanele lui Sellyn Drake? 

Nesta scutură din cap. Emerie suspină atât de 
teatral, încât Cassian mormăi ca femelele obsedate 
de obscenităţi să-l scutească, intrând şi mai mult în 
ring. 

— Trebuie să îi citeşti cărţile! Trebuie! Ţi-o 
aduc mâine pe prima, îţi jur c-ai să stai trează 
toată noaptea citind-o! 

— E cu obscenităţi? întrebă Gwyn, auzind 
cuvintele mormăite de Cassian. In glasul ei, 
ezitarea se simţi suficient cât să o facă pe Nesta să 
se îndrepte. 

Nesta se uită la Emerie, dându-şi seama că 
femela nu ştia despre Gwyn - nu ştia povestea ei 

sau de ce preotesele locuiau în bibliotecă. Dar 
Emerie întrebă: 

— Tu ce citeşti? 

— Romane de aventură şi câteodată cu 
mistere. Dar, în mare parte, trebuie să citesc ce a 
scris în ziua respectivă Merrill, preoteasa cu care 
lucrez. Nu este la fel de incitant ca romanele, nici 
pe departe. 

Emerie spuse nonşalant: 

— Îţi pot aduce şi ţie una dintre cărţile lui 
Drake - una mai blândă. O introducere în minunile 
romanelor de dragoste. 

Emerie îi făcu semn din ochi Nestei. 

Nesta aşteptă ca Gwyn să refuze, dar 
preoteasa zâmbi. 

— Mi-ar plăcea asta! 


Rhys apăru în ring exact când spusese că avea 
să o facă. După o oră - nici mai mult, nici mai 
puţin. 

Praful roşu şi transpiraţia o acopereau pe 
Emerie, dar privirea îi străluci atunci când se plecă 
înaintea Marelui Lord. 

Totuşi, Gwyn rămase nemişcată, ochii ei mari 
şi verzi părând şi mai nepământeni când se măriră. 
Nu frica îi nuanţa mirosul, ci mai degrabă ceva 
asemănător surprinderii - veneraţiei. 

Rhys îi aruncă un zâmbet nonşalant, unul 
despre care Nesta ar fi pariat că era menit să-i 

măreaţă. Era zâmbetul nonşalant al unui mascul 
obişnuit ori ca oamenii să fugă îngroziţi, ori să cadă 
în genunchi şi să îl venereze. 

— Bună, Gwyn! spuse el amabil. Mă bucur să 
te revăd! 

Gwyn roşi, revenindu-şi din starea de uluire, şi 
făcu o plecăciune adâncă. 

— Stăpâne! 

Nesta îşi dădu ochii peste cap şi văzu că Rhys 
o privea. Acel zâmbet nonşalant se încordă când îi 
întâlni privirea. 

— Nesta! 

— Rhysand! 

Celelalte două femei se uitau una la cealaltă, 
fiind aproape comice. Cassian pur şi simplu veni 
lângă Nesta şi puse un braţ pe umerii ei înainte să-i 
spună tărăgănat lui Rhys: 

— Domniţele astea au să te învingă în curând 
în luptă. 

Nesta dădu să iasă de sub greutatea braţului 
său transpirat, dar Cassian o prinse prea prietenos 
de umăr, zâmbind în continuare. Rhys se uită la ei, 
fără căldură în privire. Dar cu destulă atenţie. 

Prinţişorului nu îi plăcea să o vadă cu prietenul 
lui. 

Nesta se lipi de Cassian. Nu mult, ci suficient 
încât un războinic instruit ca Rhysand să observe. 

O mână întunecată şi mătăsoasă îi atinse 
mintea. O cerere. 

Se gândi să o ignore, dar se trezi deschizând o 
uşiţă prin bariera ţepoasă din oţel pe care o ţinea 
în jurul ei zi şi noapte. Uşa era de fapt un vizor, iar 

ea dădu voie celui pe care-l presupunea a fi 
echivalentul chipului ei mental să se uite în câmpul 
întunecat de dincolo. „Ce?” 

„Trebuie să o tratezi pe Gwyn cu amabilitate şi 
respect”. 

Chestia care stătea în faţa fortăreței minţii ei 
era o creatură cu gheare, solzi şi dinţi. Era ascunsă 
vederii sub umbre şi sub steaua care trecea 
ocazional licărind în întuneric, dar, din când în 
când, licărea o aripă sau o gheară. 

„Vezi-ţi de treaba ta!” 

Nesta închise acel vizor. 

Ea clipi, abia auzind cum Emerie îl întreba pe 
Cassian de lecţia de a doua zi dimineaţă şi ce rata 
azi, plecând cu o oră mai devreme. 

Ochii lui Rhysand străluciră. 

Cassian continuă s-o cuprindă pe Nesta, 
mângâindu-i liniştitor şi lent umărul cu degetul 
mare, fără să dea de înteles dacă ştia sau simţise 
conversaţia ei tăcută cu Marele Lord. 

— Eşti pregătită? o întrebă Rhys pe Emerie, 
afişând din nou zâmbetul minunat. 

Poate că Emerie roşi. Rhysand avea acel efect 
asupra oamenilor. 

Nesta se întreba deseori cum de putea suporta 
Feyre ca toţi oamenii să fie atraşi de partenerul ei. 
leşi din nou de sub braţul lui Cassian, iar de data 
asta el o lăsă. Ea o urmă pe Emerie spre locul de 
unde îşi luă mantia groasă. 

— Deci ai să te întorci mâine? întrebă Nesta. 

Uitându-se peste umăr, o văzu pe Gwyn 
mergând spre bazinul cu apă, fie ca să le ofere 

intimitate celor doi masculi, fie de jenă că fusese 
lăsată cu ei. 

Vina că o abandonase pe Gwyn o măcina, iar 
Nesta îşi notă în mintea ei să nu o mai facă. Gwyn 
se simţise în largul ei cu Cassian în ultimele zile: 
cei doi nu se atingeau, dar ea nu se ferise de el aşa 
cum o făcuse acum. Nesta nu voia să se 
gândească la motiv, la ce cicatrice fuseseră săpate 
atât de adânc în Gwyn, încât doi dintre cei mai de 
încredere masculi din tot ţinutul să nu reuşească 
să o liniştească. 

Poate că Rhysand era un ticălos arogant şi 
încrezut, dar era onorabil. Lupta din răsputeri ca să 
protejeze nevinovaţii. Antipatia faţă de el nu avea 
nicio legătură cu ceea ce dovedise de multe ori: 
era un conducător drept, care îşi punea poporul 
mai presus de el. Doar că personalitatea lui - acea 
îngâmfare şireată - i se părea enervantă. 

— Mă întorc mâine, răspunse Emerie. 

Nesta îşi înclină capul. 

— Nu ştiam că acum ceaiul şi mirodeniile sunt 
atât de convingătoare. 

Emerie schiţă un zâmbet. 

— N-am venit doar ca urmare a cadoului, ci 
pentru ceea ce reprezintă. 

— Ce anume? 

Emerie privi spre cer, închizând ochii când 
simţi o briză tomnatică. 

— Lumea de dincolo de Windhaven şi faptul că 
sunt prea laşă să o văd. 

— Nu eşti laşă. 

— Alaltăieri spuneai că sunt. 

Nesta se crispă. 

— Am vorbit la nervi. 

— Ai spus adevărul. În noaptea aia am rămas 
trează şi m-am gândit la asta. Apoi l-ai rugat pe 
Cassian să aducă mirodeniile şi ceaiul şi mi-am dat 
seama că există o lume acolo. O lume mare şi 
vibrantă. Poate că lecţiile astea au să mă ajute să 
nu mă mai tem atât de mult de ea. 

Nesta schiţă un zâmbet. 

— Mi se pare un motiv destul de bun. 

Cassian se uită cu atenție la chipul lui Rhys, 
cât vorbiră Nesta şi Emerie, iar Gwyn veni lângă 
ele. Promisiunea schimbului de cărți umplea aerul. 

„Este o schimbare interesantă”, îi zise Rhys. 

Cassian nu se deranjă să pară amabil. 

„M-aş fi descurcat şi fără să o avertizezi mental 
pe Nesta”. 

Rhys se încruntă. 

„De unde ştii că am făcut asta?” 

Ticălosul nici măcar nu încerca să nege. 

„Am observat cum s-a încordat. Şi te cunosc 
bine, frate. Ai văzut-o pe Gwyn şi ai gândit ce este 
mai rău despre Nesta. Pe ambele - pe ea şi pe 
Emerie - le-a tratat cu amabilitate”. 

„Asta te-a supărat?” 

„Sunt supărat că tu nu pari să crezi nici măcar 
un lucru bun despre ea. Că refuzi să crezi un lucru 
bun despre ea. Era necesar să îi întinzi câte o plasă 
din când în când?” 

Regretul licări în ochii lui Rhysand. 

Cassian continuă: 

„Nu îi uşurezi situaţia. Las-o să lege prieteniile 
astea şi nu te băga”. 

Rhys clipi. 

„Îmi pare rău. N-am să mă bag”. 

Cassian expiră. 

„Chiar ai simţit că trebuie să îţi pui un braţ pe 
umerii ei ca să o opreşti?” adăugă Rhys. 

„Nu vreau să fiţi la mai puţin de un metru 
distanţă unul de celălalt. Ai o parteneră 
însărcinată, Rhys. Ai ucide pe oricine ar ameninţa-o 
pe Feyre. Eşti un pericol pentru noi toţi, în clipa 
asta”. 

„Nu i-aş răni pe cei pe care îi iubeşte Feyre. Ştii 
doar”. 

Cuvintele fură rostite cu suficientă încordare, 
încât Cassian să-şi bată uşor fratele pe umăr, 
strângând muşchiul tare de dedesubt. 

„Poate o laşi pe Emerie în partea cealaltă a 
Casei, mâine. Oferă-i Nestei ceva timp să se 
liniştească”. 

„Bine!” 

Cele trei femele se apropiară de ei. Rhys îşi 
întinse aripile şi o întrebă pe Emerie: 

— Mergem? 

Emerie apucă mâna întinsă de Rhys. 

— Da! Ea se uită la Cassian, apoi la Nesta şi 
spuse: Mulţumesc! 

Al naibii să fie dacă recunoştinţa şi speranţa 
din ochii lui Emerie nu îi străpunseră inima! 

Rhys o strânse la piept, atent să nu îi turtească 
aripile, şi se avântă spre cer. 

Când Rhys se ridică peste protecţiile Casei, 
chiar înainte să se teleporteze în Windhaven, îi 
spuse lui Cassian: „Nu ştiu ce naiba aţi făcut voi 
doi în Casa asta, dar duhneşte a sex”. 

Cassian pufni. 

„Un mascul politicos nu spune niciodată”. 

Râsul lui Rhys vui în mintea lui. 

„Nu cred că ştii ce înseamnă cuvântul 
politicos”. 

„Slavă zeilor pentru asta!” 

Fratele lui râse din nou. 

„l-am spus lui Az că o să fie inutil să facă pe 
dădaca”. 


Capitolul 29 

Nestei îi cedară picioarele la treapta cu 
numărul trei mii. 

Gâfâind, cu transpiraţia curgându-i pe spate şi 
pe abdomen, îşi sprijini mâinile pe coapsele 
tremurânde şi închise ochii. 

Visul fusese la fel. Chipul tatălui ei, plin de 
dragoste şi frică, apoi inexpresiv în clipa morții. 
Pocnetul gâtului său. Zâmbetul viclean şi crud al 
Hybernului. 

Cassian şi Azriel nu fuseseră la cină, iar ea nu 
primise nicio explicaţie pentru absenţa lor. Probabil 
că ambii erau fie la casa de lângă râu, fie în oraş, 
iar ea fusese surprinsă să afle că îşi dorea 

compania lor. Surprinsă să afle că liniştea din salon 
era apăsătoare. 

Bineînţeles că nu ar fi fost invitată în oraş. De 
mai bine de un an se străduia să fie o prezenţă 
neplăcută. Şi, mai mult decât atât, ei nu aveau 
nicio obligaţie să o includă în toate lucrurile. 

Nimeni nu avea nicio obligaţie să o includă în 
nimic. Sau să vrea asta. 

Gâfâitul ei răsună din piatra roşie. Se trezise 
din coşmar cu o transpiraţie rece şi ajunsese la 
jumătatea drumului înainte să îşi dea seama 
încotro mergea. Dacă ar fi ajuns măcar jos, unde s- 
ar fi dus? În special în cămaşa de noapte. 

Încă îşi vedea tatăl în spatele ochilor închişi. 
Simţea fiecare licăr de groază, durere şi frică 
îndurată în lunile din preajma războiului. 

Trebuia să găsească Tezaurul Groazei cumva. 

Eşuase la toate sarcinile care-i fuseseră date. 
Nu reuşise să împiedice distrugerea zidului, să 
salveze legiunile illyriene de lovitura arzătoare a 
Cazanului... 

Nesta opri acel şir de gânduri. 

Ceva se auzi pe treptele din spatele ei, iar ea 
clipi când găsi un pahar cu apă. 

— Mulţumesc! spuse bând cu nesat, lăsând 
răcoarea să o calmeze mai mult. Ai citit vreo carte 
de Sellyn Drake? întrebă în obscuritate. 

Casa nu-i răspunse, iar ea presupuse că 
răspunsul era negativ. 

— O prietenă îmi aduce mâine unul dintre 
romanele ei. Ţi-l dau şi ţie după ce îl termin. 

Nimic. Apoi, un vânt rece cobori pe casa scării, 
calmându-i fruntea transpirată. 

— Mulţumesc! spuse din nou, aplecându-se în 
vânt. 

Mai zăngăni ceva lângă ea pe treaptă şi găsi 
două pietre ovale şi trei bucăţi de os îngălbenite de 
timp - oasele de la glezna unei ovine. Gura i se 
uscă. Oase şi pietre - pentru divinaţie. 

— Nu pot, spuse ea răguşită. 

Vântul adună oasele, zăngănitul lor fiind ca o 
întrebare pusă casei scării. 

„De ce?” 

— S-au întâmplat lucruri rele data trecută. 
Cazanul s-a uitat la mine. Şi a luat-o pe Elain. Nu 
reuşi să îşi împiedice corpul să înţepenească. Nu 
pot să suport şi să risc asta. Nici măcar pentru 
Tezaur. 

Oasele şi pietrele dispărură împreună cu vântul 
rece. 

Nesta începu să urce, mormăind încet. Cu 
fiecare pas, ar fi putut jura că simţea dezamăgirea 
din aer. 


— Nesta trebuie să înceapă să caute Tezaurul, 
spuse Amren, rotind vinul în pahar în timp ce 
stătea în faţa lui Cassian la masa imensă din casa 
de lângă râu. 

Cina lor lunară, ca de obicei, se transformase 
într-o discuţie de câteva ore în jurul acestei mese 


şi, după multe sticle de vin, când ceasul anunţa 

orele dimineţii, niciunul dintre ei nu dădea vreun 
semn că ar fi vrut să plece. 

Doar Feyre se dusese la culcare, mormăind că 
devenise insuportabil de somnoroasă din cauza 
sarcinii. Atât de obosită, încât simţea nevoia să 
doarmă în timpul zilei şi aproape în fiecare seară 
înainte de ora nouă. 

Cassian întâlni ochii gri ai lui Amren. 

— Nesta a căutat. Nu insista. 

— Le-a pus pe preotese să cerceteze, zise Rhys 
din locul în care stătea în capul mesei. N-aş putea 
spune că l-a căutat. 

Varian, aşezat lângă Amren, cu braţul pe 
spătarul scaunului ei, întrebă: 

— Încă nu i-ai cerut lui Helion să cerceteze 
Tezaurul în bibliotecile lui? 

Varian era singura persoană din afara 
Regatului Nopţii - pe lângă Eris - căreia Rhys îi 
permisese să afle despre căutarea lor. Dar asta 
venise cu un risc: Varian îl servea pe Tarquin, 
Marele Lord al Regatului Verii. Deşi îi promisese lui 
Rhys să-şi ţină gura dacă Tarquin nu-l presa cu tot 
felul de curiozităţi, loialitatea i-ar fi fost pusă sub 
semnul întrebării în cazul în care Tarquin ar fi 
insistat. 

Relaţia dintre Tarquin şi Rhys se refăcuse de la 
război, dar nu suficient încât Rhys să îi încredinţeze 
masculului informaţiile despre Tezaur. lar Cassian, 
care fusese implicat într-o mică luptă ce rezultase 
în distrugerea unei clădiri ultima dată când fusese 
în Regatul Verii, era înclinat să fie de acord. Nu în 

plăcea mult pe Varian. Dar existau oameni vicleni 
în Regatul Verii - în toate regatele - iar el nu 
credea că erau la fel de amabili ca liderii lor. 

— Helion este ultima speranţă, spuse Rhys 
sorbind din vin. La care s-ar putea să ajungem în 
câteva zile, dacă Nesta nu încearcă cel puţin să 
aibă o viziune. Ultimele cuvinte erau adresate lui 
Cassian. Totuşi, aş ruga-o pe Elain să încerce 
înainte să îl abordăm. 

Elain plecase deja cu Feyre, pretinzând că 
trebuia să se trezească devreme ca să îngrijească 
grădina unui spiriduş bătrân. Cassian nu ştia de ce, 
dar bănuia că era o minciună. Pe chipul lui Elain se 
văzuse încordarea când spusese asta. De obicei, 
când inventa asemenea scuze, Lucien era în 
preajmă, dar masculul era în ţinuturile umane cu 
Jurian şi Vassa. 

— Nesta o s-o facă, măcar ca să o împiedice pe 
Elain să se expună la risc, fu replica lui Cassian. 
Dar trebuie să înţelegi că Nesta a fost foarte 
afectată de ce s-a întâmplat în timpul războiului - 
Elain a fost luată de Cazan după viziunea ei. Nu o 
poţi condamna pentru că ezită. 

— Nu avem timp să o aşteptăm pe Nesta să 
decidă, zise Amren. Eu spun să o abordăm mâine 
pe Elain. Mai bine să lucreze amândouă la asta. 

Azriel înţepeni, un semn direct al enervării lui 
când spuse încet: 

— Tezaurul Groazei are o întunecime la care 
Elain nu ar trebui expusă. 

— Dar Nesta ar trebui? mormăi Cassian. 


Toată lumea se uită la el. 

Masculul înghiţi, cerându-i scuze lui Az din 
priviri, dar el îl ignoră. 

Amren bău vinul şi îi spuse lui Cassian: 

— Nesta are o săptămână. Incă o săptămână 
să găsească Tezaurul prin metode proprii. Apoi 
căutăm alte căi. Ea dădu din cap spre Azriel. 
Inclusiv Elain, care este mai mult decât capabilă să 
se apere de întunericul Tezaurului, dacă vrea să o 
facă. Nu o subestima. 

Cassian şi Azriel se uitară spre Rhys, care doar 
sorbi din vin. Ordinul lui Amren era valabil. Ca 
Aghiotantă a lui Rhys în regatul acesta, în afară de 
cazul în care Rhys decidea altceva, cuvântul ei era 
lege. 

Cassian mormăi la Amren: 

— Nu este corect să o foloseşti pe Elain drept 
ameninţare ca să o manipulezi pe Nesta să apeleze 
la divinaţie. 

— Sunt metode mai dure să o convingi pe 
Nesta, băiete! 

Cassian se rezemă de scaun. 

— Eşti nebună să crezi că amenințările o vor 
face să ţi se supună. 

Toată lumea se încordă din nou. Până şi 
Varian. 

Amren zâmbi brusc. 

— Suntem în pragul altui război. Am lăsat 
Cazanul să ne scape în ultimul timp, şi aproape că 
am pierdut totul. 

Noul trup Fae al lui Amren era dovada acestui 
lucru - ea îşi cedase sinele nemuritor şi 

ochii ei nu strălucea niciun foc gri. Era muritoare 
aşa cum erau Marii Spiriduşi. Varian îşi împleti 
degetele în vârfurile despicate ale părului ei, ca şi 
când ar fi vrut să se asigure că era aici, că 
rămăsese cu el. 

— Trebuie să prevenim acest posibil dezastru 
înainte să pierdem avantajul. Dacă trebuie să o 
manipulăm pe Nesta să facă divinaţie, chiar 
folosind-o pe Elain împotriva ei, atunci o să facem 
ce este necesar. 

Lui Cassian i se strânse stomacul. 

— Nu-mi place asta. 

— Nu trebuie să îţi placă, spuse Amren. 
Trebuie doar să taci din gură şi să faci ce ţi se zice. 

— Amren, rosti Rhys, cuvântul fiind dantelat cu 
o urmă de mustrare şi avertisment. 

Amren nici măcar nu clipi de remuşcare, dar 
Varian se încruntă la ea. 

— Ce? izbucni ea. 

Prinţul din Adriata îi zâmbi exasperat. 

— Nu am vorbit despre asta? Că ar trebui să 
fii... amabilă? 

Amren îşi dădu ochii peste cap. Dar chipul i se 
îmblânzi - foarte puţin - când întâlni din nou 
privirea lui Cassian. 

— O săptămână. Nesta are la dispoziţie o 
săptămână. 


Trecură trei zile. Emerie veni la fiecare lecţie, 

Nestei, Emerie trebuia să muncească mai mult. 
Aşa că Nesta şi Gwyn începură să facă aceleaşi 
seturi de exerciţii pe care Cassian li le arăta înainte 
să lucreze personal cu Emerie la echilibru şi 
mobilitate. 

Emerie avusese dreptate în legătură cu cărţile 
lui Sellyn Drake. Nesta rămăsese trează două nopţi 
la rând citind primul roman al autoarei, care era pe 
cât de erotic şi-ar fi dorit. Gwyn sosise roşind în 
dimineaţa următoare şi îi spusese lui Emerie că 
dacă romanul era considerat cuminte, atunci îşi 
putea imagina cum erau celelalte. 

După prima zi, Emerie rămase până la finalul 
lecţiei, care acum ajunsese la trei ore, hotărând că 
fluxul matinal de clienţi era destul de mic încât să 
rişte. Aşadar, ele se antrenau şi între exerciţii 
vorbeau despre cărţi, iar Nesta se trezi în a patra 
dimineaţă... că se bucura să le vadă din nou. 

Ea aşeza o carte în raftul bibliotecii în acea 
după-amiază când o întâlni pe Gwyn. Ca urmare a 
lecţiei din fiecare dimineaţă, Gwyn fusese mai 
ocupată după-amiaza, ceea ce însemna că Nesta o 
vedea rar în bibliotecă, asta dacă nu cumva Gwyn 
căuta prin rafturi vreo carte pentru Merrill. 
Ocazional, Nesta auzea un cântec minunat dintr-un 
colţ îndepărtat al bibliotecii - singurul semn că 
Gwyn era în apropiere. 

Dar, în după-amiaza aceea, gâfâitul lui Gwyn îi 
anunţă prezenţa cu câteva secunde înainte să 
apară, cu ochii destul de mari, încât Nesta să intre 
puţin în panică, scrutând obscuritatea din spatele 


preotesei. 
413 


— Ce s-a întâmplat? 

O fugărise întunericul de dedesubt? 

Gwyn se stăpâni suficient cât să spună: 

— Nu ştiu cum, dar Merrill a aflat că ai 
schimbat cartea. Ea gâfâi când arătă în sus, spre 
nivelul următor. Ar trebui să pleci. 

Nesta se încruntă. 

— Cui îi pasă? N-am să-i permit să mă sperie 
ca pe un copil neascultător. 

Gwyn se albi. 

— Când este furioasă, este... 

— Cum este, Gwyneth Berdara? se auzi vocea 
unei femei dintre rafturi. Când sunt furioasă, cum 
sunt? 

Gwyn tresări, întorcându-se încet, când o 
frumuseţe cu părul alb apăru din întuneric. Roba 
crem se undui în urma ei ca pe un vânt fantomă, 
iar piatra albastră de pe glugă se lumină. Gwyn îşi 
plecă fruntea, albindu-se la faţă. 

— Nu am vrut să spun nimic cu asta, Merrill. 

Nesta scrâşni din dinţi văzând plecăciunea, 
frica de pe chipul lui Gwyn, din cuvintele ei blânde. 

Preoteasa se opri lângă balustrada de 
deasupra lor. 

Merrill îşi întoarse ochii ei speciali spre Nesta. 

— Nu îmi plac hoţii şi mincinoşii. 

— Nici mie, spuse calmă Nesta, ridicând 
bărbia. 

Merrill şuieră. 

— Ai încercat să mă păcăleşti chiar în biroul 
meu. 

Nici măcar nu se uită la Gwyn, care se 
îndepărtă crispându-se. 

— Nu ştiu despre ce vorbeşti. 

— 0? Vrei să spui că în momentul în care am 
fost să văd o carte pe care asistenta mea aiurită 
mi-a dat-o greşit - o, da, am ştiut de la început - şi 
am găsit în schimb cartea corespunzătoare, 
învăluită de mirosul tău, nu tu ai făcut-o? Merrill se 
uită la Gwyn şi la Nesta. Este de neiertat să ceri 
altora să compenseze propria ta prostie şi 
neglijenţă. 

Lui Gwyn i se făcu şi mai frică. 

— Gwyn nu a făcut aşa ceva, zise Nesta încet. 
Şi, cui îi pasă? Eşti atât de plictisită aici, încât a 
trebuit să născoceşti teatrul ăsta ca să te distrezi? 
Ea flutură o mână spre coridorul din spatele lui 
Merrill. Suntem amândouă ocupate. Pleacă şi lasă- 
ne să lucrăm în linişte! 

Cineva suspină la un nivel superior. 

Merrill râse, acel vânt fantomă din jurul ei 
şuierând. 

— Nu ştii cine sunt, fato? 

— Ştiu că ne împiedici să lucrăm, spuse Nesta 
cu calmul cu care ştia că enerva lumea. Şi ştiu că 
asta e o bibliotecă, dar tu aduni cărţi ca şi când ar 
fi colecţia ta personală. 

Merrill îşi dezgoli dinţii. 

— Crezi că nu te cunosc? Fata umană care a 
fost băgată în Cazan şi a ieşit afară Mare Spiriduş. 
Femela care l-a ucis pe regele Hybernului şi i-a 
ridicat capul ca pe un trofeu, în timp ce sângele lui 

Descrierea plastică o făcu pe Gwyn să se 
lumineze la faţă, surprinsă. 

Nesta nu îşi permise nici măcar să respire. 

— Vântul îmi şopteşte chiar şi aici, sub atâtea 
stânci, spuse Merrill, îşi găseşte drumul printre 
crăpături şi îmi şopteşte la ureche ce se întâmplă 
în lume. Merrill pufni. Crezi că ai dreptul să faci ce 
vrei acum? 

Nestei îi vui puterea în vene, dar ea o controlă, 
o reprimă şi o înăbuși. 

— Cred că îţi place prea mult să te auzi 
vorbind. 

— Sunt descendenta lui Rabath, Lordul 
Vântului  Vestic! spuse furioasă Merrill. Spre 
deosebire de Gwyneth Berdara, nu sunt o slugă pe 
care să o alungi. 

La naiba cu vrăjitoarea asta! La naiba cu 
moderaţia şi ascunzişul! 

Nesta lăsă suficient din puterea ei să 
clocotească la suprafaţă, încât să ştie că îi 
străluceau ochii. O lăsă să pârâie, chiar dacă îi 
ignoră creşterea nestăvilită şi nelegiuită. 

Gwyn se retrase un pas. Chiar şi Merrill clipi 
când Nesta spuse: 

— Cu un titlu aşa de extravagant, cu siguranţă 
o duşmănie atât de măruntă ar trebui să fie sub 
demnitatea ta. 

Nesta zâmbi sălbatic şi crud. Merrill doar se 
uită la ea şi la Gwyn înainte să spună: 

— Înapoi la muncă, nimfă ce eşti! 

Cu vântul  şuierându-i la călcâie, Merrill 
pătrunse în întuneric. 

Nesta dădu drumul puterii, calmându-i muzica 
şi vuietul cu o mână de fier. 

Dar abia când dispăru vântul rece al lui Merrill, 
Gwyn se rezemă de raft, frecându-şi faţa cu 
mâinile. Preotesele care urmăriseră scena se 
mişcară din nou, şoaptele lor umplând biblioteca. 

Nesta întrebă în murmurul liniştit: 

— Nimfăâ? 

Gwyn îşi cobori mâinile, observă lipsa de 
putere strălucitoare din ochii Nestei şi oftă uşurată, 
dar îi răspunse calmă: 

— Bunica era o nimfă de râu care a sedus un 
mascul Mare Spiriduş din Regatul Toamnei. Deci 
sunt un sfert nimfă, dar destul cu asta. Gwyn 
gesticulă spre ochii ei mari - albastrul fiind atât de 
limpede, încât ar fi putut fi malul mării - şi spre 
corpul suplu. Oasele mele sunt puţin mai elastice 
decât ale Marilor Spiriduşi obişnuiţi, dar cui îi pasă? 

Poate de aceea se pricepea Gwyn atât de bine 
să-şi menţină echilibrul şi să se mişte. 

— Niciun popor nu a dorit-o pe mama, continuă 
Gwyn. Nu putea locui în râurile din Regatul 
Primăverii, dar era prea nestăpânită ca să suporte 
limitarea impusă de casa din pădurea Regatului 
Toamnei. Deci a fost dată în copilărie templului din 
Sangravah, unde a fost crescută. A luat parte la 
Marele Ritual când a împlinit vârsta maturității, iar 
eu, noi - adică eu şi sora mea - am fost rezultatul 
acelei uniuni sacre cu un mascul străin. Nu a mai 
aflat cine era, pentru că magia l-a ales în noaptea 
aceea şi nu a mai venit nimeni să întrebe despre 

fetele gemene. Am fost crescute şi noi în templu. 
Nu am plecat de acolo până când... am venit aici. 

Atunci, ochii lui Gwyn se umplură de durere. O 
durere atât de mare, încât Nesta îşi dădu seama că 
nu trebuia să întrebe de mama ei sau de sora 
geamănă. 

Gwyn scutură din cap, ca şi când şi-ar fi 
alungat amintirea. Ea îşi răsfiră degetele. 

— Sora mea geamănă avea pieliţa nimfelor 
între degete - eu nu. 

Avea. 

Gwyn oftă din nou. 

— Ştii, Merrill o să-ţi facă viaţa un iad. 

— Poate să încerce, spuse Nesta cu blândeţe. l- 
ar fi greu să o facă mai rea. 

— Ei, bine, acum avem un duşman comun. 
Merrill nu o să uite niciodată asta. Ea dădu din cap 
spre balustrada unde fusese preoteasa. Deşi 
presupun că nici ele. Nu se întâmplă în fiecare zi să 
fie înfruntată. Doar Clotho o poate controla, dar 
Clotho o lasă să facă tot ce vrea, în mare parte 
pentru că Merrill stârneşte vântul când se 
enervează şi împrăştie manuscrisele tuturor. 

— Anunţă-mă când ai nevoie de cineva care să 
o calmeze puţin pe Merrill. 

Gwyn schiţă un zâmbet. 

— Data viitoare, poate voi avea curaj să o fac 
chiar eu. 

După toate aparențele, preotesele nu uitaseră 
fapta Nestei. 

Nesta, Gwyn şi Emerie făceau exerciţii de 
întindere, Cassian stând atent şi serios, ca să vadă 
orice greşeală, când paşii se auziră sub bolta de 
dincolo de ring. 

Ele se opriră când apărură trei siluete cu glugi, 
cu mâinile lipite atât de strâns, încât aveau 
degetele albe. 

Dar preotesele intrară în lumina soarelui şi 
spaţiul deschis. Clipiră în sus la el, ca şi când şi-ar 
fi amintit ce erau lucrurile astea. 

Gwyn se ridică sprintenă, zâmbind atât de larg, 
încât Nesta fu momentan uimită. Preoteasa fusese 
drăguță în bibliotecă, dar, cu bucuria şi încrederea 
cu care se îndrepta spre preotese, părea de o 
frumuseţe care rivaliza cu a lui Merrill sau Mor. 

Sau poate că nimic nu se schimbase în afară 
de încredere în sine, de felul în care îşi ţinea umerii 
traşi înapoi şi capul sus, zâmbind sincer când 
spuse: 

— Roslin, Deirdre, Ananke! Speram să veniţi! 

Nesta nu _ verificase lista de înscrieri în 
dimineaţa aceea. Încetase să creadă că avea să 
mai vină cineva la antrenament în afară de Gwyn. 

Dar cele trei se îngrămădiră când Cassian le 
oferi un zâmbet nonşalant, aproape asemănător cu 
al lui Rhys, menit să relaxeze oamenii şi să 
micşoreze ameninţarea puterii şi a trupului său. 

— Doamnelor, spuse el, gesticulând spre ring. 
Bine aţi venit! 

Roslin şi Ananke nu spuseră nimic, dar cea din 
mijloc, Deirdre, îşi scoase gluga. 

Nesta îşi reprimă orice instinct care ar fi făcut- 
o să suspine. Emerie, de pe salteaua de lângă ea, 
păru să încerce să o imite. 

O cicatrice lungă şi urâtă străbătea chipul lui 
Deirdre, aproape ratând ochiul stâng. leşea în 
relief şi, albă, contrasta cu pielea ei măslinie, 
întinzându-se de la părul creţ până la maxilarul 
frumos şi suplu. Ochii ei negri şi rotunzi, mărginiţi 
de gene dese, care îi făceau să pară şi mai rotunzi, 
erau mari dar hotărâți când spuse: 

— Sperăm că nu am întârziat prea mult! 

Toate se uitară spre Nesta. Dar nu ea era 
lidera aici. 

Ea îi aruncă o privire lui Cassian, iar el ridică 
din umeri ca şi când ar fi spus: „Eu sunt doar 
instructorul”. 

O altă cicatrice cobora pe gâtul lui Deirdre, 
dispărând sub robă. Faptul că un Mare Spiriduş 
avea o asemenea cicatrice sugera un eveniment 
de o asemenea violenţă, încât Nestei i se strânse 
inima. Dar înaintă spre preotese. 

— Tocmai începeam. 


— Dă-mi pietrele şi oasele alea, te rog! spuse 
Nesta Casei încet, când stătea în biblioteca privată, 
cu o hartă cu toate cele şapte regate în faţă, 
Cassian fiind la un pas în spatele ei. 

Un mic bol de lut apăru lângă hartă, plin cu 
acestea. 

Nesta înghiţi uscăciunea din gură. 

Cassian fluieră. 

— Chiar te ascultă! 

Ea se uită peste umăr. Îl invitase aici din 
precauţie, îşi spunea în sinea ei. Dacă pierdea 
controlul, dacă nu putea să vadă unde ajungea 
degetul pe hartă, cineva trebuia să fie aici. Din 
întâmplare, acea persoană era el. 

Nu conta că se aflase cândva lângă ea, cu 
mâna pe spatele ei, la fel ca acum, şi o lăsase să 
se rezeme de căldura şi puterea lui. 

Cassian se uită la bolul de divinaţie şi la hartă. 

— De ce te-ai răzgândit? 

Nesta nu îşi dădu timp să ezite înainte să îşi 
bage degetele în bol şi să scoată o mână de pietre 
şi oase. Acestea zăngăniră, scoțând un sunet gol şi 
vechi. 

— Nu pot să nu mă gândesc la preotesele care 
au venit azi la antrenament. Roslin a spus că nu a 
mai fost afară de şaizeci de ani. lar Deirdre, cu 
cicatricele alea... Ea inspiră adânc. Le cer să fie 
curajoase, să lucreze din greu, să îşi înfrunte fricile. 
Totuşi, eu nu fac la fel. 

— Nu te-a acuzat nimeni de asta. 

— Nu trebuie să îmi spună cineva. O ştiu. Şi 
poate mă tem de divinaţia asta, dar mă tem mai 
mult să fiu laşă şi ipocrită. 

Preotesele fuseseră novice în toate sensurile 
cuvântului: Ananke dăduse dovadă de un echilibru 

degetele de la picioare în pământ. Roslin fusese 
doar cu puţin mai bună. Niciuna nu îşi scosese 
gluga, aşa cum o făcuse Deirdre, dar Nesta zărise 
părul roşcat al lui Roslin şi cel auriu al lui Ananke, 
pielea lor fiind palidă ca smântâna. 

— Eşti sigură că nu vrei să faci asta cu Rhys şi 
Amren în preajmă? întrebă Cassian. 

Nesta strânse oasele şi pietrele în pumn. 

— Nu am nevoie de ei. 

El tăcu, lăsând-o să se concentreze. 

Prima şi singura dată când o făcuse, avusese 
nevoie de câteva clipe să îşi golească mintea, să 
aştepte smucitura din corp care o trăgea spre o 
forţă nevăzută. Fusese dusă în cealaltă parte a 
pământului, iar când deschisese ochii, stătea într- 
un cort de război, cu regele Hybernului în faţa ei şi 
Cazanul, un obiect întunecat aşezat dincolo de el. 

Nesta închise ochii, impunându-i minţii să se 
liniştească, în timp ce ridică pumnul strâns 
deasupra hărţii. Se concentră la respiraţie, la 
ritmul respirației lui Cassian. 

Înghiţitul îi era zgomotos în urechi. 

Eşuase în toate. Dar putea face asta. 

Işi dezamăgise tatăl, o dezamăgise pe Feyre cu 
mulţi ani înainte de asta. Presupunea că o 
dezamăgise şi pe mama ei. O dezamăgise şi pe 
Elain: mai întâi lăsând-o să fie luată de Hybern în 
noaptea în care fuseseră răpite din pat; apoi, 
lăsând-o să intre în Cazan şi când Cazanul o 
dusese în mijlocul taberei Hybernului. 

Ea eşuase de nenumărate ori, şi nu se mai 

— Ceva? 

— Nu vorbi! 

Cassian mormăi, dar se apropie, ea simţindu-i 
căldura. 

Nesta îi impuse minţii să se liniştească. Dar era 
imposibil. Parcă ar fi fost pe scara aceea 
nenorocită, coborând tot mai mult. 

Tezaurul  Groazei. Trebuia să găsească 
Tezaurul Groazei. 

„Masca, Harpa, Coroana”. 

Dar celelalte gânduri insistau. Prea multe. 

„Masca, se chinui ea să gândească. Unde este 
Masca din Tezaurul Groazei?” 

Palma îi era udă de transpiraţie, pietrele şi 
oasele mişcându-se în pumnul ei. Dacă Masca era 
conştientă aşa cum fusese Cazanul... Ea nu o 
putea lăsa să o vadă. Să găsească tot ce iubea cel 
mai mult. 

Nu o putea lăsa să o vadă, să o găsească, să o 
rănească. 

„Masca! impuse ea pietrelor şi oaselor. Găsiţi 
Masca!” 

Nu răspunse nimic. Nicio smucitură, nicio 
şoaptă de putere. Expiră pe nas. „Masca!”, le 
impuse ea. 

Nu se întâmplă nimic. 

Inima îi bătu cu putere, dar încercă din nou. O 
altă cale. Prin originea lor comună - cea pe care o 
împărțea cu Tezaurul. Cazanul. 

li răspunse un gol imens. 

Nesta se încruntă, strângând mai puternic 

negru, atât de mare, încât mai mulţi oameni l-ar fi 
putut folosi drept cadă. Avea o formă fizică şi, 
totuşi, când apa rece o înghiţise, nu mai avusese 
fund, fiind doar o prăpastie cu apă îngheţată care 
devenise curând beznă. Era fiinţa care existase 
înaintea luminii; leagănul din care venise toată 
viaţa. 

Transpiraţia i se aduna pe frunte, ca şi când 
corpul s-ar fi împotrivit amintirii, dar ea se forţă să 
îşi amintească exact cum stătuse în cortul de 
război al regelui Hybernului, aşezat pe stuf şi 
covoare, o bestie primordială care fusese aproape 
adormită atunci când intrase ea. 

lar apoi îşi deschisese un ochi. Nu unul pe care 
îl vedea, ci unul pe care îl simţea fixat asupra ei. 
Acesta se mărise, dându-şi seama cine era acolo: 
femela care luase atât de mult, prea mult. Işi 
concentrase toată puterea nesfârşită şi furia 
asupra ei, ca o pisică ce prinsese un şoarece în 
labe. 

Mâna îi tremură. 

— Nesta? 

Ea nu putea respira. 

— Nesta! 

Nu putea suporta asta, amintirea vechii orori şi 
furii... 

Nesta deschise ochii. 

— Nu pot, zise ea răguşită. Nu pot. Puterea... 
nu cred că o mai am. 

— Este acolo. Am văzut-o în ochii tăi, am 
simţit-o în oase. Încearcă din nou. 


Nu o putea invoca. Nu o putea înfrunta. 

— Nu pot. 

Ea lăsă pietrele şi oasele în bol. 

Nu putu să îndure nici dezamăgirea din vocea 
lui Cassian când masculul spuse: 

— Bine! 

Nu luă cina cu el. Nu făcu decât să se urce în 
pat, să se uite în întuneric şi să se adâncească în 
el. 


Acesta o căuta. 

Alunecând pe holurile Casei, ca un şarpe 
întunecat, căuta şi adulmeca şi o vâna. 

Ea nu se putea mişca din pat. Nu putea 
deschide ochii ca să dea alarma, să fugă. 

ÎI simţea mai aproape, târându-se pe scări. Pe 
holul ei. 

Nu îşi putea mişca corpul. Nu putea deschide 
ochii. 

Întunericul intră prin fanta dintre uşă şi 
podeaua de piatră. 

Nu - era imposibil să o fi găsit. De data asta, ar 
fi prins-o, ar fi ţintuit-o de pat şi i-ar fi smuls ce îi 
luase. 

Întunericul se furişă spre pat, iar ea deschise 
forţat ochii ca să îl vadă adunându-se deasupra ei, 
un nor fără formă, o prezenţă rea căreia îi 
cunoştea numele înainte să apară. 

Ţipă când întunericul Cazanului o ţintui de pat, 
apoi nu mai simţi decât greutatea îngrozitoare a 

acestuia umplându-i corpul,  sfâşiind-o pe 
dinăuntru... 
lar apoi, nimic. 


Cassian se trezi brusc şi se întinse spre cuțitul 
de pe noptieră. 

Nu ştia de ce. Nu avusese niciun coşmar, nu 
auzise niciun sunet. 

Totuşi îl cuprindea groaza, mărindu-i pulsul. 
Singura piatră Siphon de pe mână străluci ca 
sângele proaspăt, ca şi când ar fi căutat şi ea să 
atace un inamic. 

Nimic. 

Dar aerul se răcise ca gheaţa. Era atât de rece, 
încât scotea aburi, iar lămpile se aprinseră. Sclipiră 
şi pâlpâiră, licărind ca şi când i-ar fi făcut semne cu 
disperare. 

Ca şi când Casa l-ar fi implorat să fugă. 

Sări din pat, iar uşa se deschise înainte să se 
împingă în ea. leşind pe hol cu cuțitul în mână, nu 
îi păsa că era în izmene sau că avea doar o singură 
piatră Siphon. Uşa lui Az se deschise o clipă mai 
târziu, iar paşii fratelui său se apropiară în spatele 
lui când Cassian ajunse la scări şi le cobori în fugă. 

Ajunse la palierul etajului Nestei când ea ţipă. 

Nu era un țipăt de furie, ci de groază. 

Corpul i se volatiliză la acel țipăt, ca şi când n- 
ar fi fost decât cuțitul din mâna lui, o armă ca să 
fie folosită la eliminarea şi distrugerea oricărei 

ameninţări la adresa ei, să ucidă fără încetare 
până ce ultimul inamic ar fi fost mort sau sângera. 

Uşa ei era deschisă, iar lumina strălucea 
înăuntru. Lumină argintie şi rece. 

— Cassian! îl avertiză Az, dar Cassian se grăbi 
mai mult, alergând mai repede decât o făcuse 
vreodată. 

El dădu buzna prin bolta uşii ei, ricoşând din ea 
şi intrând în cameră, oprindu-se brusc la ceea ce 
văzu. 

Nesta stătea întinsă în pat, cu trupul arcuit. 
Scăldată în foc argintiu. 

Ţipa, apucând cearşaful cu mâinile, iar focul 
ardea fără să distrugă pătura, camera. Ardea şi se 
zvârcolea ca şi când ar fi mistuit-o. 

— Pe toţi zeii! şopti Azriel. 

Focul radia rece. Cassian nu mai auzise de o 
asemenea putere printre Marii Spiriduşi. De foc, da 
- dar de unul cald. Nu de acesta rece şi îngrozitor. 

Nesta se arcui din nou, suspinând printre dinţi. 

Cassian se întinse spre ea, dar Azriel îl apucă 
de mijloc. El mârâi, gândindu-se dacă se putea 
smulge din braţele lui Azriel, dar acesta se 
pricepea mult prea bine să-l ţină. 

Nesta ţipă din nou şi rosti şi un cuvânt: 

— Nu! 

Începu să îl strige, rugător: 

— Nu, nu, nu! 

Nesta se mai arcui o dată, iar focul se adună 
de parcă ar fi inspirat şi ar fi fost pe cale să expire, 
explodând în lume... 


Ferestrele camerei explodară. 

Noaptea dădu buzna, plină de umbre, vânt şi 
stele. 

lar când Nesta izbucni, focul argintiu 
explodând, Rhys interveni. 

Îi înăbuşi focul cu întunericul lui, ca şi când ar fi 
aruncat o pătură peste acesta. Nesta ţipă, iar de 
data asta fu un sunet de durere. 

Noaptea se împrăştie suficient încât Cassian 
să-l vadă pe Rhys lângă pat, strigând ceva care 
sufoca vântul şi focul, şi stelele. Dar, urmărindu-i 
buzele, Cassian îşi dădu seama că era numele ei. 

— Nesta! strigă Rhys. 

Vântul se împrăştie suficient încât Cassian să 
audă de data asta. 

— Nesta! Este un vis! 

Focul Nestei se înteţi din nou, iar Rhys aruncă 
un val de întuneric peste ea. Toată Casa se 
cutremură. 

Cassian se zbătu în braţele lui Azriel, 
strigându-i lui Rhys să înceteze, să nu o mai 
rănească... 

Întunericul lui Rhys cobori, iar focul Nestei se 
chinui să se înalțe, ca şi când puterile lor ar fi fost 
nişte săbii care se ciocneau, luptându-se pentru 
avantaj. 

Cuvintele lui Rhys sunară altfel de data asta. 

— Trezeşte-te! Este un vis! 7rezeşte-te! 

Nesta încă se lupta, iar Rhys scrâşni din dinţi, 
puterea adunându-se din nou. 

— Dă-mi drumul! îi spuse Cassian lui Azriel. Az, 
dă-mi drumul chiar acum! 


Azriel, spre surprinderea lui, o făcu. 

Cassian ştia că nu avea multe şanse. Avea un 
cuţit şi o piatră Siphon. Să fie prins în magia dintre 
Nesta şi Rhys ar fi însemnat să intre neînarmat în 
vizuina unui leu. 

Dar se îndreptă spre locul unde focul argintiu şi 
noaptea întunecată se luptau şi spuse cu calm: 

— Nesta! 

Focul argintiu pâlpâăi. 

— Nesta! 

Ar fi putut jura că acea putere, conştiinţa ei, se 
întoarse spre el. 

Valul puterii lui Rhys, care o atingea nu era 
atacul brutal de mai devreme, ci un val blând care 
trecea peste flacără. O stăvilea. 

Rhys rămase nemişcat într-un fel care îi spuse 
lui Cassian că fratele lui nu mai era pe deplin 
prezent, ci mai degrabă în mintea femelei care era 
nemişcată în pat. El arareori se gândea de două ori 
la darurile lui Rhys ca daemati - şi ale lui Feyre - 
dar nu fusese niciodată mai recunoscător pentru 
existenţa lor. 

Cassian abia îndrăzni să respire. Azriel rămase 
în spatele lui când Rhys se ridică în faţa patului. 

Lent, focul se domoli. Dispăru ca fumul. 

Lent, corpul Nestei se relaxă. 

Apoi respiraţia ei se calmă, corpul moleşindu- 
se. Din fericire, era inconştientă. 

Cassian înghiţi, inima bătându-i atât de tare, 
încât îşi dădu seama că Azriel o auzi când fratele 
lui veni lângă el. 

Apoi, Rhys inspiră brusc, recăpătându-şi 
mobilitatea. 

— Ce s-a întâmplat? întrebă Azriel, umbrele 
adunându-se la umerii lui. 

Dar Rhys pur şi simplu se îndreptă spre micul 
salon şi se prăbuşi pe un scaun. Mâinile Marelui 
Lord tremurau - tremurau atât de tare, încât 
Cassian nu ştia ce să facă. După îngrijorarea 
întipărită pe chipul lui Azriel, nici fratele lui nu ştia. 

— Să o chemăm pe Feyre? întrebă Cassian. 

— Nu! Cuvântul fu un mârâit. Ochii lui Rhys se 
luminară ca nişte stele purpurii. Ea nu se apropie 
de locul ăsta. 

— Asta era... Azriel se uită spre pat şi femela 
inconştientă de acolo. Asta era adevărata putere a 
Nestei? Focul acela argintiu? 

— Doar o mică parte, şopti Rhys, mâinile încă 
tremurându-i când îşi frecă faţa. La naiba! 

Cassian îşi propti picioarele, ca şi când ar fi 
putut intercepta fizic ce urma să spună Rhys. 

— Am intrat în coşmarul ei. Rhys îşi ridică 
privirea la Cassian. De ce nu mi-ai spus că aţi 
încercat să faceţi divinaţie azi? 

— Nu a funcţionat. 

lar frica şi vinovăția Nestei fuseseră atât de 
apăsătoare în cameră, încât îl duruse inima. O 
lăsase singură după aceea, ştiind că voia 
intimitate. 

Rhys expiră tremurând. 

— Divinaţia a fost un declanşator. Pentru 
amintiri. Am înţeles asta când am intrat. El înghiţi, 
ca şi când ar fi vrut să vomite, dar se abţinu. Visa 
Cazanul. Momentul în care... a intrat în el. Cassian 


nu îl văzuse niciodată pe Rhys căutându-şi 

cuvintele. Am văzut, şopti Rhys. Am simţit. Tot ce 
s-a întâmplat în Cazan. Am văzut-o luându-i 
puterea cu dinţii şi ghearele şi furia. Şi am văzut... 
am simtit... ce a luat de la ea. 

Rhys îşi frecă faţa şi se îndreptă lent. El întâlni 
privirea lui Cassian fără să tresară, cu ochii plini de 
remuşcare şi suferinţă. 

— Trauma ei este... 

Rhys înghiţi în sec. 

— Ştiu, şopti Cassian. 

— Am presupus, şopti Rhys, dar a fost diferit să 
o simt. 

— Care este puterea ei? întrebă Azriel. 

— Moartea, şopti Rhys, mâinile tremurându-i 
iarăşi când se ridică în picioare şi se îndreptă spre 
fereastra ce acum se repara ciob cu ciob, ca şi 
când o mână atentă şi răbdătoare ar fi lucrat 
asupra ei. Se uită la femela care dormea în pat şi 
frica întunecă faţa Marelui Lord al Regatului Nopţii. 
Moartea pură. 


Capitolul 30 


Visul fusese real şi ireal, şi nu avusese un final, 
şi nici scăpare. 

Până când vocea unui mascul cunoscut îi 
rostise numele. 

lar groaza se oprise, ca şi când axul lumii s-ar 
fi mişcat spre acea voce - către vocea care 
devenise o uşă plină de lumină şi putere. 

Nesta întinsese o mână spre ea. 

lar apoi vocea altui mascul intrase în mintea ei, 
şi aceasta cunoscută şi plină de putere. Dar fusese 
blândă, aşa cum nu o mai auzise faţă de ea, şio 
scosese din puţul întunecat al visului, conducând-o 
cu o mână împestriţată cu stele înapoi spre un 
ţinut cu nori plutitori şi dealuri sub o lună 
strălucitoare. 

Ea se ghemuise pe unul dintre dealuri, în 
siguranţă şi, păzită în lumina lunii, adormise. 

Nesta adormise profund şi fără vise şi nu 
deschisese ochii până ce lumina soarelui, nu a 
lunii, îi atinsese faţa. 

Era în camera ei, cu cearşafurile mototolite şi 
pe jumătate împrăştiate pe podea, dar... 

Cassian dormea pe un scaun de lângă pat. 

Capul îi atârna într-un unghi ciudat, iar aripile 
atingeau piatra - era doar în izmene, învelit de o 
pătură ce arăta de parcă i-ar fi pus-o cineva în 
poală. 

Avusese un coşmar, îşi dădu ea seama 
conştientizând cu răceală. Visase Cazanul; se 
pierduse în el, ţipând încontinuu. 

Şi auzise vocea lui. Vocea lui şi... 

Nu era nici urmă de Rhysand. Doar Cassian era 
prezent. 

Se uită la el câteva minute lungi, la paloarea 
neobişnuită a chipului său, la fruntea încă 
încruntată de îngrijorare, ca şi când s-ar fi agitat 
pentru ea chiar şi în somn. Soarele îi poleia părul 
negru şi îi străluci prin aripi, scoțând în evidenţă 
nuanțele de roşu şi auriu. 

Era ca un cavaler care îşi păzea domniţa. Nu 
reuşi să alunge imaginea răsărită din paginile 
cărţilor din copilărie. Parcă era un prinţ-războinic, 
cu tatuajele şi pieptul musculos. 

Gâtul i se strânse insuportabil, ochii usturând- 
O. 

Nu voia să-şi permită să plângă, nu pentru ea 
sau pentru că îl văzuse veghind lângă patul ei 
toată noaptea. 

Dar fu ca şi când clipitul ei furios l-ar fi trezit, 
ca şi când i-ar fi putut auzi fluturatul genelor. 

Ochii lui căprui se îndreptară spre ai ei, ca şi 
când ar fi ştiut întotdeauna exact unde era ea. lar 
ai Nestei erau plini de îngrijorare şi de atâta 
bunătate, că fu nevoită să se străduiască din 
răsputeri să nu plângă. 

— Hei! îi spuse Cassian cu blândeţe. 

Ea se controlă. 

— Bună! 

— Eşti bine? 

— Da! Nu! Deşi nu din motivul pe care Îl 
credea el. 

— Bun! Cassian mormăi, întinzându-şi mai întâi 
braţele, iar apoi aripile. Muşchii se unduiră. Vrei să 
vorbeşti despre asta? 

— Nu! 

— Este în regulă. 

Şi asta fu chiar tot. 

Dar Cassian îi schiţă un zâmbet atât de normal, 
atât de specific felului lui de a fi, într-un fel în care 
nimeni altcineva nu era sau nu ar fi fost vreodată, 


încât gâtul i se strânse din nou. 

— Vrei micul dejun? 
Nesta reuşi să zâmbească şi ea. 
— Imi plac priorităţile tale, generale! 


* 


— Ce ţi s-a întâmplat? întrebă Emerie, când 
gâfâiau făcând exerciţii pentru abdomen. Eşti albă 
ca varul. 

— Am avut coşmaruri, spuse Nesta, 
impunându-şi să nu se uite spre locul unde stătea 
Cassian, arătându-i lui Roslin, de la o distanţă 
respectabilă, cum să facă o genuflexiune corectă. 

Ei doi luaseră micul dejun împreună, dar nu 
fusese ciudat. Fusese comod, uşor. Plăcut. 

— Le ai des? întrebă Gwyn din partea cealaltă 
a Nestei. 

— Da! 

Nesta termină o serie, mormăind când îşi simţi 
slăbiciunea mijlocului. i 

— Şi eu, spuse Gwyn încet. In unele nopţi, am 
nevoie de o poţiune pentru dormit de la 
vindecătoarea noastră, ca să mă pot odihni. 

Emerie Îi aruncă lui Gwyn o privire evaluatoare. 
Emerie nu punea niciodată întrebări despre 
trecutul lui Gwyn sau al altor preotese, dar era o 
femelă şireată. Cu siguranță văzuse cum păstrau 
distanța față de Cassian, le mirosise ezitarea şi 
frica, şi făcuse câteva legături. Emerie o întrebă pe 
Nesta: 

— Ce ai visat? 

Nesta înţepeni, dar ea se mişcă din nou, 
refuzând să lase amintirea să o stăpânească. 

— Am visat Cazanul şi ce mi-a făcut. 

— Şi eu îmi visez trecutul, zise Gwyn jucându- 
se cu părul. 

Dar faptul că Gwyn şi Nesta recunoşteau acest 
lucru nu le împovăra. Mintea Nestei se limpezi 
puţin. Şi, cumva, îşi dădu seama că se putea forţa 
mai mult. 

Poate că rostirea acelor adevăruri le dăduse 
aripi. Şi le trimisese în înaltul cerului. 

— Cum rezişti? 

Cassian stătea în faţa biroului lui Rhys din casa 
de lângă râu şi întrebă: 

— Eu? Dar tu? Arăţi ca naiba! 

— leri a fost o zi grea, urmată de o noapte 
grea. 

Rhys îşi lăsă capul pe pumnul sprijinit de birou. 

Cassian îşi înclină capul. 

— Ce s-a întâmplat înaintea dezastrului de 
aseară? 

Pe toţi zeii, aproape că plânsese în dimineaţa 
asta, când deschisese ochii şi o văzuse pe Nesta 
uitându-se la el, cu chipul senin şi eliberat de 
durere. Umbrele mai zăboviseră, dar ar fi acceptat 
orice în locul ţipetelor ei. In locul magiei pe care 
Rhys reuşise să o explice doar ca o moarte pură. 

— Rhys! îl strigă Cassian când masculul nu 


răspunse. 

Rhys nu se uită la el când şopti: 

— Bebeluşul are aripi. 

Bucuria străluci în Cassian - cu toate că şoapta 
spartă şi însemnătatea acelor cuvinte îi îngheţară 
sângele. 

— Eşti sigur? 

— Ne-am văzut cu Madja ieri dimineaţă. 

— Dar este doar un sfert illyrian. 

Bineînţeles că era posibil ca bebeluşul să fi 
moştenit aripi, dar puţin probabil, având în vedere 
că Rhys se născuse fără ele, şi doar le invoca prin 
magia ciudată şi nepământeană pe care o avea. 

— Este. Dar Feyre era în trupul de illyriană 
când a fost conceput. 

— Asta poate face o diferenţă? Credeam că s-a 
ales cu aripile şi nimic altceva. 

— Poate să se transforme. Se transformă pe 
deplin în forma pe care o ia. Când îşi oferă aripi, îşi 
modifică trupul la nivel intern. Deci era illyriană în 
noaptea aceea. 

— Acum nu are aripi. 

— Nu, s-a transformat din nou înainte să aflăm. 

— Deci, las-o să se transforme din nou în 
illyriană ca să poarte bebeluşul. 

Chipul lui Rhys era rigid. 

— Madja a interzis orice transformare. Spune 
că dacă Feyre şi-ar transforma acum trupul în 
vreun fel, ar putea supune bebeluşul la riscuri. 
Tocmai pentru că ar putea fi rău pentru copil, 
Feyre nu are voie nici măcar să îşi schimbe 
culoarea părului până după naştere. 

Cassian îşi trecu o mână prin păr. 

— Înţeleg. Dar, Rhys - totul va fi bine. Nu este 
atât de rău. 

Rhys mâărâi. 

— Este rău. Din atâtea motive nenorocite, este 
al naibii de rău. 

Rhys era pe cale să îşi piardă controlul, aşa 
cum îl văzuse Cassian când se întorsese de la 
curtea Amaranthei. 

— Respiră, spuse calm Cassian. 

Ochii lui Rhys clocotiră, stelele din «i 
stingându-se. 

— Du-te naibii! 

— Respiră, Rhysand! Cassian gesticulă spre 
fereastra din spatele lui, spre peluza care se înclina 
spre râu. Dacă vrei să îţi consumi energia prin 
luptă, sunt disponibil. 

Uşile biroului se deschiseră, iar Azriel intră. 
După expresia macabră de pe chipul lui, el ştia 
deja. 

Azriel se aşeză pe scaunul de lângă Cassian. 

— Spune-ne ce ai nevoie, Rhys. 

— N-am nevoie de nimic. Trebuie să nu cedez 
nervos, ca partenera mea să nu îşi dea seama de 
asta când vine acasă la prânz. Rhys miji ochii, iar 
puterea vui în cameră. Nimeni nu îi spune despre 
asta lui Feyre! Nimeni! 

— Madja nu a avertizat-o? întrebă Azriel. 

— Nu ferm. Doar a menţionat un risc sporit în 
timpul travaliului. Rhys râse strident. Un risc sporit. 

Cassian simţi un nod în stomac. 

— Ştiu că nu e momentul, dar mai trebuie să te 
gândeşti la ceva, Rhys, zise Azriel. 

Rhys îşi ridică din nou fruntea. 

Chipul lui Azriel era ca piatra. 

— Lui Feyre nu o să i se vadă burta încă alte 
câteva săptămâni, dar cineva o să observe destul 
de curând. Oamenii vor afla de sarcina ei. 

— Ştiu. 

— Eris o să afle. 

— El este doar un aliat. Suspectez că o să se 
concentreze mai mult la tatăl lui şi la găsirea 
soldaţilor dispăruţi, nu la asta. 

— Şi Tamlin o să afle, îi mai spuse Az. 

Mârâitul lui Rhys făcu luminile să pâlpâie. 

— ŞI? 

Cassian îi aruncă lui Azriel o privire încruntată, 
dar Az vorbi fără să se teamă sau să se ferească: 

— Trebuie să fim pregătiţi pentru orice. 

— De parcă mi-ar păsa acum de Tamlin! 

Faptul că Rhys nu înţelegea ce voia să spună 
Az îi arăta lui Cassian cât de supărat şi îngrozit era. 

Cassian încercă să imite tonul calm al lui Az. 

— Ar putea reacţiona prost. 

— Dacă trece graniţa asta, moare. 

— Nu mă îndoiesc de asta, spuse Cassian. Dar 
Tamlin deja abia rezistă. Tu şi Lucien aţi spus clar 
că abia şi-a revenit în ultimul an. Dacă află de 
sarcina lui Feyre, s-ar putea să aibă o altă cădere. 
Pentru că posibilitatea unui nou război nu poate fi 
ignorată şi Briallyn se ţine de prostii cu Koschei, 
avem nevoie de un aliat puternic. Avem nevoie de 
armata Regatului Primăverii. 

— Deci trebuie să ascundem sarcina de el? 

— Nu! Dar trebuie să îl chemăm pe Lucien, 
spuse Azriel, doar puţin mai ferm, ca şi când nu i-ar 
fi plăcut deloc asta. Trebuie să îi spunem noutăţile 
şi să îl postăm permanent în Regatul Primăverii, ca 
să controleze pierderile şi să fie spionul nostru. 

Liniştea se pogori. Ei îl lăsară pe Rhys să 
asimileze cuvintele. 

— Ideea de a-l cocoloşi pe Tamlin mă face să 
vreau să sparg fereastra aia, rosti Rhys, dar o 
spuse atât de cârtitor, încât Cassian aproape se 
pleoşti uşurat. 

Măcar pornirile violente se potoliseră. Doar 
puţin. 

— II contactez eu pe Lucien, se oferi Azriel. 

Frica încă zăbovea în ochii lui Rhys, aşadar 
Cassian ocoli biroul şi îl ridică pe Marele său Lord în 
picioare. Rhys îl lăsă. 

Cassian îşi puse un braţ pe umerii lui Rhys. 

— Să mergem să ne batem! 


Capitolul 31 


Nesta se aşeza la masă, stomacul chiorăindu-i 
de foame, când intră Cassian. 

Mai bine zis, când intră şchiopătând. 

Nu reuşi să nu suspine când văzu ochiul vânăt, 
buza spartă şi maxilarul tumefiat. 

— Ce s-a întâmplat? întrebă ea. 

Cassian ţopăi spre scaunul său, apoi se trânti 
pe acesta. 

— M-am antrenat cu Rhys. 


— Arăţi ca o bucată de carne bătută. 

— Ar trebui să îl vezi pe el, spuse, şi râse 
răguşit. 

— De ce v-aţi bătut aşa? 

Dacă avusese vreo legătură cu coşmarul ei... 

— Rhys trebuia să se descarce. Cassian oftă cu 
ochii la bolul cu pui fript şi supa de orez care 
apărură în faţa lui. In ciuda exteriorului calm pe 
care fratele meu îl prezintă lumii, are nevoie să se 
descarce din când în când. 

— Ideea ta de descărcare pare foarte diferită 
de a mea. 

El pufni, sorbind o lingură de supă. 

— Nu am făcut-o de amuzament, ci doar ca să 
mai scape de tensiune. 

— De ce este încordat? 

Ea ştia că nu trebuia să întrebe. 

Dar Cassian lăsă lingura, devenind serios. 

— Bebeluşul are aripi. 

Nesta fu nevoită să clipească de câteva ori ca 
să înţeleagă. 

— Cum de ştie deja? 

— Magia Madjei îi permite să vadă bebeluşul 
din pântec, să verifice că totul este bine. Acum e 
destul de mărişor încât ea să vadă că toate 
membrele sunt în ordine... şi că are aripi. 

Era incredibil cum putea funcţiona magia lor. 
Să poată vedea în pântec... 

Nesta nu reuşi să-şi împiedice vocea din minte 
să se întrebe ce putea face puterea ei, dacă o 
elibera. Şi nu reuşi să oprească groaza care îi 
răspunse. Ca şi când gândul la asta ar fi eliberat-o. 

— Deci Rhysand nu voia ca odrasla să aibă 
aripi? se forţă Nesta să întrebe. 

Cassian continuă să mănânce. 

— Nu e asta. Presupun că o să fie o bucurie 
pentru el, pentru mine şi Az, şi Feyre să îl învăţăm 
pe copil să zboare, să iubească vântul şi cerul la fel 
ca noi. Problema este naşterea. 

— Nu înţeleg. 

— Câţi illyrieni corciţi ai cunoscut? 

— Presupun că doar pe Rhys. 

— Asta pentru că sunt foarte rari. Dar mama 
lui Rhys era illyriană. lar femelele illyriene nu prea 
se căsătoresc şi nici nu se reproduc în afara 
comunităţilor lor. Masculii illyrieni o fac mai des, 
sau, cel puţin, se culcă cu cine apucă, dar arareori 
îşi văd progeniturile. 

— De ce? 

— Femelele illyriene au un pelvis format 
anume pentru naşterea copiilor cu aripi. Femelele 
Mari Spiriduşi, nu. lar când un bebeluş are aripi, se 
poate bloca în timpul travaliului. Chipul i se albise 
sub vânătăi. Majoritatea femelelor mor odată cu 
odraslele. Magia nu le este de ajutor; doar pelvisul 
poate fi rupt, ca să se lărgească pentru naştere. 
Ceea ce oricum ar putea ucide copilul. 

— Feyre o să moară? 

Cuvintele ei erau o şoaptă. Pentru o clipă, orice 
urmă de duşmănie, furie şi amărăciune dispăru, 
fiind înlocuite de panică. 

— Câteva supraviețuiesc. Cassian dădu să îşi 
scarpine faţa, dar se opri înainte să îşi apese 


vânătăile. Însă travaliul este atât de brutal, încât 

multe dintre ele ori aproape mor, ori trupul lor e 
atât de schimbat, încât nu mai pot avea copii. 

— Nici măcar cu o vindecătoare care să le 
întremeze? 

Inima îi bătu cu putere, atât de repede, încât 
lăsă tacâmurile din mâini. 

— Sincer, nu ştiu. Şi în trecut, încercările de a 
scoate chirurgical copilul din pântecul mamei au 
fost... El tremură. Nu a supravieţuit nicio mamă. 
Sângele Nestei deveni acid. Cassian îşi roti umerii. 
Deci nici măcar nu o să încercăm metoda asta. 
Totuşi, Madja o să fie prezentă tot timpul şi o să-şi 
dea toată silinţa să o ajute. Şi încă nu ştim cum o 
să afecteze naşterea magia lui Feyre. 

— Feyre este supărată? 

— Nu ştie tot. Dar toţi care am crescut aici ştim 
ce înseamnă ca o femelă Mare Spiriduş să aibă un 
copil cu aripi. 

Nesta îşi impuse să-şi calmeze teama ce o 
străbătea. 

— lar Rhys trebuia să scape de frică luptând. 

— Da! Şi de vinovăţie şi suferinţă. 

— Poate alt regat are o vindecătoare care ştie 
mai multe decât Madja. Poate unul cu oameni 
înaripaţi. Regatul Dimineţii îi are pe peregryni - 
poporul lui Drakon sunt seraphimi. Miryam nu are 
aripi şi totuşi a născut copilul lui Drakon. 

— Rhys se îndreaptă mâine spre insula lor. lar 
Mor întreabă discret la curţile Fae de pe continent. 
El îşi trecu o mână prin păr, pietrele Siphon 
reflectând lumina. Dacă este o cale să o salveze pe 


Feyre de la o condamnare la moarte, Rhys o s-o 

găsească. Nimic n-o să-i stea în cale ca să 
găsească o metodă să o cruţe. 

Se lăsă liniştea, iar povara din pieptul ei era 
aproape insuportabilă. Ştia fără îndoială că Rhys ar 
fi făcut asta. Marele Lord avea să meargă până la 
capătul lumii căutând o cale să o salveze pe Feyre. 

— O să încerc din nou divinaţia, spuse ea încet. 

Vânătaia de sub ochiul lui Cassian ieşi puternic 
în evidenţă la lumină când se încruntă în semn de 
avertisment. 

— După seara trecută... 

Ea îşi ridică  bărbia. Dacă bebeluşul 
supravieţuia... Nesta nu intenţiona să-i permită să 
se nască într-o lume aflată din nou în război. Dar 
nu spuse asta; nu putea fi atât de sinceră. 

— Trebuie să îmi recapăt puterea după 
încercarea de ieri. O s-o facem mâine seară. 

— Vreau ca Rhys şi Amren să fie aici. Şi Az. 

— Bine! 

Cassian se rezemă de spătar. Privirea lui 
serioasă, combinată cu buza spartă şi ochiul vânăt, 
era aproape comică. 

— De ce nu m-ai căutat? întrebă după aproape 
o clipă. 

Nesta îşi dădu seama la ce se referea doar 
după tonul vocii lui. 

Putea juca acest joc al distragerii. El nu ştia cât 
de bine învățase ea să îl joace. Aşadar, şi Nesta 
vorbi în şoaptă. 

— De ce nu m-ai căutat tu? 

— Mă iau după indiciile de la tine. Nu mi-ai 
părut interesată de mine după... El dădu din cap 

spre masa dintre ei, spre podeaua unde 
îngenunchease între picioarele lui. Nu te-am rănit, 
nu-i aşa? 

Nesta râse răguşită. 

— Nu, nu m-ai rănit. Se întinse peste masă, 
trecându-şi un deget peste braţul lui înainte să îi 
întâlnească privirea. Mi-a plăcut când mi-ai tras-o 
în gură, Cassian. 

Ochii lui se întristară. Ea se ridică, iar el 
rămase complet nemişcat când Nesta ocoli masa şi 
se opri lângă scaunul lui. 

— Vrei să mi-o tragi pe masa asta? întrebă 
încet, mângâind suprafaţa netedă. El tremură, ca şi 
când şi-ar fi imaginat acea atingere pe pielea lui. 

— Da, îi răspunse gutural. Pe masa asta, pe 
scaun, pe toate suprafeţele din Casă. 

— Nu cred că ar aprecia Casa un 
comportament atât de murdar. Chiar dacă este şi o 
cititoare de romane de dragoste. 

— Eu... Ce? 

Respirația lui devenise sacadată. 

Se aplecă să îl sărute pe gura rănită. Nu era un 
gest tandru. Nu era nici măcar unul gingaş. Era o 
provocare şi o tachinare răutăcioasă, ca să uite de 
frică şi suferinţă şi să se culce cu ea. 

— Nu mă interesează să mă culc cu un mascul 
care arată ca şi când s-ar fi bătut într-o tavernă, îi 
şopti pe buze. 

— Putem reduce lumina. 

Nesta chicoti. Dorinţa îi înceţoşase ochii, iar ea 
ştia că, dacă şi-ar fi coborât privirea, ar fi văzut ce 

efect avusese asupra lui. Dar nu voia să-şi îngăduie 
acea tentaţie. 

El avea să fie recompensa ei, însă numai după 
ce i-ar fi reuşit divinaţia. 

Ea zâmbi. 

— Când ai să te vindeci şi ai să fii din nou 
frumos, spuse Nesta retrăgându-se, atunci am să 
te las să mi-o tragi oriunde vrei în Casa asta. 

Cassian strânse bine cotierele scaunului, ca şi 
când s-ar fi abținut să nu sară pe ea. Dar zâmbi 
feroce. 

— S-a făcut! 


Nimeni nu întrebă de ce se răzgândise Nesta 
când ea şi Cassian intrară în biroul casei de lângă 
râu, mai târziu în după-amiaza următoare, şi îi 
găsiră pe Rhys, Feyre, Azriel şi Amren aşteptând în 
faţa unei hărţi mari a ținuturilor spiriduşilor. Un bol 
cu pietre şi oase era lângă aceasta. 

Ei o fixară toţi cu privirea, o evaluară şi o 
judecară. Dar privirea ei se îndreptă spre Feyre, 
care stătea în partea cealaltă a camerei, cu mâna 
sprijinită pe pântecul uşor umflat. 

Nesta refuză să afişeze vreo emoție când dădu 
puţin din cap spre sora ei în semn de salut. Seuri 
când ochii lui Feyre se îmblânziră - urî emoția 
simțită când şi Feyre dădu din cap, schiţând un 
zâmbet. 

Nu suporta uşurarea şi fericirea din ochii lui 


Feyre, cauzate doar de recunoaşterea politicoasă a 

surorii ei. Incapabilă să îndure asta, Nesta se uită 
spre locul unde stătea Rhysand lângă Feyre. O 
privire în ochii lui şi Nesta permise minţii sale să se 
deschidă - doar puţin. 

„Nu am să-i spun nimic lui Feyre”, jură ea. 

Nu o făcuse din bunătate, ci ca să şteargă 
expresia precaută din ochii lui Rhys, înainte să se 
accentueze. Fără îndoială că el ori auzise, ori 
presupuse că îi spusese Cassian despre aripile 
bebeluşului. 

„Mulţumesc!”, fu absolut tot ce zise Rhys pe un 
ton precaut. 

Nesta nu întrebă despre vizita lui la Miryam şi 
Drakon - dacă aflase ceva măcar. Ea ajunse la 
masă, Cassian rămânând aproape. Dar uită de el 
când se întoarse spre Amren, care o privea cu 
dezgust. 

Cuvintele din urmă cu câteva luni, pe care 
Nesta încercase din greu să le uite, roiră din puţul 
întunecat al memoriei ei, fiecare dintre ele 
usturând-o. 

„Ai ajuns să duci o viaţă jalnică”. 

Nesta îşi cobori privirea de la Amren, 
concentrându-se la hartă. 

— Să terminăm repede cu asta. 

— Când ai încercat, în urmă cu două zile, ai 
simţit ceva? întrebă Azriel de lângă Amren. 

— Nimic. Degetele Nestei plutiră deasupra 
bolului cu obiecte. Mi s-a rotit mintea în cerc. 

— La ce te-ai gândit? întrebă Amren. 

La cât de mult se ura. La tatăl ei. La cât de 


mult se temea de Cazan. 

— La Tezaur, spuse Nesta. Şi la ce s-a 
întâmplat ultima dată când am făcut divinaţie. 

— Nu o să permitem să se întâmple ceva cu 
Elain, zise Feyre. Rhys a protejat-o în dimineaţa 
asta şi stăm cu ochii pe ea tot timpul. 

— Ochii pot fi orbiţi, spuse Nesta. 

— Nu cei pe care îi comand eu, rosti Azriel 
puţin ameninţător. 

Nesta îi întâlni privirea, ştiind că era singurul în 
afară de Feyre care îi putea înţelege cu adevărat 
ezitarea. Se dusese cu Feyre în mijlocul taberei 
Hybernului ca să o salveze pe Elain - cunoştea 
riscul. 

— Nu o să repetăm aceeaşi greşeală. 

Ea îl crezu. 

— Bine! 

Nesta luă pietrele şi oasele reci ca gheaţa pe 
degetele ei. 

Strângându-le puternic, închise ochii şi întinse 
braţul deasupra hărţii de pe masă. Nimeni nu 
vorbea, deşi greutatea privirilor lor o împovăra. 

Căldura lui Cassian se infiltră lângă ea, aripile 
lui foşnind aproape în spatele ei. 

Ea lăsă căldura şi foşnetul să o întărească. 

El venise să o salveze din coşmar şi-i rămăsese 
alături cât dormise. O păzise şi luptase pentru ea. 
Acum nu permitea ca ea să păţească nimic. 

Nimic. 

Nimic. 

Nimic. 

Ceea ce fusese o spirală nesfârşită de gânduri 


dispăru. Un gol se deschise în mintea ei. 

Nimic. 

Nimic. 

Nimic. 

Nesta intră în acel întuneric, ca şi când s-ar fi 
scufundat lent într-o baltă. 

Cassian îşi atinse braţul de al ei, iar ea lăsă şi 
acest gest să o întărească. Un colac de salvare 
aruncat. Îl apucă de mână cu cea liberă şi îşi 
împleti degetele cu ale lui. Permise atingerii să o 
stabilizeze când îşi lăsă mintea să se furişeze sub 
suprafaţa întunecată. 

lar apoi, nimic. 

Căzu lent. Plutind, ca o mică piatră ce se 
scufunda spre fundul bălții. 

„Masca, şopti ea, aruncându-şi mintea în 
eternitate. Unde este masca din Tezaurul 
Groazei?” 

Pluti în continuare în noaptea lichidă. 

„La început şi la sfârşit exista doar întunericul”. 
Prima dată auzise şi înţelesese acel adevăr în 
timpul luptei cu Cazanul. Şi îl înţelese din nou 
acum, când pluti în acelaşi loc ciudat, şi plin, şi gol, 
mereu rece. 

„Unde este Masca?”, întrebă ea vidul. 

Undeva în depărtare, ca o lumânare la o 
fereastră, simţi mâna lui Cassian strângând-o pe a 
ei. Asta era calea de întoarcere. Nimic nu o putea 
prinde, ţine, dacă avea acel drum spre casă. 

„Unde e Masca?” 

Preţ de câteva minute lungi, doar ticăitul 
ceasului cu pendul din colţ umplu biroul. 

Nesta rămase lângă Cassian, relaxându-şi 
acum degetele în mâna lui, cu cealaltă mână 
întinsă deasupra hărţii, oasele şi pietrele fiind 
înăuntru. 

Cassian făcu un schimb de priviri cu Feyre. El 
abia reuşise să se uite la ea când intrase, să vadă 
pântecul uşor rotunjit. Dar se forţă să zâmbească, 
părând relaxat şi arogant. 

Atunci trecu pe lângă el un vânt fantomatic, 
rece. | se ridică părul de pe ceafă. 

Amren scoase un mic şuierat. 

— Unde rătăceşte ea? 

Nesta rămase cu mâna deasupra hărţii. Dar 
degetele din mâna lui deveniseră reci ca gheaţa. 

Cassian îi strânse mâna, dorindu-şi să o 
încălzească. 

În partea cealaltă a mesei, respiraţia lui Azriel 
scoase aburi. Rhys se apropie de Fevre, 
poziţionându-se ca să intercepteze orice 
ameninţare neaşteptată. 

— Asta nu s-a întâmplat în timpul războiului cu 
Hybernul, şopti Azriel. 

Înainte ca vreunul dintre ei să poată răspunde, 
Nesta mişcă pleoapele - ca şi când ar fi văzut ceva. 
Ridică din sprâncene, doar puţin. Strânse degetele 
pe pietre şi oase. Aerul deveni şi mai rece. 

— Dacă vezi Masca, fato, înseamnă că acum ar 
fi un moment bun să renunţi! îi ordonă Amren, pe 
un ton precaut. 

Nesta rămase cu mâna strânsă. Dar ochii ei 
încă se mişcau rapid în spatele pleoapelor, 
căutând. 

— Nesta! ordonă Feyre. Deschide pumnul! 
Feyre intrase în mintea Nestei ultima dată - o 
scosese din starea în care intrase, mulţumită 
puterii daemati pe care o moştenise de la Rhys. 
Feyre înjură încet. Nu şi-a coborât niciodată 
scuturile. Scuturile ei sunt... 

— O fortăreață din fier masiv, şopti Rhys, 
privind-o pe Nesta. 

— Nu pot intra, şopti Feyre. Tu poţi? 

— Mintea ei este păzită de ceva ce nu poate fi 
străpuns de nicio magie a spiriduşilor, spuse 
Amren. Esenţa Cazanului. 

Dar Nesta nu dădea semne că i-ar fi fost frică, 
nu emana niciun miros. 

— Acordă-i timp, şopti Cassian. 

Pe toţi zeii, era frig. Pleoapele Nestei se 
mişcară din nou. 

— Nu-mi place situaţia, spuse Feyre. Oriunde 
ar fi, pare periculos. Temperatura continuă să 


scadă. Nesta strânse mâna - puternic. Un 
avertisment. 
— Scoate-o afară, Rhys! îi ordonă Cassian. 


Scoate-o acum! 

— Nu pot, spuse el încet, puterea lui fiind o 
mantie de stele şi întuneric în jurul său. Eu... uşile 
minţii ei erau deschise alaltăseară. Acum sunt 
închise. 

— Nu vrea să fie văzută. Sau să fim noi văzuţi, 
rosti Feyre, cu chipul crispat. S-a izolat, dar s-a şi 
încuiat înăuntru. 

Cassian simţi un uriaş gol în stomac. 

— Nesta, îi spuse el la ureche. Nesta, deschide 
pumnul şi întoarce-te! 

Respirația ei se intensifică. Frigul se înteţi. 

— Nesta! strigă el... 

lar frigul încetă. Nu dispăru, ci mai degrabă... 
se opri. Nesta deschise ochii. 

Focul argintiu ardea în ei. In privirea sa nu era 
nimic Fae. 

Rhys o împinse pe Feyre în spatele lui, dar ea 
reveni lângă el. Însă Nesta continuă să strângă 
mâna lui Cassian. O strânse şi el, lăsându-şi 
pietrele Siphon să trimită puţină putere în pielea 
ei. 

Ea întoarse capul atât de lent, că parcă ar fi 
fost mişcarea unei marionete, şi îi întâlni privirea. 

Moartea îl privi. 

Dar Moartea mersese lângă el în fiecare zi. 
Aşadar, Cassian îşi trecu degetul mare peste palma 
ei şi spuse: 

— Bună, Nes! 

Nesta clipi, iar el îşi lăsă pietrele Siphon să o 
muşte din nou cu puterea lui. Focul pâlpăi. 

Cassian dădu din cap spre hartă. 

— Aruncă pietrele şi oasele! 

Nu îi permise să îi simtă frica. Aici era fiinţa 
despre care şoptise Cioplitorul de Oase, solemn şi 
temut. 

Ochii ei se aprinseră. Nimeni nu îndrăzni să 
respire. 

— Dă drumul pietrelor şi oaselor, iar apoi ne 
putem juca, spuse Cassian, lăsând-o să îi simtă 
căldura şi nevoia, forţându-se să îşi amintească 
acel sărut cu care îl tachinase la cină şi 
promisiunea de a-l lăsa să i-o tragă oriunde voia în 
Casă; felul în care îl afectase şi cât de mult o 
dorise. Lăsă totul să i se vadă în privire, lăsă 
mirosul excitării lui să o învăluie. 

Toată lumea se încordă când el se aplecă şi o 
sărută. 

Buzele Nestei erau două bucăţi de gheaţă. 

Dar lăsă răceala să îi irite buzele şi îşi atinse 
gura de a ei. Îi muşcă buza inferioară până ce o 
simţi cedând puţin. Işi băgă limba în acea 
deschizătură şi văzu că gura ei, de obicei caldă şi 
moale, era acoperită de brumă. 

Nesta nu îl sărută, dar nici nu îl respinse. 
Aşadar, Cassian îşi trimise căldura în ea, lipindu-şi 
gurile, sprijinindu-şi mâna liberă de şoldul ei în 
timp ce pietrele lui Siphon îi muşcară din nou 
mâna. 

Gura i se deschise mai mult, iar el îşi trecu 
limba peste fiecare centimetru - peste dinţii 
îngheţaţi, peste cerul gurii, încălzind-o, îmblânzind- 
o şi eliberând-o. 

Limba ei se ridică să o întâmpine pe a lui cu o 
singură mişcare care sparse gheaţa din gură. 

El o sărută pe gură, trăgând-o la piept, şi o 
gustă aşa cum dorise să o facă în urmă cu două 


seri, profund şi complet şi revendicativ. Limba ei o 

atinse din nou pe a lui, apoi corpul i se încălzi, iar 
Cassian se retrase suficient cât să-i şoptească pe 
buze: 

— Dă-le drumul, Nesta. 

Îşi lipi din nou gura de a ei, provocând-o să 
dezlănţuie acel foc rece asupra lui. 

Ceva bocăni şi zăngăni lângă ei. 

lar când cealaltă mână a Nestei îl apucă de 
umăr, degetele eliberând acum pietrele şi oasele, 
când ea îşi arcui gâtul, oferindu-i-l, el aproape că 
tremură de uşurare. 

Nesta întrerupse prima sărutul, ca şi când şi-ar 
fi revenit în trup şi şi-ar fi amintit cine o săruta, 
unde erau şi cine privea. 

Cassian deschise ochii ca să o găsească atât 
de aproape, încât respirau acelaşi aer. O respiraţie 
normală, fără aburi. Ochii ei îşi recăpătaseră 
nuanţa gri-albastră pe care o cunoştea atât de 
bine. Surprinderea, uluirea şi un strop de frică îi 
luminară chipul. Ca şi când nu l-ar mai fi văzut 
niciodată. 

— Interesant! observă Amren, iar el văzu 
femela studiind harta. 

Feyre rămase totuşi cu gura căscată, Rhys 
ţinând-o strâns de mână. Precauţia se văzu pe 
chipul lui Rhys. Şi pe a lui Azriel. 

„Ce naiba ai făcut ca să o scoţi de acolo?” 
întrebă Rhys. 

Cassian nu prea ştia. 

„Singurul lucru care mi-a trecut prin cap”. 

„Ai încălzit toată camera”. 


„Nu am vrut să o fac”. 

Nesta se retrase - nu brutal, ci cu destulă 
intenţie, astfel încât Cassian să se uite spre locul 
unde ea şi Amren se concentrau la hartă. 

— Mlaştina din Oorid? Feyre se încruntă la locul 
din Mijloc. Masca este într-o mlaştină? 

— Oorid era cândva un loc sacru, spuse Amren. 
Războinicii erau îngropaţi în apele ei negre ca 
noaptea. Dar s-a transformat într-un loc întunecat - 
nu te uita aşa la mine, Rhysand, ştii ce vreau să 
spun - cu mult timp în urmă. S-a umplut cu atâta 
răutate, încât nimeni nu se aventurează acolo şi 
doar cei mai răi spiriduşi sunt atraşi spre ea. Se 
spune că apa de acolo curge spre Poalele Muntelui, 
iar fiinţele care sălăşluiesc în mlaştină folosesc de 
mult canalele subterane ca să călătorească prin 
Mijloc, chiar în munţii regatelor înconjurătoare. 

Feyre se încruntă. 

— Totuşi, nu poate fi totul mai precis? Avem o 
hartă detaliată a Mijlocului? îl întrebă ea pe Rhys. 

Rhys scutură din cap. 

— Este interzis să cartografiezi Mijlocul, în 
afară de câteva repere vagi. El arătă spre muntele 
sacru din centru, unde fusese ţinut prizonier 
aproape cincizeci de ani. Muntele, pădurea, 
mlaştina... Toate pot fi văzute de pe uscat şi din 
aer. Dar secretele lui, acelea descoperite mergând 
pe jos -, sunt interzise. 

Feyre rămase încruntată. 

— De cine? 

— Un consiliu antic de Mari Lorzi. Mijlocul este 
un spaţiu unde încă locuieşte, prosperă şi se 
alimentează magia sălbatică. O respectăm ca pe o 

entitate şi nu vrem să îi provocăm mânia 
dezvăluindu-i misterele. 

Feyre se întoarse spre Nesta, care se uita în 
gol spre locul unde căzuseră pietrele şi oasele într- 
o grămăjoară ordonată deasupra mlaştinii. 

— Mijlocul e locul unde trăia [esătoarea din 
Pădure, spuse Feyre cu vocea încordată. Dacă 
mergi în mlaştină, trebuie să fii înarmat. 

— O să fim amândoi înarmaţi, spuse Cassian. 
Până în dinţi. 

Când Nesta nu răspunse, se uitară cu toţii la 
ea. Niciunul dintre ei nu îndrăzni să întrebe despre 
acea putere, despre fiinţa care se uitase la el. Cea 
pe care o alungase cu sărutul. El încă putea simţi 
gheaţa de pe limbă şi putea mirosi parfumul 
asemănător cu al ei, şi totuşi complet diferit. 

— O să mergem mâine, spuse Nesta. 

Feyre tresări: 

— Ai nevoie de timp ca să pregăteşti... 

— Mergem mâine, repetă Nesta. 

Cassian înţelese tot ce nu voia să spună ea. 
Voia să meargă a doua zi ca să nu aibă şansa să se 
răzgândească. Şi ca să afle mai multe despre 
pericolul pe care urma să îl înfrunte. 

El o atinse cu degetele pe spate, savurându-i 
căldura după toată acea răceală. 

— Plecăm după micul dejun. 


Capitolul 32 

— Ar trebui să merg cu tine, îi spuse Rhys lui 
Cassian când se adunară pe holul casei de lângă 
râu în dimineaţa următoare. 

— Eu ar trebui să merg cu tine, replică Feyre, 
rezemându-se de balustrada scării, încruntându-se 
la partenerul ei şi la Cassian. 

Nesta îi privi în linişte, greutatea armelor pe 
care le purta fiind ca nişte mâini fantomatice care-i 
apăsau pe spate, coapse şi şolduri. 

— Încă este la fel de probabil să te răneşti 
singură, de vreme ce eşti o adversară, spusese 
Cassian când îşi lăsase armele pe masă în 
dimineaţa asta, dar este mai bine decât să intri în 
Oorid neînarmată. 

Ea alesese un pumnal, iar el zâmbise. 

— Vârful intră în inamic. 

Nesta se uitase urât la el, dar îi permisese să o 
ajute la curelele şi la cataramele diverselor teci, 
concentrându-se la mâinile lui puternice care îi 
atingeau pielea şi nu la ce trebuia să facă. 

— Ar trebui să mergem amândoi cu voi, 
rectifică Rhys. Dar, cel puţin, Azriel o să fie acolo. 

— Mulţumesc pentru încredere! spuse Cassian 
ironic, şi o sărută pe Feyre pe obraz. Probabil Rhys 
îi coborâse scutul - pentru o clipă. 

— Voi doi nici măcar nu sunteţi părinţi, şi 
dădăceala ta a ajuns la un nivel insuportabil. 

— „Dădăceala?” 

Feyre se înecă râzând. 

— Este un cuvânt, spuse Cassian atât de 
nonşalant, încât Nesta se întrebă dacă el înţelegea 


pericolul pe care urmau să îl înfrunte. 

Nesta îşi îndreptă privirea spre Azriel, care 
ridică subtil din umeri confirmând. Da, erau pe cale 
să se aventureze într-o mlaştină veche şi mortală. 
Nu, Cassian nu părea la fel de tulburat ca ei doi. 

Nesta se încruntă, iar Az îi schiţă un zâmbet. Ei 
puteau fi aliaţi, părea să spună acel zâmbet. 
Împotriva nebuniei lui Cassian. Ea se trezi 
răspunzându-i lui Azriel cu un zâmbet discret. 

Rhys oftă cu ochii spre tavan. 

— Mergem? 

Nesta îşi ridică privirea spre scările din spatele 
lui Feyre. Elain alesese iarăşi să rămână în camera 
ei când Nesta era prezentă, ceea ce era în regulă. 
Era perfect în regulă. Elain putea alege ce să facă. 
Şi alesese să o ignore pe Nesta. Chiar dacă o 
accepta pe deplin pe Feyre şi lumea ei. Nestei i se 
strânse inima, dar refuză să se gândească la asta 
sau să o recunoască. Elain era ca un câine, loial 
oricărui stăpân care o hrănea şi îi oferea confort. 

Nesta îşi mută atenţia de la scări, reproşându- 
şi că se uitase măcar în direcţia lor. 

— Nu-mi place asta, spuse Feyre fără să 
gândească, apropiindu-se de ea. Nu te-ai antrenat 
suficient. 

Cassian zâmbi. 

— Are doi războinici illyrieni care o păzesc. Ce 
ar putea merge prost? 

— Nu răspunde, îi spuse sec Rhys partenerei 
ei. El întâlni privirea Nestei. Stelele apărură şi 
dispărură în ochii lui. Dacă nu vrei să mergi... 

— Aveţi nevoie de mine, spuse Nesta, ridicând 
bărbia. Mlaştina este destul de mare şi nu aţi putea 
găsi Masca fără... darurile mele. 

Nu ştia cum avea să găsească ea Masca în 
Oorid, dar puteau cel puţin să înceapă astăzi 
explorarea zonei. Sau aşa spusese Cassian în acea 
dimineaţă. 

Feyre păru înclinată să obiecteze, dar Azriel 
întinse mâinile cu cicatrice spre Cassian şi Nesta. 
Feyre înaintă din nou. 

— Mijlocul este ceva complet diferit, Nesta. Să 
nu-ţi cobori nicio clipă garda! 

Nesta dădu din cap, fără să se deranjeze să 
spună că funcţiona după acel principiu de mult 
timp. 

Azriel nu le dădu şansa să mai spună ceva 
înainte ca umbrele şoptitoare să îi învăluie. Nesta 
nu se putu abţine să nu se ţină de Azriel, gândind 
în sinea ei că, dacă îi dădea drumul, s-ar fi 
rostogolit prin spaţiul dintre lumi şi s-ar fi pierdut 
pentru totdeauna. 

Dar lumina gri şi apoasă o întâmpină. Şi aerul - 
aerul era greu, plin de apă lent curgătoare, 
mucegai şi pământ argilos. Nu sufla niciun vânt în 
jurul lor. 

Cassian fluieră. 

— Uită-te la văgăuna asta! 

Lăsând mâna lui Azriel, Nesta se uită. 

Oorid se întindea în faţa lor. Nu mai văzuse 
niciodată un loc atât de mort. Un loc care făcea 
partea încă umană din ea să dea înapoi, şoptindu-i 
că era greşit să se afle aici. 

Azriel se crispă. Îmblânzitorul umbrelor din 
Regatul Nopţii se crispă când simţi aerul apăsător 
al Ooridului, mirosul şi liniştea. 

Toţi trei studiară pustiul. 

Nici măcar apa Cazanului nu fusese atât de 
neagră cum era apa de aici, ca şi când ar fi fost 
făcută din cerneală. In apa puţin adâncă de la doar 
câţiva metri distanţă, unde întâlnea iarba, niciun fir 
de iarbă nu se vedea. 

Copaci uscați, gri de cât erau de bătrâni şi 
bătuţi de vreme, ieşeau ca suliţele rupte a o mie 
de soldaţi, unii acoperiţi cu perdele de muşchi. 
Nicio frunză nu era pe crengile lor. Majoritatea 
ramurilor fuseseră rupte, lăsând sulițe zimţate 
întinzându-se din trunchiuri. 

— Nicio insectă, observă Azriel. Nicio pasăre. 

Nesta se forţă să asculte. li răspunse doar 
liniştea, lipsită chiar şi de şuieratul vântului. 

— Cine şi-ar îngropa morții aici? 

— Nu îi îngropau în pământ, spuse Cassian, 
vocea lui fiind ciudat de înăbuşită, ca şi când aerul 
greu ar fi absorbit orice ecou. Apele astea erau 
mormintele. 

— Aş prefera să fiu arsă şi aruncată în vânt 
decât să fiu lăsată aici, zise Nesta. 

— Am reţinut, spuse Cassian. 

— Este un loc malefic, şopti Azriel. 

Frica străluci în ochii căprui ai îmblânzitorului 
umbrelor. 

Nestei i se ridică părul pe braţe. 

— Ce fel de creatură locuieşte aici? 

— Acum mă întrebi asta? spuse Cassian 
ridicând din sprâncene. 

El şi Azriel purtau armuri mai groase, invocate 
prin atingerea pietrelor Siphon de pe dosul 
mâinilor lor. 

— M-am temut să întreb, recunoscu Nesta. Nu 
voiam să îmi pierd curajul. 

Cassian deschise gura, dar Azriel spuse: 

— Fiinţe care vânează în apă şi devorează 
carne. 

— Nimeni nu a văzut un kelpie de mult timp, 
răspunse Cassian. 

— Asta nu înseamnă că au dispărut. 

— Ce e un kelpie? întrebă Nesta, inima 
bătându-i cu putere la încordarea de pe chipurile 
lor. 

— O creatură antică - unul dintre primii 
monştri adevăraţi ai spiriduşilor, spuse Cassian. 
Oamenii le spuneau altfel: cai de apă, nixie. Erau 
fiinţe metamorfice care locuiau în lacuri şi râuri şi 
ademeneau oameni neştiutori în braţele lor. lar 
după ce îi atrăgeau, îi mâncau. Doar intestinele 
ajungeau pe mal. 

Nesta se uită spre suprafaţa neagră a mlaştinii. 

— ŞI locuiesc aici? 

— Au dispărut cu sute de ani înainte de a te 
naşte, spuse Cassian ferm. Sunt un mit şoptit în 
jurul focului şi un avertisment pentru copii, ca să 
nu se joace în apropierea apei. Dar nimeni nu ştie 
unde au dispărut. Majoritatea au fost vânaţi, dar 
supraviețuitorii... El recunoscu dând din cap spre 
Azriel: este posibil să fi fugit spre Mijloc. Singurul 

loc care îi putea proteja. Nesta se strâmbă. Cassian 
îi zâmbi din nou fără să se amuze. Doar să nu fugi 
după un cal frumos sau un tânăr cu chip drăguţ, şi 
ai să fii în regulă. 

— Şi nu intra în apă, adăugă Azriel serios. 

— Dar dacă Masca este în apă? Ea gesticulă 
spre mlaştina mare. 

Ei hotărâseră că aveau să o traverseze în zbor 
şi să o lase să simtă ce era aici. 

— Atunci eu şi Az o să tragem la sorţi, ca nişte 
războinici duri ce suntem, şi o să intre cel care 
pierde. 

Azriel îşi dădu ochii peste cap, dar chicoti. Lui 
Cassian i se văzu în sfârşit zâmbetul în privire când 
îşi deschise braţele. 

— Frumuseţea Ooridului aşteaptă, domniţă! 


* 


Cassian fusese în câteva locuri îngrozitoare în 
cele cinci secole de existenţă. 
= Mlaştina din Oorid era de departe cel mai rău. 
Insăşi esenţa sa vorbea despre moarte şi 
descompunere. 

Aerul greu înăbuşea până şi sunetul aripilor lor, 
ca şi când Ooridul nu ar fi suportat niciun sunet 
care să îi deranjeze somnul antic. 

Nesta se ţinu de el cât zbură, cu Az alături, iar 
Cassian se uită la pădurea moartă ce se întindea 
dedesubt, la apa neagră care o inundase ca o 
oglindă de obsidian. Era atât de nemişcată, încât 


vedea perfect reflexia lor. 

Cu vântul care-i flutura părul împletit, Nesta 
spuse: 

— Nu ştiu ce caut. 

— Fii atentă şi vezi dacă străluceşte ceva. 

Cassian începu să facă un cerc larg spre vest. 
Aerul părea să îi apese aripile, ca şi când le-ar fi 
aruncat spre pământ. 

Dar ar fi fost ultima opţiune să intre în apa 
neagră. 

Insule de iarbă împestriţau întinderea, unele 
atât de pline de mărăcini, încât el nu reuşi să 
găsească un loc sigur de aterizare. Tufele de spini 
erau o parodie a ceea ce ar fi fost - ca şi când în 
Oorid ar fi crescut vreodată trandafiri. Nu răsărea 
nicio floare. 

— Este insuportabil. 

Nesta tremură. 

— Rămânem doar cât poţi suporta, spuse 
Cassian, iar dacă nu găsim nimic, revenim mâine şi 
continuăm. 

El avea două săbii, patru cuțite, un arc illyrian 
şi o tolbă cu săgeți, plus toate cele şapte pietre 
Siphon. Totuşi, nu reuşea să alunge senzaţia că 
zbura în pielea goală. 

— Ce mai locuieşte aici, în afară de kelpie? 

— Unii spun că vrăjitoarele, şopti el. Nu umane, 
adăugă când ea ridică o sprânceană. Cele care 
cândva au fost altceva, apoi setea lor pentru magie 
şi putere le-a transformat în creaturi rele, alungate 
aici de diverşi Mari Lorzi. 

— Nu par prea rele. 

— Beau sânge tânăr ca să umple răceala 
lăsată în ele de magie. 

Nesta tresări. Cassian continuă în timp ce ea 
scrută mlaştina: 

— Există cântăreţele luminii: fiinţe eterice şi 
minunate care încearcă să te ademenească 
arătând ca prietenii pe care i-ai pierdut. Doar când 
eşti în braţele lor le vezi adevăratul chip şi nu sunt 
deloc frumoase. Grozăvia este ultimul lucru pe 
care îl vezi înainte să te înece în mlaştină. Dar ele 
ucid ca să se distreze, nu ca să se hrănească. 

— Şi toate creaturile astea îngrozitoare sunt 
pur şi simplu /ăsate aici, nesupravegheate? 

— Mijlocul nu se află sub jurisdicţia niciunui 
Mare Lord. Demult a fost un loc în care erau aduşi 
toţi cei nedoriți. 

— Nu o închisoare? 

— Crimele lor sunt naturale. Un kelpie este 
conceput să ademenească şi să ucidă, exact cum 
un lup este conceput să îşi vâneze prada. Mijlocul îi 
ţine separați de noi, fără să îi pedepsim pentru ce 
sunt făcuţi să fie. 

— Dar nimeni nu vine ca să scape lumea de ei? 

— Mijlocul este plin de magie primitivă. Are 
propriile reguli şi legi. Dacă vânezi kelpie şi 
cântărețe ale luminii fără să fi fost provocat, te-ai 
putea trezi prins aici. 

Ea tremură. 

— Cum să fi ajuns Masca în mlaştină? 

— Nu ştiu. El dădu din cap spre pământ. Simţi 
ceva? 

— Nu! Nimic. 

Cassian aruncă o privire peste umăr spre Az 
înainte să intre într-un nor de ceaţă care plutea 
deasupra părţii nordice a mlaştinii. Era atât de 
densă, încât Cassian se ridică mai mult, nedorindu- 
şi să fie împuns de copacii înalţi. Ceaţa era destul 
de rece încât să îşi treacă degetele îngheţate peste 
aripile şi faţa lui. 

Nesta tresări, apoi şopti: 

— Cassian! 

El ieşi din ceaţă, înclinându-se spre stânga. 

— Ai simţit ceva? 

— Nu ştiu ce am simţit. Ea înghiţi în sec. Este 
ceva acolo. 

Masculul se uită din nou peste umăr ca să îi 
facă semn lui Azriel. 

Dar Az nu era acolo. 


Capitolul 33 


— Azriel! 

Strigătul lui Cassian nici măcar nu avu ecou. 

Ţinându-se de gâtul lui, Nesta scrută ceața. 
Cassian rămase departe de ea, bătând din aripi pe 
loc în timp ce îşi căuta fratele. 

— Ţine-te bine, şopti el înainte să înceapă să 
se deplaseze rapid, folosind inerția ca să intre în 
ceaţă. 

Dedesubt strălucea o lumină albastră. Pietrele 
Siphon ale lui Azriel. 

— La naiba! spuse Cassian şi zbură mai jos. 

Copacii se ridicară ascuţiţi ca nişte săbii, iar el 
îi ocoli, cu aripile la doi centimetri de ţepii tăioşi. 

Inima Nestei bătu cu putere, dar nu voia să închidă 
ochii la moartea dimprejur, când Cassian cobori 
sub perdeaua de ceaţă şi văzură ce înfrunta Azriel. 

Cassian coti atât de repede, încât Nesta abia 
avu timp să îşi adune puterile, apoi el zbură în 
direcţia opusă, prin ceaţă. 

— Unde pleci? întrebă ea. Sunt douăzeci de 
soldaţi acolo! 

— Soldații Regatului Toamnei, o lămuri 
Cassian, bătând atât de puternic din aripi, încât 
vântul îi suflă în ochi. Nu ştiu ce naiba caută aici, 
sau dacă Eris ne-a trădat, dar unul dintre ei a tras 
o săgeată de frasin în aripa lui Azriel! 

— Atunci de ce ne îndepărtăm? 

— Pentru că nu aterizez cu tine în mijlocul lor. 

— Lasă-mă jos! strigă ea. Coboară-mă oriunde 
şi întoarce-te la el! Masculul nu o făcu, studiind 
mlaştina de dedesubt pentru locul potrivit. Ea lovi 
cu o mână pieptul lui musculos. Cassian! 

— Ştiu cât mă costă fiecare secundă, Nesta, 
spuse el încet. 

— Atunci coboară-mă într-un nenorocit de 
copac! zise, şi arătă spre unul pe care abia îl 
evitară. 

El reperă o zonă pe care o consideră destul de 
sigură: o bucată de teren uscat, cu iarbă, unde 
rămăşiţele unui copac se înălţau din ceaţă. O lăsă 
în copac, aşa cum sugerase ea, cocoţând-o pe cea 
mai înaltă şi solidă creangă. Aceasta scârțâi şi se 
legănă sub greutatea lor. 

— Rămâi aici! îi ordonă, şi aşteptă până ce ea 
apucă creanga şi se ţinu ca un copil care se 

căţărase prea sus. Revin curând! Nu cobori! 
Indiferent ce ai putea vedea sau auzi. 

— Pleacă! 

Ea ştia că era complet inutilă într-o luptă. N-ar 
fi făcut decât să-l distragă. 

— Fii atentă! o avertiză, ca şi când nu el ar fi 
fost cel care urma să înfrunte pericolul, apoi 
dispăru. 

Nesta se ţinea de creanga copacului atât de 
strâns, încât îi tremura tot corpul, liniştea mlaştinei 
învăluind-o ca o pătură de plumb. 

Ooridul devoră bătăile rapide ale aripilor lui 
Cassian în câteva secunde, deci ea nici măcar nu îl 
auzi când dispăru în ceaţă. 


Cassian se îndreptă spre locul în care simţurile 
îi spuneau că Az încă lupta. Cu siguranţă vederea 
nu îl ajuta - ceața părea mai densă acum. 

Cei din Regatul Toamnei erau aici. Erau aceştia 
soldaţii dispăruţi ai lui Eris, sau el îl păcălise? 
Aflase cumva Beron de planurile lor? 

El zbură cât de repede putu, rugându-se ca Az 
să îi fi ţinut la distanţă, în ciuda săgeţii de frasin 
din aripă. Limitarea puterii lui Az de către săgeata 
de frasin era singurul motiv pentru care soldaţii nu 
erau încă morţi - motivul pentru care pietrele 
Siphon ale lui Azriel pâlpâiseră şi nu erau un zid de 
foc în jurul soldaţilor care erau mult mai puţin 
pregătiţi. 

Cassian se calmă, trezindu-şi fiecare dintre 
pietrele Siphon. Îşi trimise puterea în ele, iar 
acestea o reflectară, confirmând că erau pregătite, 
că el era gata să înceapă măcelul. 

Pietrele albastre Siphon ale lui Azriel străluciră 
în faţă, o pată de culoarea cobaltului în ceaţă, iar 
Cassian se înălţă mai mult în aer, până ce acel 
albastru fu o pâlpâire sub el. 

Încetă să mai bată din aripi astfel încât 
războinicii să nu audă niciun zgomot. 

Apoi îşi întinse tăcut aripile şi plonjă. Ceaţa îl 
răci, aerul greu îl lovi în faţă, dar el scoase în 
linişte o sabie şi un cuţit de la coapsă. 

Sângele ţâşni când masculii ţipară, puterea 
ricoşând din roşul pietrelor Siphon ale lui Cassian. 
Az se luptă cu şase soldaţi deodată, aripa stângă 
fiind moale şi însângerată, pietrele lui Siphon 
strălucind. Săgeata de frasin făcuse puterea lui Az 
aproape inutilă. Dar pietrele Siphon străluciseră ca 
un semnal pentru Cassian. 

Vederea aripii rănite a lui Az îi agită mintea. 

Cassian ucise şi tot ucise, şi nu se opri. 


* 


Prea mult timp. 

Cassian şi Azriel lipseau de prea mult timp. 

Membrele Nestei începeau să înţepenească din 
cauza efortului de a se ţine ca un pui de urs de 
copac. Ştia că avea câteva minute până când 
trupul ar fi protestat şi ar fi cedat. 

Nu era niciun sunet, niciun licăr de lumină. 
Doar mlaştina liniştită, ceața şi copacul mort. 

Fiecare respiraţie îi reflecta gândurile. Fiecare 
respiraţie era absorbită de apăsarea Ooridului. 

ÎI văzuse pe Cassian înfruntând soldații 
Hybernului. Douăzeci de inşi din Regatul Toamnei 
ar fi trebuit să nu însemne nimic. Dar de ce erau 
aici? 

Picioarele îi tremurau atât de rău, încât 
aproape alunecă de pe creangă. Ştia că arăta 
jalnic, întinsă pe creangă, exact cum o lăsase 
Cassian, cu picioarele strânse în jurul ei, cu 
gleznele încrucişate şi degetele înfipte în lemnul 
uscat şi argintiu. 

Cu grijă, ea se ridică, braţele fiindu-i amorţite 
de la strânsoarea îndelungată. Picioarele tremurară 
şi ele de uşurare când le relaxă, lăsându-le să 
atârne în aer. Ea scrută direcţia în care plecase 
Cassian. Nimic. 

El mai intrase în luptă - îl văzuse grav rănit. 
Prima dată în Hybern, când încercase să se târască 
spre ea când intrase în Cazan. A doua oară 
împotriva armatei  Hybernului, când fusese 
spintecat, iar Azriel îi ţinuse intestinele cu mâinile 
goale. A treia oară, împotriva regelui Hybernului, 
când Nesta îi ceruse, îi ordonase să o folosească 
drept momeală, o diversiune ca să îl atragă pe 
rege departe de Feyre şi Cazan. 

După atâtea întâlniri cu moartea, era doar o 
chestiune de timp până ar fi păţit-o. 

Gura i se uscă. Azriel fusese lovit cu o săgeată 
de frasin. Dacă soldaţii îl răniseră la fel pe Cassian? 
Dacă aveau nevoie amândoi de ajutor? 

Ea nu putea face nimic împotriva a douăzeci de 
soldaţi - nici măcar împotriva unui soldat, dacă era 
sinceră - dar nu putea suporta să stea în copac ca 
o laşă. Fără să ştie dacă el trăia. lar ea avea 
magie. Nu ştia cum să o folosească, dar... avea cel 
puţin asta. Poate că i-ar fi fost de folos. 

Îşi spuse că era îngrijorată şi pentru Azriel. Îşi 
spuse că îi păsa de soarta îmblânzitorului umbrelor 
la fel de mult ca de a lui Cassian. Dar nu îşi putea 
imagina chipul mort al lui Cassian. 

Nesta nu îşi dădu ocazia să se răzgândească în 
timp ce se întinse pe creangă, cuprinzând-o în 
braţe când îşi cobori piciorul pe nevăzute, căutând 
ramura de dedesubt... 

Acolo. Piciorul găsi ceva, dar nu îşi lăsă toată 
greutatea pe el. Incă agăţându-se de creangă, 
înfigându-şi atât de tare unghiile în lemnul mort, 
încât îi intrară aşchii sub ele, cobori pe cea de 
dedesubt. Gâfâind, îngenunche din nou şi cobori 
iar piciorul, găsind o altă creangă. Dar era prea 
departe. Mormăind, ridică din nou piciorul şi puse 
cu grijă mâinile lângă genunchi, concentrându-se 
la echilibru, exact cum o învățase Cassian, 
analizând fiecare mişcare a corpului, a picioarelor 
şi respiraţia. 

Cu dureri în vârfurile degetelor de la aşchiile 
pătrunse în carnea sensibilă de sub unghii, îşi 
cobori picioarele până ce atinse creanga de 

mai subţire - mai instabilă. Trebuia să se întindă ca 
să nu cadă. 

Creangă după creangă, Nesta cobori până 
când cizmele i se afundară în pământul acoperit cu 
muşchi, iar copacul se înălţă ca un uriaş deasupra 
ei. 

Mlaştina se întindea peste tot, kilometri de apă 
neagră, copaci morţi şi iarbă. 

Trebui să meargă prin apă ca să ajungă la ei. 
Nesta se concentră la respiraţie - sau încercă să o 
facă. Fiecare inspiraţie rămase superficială, bruscă. 

Cassian putea fi rănit sau pe moarte. Să stea 
degeaba nu era o opţiune. 

Scrută malul de la un metru şi jumătate înainte 
pentru orice urmă de apă puţin adâncă prin care să 
meargă spre cea mai apropiată insulă cu muşchi, 
acoperită cu spini ascuţiţi, dar apa era atât de 
neagră, că era imposibil să stabilească dacă era 
puţin adâncă sau un puț fără fund. 

Nesta se concentră din nou la respiraţie. Ştia 
să înoate. Mama ei se asigurase de asta, 
mulţumită unei verişoare care se înecase în 
copilărie. „Ucisă de spiriduşi, spusese mama ei. Am 
văzut-o târâtă în râu”. 

Fusese un kelpie? Sau fricile mamei ei se 
transformaseră în ceva monstruos? 

Nesta se forţă să se apropie de marginea apei 
negre. 

„Fugi, şopti o voce. Fugi şi nu privi în urmă”. 

Vocea era feminină, blândă. lInţeleaptă şi 
calmă. 

„Fugi!” 

Ea nu reuşi. Dacă ar fi fost să fugă, ar fi făcut-o 
spre el, nu în direcţia opusă. 

Nesta se apropie de marginea apei, unde iarba 
dispărea în întuneric. 

Chipul i se reflectă din apa nemişcată. Palid şi 
cu ochii mari de groază. 

„Fugi!” 

Era vocea asta tot ce rămăsese din instinctele 
ei umane, sau ceva mai mult? Işi privi reflexia ca şi 
când aceasta i-ar fi spus ce să facă. 

Ceva foşni în spinii insulei, iar ea ridică fruntea, 
inima bătându-i cu putere când se uită după acel 
chip cunoscut de mascul şi după aripi. Dar nu era 
nici urmă de Cassian. Şi orice ar fi fost în 
mărăcini... Trebuia să se îndrepte spre altă insulă. 

Nesta îşi studie din nou reflexia. 

Şi văzu o pereche de ochi negri uitându-se la 
ea. 


Capitolul 34 


Nesta se îndepărtă atât de repede, încât căzu 
în fund, pământul acoperit cu muşchi amortizând 
impactul. Un chip ieşi din apa neagră, acolo unde 
îşi văzuse reflexia. 

Era mai alb decât osul şi era umanoid. Un chip 
de bărbat. Puțin câte puţin, centimetru cu 
centimetru, capul se ridică deasupra apei negre, 
părul negru plutind în apă în jurul creaturii, atât de 
mătăsos, încât ar fi putut fi la fel de bine suprafaţa 
apei. 

Ochii lui negri erau imenşi - fără ca partea albă 
să se vadă - şi pomeţii atât de ascuţiţi că ar fi 
putut tăia aerul. Nasul era îngust şi lung, ca o 
sabie, iar apa picura din vârful acestuia peste o 
gură... o gură... 

Era prea mare acea gură. Cu buze senzuale, 
dar prea groase. 

Apoi ieşiră din apă braţele lui. 

Cu mişcări rigide şi smucite, ele zvâcniră pe 
muşchi, albe şi subţiri, terminându-se cu degete la 
fel de lungi ca antebraţul ei. Degetele intrară în 
iarbă, dezvăluind patru articulaţii şi unghii ascuţite 
ca nişte pumnale. Ele trosniră şi pocniră când el le 
întinse şi le înfipse în iarbă, voind să apuce. 

Nesta rămase cu respiraţia tăiată, groaza vuind 
în mintea ei când se târî înapoi. 

El ieşi din apă, dezvăluind un torace osos, 
părul negru târându-se în urma lui ca o plasă. 

Ea se clătină din nou înapoi când bărbatul îşi 
nălţă lent capul. 

Acea gură prea mare se deschise. Două 
rânduri de dinţi cariaţi, zimţaţi ca cioburile de 
sticlă, îi umplură gura când zâmbi. 

Vezica ei se relaxă, poala devenind umedă şi 
caldă. 

El mirosi şi văzu asta, iar gura i se deschise 
mai mult, degetele zvâcnind când se ridică tot mai 
mult din apă. Şoldurile lui înguste şi goale... 

Se împinse în braţe în timp ce scoase un picior 
lung şi alb din întuneric. Incă unul. Apoi 
îngenunche în patru labe, zâmbind la ea. 


A 

Nesta nu se putea mişca. Nu putea decât să se 
holbeze la acel chip alb, la ochii negri ca 
întunecimea mlaştinei, la degetele prea lungi care 
zvâcneau şi la gura aceea, la dinţii de ţipar... 

Apoi el vorbi, şi nu într-o limbă pe care o 
recunoscu ea. Vocea lui era răguşită şi profundă, 
plină de o foame teribilă şi un amuzament crud. 

Vocea blândă feminină din mintea ei o rugă: 
„Fugi, fugi, fugi!” Îşi înclină capul, părul negru şi ud 
stropind la fiecare mişcare, plin de ceea ce păreau 
a fi alge din mlaştină. Ca şi când ar fi auzit şi el 
vocea femeii. Vorbi din nou, pe un ton mai 
insistent, şi parcă ar fi râcâit două pietre. 

Kelpie. Era un kelpie şi avea să o ucidă. 

„Fugi! strigă vocea. Fugi!” 

Picioarele Nestei deveniseră distante, amorţite. 
Nu îşi putea aminti cum să le folosească. 

Capul creaturii kelpie  zvâcni, degetele 
mişcându-se în iarbă. Zâmbetul i se lărgi din nou. 
Atât de mult, încât ea văzu o limbă lungă şi neagră 
zvârcolindu-se în gura lui, de parcă i-ar fi putut 
gusta deja carnea. 

Nesta nu îşi aminti cum să ţipe când el se 
întinse spre ea. 

Nu putu face nimic în timp ce degetele lungi se 
înfăşurară în jurul picioarelor ei, ghearele intrându- 
i în piele, şi o smuci spre el. 

Durerea o scoase pe Nesta din uluire şi se 
opuse apucând iarba cu degetele. Aceasta se 
rupse în smocuri, ca şi când nu ar fi avut deloc 
rădăcini. Ca şi când mlaştina nu ar fi făcut nimic să 
o ajute. 

Kelpie o târî când şerpui înapoi în apa rece. 
Şi o trase la fundul apei. 


* 


Cei doi soldați erau în genunchi. 

Armura lor uşoară din piele avea emblema lui 
Eris cu doi dulăi înghesuiți pe piept. Asta nu 
confirma nimic. Poate că fuseseră trimişi aici de 
Eris, de Beron sau de amândoi. Până când Azriel 
sau Rhys ar fi putut scoate nişte răspunsuri de la 
ei, Cassian nu avea de gând să piardă timpul cu 
teorii. Nu că soldații i-ar fi oferit vreo explicație. 

Chipurile lor erau inexpresive. Nu afişau nici 
urmă de frică, şi nici în mirosul lor nu se simțea 
nimic. 

Azriel gâfâi, aripa sângerând în locul din care 
scosese săgeata de frasin. Cassian, plin de sânge 
care nu era al lui, îi evaluă pe cei doi soldați 
supraviețuitori ai căror tovarăşi erau căzuți în jurul 
lor. Mulți în bucăți. 

— Leagă-i! îi spuse Cassian lui Azriel, care se 
vindecase deja suficient cât să invoce puterea 
pietrelor Siphon. Lumina albastră țâşni din fratele 
său, cuprinzând încheieturile mâinilor celor doi 
masculi, gleznele, gurile, apoi îi legă împreună. 

Cassian se ocupase de suficienţi asasini şi 
prizonieri încât să ştie că a ţine doi astfel de 
indivizi în viaţă i-ar fi permis să confirme 
informaţia, să îl folosească pe unul împotriva 
celuilalt. 

Soldaţii luptaseră violent cu sabia şi focul şi, 
totuşi, nu vorbiseră cu adversarii sau între ei. 
Aceştia doi păreau la fel de neatenţi şi de 
inexpresivi ca tovarăşii lor. 

— Ceva este în neregulă cu ei, şopti Azriel 
când cei doi soldaţi se uitară la ei cu răutate în 
ochi. 

Cu  răutate, dar nu recunoscând sau 
conştientizând că acum erau la mila Regatului 
Nopţii şi că în curând aveau să afle cum obținea 
acel regat răspunsurile de la inamicii săi. 

Cassian adulmecă. 

— Miros de parcă nu au mai făcut o baie de 
câteva săptămâni. 

Adulmecă şi Az, strâmbându-se. 

— Crezi că sunt soldaţii dispăruţi ai lui Eris? El 
a spus că se purtau ciudat înainte să dispară. Cu 
siguranţă aş considera comportamentul ăsta 
ciudat. 

— Nu ştiu. Cassian îşi şterse sângele de pe faţă 
cu dosul mâinii. Cred că o să aflăm destul de 
curând. Işi studie fratele din cap până în picioare. 
Eşti bine? 

— Da! Dar vocea lui Az era destul de încordată 
ca să indice că aripa îl durea ca naiba. Trebuie să 
plecăm de aici. Ar putea fi mai mulţi. 

Cassian înţepeni. El o lăsase pe Nesta în copac. 
Un copac înalt, dar... 

Zbură spre cer, fără să aştepte să vadă dacă 
Az îl putea urma înainte să bată din aripi spre acea 
întindere de pământ. Era mai bună decât o insulă, 


hotărâse el. Pe o insulă ar fi fost captivă. Dar 

bucata înverzită pe care o lăsase părea să fi fost 
cândva o pajişte, iar copacul era atât de înalt, încât 
doar un uriaş ar fi ajuns la ea. Sau altceva înaripat. 

Aerul se despărţi, iar Azriel apăru în spatele lui, 
instabil şi clătinându-se, dar zburând. Întunericul 
se ridică în urma lor, confirmarea că Az le impuse 
umbrelor să le ascundă prizonierii. 

Cassian o urmări pe Nesta după miros, înapoi 
spre acel copac, ceața disipându-se doar când 
apărură crengile din vârf. Dar Nesta nu era în el. 

El zbură pe loc în timp ce scrută copacul, 
pământul. 

— Nesta! 

Nu era în iarbă, şi nici lângă copac. Masculul 
cobori pe pământ, urmărindu-i mirosul prin toată 
zona, dar nu continua mai departe, ci spre apă, 
unde dispărea. 

Azriel ateriză, învârtindu-se pe loc. 

— Nu o văd. 

Apa era nemişcată ca sticla neagră. Nicio 
unduire. Insula de la cinci metri distanţă peste apă 
- să se fi dus într-acolo? 

Cassian nu putea respira corect, nu putea 
gândi corect... 

— NESTA! 

Ooridul îi devoră strigătul înainte să poată 
răsuna peste apa neagră. 


Capitolul 35 

Nu era nicio lumină, nimic în afară de apa 
îngheţată şi mâinile cu gheare care o trăgeau prin 
ea. 

Mai fusese aici. Era exact ca în Cazan, 
aruncată în întunericul îngheţat... 

Aşa avea să moară şi nu putea face nimic în 
privinţa asta; nu era nimeni care să o salveze. 
Inspirase o ultimă dată şi nu o făcuse bine. Era atât 
de concentrată la groaza ei, încât uitase că avea 
arme şi magie... 

Arme.  Oarbă în întuneric, Nesta apucă 
pumnalul de la şold. Se împotrivise Cazanului. 
Avea să procedeze la fel şi acum. 

Oasele o dureau acolo unde kelpie o apuca, 
felul în care o strângea arătându-i unde să 
lovească. Opunându-se cursului apei care curgea 
cu viteză, Nesta lovi în jos cu pumnalul, rugându-se 
să nu îşi taie piciorul. 

Osul răsună în cuţit. Prinsoarea de pe picior se 
relaxă, iar ea înfipse vârful pumnalului mai mult 
când braţul se îndepărtă. 

Se agită în întunericul din jurul ei. Era peste 
tot, în sus şi în jos, înceţoşat şi deformat, iar ea se 
îneca... 

Mâini subţiri o izbiră în piept, una înfăşurându- 
i-se în jurul gâtului când spatele ei atinse ceva 
moale şi argilos. Fundul apei. 

Nu, nu avea să moară aşa, neajutorată, cum 
fusese în acea zi împotriva Cazanului... 

Buzele şi dinţii se izbiră de gura ei, iar ea ţipă 
când kelpie o sărută. Limba lui neagră îi intră în 


gură, având gust de carne stricată. 

Pentru o clipă, nu fu sub apă, ci pe o grămadă 
de lemne în mâini umane, buzele dure ale lui 
Tomas strivindu-le pe ale ei, pipăind-o cu mâinile... 

Nesta se chinui să îşi retragă capul, să îşi 
elibereze gura, dar aerul îi umplu plămânii. Ca şi 
când kelpie ar fi respirat în ea. Ca şi când ar fi vrut 
să mai trăiască puţin, să îi prelungească suferinţa. 

Kelpie se retrase, iar Nesta avu destulă 
prezenţă de spirit să îşi închidă gura atacată care o 
durea, să prindă înăuntru aerul care i se dăduse. 
Să nu întrebe măcar cum era posibil aşa ceva. 

Mâinile creaturii kelpie o traseră, luându-i toate 
armele cu o precizie infailibilă, ca şi când nu ar fi 
avut nevoie să vadă în întuneric, ca şi când acei 
ochi negri ar fi putut zări orice licăr de lumină, ca o 
fiinţă din adâncul mării. Tot corpul îi înţepeni, 
fiecare atingere brutală fiind furioasă şi încântată 
de frica ei. 

După ce o dezarmă, plămânii începură să o 
usture din nou, iar ea simţi acel corp zvelt 
masculin împingând-o din nou spre fund în timp ce 
îşi lipi gura de a ei. 

Se sufocă, dar deschise gura, lăsându-l să o 
umple cu aerul dătător de viaţă care nu avea nicio 
legătură cu bunătatea. Limba lui se zvârcoli ca un 
vierme pe a ei, iar mâinile lui subţiri şi prea mari îi 
coborâră pe sâni şi talie, iar când se sufocă din 
nou, luptându-se să nu suspine, râsul lui îi umflă 
buzele. 

El se retrase, rănindu-i gura cu dinţii, iar ea 
tremură când acesta zăbovi, mângâindu-i părul. 


Micul lui premiu - asta spunea atingerea. Avea să o 

facă să sufere şi să implore înainte de sfârşit. 
Nesta scăpase de monştrii din ţinutul uman doar 
ca să găsească acelaşi lucru dincolo de zid. 
Scăpase de Tomas doar ca să ajungă aici, la fel de 
furioasă ca atunci. 

Acea voce feminină rugătoare dispăruse. Ca şi 
când oricine sau orice ar fi fost ar fi ştiut că acum 
nu mai exista speranţă. 

Nesta bâjbâi lăuntric după putere în timp ce 
creatura kelpie începu să înoate din nou, cu o 
mână în jurul taliei ei, trăgând-o după sine. 

Picioarele ei se loviră de obiecte metalice şi 
oase, cumva păstrate în mlaştină. 

Unele oase păreau încă să aibă carne. 

„Te rog! imploră puterea din sinea ei, adormită 
şi veche şi teribilă. Te rog!” 

Nesta o căută în prăpastia din ea. 

O putea vedea luminând în faţă, aurie şi 
strălucitoare. Intinse degetele spre ea. 

Creatura kelpie înotă mai repede prin 
întuneric, trecând printre obiectele din apă ca şi 
când ar fi fost rădăcinile unui copac. 

Chestia aurie se apropie, iar puterea ei era un 
disc rotund ce se apropia tot mai mult. Când Nesta 
fu târâtă, acel disc auriu se grăbi spre degetele ei 
răsfirate. Creatura kelpie nu păru să o vadă; nu se 
feri când acesta ţâşni spre mâna ei întinsă. 

Nu puterea ei strălucea în faţă. 

Discul auriu se lipi de degetele ei, iar Nesta îşi 
dădu seama ce ţinea strâns în mână. Cine se 
aseamănă se adună. Puterea atrage putere. 

Creatura kelpie o trase mai departe, fără să 
conştientizeze. Nesta se sufocă din nou. Picioarele i 
se zgâriară în obiecte ascuţite, făcându-i câteva 
răni. 

Puterea era în mâna ei. Moartea o apuca de 
cealaltă. 

Cu o claritate pe care doar disperarea şi groaza 
o puteau aduce, îşi dădu seama ce trebuia să facă, 
ce trebuia să rişte. Apucă strâns obiectul. 

Creatura kelpie încetini, ca şi când ar fi simţit 
schimbarea din ea. Dar nu destul de repede. 

Nu reuşi să o împiedice să îşi pună Masca pe 
faţă. 


Capitolul 36 


Plămânii nu o mai usturau. Corpul nu o mai 
durea. 

Ea nu mai avea nevoie de aer. Nu mai simţea 
durerea. 

Putea vedea puţin prin găurile Măştii. Creatura 
kelpie era o chestie zveltă şi albă - o creatură 
făcută din ură şi foame. 

El o eliberă, ca şi când ar fi fost şocat şi s-ar fi 
temut. Ca şi când ar fi ezitat când văzu ce purta ea 
acum. 

Era tot ce avea nevoie Nesta. 

În jurul ei, putea simţi morţii. 

Le simţi trupurile putrezite de mult, unele doar 
oase, iar altele conservate, pe jumătate mâncate 
pe sub armura lor veche. Armele acestora erau în 


apropiere, aruncate şi ignorate de creaturile din 

mlaştină, care fuseseră mai interesate să se 
hrănească cu carne putredă, chiar şi foarte 
putredă. 

Mii şi mii de trupuri. 

Dar ea nu avea să cheme mii. Nu încă. 

Sângele ei era un cântec rece, Masca un ecou 
şerpuitor al acestuia, şoptind despre tot ce putea 
face ea. 

„Acasă, păru aceasta să ofteze. Acasă”. 

Nesta nu o refuză. Doar o acceptă, lăsându-i 
magia - mai rece decât a ei şi la fel de veche -să îi 
curgă prin vene. 

Creatura kelpie se stăpâni şi îşi arătă cele două 
rânduri de dinţi înainte să sară. 

O mână scheletică se înfăşură în jurul gleznei 
lui. 

Creatura se roti, uitându-se în jos tocmai când 
o altă mână osoasă acoperită cu o mănuşă crăpată 
de vreme îi apucă glezna cealaltă. 

O mână cu carne care cădea de pe degete Îi 
apucă părul negru. 

Creatura se răsuci din nou spre ea, cu ochii 
mari. 

Plutind prin apă, cu puterea Măştii ca un 
cântec îngheţat prin ea, Nesta invocă morții. 
Pentru ca ei să facă tot ce nu putea ea. 

Deşi se împotrivise lui Tomas şi Cazanului, 
regelui Hybernului şi tuturor lucrurilor care i se 
făcuseră. Supravieţuise, dar fusese neajutorată şi 
temătoare. 

Nu azi. 


Azi, ea avea să-i facă felul. 

Creatura kelpie se zvârcoli, eliberându-se de o 
mână scheletică, în timp ce alte zece se întinseră 
din capătul unor braţe lungi şi osoase. Trupurile se 
ridicară odată cu ele. El încercă să înoate ca să 
scape de ele, dar un schelet înalt şi îmbrăcat 
parţial cu o armură ruginită apăru în spatele lui. Îl 
cuprinse de braţ. Un chip care era doar os se uită 
peste umărul fiinţei kelpie, maxilarul deschizându- 
se ca să dezvăluie dinţi ascuţiţi - nu de Mare 
Spiriduş, aşadar - care străluciră înainte să se 
înfigă în carnea sa albă. 

Ţipă, dar fără să scoată sunete. La fel ca morţii 
care ieşiră de la fundul apei tulburi, unii în formaţie 
de marş, şi veniră spre el. 

Nesta lăsă puterea să o străbată, permiţând 
Măştii să facă tot ce voia, ridicând morţii care 
fuseseră cândva înhumați aici şi suferiseră 
sacrilegiul de a servi la nesfârşit drept masă pentru 
kelpie şi specia lui. 

Kelpie se împinse în morţi, acum cu ochi 
rugători. Dar Nesta se uită la el fără urmă de milă, 
simțind încă gustul lui murdar în gură. 

Ştia că el îi putea vedea dinţii strălucind. Ştia 
că îi putea vedea zâmbetul rece când invită morţii 
să îl sfâşie. 


— NESTA! 
Băgat până la brâu în apa neagră, atât de 
întunecată încât nu îşi putea vedea şoldurile, 

Cassian îi strigă numele în timp ce Az zbura 
deasupra, scrutând încontinuu... 

El îi simţise mirosul la marginea apei - mirosul 
ei şi urina, la naiba! Văzuse ceva, fusese atacată 
de ceva atât de îngrozitor, încât se scăpase pe ea, 
iar acum era dispărută sub apa asta... 

— NESTA! 

Cassian nu ştia unde să înceapă în întunecimea 
asta. Dacă ar mai fi făcut zgomot, alte creaturi ar fi 
venit să caute, dar el trebuia să o găsească, altfel 
ar fi murit, s-ar fi... 

— NESTA! 

Azriel ateriză în apă lângă el. 

— Nu văd nimic, spuse acesta gâfâind, 
mişcându-şi ochii la fel de frenetic precum Cassian. 
Avem nevoie de Rhys... 

— Nu răspunde. 

Ca şi când mlaştina le-ar fi înghiţit mesajele la 
fel cum făcea cu sunetele. 

Cassian intră în apă până la piept, căutând 
orbeşte orice indiciu, un trup... 

Gândul că ea păţise ceva îl făcu să zbiere şi 
nici măcar Ooridul nu reuşi să înăbuşe sunetul. 

Se aruncă înainte, şi doar mâna lui Azriel de pe 
gulerul armurii lui îl opri. 

— Uite! strigă Az. 

Cassian privi spre locul unde Azriel îi arăta apa 
mai adâncă. Suprafaţa se unduia. Lumina aurie 
strălucea dedesubt. Cassian înaintă spre aceasta, 
dar Az îl ţinu din nou, pietrele lui Siphon strălucind 
albastru. 

Apoi sulițe ieşiră la suprafaţă. 

Ca o pădure ce se ridica din apă, suliţele 
apărură unele după celelalte. Apoi coifurile, din 
care curgea apă, unele ruginite, altele strălucind 
ca şi când ar fi fost recent făurite. Şi, sub acele 
coifuri, cranii. 

— Mama să ne salveze, şopti Azriel, şi groaza, 
nu uluirea fu cea care îl făcu să şoptească în timp 
ce morţii se ridicară din adâncul Ooridului. 

Un rând; o legiune. Doar o adunătură de oase 
verticale, cu maxilarele atârnânde şi ochi orbi. 
Unele pe jumătate conservate, carnea putredă 
fâlfâind pe coastele expuse. judecând după armura 
elegantă, erau războinici, regi, prinți şi lorzi. 

Se ridicară din apă, stând în apele puţin adânci 
din apropierea insulei cu mărăcini. lar când acea 
lumină aurie ieşi la suprafaţă în faţa lor, morții 
îngenuncheară. 

Orice cuvânt părăsi mintea lui Cassian când şi 
Nesta ieşi din apă, ca şi când ar fi fost ridicată pe 
un stâlp de dedesubt. Pe faţă avea o mască aurie, 
primitivă, dar încrustată cu spirale şi desene atât 
de vechi, încât aproape îşi pierduseră orice 
semnificaţie. 

Apa îi curgea de pe haine, părul îi fusese 
despletit, iar în mână ţinea strâns... 

Capul unei creaturi kelpie se legăna, fiind ţinut 
de Nesta de părul negru. Chipul distrus era 
îngheţat într-un țipăt. Exact cum atârnase capul 
regelui Hybernului în mâna ei. 

Doar focul argintiu ardea în spatele ochilor 
Măştii. 

— Pe toţi zeii! şopti Azriel. 

Morţii stăteau nemişcaţi, o legiune pregătită să 
atace. Voia ei era a lor; ordinul ei era singurul 
motiv al existenţei lor. Ei nu mai aveau suflet - 
doar ea, doar Nesta curgea prin ei. 

— Nesta! şopti Cassian. 

Nesta eliberă capul creaturii kelpie. Apa neagră 
de la picioarele ei îl înghiţi complet. 

Puterea rece se undui spre ei, iar când îi 
atinse, Cassian o lăsă să treacă pe lângă el, 
învăluindu-l, cedându-i. Pentru că, dacă s-ar fi 
împotrivit, ar fi însemnat să provoace furia Măştii. 
să o înfrunte ar fi însemnat să înfrunte însăşi 
Moartea. 

Moartea întruchipată de ea. 

Azriel tremură, alternând acea putere 
primitivă. 

Dar ei erau amândoi illyrieni, fie că lui Az îi 
plăcea sau nu. Şi astfel ei făcură ceea ce poporul 
lor făcuse întotdeauna în faţa chipului frumos al 
Morţii. Făcură o plecăciune. 

Intraţi în apă până la piept, nu puteau să facă o 
plecăciune adâncă, dar îşi plecară frunţile până ce 
feţele mai că atinseră apa. Cassian îşi ridică 
privirea cât rămase pe loc şi se uită la auriul 
reflexiei Măştii dansând pe apă. Apoi, auriul se 
transformă. 

Îşi ridică la timp fruntea ca să o vadă pe Nesta 
scoţându-şi Masca. 

Morţii căzură. Căzură sub apa neagră, stropind 
şi unduind suprafaţa şi dispărură complet. Nu 
rămase nicio suliță. 

Nesta cobori ca şi când s-ar fi scufundat şi ea. 
Cassian se avântă în direcţia ei, apa rece 
usturându-i chipul. O apucă exact în clipa în care 
se scufunda. 

Era aproape moale când el o trase înapoi spre 
Az, care avea sabia scoasă împotriva oricărei fiinţe 
care ar fi putut ieşi din apă. Când ajunseră la țărm, 
la iarbă şi la copac, Cassian îi studie chipul palid, 
zgâriat în jurul gurii şi al maxilarului... 

Nesta clipi, şi ochii îi erau din nou albaştri-gri, 
apoi strânse Masca la piept ca un copil care ţinea o 
păpuşă şi tremura încontinuu. 

Singurul lucru pe care îl putu face Cassian fu 
să o îmbrăţişeze strâns, până ce nu mai tremură, 
iar leşinul îi oferi binecuvântarea uitării. 


Capitolul 37 


În Regatul Coşmarurilor era un loc unde nici 
măcar Keir şi batalionul lui de Aducători ai 
întunericului nu îndrăzneau să meargă. 

De îndată ce inamicii Regatului Nopţii intrau în 
acel loc, nu mai ieşeau. In orice caz, nu în viaţă. 

Nici mare parte din ce rămânea din corpurile 
lor nu pleca. Acestea ieşeau printr-o trapă din 
mijlocul camerei rotunde şi cădeau în puţul cu 
bestii de dedesubt, la solzii şi ghearele şi foamea 
lor nemiloasă. Bestiile nu se hrăneau des; puteau 
primi un trup la fiecare zece ani şi să îl facă să 
dureze, intrând într-o stare de hibernare între 
mese. 

Dârele de sânge ale celor doi masculi din 
Regatul Toamnei, care curseră prin grilajul podelei 
din piatră neagră, le treziră. 

Mârâiturile şi şuierăturile lor, pocnetul cozilor şi 
hârşâitul ghearelor ar fi trebuit să îi stimuleze să 
vorbească pe masculii înlănţuiţi de scaune. 

Azriel se rezemă de zidul de lângă singura uşă, 
cu sânge de la Povestitorul-Adevărului pe mână. 
Cassian, la un pas lângă el şi Feyre, în cealaltă 
parte a lui Az, îi priviră pe Rhys şi Amren 
abordându-i pe cei doi masculi. 

— Vă simţiţi mai pregătiţi să daţi explicaţii? 
spuse Rhys, băgându-şi mâinile în buzunare. 

Doar pentru că ştia că Nesta dormea în 
siguranţă într-un dormitor din palatul lui Rhys, de 
deasupra acestui munte, protejată de puterea 
Marelui Lord, îşi permise Cassian să rămână în 
camera asta. Masca, acoperită cu o bucată de 
catifea neagră, stătea pe o masă în altă cameră a 
palatului, la fel de protejată şi vrăjită. Azriel îi 
teleportase din mlaştină la câteva clipe după ce 
Nesta leşinase, şi îi adusese la reşedinţa lui Rhys 
de deasupra Oraşului Cioplit. Când Rhys dispăruse, 
o clipă mai târziu, Cassian îşi dăduse seama că 
plecase spre mlaştină ca să aducă aici soldaţii 
Regatului Toamnei. 

Nesta fusese inconştientă de atunci. 

Cei doi masculi semănau, aşa cum indivizii 
regatelor tindeau să aibă aceleaşi trăsături: cei din 
Regatul Toamnei aveau părul în diverse nuanţe de 
roşcat, ochi căprui sau aurii - câteodată verzi şi în 


mare parte pielea albă. Masculii din stânga aveau 

părul roşcat, dar care bătea într-o nuanţă de 
castaniu; părul celui din dreapta strălucea precum 
cuprul. Amândoi erau inexpresivi. 

— Sigur sunt sub influenţa vreunei vrăji, 
observă Amren, dând târcoale masculilor. Par 
capabili doar să rănească fără motiv. 

— De ce mi-aţi atacat membrii regatului în 
Mlaştina din Oorid? întrebă Rhys cu acelaşi calm pe 
care îl aflaseră atât de mulţi înainte să fie sfâşiaţi 
în bucăţi. 

Rhys confirmase că era foarte probabil ca 
soldaţii care atacaseră să fie cei dispăruţi ai 
Regatului Toamnei, dar cum ajunseseră în Mlaştina 
din Oorid? Ei, bine, asta intenționau să descopere. 
Rhys încercase să intre în mintea lor, dar nu găsise 
decât ceaţă. 

Masculii doar se uitau spre Cassian şi Azriel şi 
se enervau. 

— Sunt ca nişte câini turbaţi, şi-au pierdut 
minţile, observă Feyre de lângă zid. 

— Aşa au şi luptat, spuse Cassian. Fără 
inteligenţă - doar cu dorinţa de a ucide. 

Rhys întinse o mână spre cel cu părul castaniu, 
masculul ce sângera din locuri despre care Azriel 
ştia că aveau să-l doară, însă fără să-i aducă 
moartea. Az ştia unde să taie un mascul fără ca 
acesta să-şi întâlnească sfârşitul din cauza 
hemoragiei. Ştia cum să facă să dureze câteva zile. 

— Dacă sunt sub influenţa vrăjii lui Briallyn sau 
Koschei, întrebă Feyre, atunci este corect să îi 
rănim aşa? 

Întrebarea  răsună în cameră, acoperind 
mârâiturile bestiilor flămânde. 

— Nu! Nu este, răspunse Rhys după o clipă. 

— Ceaţa din jurul minţii lor şi faptul că au 
suportat tortura lui Azriel fără să arate că înţeleg 
ceva în afară de durere măcar ne confirmă 
bănuielile, îi zise Amren lui Feyre. 

— Dacă aşa vrei să justifici asta, spuse Feyre 
cu puţină răceală, atunci bine. 

Cu toţii, inclusiv Feyre, fuseseră torturați la un 
moment dat. 

Feyre se întoarse spre Rhys. 

— Trebuie să îi cerem lui Helion să vină în 
vizită. Nu pentru - ştii tu, spuse ea, uitându-se la 
cei doi soldaţi, care la fel de bine ar fi putut să fie 
conştienţi de tot ce se întâmpla, chiar dacă erau 
prinşi în mintea lor - ci să rupem vraja care îi 
controlează. 

— Da, spuse Rhys, în ochii lui strălucind ceva 
asemănător vinovăţiei şi ruşinii. 

El şi partenera lui purtară o conversaţie tăcută, 
iar Cassian îşi dădu seama că Rhys întreba despre 
tortură - scuzându-se că o obligase pe Feyre să 
vadă chiar şi zece minute din ce făcuse Azriel. 

Dar Cassian ştia că Feyre fusese conştientă de 
ce urma să vadă înainte să intre. Şi era perfect 
conştientă că aceste zece minute fuseseră doar 
începutul unei simfonii de suferinţă pe care Azriel o 
putea dirija cu o eficienţă brutală. 

Chipul lui Feyre se îmblânzi pentru o clipă şi îi 
schiţă lui Rhys un zâmbet care îi înveseli privirea. 

— Ei rămân aici, sub pază, spuse Rhys. Am să-l 
contactez imediat pe Helion. 

— Şi Eris? întrebă Cassian. Când îi spunem că i- 
am găsit soldaţii? Sau ce le-am făcut celor mai 
mulţi dintre ei? 

— A fost în legitimă apărare, spuse Feyre 
încrucişându-şi braţele. In ceea ce mă priveşte, 
cine îi controlează pe soldaţi este vinovat de 
moartea lor, nu tu. 

— O să-i spunem lui Eris să verifice totul, 
adăugă Amren. Există încă posibilitatea să fie 
cumva în spatele acestui lucru. 

Feyre dădu aprobator din cap, dar strânse din 
buze. 

— Masculii ăştia doi au familii care cu siguranţă 
îşi fac griji pentru ei. Ar trebui să fim cât mai rapizi. 

Cassian evită să se gândească la toţi masculii 
pe care îi ucisese - care aveau şi ei familii 
îngrijorate. Fiecare moarte era o povară, trimițând 
o unduire în lume, în timp. Era prea uşor să uite 
asta. El se uită la Az, dar fratele lui avea chipul 
rece ca piatra. Dacă Az regreta ce făcuse, nu 
dădea niciun semn. Cassian îşi strânse aripile. 

— Ne grăbim cât putem. 

Ei îi lăsară pe masculi în cameră, sângele 
prelingându-se încă spre bestiile agitate. 


* 


Urcară, ieşind din temniţele Oraşului Cioplit, 
din locul acesta jalnic, până ce ajunseră printre 


stâlpii palatului frumos de deasupra, din piatra 

lunii. Rhys se îndreptă spre camera în care era 
Masca. Deschise uşa şi înţepeni. 

Nesta stătea la masă, holbându-se la Masca 
acoperită cu pânză. 

— Cum ai intrat aici? întrebă Rhys, noaptea 
rotindu-se la vârfurile degetelor lui. 

Cassian ştia că fratele său făcuse 
impenetrabilă zona în care se afla uşa. Sau aşa ar 
fi trebuit să fie. 

— Uşa era deschisă, spuse amorţită Nesta, şi le 
studie chipurile ca şi când ar fi căutat pe cineva. 
Cassian intră în cameră, iar privirea ei se opri la el. 

Masculul schiţă un zâmbet macabru. 

— Masca ţi-a deschis uşa? întrebă Amren. 

— M-am trezit atrasă aici, spuse Nesta, chiar 
dacă îl măsura din priviri pe Cassian. 

Căuta să vadă dacă era rănit, îşi dădu el 
seama. Voia să vadă dacă e/era rănit. De parcă el 
ar fi fost cel cu gura rănită, gâtul însemnat de 
gheare, şi cu gambele şi tibiile rănite. Rănile ei 
încetaseră să sângereze, cicatrizându-se deja, dar 
- la naiba, Cassian nu suporta să vadă nicio rană 
pe corpul ei. 

— Îți vorbeşte? întrebă Feyre, înclinându-şi 
capul. 

Cassian le povestise totul - cât reuşise să afle. 
Nesta fusese atacată de un kelpie, târâtă sub apă 
şi găsise cumva Masca. Chemase la ea morţii din 
Oorid ca să ucidă creatura kelpie. Şi ieşise 
triumfătoare. 

— Doar un nebun disperat ar purta Masca aia, 


spuse Amren, ţinându-se departe de masă. Dacă 

voia să stea departe de Nesta sau să evite Masca, 
Cassian nu ştia. Eşti norocoasă că ai reuşit să ţi-o 
scoţi de pe faţă. Majoritatea celor care au purtat-o 
nu au mai putut să o scoată. Ca să o scoată, a fost 
necesar să fie decapitaţi. Este preţul puterii: poţi 
aduna o armată de morţi ca să cucereşti lumea, 
dar nu te mai poţi elibera de Mască. 

— l-am impus să îmi dea drumul şi a făcut-o, 
spuse Nesta, studiind-o pe Amren cu un dispreţ 
calm. 

— Cine se aseamănă se adună, zise Rhys. Alţii 
nu s-au putut elibera pentru că Masca nu le-a 
recunoscut puterea. Masca i-a condus, nu invers. 
Doar unul Creat din aceeaşi sursă întunecată poate 
purta Masca fără să fie condus de ea. 

— Deci regina Briallyn ar putea să o 
folosească, spuse Azriel. Poate că de aceea erau 
soldaţii Regatului Toamnei în Oorid: ea nu poate 
risca încă să calce acolo, dar a găsit o unitate care 
să meargă în locul ei. 

Cuvintele se unduiră prin cameră. 

Nesta se uită din nou la Mască. 

— Ar trebui distrusă. 

— Asta nu se poate, spuse Amren. Poate dacă 
ar fi fost distrus cu adevărat Cazanul, Masca ar fi 
fost îndeajuns de slăbită ca Marii Lorzi şi Feyre să 
îşi unească puterea şi să o facă. 

— Dacă ar fi fost distrus Cazanul, spuse Feyre 
înfiorându-se, atunci viaţa nu ar mai fi existat. 

— Deci Masca rămâne, spuse ironic Amren. 
Putem doar să ne ocupăm de ea, nu să o 

— Atunci, ar trebui să o aruncăm în mare, zise 
Nesta. 

— Nu îţi plac morţii vii, fato? întrebă Amren. 

Nesta îşi îndreptă privirea spre Amren într-un 
mod care îl făcu pe Cassian să se pregătească de 
ce era mai rău. 

— Nimic bun nu poate ieşi din puterea ei. 

— Dacă o aruncăm în mare, spuse Azriel, unele 
creaturi rele ar putea să o găsească. Este mai sigur 
să o păstrăm încuiată la noi. 

— Chiar dacă poate să deschidă uşi şi să 
desfacă vrăji? întrebă Rhys. 

— Cine se aseamănă se adună, spuse Feyre 
încet. Poate reuşeşte Nesta să o protejeze şi să 
încuie camera. Să o închidă. 

— Nu ştiu cum să fac vrăjile alea, rosti Nesta. 
Am eşuat la cele mai simple cât m-am antrenat cu 
Amren, îţi aminteşti? 

Feyre îşi înclină capul într-o parte. 

— Asta crezi, Nesta? Că ai eşuat? 

Nesta se îndreptă, iar inima lui Cassian se 
strânse la zidul ce se înălţă în ochii ei, cărămidă cu 
cărămidă. La adevărul pe care îl spusese Nesta cu 
acel cuvânt. 

— Nu contează, zise ea, vechiul ei sine 
înălţându-şi capul când îşi ridică bărbia. Invăţaţi- 
mă cum să fac vrăjile şi am să încerc, se adresă lui 
Amren şi Rhys. 

— Când vine Helion, spuse cu blândeţe Rhys, 
ca şi când şi el ar fi înţeles ce dezvăluise Nesta, am 
să-l rog pe el să-ţi arate. Ştie vrăji pentru protecţie 
pe care nici eu nu le ştiu. 

Liniştea deveni destul de apăsătoare şi Cassian 
se forţă să zâmbească. 

— Având în vedere că Nesta a ignorat 
avansurile sufocante ale lui Helion în timpul 
războiului, s-ar putea să nu fie înclinat să o ajute. 

— O s-o facă, spuse Rhys, stelele strălucind în 
ochii lui. Măcar ca să mai aibă o şansă cu ea. 

Nesta îşi dădu ochii peste cap, iar gestul fu 
atât de normal, încât zâmbetul lui Cassian deveni 
mai sincer, acum simțindu-se uşurat. 

„Îţi arăţi emoţiile în faţa tuturor, frate”, spuse 
Rhys fără să se întoarcă spre Cassian. 

Cassian pur şi simplu ridică din umeri. Nu îi mai 
păsa. 

— Ar trebui să o aducem pe Madja să îţi 
îngrijească rănile, îi zise Feyre Nestei. 

— Deja se vindecă, spuse Nesta, iar Cassian se 
întrebă dacă ştia cât de groaznic arăta. 

Într-adevăr, Amren spuse: 

— Arăţi de parcă o pisică a încercat să îţi 
mănânce faţa. Ea adulmecă. Şi miroşi a mlaştină. 

— Asta păţeşti dacă eşti târâtă prin mlaştină, îi 
spuse Cassian lui Amren, făcând-o pe Nesta să 
pară surprinsă. Cum te-a ademenit kelpie? o 
întrebă el. 

Gâtul zgâriat al Nestei se înălţă. 

— Mi-am făcut... griji când tu... voi doi nu v-aţi 
întors. Liniştea din cameră era palpabilă. Am plecat 
să vă caut. 

Cassian nu îndrăzni să spună că fusese plecat 
doar treizeci de minute. Treizeci de minute, iar ea 


se panicase atât de mult? 
494 


— Nu te-am fi părăsit, zise el prudent. 

— Nu m-am temut că m-aţi părăsi. M-am temut 
că sunteţi amândoi morţi. 

Faptul că tot evidenția cuvântul „amândoi” îi 
făcu inima să se strângă. Masculul ştia ce evita ea 
cu prudenţă să spună. Se îngrijorase suficient încât 
să se aventureze în pericolele Ooridului pentru el. 

Nesta îşi mută privirea de la Cassian. 

— Eram pe cale să intru în apă când a apărut 
kelpie. S-a târât pe mal, mi-a vorbit, apoi m-a tras 
în apă. 

— Ţi-a vorbit? întrebă Rhys. 

— Într-o limbă pe care nu o cunosc. 

Rhys strâmbă din buze. 

— Poţi să-mi arăţi? 

Nesta se încruntă, ca şi când nu ar fi vrut să 
retrăiască amintirea, dar dădu aprobator din cap. 
Ambii se uitară în gol, iar apoi Rhys se retrase. 

— Creatura aia... El o studie pe Nesta, şocat că 
ea supravieţuise. Rhys se întoarse spre Amren. 
Ascultă! 

Ochii lor deveniră sticloşi şi niciunul dintre ei 
nu vorbi când Rhys îi arătă lui Amren. 

Până şi Amren se albi la faţă văzând ce îi 
arătase Rhys, apoi ea scutură din cap, părul ei 
negru legănându-se. 

— E un dialect al limbii noastre, care nu mai 
este vorbit de cincisprezece mii de ani. 

— Nu am înţeles decât câteva cuvinte, spuse 
Rhys. 

Feyre ridică o sprânceană. 

— Vorbeşti limba vechilor Fae? 

Rhys ridică din umeri. 

— Am fost educat bine. El flutură grațios din 
mână. Exact pentru situaţiile astea. 

— Ce a spus kelpie? întrebă Azriel. 

Amren îi aruncă o privire alarmată Nestei, apoi 
răspunse: 

— A zis aşa: „Iu eşti sacrificiul meu, carne 
dulce? Cât de albă şi tânără eşti! Spune-mi, au 
revenit la sacrificiile în ape?” lar când ea nu i-a 
răspuns, kelpie a spus: „Niciun zeu nu te poate 
salva. Am să te iau, frumuseţe mică, şi ai să-mi fii 
mireasă înainte să îmi devii cină”. 

Nesta duse mâna spre semnele de pe faţă, 
apoi o retrase. 

Groaza îl străbătu pe Cassian - apoi furia. 

— Oamenii  obişnuiau să ofere sacrificii 
creaturilor kelpie? întrebă Feyre, strâmbând din 
nas de groază şi dezgust. 

— Da, răspunse Amren încruntându-se. Anticii 
Fae şi oamenii credeau că fiinţele kelpie sunt zei ai 
râurilor şi lacurilor, deşi m-am întrebat întotdeauna 
dacă sacrificiile au început ca o cale de a-i 
împiedica pe kelpie să îi vâneze. Să îi ţină hrăniţi şi 
fericiţi, să controleze morţile, iar ei să nu mai iasă 
din apă ca să le înşface odraslele. Ea îşi dezgoli 
dinţii. Dacă ăsta vorbeşte încă dialectul antic... 
Trebuie să se fi retras în Oorid cu mult timp în 
urmă. 

— Sau să fi fost crescut de părinţi care vorbeau 
dialectul, replică Azriel. 

— Nu, spuse Amren. Kelpie nu se înmulţesc. Ei 

spune că au fost făcuţi de mâna unui zeu crud şi 
lăsaţi prin apele acestui ţinut. Creatura kelpie pe 
care ai ucis-o, fato, era probabil una dintre ultimele 
rămase. 

Nesta se uită din nou la Mască. 

— Ea a venit la tine, zise Rhys. Masca. 

Probabil că văzuse scena în mintea ei. 

— Încercam să îmi adun puterea, şopti Nesta, 
iar ei înţepeniră cu toţii - ea nu mai vorbise atât de 
clar despre puterea ei. Masca mi-a răspuns. 

— Cine se aseamănă se adună, repetă Feyre. 
Puterea ta şi Masca sunt atât de asemănătoare, 
încât a invoca pe una înseamnă să o invoci şi pe 
cealaltă. 

— Atunci recunoşti că ţi-au rămas puterile, 
spuse categoric Amren. 

Nesta îi întâlni privirea. 

— Deja ştiai asta. 

Cassian interveni înainte ca lucrurile să 
degenereze. 

— Bine! Lăsaţi-o pe Doamna Moarte să se 
odihnească. 

— Nu e amuzant! spuse Nesta furioasă. 

Cassian îi făcu semn din ochi, deşi ceilalţi se 
încordară. 

— Cred că sună bine. 

Nesta mormăi, dar era o reacţie umană, iar el 
ar fi acceptat-o oricând în locul focului argintiu. In 
loc să fie cea care ieşise din apă, la conducerea 
legiunii de morii. 

Se întrebă dacă Nesta ar fi fost de acord cu 

Nesta rămase în palatul din piatra lunii de 
deasupra Oraşului Cioplit. Feyre sugerase că ar fi 
fost un loc mai bun decât holurile slab luminate şi 
roşii ale Casei Vântului. Cel puţin pentru seara 
asta. 

Nesta fusese prea obosită ca să se opună, să 
explice că acea Casă era prietena ei şi că ar fi 
îngrijit-o ca o doică. 

Abia observă dormitorul luxos de deasupra 
marginii muntelui, piscurile acoperite de zăpadă ce 
străluceau în lumina soarelui de jur-împrejur, patul 
plin cu perne şi cearşafuri albe şi strălucitoare şi... 
Ei, bine, observase cada îngropată pe terasa de 
afară, apa curgând peste margine în prăpastie şi în 
cascada nesfârşită de dedesubt. 

Fuioare de ceaţă şerpuiau pe suprafaţa 
acesteia, îmbietoare şi parfumată cu lavandă, iar 
ea avu inspiraţia să se dezbrace de haine şi să 
intre înainte să murdărească din nou cearşafurile. 
Acestea fuseseră deja schimbate de când dormise 
mai devreme - ştia, pentru că lăsase o urmă mare 
şi noroioasă pe pat când se trezise, iar acum erau 
curate. 

Nesta intră în cadă, strâmbându-se când apa îi 
făcu rănile să usture. Dincolo de piscuri, soarele 
alb-auriu se coloră în galben, coborând spre 
îmbrăţişarea pământului. Nori mari şi pufoşi 
pluteau în aer, străbătuţi de o lumină de culoarea 


piersicii, minunaţi în contrast cu cerul purpuriu. Îşi 

ridică degetele spre păr, iar când îşi trecu mâna 
prin claia încâlcită şi încă murdară, privi cerul 
transformându-se în cel mai frumos apus pe care îl 
văzuse vreodată. Bucăţi de alge şi noroi din 
mlaştină se desprinseră din părul ei, luate de apă 
peste marginea bazinului. 

Oftând, Nesta se scufundă, faţa usturând-o, şi 
îşi frecă scalpul. leşi, cu părul încă murdar şi 
nisipos, şi scrută zidul de lângă bazin - acolo. 
Sticluţe cu ceea ce trebuiau să fie preparate pentru 
spălatul corpului şi al părului. 

Turnă o picătură în mâini, inspirând cu nesat 
parfumul de mentă şi rozmarin, şi îşi frecă părul. 
Lăsă mireasma îmbătătoare să o elibereze de cât 
mai multă încordare şi îşi înspumă cosiţele dese. O 
altă scufundare în apă o făcu să se ridice din 
spumă. Când ieşi, se întinse după un săpun ce 
mirosea a migdale dulci. 

Nesta se spălă peste tot de două ori. Şi doar 
când termină se uită din nou la privelişte. Apusul 
era la apogeu, cerul fiind luminat în roz, albastru, 
auriu şi purpuriu, şi îi impuse să o împlinească, să 
alunge orice urmă a întunericului din Oorid. 

Niciodată nu mai simţise ceva asemănător 
puterii Mâăştii. Cel puţin, creatura kelpie păruse 
reală - groaza, furia şi disperarea fuseseră toate 
sentimente obişnuite, umane. Imediat ce îşi pusese 
Masca, acele sentimente dispăruseră. Ea devenise 
mai mult, devenise ceva care nu avea nevoie de 
aer ca să respire, ceva care nu înţelegea ura sau 
dragostea, sau frica, sau tristeţea. 

Asta o speriase mai mult decât orice altceva. 
Lipsa completă de sentimente şi cât de bine se 
simţise să nu le aibă. 

Nu mărturisise nimănui asta. Contemplase 
Masca atunci când o găsiseră în camera acesteia, 
meditând la acel vid şi întrebându-se dacă purtase 
cineva vreodată Masca fără să invoce morţii, ci 
doar ca să îşi oprească gândurile. 

Da, ea fusese conştientă. Ucisese creatura 
kelpie pentru că îşi dorise ca ea să moară. Dar 
toată apăsarea gândurilor răsunătoare, ura şi 
vinovăția care o tăiau ca nişte cuțite dispăruseră. 

Şi fusese foarte ademenitor, foarte eliberator şi 
minunat să ştie că Masca trebuia distrusă. Măcar 
ca să se salveze de aceasta. 

Dar nu putea fi distrusă. lar ea era singura 
persoană care ar fi putut să o controleze. 

Nu conta că, dintr-un motiv oarecare, ar fi fost 
singura persoană cu acces la ea. Toţi ceilalţi ar fi 
fost feriţi de tentaţia şi puterea acesteia - cu 
excepţia ei. Singura care avea cea mai mare 
nevoie să se ferească de ea. 

O bătaie se auzi în uşa ei, iar Nesta se 
scufundă în bazinul întunecat, lăsând părul lung să 
îi acopere sânii înainte să spună: 

— Da? 

Cassian intră cu o tavă de mâncare în mână, şi 
se opri când nu o văzu în pat. Privirea i se îndreptă 
spre bazinul îngropat, iar ea ar fi putut jura că 
aproape scăpă tava pe covorul alb. 

— Eu... Tu! 


500 


Faptul că nu îşi găsea cuvintele fu suficient să 
o scoată din gânduri, să zâmbească. 

— Eu? 

El scutură din cap ca un câine ud. 

— Ţi-am adus nişte mâncare. Am presupus că 
vrei cina. 

— Nu există o sală de mese? 

— Există, dar m-am gândit că s-ar putea să ai 
nevoie să te destinzi. 

Ea îl studie, surprinsă că o cunoştea destul de 
bine încât să presupună că gândul de a vorbi din 
nou cu toată lumea şi de a se îmbrăca în haine 
potrivite era epuizant - chinuitor. O cunoştea 
destul de bine încât să înţeleagă că prefera să 
mănânce în camera ei şi să se refacă. 

Cassian îşi drese glasul. 

— Am s-o las acolo, zise, şi făcu semn din 
bărbie spre biroul de lângă marginea îndepărtată a 
bazinului, unde apa cădea de pe munte. 

Nesta se întoarse când el se îndreptă puţin 
cam rigid spre birou şi lăsă jos tava. 

— Bun! El îşi drese din nou vocea. Bucură-te de 
baie! Şi de mâncare! 

Văzându-l pe Cassian atât de tulburat, umbrele 
îi părăsiră inima. Gândul la Mască se transformă 
într-un vuiet îndepărtat. 

— Vrei să intri? 

El inspiră, dar ceva asemănător suferinţei îi 
străbătu chipul. 

— Eşti rănită. 


501 


Nesta se ridică în picioare, apa curgând de pe 
ea, părul lipindu-i-se de sâni şi nereuşind să îi 
ascundă sfârcurile întărite. 

— Îţi par rănită? 

Cassian dădu din cap spre tăieturile cicatrizate 
de pe tot corpul şi faţa ei. 

— Da? 

Ea pufni. 

— Acum arată mai rău decât se simt. 

Cassian nu răspunse, pieptul lui ridicându-se şi 
coborând într-un ritm sacadat. Cu fiecare ridicare 
sacadată, ea începu să simtă o zvâcnire între 
picioare, ca şi când trupul ei ar fi răspuns trupului 
său. 

„Da, părea să spună corpul ei. Asta - el. Viaţă 
ca să îndepărteze Masca; viaţă ca să îndepărteze 
groaza Ooridului”. Nevoia de a-l atinge, de a-i simţi 
căldura şi forţa, zvâcni în ea. 

Dacă nu intra în bazin, atunci trebuia să se 
ducă la el. 

Nesta merse spre treptele bazinului îngropat, 
iar Cassian înţepeni. 

— Azi am crezut că ai murit, şopti el. 

Nesta ajunse la scări. 

— Şi eu. Ea urcă, expunându-şi abdomenul. Şi 
eu am crezut că eşti mort. 

— Probabil că ai fost fericită. 

Nesta zâmbi, urmărind cum privirea îi cobora 
la fiecare parte dezvăluită de ea. Un alt pas pe 
scară îi dezvălui sexul. 

— Nu m-a făcut fericită. 


Ajunse la podeaua camerei. 

Cu ceea ce Nesta ştia că erau cinci sute de ani 
de voinţă, Cassian îşi ridică privirea la chipul ei 
când merse spre el, apa şiroindu-i pe trup. 

— Vrei s-o facem? şopti el. 

— Da! Ea se opri la un pas distanţă, părul ud 
acoperindu-i toracele, şi îi fixă chipul cu privirea. 
Ochii lui ardeau ca nişte stele castanii. Nesta îi 
aruncă un zâmbet pur Fae. Doar sex. 

Cuvintele părură să aprindă ceva, deoarece 
Cassian clipi. 

— Corect. Doar sex, rosti el cuvintele, însă nu 
cu aceeaşi uşurinţă. Şi încă nu se întinse spre 
Nesta. 

Aşadar, ea spuse: 

— Nu poate fi nimic mai mult decât sex, 
Cassian. 

El îşi încordă maxilarul şi păru să ducă o luptă 
interioară înainte să spună trist: 

— Atunci o să accept orice îmi oferi. Se aplecă, 
tot fără să o atingă şi îi spuse la ureche: şi am să 
ţi-o trag cum îţi doreşti. 

Ea îşi strânse degetele de la picioare pe piatră, 
părul picurându-i. 

— Şi dacă vreau să ţi-o trag eu? 

Cassian zâmbi la urechea ei. 

— Atunci, am să te rog să mă călăreşti până 
am să uit de mine. 

Ea se înmuie şi, după cum îşi strânse el aripile, 
îşi dădu seama că simţea umezeala care se forma 
între coapsele ei. 

Cassian îi trase încet părul ud de pe sâni. Nesta 
respiră sacadat când el îi încercui cu degetul un 
sfârc şi apoi o făcu din nou. 

Ea rămase fără cuvinte. Nu îşi amintea 
niciunul, nu îşi amintea nimic în afară de acel 
deget rotindu-se în jurul sfârcului, tot corpul 
zvâcnindu-i de dorinţă. 

Cassian o muşcă brusc de sfârc, făcând-o să 
scâncească. 

Disperată de mai mult, de tot corpul lui, Nesta 
spuse: 

— Fă ce vrei! 

Masculul îi încercui din nou sfârcul, ca un 
prădător care se juca cu cina. 

— „Fă ce vrei!” nu pare prea captivant. Îi 
prinse sfârcul între degetul mare şi cel arătător, 
gestul revendicator fiind suficient să o facă să îşi 
ridice privirea la faţa lui. El era întruchiparea 
aroganţei masculine, un războinic pregătit să 
cucerească, iar ea aproape avu orgasm văzându-l. 
Ochii lui se întunecară. Felul în care te uiţi 
câteodată la mine mă face să mă gândesc la 
lucruri murdare, Nesta! 

— Fă-le! Fă-le pe toate! 

El îi strânse sfârcul până aproape de durere, iar 
ea se arcui în atingerea lui, rugându-l în tăcere să-i 
ofere mai mult, să se dezlănţuie. 

— Nu avem timp într-o singură noapte pentru 
toate lucrurile pe care vreau să ţi le fac şi să le fac 
cu tine. Pentru fiecare loc în care vreau să te ating 
şi să te pătrund. 

Ea îşi atinse coapsele una de cealaltă, 
disperată să simtă orice frecare. 

— Atunci, străduieşte-te! 

Cassian râse, dar ridică cealaltă mână spre 
sânul neatins, încercuindu-l cu degetele. Ea îi privi 
degetele măslinii jucându-se pe pielea ei albă, îl 
privi atingând-o ca şi când ar fi vrut să 
cartografieze fiecare centimetru al corpului ei şi ar 
fi avut tot timpul din lume să o facă. Uitându-se 
mai jos de talia lui, văzu că avea erecţie. 

— Vrei să mi-o sugi din nou? îi şopti el la 
ureche. Vrei să mă simţi iarăşi în gură? 

Nesta scoase un scâncet aprobator. 

— Mi-ai mai simţit gustul câteva zile mai 
târziu? 

Ea nu putea să-i răspundă, nu putea să 
dezvăluie adevărul. 

El o strânse de sfârcuri, provocând durere cât 
să se umezească de tot. 

— Tu l-ai simţit pe al meu? 

— Da! Ţi-am simţit gustul câteva zile. Cuvintele 
i se rostogoliră de pe limbă şi, odată cu ele, 
claritatea şi pofta îi sporiră concentrarea. O 
scoaseră din acea uluire dornică de afecţiune. Cu 
mâna între picioare, m-am gândit la penisul tău în 
gura mea în fiecare noapte de atunci. 

El mormăi, iar ea îşi trecu o mână peste sexul 
erect, strângându-l. Nesta îşi ridică fruntea ca să îi 
întâlnească privirea, dezgolindu-şi dinţii. 

— M-am gândit şi la capul tău între picioarele 
mele, spuse ea, inima bătându-i cu putere, şi la 
cum m-ai pătruns cu limba. 

ÎI strânse din nou. 

Cassian mormăi şi-i mângâie cu degetele mari 
sfârcurile prea sensibile. 

Nesta puse cealaltă mână pe pieptul lui, 
împingându-l înapoi spre pat, iar el se lăsă condus 
de bunăvoie, lăsând-o să aleagă locul. 

— Ţi-am promis că mi-o poţi trage oriunde vrei 
în Casă, spuse ea, cu o voce profundă ca un tors 
pe care abia îl recunoscu. Partea din spate a 
coapselor lui atinse patul, iar Cassian o opri, 
coborând o mână spre talia ei ca să o echilibreze. 
Dar asta nu este Casa. Respirația lui hârşâi în jurul 
lor când Nesta zâmbi la chipul lui încordat. Deci 
cred că asta înseamnă că ne-o tragem unde vreau 
eu. 

Cassian zâmbi, iar mâna de pe talia ei cobori 
ca să îi cuprindă fundul gol, strângându-i o fesă. 

— Câtă vreme am să apuc să ţi-o trag în Casă. 

Ea zâmbi la fel de fioros ca el. 

— Bun! 

Cassian îşi cobori mâna mai mult, între 
picioarele ei, pipăind-o din spate. Atinse cu 
degetele umezeala adunată acolo şi înjură, 
retrăgându-şi mâna şi ţinând-o între ei. Umezeala 
străluci pe cele două degete ale lui, iar ochii îi 
licăriră cu o intenţie de prădător când le duse la 
gură şi le linse, unul câte unul. 

Corpul ei suferea, adunându-se în jurul vidului, 
disperat după ceva care să îl umple. Ca el să îl 
umple. Ea îşi trecu degetele peste penisul lui, 
captiv încă în pantaloni. lar când şi le trecu a doua 


oară, masculul o sărută. 

Uşor, ca să o tachineze. 

Nesta îi muşcă buza inferioară şi apoi el o trase 
la piept, apucând-o cu ambele mâini de fund când 
o lipi de penisul lui. Gurile lor deschise se întâlniră, 
iar ea îşi simţi gustul pe limba lui, apucându-l de 
părul mătăsos, trecându-şi degetele peste scalpul 
său. 

Cassian se răsuci, întorcând-o, apoi se trezi 
întinsă pe saltea când el rămase în faţa ei. 

Nu o mai sărută când îi puse picioarele pe pat, 
îndoindu-le de la genunchi. Când o trase spre 
marginea saltelei, astfel încât sexul ei să fie expus. 

Îngenunche, ridicându-şi aripile, şi o dezmierdă 
cu limba. 

Nesta gemu în acelaşi timp cu el, iar Cassian o 
lăsă să se zvârcolească, de parcă ar fi ştiut că ar 
chinui-o mai mult să se unduiască, dar fără ceva 
care să o umple, până când masculul şi-ar fi dorit 
asta. O mai linse o dată, zăbovind în partea de sus, 
sugându-i clitorisul cu buzele şi muşcându-l cu 
dinţii înainte să o facă din nou. 

Şi din nou. 

O devora, topindu-i corpul ca pe o bucată de 
ciocolată pe limbă. 

Nesta nu suportă şi îşi cuprinse sânul, 
disperată după mai multe atingeri şi senzaţii. El îşi 
ridică privirea dintre picioarele ei şi văzu cum îşi 
atingea sânul cu mâna. Văzu şi zâmbi, dinţii 
strălucindu-i alb în contrast cu roşeaţa ei umedă. 

— Îţi place să mă vezi îngenuncheat în faţa ta? 
întrebă el, cuvintele vuind prin mijlocul ei. O 

Nesta se arcui, împingându-se mai mult în 
limba lui, dar Cassian doar râse şi îi negă ceea ce 
voia. O linse din nou lent, de jos şi până sus, iar 
când ajunse la partea sensibilă, îşi strecură două 
degete în ea. 

Două, nu unul, pentru că părea să ştie că ea 
deja îl aştepta, că îl voia dezlănţuit şi dur. Nesta se 
aplecă peste marginea patului, iar el o pătrunse 
din nou cu degetele, respirând sacadat când o 
întrebă: 

— Cum vrei s-o facem? 

El îşi împinse iarăşi degetele în ea, făcând-o să- 
i răspundă. 

— Dur, suspină ea. 

— Slavă Mamei! zise Cassian, iar Nesta auzi 
zăngănitul metalic şi foşnetul hainelor de piele, şi 
apoi masculul o mângâie din nou cu limba, dincolo 
de acel loc sensibil, spre stomac, spre sâni, până 
ce ajunse deasupra ei. 

Cassian o mută mai sus pe pat. Nestei nu îi 
păsa că îşi desfăcea picioarele pentru el; îi păsa 
doar că era acum dezbrăcat, iar toţi acei muşchi 
bine definiţi şi pielea aurie străluceau deasupra ei. 

El cobori ca să îi cuprindă coapsele şi avea 
pupilele atât de mari, încât ea îi putea vedea 
partea albă din jurul lor. Deschise gura, dar Nesta 
nu voia să audă cuvinte, nu voia să ştie ce voia să 
spună. li cuprinse faţa cu mâinile şi îl sărută cu 
pasiune,  atingându-i dinţii cu limba cât îşi 
frământară buzele. 


508 


Vârful umflat al penisului său o înghionti, 
alunecând în umezeala de acolo, iar el întinse o 
mână ca să se orienteze. 

Când Cassian se împinse pentru prima dată, 
focul izbucni în ea. Nesta gâfâi în gura lui, 
muşcându-i buza inferioară când o pătrunse. Doar 
doi centimetri. 

El se opri. Era destul de mare încât întinderea 
să provoace o durere plăcută - atât de mare, încât 
ea se întrebă dacă avea să încapă cu totul. Cassian 
tremură, rămânând la intrare, ca şi când s-ar fi 
întrebat acum acelaşi lucru. 

Ezitarea şi grija lui topiră o bucată de gheaţă 
din ea. Şi o făcură să se elibereze de orice reţinere. 

Nesta îl apucă de fund, muşchii îndoindu-se 
sub vârfurile degetelor ei, şi îl împinse în ea. 

Doar încă doi centimetri. Doar doi centimetri, 
deoarece Cassian îşi sprijini braţele de pat, 
opunând rezistenţă. 

— Am să te rănesc. 

— Nu-mi pasă, spuse, şi îşi trecu limba peste 
maxilarul lui. 

— Mie îmi pasă, mormăi masculul, încordându- 
şi corpul când ea încercă să îl tragă. Nesta! 

Ea îşi înfipse din nou degetele, sângele şi 
oasele ei strigând după el, dar Cassian refuză să se 
mişte. 

— Nesta! Uită-te la mine! 

Luptând cu vuietul din corpul ei, se supuse. 
Căldura izbucni în ochii lui şi ceva mai mult de 
atât. 

— Uită-te la mine! şopti Cassian. 

Zeii să o cruţe, dar o făcu. Nu îşi putea muta 
privirea de la el. Se trezi căzând în ochii lui 
întunecaţi, în chipul lui frumos. 

Mişcându-şi  şoldurile, mai  avansă doi 
centimetri şi apoi se retrase aproape până la 
margine. 

Respirația lor se sincroniză, iar Nesta rămase 
nemişcată sub el, cuprinsă de un sentiment de 
calm şi împlinire când şoldurile lui se mişcară din 
nou, iar Cassian o pătrunse iarăşi, puţin mai mult 
de data asta. 

Cassian se uită în ochii ei la fiecare mică 
împingere şi retragere. O întinse, umplând-o 
centimetru cu centimetru, iar Nesta îşi dădu seama 
că avusese dreptate să nu se grăbească pentru 
această primă împreunare. 

Retrăgându-se şi înaintând, Cassian o umplu. 
Nu spuneau nimic, doar respirau cu ochii mari, în 
timp ce se uitau unul la celălalt. 

Cassian se retrase din nou, mişcarea fiind 
destul de amplă de data asta, încât ea să îşi dea 
seama că intrase aproape complet. Se opri, abia 
penetrând-o, şi îi studie chipul. Un zeu războinic, 
cuceritor. li spusese Doamna Moarte, iar el era 
sabia ei. 

Cassian se aplecă să o sărute. lar când îi băgă 
limba în gură, o pătrunse pe deplin, cu o ultimă 
împingere. 

Nesta gemu când îl simţi cu totul, iar impactul 
o făcu să se dilate, însă ea nu putea respira destul 
de repede. Cassian se retrase şi se împinse iarăşi, 
mişcându-le şi mai mult corpurile pe pat. 

El gemu de data asta, iar sunetul o distruse. 
Nesta îi cuprinse spatele cu picioarele, atentă la 
aripi, şi îşi ridică şoldurile ca să le întâmpine pe ale 
lui. Masculul intră mai adânc, iar ea îşi înfipse 
unghiile în umerii lui. 

Pe toţi zeii! - nimic nu fusese atât de bun, atât 
de deplin, atât de plăcut. Nu simţise niciodată aşa 
ceva. 

Cassian stabili ritmul, liniştit şi profund şi, 
pentru o clipă, singurul lucru pe care îl putu face 
Nesta era să se sincronizeze cu el. Preţ de o 
secundă, se uită între corpurile lor spre locul în 
care penisul o pătrundea, atât de gros, de lung şi 
de lucios din cauza umezelii ei, încât Nesta se 
strânse în jurul lui, orgasmul fiind aproape. 

El simţi muşchii strângându-l mai puternic şi 
mormăi: 

— La naiba, Nesta! 

Îi plăcu să-l vadă atât de copleşit, aşa că o făcu 
din nou, strângându-l exact în clipa în care o 
pătrunse total. El se arcui, înfigându-şi degetele în 
pat. 

— La naiba! repetă Cassian. 

Totuşi, nu era suficient. Nici pe departe. Nesta 
voia ca el să strige, voia să fie atât de pierdut, 
încât să nu-şi amintească propriul nume. 

Nesta îl opri cu o mână pe piept. Doar o mână, 
iar el se opri la ordinul ei. Dacă ea voia să se 
oprească acolo, ar fi făcut-o. 

Gestul lui o îmblânzi suficient cât să nu 
reuşească să îşi ascundă tremurul din voce când 
spuse: 

— Te vreau mai adânc. 

Cassian gâfâi, privind cu frenezie când Nesta 
se strecură din braţele lui. Când se întoarse pe 
burtă şi îşi ridică fundul spre el, oferindu-i-se. 

Incet, scoase un sunet de dorinţă. Ea îşi arculi 
mai mult şoldurile, invitându-l să o ia, să se 
înfrupte. 

Reţinerea lui se risipi. Se năpusti asupra ei 
imediat, ridicându-i şoldurile mai mult când o 
pătrunse dintr-o singură mişcare. Nesta ţipă atunci, 
scoțând un sunet de plăcere pe care-l ştia 
răsunând din munţi, simţindu-l cum atinse cea mai 
profundă parte a ei. 

Cassian se izbi în Nesta, mişcându-şi mâna de 
pe şoldul femelei spre părul ei, trăgându-i capul 
înapoi şi expunându-i gâtul. Ea cedă şi i se oferi, iar 
lipsa de control era îmbătătoare şi atât de plăcută, 
încât abia putea suporta. El se împinse mai tare, 
atât de profund în acest unghi, încât Nesta ar fi 
putut ţipa din nou, ar fi putut suspina. 

Cealaltă mână a lui alunecă între picioarele ei, 
bărbăţia sa izbindu-se în ea, ţinându-i părul într-o 
mână ca pe un frâu, şi plăcerea în cealaltă. Nesta 
era la mila lui, iar el ştia asta - mormăia de 
dorinţă,  împingându-se atât de mult, încât 
testiculele i se loviră de ea. 

Atingerea mătăsoasă o făcu să explodeze. 

Orgasmul © cuprinse, muşchii interiori 
prinzându-l strâns. 

Strigătul lui Cassian răsună prin cameră şi 
masculul deveni frenetic de-a binelea când îşi dădu 


512 


drumul în ea cu atâta forţă, încât sperma se scurse 
pe coapsele ei. 

Apoi îşi lăsă greutatea pe spatele ei şi doar un 
braţ pe care îl întinse ca să îi sprijine îi împiedică 
să se prăbuşească. 

Tremurând, Nesta nu reuşi decât să respire. 

Cassian rămase în ea, iar senzaţia era atât de 
frumoasă şi de potrivită, încât şi-l dori întotdeauna 
atât de adânc, sămânţa lui curgându-i pe picioare 
pentru totdeauna. 

— Pe toţi zeii! şopti el pe spatele ei, pe tatuajul 
făcut acolo. A fost... 

— Ştiu, gâfâi ea. Ştiu. 

Doar atât putea mărturisi. Atât putea 
recunoaşte. 

Prea bine. Se simţise prea bine şi nimeni şi 
nimic nu s-ar fi putut compara vreodată cu asta. 

— Te-am murdărit, zise el cu vocea 
tremurândă. 

Ea îşi afundă faţa în pătură. 

— Îmi place. 

Cassian înţepeni, dar se retrase cu o mişcare 
lungă, eliberând şi sperma, şi încă un val se 
prelinse pe coapsele ei, picurând pe pătură când 
ieşi complet. Ea nu se mişcă. Nu se putea mişca. 
Nu voia să se mişte. 

ÎI simţi îngenunchind în spatele ei, uitându-se 
la fundul pe care încă îl ţinea ridicat, la priveliştea 
prezentată. 

— Nu ar trebui să mă bucur atât de mult că 
văd aşa ceva, mormăi el. 

Sânii ei se întăriră, dar întrebă sfioasă: 

— Ce anume? 

— Pe tine acoperită cu sperma mea. Sexul tău 
frumos. 

Ea roşi şi se lăsă pe saltea. 

— Nimeni nu l-a numit vreodată frumos. 

— Este. Este cel mai frumos pe care l-am 
văzut. 

Nesta zâmbi în pătură. 

— Mincinosule! 

— Acum nu te mai pot minţi, Nesta. 

Vocea lui era atât de răguşită, încât femela se 
uită peste umăr. Cassian era tot în genunchi, iar 
chipul lui... Era devastat, ca şi când ea l-ar fi 
distrus şi l-ar fi lăsat aşa. 

— Ce este? întrebă Nesta, dar el cobori din pat 
şi se întinse spre hainele căzute. 

Nesta se răsuci, picioarele şi sexul ei fiind ude 
de esenţa lor, dar Cassian îşi puse pantalonii, 
luându-şi cămaşa, jacheta şi armele pe care nu îşi 
dăduse seama că le purta. Când îşi ridică fruntea, îi 
zâmbi şiret. 

— E doar sex, nu? 

Era cumva o capcană. Ea nu îşi putea da 
seama în ce fel, dar cuvintele erau periculoase. 
Totuşi, Nesta vorbise serios. Sau, cel puţin, aşa îşi 
dorise, aşa că-i răspunse: 

— Corect! 

Lumina din ochii lui pâlpâi şi Cassian zâmbi din 
nou, îndreptându-se spre uşă. 

— Mulţumesc pentru partidă, Nes! 

El îi făcu semn din ochi şi plecă. 

Se uită la uşă, nedumerită de plecarea lui, atât 
de rapidă, încât sperma încă se mai scurgea din 
ea. 

Era o pedeapsă? Nu se simţise bine? Avea 
dovada că îi plăcuse între picioarele ei, dar 
masculii îşi puteau găsi plăcerea şi fără să o 
considere ceva bun. 

incerca el să-i demonstreze ce făcuse ea 
tuturor masculilor? Că se culcase cu ei şi îi 
alungase? 

Nesta spusese că era doar sex, dar se gândise 
că ar fi putut să se aleagă măcar cu nişte... 
îmbrăţişări. Cu câteva minute în care se bucure de 
senzaţia corpului său lipit de al ei înainte ca 
mândria să o determine să-i poruncească să plece. 

Nesta îngenunche în pat şi se holbă la uşă, 
liniştea fiind singurul ei răspuns. 


Capitolul 38 


— Te-ai culcat cu el, nu-i aşa? 

Intrebarea şoptită a lui Emerie o făcu pe Nesta 
să-şi întoarcă privirea spre ea, muşchii 
abdomenului tremurându-i când execută până la 
jumătate exerciţiul menit să-i întărească. Emerie, o 
imagine în oglindă în stânga ei, zâmbi 
atotcunoscător, remarcând şocul de pe chipul 
Nestei. Gwyn, din partea cealaltă a lui Emerie, pur 
şi simplu căscă ochii. 

Nesta îşi impuse să afişeze o expresie neutră şi 
se relaxă spre pământ, având grijă ca muşchii 

abdominali să-i fie încordaţi înainte să-şi lipească 
din nou spatele de piatră. 

— De ce spui asta? 

— Pentru că tu şi Cassian v-aţi privit pătimaş în 
dimineaţa asta. 

Nesta se încruntă la Emerie. 

— Nu-i adevărat! 

Îi era dificil să nu se uite în partea cealaltă a 
ringului, acolo unde Cassian le arăta acum 
ultimelor preotese venite - două de data asta, 
lana şi Lorelei - cum să-şi ţină picioarele şi 
echilibrul. De fapt, Nesta // surprinsese aruncându-i 
de două ori o privire de când începuse lecţia, în 
urmă cu două ore, dar ea avusese grijă să nu se 
uite prea mult în ochii lui. 

— Ba da, şopti Gwyn destul de încet, încât 
cuvintele să nu ajungă până la urechile Fae ale lui 
Cassian. 

Nesta îşi dădu ochii peste cap. 

— Ei, bine, dacă nu vrei să vorbeşti despre 
asta, zise Emerie la fel de încet, atunci măcar 
spune-ne ce s-a întâmplat ieri - de ce nu s-a ţinut 
nicio lecţie şi unde ai fost după-amiază? 

— Mi s-a cerut să păstrez secretul, răspunse 
Nesta. 

Rănile i se vindecaseră şi dispăruseră deja, 
uşurându-i situaţia. 

— Are legătură cu Tezaurul, spuse Gwyn, ochii 
ei verzi-albaştri observând prea multe. 

Nesta nu scoase o vorbă, iar tăcerea ei fu un 
răspuns. Emerie ştia lucrurile de bază - cât îi 

spusese Gwyn - şi se încruntă, dar i se adresă tot 
în şoaptă: 

— Deci tu chiar nu te-ai culcat cu el? 

Nesta mai făcu un exerciţiu pentru muşchii 
abdominali, ridicându-şi trunchiul spre genunchi. 

— Nu am spus asta. 

— Hmmm! se auzi Emerie. 

Nesta roşi. Emerie şi Gwyn se uitară una la 
cealaltă şi Gwyn fu aceea care o întrebă: 

— A fost bine? 

Nesta mai făcu un exerciţiu, iar Cassian strigă 
din partea cealaltă a ringului: 

— Emerie! Gwyn! Dacă aţi fi făcut exerciţiile la 
fel de bine pe cât de mult vorbiţi, aţi fi terminat 
până acum. 

Emerie şi Gwyn zâmbiră diabolic. 

— Scuze! strigară ele, şi se apucară de 
exerciţii. 

Nesta rămase nemişcată când Cassian îi întâlni 
privirea. Incordarea ocupă spaţiul dintre ei doi, 
sunetele preoteselor ce se antrenau estompându- 
se, cerul fiind o ceaţă albastră deasupra, iar vântul 
o mângâiere distantă pe obrajii ei... 

— Şi tu, Archeron! ordonă el, arătându-i locul 
unde Emerie şi Gwyn se antrenau acum, aparent 
străduindu-se să nu râdă. Mai fă cincisprezece! 

Nesta se încruntă la toţi şi începu din nou 
exerciţiile abdominale. Acesta era motivul pentru 
care evitase să îl privească în ochi. 

Cassian îşi mută atenţia în altă parte, dar, cu 
fiecare ridicare, Nesta se trezi înăbuşindu-şi 

impulsul de a se uita la el. Ea pierdu socoteala de 
trei ori. Ticălosul! 

— Ştii, Nesta, dacă ai probleme de 
concentrare... spuse Gwyn între exerciţii. 

— O, te rog! mormăi Nesta. 

Gwyn râse încet. 

— Vorbesc serios! Aseară am aflat o nouă 
tehnică valkyrie. Se numeşte liniştirea minţii. 

— Cum este? reuşi Nesta să întrebe, trupul 
durând-o din cauza efortului de a face exerciţiile. 

— O foloseau ca să îşi potolească mintea şi 
emoţiile. Unele o făceau de trei sau patru ori pe zi. 
Dar, de fapt, trebuie să te aşezi şi să-ţi laşi mintea 
să se liniştească. Te-ar putea ajuta... să te 
concentrezi. 

Emerie râse pe înfundate, dar Nesta se opri, 
ignorând aluzia lui Gwyn. 

— Este posibil aşa ceva? Să îţi educi mintea? 

Şi Gwyn se opri din antrenament. Zâmbetul ei 
provocator dispăru, devenind contemplativă. 

— Ei, bine, da! Trebuie să exersezi constant, 
dar în cartea asta este un capitol întreg cu 
explicaţii şi l-am rezumat pentru Merrill. Implică 
respiraţia profundă şi conştientizarea propriului 
trup, apoi te învaţă cum să te relaxezi. 
Războinicele foloseau metoda ca să rămână calme 
în faţa fricilor, să se liniştească după o bătălie grea 
şi să lupte cu demonii lor interiori. 

— Războinicii illyrieni nu fac aşa ceva, mormăi 
Emerie. Mintea lor este plină de furie şi lupte. De la 
ultimul război, situaţia doar s-a înrăutățit. Mai ales 

— Valkyrie considerau că emoţiile puternice le 
distrag în faţa unui inamic, spuse Gwyn. Îşi 
antrenau mintea ca să fie o armă la fel de ascuţită 
ca o sabie. Ca să se poată controla, ca să ştie cum 
să se calmeze în toiul luptei, devenind inamice de 
neclintit. 

Inima Nestei bătu cu putere la fiecare cuvânt. 
Să îşi liniştească mintea... 

— Poţi să rogi un scrib să facă nişte copii ale 
capitolului? 

Gwyn zâmbi. 

— Deja am făcut-o. 

— Voi trei vreţi să bârfiţi sau să vă antrenati? 
strigă Cassian. 

Nesta îi aruncă o privire nimicitoare. 

— Să nu-i spuneţi despre asta! le avertiză sora 
lui Feyre. Este secretul nostru. 

Nu ar fi fost surprins Cassian când ea ar fi 
devenit cea imperturbabilă? 

Emerie şi Gwyn încuviinţară dând din cap când 
Cassian se apropie. Fiecare muşchi, fiecare 
părticică de sânge şi os din corpul Nestei intră în 
stare de alertă. Se întorsese în Casă în dimineaţa 
asta, teleportată de Rhys, care era prea neutru. Pe 
Cassian nu-l văzuse nicăieri. 

Durase treizeci de minute să ia micul dejun şi 
să îmbrace hainele de schimb din piele, de vreme 
ce acelea pe care le purtase în mlaştină erau încă 
ude. Cele noi erau mai mari - nu largi, ci doar un 
pic mai lejere. Nu observase cât de strâmte erau 
straiele ei obişnuite înainte să îmbrace unele mult 

muşchii coapselor şi ai braţelor în ultima lună, 
înainte să-şi dea seama că vechile haine îi 
limitaseră mişcările. 

Cassian se opri în faţa lor, cu mâinile în şolduri. 

— Vi se pare azi ceva mai interesant decât 
antrenamentul vostru? 

Ştia. Ticălosul ştia că discutaseră despre el. 
Scânteia din ochii lui şi zâmbetul abia schiţat îi 
spuneau asta. 

Buzele lui Emerie tremurară de efortul făcut ca 
să nu zâmbească. 

— Nu! 

Gwyn era atentă când la Nesta, când la 
Cassian. 

— Da? i se adresă Cassian preotesei. 

Gwyn scutură din cap prea repede ca să fie 
nevinovată, şi îşi reluă exerciţiile abdominale, 
transpiraţia strălucind pe chipul ei pistruiat. Emerie 
i se alătură, amândouă lucrând atât de sârguincios, 
încât erau de tot râsul. Nesta îşi ridică privirea la 
Cassian. 

— Ce? 

Amuzamentul diabolic dansa în ochii lui. 

— Ţi-ai terminat seria? 

— Da. 

— Şi flotările? 

— ŞI! 

Masculul mai făcu un pas, iar Nesta nu se putu 
abţine să nu se gândească la cum se apropiase cu 
o seară în urmă, cum o apucase cu mâinile de 
şolduri, cum se împinsese în ea din spate. Probabil, 


520 


ceva se văzu pe chipul ei, pentru că el spuse în 
şoaptă: 

— E clar că ai avut spor, Nes. 

Sora lui Feyre înghiţi şi îşi dădu seama că 
ambele femele de lângă ea sorbeau fiecare cuvânt. 
Dar ea îşi ridică bărbia. 

— Când o să facem ceva util? Când începem 
antrenamentul cu arcul sau sabia? 

— Crezi că eşti pregătită să mânuieşti o sabie? 

Emerie şuieră uşurel, dar continuă să se 
antreneze. 

Nesta refuză să zâmbească, să roşească, şi 
spuse fără să îşi mute privirea din ochii lui Cassian: 

— Doar tu poţi să-mi zici. 

Nările lui se umflară. 

— Ridică-te! 


De când ieşise din acel dormitor, Cassian îşi 
spusese de douăzeci de ori că partida de sex 
fusese o greşeală. Dar văzând că Nesta îl provoca, 
şi simțind insinuarea ca pe o flacără sfârâitoare, nu 
îşi amintea de ce gândise astfel. 

Avea o legătură cu faptul că ea îşi dorea doar 
sex, cu faptul că partida asta fusese cea mai bună 
din viaţa lui şi efectul pe care îl avusese asupra lui. 

Nesta clipi. 

— Ce? 

El dădu din cap spre mijlocul ringului. 

— M-ai auzit. Dacă tu crezi că eşti pregătită să 
foloseşti o sabie, atunci dovedeşte-o! 

În mod clar, prietenele ei erau conştiente de ce 
făcuseră ei doi cu o seară înainte. Emerie nici 
măcar nu putea să-şi mascheze râsul, iar Gwyn îi 
tot privea pe furiş. 

— Terminaţi-vă exerciţiile acum sau mai faceţi 
o serie! le strigă el celor două femele. 

Ele încetară să se mai holbeze. 

Nesta încă îl ţintuia cu privirea, transpiraţia şi 
extenuarea umplându-i de culoare chipul frumos. O 
picătură de sudoare îi alunecă pe tâmplă, iar el fu 
nevoit să îşi încleşteze pumnul ca să nu se aplece 
şi să o lingă. 

— O să mă înveţi să lupt cu sabia? întrebă ea. 

El se îndreptă spre rastelul din partea cealaltă 
a ringului, iar Nesta îl urmă. 

— O să începem cu săbiile de antrenament din 
lemn. Nici mort nu aş lăsa o sabie de oţel în 
mâinile novicilor. 

Ea chicoti, iar Cassian înţepeni. 

— Dacă eşti prea copilăroasă ca să vorbeşti 
despre săbii fără să chicoteşti, atunci nu eşti 
pregătită să lupţi cu sabia, îi spuse masculul peste 
umăr. 

Nesta se încruntă, dar Cassian spuse: 

— Sunt arme mortale. El ridică tonul ca toate 
femelele să îl poată auzi, deşi îi vorbea doar ei. 
Trebuie să fie tratate cu mult respect. Eu nici 
măcar nu am atins o sabie adevărată în primii 
şapte ani. 

— Şapte an? întrebă Gwyn în spatele lor. 

El întinse mâna spre rastel şi scoase o sabie 
lungă, o copie aproape identică a celei illyriene de 
pe spatele său. 

— Crezi că o sabie adevărată ar fi potrivită 
pentru copii? 

— Nu! spuse Gwyn. Ziceam doar... O să să ne 
antrenăm cu săbii de lemn timp de şapte ani? 

— Dacă voi trei mai chicotiţi, atunci da. 

— Nu îl lăsaţi să vă intimideze, le spuse Nesta 
lui Gwyn şi lui Emerie. 

Cassian pufni. 

— Cuvinte periculoase pentru o femeie care 
urmează să mă înfrunte în luptă! 

Ea îşi dădu ochii peste cap, dar ezită când el îi 
întinse sabia de antrenament cu mânerul înainte. 

— Este grea, observă Nesta când o luă în 
mâini. 

— Sabia adevărată cântăreşte mai mult. 

Nesta se uită peste umăr, unde mânerul sabiei 
lui ieşea deasupra. 

— Serios? 

— Da! El dădu din cap spre mâinile ei. Ţine-o 
de mâner cu amândouă mâinile. Nu o ţine prea 
aproape de lamă. 

Emerie începu să tuşească, iar Nestei îi zvâcni 
gura un pic, dar o ţinu - se forţă să o facă. Până şi 
Cassian fu nevoit să îşi înece râsul înainte să îşi 
dreagă bine glasul. 

Insă Nesta făcu aşa cum îi spusese el. 

— Ţine-ţi picioarele aşa cum ţi-am arătat, îi 
zise masculul, perfect conştient de toţi ochii care îi 

După seriozitatea care apăru pe chipul Nestei, 
Cassian îşi dădu seama că şi ea era conştientă de 
importanţa momentului. Pentru că acest moment, 
în care preotesele urmăreau totul, era cumva 
crucial. 

Esenţial. 


Nesta întâlni privirea lui Cassian şi toate 
gândurile despre sex şi cât de bine se simţise 
dispărură din mintea ei când ridică sabia în faţă. 

Era ca o cheie care intra în sfârşit în broască. 

Era o sabie de lemn şi, totuşi, nu era. Era o 
parte din antrenament şi, totuşi, nu era. 

Cassian o învăţă opt lovituri şi blocaje diferite. 
Îi explică faptul că fiecare era o mişcare individuală 
şi că, la fel ca în cazul loviturilor de pumn, puteau 
fi combinate. Cel mai greu era să îşi amintească să 
împingă cu mânerul sabiei şi să îşi folosească tot 
corpul, nu doar braţele. 

— Blocajul unu! ordonă el, iar ea ridică sabia 
perpendicular faţă de trup, înaintea unui inamic 
invizibil. 

— Lovitura trei! 

Nesta roti sabia, amintindu-şi să împingă 
mânerul idiot, şi lovi în jos într-un unghi. 

— Împunsătura unu! 

Altă rotaţie şi ea fandă înainte, lovind cu sabia 
în platoşa unui duşman imaginar. 

Toată lumea se oprise ca să privească. 


— Blocajul trei! ordonă Cassian. 

Nesta ţinu sabia cu o singură mână, ridicând-o 
pe stânga la piept, unde îi spusese el să o ţină. 
Asta ar fi fost mâna cu scutul, îi zisese masculul, şi 
a învăţa să o ţină lipită de trup era cheia 
supravieţuirii ei. 

— Lovitura doi! 

Ea trasă cu sabia o linie dreaptă în sus, tăind 
acel inamic de la vintre la stern. 

— Blocajul doi! 

Nesta se roti pe un picior, scoțând sabia din 
pieptul duşmanului ca să intercepteze o altă 
lovitură invizibilă. 

Mişcările ei nu aveau eleganța sau puterea lui. 
Erau  nenaturale şi dura o secundă să îşi 
amintească fiecare pas, dar îşi spunea că avea 
nevoie de mai mult de treizeci de minute de 
instrucţie. Cassian îi amintise asta destul de des. 

— Bun! El îşi încrucişă braţele. Blocajul unu, 
lovitura trei, împunsătura doi! 

Ea se supuse şi execută mişcările mai repede 
şi cu mai multă hotărâre. Respirația i se sincroniza 
cu trupul la fiecare mişcare. 

— Bine, Nesta! Din nou! 

Nesta putea să vadă câmpul de bătălie noroios 
şi să audă ţipetele prietenilor şi ale inamicilor ei. 
Fiecare mişcare era o luptă pentru supravieţuire, 
pentru victorie. 

— Încă o dată! 

Cu ochii minţii, îl vedea pe regele Hybernului; 
vedea Cazanul şi Corbii - vedea creatura kelpie, pe 
Tomas şi pe toţi oamenii care rânjiseră dispreţuitor 

în faţa sărăciei şi a disperării familiei Archeron, 
prietenii care plecaseră cu zâmbete pe chipuri. 

În braţ simţea o durere distantă, secundară 
acelui cântec tot mai puternic din sângele ei. 

Era bine. Era foarte bine. 

Cassian îi ordonă să execute diferite 
combinaţii, iar ea se supuse, lăsându-le să o 
conducă. 

Toţi inamicii pe care îi ura şi toate momentele 
în care fusese neputincioasă în faţa lor clocotiră la 
suprafaţă. Şi, cu fiecare mişcare a sabiei, cu 
fiecare respiraţie, se contură un gând care răsună 
la fiecare inspiraţie, la fiecare lovitură şi blocaj. 

„Niciodată!” 

Niciodată nu avea să mai fie slabă, la mila 
cuiva. 

Niciodată nu avea să mai dea greş. 

Niciodată, niciodată, niciodată. 

Vocea lui Cassian nu se mai auzi, iar lumea se 
opri şi doar el şi zâmbetul lui fioros, ca şi când ar fi 
ştiut ce cântec vuia în sângele ei, ca şi când doar 
masculul înţelegea că sabia era un instrument de 
control al focului din ea, mai existară. 

Celelalte femele erau mute, ezitarea şi şocul 
lor licărind în aer. 

Lent, Nesta îşi mută privirea de la Cassian şi se 
uită la Emerie şi Gwyn, care deja traversau ringul. 
Cassian pregătise săbiile de lemn înainte ca ele să 
ajungă. 

Nicio urmă de frică nu strălucea în ochii lor, de 
parcă şi cele două ar fi văzut ce văzuse Cassian. 

De parcă şi ele ar fi auzit cuvintele din mintea 
Nestei. 
„Niciodată!” 


Capitolul 39 


Focul din ea nu se stinse. 

Nesta abia reuşi să lucreze după-amiază în 
bibliotecă din cauza acelui foc, a acelei energii 
active. Când ceasul bătu ora şase, îşi luă „rămas- 
bun” de la Clotho şi se îndreptă spre scara 
exterioară, coborând tot mai mult, pas cu pas. 

Nu se opri. Nu se putea opri. 

Era ca şi când ar fi fost eliberată dintr-o colivie 
în care nu îşi dăduse seama că fusese închisă. 

Cu fiecare treaptă coborâtă, ea auzea 
cuvântul. „Niciodată!” 

Doar norocul chior o scăpase de kelpie. Dar 
fusese îngrozită - la fel de mult ca atunci când 
fusese aruncată în adâncurile Cazanului, ca atunci 
când fusese cu Tomas. Cel puţin, cu Tomas, ea 
luptase. Cu kelpie, nu făcuse mare lucru înainte ca 
Masca să o cruţe. 

Devenise foarte temătoare. Prea docilă şi prea 
fricoasă. Era inacceptabil. Inacceptabil că îşi 
permisese să ezite, să tremure şi să se 
ghemuiască. 

Continuă să coboare, ocolind şi păşind treaptă 
cu treaptă. 

Niciodată, niciodată. 

Nesta ajunse treapta cu numărul şase mii şi 


începu să urce. 

A doua zi aduse cu sine prima ploaie de 
toamnă, iar Cassian aproape se aştepta ca 
preotesele să nu vină la antrenament, dar ele erau 
deja în frig şi umezeală când el intră în ring. 
Niciuna nu se deranja să folosească magia ca să nu 
se ude, de parcă şi-ar fi dorit să-şi testeze tăria de 
caracter şi să depună un efort suplimentar. 

În mijlocul grupului era Nesta, cu privirea deja 
concentrată. 

Incapabil să îşi controleze dorinţa când văzu 
ferocitatea de pe chipul ei, nerăbdarea de a învăţa 
mai mult, de a se forţa, Cassian îşi simţi sângele 
cald în vene. 

Seara trecută nu o căutase, decizând să 
doarmă la casa de lângă râu, în loc să rişte să fie 
tentat. Partida de sex fusese grozavă, iar el ştia că, 
dacă nu ridica un fel de barieră, avea să-l 
mistuiască. Ea avea să-l mistuiască. 

Nesta, Emerie şi Gwyn stăteau împreună, azi 
participând şi alte trei preotese. 

— Doamnelor, le spuse în loc de salut, studiind 
cele unsprezece femele ude care aşteptau precum 
soldaţii să li se dea ordine pe un câmp de luptă. 

Roslin îşi scosese gluga, dezvăluindu-şi părul 
roşcat, pielea albă şi trăsăturile delicate. Ochii ei 
erau de culoarea caramelului, iar dacă faptul că îşi 
dezvăluia în sfârşit chipul o speria, ea nu lăsa să se 
vadă. Cassian studie restul rândului și - ei, bine, 


528 


asta era o noutate. Gwyn purta haine illyriene de 
piele - pe cele vechi ale Nestei, după mirosul lor. 
Cassian se uită bine la ele: toate erau 
nerăbdătoare şi atente. 
— Cred că ne mai trebuie un instructor. 


* 


În dimineaţa următoare, deşi femelele se 
arătară reticente în preajma nou-venitului, Azriel 
rămase atât de distant şi de tăcut, încât se 
relaxară repede în preajma lui. Az deja fusese de 
acord să participe la lecţii înainte să plece să o 
supravegheze pe Briallyn. 

Cassian continuă să le antreneze pe Nesta, 
Emerie şi Gwyn. Ploaia nu înceta şi toţi erau uzi 
leoarcă, dar efortul alunga frigul. 

— Deci asta chiar poate dobori un mascul 
dintr-o singură mişcare? îl întrebă Gwyn pe Cassian 
când el rămase în faţa Nestei. 

Luaseră o pauză de la antrenamentul cu sabia, 
ca să îşi relaxeze mâinile, dar, în loc să stea 
degeaba şi corpurile să le înţepenească de 
inactivitate, masculul le arătase câteva tehnici de 
a scăpa dintr-o situaţie în care inamicul te-a 
imobilizat. 

Gwyn fusese distrasă astăzi. Stătuse mereu cu 
un ochi în partea cealaltă a ringului. Cassian putea 
doar presupune că se uita la fratele ei care, la 
sosire, îi schiţase un zâmbet lui tinerei în loc de 
salut. Gwyn nu îi răspunsese la fel. Cassian oftă în 

ar fi simţit în largul ei cu Azriel aici. Poate că ar fi 
trebuit să discute cu toate preotesele despre 
includerea unui alt mascul, dar în special cu Gwyn 
- pe care Azriel o găsise în ziua aceea în 
Sangravah. 

Ea nu deschisese subiectul în timpul lecţiei, 
aruncând doar din când în când o privire spre Az, 
care rămânea foarte concentrat la atacurile lui. 
Cassian nu reuşea să interpreteze expresia de pe 
chipul ei. 

Se concentră la femelele din faţa lui. 

— Mişcarea asta doboară pe oricine dacă 
loveşti în locul potrivit. Cassian luă mâna Nestei şi 
o puse pe gâtul lui. In mâna lui, degetele ei erau 
prea mici şi îngheţate. Poate că îşi trecuse degetul 
mare peste dosul mâinii ei înainte să îi poziţioneze 
degetele. Vreţi să găsiţi punctul ăsta de presiune. 
Dacă-l loviți cu destulă putere, o să-l faceţi pe 
inamic să cadă ca o piatră. 

Nesta îşi încordă degetele, iar el o apucă de 
mână. Insă ea zâmbi ca şi când ar fi ştiut că îl 
prinsese. Cassian îi strânse degetele reci. 

— Ştiu că te-ai gândit la asta. 

— N-aş face niciodată aşa ceva, spuse ea încet, 
privirea dansându-i. 

Cassian îi făcu semn din ochi, iar Nesta îşi luă 
mâna de pe gâtul lui. 

— In regulă! spuse el. Să ne întoarcem la săbii. 
Cine vrea să îmi arate din nou cele opt puncte? 


* 

În ciuda faptului că îşi schimbaseră hainele, 
Nesta şi Gwyn erau încă îngheţate la o oră după ce 
se terminase lecţia. Culcuşită într-un ungher 
comod dintr-o parte rar vizitată a bibliotecii, Nesta 
sorbi ceaiul de mentă, lăsând căldura acestuia să îi 
cuprindă corpul cât citi capitolul pe care îl copiase 
Gwyn. Îi dăduse un exemplar lui Emerie înainte ca 
prietena lor să plece, obţinând promisiunea 
illyrienei de a se antrena în seara asta şi de a-şi 
compara notițele a doua zi. 

— Deci este chiar atât de uşor? întrebă Nesta, 
lăsând hârtiile pe perna uzată a canapelei. 

Gwyn, care stătea în capătul opus al canapelei, 
îşi întinse picioarele spre foc, veşmintele foşnindu- 
i. 

— Cu siguranţă pare uşor, dar, după tot ce am 
citit, nu este. 

— Aici spune că trebuie doar să stai undeva 
comod şi în linişte, să închizi ochii, să respiri mult 
şi îţi eliberezi mintea. 

— Îţi spun: celor din clanul Valkyrie le-a luat 
câteva luni să înveţe lucrurile de bază şi, ca să le 
stăpânească, au fost nevoite să exerseze de mai 
multe ori pe zi. Dar să încercăm! La finalul 
capitolului scrie că dacă este prima dată, s-ar 
putea să ni se facă somn - sau chiar să adormim în 
timpul exerciţiului - dar abia mai târziu o să 
învăţăm cum să ne împotrivim somnului. 

— Mi-ar prinde bine un somn după 
antrenamentul de azi, mormăi Nesta, iar Gwyn 
chicoti aprobator. Nesta lăsă ceaiul pe masa joasă 

— Am memorat paşii, deci am să te îndrum eu, 
se oferi Gwyn. 

Nesta pufni. 

— Bineînţeles că ai făcut-o! 

În joacă, Gwyn o lovi în umăr. 

— Ştii, e treaba mea să învăţ lucrurile astea. 

— Oricum ai fi memorat informaţiile. 

— Corect. Gwyn râse, îşi termină ceaiul şi apoi 
se îndreptă. Stai într-o poziţie comodă - atentă, dar 
relaxată. 

— Nici măcar nu ştiu ce înseamnă asta. 

Gwyn îi arătă, mişcându-se până când coloana 
atinse perna spătarului, lipindu-şi picioarele de 
podea şi sprijinindu-şi mâinile uşor pe genunchi. 
Nesta o imită. Gwyn o studie şi apoi dădu din cap. 

— Acum, inspiră adânc pe nas de trei ori, cât 
numeri până la şase, şi expiră pe gură numărând 
tot până la şase. După ce inspiri a treia oară, 
închide ochii şi continuă să respiri. 

Nesta se supuse. Ca să inspire şi să expire atât 
de mult timp, fu nevoită să se concentreze mai 
mult şi să facă un efort mai mare decât se 
aşteptase. Propria respiraţie i se părea prea 
zgomotoasă şi nesincronizată cu a lui Gwyn. 
Respirase de două sau de trei ori? Sau de patru 
ori? 

— Mi se pare că te gândeşti prea mult la asta, 
îi şopti Gwyn. Închide ochii şi continuă să respiri. 
Respiră de cinci ori. 

Nesta o ascultă gândindu-se că, fără să o 
distragă ceva vizual, i-ar fi fost mai uşor să-şi 
urmărească respiraţia. 

Nu era. Cumva, mintea ei voia doar să 
rătăcească. Işi spuse să se concentreze la 
numărătoare şi la sincronizarea fiecărei respiraţii şi 
totuşi se trezi gândindu-se la pernele de pe 
canapea, la ceaiul care se răcea, la părul ei încă 
ud... 

De câte ori respirase? 

— Cred că îmi pierd minţile, mormăi Nesta. 

Gwyn îi spuse să tacă. 

— Acum respiră constant şi concentrează-te la 
sunetele din jurul tău. Recunoaşte-le şi apoi ignoră- 
le. 

Nesta făcu întocmai. În stânga ei, auzea 
zgomotul paşilor şi fâşâitul veşmintelor. Cine 
mergea printre cărţi? Ce carte... 

Trebuia să se concentreze. Să ignore sunetele. 
Cineva mergea în apropiere. Reţinu mişcarea şi, 
expirând, alungă gândul. In dreapta ei, Gwyn 
respira constant. 

Probabil că Gwyn se pricepea la asta. De fapt, 
Gwyn se pricepea la orice. Totuşi, nu o supăra. 
Dintr-un motiv oarecare, Nesta voia să vorbească 
despre prietena ei oricui ar fi ascultat-o. 

Prietena ei. Asta era Gwyn. Fusese... 

Trebuia să se concentreze. Să se relaxeze. 
Nesta observă cum respira Gwyn, alungă astfel 
gândul şi trecu la următorul sunet. Apoi la 
următorul. 

__._— Acum studiază-ţi corpul, spuse Gwyn încet. 
Incepând de la cap şi coborând lent spre degetele 
de la picioare, analizează ce simţi. Dacă te doare 

— Mă dor toate după lecţia cu sabie, spuse 
Nesta. 

Gwyn se abţinu să nu râdă. 

— Vorbesc serios. Observă dacă te doare ceva 
sau nu... Hârtiile foşniră. O, şi instrucţiunile spun şi 
că ar trebui să analizezi ce simţi tu atunci când 
termini. Nu să te gândeşti prea mult la asta, ci 
doar să recunoşti senzaţia. 

Nestei nu prea îi plăcea cum suna ultima parte, 
dar se supuse. O durea totul, de la gâtul înţepenit 
şi până la piciorul stâng umflat. Până atunci, nu îşi 
dăduse seama din câte părticele era alcătuit corpul 
ei, toate durând-o constant, şi nici de cât de mult 
zgomot îi produceau în minte. Dar le recunoscu pe 
toate. Le ignoră. 

Totuşi, să-şi analizeze emoţiile... Cum se 
simțea? Acum, obosită şi totodată... mulţumită să 
fie aici cu Gwyn. Răzând. Făcând asta. Dacă se 
gândea şi mai bine... 

— Acum o să exersăm respiraţia controlată. 
Inspiri pe nas şi expiri pe gură. De zece ori, apoi o 
iei de la început. Dacă apare vreun gând, îl 
recunoşti şi-l ignori. Spune-ţi aşa: „Sunt stânca de 
care se sparge valul”. Gândurile tale sunt valul. 
Lasă-le să se spargă peste tine. 

Părea destul de uşor. 

Nu era. În primele clipe, Nesta numără zece 
respiraţii, fără să o deranjeze vreun rând. Dar când 
începu următoarea serie... 

Ce ar fi crezut Elain dacă ar fi văzut-o pe Nesta 
aici cu o prietenă? Gândul apăru de nicăieri. Ca şi 
când i-ar fi crăpat mintea, gândul acesta se grăbise 

spre ea. Ar fi fost mulţumită Elain sau ar fi simţit 
nevoia să o avertizeze pe Gwyn în privinţa 
adevăratei naturi a Nestei? 

Era la a cincea respiraţie. Nu, la a şasea. Stai - 
poate fuseseră doar trei. 

— la-o de la capăt dacă pierzi şirul, spuse 
Gwyn ca şi când ar fi auzit că Nesta nu mai respira 
constant. 

Nesta o ascultă, concentrându-se la respiraţie 
şi nu la Elain. 

„Recunosc acest gând despre sora mea şi îl 
ignor”. 

Era la a şaptea respiraţie când sora ei apăru 
din nou. 

„Şi, totuşi, cumva, ce ţi-a făcut trauma mea 
este singurul lucru la care te gândeşti”. 

Avusese Elain dreptate? Feyre recunoscuse că 
avea şi ea o parte de vină, dar... Feyre nu o 
cunoştea pe Elain la fel ca Nesta. Sau nu fusese 
aşa înainte. Inainte ca Elain să o aleagă pe Feyre. 

Inainte ca Amren să o aleagă pe Feyre. 

Înainte... 

„Recunosc gândurile acestea şi le ignor”. 

Nesta inspiră a opta oară. 

„Mă concentrez la respiraţie. Aceste gânduri 
există, iar eu le las să treacă pe lângă mine”. 

Nesta respiră din nou şi îşi forţă mintea să se 
gândească doar la asta. 

— Când termini următoarea serie de zece, 
spuse Gwyn, de aproape şi de departe totodată, 
nu-ţi mai număra suflările, ci lasă-ţi mintea să 
acţioneze cum vrea. O să facem asta câteva clipe 

şi apoi ne vom opri. Ţelul este ca, exersând, să 
ajungi la perioade tot mai lungi de timp. 

Nesta făcu întocmai, numărând fiecare dintre 
cele zece respiraţii rămase şi simțind acea clipă de 
pauză ca un val care se apropia. Termină a zecea 
respiraţie. 

„Fă ce vrei, minte. Pluteşte în locurile 
întunecate şi îngrozitoare!” 

Totuşi, nu se întâmplă nimic. Mintea ei zăbovi. 
Nu  rătăci. Pur şi simplu... rămase pe loc. 
Mulțumită. Odihnindu-se. Ca o pisică ghemuită la 
picioarele ei. 

Nemişcată. 

Doar câteva clipe trecură înainte ca Gwyn să 
şoptească: 

— Revino în corpul tău. Observă sunetele din 
jurul nostru. Fii atentă la senzaţia din degetele de 
la mâini şi picioare. 

Ciudat - era atât de ciudat să îşi găsească 
brusc trupul... calm. Distant. Ca şi când ar fi reuşit 
cumva să se detaşeze. Să îl lase să se odihnească. 
lar mintea ei... 

— Deschide ochii, şopti Gwyn. 

Nesta îi deschise. Şi, pentru prima dată în viaţa 
ei, se simţi pe deplin liniştită în propria-i piele. 


Capitolul 40 


Două zile plouă neîncetat, temperatura 
scăzând odată cu precipitaţiile. Frunzele erau 
împrăştiate prin Velaris, iar Sidra era acum un 

şarpe argintiu, ascuns uneori de ceața plutitoare. 
Femelele îşi făcură apariţia în fiecare zi. 

Însă numai Nesta rămase lângă el când 
masculul bătu la uşa micului atelier de fierărie de 
la marginea vestică a Velarisului. 

Atelierul din piatră gri şi cu acoperiş de paie nu 
se schimbase în cele cinci secole de când era client 
fidel - de aici îşi cumpăra toate armele care nu 
erau de origine illyriană. Ar fi dus-o la un fierar 
illyrian, dar cei mai mulţi dintre aceştia erau 
masculi înapoiaţi şi superstiţioşi, care nu voiau ca 
femelele să se apropie de atelierele lor. Marele 
Spiriduş, rumen în obraji, care le deschise uşa, era 
priceput şi amabil, însă şi morocănos. 

— Generale! spuse masculul, ştergându-şi 
mâinile murdare de funingine de şorţul pătat din 
piele. 

Deschise uşa mai larg, căldura îmbietoare 
ieşind afară ca să îi întâmpine în ploaia rece. Ochii 
negri ai fierarului o scrutară pe Nesta, observându- 
i părul ud, hainele de piele şi trăsăturile calme în 
ciuda vremii îngrozitoare. 

Ea îşi însuşise şi afişase aceeaşi expresie în 
timpul antrenamentului de dimineaţă... şi când 
Cassian o invitase să îl însoţească aici în timpul 
prânzului. El le invitase pe toate femelele, dar 
Emerie trebuia să se întoarcă în Windhaven, iar 
preotesele nu fuseseră dispuse să părăsească 
muntele. Aşadar, numai Nesta venise cu el în micul 
sat ce se învecina la est cu oraşul şi spre mare, în 
vest, cu nesfârşitele câmpii. 

— Cu ce pot să te ajut? 

Cu o mână, Cassian o înghionti în spate pe 
Nesta şi-i zâmbi masculului. 

— Vreau ca lady Nesta să afle cum se făureşte 
o sabie. Înainte să pună mâna pe una adevărată. 

Fierarul o studie din nou. 

— Mă tem că nu am nevoie de un ucenic. 

— Doar o demonstraţie rapidă, spuse Cassian 
încă zâmbind când îi aruncă o privire Nestei, care 
se uita peste umărul lat al fierarului în atelierul din 
spatele lui. Vreau să afle de câtă muncă şi 
pricepere este nevoie, adăugă el când fierarul se 
încruntă. Să îi arăt că o sabie nu este doar o 
unealtă de ucis, ci şi o operă de artă. 

Linguşelile aveau întotdeauna putere de 
convingere. Rhys îl învățase asta. 

Nesta îşi mută privirea la chipul fierarului şi, 
pentru o clipă, cei doi se uitară unul la celălalt. 

— Aş aprecia foarte mult orice poţi să-mi arăţi 
în timpul tău liber, zise Nesta. 

Cassian încercă să nu se arate surprins de 
cuvintele ei politicoase, de atitudinea 
respectuoasă. 

Replica ei păru să îl convingă, de vreme ce 
fierarul le făcu semn să intre. 

Nesta ascultă cât masculul brunet explică 
diversele etape ale făuririi unei săbii, de la 
calitatea minereului şi până la testare. Cassian 
rămase în preajma ei, punând şi el întrebări, de 
vreme ce ea nu prea vorbea. Intr-una dintre rarele 
ocazii în care se făcu auzită, ceru permisiunea să 
se îndepărteze de focul din camera forjei într-o 

când fierarul termină descrierea procesului de 
proiectare pentru săbiile mai ornamentate, Nesta 
întrebă: 

— Pot să încerc şi eu? La ezitarea fierarului, 
Nesta înaintă, uitându-se la uşa din spatele lor prin 
care răzbăteau sunetele forjei. Să bat lama cu 
ciocanul, adică. Dacă ai vreuna în plus. Ea se uită 
la Cassian. Ai să fii despăgubit, bineînţeles. 

Cassian dădu aprobator din cap. 

— Plătim săbiile, dacă sunt distruse. 

Fierarul o studie din nou pe Nesta, ca şi când 
ar fi evaluat minereul din ea, apoi dădu din cap. 

— Am câteva pe care ţi-ai putea încerca 
îndemânarea. 

El îi conduse înapoi spre căldură, foc şi lumină, 
iar Cassian ar fi putut jura că Nesta inspira şi 
expira într-un ritm perfect controlat. Ea totuşi se 
uită doar la fierar când masculul îi aduse o sabie 
făurită pe jumătate şi o lăsă pe nicovală. 
Frumoasă, dar obişnuită. După spusele lui, era o 
sabie banală. După o demonstraţie rapidă şi 
perfectă, îi înmână ciocanul. 

— Stai cu picioarele aşa, spuse fierarul, iar 
Nesta îi urmă instrucţiunile până ce ridică ciocanul 
deasupra unui umăr şi lovi. 

Se auzi un zăngănit, iar sabia zornăi. O lovitură 
stângace şi aproape ratată. Nesta scrâşni din dinţi. 

— Nu este atât fel de uşor pe cât pare. 

Fierarul îi arătă sabia. 

— Încearcă din nou. Durează un pic să te 
obişnuieşti cu asta. 

Cassian nu îl mai auzise niciodată pe mascul 
vorbind atât de... blând. În mod normal, 
conversațiile lor erau rapide şi la obiect, fără 
formalităţi sau sfaturi personale. 

Nesta lovi din nou sabia, mai bine de data asta, 
dar tot jalnic. Cărbunii pocniră în forja din spatele 
lor, iar Nesta tresări. Înainte să poată întreba 
Cassian de ce, ea scrâşni din nou din dinţi şi lovi 
sabia a treia oară. A patra oară. A cincea oară. 

Inainte ca fierarul să aducă un pumnal, ea se 
obişnuise cu mişcarea. Chiar schiţa un zâmbet. 

— Pentru pumnale trebuie să foloseşti o 
tehnică diferită, îi explică fierarul, făcând din nou o 
demonstraţie. 

Foarte multă muncă, pricepere şi dedicație - 
totul pentru o sabie obişnuită. Cassian scutură din 
cap. Când apreciase ultima dată măiestria şi 
munca învestite în armele lui? 

Transpiraţia acoperi fruntea Nestei când lovi 
pumnalul, acum mai sigură pe trupul şi loviturile ei. 
Mândria îi cuprinse pieptul. lat-o, acea femelă care 
fusese creată în timpul războiului cu Hybernul. Dar 
diferită - mai concentrată. Mai puternică. 

Cassian asculta doar cu o ureche când fierarul 
aduse o sabie mare. 

Dar deveni atent când Nesta se aplecă asupra 
acesteia cu o mişcare lină, ciocanul lovind cu 
precizie. 

Lovitură după lovitură, iar Cassian ar fi putut 
jura că lumea se opri când ea se dezlănţui cu 
aceeaşi intensitate ca la antrenament. 

Fierarul îi zâmbi. Era prima dată când Cassian 
îl văzuse făcând asta. 

Nesta îşi îndoi braţul deasupra ei, ţinând 
ciocanul în mână. Era un dans, fiecare mişcare 
coordonându-se cu ecoul tot mai intens al 
ciocanului pe lamă. Lovea sabia pe o muzică pe 
care nu o auzea decât ea. 

Cassian o lăsă să continue, ploaia şi vântul 
care făceau să foşnească acoperişul de paie fiind 
un ritm distant deasupra lor, şi începu să se 
întrebe ce avea să iasă din căldură şi umbre. 


* 


Să înveţe să lupte cu sabia, nu era o sarcină 
ușoară - trebuiau să exerseze, să-şi antreneze 
muşchii şi să aibă răbdare, dar Nesta, Emerie şi 
Gwyn se implicau întru totul. 

Nu, îşi dădu seama Cassian când le privi lăsând 
săbiile în ploaia rece care continuă şi a doua zi. 
Erau mai mult decât dispuse să înveţe: se antrenau 
cu o concentrare nou descoperită. Niciuna mai 
mult decât Nesta, care acum îşi puse sabia în 
rastel şi luă o bucată de pânză, începând să îşi 
înfăşoare mâinile, rotindu-şi gâtul în acest timp. 

Ei nu vorbiseră după lecţia fierarului din după- 
amiaza precedentă, deşi ea îi mulţumise în şoaptă 
la revenirea în Casa Vântului. Observase din nou la 
ea acea expresie specială, privind în gol - ca şi 
când s-ar fi concentrat la o ţintă invizibilă. Aşadar, 
el nu o căutase în acea seară, chiar dacă tot corpul 
său şi-o dorise. Insă voia să îi ofere timp şi să o 

lase să facă primul pas când era pregătită. Dacă |- 
ar mai fi dorit. 

Cassian îşi alungă astfel gândul, permiţând 
ploii reci să îi domolească dorinţa şi frica. 

În linişte, Nesta se apropie de butucul de box, 
un trunchi de copac înfăşurat cu pături groase, ca 
şi când ar fi înfruntat un adversar. 

Ea aruncă o privire peste umăr, la Cassian, 
când se opri în faţa acestuia cu ochi întrebători. 

El dădu aprobator din cap. 

— Dacă vrei să profiţi de ultimele cincisprezece 
minute ca să te antrenezi, fă-o! 

Era singurul lucru de care avea nevoie, iar el fu 
prea încântat ca să mai spună ceva când Nesta luă 
poziţia de luptă şi începu să dea cu pumnii. 


* 


Primul impact al pumnilor pe lemnul căptuşit fu 
dureros. Dar ea lovi acolo unde trebuia să o facă, 
iar degetul mare rămase unde fusese învățată că 
trebuie să îl menţină, iar când îşi retrase brațul, 
durerea se transformă într-o melodie. Mai lovi o 
dată cu pumnul, provocând încă un zgomot surd 
satisfăcător. 

Bun - îi plăcea. Să se elibereze, să dea curs 
energiei în acest fel. 

Respirația îi era tăioasă ca o sabie, dar ea dădu 
un croşeu de stânga, urmat de două directe cu 
pumnul drept. 

Nu simţea nici ploaia, nici frigul. 

Fiecare pumn îi scotea din corp frica, furia, ura 
şi le transmitea lemnului. 

Timp de trei zile, avusese sângele fierbinte. 
Timp de trei zile, visase săbii, scări şi lupte. Nu 
reuşise să se abţină. Căzuse în pat atât de obosită, 
încât nu putuse nici măcar să citească înainte să 
adoarmă. De petrecut noaptea cu Cassian nici nu 
se punea problema. Nici măcar nu-i aruncase o 
privire pasională peste masă. 

Prezenţa lui Azriel era de ajutor. Acum le 
antrena pe ultimele venite, liniştit şi blând şi totuşi 
fără să şovăie, iar ea ar fi putut jura că măcar două 
dintre preotese - Roslin şi Ilana - oftau de fiecare 
dată când trecea pe lângă ele. 

O mică şi îngrozitoare parte din ea se bucura 
că nu oftau din cauza lui Cassian. Ea alungă şi acel 
gând jalnic şi egoist. 

La fel cum toată fiinţa sa era jalnică, egoistă şi 
dispreţuitoare. 

Unu-doi, doi-unu-unu; ea lovi încontinuu cu 
pumnii, transmițând lemnului toată fiinţa ei. 


* 


— La naiba! se auzi o voce masculină de lângă 
Cassian, iar el se întoarse ca să îl vadă pe Lucien în 
bolta dinspre zona de antrenament. 

Restul preoteselor şi Azriel plecaseră în urmă 
cu zece minute. Nesta nici măcar nu observase. 

— Feyre a spus că ea se antrenează, dar nu 
mi-am dat seama că... ei, bine, se antrenează. 

Cassian dădu din cap în loc de salut, uitându- 
se la Nesta, care lovea neîncetat lemnul cu pumnii, 
aşa cum o făcuse în ultimele douăzeci şi cinci de 
minute. Intrase într-o stare pe care Cassian o 
cunoştea prea bine - una în care gândul şi trupul 
se uneau şi lumea dispărea. Se elibera de ceva. 

— Credeai că îşi pileşte unghiile? 

Ochiul mecanic al lui Lucien ţăcăni. Chipul i se 
încordă când Nesta dădu un croşeu în bucata de 
lemn. Aceasta se scutură la impact. 

— Mă întreb dacă există unele lucruri care nu 
ar trebui stârnite, şopti el. 

Cassian îi aruncă o privire încruntată. 

— Vezi-ţi de treaba ta, focosule! 

Lucien o urmări pe Nesta atacând, pielea lui 
aurie pălind un pic. 

— De ce ai venit? întrebă Cassian, neputând să 
se abţină din a-i vorbi tăios. Unde este Elain? 

— Nu vin întotdeauna în oraş ca să îmi văd 
partenera. Ultimele cuvinte erau pline de nelinişte. 
Şi am urcat aici pentru că Feyre mi-a spus că ar 
trebui să o fac. Trebuie să pierd câteva ore înainte 
să mă văd cu ea şi Rhys. S-a gândit că probabil mi- 
ar plăcea să o văd pe Nesta la lucru. 

— Nu este o atracţie de carnaval, rosti Cassian 
printre dinţi. 

— Nu o fac pentru amuzament. Părul roşcat al 
lui Lucien străluci în lumina slabă a zilei ploioase. 
Cred că Feyre şi-a dorit să-i evalueze progresul 
cineva care nu a văzut-o de o vreme. 

— Şi? spuse furios Cassian. 

Lucien îi aruncă o privire dispreţuitoare. 

— Ştii, nu sunt duşmanul tău. Poţi să nu te mai 
prefaci că eşti o brută agresivă. 

Cassian afişă un zâmbet care nu i se citi în 
ochi. 

— Cine spune că mă prefac? 

Lucien oftă prelung. 

— Foarte bine, atunci. 

Nesta dădu o nouă serie de pumni, iar Cassian 
ştiu că urma lovitura finală. Cele două directe de 
stânga şi croşeul de dreapta loviră lemnul atât de 
puternic, încât acesta se desfăcu în aşchii. 

Apoi ea se opri, cu pumnul lipit de lemn. 

În aerul rece, aburii ieşiră învolburaţi din gura 
femelei ce respira sacadat. 

Lent, se îndreptă şi îşi cobori pumnul, aburul 
unduindu-se printre dinţi când se întoarse. El zări 
un licăr de foc argintiu în ochii ei. Apoi, acesta 
dispăru. Lucien înţepeni. 

Nesta se îndreptă spre cei doi masculi. Se uită 
în ochii lui Lucien când se apropie de el şi nu spuse 
nimic înainte să intre în Casă. Ca şi când nu ar fi 
avut nimic de spus. 

— Mama să vă cruţe pe toţi! spuse Lucien abia 
după ce paşii ei nu se mai auziră. 

Cassian deja mergea spre bucata de lemn în 
mijlocul căreia loviturile creaseră o adâncitură, 
străpungând  căptuşeala şi lemnul. Strălucea. 
Cassian ridică două degete tremurânde spre 
aceasta. 

Spre locul ars, încă scânteind ca un tăciune. 

Tot stâlpul de lemn mocnea din interior. Îl 
atinse cu palma. Lemnul rece ca gheaţa se dizolvă 
într-o grămadă de cenuşă. 

Cassian se holbă uluit şi tăcut la lemnul ce 
fumega şuierând în ploaie. 

Lucien veni lângă el şi repetă cu seriozitate în 
glas: 

— Mama să vă cruţe pe toţi! 


Capitolul 41 


Helion, Mare Lord al Regatului Zilei, sosi în 
Oraşul Cioplit în după-amiaza următoare pe un cal 
înaripat. 

Îşi dorise să intre în oraşul întunecat într-o 
trăsură aurită trasă de patru cai albi ca zăpada şi 
cu coama de foc auriu, îi spusese Rhys lui Cassian, 
dar Rhys interzisese trăsura şi caii, şi îl anunţase 
pe Helion că putea să se teleporteze sau să nu vină 
deloc. 

De aici şi pegasul - ideea de compromis a lui 
Helion. 

Cassian auzise zvonuri despre pegaşii rari ai lui 
Helion. Mitul spunea că armăsarul lui preţios se 
înălţase atât de mult în zbor, încât soarele îl 
pârjolise, dar uitându-se acum la animal... Ei, bine, 
dacă n-ar fi avut şi el aripi, poate Cassian ar fi fost 
invidios. 

Caii înaripaţi erau rari - atât de rari, încât se 
spunea că toate cele şapte perechi de cai înaripaţi 
de prăsilă ai lui Helion erau singurii rămaşi. 
Legenda spunea că, odată, fuseseră mai mulţi 

înainte de istoria scrisă şi că mulţi dispăruseră pur 
şi simplu, ca şi când însuşi cerul i-ar fi devorat. 
Populaţia lor scăzuse şi mai mult în ultimele mii de 
ani, din motive pe care nu le putea explica nimeni. 

Amarantha, care măcelărise treizeci dintre 
pegaşii lui Helion, pe lângă faptul că-i incendiase 
tot atâtea biblioteci, nu uşurase situaţia. Cele 
şapte perechi rămase de pegaşi supravieţuiseră 
pentru că fuseseră eliberate înainte ca acoliţii 
Amaranthei să poată ajunge la grajdurile lor din cel 
mai înalt turn al palatului lui Helion. 

Cea mai îndrăgită pereche a lui Helion - 
armăsarul negru, Meallan şi tovarăşa lui - nu mai 
făcuseră pui de trei sute de ani, iar ultimul mânz 
nu apucase să fie înţărcat înainte să moară din 
cauza unei boli pe care niciun tămăduitor nu 
reuşise să o vindece. 

Potrivit legendei, pegaşii veniseră de pe insula 
unde se afla Temniţa, păscând cândva pe pajişti 
care făcuseră de mult loc muşchiului şi ceţii. Poate 
că acesta era unul dintre motivele împuţinării lor: 
patria dispărută şi lipsa hranei. 

Cassian îşi permise să-l admire pe Meallan 
aterizând pe pietrele negre ale curţii din faţa 
porţilor înalte de intrare în munte, coama 
armăsarului fluturând în vântul aripilor ca de 
abanos. In ţinutul spiriduşilor, puţine mai erau 
lucrurile care îl mai puteau face pe Cassian să se 
mire, dar armăsarul splendid, mândru, semeţ şi 
doar pe jumătate îmblânzit îl lăsa fără suflare. 

— Incredibil, şopti Rhys, aceeaşi admiraţie 
strălucind pe chipul lui. 

Feyre radie de încântare, iar după acea 
expresie, Cassian îşi dădu seama că ea avea să 
picteze acest animal şi, probabil, şi pe uimitorul 
său stăpân. Şi Azriel clipi impresionat când 
armăsarul lovi pământul fornăind, iar Helion 
mângâie grumazul gros şi musculos al pegasului 
înainte să descalece. 

— Bine ai venit! spuse Rhys înaintând. 

— Nu e parada pe care mi-am dorit-o, spuse 
Helion dând mâna cu Rhys, dar Meallan ştie să-şi 
facă o intrare impresionantă. 

El fluieră şi pegasul se întoarse grațios în ciuda 
dimensiunilor lui, bătu din aripile puternice şi se 
avântă din nou în văzduh ca să îşi aştepte stăpânul 
în altă parte. 

Helion îi zâmbi lui Feyre, care urmărise cu ochi 
mari cum armăsarul intra în nori. 

— Dacă vrei, te iau la o plimbare, îi spuse el. 

Feyre zâmbi. 

— În mod normal, ţi-aş accepta propunerea, 
dar mă tem că nu pot risca. 

Helion ridică din sprâncene. Pentru o clipă, 
Rhys şi Feyre se sfătuiră în tăcere, apoi Rhys dădu 
aprobator din cap. 

Vocea lui Rhys umplu mintea lui Cassian după 
o secundă. 

„Îi spunem”. 

Cassian nu afişă nicio emoție. 

„De ce să riscăm?” 

„Pentru că avem nevoie de bibliotecile lui”, 
zise Rhys cu seriozitate, fără să adauge „ca să 

Lord continuă: „Şi pentru că tu şi Azriel aveaţi 
dreptate: este doar o chestiune de timp până când 
sarcina lui Feyre o să înceapă să se vadă. Ea mi-a 
acceptat scutul, dar m-ar ucide dacă i-aş sugera să 
o farmec pentru a-i ascunde pântecul”. Rhys se 
strâmbă. „Aşadar, asta este”. 

Cassian dădu din cap. 

„Te susţin, frate!” 

Rhys îi aruncă o privire recunoscătoare, apoi, 
probabil, ridică scutul din jurul partenerei lui 
pentru că mirosul lui Feyre - acel miros minunat - 
umplu aerul. Helion făcu ochii mari, uitându-se 
direct la talia ei, unde ea îşi ţinea acum mâna pe 
mica umflătură. El râse. 

— Deci de aceea voiai să afli cum funcţionează 
scuturile impenetrabile, Rhysand. Helion se aplecă 
să o sărute pe Feyre pe obraz. Felicitări 
amândurora! 

Feyre radie, dar zâmbetul lui Rhys fu mai puţin 
sincer. Dacă Helion observă, nu spuse nimic. 
Marele Lord al Zilei îi studie pe Cassian şi Azriel, 
apoi se încruntă. 

— Unde este frumoasa mea Mor? 

— E plecată, zise Az cu hotărâre. 

— Păcat! Este mult mai plăcută privirii decât 
oricare dintre voi. 

Cassian îşi dădu ochii peste cap. 

Helion zâmbi, luând o scamă invizibilă de pe 
mantia lui albă şi lungă, întorcându-se apoi spre 
Rhys. Pielea bronzată strălucea pe muşchii 
puternici ai coapselor şi picioarelor, sandalele aurii 


care se legau cu şnururi fiind inutile pe terenul 
549 


acoperit de zăpadă din jurul lor. Marele Lord nu 
avea nicio armă - singurele lucruri din metal erau 
banderola din jurul bicepsului musculos, în formă 
de şarpe, şi coroana aurie cu ţepi care-i împodobea 
părul brunet şi lung până la umeri. Era imposibil să 
îl confunzi pe Helion cu altcineva în afară de un 
Mare Lord şi, totuşi, lui Cassian îi plăcuse 
dintotdeauna aerul lui nonşalant şi obraznic. 

— Ei, bine? îi spuse tărăgănat masculul lui 
Rhys. Voiai să îţi caut o vrajă? Sau a fost o scuză 
ca să mă aduci în palatul plăcerilor tale perverse 
de sub muntele ăsta? 

Rhys oftă. 

— Te rog, nu mă face să regret că te-am adus 
aici, Helion! 

Ochii aurii ai lui Helion se luminară. 

— Unde ar fi distracţia, dacă nu aş face-o? 

Feyre îl luă de braţ. 

— Mi-ai lipsit, prietene! 

Helion o mângâie pe mână. 

— Aş nega dacă ai spune cuiva, dar şi tu mi-ai 
lipsit, Distrugătoare a blestemului. 


* 


— Palatul ăsta îmi place mult mai mult decât 
cel de dedesubt, spuse Helion o oră mai târziu, 
studiind stâlpii din piatra lunii şi draperiile 
translucide ce fluturau în vântul slab care nu se 
potrivea deloc cu lanțul muntos acoperit de zăpadă 
din jurul lor. Dincolo de scuturile palatului, Cassian 

ştia că acea adiere se transforma într-un vânt rece 
Şi şuierător ce putea smulge carnea de pe oase. 

Helion se aşeză oftând pe un fotoliu din faţa 
priveliştii nesfârşite. 

— Bine! Vrei părerea mea, acum, că am ieşit 
din Oraşul Cioplit? 

Feyre luă loc pe fotoliul de lângă el, dar 
Cassian, Rhys şi Az rămaseră în picioare, 
îmblânzitorul umbrelor rezemându-se de un stâlp 
aproape ascuns vederii. 

— Soldaţii sunt fermecaţi? întrebă Feyre. 

Helion vorbise cu cei doi soldaţi ai Regatului 
Toamnei, înlănţuiţi în camera aceea, ţinuţi în viaţă 
şi hrăniţi de magia lui Rhys, şi le atinsese un pic 
mâinile. Chipul i se încordase făcând asta, apoi 
şoptise că văzuse destule. 

Nimic din Oraşul Cioplit nu păruse să îl tulbure 
până în acel moment. Nici stâlpii înalţi şi negri şi 
sculpturile lor, nici oamenii primejdioşi care îl 
populau şi nici bezna locului. Dacă asta îi amintea 
lui Helion de timpul petrecut la Poalele Muntelui, el 
nu dădu de înţeles. Aparent, Amarantha îşi crease 
regatul de acolo după acesta - o replică jalnică, 
după spusele lui Rhys. 

— „Fermecaţi” nu este cuvântul potrivit, zise 
Helion încruntându-se. Într-adevăr, trupurile şi 
mişcările nu le aparţin, dar nu sunt vrăjiţi. Eu simt 
vrăjile - ca pe nişte aţe. Cei care pot să facă 
farmece simt legăturile în jurul individului. Nu am 
simţit aşa ceva. 

— Aşadar, ce îi controlează? întrebă Rhys. 

— Nu ştiu, recunoscu Helion cu o seriozitate 
neobişnuită. A fost mai mult o negură, nu un fir. O 
ceaţă, exact cum ai descris-o, Rhysand. Nu puteam 
să o apuc, nu era palpabilă ca să o spulber, dar era 
acolo. 

— Ţi se pare că e mai mult... o influenţă, şi nu 
o vrajă? întrebă Rhys. 

„Rahat!” 

Helion se scărpină în barbă. 

— Nu pot să-mi explic cum, dar parcă ceața 
asta din jurul minţii lor îi convinge. El se gândi la 
expresiile lor. Ce este? 

Feyre strânse din buze. 

— Coroana - o parte din Tezaurul Groazei. 

Şi apoi totul ieşi la iveală: despre regina 
Briallyn şi căutarea Tezaurului, implicarea lui 
Koschei, Masca pe care o recuperase Nesta. Doar 
secretele lui Eris în privinţa trădării lui Beron 
rămaseră nerostite. Când Feyre termină, Helion 
scutură încet din cap. 

— Credeam că măcar o vreme nu o să fim 
nevoiţi să evităm astfel de dezastre. 

— Aşadar, numai Harpa nu e de găsit, spuse 
Azriel rămânând rezemat de stâlp şi învăluit de 
umbre. Dacă Briallyn are Coroana, este posibil să o 
aibă de ceva timp - şi este motivul pentru care 
celelalte regine au fugit în teritoriile lor. Poate au 
crezut că o s-o folosească împotriva lor şi şi-au luat 
tălpăşiţa. Poate chiar a găsit-o aici în timpul 
războiului, când toţi eram distraşi de lupta cu 
Hybernul, şi a folosit-o ca să îşi retragă armata şi 

a atras atenţia lui Koschei - asta este ceea ce vrea 
el de la ea. 

— Pare credibil, spuse Feyre, dar de ce să o 
folosească pe soldaţii lui Eris ca să ne atace 
poporul în Oorid? Din ce pricină? 

— Poate a făcut-o ca să ne anunţe că ştie că 
noi îi cunoaştem planurile, sugeră Rhys. 

— Dar de unde a ştiut că o să fim în mlaştină? 
întrebă Cassian. Soldaţii aceia nu aveau puterea de 
a se teleporta - ar fi fost nevoiţi să călătorească pe 
jos câteva săptămâni ca să ajungă acolo. 

— Erau dispăruţi de mai bine de o lună, 
remarcă Feyre. 

— Nu uitaţi că şi Briallyn este Creată, spuse 
Helion. Poate că nu-i în stare să vadă unde este 
Cazanul, dar poate să-şi dea seama unde este 
Tezaurul Groazei, la fel de bine ca Nesta Archeron. 
Ar fi putut afla că Masca este în Oorid, dar nu a 
îndrăznit să se aventureze în întunericul de acolo. 
Este posibil să-i fi pus pe soldaţi să vă ia Masca de 
îndată ce o găsiţi. 

— Sau să ne păcălească să îi ucidem, făcându- 
ne astfel un inamic din Regatul Toamnei, spuse 
Cassian. 

— Dar Briallyn sigur e proastă, spuse Feyre, 
dacă ea crede că soldaţii ăia ar avea putere să 
învingă pe oricare dintre noi. 

Helion dădu din cap spre Feyre. 

— Ai spus că Masca este acum aici? Pot să o 
văd? 

— De fapt, avem nevoie de ajutorul tău, spuse 

află Masca, dar aceasta a deschis încuietorile ca să 
o lase pe sora mea să intre, foarte probabil pentru 
că ea este Creată. lar dacă Nesta poate să intre, 
este posibil ca şi Briallyn să poată să pătrundă 
acolo. Feyre îşi băgă mâinile tatuate în buzunare. Îi 
poţi arăta Nestei cum să o protejeze? Poate cu mai 
multă... vigoare? 

— Vigoare? întrebă Rhys ridicând o 
sprânceană. 

— Vigoare, spuse Feyre, încruntându-se la el. 
Nu putem fi toţi la fel de expresivi ca tine. 

Rhys îi făcu semn din ochi. 

— E bine că ţi-a fost de folos, dragă Feyre. 

Cassian alese să ignore aluzia răutăcioasă şi 
licărul excitării lor. Totuşi, Helion chicoti. 

Azriel îşi drese glasul. 

— Nesta aşteaptă. 

— Este aici? 

Helion aproape străluci auriu. 

— Da, îi răspunse Feyre simplu, ridicându-se 
de pe fotoliu. 

Cassian nu rată privirea arzătoare pe care 
Marea Doamnă i-o aruncă lui Rhys când trecu pe 
lângă el, îndreptându-se către camerele din 
capătul nordic al palatului. Şi nici râsul lui Rhys, 
plin de promisiuni senzuale. 

El nu reuşi să-şi domolească durerea din piept 
pe care i-o provocau intimitatea lor obişnuită, 
afecțiunea evidentă şi iubirea. Departe de a fi doar 
sex. 

Helion veni din urmă, făcând comentarii despre 

ocupat de gândul că Nesta nici măcar nu se 
deranjase să obiecteze când el plecase din patul ei. 
Şi că, de atunci, nu-l mai abordase. 

Masculul se abţinuse, mai ales de când ea 
părea să se epuizeze în timpul antrenamentului, 
căutând răspunsuri pentru ce-i neliniştea mintea şi 
sufletul. Dar el nu reuşise să nu îşi amintească 
partida de amor şi imaginea ei, spatele încă ridicat 
când stătea pe pat, sexul ei frumos umflat şi 
strălucind, ud de sămânţa lui. 

— Tu la ce te gândeşti? rosti Helion tărăgănat, 
când se apropiară de o uşă închisă din lemn. 

Cassian se îndreptă. Nu îşi dăduse seama că 
gândurile lui îl făcuseră să emane un asemenea 
miros. Zâmbi. 

— La mama ta. 

Helion chicoti. 

— Întotdeauna uit cât de mult îmi placi. 

— Mă bucur să îţi reamintesc! 

Cassian îi făcu semn din ochi. 

Feyre ajunse la uşă, bătu, iar apoi apăru ea - 
Nesta. 

Se aşeză la masa unde era Masca, cu o carte 
deschisă în faţă. După viteza cu care închise 
cartea, Cassian îşi dădu seama că citea unul dintre 
romanele pe care le schimba cu Emerie şi Gwyn. 

Cassian se trezi încordându-se când Helion 
intră în cameră, iar Nesta se ridică în picioare. 
Astăzi purtase o rochie de un albastru închis - 
prima dată într-o lună în care o văzuse îmbrăcată 
astfel. Nu mai atârna pe ea. Câştigase destul în 

greutate încât corsajul să se muleze din nou, iar 
sânii mari să iasă grațios peste decolteu. 

Helion îşi plecă fruntea, întruchiparea graţiei 
manierate. 

— Lady Nesta! 

Nesta făcu o reverență, dar îşi îndreptă privirea 
la Feyre. 

— Lady? 

Feyre ridică din umeri. 

— Este politicos. 

Nesta se uită în ochii lui Cassian. 

— Acum înţeleg de ce titlul ţi se pare 
deranjant. 

El zâmbi, iar Helion clipi - ca şi când ar fi fost 
şocat că ea uitase că se afla înaintea unui Mare 
Lord. 

Însă Nesta trecuse pe lângă Helion şi, prima 
dată când se întâlniseră, nu fu deloc impresionată. 

— Niciodată nu devine mai uşor, îi spuse 
Cassian. 

Nesta se întoarse din nou spre Helion, studiind 
coroana cu ţepi şi mantia lungă şi albă. 

— Calul înaripat care a zburat mai devreme era 
al tău? 

Zâmbetul lui Helion era de o frumuseţe 
cultivată. 

— Este cel mai frumos armăsar al meu. 

— Este minunat! 

— Şi tu eşti minunată! 

Nesta îşi înclină capul când Cassian se trezi cu 
respiraţia aproape tăiată, aşteptând răspunsul ei. 

Feyre şi Rhys păreau să încerce să nu râdă, iar 
Azriel era întruchiparea plictiselii reci. 

Nesta îl studie pe Helion destul de mult timp, 
aşa că el se fâstăci. 

Un Mare Lord se fâstâci sub privirea ei. 

— Mulţumesc pentru compliment! Fu absolut 
tot ce spuse ea în cele din urmă. 

Răgazul în care îl studiase pe Helion fusese 
pauza unui curtean care analiza cum să lovească 
mai bine. 

Helion se încruntă un pic. 

Rhys îşi drese glasul, amuzamentul licărind în 
ochii lui. 

— Ei, bine, iat-o! zise şi arătă spre movila de 
catifea neagră de pe masă. Nesta? 

Ea dădu materialul la o parte. Aurul vechi şi 
bătut licări, iar Helion sâsâi când o putere rece şi 
ciudată umplu încăperea, şuierând ca o briză rece. 

Helion se întoarse spre Nesta, toată 
senzualitatea dispărând. 

— Tu chiar ai purtat asta şi ai supraviețuit? Nu 
era o întrebare care aştepta un răspuns. Acoper-o 
din nou, te rog! Nu o pot suporta. 

Rhys îşi strânse aripile. 

— Atât de grav te afectează? 

— Nu îşi trece ghearele reci pe simţurile tale? 
întrebă Helion. i 

— Nu la fel de mult, spuse Feyre. li simțim 
puterea, dar nu ne deranjează prea mult pe 
niciunul dintre noi. 

Helion tremură, iar Nesta aruncă materialul 
peste Mască de parcă acesta i-ar fi ascuns 
prezenţa. 

— Poate un strămoş de-al meu a folosit-o 
cândva, iar costul acestui gest este înscris în 
sângele meu. Helion expiră tremurând. Bine, 
Nesta, care nu eşti Lady. Dă-mi voie să îţi arăt 
nişte trucuri de protecţie şi mai ingenioase pe care 
Rhysand nu le ştie. 


La sfârşit, Helion creă protecţiile şi le legă de 
sângele Nestei printr-o înţepătură cu Povestitorul- 
Adevărului, iar Cassian se trezi încordat văzând 
picătura de sânge. Simţindu-i mirosul. 

Făcu un efort să îi spună propriului trup că nu 
era nicio ameninţare, că acţiunea era voită, că ea 
era în regulă. Dar asta nu îl împiedică să 
scrâşnească din dinţi suficient de zgomotos încât 
Feyre să-i şoptească fără să fie auzită de Nesta şi 
Helion: 

— Ce e cu tine? 

— Nimic, răspunse Cassian mormăind. Nu mai 
fi atât de băgăcioasă, Distrugătoare a blestemului. 

Feyre îi aruncă o privire piezişă. 

— Te porţi ca un animal în cuşcă, zise 
strâmbând din buze. Eşti gelos? 

— Pe Helion? îi răspunse Cassian pe un ton 
neutru. 


558 


— Nu mai văd pe nimeni altcineva în camera 
asta care să-mi ţină acum sora de mână şi să-i 
zâmbească. 

Ticălosul chiar asta făcea, deşi Nesta rămânea 
serioasă. 

— De ce aş fi gelos? 

Feyre pufni în râs. 

Cassian nu reuşi să-şi reprime zâmbetul, 
făcându-l pe Azriel să se uite nedumerit. Cassian 
scutură din cap chiar în clipa în care Nesta îşi 
retrase mâna din cea a lui Helion şi întrebă: 

— Deci asta a fost tot? 

— De îndată ce plecăm din camera asta, 
nimeni altcineva nu o să poată să intre. Nici măcar 
tu, dacă nu îmi deblochezi protecţiile. 

Nesta oftă uşor. 

— Bun! 

— Am să-ţi arăt vraja de deblocare, spuse 
Helion, dar ea se îndepărtă de el. 

— Nu! spuse brusc Nesta. Nu, nu vreau să o 
ştiu. 

Se lăsă tăcerea. 

— Dacă Briallyn caută Masca, dacă ea mă 
prinde, nu vreau să ştiu cum să o eliberez, zise 
Nesta fără să se adreseze cuiva anume. 

Era înţelept, chiar dacă îl dezgusta să se 
gândească la asta, dar ar fi putut jura că era o 
minciună. Ar fi putut jura că Nesta nu voia să aibă 
acces la informaţie - singură. 

Ca şi când Masca ar fi putut s-o ademenească. 

— Este în regulă, zise Rhys. Helion poate să-mi 

informaţie, am să-ţi arăt. Rhys întinse o mână spre 
Helion, indicându-i cum prefera să i se arate vraja. 
Degetele li se împletiră, privirile lor devenind 
goale, apoi Rhys clipi. Mulţumesc! 

— Trebuie să îl anunţăm pe Eris de reapariţia 
soldaţilor lui, spuse Azriel. Şi de ceea ce le-am 
făcut. 

Cassian îşi studie familia şi prietenii. 

— Cât de multe îi zicem lui Eris? Îi spunem că 
avem Masca? 

Întrebarea pluti în aer. 

— Încă nu, spuse Rhys şi dădu din cap spre 
Cassian. Fă-i mâine o vizită lui Eris. Rhys gesticulă 
spre Nesta. Tu ai să-l însoţeşti. 

Nesta înţepeni, iar Cassian încercă să nu se 
holbeze. 

— De ce? întrebă ea. 

— Pentru că îţi place să te joci, zise Rhys. Fără 
îndoială, observase cât de uşor făcuse faţă mai 
devreme încercărilor lui Helion de a flirta. Rhys ştia 
cum să folosească o unealtă disponibilă. Dar este 
alegerea ta, adăugă el. 

Cassian îşi drese glasul. 

— Mie-mi convine. 

Spre surprinderea lui, Nesta nu obiectă. 

— Vreau să aflu cu certitudine dacă Briallyn 
are Coroana, spuse Azriel. Am să mă duc mâine în 
teritoriul oamenilor. 

— Nu! rostiră Feyre şi Rhys în acelaşi timp. 

Azriel miji ochii. 

— Nu ceream permisiunea. 

Rhys rânji. 

— Nu contează. 

Az deschise gura ca să obiecteze, dar Feyre 
spuse: 

— Nu te duci, Azriel! Dacă Briallyn are Coroana 
şi te prinde, chiar dacă bănuieşte doar că eşti în 
apropiere, cine ştie ce ar putea să-ţi facă? 

— Ai puţină încredere în mine, Feyre, spuse Az. 
Pot să mă ascund destul de bine. 

— Nu ne asumăm niciun risc! zise Feyre 
poruncitor. Retrage-ţi spionii! 

— Pe naiba! 

Cassian îşi adună puterile, dar Feyre nu cedă. 

— Informaţiile de la spionii tăi - de la orice 
spioni - nu pot fi de încredere dacă e în joc 
Coroana. Amren a spus că are nevoie de apropiere 
ca să intre în mintea cuiva. Păstrăm distanţa faţă 
de Briallyn. 

Azriel se enervă şi se întoarse spre Rhys. 

— Şi tu eşti de acord cu ea? 

— Este Marea ta Lady, spuse cu răceală Rhys. 
Ce spune ea este lege. 

Az se uită la el şi la Feyre. Stabili că ei erau de 
nedespărţit, un zid impenetrabil împotriva căruia 
furia lui nu avea decât să se spargă de 
nenumărate ori. 

În liniştea tensionată, Helion dădu din cap spre 
holul strălucitor de afară. 

— Aş vrea să plec din prezenţa odioasă a 
Măştii şi poate să mă bucur de palatul tău, 
Rhysand. A trecut mult timp de când n-am mai fost 
într-un palat atât de liniştit. Dacă îmi permiţi, am 

— Te deranjează ceva acasă? întrebă Rhys, 
mergând lângă Marele Lord. 

Cassian surprinse privirea Nestei când părăsi 
camera, iar ea îşi luă cartea înainte să îi urmeze 
afară. Feyre ieşi cu Azriel, şoptind cu o mână 
tatuată pe umărul lui. 

— Ce citeşti azi? o întrebă Cassian pe Nesta. 

— O scurtă istorie a marilor asedii, de Osian. 

El mai că se împiedică. 

— Nu e un roman? 

— După ce mi-ai lăsat Dansul luptei, mi-am dat 
seama că am multe de învăţat. Aseară i-am cerut 
Casei să îmi dea ceva ce ai putea citi tu. 

— De ce? 

Nesta îşi puse cartea la subraţ. 

— Ce rost are să învăţ tehnici de luptă, dacă nu 
le cunosc adevăratul scop şi utilitatea? M-ai instrui 
cu o armă şi aş fi doar atât: arma altcuiva. Vreau 
să ştiu cum să o folosesc - adică singură. Şi altele. 

Cassian rămase tăcut cât urcară scările, 
urmându-i pe Helion şi Rhys, care discutau în faţa 
grupului. 

— Ai de gând să conduci o armată, Nes? 

— Nu o armată, zise, şi-i aruncă o privire 
piezişă. Poate o mică unitate de femele. 

Era foarte serioasă. 

— A preoteselor? 

— Nu ştiu dacă mi s-ar alătura, dar... Sunt 
sigură că mai sunt şi altele care ar putea să o facă. 
Acum sunt nemuritoare sau pe aproape. Am 
suficient timp ca să fac planuri pentru viitorul 

Lui i se strânse inima. Să facă planuri de viitor. 
Era un semn al naibii de bun. 

După cină, Cassian ciocăni la uşa dormitorului 
Nestei din Casă. Ea nu i se alăturase lui şi lui Azriel, 
deşi probabil fusese mai bine aşa. 

Marele Lord şi Marea Lady din Regatul Nopţii îl 
înfruntaseră pe îmblânzitorul umbrelor în după- 
amiaza aceasta şi ieşiseră triumfători. 

Poate „triumfători” nu era cuvântul potrivit, 
dar cearta se terminase cu încuviințarea şovăitoare 
a lui Azriel de a nu o spiona pe Briallyn pentru 
moment, rămânând pe gânduri în timpul cinei. 

Vocea Nestei răsună prin uşă. 

— Intră! 

O găsi în pat, cu o carte sprijinită pe genunchi. 
Părea să fi revenit la romane. 

— Fără cărţi de război? o întrebă, şi ridică cele 
trei cărţi pe care le adusese cu el - motivul 
prezenţei aici. Scuza lui. 

— Doar în timpul zilei. Ea se ridică, strângând 
pătura în jurul taliei. Ce sunt alea? 

— Mai multe cărţi de care am crezut că ai 
putea fi interesată, îi răspunse, şi le lăsă pe birou. 

Nesta dădu uşor din cap, cosiţa-i lungă 
atingându-i-se de piept. Purta o cămaşă de noapte 
cu mâneci lungi şi, chiar dacă nu era foc în 
şemineu, în încăpere era cald. Ca şi când Casa ar fi 
observat că nu îi plăcea focul şi o încălzea altfel. 

Cassian se forţă să se mişte de lângă birou ca 
să se îndrepte din nou spre uşă. 

— Ţie nu ţi-a plăcut? zise Nesta înainte ca el să 
ajungă la boltă. 

Masculul se întoarse încet. 

— Ce? 

O roşeaţă îi coloră obrajii când îşi ridică bărbia. 

— Partida de sex. 

El înghiţi în sec. 

— De ce mă întrebi asta? 

Nesta înghiţi în sec. Era... La naiba, chiar era 
atât de nesigură de el? 

— Ai plecat repede. Şi nu m-ai mai căutat. 

„Am plecat repede pentru că trebuia să 
păstrez intacte nişte părţi din mine”. 

— Ai fost concentrată la antrenament. 

In ochii ei licări ceva asemănător ofensei. 

— Bine! Atunci, noapte bună! 

— Nu asta am vrut să spun. La naiba, Nesta! 
Cassian veni lângă pat, iar ea se îndreptă din nou, 
uitându-se la el de jos. Cum aş fi putut să fiu atât 
de egoist să te mai rog să facem sex, când erai 
atât de concentrată la antrenament? 

— Nu este o rugăminte dacă ambele părţi îşi 
doresc asta, spuse ea. lar eu pur şi simplu mi-am 
făcut griji că... nu ţi-a plăcut la fel de mult ca şi 
mie. 

— Crezi că nu te-am căutat pentru că nu m-am 
simţit bine? Când Nesta nu spuse nimic, el îşi 
sprijini mâinile pe lângă ea şi se aplecă să Îi 
şoptească la ureche, inspirându-i mirosul. Mi-a 
plăcut prea mult. M-am gândit la asta zile la rând. 

Nesta tremură, iar el zâmbi cu buzele pe 
pavilionul moale al urechii ei. Lui îi plăcea să vadă 
exteriorul acela îngheţat spărgându-se, să vadă 
cum o înduioşa. 

— Te-ai atins noaptea, gândindu-te la asta la 
fel ca mine? 

Bărbia Nestei cobori puţin când dădu din cap, 
iar el văzu cu coada ochiului un licăr al dinţilor ei 
când îşi muşcă buza de jos. 

— Te-au făcut degeţelele alea să te simţi la fel 
de bine ca ale mele? 

Ei i se poticni respiraţia, dar nu răspunse. El 
ştia că nu voia să îi dea satisfacţie. li muşcă uşor 
lobul urechii, făcând-o să suspine. 

— Ei, bine? 

— Nu ştiu, şopti ea. Ar trebui să repet 
experienţa. 

— Hmm! Cassian îşi cobori gura, sărutând-o 
sub ureche. Penisul i se întări, deja împingându-i-se 
în pantaloni. Să facem o comparaţie? 

Ea scânci, iar el urcă în pat, peste picioarele ei. 
Sângele îi străbătea cu vigoare tot corpul, în 
acelaşi ritm cu pulsaţia din pantaloni, iar el se 
îndepărtă de gâtul ei ca să îi vadă ochii plini de 
dorinţă. 

Lumea se linişti, iar ea îl fixă cu privirea cât îi 
trase încet pătura spre talie. Cămaşa de noapte îi 
era încreţită pe coapse, iar el îşi trecu o mână 
peste una dintre ele, mângâindu-i cu degetul mare 
muşchii netezi. 

— De ce nu-mi arăţi cum te atingi, Nesta? Apoi 
am să-ţi aduc aminte cum te ating eu. El îşi dezgoli 

dinţii într-un zâmbet şiret. Îmi poţi spune cum e 
mai bine. 

Ea inspiră, sânii rotunzi zărindu-se prin cămaşa 
de noapte. Lui Cassian îi lăsa gura apă, corpul 
tremurându-i din cauza efortului de a nu-i săruta. 

Nesta păru să îi înţeleagă toate mişcările şi 
dorinţa. Ochii ei licăriră ca focul. 

— Cât eu... mă pipăi, nu ai voie să mă atingi. 
Ea zâmbi feroce. Şi-ţi este interzis să te pipăi. 

Pielea lui se încălzi, întinzându-se prea mult 
peste oase. 

— Bine! 

Cassian aşteptă ca Nesta să se culcuşească 
între perne, dar ea apucă tivul cămăşii de noapte 
ca să şi-o scoată peste cap, făcând-o ghem înainte 
să o arunce pe podea. 

Toate gândurile i se împrăştiară când ea se 
rezemă acolo, dezbrăcată, sânii frumoşi cu sfârcuri 
tari aşteptându-l, carnea ei mătăsoasă aproape 
strălucind. Şi între picioarele ei... Nesta îşi ridică 
puţin genunchii, depărtându-i. Dezvăluindu-se. 

Cassian scoase un sunet de parcă ar fi fost 
îndurerat. Sexul ei roz licări, mirosul îmbătător şi 
seducător al acestuia chemându-l. Trebuia să îl 
guste, să o simtă pe limba şi penisul lui... 

— Fără atingeri, spuse Nesta mieros, când el îşi 
cobori mâna spre pantaloni, disperat să se atingă 
acum, că o văzuse expusă, goală sub luminile fae. 

Cassian respiră sacadat, apoi rămase fără 
suflare când Nesta îşi plimbă două degete delicate 
pe corp, oprindu-se asupra acelui punct sensibil pe 


care-l încercui lent. 

Nesta începu să respire greoi, dar îl privi cum o 
urmărea când mai făcu un cerc, apoi cobori mai 
jos. Lent şi chinuitor, mâna-i alunecă spre vagin 
înainte să-şi îndoaie încheietura şi să-şi strecoare 
degetele înăuntru. 

Cassian mormăi, mişcându-şi uşor şoldurile 
acolo unde stătea îngenuncheat, iar ea îi aruncă o 
privire dojenitoare. El încremeni, incapabil să se 
mai gândească la altceva în afară de cele două 
degete ale ei când ea se pătrunse din nou şi gemu. 
Le scoase strălucind de umezeală, iar Cassian gâfâi 
când Nesta repetă gestul şi a treia oară, mai adânc 
şi mai lent. 

— Asta fac eu când mă gândesc la tine în 
fiecare seară, şopti ea, mişcându-şi degetele într- 
un du-te-vino încet şi constant. 

Dacă l-ar fi atins măcar, el ar fi avut orgasm. 
Dar Cassian mormăi: 

— Fă-o mai repede. 

Ea tremură de parcă vorbele lui ar fi fost o 
atingere fizică şi se supuse. Amândoi gemură de 
data asta, iar masculul se trezi spunând: 


— Te rog! 

Nu ştia ce însemna asta - doar că trebuia să o 
atingă. 

Nesta îi zâmbi cu un amuzament felin. 

— Încă nu. 


Ea îşi duse din nou mâna între picioare. 

— Îmi imaginez că mi-o tragi de nenumărate 
ori. Dur, aşa cum am mai făcut-o. 

El nu putea respira, nu putea decât să se 


holbeze la mâna ei, la chipul istovit de plăcere. 

— Mi te imaginez mai puţin răbdător decât 
prima dată, penetrându-mă profund, zise, şi dădu 
viaţă cuvintelor înfigându-şi rapid degetele. 

— Nu vreau să te rănesc, spuse el, rugându-se 
Mamei şi Cazanului să nu o ia razna. 

— Nu ai să mă răneşti, zise, şi-şi mângâie 
punctul sensibil cu mâna cealaltă. Vreau să te 
dezlănţui. 

Dorinţa îl făcu pe Cassian să scoată un sunet 
surd. 

Ea râse răutăcios. 

— Vrei să vezi cum am orgasm? Sau să mă 
guşti? 

— Să te gust. 

Ar fi implorat şi, stând pe cărbuni aprinşi, să o 
atingă o dată cu limba. 

Ea îşi depărtă şi mai mult picioarele. 

— Atunci gustă-mă, Cassian! 

Auzind-o spunându-i pe nume, masculul se 
cutremură. O apucă de coapse şi i le depărtă larg, 
apoi îi atinse vulva cu gura, lingând-o de jos până 
sus dintr-o singură mişcare lungă şi senzuală. 

Nesta gemu, mai tare decât prima dată, iar el 
nu făcu decât să-i apuce din nou picioarele, 
punându-le pe umerii lui când îşi afundă faţa în ea. 

Cassian nu mai fu blând, şi nici nu o mai 
tachină. Se înfruptă cu limba, buzele şi dinţii, 
fiecare strop din dulceaţa ei făcându-i vuietul din 
sânge să-i inunde fiinţa ca un val. Nesta se împinse 
în el, gâdilându-i atât de mult aripile cu degetele 
de la picioare, încât masculul fu nevoit să se 


oprească o clipă ca să nu ejaculeze din cauza 

atingerii. Urma să o înveţe mai târziu cum să îi 
mângâie aripile. Pentru că voia ca ea să îi atingă 
aripile, să afle unde să îl mângâie în timp ce o 
penetra, ca să ejaculeze atât de puternic încât să 
vadă stele; să afle unde să îl mângâie chiar dacă 
nu o penetra, ca să ejaculeze în mâna sau în gura 
ei. 

O pătrunse cu limba, valurile orgasmului 
adunându-i-se deja pe sub piele, în coloană. Prea 
devreme - nu voia să ejaculeze prea devreme. 

Se forţă să respire. Să se retragă. Faptul că o 
vedea pe perne, goală şi expusă în faţa lui, mai că- 
| făcea să ejaculeze. 

Dar el îşi scoase cămaşa şi pantalonii. 

Abia după ce rămase gol şi, în genunchi între 
picioarele ei, cu penisul în erecţie, o întrebă: 

— Ce alegi, Nesta? Degetele, limba sau 
penisul? o întrebă, şi-şi strânse bărbăţia în pumn, 
masturbându-se cu o mişcare lentă, aproape 
dureroasă. 

Nesta îl urmări cu ochi mari, ca şi când şi-ar fi 
amintit cum îl simţise în ea. 

— Ce ai zice de o comparaţie? reuşi să-i 
răspundă, fără urmă de aroganță în privire. 

El se masturbă din nou, savurând poticneala 
suflării ei. 

— Cum doreşti! Fac ce vrei. 

Ştia că vorbea ca un nesăbuit, că îi oferea prea 
mult. 

Dar ea se uita doar la penisul lui. 

— Pe ăla-l vreau! Acum! 

Cassian mormăi o rugăciune de mulţumire 
Mamei şi se aplecă peste ea, sprijinindu-se pe 
braţe. 

— Bagă-l în tine! 

Când Nesta îl apucă, el se arcui, scrâşnind din 
dinţi. Ea zâmbi când îl văzu, şi-şi mişcă mâna cu 
aceeaşi vigoare de care dăduse dovadă masculul, 
doar ca să îl chinuie. Apoi îl îndrumă spre intrarea 
umedă. 

Nu aşteptă de data asta. Nu începu tandru, 
pentru că îi spusese că îşi dorea contrariul. 

Cassian se înfipse în ea. 

Nesta gemu şi ţipă în acelaşi timp, iar el se 
trezi scoțând un sunet asemănător când căldura ei 
mătăsoasă îl învălui. Era perfect de strâmtă. Ca şi 
când ar fi fost făcuţi unul pentru celălalt. 

Cassian se retrase lent şi o pătrunse din nou 
adânc. Ea îşi înfipse unghiile în umerii lui, ignorând 
durerea şi simțind plăcerea când îl zgârie. 

El se mai retrase o dată, coborându-şi capul ca 
să îşi vadă penisul ieşind din ea, strălucind de 
umezeală - şi o mai penetră o dată. Fiecare 
centimetru din vaginul ei fierbinte şi strâmt erau 
un paradis şi un chin, iar Cassian avea nevoie de 
mai mult, trebuia să o pătrundă mai adânc, să se 
furişeze atât de mult în ea, încât să nu se mai 
poată desprinde unul de celălalt. 

Nesta îi zgârie pielea cu unghiile, mirosul 
sângelui său umplând aerul. El se aplecă să o 
sărute şi ea deschise imediat gura, iar Cassian o 
lăsă să îi guste limba, mişcând-o pe a lui în acelaşi 
ritm cu şoldurile. 

Nesta îi cuprinse limba cu buzele, sugând-o 
aşa cum îi supsese şi penisul, iar raţiunea dispăru 
în neant. Trăgând-o spre el, Cassian îngenunche, 
picioarele ei cuprinzându-i talia când se împinse tot 
mai adânc în ea. Nesta îşi dădu capul pe spate, 
dezvăluindu-şi gâtul, iar masculul i-l muşcă la 
mijloc, suficient de tare încât să-i lase un semn. 

Nesta se mişcă pe penisul lui, iar el se împinse 
tot mai adânc în ea, trecându-şi dinţii pe gâtul ei. 

Femela îşi luă mâinile de pe umerii lui, ca să îşi 
cuprindă sânul, iar el aproape ejaculă când o văzu 
ridicându-l spre el, poruncindu-i în tăcere. 

Cassian îi linse sfârcul, iar ea se frecă de el, 
muşchii  delicaţi din interior  strângându-se 
puternic. „La naiba!”, şopti masculul. Nesta râse 
încetişor şi o făcu din nou. 

Apoi nu urmară decât dezlănţuirea limbii şi a 
dinţilor pe sânul ei, loviturile aproape sălbatice ale 
penisului în strâmtoarea caldă, ritmul şoldurilor 
Nestei când îi întâmpină fiecare mişcare, ca şi când 
ar fi încercat să îl bage mai adânc. El îi lăsă în pace 
sânul ca să o muşte de gât şi de umăr, unind 
trupurile lor şi contopindu-le într-o singură fiinţă în 
timp ce o pătrunse mai mult, mai puternic. 

Apoi degetele ei îi găsiră aripile. Atingerea nu 
fu dură, ci blândă - o mângâiere atât de blândă, 
timidă şi minunată, încât el strigă. 

Orgasmul dădu năvală, iar Cassian se împinse 
în ea cu o mişcare atât de puternică, încât Nesta 
strigă, atingând climaxul odată cu el. Femela îl 
cuprinse, pulsând şi storcându-l, iar masculul se 

înălţă, frenetic, redus la nevoia de a fi în ea, dea 
ejacula cât mai mult. 

Nesta îl călări până ce el nu mai ejaculă, până 
ce plăcerea ei o făcu să cadă pe pieptul lui, cu un 
braţ încă întins spre aripă. 

Rămaseră lipiţi, iar el încercă să se adune, să 
îşi aducă aminte cum naiba îl chema şi unde erau. 

Însă nu exista decât ea. Doar această femelă 
din braţele lui. 

Şi singurul nume pe care şi-l putea aminti era 
al ei. 


Nesta nu se putea mişca. 

Cuprinzându-l pe Cassian acolo unde 
îngenunchea în mijlocul patului, ţinând-o încă de 
fund ca să o ţintuiască şi pătrunzând-o în 
profunzime, ea nu voia să se mişte. 

Niciodată nu se mai simţise aşa cu nimeni, 
când o privire de-a amantului mai că o făcea să 
aibă orgasm; când o privire o făcea să-şi scoată 
hainele şi să se satisfacă în faţa lui. 

Nu era în stare să se jeneze. Nu când se 
simţise atât de bine. 

El tremura, aripile zvâcnindu-i când nu mai 
ejaculă. 

Ea îşi spuse că nu trebuia să se bucure atât de 
mult că-l vedea sfârşit, că simţea sperma 
prelingându-se în afară. Şi faptul că se bucura o 
făcu să se îndepărteze în sfârşit, gemând uşor 
când îl descălecă. 

Ea îngenunche în faţa lui, aproape atingându-i 
genunchii. 

— Am nevoie de mai mult. 

Cassian ridică fruntea, ochii licărindu-i. 

— Ştiu. 

Văzându-i privirea şi chipul frumos, Nesta 
rămase fără suflare. 

— Cum să am nevoie de tine atât de curând? 

Nu era întrebarea unei curtene timide - îi 
dăduse glas doar din disperare. Deoarece chiar 
mai avea nevoie. Simţea nevoia ca el să o 
pătrundă din nou, să îi simtă greutatea, gura şi 
dinţii. Nu îşi putea explica setea tot mai mare, de 
nepotolit. 

Ochii lui licăriră. 

— Am avut nevoie de tine din clipa în care te- 
am întâlnit prima dată. lar acum, că te pot avea, 
nu vreau să mă opresc. 

— Da, şopti ea, recunoscând măcar acest 
adevăr. Da! 

Se ţintuiră cu privirea un minut lung, o 
eternitate. Apoi, spre şocul şi încântarea ei, penisul 
lui Cassian se întări iarăşi. 

— Vezi ce îmi faci? întrebă el. Vezi ce se 
întâmplă de fiecare dată când mă uit la tine toată 
ziua? 

Ea zâmbi. 

— Îmi aduc vag aminte că, în urmă cu doar 
câteva săptămâni, te lăudai că eu am să fiu cea 
care o să urce în patul tău. Se pare că tu ai făcut-o. 

El zâmbi. 

— Aşa pare. 

Inima îi bătu cu putere cât Cassian o privi în 
ochi. 

— Stai în patru labe, îi porunci cu o voce atât 
de slabă, încât abia îl înţelese. 

Dar sângele i se încălzi şi, între picioare, 
începu să simtă o durere care nu avea nicio 
legătură cu cât de dur tocmai o penetrase. 

Aşadar, Nesta îi dădu ascultare, expunându-se, 
încă umedă şi strălucind de la orgasmele lor. 

El mârâi satisfăcut. 

— Frumos! 

Ea scânci puţin, pentru că dincolo de laudă, 
fierbea pofta trupească. 

— Apucă tăblia patului cu mâinile, îi zise 
Cassian. 

Ea rămase din nou fără suflare, dar se supuse, 
deja zvâcnind de dorinţă. 

Cassian se ridică în spatele ei, apucând-o de 
şolduri şi lăsându-se în genunchi, depărtându-i mai 
mult picioarele. Îşi trecu vârfurile degetelor cu 
bătături pe spatele ei, peste tatuajul de acolo, 
peste cerneala care îi lega. 

— Ţine-te bine, îi şopti la ureche. 


Capitolul 42 


Cassian fu chemat la casa de lângă râu chiar 
după apus. 

Nu dormise în camera Nestei. După a doua 
oară, când întregul trup i se transformase într-un 
jeleu satisfăcut, se ridicase de lângă ea şi revenise 


în camera lui. Ea nu spusese nimic. Totuşi, 

înţelesese mesajul: era doar sex, însă nu mai era 
nevoie să aştepte prea mult timp data viitoare. 

Gândindu-se la ce făcuseră, la ce îi făcuse el, 
Cassian nu reuşise să doarmă. A doua oară o 
făcuseră şi mai dur decât prima dată, iar ea 
acceptase tot ce îi oferise, îi întâmpinase ritmul 
epuizant şi se ţinuse de tăblia patului până se 
prăbuşise de plăcere. Pe toţi zeii, partidele de sex 
cu Nesta erau... 

Nu îşi dădu voie să se gândească la comparații 
când se aşeză la biroul lui Rhys lângă Amren şi 
Azriel, în faţa Marelui Lord. Acele gânduri nu Îl 
ajutaseră cu nimic în seara precedentă. Şi nici în 
dimineaţa asta, când se trezise cu o erecţie şi plin 
de dorinţă şi îşi dăduse seama că încă-i mai simţea 
mirosul pe trupul său. 

Ştia că prietenii lui îl adulmecau. Rhys şi Az nu 
comentaseră, dar Amren miji ochii. Totuşi, nu 
spuse nimic, iar el se întrebă dacă Rhys îi dăduse 
un ordin tăcut. Cassian îşi ignoră curiozitatea 
privind motivul pentru care Rhys ar fi simţit nevoia 
să facă asta. 

— Bine, Rhysand, zise Amren, punându-şi un 
picior sub coapsă. Spune-mi de ce sunt aici înainte 
de micul dejun, în timp ce Varian încă doarme dus 
în pat. 

Rhys dădu la o parte prelata care îi acoperise 
biroul. 

— Suntem aici pentru că la răsărit am primit 
vizita unui fierar de lângă marginea vestică a 
oraşului. 

Cassian înţepeni când văzu ce era acolo: o 
sabie, un pumnal şi o sabie mai mare şi mai lungă, 
toate în teci din piele neagră. 

— Care fierar a venit? 

Rhys se rezemă de spătarul scaunului, 
încrucişându-şi braţele. 

— Cel pe care tu şi Nesta l-aţi vizitat în urmă 
cu câteva zile. 

Cassian se încruntă. 

— De ce ţi-a adus armele astea? Sunt un 
cadou? 

Azriel se aplecă înainte, întinzând o mână cu 
cicatrice spre cea mai apropiată sabie. 

— Nu aş face asta, îl avertiză Rhys, iar Az se 
opri. 

Rhys îi spuse lui Cassian: 

— Fierarul le-a adus aici, panicat. A spus că 
săbiile sunt blestemate. 

Lui Cassian i se răci sângele în vene. 

— In ce fel sunt blestemate? întrebă Amren. 

— A zis doar că sunt blestemate, răspunse 
Rhys, gesticulând spre arme. Şi că nu vrea să aibă 
de-a face cu ele şi că acum sunt problema noastră. 

Amren îşi îndreptă privirea spre Cassian. 

— Ce s-a întâmplat la fierărie? 

— Nimic, spuse el. A lăsat-o să lovească puţin 
metalul cu ciocanul, ca să înţeleagă munca grea 
depusă la fabricarea armelor. Dar nu s-a aruncat 
niciun blestem. 

Rhys îşi îndreptă spatele. 

— Nesta a bătut armele cu ciocanul? 

— Pe toate trei, spuse Cassian. Prima dată 
sabia, apoi pumnalul, apoi sabia mai mare. 

Rhys şi Amren se priviră reciproc. 

— Ce? întrebă Cassian. 

— Este posibil? i se adresă Rhys lui Amren. 

Amren se uită la săbii. 

— A trecut... foarte mult timp, dar... da. 

— Să-mi explice cineva, vă rog, spuse Azriel, 
uitându-se de la distanţă la cele trei săbii. 

Cassian se forţă să rămână nemişcat când 
Rhys îşi trecu o mână prin părul negru. 

— Cândva, Marii Spiriduşi erau mai apropiaţi 
de spiritul naturii, mai înclinați să citească în stele 
şi să făurească bijuterii, opere de artă şi arme. 
Darurile lor erau mai neşlefuite, mai legate de 
natură, şi puteau să transmită acea putere 
obiectelor. 

Cassian îşi dădu seama imediat ce voia să 
spună. 

— Nesta le-a transmis săbiilor puterea ei? 

— Nimeni nu a reuşit să făurească o sabie 
magică de mai mult de zece mii de ani, spuse 
Amren. Ultima Creată, marea sabie Gwydion, a 
dispărut cam în acelaşi timp cu Tezaurul. 

— Sabia asta nu este Gwydion, zise Cassian, 
ştiind prea bine miturile legate de sabie. 

Aparţinuse unui adevărat Mare Rege Spiriduş 
din Prythian, aşa cum fusese în Hybern. El unise 
ţinuturile şi îşi adusese poporul laolaltă - şi, pentru 
o vreme, cu acea sabie, domnise pacea. Insă 
propria regină şi cel mai aprig general îl trădaseră 
la un moment dat şi îi luaseră sabia, ţinuturile 

căzând din nou în întuneric, fără ca un alt Mare 
Rege să mai apară vreodată - doar Mari Lorzi care 
conduseseră teritoriile cândva supuse regelui. 

— Gwydion nu mai este, spuse Amren oarecum 
tristă, sau a dispărut, din fericire, de mii de ani. Ea 
dădu din cap spre sabia mare. Asta e ceva nou. 

— Nesta a creat o nouă sabie magică, zise 
Azriel. 

— Da, rosti Amren. Doar Marile Puteri puteau 
să facă asta - Gwydion şi-a primit puterile când 
Marea Preoteasă Oleanna a scufundat-o în Cazan 
în timp ce era făurită. 

Sângele lui Cassian se  răci, valurile 
străbătându-i pielea. 

— O atingere a magiei Nesta cât metalul era 
încă înroşit... 

— Şi sabia a primit-o. 

— Nesta nu ştia ce face, spuse Cassian. Îşi 
descărca nervii. 

— Ceea ce ar putea fi mai rău, zise Amren. 
Cine ştie ce emoţii a transmis săbiilor cu puterea 
ei? E posibil să le fi transformat în instrumentele 
acelor sentimente - sau să le fi folosit drept 
catalizator ca să-şi elibereze puterea. Nu avem de 
unde şti. 

— Aşadar, folosim armele şi aflăm, spuse 
Cassian. 

— Nu! se auzi replica tăioasă a lui Amren. Nu 
aş îndrăzni să scot din teacă săbiile astea. Mai ales 
pe cea mare. Simt cum puterea se adună acolo. A 
lucrat mai mult la ea? 

— Da! 

— Atunci trebuie tratată ca un obiect din 
Tezaurul Groazei. Un nou Tezaur. 

— Doar nu vorbeşti serios! 

Amren nu se mai încruntă. 

— Cazanul a făurit Tezaurul Groazei. Nesta are 
puterile Cazanului. Aşadar, orice lucru făurit de ea 
şi impregnat cu puterea ei devine un nou Tezaur. 
În clipa asta, nu aş mânca nici măcar o bucată de 
pâine dacă a prăjit-o Nesta. 

Toţi se holbară la cele trei săbii de pe birou. 

— Oamenii vor ucide pentru puterea asta, 
spuse Azriel. Fie o vor ucide pe ea, ca să o 
oprească, fie pe noi, ca să o prindă pe Nesta. 

— Nesta a creat un nou Tezaur, spuse Cassian, 
stăpânindu-şi furia la adevărul cuvintelor lui Azriel. 
Ar putea crea orice. El dădu din cap spre Rhys. Ne- 
ar putea umple arsenalul cu arme care ne-ar 
câştiga orice război. Briallyn, Koschei şi Beron nu 
ar avea nicio şansă. 

— Motiv pentru care Nesta nu trebuie să afle 
asta, spuse Amren. 

— Ce? întrebă Cassian. 

În ochii gri ai lui Amren nu licări nicio urmă de 
ezitare. 

— Nu trebuie să afle. 

— Pare un risc, spuse Rhys. Dacă fără să ştie 
mai creează şi altele? 

— Dacă la o toană de-a ei, îi provocă Amren, 
Nesta creează ce vrea doar ca să ne facă în ciudă? 

— Nu ar face niciodată asta! spuse Cassian 
nervos, şi arătă cu degetul spre ea. La naiba, şi tu 
ştii asta! 

— Nesta nu ar crea un Tezaur al Groazei, zise 
Amren, netulburată de vorbele lui furioase, ci un 
Tezaur al Coşmarurilor. 

— Nu pot să o mint, spuse Cassian uitându-se 
la Rhys. Nu pot. 

— Nu trebuie să minţi, îi răspunse Amren. Doar 
să nu-i dai de bunăvoie informaţiile. 

— Eşti de acord cu asta? i se adresă el lui Rhys. 
Pentru că eu chiar nu sunt. 

— Ordinul lui Amren rămâne valabil, spuse 
Rhys şi, pentru o clipă, Cassian îl uri. 

Uri neîncrederea şi precauţia ce străbătură 
chipul lui Rhys. 

— Să fii cu băgare de seamă când i-o tragi, 
adăugă Amren, rânjind superior. Cine ştie în ce te- 
ar putea transforma când o copleşesc emoţiile? 

— Ajunge! spuse Azriel, iar Cassian se uită 
recunoscător la fratele lui. Îl susţin pe Cassian în 
privinţa asta, continuă Az. Nu este corect ca Nesta 
să nu afle. 

Rhys se gândi bine şi apoi se uită insistent la 
Cassian. Cassian înlemni văzând acea privire, dar 
îşi tinu spatele drept şi rămase serios. 

— Când Feyre o să se întoarcă din studioul ei, 
am să o întreb, spuse Rhys în sfârşit. Ea o să aibă 
votul decisiv. 

Era un compromis, şi până şi Amren putea să 
accepte soluţia asta. Cassian dădu aprobator din 
cap, neliniştit însă dispus să lase decizia în mâinile 
lui Feyre. 

Amren se culcuşi din nou în scaun. 

— Sabia aia o să fie cunoscută în istorie. Ochii i 
se întunecară atunci când se uită la sabia uriaşă, 
cuvintele ei răsunând. Rămâne de văzut dacă 
pentru bine sau rău. 

Cassian alungă fiorul care-i şerpui pe coloana 
vertebrală, ca şi când însăşi soarta i-ar fi auzit 
cuvintele şi tremură. El zâmbi. 

— iți place să fii teatrală, nu-i aşa? 

Amren se încruntă şi se ridică în picioare. 

— Mă întorc în pat. Ea arătă spre Rhysand. 
Pune armele alea undeva unde să nu le găsească 
nimeni. Şi Mama să te  osândească dacă 
îndrăzneşti să scoţi vreuna din teacă! 

Rhys flutură o mână, plictisit şi obosit. 

— Bineînţeles. 

— Vorbesc serios, băiete! spuse Amren. Să nu 
scoţi din teci săbiile alea! Ea îi studie pe toţi trei 
înainte să plece. Niciunul să n-o facă! 

Pentru o clipă, se auzi doar ticăitul ceasului cu 
pendulă. 

Rhys se uită spre acesta şi apoi vorbi privind în 
gol: 

— Nu ştiu cum să o ajut pe Feyre cu copilul - 
cu travaliul. 

Inima lui Cassian se strânse. 

— Drakon şi Miryam? 

Rhys scutură din cap. 

— Pe cât de flexibile şi rotunjite sunt aripile 
Seraphimilor, pe atât de osoase sunt cele ale 
illyrienilor. Asta o să o distrugă pe Feyre. Copiii lui 
Miryam au reuşit să-i traverseze cervixul, pentru că 
aripile lor se îndoaie uşor - şi aproape toţi cei din 

poporul ei, care s-au corcit cu ai lui Drakon, au 
avut o reuşită asemănătoare. Rhys înghiţi în sec. 
Următoarele lui cuvinte îi frânseră inima lui 
Cassian. Nu mi-am dat seama câtă speranţă 
aveam până nu am văzut mila şi frica pe chipurile 
lor. Până când Drakon a fost nevoit să mă 
îmbrăţişeze ca să nu mă pierd cu firea. 

Cassian făcu nişte paşi spre fratele lui şi îl 
apucă pe Rhys de umăr, rezemându-se de 
marginea biroului. 

— O să mai căutăm soluţii. Ce zici de Thesan? 

Rhys descheie nasturii de sus ai jachetei, 
dezvăluindu-şi un pic pieptul tatuat. 

— In Regatul Dimineţii, nu am găsit nimic util. 
Peregrynii seamănă cu Seraphimii - sunt înrudiţi, 
chiar dacă pe departe. Vindecătorii lor ştiu cum să 
întoarcă un copil cu aripi, cum să îl scoată din 
mamă, dar, repet: aripile lor sunt flexibile. 

Azriel apăru în partea cealaltă a lui Rhys, 
punând şi el o mână pe umărul lui. 

Ceasul continuă să ticăie, o reamintire brutală 
al tuturor secundelor care treceau grăbite spre 
osândă. Cu fiecare ticăit al ceasului, Cassian îşi 
dădu seama că aveau nevoie de un miracol. 

— Şi Feyre încă nu ştie? întrebă Azriel. 

— Nu! Ştie că travaliul o să fie dificil, dar încă 
nu i-am spus că ar putea la fel de bine să o ucidă. 

Rhys vorbi în minţile lor, ca şi când nu ar fi 
putut să spună cu voce tare: „Nu i-am spus că 
acele coşmaruri care mă trezesc din somn nu sunt 
din trecut, ci din viitor”. 

Cassian îl strânse uşurel de umăr pe Rhys. 

— De ce nu îi spui? 

Rhys înghiţi în sec. 

— Pentru că nu sunt în stare să îi transmit frica 
aia. Să îi iau singura bucurie din privire de fiecare 
dată când îşi pune mâna pe burtă. Vocea îi 
tremura. Groaza asta mă mănâncă de viu. Imi ocup 
timpul, dar... nu am cu cine să mă târguiesc pentru 
viaţa ei, nu e nicio sumă cu care să o cumpăr, nu 
pot să fac nimic să o salvez. 

— Helion? întrebă Azriel cu ochii îndureraţi. 

— l-am spus ieri înainte să plece. L-am tras 
deoparte când Feyre s-a teleportat acasă şi l-am 
implorat în genunchi să descopere ceva în mia lui 
de biblioteci ca să o salveze. Mi-a zis că o să-i pună 
la lucru pe toţi bibliotecarii şi cercetătorii de care 
se poate lipsi. Undeva în istorie, cineva trebuie să 
fi studiat problema. Să fi găsit o cale să moşească 
odrasla înaripată a unei mame al cărei corp nu 
este înzestrat pentru aşa ceva. 

— Atunci, nu o să ne pierdem speranţa, spuse 
Cassian. 

Rhys tremură şi-şi plecă fruntea, părul brunet 
şi mătăsos ascunzându-i ochii. 

Cassian îşi ridică privirea la Azriel, pe al cărui 
chip se citea totul: speranţa nu avea să o ţină pe 
Feyre în viaţă. 

Cassian înghiţi cu greu şi se uită la cele trei 
arme de pe birou. 

Mânerele erau obişnuite - aşa cum te-ai fi 
putut aştepta de la un fierar dintr-un cătun. 
Mânerul sabiei mari avea o gardă simplă, iar 


măciulia era o bucată rotunjită de metal. 

Gwydion, ultima sabie magică, fusese neagră 
ca noaptea şi la fel de frumoasă. 

Câte jocuri jucase Cassian în copilărie 
împreună cu Rhys şi Azriel, prefăcându-se că un 
băț lung era Gwydion? Câte aventuri îşi 
imaginaseră, folosind pe rând sabia legendară 
când doborau wyrmi şi salvau domniţe? 

Nu conta că domniţa lui Rhys ucisese şi ea un 
wyrm şi îl salvase în schimb pe el. 

Dar dacă Amren avea dreptate... Cassian se 
putea gândi la un alt loc din lume în care se 
găseau trei săbii magice. 

Acestea puteau fi la fel de bine singurele 
existente. 

Cassian bătu uşor cu degetele în birou, din ce 
în ce mai curios. 

— Hai să ne uităm! 

— Amren a spus să nu o facem, îl avertiză 
Azriel. 

— Amren nu este aici, spuse Cassian. Şi nu 
trebuie să le atingem. El îl bătu pe Rhys pe umăr. 
Foloseşte-te de magia aia excentrică a ta ca să le 
scoţi din teacă. 

Rhys îşi înălţă fruntea. 

— Este o idee proastă. 

Cassian îi făcu semn din ochi. 

— Asta ar trebui să scrie pe blazonul Regatului 
Nopţii. 

Câteva stele se aprinseră în ochii lui Rhys. 
Azriel mormăi o rugăciune. 

Însă Rhys respiră de două ori şi îşi proiectă 
puterea spre sabia cea mare, lăsând-o să o ridice 
cu mâini presărate cu stele. 

— Este grea, observă Rhys, încruntându-se 
concentrat. Intr-un fel, nu ar trebui să fie. Parcă s- 
ar împotrivi magiei mele. 

Lăsă sabia să plutească deasupra biroului, 
perpendicular cu acesta, ca şi când ar fi stat într-un 
rastel. 

Cassian se pregăti când Rhys îşi înclină capul, 
magia lui cercetând mânerul şi teaca. Rhys spuse 
gânditor: 

— Fierarul nu a spus cei s-a părut blestemat şi 
probabil că a atins-o de câteva ori - ca să simtă 
puterea şi, cel puţin, să o aducă aici. Deci nu poate 
fi o sabie a morții, care să ucidă orice mână 
neglijentă. 

Azriel mormăi. 

— Eu tot aş fi precaut. 

Zâmbindu-i şiret lui Az, Rhys îşi folosi puterea 
ca să scoată teaca neagră. 

Aceasta nu ieşi uşor, ca şi când sabia nu ar fi 
vrut să fie dezvăluită - sau nu de către Rhysand. 

Dar, centimetru cu centimetru, teaca alunecă 
de pe lamă. Şi, centimetru cu centimetru, oţelul 
nou străluci - străluci cu adevărat, ca şi când 
lumina lunii ar fi fost prinsă în metal. 

Nici măcar Az nu îşi controlă expresia, ci se 
holbă uluit când teaca în sfârşit căzu. 

Cu gura căscată, Cassian se dădu înapoi 
clătinându-se. 

Scântei iridescente dansau pe lamă. Magie 
pură şi pârâitoare. Lumina dansa şi ţâşnea ca şi 
când ar fi fost lovită de un ciocan invizibil. 

Lui Cassian i se ridică părul de pe ceafă. 

Rhys inspiră, adunându-şi magia, apoi pluti şi 
scoase din teacă cealaltă sabie şi pumnalul. 

Acestea nu scânteiau de putere, dar Cassian o 
simţea.  Pumnalul emana răceală, lama lui 
strălucind atât de puternic, încât părea un ţurţure 
la soare. A doua sabie părea fierbinte - furioasă şi 
îndărătnică. 

Dar sabia uriaşă dintre celelalte două... 
Scânteile dispăreau ca şi când ar fi fost absorbite 
în lama însăşi. 

Niciunul dintre ei nu îndrăzni să o atingă. Ceva 
profund şi primitiv din Cassian îl avertiză să nu o 
facă, pentru că sabia nu l-ar fi împuns ori tăiat ca 
una obişnuită. 

Un râs uşor de femelă se undui dinspre uşă, iar 
Cassian nu fu nevoit să se întoarcă pentru a-şi dea 
seama că Amren era acolo. 

— Ştiam că voi, idioţilor, nu o să puteţi să vă 
abţineţi! 

— Nu am văzut niciodată aşa ceva, şopti Rhys. 

Magia lui făcu cele trei săbii să se rotească, 
permițându-le să observe fiecare detaliu. Az stătea 
cu gura căscată de uimire. 

— Amarantha a distrus una, spuse Amren. 

Cassian tresări. 

— N-am auzit niciodată asta. 

— Se spune că a aruncat una în mare, se 

Amaranthei şi nici în mâinile vreunuia dintre 
comandanții ei, şi decât să ajungă la regele 
Hybernului, a aruncat-o. 

— Despre ce sabie e vorba? întrebă Azriel. 

— Narben. Amren strâmbă din buzele roşii. Cel 
puţin asta se spunea. Rhys, atunci erai la Poalele 
Muntelui. Cred că ea a păstrat secretul. Eu am aflat 
ce s-a întâmplat de la o nimfă de apă grăbită. 

— Narben era şi mai veche decât Gwydion, 
zise Rhys. Unde naiba era? 

— Nu ştiu, dar ea a găsit-o, iar când nu i s-a 
supus, a distrus-o. Aşa cum a făcut cu toate 
lucrurile bune. Cam atât voia să spună Amren 
despre acea perioadă îngrozitoare. Probabil că a 
fost în favoarea noastră. Dacă Regele Hybernului 
ar fi avut-o, mă tem că am fi pierdut războiul. 

Narben nu fusese înzestrată doar cu lumina 
sfântă şi salvatoare a lui Gwydion, ci şi cu unele 
puteri mult mai întunecate. 

— Nu pot să cred că vrăjitoarea aia a aruncat-o 
în mare! spuse Cassian. 

— Repet, era un zvon auzit de la cineva care l- 
a auzit de la altcineva. Cine ştie dacă ea a găsit cu 
adevărat sabia Narben? Chiar dacă nu i s-ar fi 
supus, ar fi fost proastă să o arunce. 

— Amarantha putea fi proastă, spuse Rhys. 

Cassian uri sunetul numelui ei pe limba fratelui 
său. După furia de pe chipul lui Azriel, la fel simţea 
şi îmblânzitorul umbrelor. 

— Dar tu, Rhys, nu eşti. Amren dădu din cap 
spre armele care încă se roteau. Cu aceste trei 

587 


Cuvintele plutiră prin cameră. Cassian clipi 
lent. 

Rhys spuse categoric: 

— Nu vreau să fiu Mare Rege. Vreau doar să fiu 
aici, cu partenera şi poporul meu. 

— Toate cele şapte regate unite sub un singur 
conducător ne-ar mări şansele de supravieţuire în 
orice conflict viitor, răspunse Amren. Politica şi 
certurile n-ar mai fi necesare pentru a ne trimite 
armata. Nemulţumiţii ca Beron nu ar putea să ne 
amenințe planurile aliindu-se cu inamicii noştri. 

— Mai întâi, ar trebui să purtăm un război 
intern. Aş fi considerat trădător de către prietenii 
mei din celelalte regate - aş fi forţat să îi fac să mi 
se supună. 

Azriel înaintă, umbrele rotindu-i-se în dreptul 
umerilor. 

— Kallias, Tarquin şi Helion ar putea fi dispuşi 
să se supună. Thesan o să se supună dacă şi 
ceilalţi o fac. 

Cassian dădu din cap. Rhys, ca Mare Rege: nu 
se putea gândi la alt mascul în care să aibă mai 
multă încredere. Nu exista nici un alt mascul care 
să fie un conducător mai drept decât Rhys. lar cu 
Feyre ca Mare Regină... Prythianul ar fi fost 
binecuvântat să aibă asemenea lideri. Aşadar, 
Cassian spuse: 

— Tamlin probabil că ar lupta şi ar pierde. 
Beron ar fi singurul care ţi-ar sta în cale. 

Rhys îşi dezgoli dinţii. 

— Beron deja îmi stă în cale şi se pricepe de 

comportamentul. El îi aruncă lui Cassian o privire 
tăioasă. Nu trebuie să plecăm în curând, ca să vă 
teleportăm pe tine şi pe Nesta în Regatul 
Primăverii pentru a vă întâlni cu Eris? 

— Nu schimba subiectul, spuse tărăgănat 
Cassian. 

Puterea lui Rhys vui prin cameră. 

— Nu vreau să fiu Mare Rege. Nu trebuie să 
discutăm despre asta. 

— Puterea ta este frumoasă şi îngrozitoare, 
Rhysand, spuse Amren oftând. Ai trei săbii magice 
în faţa ta, fiecare cu puterea de a face pe cineva 
rege şi, totuşi, ai prefera să împarţi puterea. Să îţi 
păstrezi graniţele. De ce? 

— De ce vrei să devin cotropitor? întrebă Rhys. 

— De ce te fereşti de puterea care este dreptul 
tău din naştere? îi răspunse Amren. 

— Nu am făcut nimic ca să merit acea putere, 
spuse Rhys. M-am născut cu ea. Este o unealtă ca 
să îmi apăr poporul, nu ca să îi atac pe ceilalţi. El îi 
studie. De unde ai ideile astea? 

— Suntem cu toţii slăbiţi - toate cele şapte 
regate, zise Azriel încet. Chiar mai certaţi unii cu 
ceilalţi şi cu restul lumii, de la război. Dacă 
Montesere şi Vallahan ne invadează, dacă Rask li 
se alătură, nu o să rezistăm. Pentru că Beron este 
împotriva noastră şi s-a aliat cu Briallyn. lar Tamlin 
nu îşi poate stăpâni vinovăția şi tristeţea şi devine 
din nou ce era. 

Cassian continuă ideea, strângându-şi aripile. 

— Dar un ţinut unit sub un rege şi o regină, 
înarmat cu o asemenea putere şi astfel de 
obiecte... Inamicii noştri ar ezita. 

— Dacă tu crezi vreo clipă că Feyre ar fi pe 
departe interesată să ajungă Mare Regină, delirezi! 
zise Rhys furios. 

— Feyre ar considera că e un rău necesar, rosti 
Amren. Ar face orice este necesar pentru ca 
odrasla ta să nu se nască în război. 

— Şi eu nu? întrebă Rhys, ridicându-se în 
picioare. Nu am să fiu Mare Rege. Nu am să mă 
gândesc la asta; nu azi şi nici într-un alt secol. 

Amren se uită la sabia mare ce se rotea încă 
lent deasupra lor. 

— Atunci explică-mi de ce, după mii de ani, au 
revenit obiecte care cândva îi încoronau şi ajutau 
pe vechii Spiriduşi? Ultima dată când un Mare Rege 
a domnit în Prythian, a făcut-o cu o sabie magică în 
mână. Uită-te la sabia uriaşă din faţa ta, Rhysand, 
şi spune-mi că nu este un semn de la Cazan! 

Lui Cassian i se poticni respiraţia. 

— A fost o întâmplare, Amren. Nesta nu le-a 
făcut intenţionat. 

Amren scutură din cap, părul legănându-i-se. 

— Nimic nu este la întâmplare. Puterea 
Cazanului curge prin Nesta şi e posibil să o 
folosească pe post de marionetă fără ştirea ei. A 
vrut ca acele arme să fie Create şi, astfel, au fost 
Create. A vrut ca Rhysand să le aibă şi, astfel, 
fierarul ţi le-a adus. Ţie, Rhysand, nu Nestei. Şi nu 
uita că Nesta şi Elain, cu ce putere are şi ea, sunt 


aici. Feyre este aici. Toate cele trei surori 

binecuvântate de soartă şi dăruite cu puteri pe 
măsura ta. Doar Feyre, de una singură, îţi dublează 
puterea. Nesta te face de neoprit. Mai ales dacă ar 
fi să intre în luptă purtând Masca. Niciun inamic nu 
ar rezista în faţa ei. l-ar ucide pe soldaţii lui Beron, 
apoi i-ar ridica din morţi şi i-ar îndrepta împotriva 
lui. 

Sângele lui Cassian se răci. Da, Nesta ar fi fost 
de neoprit. Dar cu ce preţ pentru sufletul ei? 

Rhys îi aruncă o privire rece lui Amren. 

— Nu am de gând să mai cochetez cu ideea 
asta ridicolă nicio clipă. 

Cassian ştia că urma să li se spună să plece. El 
dădu din cap spre Az, care îl urmă spre uşă. Totuşi, 
se opriră chiar în faţa pragului. Se uitară înapoi la 
fratele lor, la Marele lor Lord, acum singur la biroul 
lui. Povara atâtor alegeri îi apăsa umerii laţi, 
plecându-i aripile! 

— Foarte bine atunci, Rhysand! Şi Amren se 
întoarse cu spatele la biroul pe care stăteau acum 
săbiile, magia lui Rhys retrăgându-se. Dar să ştii că 
bunăvoința Cazanului ţi se acordă doar o vreme, 
înainte să fie oferită altuia. 


Capitolul 43 


Inhalând mirosul dulce şi îmbătător al liliacului 
mov înflorit din spatele lor, Nesta se uită pieziş la 
Cassian. Ar fi putut jura că el se scărpina subtil ori 
de câte ori se întorcea ea să admire frumuseţea şi 
liniştea pădurii Regatului Primăverii. 

Rhys îi teleportase aici, tăcut şi cu chipul 
împietrit, apoi dispăruse. Totuşi, asta nu păruse să- 
| tulbure pe Cassian, aşadar Nesta nu pusese 
întrebări. Mai ales când se aşteptau ca Eris să 
apară în orice clipă. 

Nesta se prefăcu că se uită la o tufă de 
trandafiri, apoi întoarse din nou capul spre Cassian 
şi văzu că îşi scărpina într-adevăr braţele. 

— Ce e cu tine? 

— Urăsc locul ăsta, mormăi el, roşind. Am 
alergii. 

Nesta îşi reprimă râsul. i 

— Nu trebuie să-mi ascunzi asta. In ţinutul 
oamenilor, mă iritam atât de mult, încât trebuia să 
fac două băi pe zi ca să scap de tot polenul. 

Asta se întâmplase înainte să ajungă să 
locuiască în căsuță. După asta, Nesta fusese 
norocoasă să se spele o dată pe săptămână, din 
cauza bătăii de cap cu încălzitul şi căratul apei spre 
singura cadă din colțul dormitorului lor. Uneori, ea 
şi Elain se spălaseră chiar în aceeaşi apă, trăgând 
la sorţi cine să fie a doua. 

Nestei i se strânse gâtul şi studie florile de 
cireş ce se legănau deasupra. Lui Elain i-ar fi plăcut 
locul acesta cu foarte multe flori, toate deschise, 
atât de multă verdeață - verdele deschis şi vibrant 
al ierbii proaspete - şi atât de multe păsări 
cântătoare şi lumina soarelui caldă şi untoasă. 
Nesta se simţea ca un nor de furtună în mijlocul 
lor. Dar Elain... Regatul Primăverii fusese creat 
pentru cineva ca ea. 

Păcat că sora ei refuza să se vadă cu ea. Nesta 
i-ar fi spus lui Elain să viziteze locul acesta. 

Şi păcat că lordul care domnea în aceste 
ţinuturi era un ticălos. 

— Eris întârzie, îi spuse Nesta lui Cassian. 
Aşteptau deja de zece minute. Crezi că vine? 

— Foarte probabil bea ceai, bucurându-se de 
faptul că suntem aici, aşteptându-l. Cassian se 
gândi. Ei, bine, ştie că vin doar eu. Dar o să-l 
bucure ideea că mă face să aştept. 

— E un nenorocit! 

În puţinele dăţi în care îl întâlnise pe fiul 
Marelui Lord al Toamnei, Nesta îl detestase pe 
masculul gătit şi cu chip rece. Exact genul de 
persoană care ar fi abandonat-o în pădure pe 
Morrigan cea rănită. 

— Vorbeşti despre mine sau despre bruta de 
lângă tine? se auzi o voce profundă şi mieroasă din 
umbrele unui sânger înflorit. 

Şi, iată-l, ca şi când gândurile ei l-ar fi invocat. 
Eris era îmbrăcat la fel de impecabil ca Rhysand, 
fără nicio şuviţă rebelă în părul lung şi roşcat. Dar 
chiar dacă trăsăturile ascuţite ale lui Eris erau 
frumoase, în ochii lui nu strălucea nicio lumină. 
Nicio bucurie. 

Acei ochi se opriră asupra Nestei, coborând de 
la părul ei împletit spre hainele de piele şi bocanci. 

— Bună, Nesta Archeron! 

Nesta întâlni privirea masculului. Ea nu spuse 
nimic, lăsând sfidarea rece să îi rămână întipărită 
pe chip. 

Eris zâmbi, dar expresia dispăru când se 
întoarse spre Cassian. 

— Am auzit că vrei să îmi spui ceva în legătură 
cu soldaţii mei. 

Cassian îşi încrucişă braţele. 

— Veşti bune şi rele, Eris. Alege tu. 

— Rele! Întotdeauna mai întâi cele rele. 

Zâmbetul lui Eris era plin de venin. 

— Majoritatea soldaţilor tăi sunt morţi. 

Eris clipi pur şi simplu. 

— Şi care este vestea cea bună? 

— Doi dintre ei au supravieţuit. 

Nesta studie fiecare schimbare de pe chipul lui 
Eris: furia care-i licărea în ochi, nemulţumirea de 
pe buzele ţuguiate, supărarea din muşchiul ce 
zvâcnea pe maxilar. Ca şi când nenumărate 
întrebări i-ar fi trecut repede prin minte. Vocea lui 
Eris rămase totuşi monotonă. 

— Şi cine a făcut asta? 

Cassian se strâmbă. 

— Practic, eu şi Azriel. Regina Briallyn şi 
Koschei ţi-au vrăjit soldaţii ca să fie ucigaşi fără 
minte. Ei ne-au atacat în Mlaştina din Oorid, iar noi 
nu am avut de ales decât să îi ucidem. 

— ŞI, totuşi, doi au supravieţuit. Cât de 
convenabil! Presupun că au fost supuşi 
interogatoriului special al lui Azriel? 

Vocea lui Eris era plină de dispreţ. 

— Am reuşit să prindem doar doi, spuse 
Cassian categoric. Sub influenţa lui Briallyn, erau 
practic turbaţi. 

— Hai să nu ne minţim! Te-ai deranjat să prinzi 
doar doi, până când ţi-a trecut setea de sânge. 

Nesta văzu roşu auzind cuvintele, iar Cassian 
inspiră. 

— Am făcut ce am putut. Erau douăzeci. 

Eris pufni. 

— Cu siguranţă erau mai mulţi, iar tu ai fi putut 
cruța cu uşurinţă mai mult de doi. Dar nu ştiu de 
ce m-aş aştepta ca unul ca tine să procedeze altfel. 

— Vrei să-mi cer scuze? spuse Cassian furios. 

Inima Nestei începu să bată cu putere când 
simţi furia ce îi întuneca lui vocea şi suferinţa care 
îi lumina ochii. El regreta ce se întâmplase - nu îi 
plăcuse să ucidă acei soldaţi. 

— Ai încercat măcar să îi cruţi pe ceilalţi sau ai 
trecut direct la masacru? întrebă furios Eris. 

Cassian ezită. Nesta ar fi putut jura că văzuse 
cuvintele atingându-şi scopul. Nu, Cassian nu 
ezitase. Nesta ştia că nu o făcuse. El nu ar fi şovăit 
niciodată ca să salveze pe cineva iubit de un 
inamic. Indiferent de preţ. 

Nesta făcu un pas spre Eris. 

— Soldaţii tăi au tras o săgeată de frasin în una 
din aripile lui Azriel. 

Eris îşi dezgoli dinţii. 

— Te-ai alăturat şi tu masacrului? 

— Nu, spuse ea sincer. Dar mă întreb: Briallyn 
i-a înarmat pe soldaţi cu săgeți de frasin sau erau 
din arsenalul tău personal? 

Eris clipi, gestul fiind singura confirmare 
necesară. 

— Asemenea arme sunt interzise, nu-i aşa? îl 
întrebă ea pe Cassian, ale cărui trăsături rămaseră 
încordate. Furia Nestei se  înteţi. Femela îşi 
îndreptă atenţia spre Eris. Dacă el se putea juca 
astfel cu Cassian, atunci ea intenţiona să-i întoarcă 
favoarea. Pentru cine păstrai săgețile? spuse 
gânditoare. Pentru inamicii de peste graniţă? 
Schiţă un zâmbet. Sau pentru un inamic de acasă? 

Eris se uită în ochii ei. 

— Nu ştiu despre ce vorbeşti. 

Zâmbetul Nestei nu şovăi. 

— O săgeată din frasin în inimă ar ucide un 
Mare Lord? 

Eris se albi la faţă. 

— Îmi irosiţi timpul. 

Nesta ridică din umeri. 

— Şi tu îl iroseşti pe al nostru. Din câte ştim, ți- 
ai vrăjit soldaţii ca să ne ucidă. Ai spus că dulăii tăi 
au simţit la locul dispariţiei mirosuri care să ne 
ducă cu gândul la Briallyn, apoi ai minţit în privinţa 
alianţei lui Beron. Poate chiar l-ai convins pe tatăl 
lui Morrigan să-şi amâne vizita în Velaris ca parte a 
unui mare complot, pentru a ne câştiga încrederea. 
Toate fiind o parte din jocul tău. 

Privirea lui Cassian era o atingere fizică pe 
chipul ei, dar ea se concentră la Eris, care stătea 
cu spatele înţepenit. 

— Dacă vrei să te joci de-a instigatorul la 
război, fă-o, Eris! Zâmbetul ei se lărgi. Imi place un 
adversar interesant. 

— Nu sunt duşmanul tău! spuse Eris furios, iar 


Nesta înţelese că reuşi ce îşi propusese. 
596 


Când Cassian o atinse uşor cu degetele pe 
spate, îşi dădu şi el seama. 

— Regret că nu am putut să-ţi salvez mai mulţi 
soldaţi, Eris, zise Cassian. Sincer. Cei doi rămaşi 
urmează să-ţi fie returnaţi azi, deşi ei rămân supuşi 
Coroanei. Dar nici eu nu sunt inamicul tău. Briallyn 
şi Koschei sunt inamicii noştri. Dacă familiile 
soldaţilor au nevoie de ceva, am să le ajut cu 
bucurie cum am să pot. 

Ceva asemănător mândriei crescu în ea la 
cuvintele sincere ale lui Cassian. El ar fi oferit tot 
ce avea acelor familii, dacă ar fi îndreptat un rău. 

Eris se uită la cei doi. Observă mâna lui 
Cassian pe spatele ei. 

Eris îi spuse rânjind Nestei: 

— Eşti o drăguță. Aş fi bucuros să joc orice cu 
tine, Nesta Archeron! 

Degetele lui Cassian se strânseră pe spatele ei. 
Şi Eris păru să simtă asta. Ştia Cassian ce lucruri 
lăsa vulnerabile atacului unuia ca Eris? El era prea 
cinstit, prea curajos ca să observe sau să îi pese. 
Ea nu putea decât să-l admire. 

— Când te saturi de animal, îi spuse Eris, 
făcând semn din bărbie spre Cassian, caută-mă! 
Am să-ţi arăt cum se joacă un viitor Mare Lord. 

Cassian mormăi, deschizând gura, dar se opri. 

Şi Eris se opri. 

După o clipă, Nesta simţi prezenţa care se 
furişa spre ei cu paşi liniştiţi. 

Cassian o împinse în spatele lui când o bestie 
cu blană aurie şi coarne încovoiate sări din spatele 

Ea nu uitase de acea bestie. Cum dărâmase 
uşa casei lor şi o îngrozise. Cum singurul lucru la 
care se gândise era să o protejeze pe Elain, în timp 
ce Feyre luase cuțitul ca să o înfrunte. Să îl 
înfrunte. 

Pe Tamlin. 

Ochii verzi îi evaluară, observându-l pe Eris. 
Apoi pe Cassian. Şi, în cele din urmă, pe ea. 

Tamlin scoase un mârâit grav, iar pietrele 
Siphon ale lui Cassian pâlpâiră. 

— Noi tocmai plecam, spuse Cassian cu calm, 
ducând mâna spre Nesta. 

Ar fi ridicat-o în aer. Dar ar fi fost destul de 
rapid încât să evite ghearele lui Tamlin? Sau 
puterea? 

Privirea lui Tamlin rămase aţintită asupra ei. 
Furioasă şi dispreţuitoare. 

Acesta era masculul - bestia - pe care sora sa 
îl iubise. Pentru care renunţase la tot, inclusiv la 
viaţa ei de muritoare ca să le salveze. Era fiara 
care îi pervertise dragostea, aproape distrugând-o 
pe Feyre. Până la Rhys. Până când Cassian şi 
ceilalţi dăduseră o mână de ajutor ca să o aducă 
înapoi. O ajutaseră să înveţe să se iubească din 
nou. 

Nestei nu îi păsa că el venise să ajute în ultima 
bătălie cu Hybernul. Tamlin o rănise pe Feyre. Asta 
era de neiertat. 

Înainte, asta nu o îngrijorase. Da, o supărase, 
dar... Nesta se trezi strângându-şi pumnii. Se trezi 
dezgolindu-şi dinţii când mârâi. 


598 


Masculul acesta îi răpise sora mai mică pentru 
că ea, sora mai mare, nu reuşise să îl înfrunte. 
Tamlin chiar se uitase la ea şi o întrebase dacă 
vrea să meargă în locul lui Feyre. lar ea spusese că 
nu, pentru că era o laşă detestabilă şi oribilă. 

Acum nu voia să mai fie laşă. 

Nesta lăsă un tăciune de putere să 
strălucească în ochii ei. Îl lăsă pe Tamlin să vadă 
asta când spuse: 

— Nu ai să te atingi de noi! 

— Am tot dreptul să-i ucid pe intruşii care-mi 
traversează teritoriul. Cuvintele erau guturale, 
aproape imposibil de înţeles. Ca şi când Tamlin nu 
ar fi vorbit demult. 

— Mai sunt ţinuturile tale? întrebă Nesta 
calmă, ieşind din spatele lui Cassian. Din câte ştiu, 
nu te deranjezi să le mai conduci. 

Eris rămase complet nemişcat. Fusese surprins 
întâlnindu-se cu ei, îşi dădu ea seama. Dacă Tamlin 
spunea cuiva... 

— Ţi-aş sugera să-ţi ţii botul închis în privinţa 
asta, zise Nesta. 

Tamlin se enervă, părul de pe spate ridicându- 
se. 

— Eşti la fel de dezgustătoare cum spunea 
sora ta. 

Nesta râse. 

— Nu aş vrea să te dezamăgesc. 

Ea se uită în ochii lui de culoarea smaraldului, 
ştiind că flăcări argintii licăreau în ai ei. 

— Am intrat în Cazan din cauza ta, spuse Nesta 


încet, şi ar fi putut jura că tunetul vui la distanţă. 

Cassian şi Eris dispărură. Nu rămăseseră decât 
bestia de Tamlin şi răul făcut familiei ei. Elain a 
intrat în Cazan din cauza ta, continuă Nesta. 
Vârfurile degetelor i se încălziră şi îşi dădu seama 
că dacă şi-ar fi coborât privirea, ar fi văzut tăciuni 
argintii arzând acolo. Nu-mi pasă, cât îţi ceri scuze, 
că încerci să te căieşti sau să pretinzi că nu ştiai că 
regele Hybernului ar face aşa ceva sau că l-ai 
implorat să nu o facă. Ai complotat cu el. Pentru că 
ai considerat-o pe Feyre proprietatea ta. 

Nesta arătă spre Tamlin. Pământul se 
cutremură. 

Cassian înjură în spatele ei. 

Tamlin se feri de degetul ei întins, înfigându-şi 
ghearele în pământ. 

— Lasă degetul, vrăjitoareo! 

Nesta zâmbi. 

— Mă bucur că îţi aminteşti ce s-a întâmplat cu 
ultima persoană spre care l-am îndreptat. Ea îşi 
cobori braţul. Acum plecăm. 

Nesta făcu un pas înapoi spre locul în care 
Cassian deja aştepta, cu braţele deschise. El o 
cuprinse de talie. Ea îi aruncă o privire lui Eris, care 
dădu aprobator din cap şi apoi dispăru. 

— Dacă spui cuiva că ne-ai văzut, Mare Lord, 
am să-ţi smulg şi ţie capul! îi zise lui Tamlin înainte 
ca ea şi Cassian să se înalțe spre cer. 

Nesta se uită în puţul întunecat din subsolul 
bibliotecii. 

Nu reuşise să doarmă, abia fiind în stare să nu 
se gândească toată ziua la întâlnirea cu Tamlin. 
Cassian zburase spre casa de lângă râu şi nu 
revenise. Poate că Rhys plecase ca să se asigure 
de tăcerea lui Tamlin în privinţa complotului lor cu 
Eris. Poate că Rhys le-ar fi făcut o favoare 
distrugându-i mintea lui Tamlin. 

Nesta îşi sprijini braţele de balustrada Nivelului 
Cinci, plecându-şi capul. La ora asta târzie, nu era 
nimeni acolo, iar ea nu ştia unde erau 
dormitoarele, deci nu o putea căuta pe Gwyn. Nu 
că ar fi vrut să îşi trezească prietena. Oricum, se 
îndoia că Gwyn ar fi vrut să îi asculte problemele. 

Un pahar cu lapte cald apăru pe balustradă 
lângă ea. 

Nesta se uită în biblioteca slab luminată. 

— Mulţumesc! îi spuse Casei. 

Regatul Primăverii i se păruse gol. Gol, în ciuda 
naturii vii. Dar această Casă era vie. O primea 
călduros, îşi dorea ca ea să se dezvolte şi să 
prospere. Era un loc unde se putea odihni sau 
explora, unde putea fi oricine şi orice voia. 

Asta însemna să aibă un cămin? Nu aflase 
niciodată. Dar acest loc... Da, „cămin” putea fi un 
nume potrivit. Poate că asta simţise şi Feyre când 
plecase din Regatul Primăverii şi venise în aceste 
ţinuturi. Poate că Feyre se îndrăgostise de regatul 
acesta la fel de mult ca şi de liderul său. 

Ceva se agită în întunericul de dedesubt. Nesta 
îşi schimbă poziţia, uitând de lapte. 

Acolo. În mijlocul puţului întunecat, ca un fuior 


de fum... ceva se mişcă. 

Păru să se mărească şi să se contracte, 
zvâcnind rapid... 

— Mă gândeam că te găsesc aici. Ei, bine, ori 
aici, ori pe scările spre oraş. 

Vocea lui Cassian se auzi în spatele ei, iar 
Nesta se întoarse. 

El deveni atent, dar Nesta aruncă o privire 
peste umăr spre întuneric. Nimic. 

Dispăruse. Sau îşi imaginase. 

— Nu este nimic, spuse ea când se uită peste 
balustradă. Doar umbre. 

Cassian expiră, rezemându-se de balustradă. 

— Nu poţi să dormi? 

— Mă tot gândesc la Tamlin. 

— Te-ai descurcat bine cu el. Şi te-ai descurcat 
bine şi cu Eris. Nu cred că o să uite întâlnirea prea 
curând. 

— Este un şarpe. 

— Mă bucur că avem aceeaşi părere. 

Nesta râse. 

— Nu mi-a plăcut cum ţi-a vorbit. 

— Aşa vorbesc mulţi cu mine. 

— Asta nu îl îndreptățește. 

Ea îi vorbise la fel. li spusese lucruri şi mai 
urâte decât Eris. Gâtul i se strânse, dar continuă: 

— Nu pot să cred că Feyre l-a iubit vreodată pe 
Tamlin. 

— Tamlin nu a meritat-o niciodată. 

Cassian o atinse cu o mână pe spate. 

— Nu! Nesta se uită din nou în întunericul de 
dedesubt. Nu a meritat-o. 

Capitolul 44 


— Vrea cineva să-mi aducă aminte de ce mi s- 
a părut o idee bună? spuse Gwyn gâfâind lângă 
Nesta, transpiraţia curgându-i pe faţă când făcură 
exerciţiile de bază cu sabia. 

— Să-mi amintească şi mie, mormăi Emerie. 

Nesta, prea obosită ca să vorbească, doar 
mormăi odată cu ea. 

Cassian chicoti, iar sunetul îi răscoli corpul. Cu 
o seară în urmă o luase de mână în bibliotecă şi o 
condusese în camera ei, cu ochii încă blânzi. Dar 
sentimentul de intimitate dispăruse văzând o copie 
a capitolelor lui Gwyn despre Valkyrie pe biroul 
Nestei. Când luase paginile şi le răsfoise, ea îi 
spusese că le citea. 

Sărutul cu pasiune fusese singurul răspuns 
înainte să o întindă în pat, aşezând-o peste faţa lui 
ca să se poată înfrupta din ea pe îndelete. Nesta 
suportase doar un minut înainte să simtă nevoia să 
îl atingă şi se întorsese, lăsându-l să o devoreze în 
continuare în timp ce se întinsese peste el, luându- 
i penisul în gură. 

Nu mai făcuse niciodată aşa ceva - să satisfacă 
un mascul în vreme ce el se înfrupta din ea - iar 
Cassian ejaculase pe limba ei chiar înainte ca 
Nesta să aibă orgasm. Aşteptaseră doar puţin 
timp, gâfâind în linişte pe patul ei, înainte ca ea să- 
| încalece, mângâindu-l cu mâna, apoi cu gura, iar 
când Cassian fusese pregătit, se înfipsese în el, 
făcând fiecare centimetru gros şi minunat să 

deplin, Nesta avusese repede orgasmul. El o 
urmase, apucând-o de şolduri, şi se împinsese în 
ea, atingând locul perfect şi făcând-o din nou să 
explodeze de plăcere. 

In dimineaţa asta o cam duruseră toate, iar el îi 
făcuse semn din ochi peste masă la micul dejun, ca 
şi când ar fi ştiut cât de sensibile erau anumite 
zone când stătea jos. 

Când Cassian le vorbi acum, nu afişă nici urmă 
de satisfacţie sau îngâmfare: 

— M-am gândit că azi ar fi o zi bună să integrez 
steaua cu opt colţuri, dar dacă deja vă plângeţi, 
putem aştepta până săptămâna viitoare. 

— Nu ne plângem, spuse Gwyn, inspirând. 
Doar că ne-ai epuizat. 

Cea mai nouă dintre preotese, care lucra cu 
Az, se clătina deja de extenuare. 

Cassian surprinse privirea Nestei. 

— Ce mai unitate Valkyrie ai! 

Gwyn se întoarse spre Nesta. 

— l-ai spus? 

— Nu! rostiră în acelaşi timp Nesta şi Cassian. 
Crezi că nu am observat tehnicile de respiraţie 
care vă fac să priviţi calm şi hotărât chiar dacă eu 
şi Az vă enervăm? adăugă Cassian. Sunt foarte 
sigur că nu v-am învăţat asta. Recunosc de la un 
kilometru liniştirea minţii. 

Ele pur şi simplu se holbară la el. Apoi Gwyn 
întrebă: 

— Cunogşti tehnica? 

— Bineînţeles. Am luptat alături de Valkyrie în 
război. 

Liniştea se pogori în valuri. Nesta uitase cât de 
bătrâni erau aceşti Fae, cât de multe văzuse şi 
trăise Cassian. Işi drese glasul. 

— Le-ai cunoscut personal pe cele din clanul 
Valkyrie? 

Gwyn îşi arătă entuziasmul scoțând un sunet 
ascuţit. Azriel, care era în partea cealaltă a ringului 
împreună cu restul preoteselor, se întoarse puţin 
auzind sunetul, cu sprâncenele ridicate. 

Cassian zâmbi. 

— Am luptat alături de Valkyrie în cinci bătălii. 
Dar totul s-a terminat cu Bătălia din Trecătoarea 
Meinir. Zâmbetul lui dispăru. Când majoritatea au 
murit ca să o salveze. Valkyrie ştiau de la început 
că este o misiune sinucigaşă. 

Azriel reveni la atacurile lui, dar Nesta avea 
senzaţia că îmblânzitorul umbrelor era atent la 
fiecare cuvânt şi gest al fratelui său. 

Până şi Gwyn încetă să mai zâmbească. 

— Atunci, de ce au luptat? Toată lumea ştia că 
o să fie un măcel. Dar nu am reuşit să aflu nimic 
despre motivaţia politică. 

— Nu ştiu. Eram soldat în legiunea illyriană; nu 
eram la curent cu discuţiile liderilor. Se uită la 
Nesta, care îl privea cu gura căscată. Dar am 
avut... prietene care au murit în ziua aia. 

Felul în care ezită să rostească „prietene” o 
făcu pe Nesta să se întrebe dacă vreuna fusese 
mai mult decât atât. Şi, chiar dacă muriseră cu 
onoare, ceva urât se răsuci în pieptul ei. 

— Războinicele Valkyrie au luptat când nici 

lllyrienii au încercat să uite asta. Am luptat 
împotriva masculilor care îmi erau superiori, 
dorindu-mi să le ajut pe Valkyrie. Ei m-au snopit în 
bătaie, m-au legat de o căruţă de provizii şi m-au 
lăsat acolo. Când mi-am revenit, lupta se 
terminase, iar cele din clanul Valkyrie erau moarte. 

Acesta era masculul cu care se culcase ea, 
care plecase din nou seara trecută fără să o sărute 
de rămas-bun. 

— De ce nu mi-ai zis când ai văzut paginile 
despre ele pe biroul meu? 

— Nu m-ai întrebat. El îşi scoase din teacă 
sabia illyriană. Destul cu istoria! Cassian desenă 
patru linii pe pământ, toate intersectându-se ca să 
formeze o stea cu opt colţuri. Asta e harta pentru 
loviturile de sabie. Aceste opt mişcări. Aţi învăţat 
şase dintre ele. Astăzi o să le învăţaţi pe celelalte 
două şi o să începem combinaţiile. 

— De ce nu folosim tehnicile Valkyrie, dacă le- 
ai admirat atât de mult? întrebă Gwyn. 

— Pentru că nu le ştiu. 

Nesta zâmbi. 

— Dacă vrem să fim ca ele, spuse ea, poate că 
ar trebui să combinăm tehnicile illyriene cu cele 
ale războinicelor Valkyrie. 

Vorbise în glumă, dar cuvintele vuiră prin 
spaţiu, ca şi când ar fi rostit un mare adevăr, ceva 
care stârnea destinul. Azriel se întoarse către ei, 
mijind ochii, ca şi când umbrele i-ar fi şoptit ceva. 

Nesta simţi un fior pe şira spinării. 

Cassian se uită la chipurile lor de parcă ar fi 


văzut ceva nou. 

— Azi învăţăm tehnicile illyriene, zise apăsat, 
într-un sfârşit. El dădu din cap spre Gwyn. Mâine ai 
să-mi aduci ce informaţii ai despre stilul Valkyrie. 

— Sunt foarte multe, spuse Gwyn. Merrill scrie 
o carte despre asta. [i-aş putea aduce o copie a 
manuscrisului, de vreme ce include cu siguranţă o 
mare parte din informaţii. 

Cassian păru să îşi stăpânească emotia care îl 
cuprinsese, deoarece îşi scărpină maxilarul. Drept 
răspuns, pulsul Nestei se mări. 

— Ceva nou, spuse el mai mult în sinea lui. 
Ceva vechi care se transformă în ceva nou. 

Cassian zâmbi din nou, iar Nesta se trezi 
zâmbind la rândul ei. 

Mai ales când ochii masculului se luminară. 

— Bine, doamnelor! Prima lecţie despre 
Valkyrie: nu se plâng că transpiră! 


* 


— Valkyrie? întrebă Feyre din partea cealaltă a 
mesei din casa de lângă râu, cu furculita în aer. 
Serios? 

— Da, spuse Cassian, sorbind din vinul adus la 
cină. 

Coborâse la moşie ca să discute despre modul 
în care să procedeze cu armele Create de Nesta - 
să afle ce avea să decidă Feyre. Ea nu ezitase 
înainte să spună că Nesta trebuia informată. Dar 
când se oferise să îi spună, intervenise Cassian. 
Urma să-i zică el Nestei, la momentul potrivit. 

Singura care nu votase era Mor, care rămăsese 
în Vallahan ca să îi convingă pe lideri să semneze 
un nou tratat, absenţa ei fiind marcată de un loc 
de onoare la masă. 

— Nu am mai auzit de ele în ţinuturile 
oamenilor, spuse Elain, care fusese la fel de 
captivată ca Feyre să îl audă pe Cassian povestind 
despre asta: mai întâi despre Nesta şi interesul 
celorlalţi faţă de ele, apoi despre scurta istorie a 
femelelor luptătoare. Cred că au fost nişte fiinţe 
înfricoşătoare. 

— Unele aparent la fel de minunate ca tine, 
Elain, zise Rhys de lângă Feyre. Dar, imediat ce 
intrau în arena de luptă, deveneau la fel de 
setoase de sânge ca Amren. 

Amren ridică paharul în semn de salut. 

— Mi-au plăcut femelele alea! N-au lăsat 
niciodată un mascul să le conducă - deşi aş fi 
preferat să nu existe regele lor nesăbuit. Este la fel 
de vinovat de moartea lor ca şi illyrienii care au 
plecat în timpul luptei. 

— Nu pot să te contrazic, spuse Cassian. 

Îi luase foarte mult timp să treacă peste 
amintirea acelei lupte. Nu se întorsese în 
trecătoarea din Munţii Gollian, dar se zvonea că 
rocile rămăseseră aride, ca şi când pământul încă 
le-ar fi jelit pe femelele care se jertfiseră fără 
ezitare, ce râseseră în faţa morţii şi îmbrăţişaseră 
pe deplin viaţa. Prima lui iubită din afara graniţelor 
Regatului Nopţii fusese o Valkyrie - o femelă 
curajoasă pe nume Tanwyn, cu un zâmbet ca o 

furtună. Ea intrase în lupta aceea, în fruntea oştilor 
Valkyrie, şi nu mai ieşise din trecătoare. 

— Nesta s-ar fi înţeles bine cu ele, adăugă 
Cassian după o clipă. 

— Întotdeauna mi s-a părut că s-a născut de 
partea greşită a zidului, recunoscu Elain. 
Transforma sălile de bal în câmpuri de luptă şi 
plănuia ca orice general. Ca voi doi, spuse ea, dând 
din cap spre Cassian, iar apoi, mai timid, spre 
Azriel. 

Azriel îi schiţă un zâmbet care o făcu pe Elain 
să îşi mute repede privirea. Cassian îşi ascunse 
nedumerirea. Lucien nu era aici ca să mârâie la 
orice mascul care se uita la ea prea mult timp. 

Feyre băgă în sfârşit mâncarea în gură. 

— Nesta este un lup care a stat închis în cuşcă 
toată viaţa. 

— Ştiu, spuse Cassian. A fost un lup care nu a 
învăţat niciodată să fie un lup, „mulţumită” cuştii 
căreia oamenii îi ziceau proprietate şi societate. Şi, 
ca orice animal maltratat, ea muşca pe oricine se 
apropia. 

Era bine că lui îi plăcea să fie muşcat. Era bine 
că savura vânătăile şi zgârieturile pe care i le lăsa 
pe trup în fiecare seară şi că orgasmul pe care-l 
avea Nesta când o penetra îl făcea să-şi dorească 
să ejaculeze. 

Elain se aplecă înainte. 

— Doar crezi că ştii - nu ai văzut-o pe ringul de 
dans. Atunci îşi eliberează Nesta lupul. Când se 
aude muzica. 

— Serios? 

Nesta fi spusese cândva, când el o scosese 
dintr-o tavernă ca vai de lume, că se dusese acolo 
pentru muzică. Masculul o ignorase, crezând că era 
o scuză. 

— Da, spuse Elain. A învăţat să danseze de la o 
vârstă foarte fragedă. li plac dansul şi muzica. Nu 
aşa cum îmi place mie un vals sau o gavotă, ci felul 
în care artiştii o transformă în artă. Nesta putea să- 
i facă pe toţi cei din sala de bal să se oprească 
atunci când dansa cu cineva. 

Cassian lăsă paharul cu vin pe masă. 

— Mi-a zis despre lecţiile de dans în urmă cu 
câteva săptămâni. 

El presupusese că lecţiile erau motivul pentru 
care Nesta învățase repede să-şi mişte picioarele şi 
să-şi menţină echilibrul, în ciuda dificultății iniţiale. 
Probabil că memoria musculară îi rămăsese 
intactă. Dar dacă învățase să danseze la fel de 
neîndurător cum învățase să lupte... 

— Nu ti-ar fi dat prea multe detalii, spuse Elain. 
Nesta avea doar paisprezece ani la ultimul bal la 
care am fost înainte să... ei, bine, înainte să 
ajungem săraci... Elain scutură din cap. La bal era 
o altă moştenitoare tânără, care mă ura. Era cu 
câţiva ani mai în vârstă, iar eu nu am făcut nimic 
să îi provoc ura, dar cred că... 

— Era invidioasă pe frumuseţea ta, zise Amren 
cu un zâmbet amuzat pe buze. 

Elain roşi. 

— Probabil. 

Cu siguranţă acesta era motivul, deşi pe atunci 


Elain avea doar treisprezece ani. 

— Ei, bine, Nesta a văzut cum mă trata - 
tachinându-mă şi umilindu-mă ca de obicei - şi nu 
s-a grăbit. A aşteptat până la acel bal, când un 
duce frumos de pe continent a venit să-şi găsească 
o mireasă. Faptul că familia lui a rămas fără bani a 
fost singurul motiv pentru care a catadicsit să vină 
- să pună mâna pe o mireasă bogată ca să umple 
din nou cuferele moşiei lor. Nesta ştia că 
moştenitoarea îl viza, pentru că s-a lăudat cu asta 
în faţa tuturor în toaletă, la fiecare bal, cu câteva 
săptămâni înainte. Nesta a cheltuit o mică avere 
pe rochia şi bijuteriile din seara aceea. Tatăl nostru 
se temea întotdeauna de refuzul ei, iar în acea 
seară... Ei, bine, chiar semăna cu fiica unui Prinţ al 
Negustorilor. Rochia era din mătase de culoarea 
ametistului, cu fir de aur, iar la gât şi urechi purta 
diamante şi perle... 

Elain oftă. Câtă bogăţie! Cassian nu îşi dăduse 
seama niciodată de imensitatea averii pe care o 
avuseseră şi pe care o pierduseră. 

— Toţi cei din sală au încremenit când a intrat 
Nesta, spuse Elain. Şi-a făcut o intrare triumfală, 
pe deplin calmă şi distantă, chiar şi la paisprezece 
ani. Abia s-a uitat la duce. Pentru că şi ea a aflat 
despre el. Ştia că se plictisea de oricine îl căuta. Şi 
ştia că valoarea ţinutei sale depăşea orice purta 
moştenitoarea. 

Amren zâmbea acum. 

— Nesta a încercat să îl seducă pe duce de 
ciudă? La paisprezece ani? 

Elain nu zâmbi. 

— L-a ademenit să o invite la dans cu câteva 
priviri aruncate din partea cealaltă a sălii de bal. 
Era acelaşi vals pe care şi-l dorea şi moştenitoarea, 
lăudându-se că atât i-ar fi trebuit ca să îşi asigure 
măritişul. Nesta /-a /uat acel dans. Şi apoi i l-a luat 
şi pe duce. În seara aceea, Nesta a dansat ca şi 
când ar fi fost una dintre voi. 

— Dacă l-ai văzut pe Cassian dansând, mormăi 
Rhys, asta nu spune multe. 

Cassian se enervă pe Marele Lord când Feyre 
şi Az chicotiră. 

Elain continuă, vorbind încet şi aproape 
respectuos: 

— Ducele era vanitos, iar Nesta s-a folosit de 
asta. Toată sala s-a oprit. Dansul lor era atât de 
uimitor şi ea, atât de frumoasă! lar când s-a 
terminat... Atunci mi-am dat seama că este o 
artistă. Aşa cum e Feyre. Dar ce face Feyre cu 
vopseaua făcea Nesta cu muzica şi dansul. Mama 
noastră şi-a dat seama de când eram mici, şi a 
transformat-o într-o armă. Toate pentru ca Nesta 
să se poată căsători cândva cu un prinţ. 

Cassian înţepeni. Un prinţ... asta îşi dorea 
Nesta? Stomacul i se strânse. 

— Ce s-a întâmplat cu ducele? întrebă Azriel. 

Elain se strâmbă. 

— A cerut-o de soţie în dimineaţa următoare. 

Rhys se înecă cu vinul. 

— Avea paisprezece ani. 

— Ţi-am spus: Nesta este o dansatoare foarte 
bună. Dar asta a zis şi tatăl meu - că este prea 


tânără. A fost o ieşire graţioasă, de vreme ce tatăl 

meu, în ciuda greşelilor lui, o cunoştea bine pe 
Nesta. Ştia că l-a tachinat pe duce ca să o ceară de 
nevastă doar ca să o pedepsească pe moştenitoare 
pentru cruzimea ei faţă de mine. Nesta nu era 
interesată de el - ea ştia că era mult prea tânără. 
Chiar dacă ducele părea mai interesat doar să... o 
păstreze pentru când avea să fie suficient de 
matură. Elain tremură dezgustată. Dar cred că o 
parte din Nesta era încredinţată că o să se mărite 
cândva cu un prinţ. Aşa că ducele a plecat acasă 
fără mireasă, iar moştenitoarea... Ei, bine, ea a fost 
unul dintre oamenii care s-au bucurat de ghinionul 
nostru. 

— Am uitat, şopti Feyre. Despre asta şi dansul 
ei. 

— După aceea, Nesta nu a mai deschis 
niciodată subiectul, spuse Elain. Eu doar am 
observat. 

Cassian îşi dădu seama că Nesta greşea 
considerând-o pe Elain un câine loial şi iubitor. 
Elain vedea toate lucrurile pe care le făcuse Nesta 
şi înţelegea de ce. 

— Deci mama voastră a transformat bucuriile 
creative ale Nestei într-un arsenal de ascensiune 
socială? întrebă Amren fățiș. 

— Mama noastră nu era ceea ce ai putea numi 
o persoană plăcută, interveni Feyre. Nesta a făcut 
câteva alegeri, dar mama a început totul. 

Elain dădu din cap, împreunându-şi mâinile în 
poală. 

— Aşa că sunt foarte încântată să aud de 


treaba asta cu Valkyrie. Mă bucur că pe Nesta o 
613 


interesează din nou ceva. Şi că şi-ar putea canaliza 
toată... energia în asta. 

Cassian îşi dădu seama că se referea la furia 
ei, la loialitatea aprigă şi neclintită pentru cei pe 
care îi iubea, la instinctele de lup şi abilitatea de a 
ucide. 

Trecură la subiecte mai vesele, dar Cassian se 
gândi la cele auzite toată seara. Lupta era doar o 
parte din asta. Antrenamentul avea să o ajute, să Îi 
canalizeze furia, dar trebuia să fie ceva în plus. 
Trebuia să fie bucurie. 

Trebuia să fie muzică. 


Capitolul 45 


— Cred că Valkyrie erau şi mai sadice decât 
illyrienii, mormăi Gwyn, iar Nesta văzu că preotesei 
îi tremurară picioarele când rămase în poziţia 
ilustrată într-unul dintre multele ei volume de 
cercetare. Indiferent cât aş practica liniştirea 
minţii, nu aş reuşi să fac exerciţiile astea. Care era 
fraza pe care o foloseau? „Sunt stânca de care se 
sparge valul”. Totuşi, o stâncă nu a fost niciodată 
nevoită să facă fandări. 

— Este cumplit, confirmă Emerie, scrâşnind din 
dinţi. 

Cassian învârti plictisit în mână un pumnal 
lung. 

— V-am avertizat că erau nişte războinice 
dure. 

Nesta gâfâia printre dinţi într-un ritm constant. 

— S-ar putea să mi se rupă picioarele. 

— Voi trei încă mai aveţi... treizeci de secunde. 

Cassian se uită spre ceasul pe care Azriel îl 
adusese din Casă şi îl lăsase pe masa de spălat. 
Îmblânzitorul umbrelor era plecat azi, dar 
preotesele pe care le antrena de obicei primiseră 
un plan de lecţie strict. 

Nesta se clătina pe picioarele care o usturau, 
dar îşi luă puterea prin degetele de la picioare, 
concentrându-se mereu la respiraţie, aşa cum 
învățase, apelând la liniştirea minţii. Căută acel loc 
calm unde ar fi putut să nu se gândească la 
durere, şi corpul care tremura. Şi era atât de 
aproape... Ce bine ar fi fost dacă s-ar fi putut 
concentra şi respira mai profund... 

— Gata! spuse Cassian, iar cele trei se 
prăbuşiră la pământ. El râse din nou. Jalnic! 

— Încearcă tu, spuse gâfâind Gwyn, întinsă pe 
jos. Nici măcar tu nu cred că ai supravieţui 
exerciţiului. 

— Mulțumită fragmentelor pe care mi le-ai 
trimis aseară, la răsărit am venit aici şi am făcut 
exerciţiul, spuse el. Nesta ridică o sprânceană. 
Cassian nu apăruse la cină şi nu o căutase, dar, 
după câteva seri de nesomn, ea fusese destul de 
obosită încât să nu se supere. M-am gândit că, 
dacă am să vă torturez pe voi trei, ar trebui cel 
puţin să fiu şi eu în stare să rezist. Masculul le făcu 
semn din ochi. Exact pentru clipa în care mi-aţi fi 
zis că ar trebui să sufăr alături de voi. 

— Nu e de mirare că arăţi aşa, mormăi Emerie, 
întorcându-se ca să se întindă pe spate şi să 


privească liniştită cerul senin de toamnă. 

Zilele renunţaseră să mai fie calde, deşi 
adevăratul frig încă nu se instalase. Soarele oferea 
o oarecare căldură în briza rece, una untoasă, 
care-ţi încălzea oasele şi pe care Nesta o savură 
când se întinse şi ea pe spate. 

— O să consider că mi-ai făcut un compliment. 

Zâmbetul lui făcu să se strângă ceva în 
stomacul Nestei. 

El îi surprinse privirea şi acel zâmbet deveni 
ceva mai conştient. 

— Dacă ar fi să dai un nume unei săbii, cum i- 
ai spune? fu absolut tot ce zise, în schimb, 
masculul. 

— Maiestate Argintie, răspunse Gwyn, deşi nu 
fusese întrebată. 

Emerie pufni. 

— Serios? 

— Tu cum i-ai spune? întrebă Gwyn. 

Emerie se gândi. 

— Ucigaşa Duşmanilor sau ceva de genul ăsta. 
Aş alege un nume care intimidează. 

— Nu e mai bun! 

Nesta zâmbi la tachinările lor. Gwyn se uită la 
ea cu ochi verzi şi strălucitori. 

— Care este mai nepotrivit:  Ucigaşa 
Duşmanilor sau Maiestate Argintie? 

— Maiestate Argintie, spuse Nesta, iar Emerie 
scoase un sunet triumfător. 

Gwyn flutură o mână, huiduind. 

— Tu cum i-ai zice? o întrebă din nou Cassian 
pe Nesta. 

— De ce vrei să ştii? 

— Fă-mi pe plac! 

Ea ridică o sprânceană, dar apoi spuse cu toată 
sinceritatea: 

— Ucigaşa! 

Fruntea lui se descreţi. 

Nesta ridică din umeri. 

— Nu ştiu. Este necesar să botezi o sabie? 

— Spune-mi odată: dacă ar trebui să botezi o 
sabie, ce nume i-ai da? 

— Îi oferi una cadou la Solstiţiul de larnă? 
întrebă Emerie. 

— Nu! 

Nesta îşi ascunse zâmbetul. Îi plăcea când 
toate trei se uneau împotriva lui, ca nişte leoaice în 
jurul unei trup foarte musculos şi atrăgător. 

— Atunci de ce tot întrebi? rosti Gwyn. 

Cassian se încruntă. 

— De curiozitate. 

Dar maxilarul lui se încordă. Nu era asta. Era 
altceva. De ce să vrea ca ea să boteze o sabie? 

— Înapoi la treabă! spuse el, bătând din palme. 
Pentru toată obrăznicia asta, o să rămâneţi în 
poziţia anterioară de două ori mai mult! 

Emerie şi Gwyn mormăiră, dar Nesta îl studie 
pe Cassian încă o clipă înainte să le urmeze. 

Ea încă se gândea la asta când terminară după 
două ore, udă de transpiraţie şi clătinându-se pe 
picioare. Emerie şi Gwyn reluară conversaţia de 
mai devreme şi se îndreptară spre bazinul cu apă. 

Nesta le privi pe amândouă plecând şi apoi se 
întoarse spre Cassian. 

— De ce m-ai tot bătut la cap cu numele pe 
care l-aş da unei săbii? 

El se uita tot la Gwyn şi Emerie. 

— Voiam doar să ştiu ce nume ai alege. 

— Asta nu e un răspuns. De ce vrei să ştii? 

Masculul îşi încrucişă braţele şi apoi şi le relaxă 
pe lângă corp. 

— Îţi aminteşti când am fost la fierar? 

— Da! £/ îmi dă o sabie pentru Solstiţiul de 
larnă? 

— Îţi dă trei. Cele pe care le-ai atins. 

Ea ridică o sprânceană. 

El bătu pământul cu piciorul. 

— Când ai lovit cu ciocanul lamele alea, le-ai 
impregnat - cele două săbii şi pumnalul - cu 
puterea ta. Cu puterea Cazanului. Acum sunt săbii 
magice. Şi nu mă refer la magie plăcută şi 
frumoasă. Mă refer la magia măreaţă şi veche care 
nu s-a mai văzut de foarte mult timp. Nu mai 
există arme magice. Niciuna. Ori s-au pierdut, ori 
au fost distruse, ori aruncate în mare. Dar tu 
tocmai ai Creat trei. Ai creat un nou Tezaur al 
Groazei. Ai putea crea şi mai multe obiecte, dacă 
ai vrea. 

Ea ridică mai mult sprâncenele, cu fiecare 
cuvânt absurd. 

— Am Creat trei arme magice? 

— Noi încă nu ştim ce fel de magie au, dar, da. 

Ea îşi înclină capul. Emerie şi Gwyn se opriseră 
din a mai discuta la bazinul de apă, ca şi când ar fi 
putut vedea sau simţi schimbarea din Nesta. Şi nu 

faptul că ea Crease armele acestea o afecta ca o 
lovitură. 

— Cine sunt aceşti „noi”? 

— Ce? 

— Ai spus: „Noi încă nu ştim ce fel de magie 
au”. Cine sunt aceşti „noi”? 

— Rhys, Feyre şi ceilalţi. 

— Şi de când ştiţi voi asta? 

El tresări când îşi dădu seama de greşeală. 

— Eu... Nesta... 

— De când? 

Vocea ei deveni tăioasă ca sticla. Preotesele îi 
urmăreau, iar ei nu îi păsa. 

Aparent, lui îi păsa. 

— Nu putem vorbi aici despre asta. 

— Tu încerci să mă convingi să-ţi spun un 
nume în mijlocul antrenamentului! 

Ea gesticulă spre ring. 

Sângele îi bubuia în urechi, iar pe chipul lui 
Cassian se citi durerea. 

— Nu m-am exprimat cum ar fi trebuit. Am tot 
discutat dacă să-ţi spunem sau nu, dar am votat şi 
rezultatul a fost în favoarea ta. Pentru că avem 
încredere în tine. Eu doar... nu am avut încă ocazia 
să deschid subiectul. 

— Exista măcar posibilitatea să nu îmi spu? Aţi 
stat împreună şi m-aţi judecat, iar apoi aţi votat? 

Ceva în pieptul ei se rupse aflând că fusese 
judecat fiecare lucru oribil care o privea. 

— Asta... La naiba! Cassian se întinse spre ea, 
dar Nesta se retrase. Toată lumea se uita acum. 

— Cine a votat împotriva mea? 

— Rhys şi Amren. 

Răspunsul o lovi ca un pumn. La Rhys se 
aşteptase. Dar  Amren, care o  înţelesese 
întotdeauna mai mult decât ceilalţi; Amren, care 
nu se temuse de ea; Amren, cu care se certase 
atât de rău... O mică parte din ea sperase că 
Amren nu avea să o urască pentru totdeauna. 

Mintea i se linişti. Corpul i se calmă. 

Cassian făcu ochii mari. 

— Nesta... 

— Sunt bine, spuse ea cu răceală. Nu-mi pasă! 

Ea îl lăsă să vadă cum îşi întărea zidurile de 
oţel din minte. Apelă la tot ce ştia despre liniştirea 
minţii, pe care o practicase cu Gwyn ca să devină 
calmă, concentrată, hotărâtă, inspirând pe nas şi 
expirând pe gură. 

Se dădu în spectacol rotindu-şi umerii şi 
apropiindu-se de Emerie şi Gwyn, ale căror chipuri 
se încruntară de o îngrijorare pe care Nesta ştia că 
nu o merita şi despre care ştia că într-o zi avea să 
dispară, când şi ele şi-ar fi dat seama cât de 
nemernică era. Când Amren le-ar fi zis ce ratată 
era sau ar fi auzit de la altcineva şi ar fi încetat să-i 
mai fie prietene. Se întrebă dacă i-ar fi zis măcar în 
faţă sau dacă ar fi dispărut pur şi simplu. 

— Nesta! spuse Cassian din nou. 

Dar ea părăsi ringul fără să se mai uite în 
urmă. 

Emerie se întoarse imediat, coborând scările 
după ea. 

— Ce s-a întâmplat? 

— Nimic, spuse Nesta, nerecunoscându-şi 
vocea. Treburi regale. 

— Eşti bine? întrebă Gwyn, la un pas în urma 
lui Emerie. 

Nu. Ea nu reuşea să-şi oprească vuietul din 
cap, ruptura din piept. 

— Da, minţi Nesta şi nu se uită înapoi când 
ajunse pe palier şi dispăru pe hol. 

Odată ajunsă în camera ei, dădu drumul la apă 
în baie. Ştia că avea să vină Cassian. Aşadar, 
rămase lângă cadă, apa curgând din robinet, când 
el bătu la uşă. Aşteptă până ce-l simţi pe mascul 
plecând, renunțând la ea, aşa cum făcuseră toţi 
ceilalţi, apoi închise robinetul. 

— A plecat? întrebă ea Casa. 

Uşa se deschise în semn de răspuns. 

— Mulţumesc! zise, şi păşi pe holul gol. 

Poate Casa îl ascundea, pentru că Nesta nu 
văzu nici urmă de Cassian şi nici nu îi simţi mirosul 
când se grăbi pe rândul scurt de scări de lângă 
camera ei. Pe hol. Chiar prin bolta dinspre scara 
lungă. 

Doar atunci îşi eliberă furia. Doar atunci 
renunţă la răceală şi cedă furiei din inima ei. 

Amren o considerase foarte nedemnă de 
încredere, îngrozitoare, ştiind că ar fi fost periculos 
să aibă un dar care ar fi putut schimba lumea. 
Amren vorbise cu ceilalţi despre asta, iar ei 
supuseseră la vot. 

Ea cobori tot mai mult. 

Treaptă cu treaptă. 

De jur-împrejur. 

Nu numără treptele. Nu îşi simţea picioarele 
mişcându-se, ci doar vuietul sângelui şi al minţii şi 
ruptura din capul pieptului, pe care nicio tehnică 
de liniştire a minţii nu o putea calma sau înăbuşi. 

Pământul se apropia. 

Nu putea să gândească din cauza furiei şi a 
suferinţei, ci doar să se mişte. 

Scara se încălzi, fiind mai departe de vântul 
rece de deasupra. 

Amren renunţase complet la ea. Dezbaterea 
privind trimiterea ei aici fusese diferită - Nesta ştia 
că o făcuseră din dorinţa de a o ajuta. Acum putea 
să recunoască asta. 

Această dezbatere avusese loc din ură şi frică 
de ea. 

Acoperişul cu ţiglă deveni clar. Picioarele îi 
tremurau. Ea nu le simţea. 

Nu simţi nimic în afară de furie, când scările se 
terminară brusc şi se trezi în faţa unei uşi. 

Aceasta se deschise înainte ca degetele ei să 
poată atinge mânerul. Lumina soarelui inundă casa 
scării, dezvăluind  caldarâmul de dincolo de 
aceasta. 

Cu furia unduindu-se ca o furtună în jurul ei, 
Nesta intră în sfârşit în Velaris. 

Nu observă oraşul din jurul ei, oamenii care ori 
îi zăreau chipul şi păstrau distanţa, ori pur şi 
simplu îşi vedeau de treabă. Nu observă nuanțele 


strălucitoare de portocaliu, roşu şi galben ale 

copacilor tomnatici, şi nici albastrul scânteietor al 
râului Sidra, când  traversă unul dintre 
nenumăratele poduri ce se întindeau peste apa 
şerpuitoare, îndreptându-se spre ţărmul vestic. 

Nesta cedă în faţa furiei. Mai târziu, nu avea 
să-şi mai aducă aminte de scările care duceau la 
etaj. Şi nici de drumul până aici, înainte să 
lovească uşa de lemn cu palma. Aceasta se rupse 
sub mâna ei, încuietoarea spărgându-se ca sticla. 

Amren şi Varian erau în pat, femela minionă 
fiind goală în timp ce îl călărea pe Prinţul din 
Adriata. Amândoi se opriră, Amren întorcându-se 
spre uşă, Varian ridicându-se, un scut de apă 
apărând în jurul lor când Nesta intră în cameră şi 
mormăi: 

— Tu! Tu ai crezut că nici măcar nu ar trebui să 
mi se spună ce poate face puterea mea. 

Amren se mişcă la fel de repede ca orice Mare 
Spiriduş, sărind de pe Varian, care apucă un 
cearşaf ca să se acopere cât ea îmbrăcă un halat 
de mătase. Zidul strălucitor de apă făcea să pară 
că erau la fundul oceanului. Amren îi aruncă o 
privire lui Varian. 

— Sparge-l! 

El se supuse, coborând din pat şi trăgându-şi 
pantalonii peste picioarele musculoase. 

— leşi afară! îi strigă Nesta. 

Dar prinţul Regatului Verii o privi pe Amren, cu 
chipul încordat de îngrijorare. Ar fi rămas şi ar fi 
murit  apărând-o. Nesta pufni, amărăciunea 
învelindu-i limba. Cândva, Amren fusese acea 


persoană pentru ea - cea care ştia că ar fi apărat-o 

într-o luptă, că ar fi vorbit în locul ei. Amren dădu 
din cap spre el, iar Varian îi aruncă Nestei o privire 
încruntată, în semn de avertisment, înainte să iasă 
grăbit din cameră. 

Probabil ca să le spună celorlalţi, dar Nestei nu 
îi păsa. 

Amren spuse: 

— Presupun că ticălosul ăla cu gura spartă ţi-a 
zis mai mult decât trebuia. 

— Ai votat împotriva mea, rosti ea, vocea ei 
rece ascunzând ruptura din piept. 

— Nu ai făcut nimic ca să dovedeşti că eşti în 
stare să te descurci cu o putere atât de mare, 
spuse Amren la fel de rece. Pe barcă, mi-ai spus 
asta când ai refuzat orice încercare de a o stăpâni. 
M-am oferit să te învăţ mai mult, iar tu ai refuzat. 

— Am refuzat pentru că ai ales-o pe sora mea. 

Aşa cum făcuse şi Elain. Amren fusese prietena 
şi aliata e; şi, totuşi, la sfârşit, faptul acesta nu 
contase deloc. O alesese pe Feyre. 

— Nu am ales pe nimeni, fată răsfăţată! 
izbucni Amren. Ti-am spus că Feyre a cerut să 
lucrăm din nou împreună, iar tu îi răstălmăceşti 
cumva dorinţa, spunând că îi ţin partea? 

Nesta nu zise nimic. 

— Multe luni le-am spus să te lase. Am refuzat 
să vorbesc despre tine cu ei. Apoi, în clipa în care 
mi-am dat seama că purtarea mea nu te ajută, că 
poate sora ta are dreptate, eu te-am trădat? 

Nesta tremură. 

— Ştii ce simt pentru Feyre. 

— Da, biata Nesta, cu o soră mai mare care o 
iubeşte atât de mult, încât este dispusă să facă 
orice ca să o ajute. 

Nesta blocă amintirea lui Tamlin în trupul de 
bestie; nu se mai gândi la cum îşi dorise să îl 
sfâşie. Până la urmă, nu era mai bună decât el. 

— Feyre nu mă iubeşte. 

Ea nu merita dragostea lui Feyre, cum nici 
Tamlin nu o merita. Amren râse. 

— Faptul că tu crezi, asta nu dovedeşte doar 
că eşti nedemnă de puterea ta? Niciun orb de 
bunăvoie nu poate fi de încredere. Ai fi un coşmar 
ambulant cu armele alea. 

— Situaţia e alta acum. 

Cuvintele răsunară a gol. Era alta? Era ea altfel 
de cum fusese vara asta, când se certase cu 
Amren pe barcă, iar dezamăgirea totală a lui 
Amren, provocată de eşecul ei de a fi ceva - orice - 
apăruse în sfârşit la suprafaţă? 

Amren zâmbi, ca şi când şi ea ar fi ştiut asta. 

— N-ai decât să te antrenezi cât de mult vrei, 
să te culci cu Cassian cât de des vrei, dar asta nu o 
să repare ce este distrus în tine, dacă nu începi să 
meditezi. 

— Nu-mi ţine lecţii! Tu... 

Ea arătă spre Amren, şi ar fi putut jura că 
femela se dădu la o parte din calea ei. La fel cum 
făcuse Tamlin. De parcă şi Amren şi-ar fi amintit că 
ultima dată când Nesta arătase cu degetul spre un 
inamic, acesta sfârşise cu capul tăiat în mâinile ei. 
Un râs lipsit de bucurie izbucni din ea. 

— Crezi că te-aş însemna cu o promisiune a 
morţii? 

— Aproape că ai făcut asta cu Tamlin alaltăieri. 

Aşadar, Cassian le povestise totul şi despre 
asta. 

— Dar am să-ţi repet ce am spus pe barca aia: 
cred că ai puteri pe care nu le înţelegi, respecţi sau 
controlezi. 

— Cum îndrăzneşti să presupui că ştii ce este 
mai bine pentru mine? 

Când Amren nu răspunse, Nesta zise furioasă: 

— Erai prietena mea. 

Amren îşi dezgoli dinţii. 

— Da? Nu cred că ştii ce înseamnă cuvântul 
ăsta. 

Pieptul o durea, ca şi când acel pumn invizibil 
ar fi lovit-o din nou. Paşii se auziră dincolo de uşa 
distrusă, iar ea se pregăti să-l vadă pe Cassian 
dând buzna... 

Dar era Feyre. 

Hainele de zi cu zi erau stropite de vopsea şi o 
pată albă îi împodobea obrazul cu pistrui. Probabil 
că Varian alergase aproape dezbrăcat pe străzi ca 
să ajungă la atelierul ei. 

— Incetează! spuse Feyre gâfâind. 

Când se apropie, nu dădu de înţeles dacă 
observa sau îi păsa de aşchiile şi resturile de pe 
podea. 

— Nesta, nu ar fi trebuit să afli aşa, insistă 
Feyre. 

— Cassian ţi-a zis? 

Se dusese la Feyre în loc să vină aici? 

— Nu, dar măcar de atât îmi dau şi eu seama. 
El nu a vrut să îţi ascundă nimic. 

— Nu cu Cassian am probleme. Nesta o fixă cu 
privirea pe Amren. Am avut încredere că mă susţii. 

— Am încetat să te susţin atunci când ai decis 
să te foloseşti de loialitatea mea ca de un scut 
împotriva tuturor. 

Nesta mârâi, dar Feyre păşi între ele cu mâinile 
ridicate. 

— Conversaţia asta se termină acum. Nesta, 
întoarce-te la Casă! Amren, tu... Ea ezită, ca şi 
când s-ar fi gândit dacă era înţelept să îi dea 
ordine lui Amren. Tu rămâi aici, încheie Feyre cu 
prudenţă. 

Nesta râse încet. 

— Tu eşti Marea ei Doamnă. Nu trebuie să o 
mulţumeşti. Nu când acum are mai puţină putere 
decât oricare dintre voi. 

Ochii lui Feyre se aprinseră. 

— Amren este prietena mea şi face parte din 
regatul ăsta de secole. li ofer respect. 

— Ea îţi oferă respect? întrebă furioasă Nesta. 
Partenerul tău îţi oferă respect? 

Feyre înţepeni. 

— Nu mai spune niciun cuvânt, Nesta 
Archeron! o avertiză Amren. 

— Ce vrei să spui? întrebă Feyre. 

Însă Nestei nu îi păsa. Nu putea gândi în 
vuietul din mintea sa. 

— Ţi-a spus vreunul dintre ei ţie, respectata lor 
Mare Doamnă, că bebeluşul din pântecul tău o să 
te ucidă? 

— Taci din gură! strigă Amren. 

Dar ordinul ei fu o confirmare suficientă. 
Albindu-se la faţă, Feyre şopti din nou: 

— Ce vrei să spui? 

— Aripile, zise furioasă Nesta. Aripile băiatului 
illyrian o să se blocheze în corpul tău Fae în timpul 
travaliului şi o să vă ucidă pe amândoi. 

Liniştea se undui prin cameră, prin lume. 

— Madja tocmai mi-a spus că travaliul o să fie 
riscant, zise Feyre în şoaptă. Dar Cioplitorul de 
Oase... Fiul pe care mi l-a arătat nu avea aripi. 
Vocea i se sparse. Mi-a arătat doar ce voiam să 
văd? 

— Nu ştiu, răspunse Nesta. Dar ştiu că 
partenerul tău le-a ordonat tuturor să nu îţi spună 
adevărul. Se întoarse spre Amren. Aţi votat şi 
pentru asta? Aţi vorbit despre ea, aţi judecat-o şi 
aţi considerat-o nedemnă să afle adevărul? Care a 
fost votul tău, Amren? Să o laşi pe Feyre să moară 
fără să ştie? Înainte ca Amren să-i poată răspunde, 
Nesta se întoarse din nou spre sora ei. Nu te-ai 
întrebat de ce preţiosul şi perfectul Rhysand a fost 
un ticălos irascibil în ultimele săptămâni? Pentru că 
ştie că ai să mori. Ştie şi, totuşi, nu ţi-a spus. 

Feyre începu să tremure. 

— Dacă mor... Privirea îi alunecă la unul dintre 
braţele ei tatuate. Îşi ridică fruntea, cu ochii 
strălucitori de lacrimi când o întrebă pe Amren: 
Voi... ştiaţi cu toţii despre asta? 

Amren aruncă o privire încruntată spre Nesta, 
dar spuse: 

— Nu am vrut să te alarmăm. Frica poate fi la 
fel de mortală ca orice ameninţare fizică. 

— Rhys ştia? Lacrimile curseră pe obrajii lui 
Feyre, întinzând pata de vopsea de pe piele. 
Despre faptul că vieţile noastre sunt în pericol? 

Îşi cobori privirea la ea însăşi, la mâna tatuată 
care cuprindea pântecul. 

lar Nesta îşi dădu seama atunci că mama ei nu 
o iubise niciodată aşa cum îşi iubea deja Feyre 
copilul care se dezvolta în ea. 

Văzând lacrimile ce începuseră să curgă, frica 
de pe chipul pătat de vopsea al lui Feyre, ceva se 
frânse în Nesta - ceva frânse furia şi vuietul. 

Mersese prea departe. Ea... O, pe toţi zeii! 

— Fato, cred că este mai bine dacă vorbeşti cu 
Rhysand despre asta, zise Amren. 

Nesta nu putea suporta durerea, frica şi 
dragostea de pe chipul lui Feyre, în timp ce îşi 
mângâia pântecul. 

Amren se încruntă la Nesta: 

— Sper că acum eşti mulţumită! 

Nesta nu răspunse. Nu ştia ce să spună sau ce 
să facă. Pur şi simplu se întoarse şi fugi din 
apartament. 


Cassian plecase la casa de lângă râu. Asta 
fusese cea de-a treia greşeală a zilei. 

Prima o comisese când o întrebase stângaci ce 
nume ar fi dat unei săbii, făcând-o suspicioasă pe 
Nesta. Nu reuşise să o mintă, deci îi spusese totul. 

A doua greşeală fusese că o lăsase pe Nesta să 
se ascundă în camera ei şi nu dăduse buzna ca să 
discute cu ea - că o lăsase să facă baie, crezând că 
asta avea să o calmeze. El făcuse la fel, iar când 
ieşise, îi urmărise mirosul spre etajul cu scările 
exterioare, unde uşa era deschisă. 

Nu ştia dacă se calmase sau se enervase, deci 
coborâse şi el scările. Toate cele zece mii, 
adulmecându-i mirosul proaspăt şi furios. 

Ea ajunsese până jos. Uşa fusese lăsată 
deschisă. 

Masculul se ridicase în zbor, ştiind că i-ar fi fost 
greu să îi urmărească mirosul în oraşul aglomerat 
şi sperând să o repereze din aer. Presupunea că 
Amren lucra la casa de lângă râu, deci acolo urma 
să se ducă. 

Doar că Amren nu era acolo. Şi nici Nesta. 

El ajunsese în biroul lui Rhys când primi 
vestea. Nu de la un mesager, ci de la Feyre - 
transmisă telepatic partenerului ei. 

Rhys era la biroul lui, cu chipul încordat, cât 
vorbi în linişte cu ea. Cassian văzu expresia, îşi 
dădu seama cu cine discuta el şi tăcu. 

Nu era nici aici, ceea ce însemna că probabil 
era la apartamentul lui Amren, iar dacă Feyre îl 
punea la curent... 

Cassian se întoarse spre uşă, ştiind că putea 
ajunge acolo într-un zbor de două minute, 
rugându-se să fie destul de rapid... 

— Cassian. 

Vocea lui Rhys era un lucru de coşmar, ca 

Cassian înţepeni auzind glasul pe care îl auzea 
atât de rar, şi niciodată în direcţia lui. 

— Ce s-a întâmplat? 

Chipul lui Rhys era complet calm. Dar moartea 
- neagră, moartea furioasă - se zărea în ochii lui în 
care nu mai rămăsese nicio stea şi niciun licăr 
violet. 

— Nesta a considerat că trebuie să îi spună lui 
Feyre despre pericolul în care se află ea şi 
bebeluşul, spuse Rhys cu glasul acela ca din iad. 

Inima lui Cassian începu să bată cu putere, 
chiar dacă se frânse. 

Rhys se uită în ochii lui, iar Cassian nu putu 
decât să îl înfrunte când fratele lui, Marele lui Lord 
zise: 

— Scoate-o pe Nesta din oraşul ăsta! Acum! 
Puterea lui Rhys vui prin cameră ca o furtună. 
Inainte să o ucid. 

Cassian o găsi pe Nesta alergând pe o stradă 
lăturalnică, tocmai ca şi când ar fi bănuit că 
Rhysand urma să înceapă o vânătoare pe care 
doar sângele ei vărsat o putea opri. Dar el ştia că 
Nesta fugea doar de ceea ce făcuse; că fugea de 
ea. Fugea spre una dintre tavernele care îi plăceau 
atât de mult. 

Cassian nu îi dădu Nestei şansa să îl vadă când 
cobori pe alee, o înşfăcă de talie şi de sub 
genunchi şi se ridică spre cer. 

Ea nu i se opuse, nu spuse un cuvânt, ci pur şi 
simplu rămase în braţele lui, cu faţa rece pe 
pieptul masculului. 

Cassian zbură spre Casa Vântului, ca să îl 
găsească pe Azriel acolo, stând pe loc, cu un 
pachet greu în mână. Dacă fusese un avertisment 
separat din partea lui Rhys, sau dacă şopteau 
umbrele lui Az, el nu ştia. 

Cassian luă pachetul, îl cântări într-o mână şi 
mormăi la greutatea acestuia cât continuă să o 
ţină pe Nesta. Az nu spuse nimic în momentul în 
care Cassian trecu mai departe, spre cerul de 
toamnă. 

Şi nu îndrăzni să se uite înapoi la oraşul de sub 
el. 


Nu era niciun sunet în mintea şi trupul ei. Ştia 
că o ţinea în braţe Cassian, că zburau de ore în şir, 
şi nu îi păsa. 

Făcuse ceva de neiertat. 

Merita ca Rhysand să o transforme în sânge şi 
nimic altceva. Işi dorea să nu fi venit Cassian ca să 
o salveze. 

Ei zburară în munţi până ce soarele apuse în 
urma lor. Când aterizară, împrejurimile erau 
învăluite în întuneric. Cassian se strâmbă când 
cobori, ca şi când l-ar fi durut tot corpul, şi aruncă 
la picioarele lui pachetul dat de Azriel. 

— In seara asta rămânem aici, spuse el încet şi 

Ea nu voia să vorbească. Era hotărâtă să nu 
mai scoată un cuvânt tot restul vieţii. 

— Am să fac un foc, continuă Cassian, fără 
urmă de blândeţe pe chip. 

Nesta nu putea suporta asta. Aşa că se 
întoarse, studiind mica zonă în care aterizase - o 
bucată întinsă de pământ uscat de sub o stâncă 
neagră. 

În linişte, se îndreptă spre cea mai îndepărtată 
parte a stâncii. În linişte, se aşeză pe pământul 
tare şi prăfuit, folosindu-şi un braţ drept pernă, şi 
se ghemui spre zidul de piatră. 

Închise ochii şi îşi impuse să ignore pocnetele 
lemnului mistuit de foc; îşi impuse să se 
contopească cu pământul, cu muntele şi să dispară 
pentru totdeauna. 


„Cassian!” 

Vocea lui Feyre umplu mintea lui Cassian, 
distrăgându-l de la privitul stelelor apărute peste 
priveliştea întinsă. El o adusese în zbor pe Nesta în 
Munţii Adormiţi, lanţul muntos ce separa Illyria de 
Velaris. Aveau piscuri mai mici, încă ferite de iarnă, 
cu destule râuri şi vânat. 

„Cassian!” 

„Am uitat că poţi vorbi telepatic”. 

Se auzi râsul ei. 

„Nu pot să mă hotărăsc dacă ar trebui să fiu 
sau nu insultată. Poate că ar trebui să folosesc mai 

des darurile daemati. Eşti bine?” îl întrebă ea după 
o mică pauză. 

„Eu ar trebui să te întreb asta”. 

„Rhysand a exagerat. A exagerat foarte mult”. 

Cassian scutură din cap, deşi Feyre nu putea 
să-l vadă. 

„Îmi pare rău că a trebuit să afli”. 

„Mie nu. Sunt supărată pe voi toţi. Înţeleg de 
ce nu mi-aţi spus, dar sunt supărată”. 

„Ei, bine, noi suntem supăraţi pe Nesta”. 

„Ea a avut curajul să îmi spună adevărul”. 

„Ţi-a spus adevărul ca să te rănească”. 

„Probabil. Dar a fost singura care a spus ceva”. 

Cassian oftă pe nas. 

„Ea... El se gândi mai bine. Cred că a văzut 
paralela dintre situaţiile voastre şi, în felul ei, a 
decis să vă răzbune pe amândouă”. 

„Asta cred şi eu. Rhys nu este de acord”. 

„AŞ fi vrut să afli altfel”. 

„Ei, bine, nu am făcut-o. Dar vom înfrunta 
împreună situaţia. Cu toţii”. 

„Cum poţi fi atât de calmă în privinţa asta?” 

„Frica şi panica sunt alternativa. Nu am să-mi 
las fiul să simtă aşa ceva. Am să lupt pentru el, 
pentru noi, până nu am să mai pot să o fac”. 

Cassian simţi un nod în gât. 

„O să luptăm şi noi pentru tine”. 

„Ştiu. Feyre se opri din nou. Rhys nu avea 
niciun drept să te alunge din oraş sau să o 
amenințe pe Nesta. Şi-a dat seama de asta şi s-a 
scuzat. Vreau să vă întoarceţi acasă. Amândoi. 


Unde aţi plecat?” 

„În sălbăticie. Cassian se uită peste umăr, spre 
locul unde Nesta dormea de câteva ore, ghemuită 
lângă zidul de piatră. Cred că rămânem aici câteva 
zile. O să mergem în excursie”. N 

„Nesta nu a fost niciodată în excursie. li 
garantez că nu o să-i placă”. 

„Atunci spune-i lui Rhys că asta e pedeapsa 
ei”. 

Pentru că Rhys, în ciuda scuzelor pentru 
amenințări, avea să mai fie furios. 

„Spune-i că eu şi Nesta mergem în excursie, 
iar ei nu o să îi placă, dar o să vină acasă când 
hotărăşte că este pregătită”. 

Feyre tăcu un minut lung. 

„Zice că ştie că ar trebui să spună că nu este 
necesar, dar să îţi transmit că, în secret, este 
încântat”. 

„Bun! Şi eu mă bucur în secret să aflu asta”. 

Feyre râse, iar sunetul era dovada faptului că, 
în ciuda suferinţei şi a fricii aduse de noua veste, 
se adapta într-adevăr la situaţie şi că nu intenţiona 
să renunţe la luptă şi să plângă. El nu ştia de ce se 
aşteptase la mai puţin de la ea. 

„Te rog, ai grijă de ea, Cassian! Şi de tine!”, 
zise Feyre. 

Cassian se uită la femela care dormea aproape 
ascunsă în umbra stâncii. 

„Aşa am să fac”. 


Capitolul 48 


— Ridică-te! 

Nesta se încordă, deschizând un ochi în lumina 
orbitoare a răsăritului. Cassian stătea deasupra ei, 
ţinând într-o mână o farfurie cu ce păreau a fi 
ciuperci şi pâine prăjită. Tot corpul o durea de la 
rigiditatea pământului şi răcoarea nopţii. Abia dacă 
reuşise să doarmă puţin, în mare parte a timpului 
stând întinsă acolo, uitându-se la rocă, impunându- 
şi să ignore sunetele focului şi dorindu-şi să 
dispară în neant. 

Ea se ridică în şezut, iar el îi dădu farfuria. 

— Mănâncă! Ne aşteaptă o zi lungă. 

Nesta îi privi chipul cu ochi grei şi plini de 
durere. 

Nu văzu nici urmă de blândeţe. Nicio 
schimbare sau lumină. Doar un războinic rece ca 
piatra. 

— O să mergem pe jos de la răsărit până la 
apus şi o să ne oprim doar de două ori pe parcursul 
zilei, spuse Cassian. Deci mănâncă. 

Nu conta dacă mânca, dormea sau se plimba. 
Nimic din toate astea. 

Dar Nesta se forţă să mănânce ce pregătise el, 
fără să scoată un cuvânt cât Cassian stinse focul 
pe care îl făcuse, concentrându-se la orice în afară 
de pârâitul buştenilor. Masculul împachetă repede 
câteva ustensile de gătit, împreună cu restul 
mâncării, în sacul de pânză. 

El îl ridică, muşchii antebraţului încordându-se 
din cauza greutăţii, şi merse spre ea înainte să i-l 
lase între picioare. 

— Nu pot să car în spate un sac atât de mare, 

Oare Azriel ştiuse asta? După licărul rece şi 
amuzat din ochii lui Cassian, ea credea că da. 

Nesta îşi termină mâncarea şi, neavând cu ce 
să îşi spele farfuria, o băgă în sac. 

— Poţi spăla vasele când ajungem la râul 
Gerthys, la prânz, zise el. Facem şase ore de aici. 

Ei nu îi păsa. Să o bage în pământ, să o facă să 
meargă şi să se poarte ca o servitoare. Nu avea să 
rezolve nimic. 

Nu avea să o întremeze pe ea. 

Nesta se ridică în picioare, încheieturile 
pocnindu-i şi simţindu-şi trupul rigid. Nu se obosi 
să îşi reîmpletească părul. 

— Îți poţi face nevoile după colţ. El dădu din 
cap spre uşoara curbă din faţa piscului. Nu este 
nimeni aici. 

Ea făcu aşa cum zisese Cassian. Când se 
întoarse, masculul doar dădu din cap spre sac. 

— Ridică-l! 

Nesta mormăi când îl apucă. Sigur avea cel 
puţin un sfert din greutatea ei. Spatele mai că i se 
îndoi în clipa în care-l ridică pe umeri, dar reuşi să 
o facă, mişcându-l ca să îl ajusteze. Se jucă puţin 
cu cataramele şi curelele până şi-l fixă pe spate, 
greutatea fiind echilibrată pe piept şi pe şolduri. 

Aparent, Cassian hotărî că ea se descurca bine 
cu asta. 

— Să mergem! 

Nesta îl lăsă să meargă în faţă, iar după zece 
minute începu să respire sacadat şi picioarele 
începură să o doară când Cassian urcă panta 
dealului, traversând versantul muntelui. Nu vorbi 
cu ea, iar Nesta nu vorbi cu el. 

Ziua era senină, aşa cum şi-ar fi dorit orice 
călător, munţii din jurul lor fiind de un verde 
deschis şi râurile albastre atât de limpezi, încât 
chiar şi de la mare înălţime puteai vedea pietrele 
albe din albia lor. 

Nesta se încredinţă durerii corpului, gâfâitului - 
tăios ca sticla - şi vuietului gândurilor. 

Soarele se înălţă, făcând-o să transpire pe 
frunte şi pe gât. Părul i se îmbibă de transpiraţie. 
Merse mai departe, urmându-l pe Cassian mai sus 
pe pisc. El ajunse la un afloriment, se uită peste 
umăr şi se asigură că ea era în urmă, apoi dispăru 
- probabil coborând. 

Ea ajunse la afloriment şi privi cât de jos era. 

Cassian îi menţionase că urmau să se oprească 
lângă un râu. Ei, bine, la mare distanţă dedesubt şi 
înainte era un râu lat, aproape ascuns între copaci. 
Nu părea că era nevoie de câteva ore să ajungă 
acolo şi totuşi... Cassian traversa muntele în loc să 
coboare direct. Nimeni nu ar fi putut să coboare 
direct fără să se prăbuşească. 

Curând, alţi muşchi începură să protesteze la 
coborâre. Era mai rău decât la urcare, îşi dădu ea 
seama - acum i se părea că sacul era hotărât să o 
încline înainte şi să o arunce în valea râului. 

Cassian nu se deranjă să păşească cu grijă prin 
iarbă şi pe lângă pietrele mici, aşa cum făcea ea. 

Măcar el se baza pe aripi. La înălţimea asta, norii 
pluteau ca nişte supraveghetori plictisiţi, niciunul 
destul de milos să ofere puţină umbră. 

Nestei îi tremurau picioarele, dar continuă să 
meargă. Apucă astfel curelele sacului de unde i se 
sprijineau pe piept şi îşi folosi braţele ca să îl 
contrabalanseze. Il urmă pe Cassian, coborând 
muntele pas cu pas, oră după oră. 

Merse punând un picior în faţa celuilalt şi fără 
să spună nimic. 


Se opriră la râu pentru prânz. Dacă brânza tare 
şi pâinea puteau fi considerate prânz. 

Pe Nesta o interesa doar că îi umpleau 
stomacul dureros. li păsa doar că râul din faţa lor 
era limpede şi curat, iar ea era deshidratată. Se 
prăbuşi pe malul verde, îngenunchind ca să îşi 
afunde faţa în apă. Icnind din cauza apei reci ca 
gheaţa, se ridică şi o duse la gură în palmele 
făcute  căuş de nenumărate ori, înghițind 
încontinuu. 

Se retrase de lângă râu ca să se întindă pe o 
parte, încă respirând sacadat. 

— Ai treizeci de minute, spuse Cassian din 
locul în care stătea în iarba înaltă ce se legăna, 
bând din gamelă. Foloseşte-le cum vrei. 

Ea nu spuse nimic. Până şi datul din cap i se 
părea prea mult. 

El desfăcu sacul şi-i aruncă o gamelă. 

— Umple-o! Dacă leşini, ai putea să cazi de pe 
munte şi să-ţi rupi toate oasele din corp. 

Ea nu se uită la el. Nu îi permise să vadă 
cuvântul din ochii ei: „Bun!” 

Totuşi, Cassian  înţepeni. Următoarele lui 
cuvinte fură mai blânde - iar Nesta le dispreţui şi 
pe acestea. 

— Odihneşte-te un pic! 


Cassian ştia că Nesta se ura deseori. 

Dar nu ştiuse niciodată că se ura suficient încât 
să vrea să... nu mai existe. 

Îi văzuse expresia când o avertizase că s-ar fi 
putut prăbuşi. Şi ştia că întoarcerea în Velaris nu ar 
fi salvat-o de acea expresie. Nici el nu o putea 
salva de acea expresie. 

Doar Nesta se putea salva de acel sentiment. 

El îi permise să se odihnească treizeci de 
minute, aşa cum promisese, şi poate încă era puţin 
supărat pe ea, pentru că nu zise decât „Să 
mergem!” înainte să pornească din nou. 

Ea îl urmă în liniştea apăsătoare, la fel de 
tăcută ca un cal de povară. 

El cunoştea destul de bine munţii aceştia, 
zburând deasupra lor timp de secole: aici locuiau 
ciobanii, de obicei spiriduşi de rând, care preferau 
izolarea oferită de pădurea verde şi pietrele negre- 
maronii, şi nu zonele mai populate. 

Piscurile nu erau la fel de abrupte ca acelea din 


Illyria, dar aveau o prezenţă pe care nu şi-o putea 

explica. Mor îi spusese cândva, cu mult timp în 
urmă, că aceste ţinuturi fuseseră folosite pentru 
vindecare. Că, pentru a-şi reveni, cei răniţi fizic şi 
spiritual se aventuraseră spre aceste dealuri şi 
către lacul până la care mai aveau de mers două 
zile şi jumătate. 

Poate de aceea venise. Vreun instinct îi 
amintise de vindecare, simţise inima acestui ţinut 
adormit şi hotărâse să o aducă pe Nesta aici. 

Kilometru după kilometru, tăcerea ei îl urmă ca 
o umbră, iar Cassian se întrebă dacă avea să fie 
suficient. 


Capitolul 49 


Erau la jumătatea muntelui care, de la 
distanţă, păruse a fi doar un deal când Cassian 
spuse din faţă: 

— Rămânem aici peste noapte. 

El se oprise într-un loc a cărui privelişte dădea 
către versant, cel mai apropiat pisc fiind la o 
distanţă atât de mică, încât ea l-ar fi putut lovi cu o 
piatră, separat doar de alt râu ce şerpuia mult 
dedesubt. Pământul era galben, prăfuit şi în mare 
parte plat. 

Nesta nu spuse o vorbă când urcă cu greu spre 
pământul plat, picioarele cedându-i în sfârşit, şi se 
întinse în praf. 

Acesta îi murdări obrazul, dar ei nu îi păsa, 
pentru că  gâfâia, corpul tremurându-i. Nu 
intenţiona să se mişte până la răsărit. Nici măcar 

ca să îşi facă nevoile. Ar fi preferat să se scape pe 
ea decât să mai mişte un muşchi. 

— Dă-ţi jos sacul înainte să leşini, ca măcar să 
îmi pot găti cina, i se adresă Cassian din cealaltă 
parte a micului povârniş. 

Cuvintele lui erau reci şi distante. Abia dacă-i 
spusese vreo vorbă toată ziua. 

O merita - merita şi lucruri mai rele. 

Gândul o făcuse să îşi desprindă curelele de pe 
şolduri şi piept. Sacul căzu cu un zgomot surd pe 
pământ, iar ea se răsuci ca să îl împingă spre el cu 
un picior tremurând. Dar se forţă să se retragă, 
până se rezemă de un mic bolovan. 

El luă sacul doar cu un mormăit, ca şi când 
Nesta nu ar fi transpirat şi tremurat sub greutatea 
acestuia toată ziua. Apoi plecă în tufa din 
apropiere, iarba fiind înaltă până la genunchi şi 
frunzele foşnind. 

Vântul şuieră, suflând printre piscuri. Umbrele 
se furişau lent peste pantele abrupte, soarele 
aurind vârfurile, răcoarea făcându-se simțită cu 
fiecare centimetru cedat întunericului. 

Râul vuia pe panta muntelui, o curgere 
constantă pe care o auzise toată ziua cât se 
plimbaseră, multele pâraie abia fiind vizibile de 
acolo. Chiar şi aici, în lumina tot mai slabă, culorile 
râului se schimbau din cenuşiu, în turcoaz şi verde, 
în timp ce şerpuia printre piscuri, de-a lungul văii. 

Totul era foarte liniştit, însă cumva atent, ca şi 
când ar fi fost înconjurată de ceva vechi şi aproape 
adormit. Ca şi când fiecare pisc ar fi avut propriile 

evitau, ori copacii de pe versanţi sau lipsa lor. 
Formele lor erau atât de ciudate şi de lungi, încât 
părea că nişte monştri se aşezaseră lângă râuri şi 
trăseseră o pătură şifonată peste ei, adormind 
pentru totdeauna. 

Gândul la somn probabil că o ademenise, 
pentru că lumea se întunecă de îndată, în afară de 
stele şi luna aproape plină, atât de strălucitoare, 
încât nu fusese nevoie să facă un foc, deşi i-ar fi 
prins bine căldura. Cassian stătea întins la câţiva 
paşi distanţă, cu spatele la ea, lumina lunii 
poleindu-i aripile. 

El îi lăsase o farfurie de mâncare - pâine şi 
brânză tare şi un fel de carne uscată. Totuşi, nu se 
atinse de bucate, ignorând chiorăitul stomacului. 

Nesta doar îşi mişcă gâtul rigid, înfăşurându-se 
cu o pătură şi întinzându-se pe pământ. Îşi puse 
din nou un braţ sub cap şi închise ochii în frig. 


* 


În următoarele două zile, se uită la ceafa lui 
Cassian. 

În următoarele două zile, ea nu vorbi. 

Toate pietrele şi pietricelele parcă ar fi căutat 
să o împiedice, să îi răsucească glezna sau să îi 
intre în cizme. 

A doua zi, aproape de amiază, norii pluteau 
chiar deasupra piscurilor purtaţi de un vânt rapid, 
când începu să o doară capul. Lumina soarelui 
devenea prea strălucitoare; transpiraţia o ustura. 

În ciuda faptului că se plimbaseră câteva zile, 
merseseră doar pe câteva piscuri. Munţii peste 
care zburase Cassian erau nesfârşiţi la pas. Ea nu 
întrebă cum alegea el calea corectă. Nu întrebă 
nici încotro se îndreptau, ci îl urmă pur şi simplu, 
cu privirea fixată în spatele lui. 

Imaginea se înceţoşă când capul şi tot corpul i 
se clătinară puţin. 

Nesta încercă să înghită şi văzu că avea gâtul 
atât de uscat, încât i se lipise limba de cerul gurii. 
O dezlipi. Apă - când băuse ultima dată apă? 
Gamela ei era deasupra sacului, dar ca să se 
oprească şi să o scoată... Nu avea chef să deschidă 
curelele ca să ia sacul, atrăgându-i cumva atenţia 
că avea nevoie de o pauză. 

Seara trecută fusese la fel cu şi cea dinainte: 
ajunseseră în tabără, se prăbuşise şi abia reuşise 
să îşi scoată sacul înainte să adoarmă. Se trezise 
mai târziu şi găsise o farfurie cu mâncare rece 
lângă ea, acoperită cu o pânză subţire. Mâncase 
cât dormise el, apoi închisese din nou ochii. 

Doar extenuarea putea aduce uitarea după 
care tânjea Nesta. De fiecare dată când se opreau 
în timpul zilei, era atât de obosită, încât cădea în 
genunchi şi arunca sacul. Şi, cât făceau pauză, era 
atât de obosită, că nu se putea gândi la cât de 
mult se distrusese, la cât de distrusă fusese 
întotdeauna în sinea ei. Niciun antrenament, nici 
informaţiile despre Valkyrie şi tehnica lor de 
liniştire a minţii nu îi erau de folos. Nimic nu o 
ajuta. 

Aşa că apa putea să mai aştepte pentru că, 
dacă s-ar fi oprit, ar fi însemnat să le permită 
gândurilor să dea năvală, chiar dacă o urmăreau ca 
nişte umbre de plumb, mai grele decât sacul. 

Glezna i se răsuci pe o piatră instabilă, iar ea 
scrâşni din dinţi de durere, dar continuă. Cassian 
nu se împiedicase nici măcar o dată. Ştia, pentru 
că îl urmărise toată ziua. Dar el se împiedică acum. 
Nesta se avântă înainte, dar... 

Nu. Ea era cea care cădea. 

Cassian era la jumătatea albiei secate a râului, 
când pietrele scârțâiră şi pocniră în spatele lui. 

Se întoarse ca să o vadă pe Nesta cu faţa în 
jos. Nemişcată. 

El înjură, grăbindu-se pe poteca de piatră şi se 
lăsă în genunchi în faţa ei. Pietrele ascuţite îi 
intrară în picioare prin pantaloni, dar nu îi păsa. O 
întoarse, inima lui bătând cu putere. 

Ea leşinase. Uşurarea lui fu un lucru primitiv, 
liniştitor, dar... 

Nu mai întorsese capul de câteva ore ca să o 
vadă. O peliculă albă îi acoperă buzele; pielea îi era 
roşie şi transpirată. El întinse mâna spre gamela de 
la centură, desfăcând capacul şi îi trase capul în 
poală. 

— Bea! îi ordonă Cassian, deschizându-i gura şi 
auzindu-şi pulsul în urechi. 

Nesta se agită, dar nu se împotrivi când îi 
turnă puţină apă pe gât, suficientă cât să o facă să 
deschidă ochii. Erau sticloşi. 

— Când ai băut apă ultima dată? întrebă 
Cassian. 

Privirea ei se limpezi. Era prima dată când se 
uita cu adevărat la el în ultimele trei zile. Dar ea 
pur şi simplu luă gamela şi bău cu nesaţ, golind-o. 

Când termină, gemu, împingându-se din poala 
lui, dar înclinându-se doar pe o parte. 

— Ar fi trebuit să bei apă toată ziua! izbucni el. 

Nesta se uită la pietrele din jurul lor. 

Masculul nu putea suporta acea expresie - 
goliciunea şi indiferența, ca şi când ei nu i-ar mai fi 
păsat dacă trăia sau murea în sălbăticie. 

Stomacul i se strânse. Instinctul îi strigă să o 
îmbrăţişeze, să o liniştească, dar altă voce, o voce 
veche şi înţeleaptă, îi şoptea să continue. Incă un 
munte, spunea acea voce. Doar încă un munte. 

El avea încredere în acea voce. 

— Rămânem aici peste noapte. 

Nesta nu încercă să se ridice, iar Cassian căută 
un teren mai plat. Acolo - la şase metri distanţă de 
albia râului şi spre stânga. Era destul de neted. 

— Haide! o rugă el. Mai fă câţiva paşi şi ai să 
poţi să dormi. 

Nesta nu se mişcă. Parcă nu putea să se mişte. 

El îşi spuse că era din cauză că leşinase şi nu 
era sigură pe picioare, dar se întoarse la ea. Se 
aplecă şi o luă în braţe, cu tot cu sac. 

Ea nu spuse nimic. Absolut nimic. 

Dar el ştia că urma acea furtună. Ştia că Nesta 
avea să vorbească din nou, iar atunci ar fi fost bine 
să fie pregătit să-i facă faţă. 

Nesta găsi o altă farfurie ce o aştepta când se 
trezi în întuneric. Luna plină îşi arătase chipul atât 
de strălucitor, încât munţii, râurile şi valea erau 
suficient de luminate ca până şi frunzele copacilor 
de la mare distanţă să fie vizibile. Ea nu mai 
văzuse o asemenea privelişte. Părea un ţinut 
secret şi adormit pe care timpul îl uitase. 

Ea era nimic în faţa priveliştii, a acestor munţi. 
Era la fel de nesemnificativă ca oricare dintre 
pietrele ce încă-i zdrăngăneau în cizmă. Era o 
uşurare binecuvântată să fie nimeni şi nimic. 

Nu îşi amintea când adormise, dar se crăpă de 
ziuă, iar ei porniră din nou. Se îndreptau spre nord, 
îi spuse el şi, într-un moment rar de politeţe, îi 
arătă că partea cu muşchi a copacilor era mereu 
îndreptată într-acolo, ajutându-l să nu se 
rătăcească. 

La prânz, îi zise că în seara aceea trebuiau să 
ajungă la un lac şi că urmau să rămână acolo o zi 
sau două. 

Ea abia îl auzi. Puse un pas înaintea celuilalt, 
kilometru după kilometru, urcând şi coborând. 
Munţii o supravegheau şi râul îi cânta, ca şi când ar 
fi ghidat-o spre acel lac. 

Indiferent cât s-ar fi băgat în pământ, nu ar fi 
devenit bună. Ştia asta. Se întrebă dacă şi Cassian 

ştia. Se întrebă dacă el credea că era inutil să o 
aducă aici. 

Sau poate că era ca într-una dintre vechile 
poveşti pe care le auzise când era mică: el era 
vânătorul unei regine rele şi o conducea în 
sălbăticie înainte să îi scoată inima. 

Ea îşi dorea să o facă. Işi dorea să fie cineva 
care să-i scoată chestia nenorocită din piept. Işi 
dorea să fie cineva care să înăbuşe vocea care 
şoptea toate lucrurile oribile pe care le făcuse, 
fiecare gând îngrozitor pe care îl avusese, fiecare 
persoană pe care o dezamăgise. 

Nesta se născuse rea. Se născuse cu gheare şi 
colţi, şi nu reuşise niciodată să nu le folosească, nu 
reuşise să calmeze partea din ea care striga la 
trădare, care putea uri şi iubi mai violent decât ar 
fi înţeles vreodată cineva. Elain fusese singura care 
probabil înţelesese asta, dar acum sora ei o ura. 

Nu ştia cum să îndrepte lucrurile. Cum să nu 
mai fie aşa. 

Nu-şi amintea vreun moment în care să nu fi 
fost furioasă. Poate înainte să fi murit mama ei, 
dar, chiar şi atunci, mama fusese aspră şi îl 
dispreţuise pe tatăl lor, iar disprețul mamei 
devenise al ei. 

Nu îşi putea calma acea furie necruțătoare. Nu 
se putea abţine să nu izbucnească înainte să poată 
fi rănită. 

Nu era mai bună decât un câine turbat. Fusese 
un câine turbat cu Amren şi Feyre. O bestie, exact 
ca Tamlin. Nici măcar nu îi păsa că reuşise în 


648 


sfârşit să coboare scările Casei - conta asta, când 
era mânată de furie? 

Conta ea sau merita să fie luată în seamă? 

Asta era întrebarea ce prăbuşea totul în sinea 
ei. 

Nesta turcă dealul pe care urcase mai înainte 
Cassian şi văzu lacul uriaş de culoarea turcoazului 
ce se întindea în faţa lor. Era puţin ascuns între 
două piscuri, ca şi când o pereche de mâini verzi s- 
ar fi făcut căuş ca să ţină apa în ele. Pietre gri îi 
conturau malurile. 

Nesta nu văzu lacul, pietrele sau lumina 
soarelui şi verdeaţa. 

Vederea i se înceţoşă, iar ochii o usturau de 
parcă i-ar fi fost tăiaţi - despicaţi ca să permită 
trecerea lacrimilor. 

Ea ajunse la pietre înainte să cadă în genunchi, 
atât de tare, încât piatra îi intră în oase. Merita să 
fie luată în seamă? 

Ştia răspunsul. II ştiuse dintotdeauna. 

Cassian se întoarse spre ea, dar Nesta nu îl 
văzu nici pe el, şi nici nu îi auzi cuvintele. 

Işi cuprinse faţa cu mâinile şi plânse. 


Capitolul 50 


Odată ce sunetele sacadate năvăliră din ea, 
Nesta îşi dădu seama că nu se putea opri. 

Ingenunche pe malul lacului de munte şi se 
dezlănţui total. 

Permise tuturor gândurilor oribile să o atingă, 

Feyre, când îi dezvăluise adevărul, când se lăsase 
condusă de furie şi suferinţă. 

Nu putea scăpa niciodată de vinovăţie. Nu 
avea niciun sens să încerce. Plânse în întunericul 
propriilor mâini. 

Apoi pietrele ţăcăniră şi o prezenţă fermă şi 
caldă apăru lângă ea. El nu o atinse, dar vocea lui 
fu aproape când spuse: 

— Sunt aici. 

Ea plânse mai tare auzindu-l. Nu se putea opri. 
Era de parcă s-ar fi spart un dig şi ar fi meritat ca 
apa să o străbată. 

— Nesta! 

El îi atinse umărul cu mâna. 

Nesta nu putea suporta acea atingere. 
Blândeţea. 

— Te rog! spuse ea. 

Erau primele cuvinte pe care le rostea în cinci 
zile. 

El se opri. 

— Ce mă rogi? 

Ea se feri de Cassian. 

— Nu mă atinge! Nu... Nu fi bun cu mine. 

Cuvintele erau un suspin. 

— De ce? 

Motivele se adunară, luptând să iasă afară, să 
se exprime, iar ea le lăsă să decidă. Le lăsă să o 
străbată când şopti: 

— L-am lăsat să moară. 

El tăcu. 

Prin mâinile de pe faţă, ea continuă să 
şoptească. 

— A venit să mă salveze şi a luptat pentru 
mine, iar eu l-am lăsat să moară cu ura din inima 
mea. Ura pentru el. A murit pentru că nu am oprit- 
0. Vocea i se sparse, iar ea plânse mai tare. Şi am 
fost îngrozitoare cu el, până la sfârşit. Am fost 
îngrozitoare cu el toată viaţa - şi totuşi el m-a iubit 
cumva. Nu o meritam, dar a făcut-o. lar eu l-am 
lăsat să moară. 

Se aplecă peste genunchi, vorbind în palme: 

— Nu pot să anulez asta. Nu pot remedia 
situaţia. Nu pot să-l aduc la viaţă şi nu pot să 
retrag ce i-am spus lui Feyre, nu pot remedia 
niciunul dintre lucrurile oribile pe care le-am făcut. 
Nu mă pot repara. 

Ea suspină atât de tare, încât crezu că trupul 
avea să-i cedeze din cauza asta. Voia ca trupul săi 
se destrame ca un ou crăpat; îşi dorea ca 
rămăşiţele sufletului ei să plutească pe vântul 
muntelui. 

— Nu pot să suport, şopti ea. 

— Nu este vina ta, zise Cassian încet. 

Ea scutură din cap, cu faţa încă în mâini, ca şi 
când ar fi ferit-o de el, dar masculul spuse: 

— Moartea tatălui tău nu este vina ta. Am fost 
acolo, Nesta. Şi eu am căutat o cale de scăpare. Și 
nu s-a putut face nimic. 

— Mi-aş fi putut folosi puterea, aş fi putut 
încerca... 

— Nesta... 

Numele ei se auzi ca un oftat - ca şi când el ar 
fi fost îndurerat. Apoi, brațele lui o cuprinseră, 

trăgând-o în poala lui. Ea nu se opuse când 
masculul o strânse la piept. In forţa şi căldura lui. 

— AŞ fi putut găsi o cale. Ar fi trebuit să găsesc 
o cale. 

Mâna lui începu să îi mângâie părul. 

Nesta tremura din toate încheieturile. 

— Moartea tatălui meu este... este motivul 
pentru care nu suport focul. 

Mâna i se opri, după care îşi reluă mişcarea. 

— De ce? 

— Buştenii... Ea tremură. Pârâie. Parcă s-ar 
rupe nişte oase. 

— Ca gâtul tatălui tău. 

— Da, şopti ea. Asta aud. Nu ştiu cum nu i-aş 
putea auzi gâtul rupându-se când sunt în 
apropierea focului. Este... o tortură. 

El continuă să o mângâie pe cap. 

Cuvintele i se rostogoliră de pe limbă în valuri. 

— Ar fi trebuit să găsesc o cale să ne salvăm 
înainte de asta. Să le salvez pe Elain şi pe Feyre 
când eram săraci. Dar eram foarte furioasă şi 
voiam ca el să încerce să lupte pentru noi, darnu a 
făcut-o, iar eu ne-aş fi lăsat să murim de foame ca 
să demonstrez cât de nenorocit era. Asta m-a 
consumat atât de mult, încât... am lăsat-o pe Feyre 
să intre în pădure şi mi-am spus că nu îmi pasă, că 
este aproape sălbatică şi nu contează şi totuşi... Ea 
scoase un suspin. Inchid ochii şi o văd în ziua în 
care a plecat la vânătoare pentru prima dată. O 
văd pe Elain intrând în Cazan. O văd luată de el în 
timpul războiului. II văd pe tatăl meu mort. lar 

acum am să văd chipul lui Feyre când i-am spus că 
bebeluşul o va ucide. 

Tremură încontinuu, lacrimile arzându-i obrajii. 

Cassian continuă să îi mângâie părul şi spatele 
cât o ţinu în braţe lângă lac. 

— Urăsc situaţia, spuse ea. Fiecare parte din 
mine care... face lucrurile astea. Şi totuşi nu mă 
pot opri. Nu pot să cobor bariera, pentru că dacă 
fac asta... Nu suport să mă gândesc la asta. Nu 
suport să aud sau să văd totul la nesfârşit. Nu aud 
decât cum i se rupe gâtul. Ultimele cuvinte pe care 
mi le-a spus. Că mă iubeşte. Nu am meritat 
dragostea aia, zise în şoaptă. Nu merit nimic. 

Cassian o apucă mai strâns, mâinile ei 
căzându-i pe lângă trup când îşi lipi faţa de jacheta 
lui şi plânse pe pieptul său. 

— Pot să-ţi povestesc mai multe despre mama 
mea şi cum moartea ei aproape că m-a distrus, 
rosti el după o clipă. Pot să-ţi povestesc în detaliu 
ce am făcut după aceea şi ce m-a costat şi despre 
cei zece ani necesari ca să accept asta. Îți pot 
spune câte zile şi nopţi am suferit în cei patruzeci 
şi nouă de ani în care Amarantha l-a ţinut prizonier 
pe Rhys, distrus de vinovăția că nu eram acolo ca 
să îl ajut, că nu îl puteam salva. Iți pot spune cum 
încă mă uit la el şi ştiu că nu sunt vrednic de el, că 
l-am dezamăgit când avea nevoie de mine - faptul 
ăla mă trezeşte din somn câteodată. Îţi pot spune 
că am ucis atât de mulţi oameni, încât le-am 
pierdut şirul, dar îmi amintesc o mare parte dintre 
chipurile lor. iți pot spune cum îi aud pe Eris şi 
Devlon şi pe ceilalţi vorbind şi, în sinea mea, încă 

mai cred că sunt un bastard inutil. Că nu contează 
câte pietre Siphon am sau câte lupte am câştigat, 
de vreme ce i-am dezamăgit pe doi dintre cei mai 
dragi oameni când a contat cel mai mult. 

Ea nu găsi cuvintele prin care să îi spună că se 
înşela. Că era bun şi curajos şi... 

— Dar nu am să-ţi povestesc nimic din toate 
astea, zise el, sărutând-o pe creştet. 

Vântul păru să se oprească, lumina soarelui 
scânteind pe suprafaţa lacului. 

— Am să-ţi spun că ai să reuşeşti. Că ai să 
înfrunţi totul şi că ai să treci mai departe. Că 
lacrimile astea sunt bune, Nesta. Lacrimile astea 
înseamnă că îţi pasă. Am să-ţi spun că nu este 
prea târziu pentru nimic. Şi nu îţi pot zice când, sau 
cum, dar situaţia o să se îmbunătăţească. Ce simţi 
tu, vinovăția, suferinţa şi dezgustul - ai să le 
depăşeşti pe toate. Insă numai dacă eşti dispusă 
să lupti. Doar dacă eşti dispusă să le înfrunţi, să le 
accepţi şi să treci peste ele, ca să ieşi în partea 
cealaltă. Şi poate că ai să mai simţi o urmă de 
durere, dar există o altă parte. Una mai bună. 

Ea se retrase atunci de la pieptul lui şi îi văzu 
ochii înlăcrimaţi. 

— Nu ştiu cum să ajung acolo. Nu cred că sunt 
capabilă de aşa ceva. Ochii lui licăriră de durere 
pentru Nesta. 

— Eşti. Am văzut asta - am văzut ce poţi face 
când eşti dispusă să lupţi pentru oamenii pe care îi 
iubeşti. De ce nu foloseşti acelaşi curaj şi 
devotament pentru tine? Nu spune că nu meriţi. El 

drumul până acolo nu este uşor. Este lung şi greu 
şi adesea parcurs fără să ştii. Dar mergi mai 
departe. Cassian dădu din cap spre munţi şi lac. 
Pentru că ştii că destinaţia merită. 

Nesta se uită la el, la masculul care mersese 
cu ea cinci zile aproape tăcut, aşteptând acest 
moment, îşi dădu ea seama. 

— Toate lucrurile pe care le-am făcut... zise 
Nesta deodată. 

— Lasă-le în trecut. Cere-ţi scuze faţă de cei 
pentru care crezi că este necesar să o faci, dar lasă 
lucrurile alea în urmă. 

— lertarea nu este atât de uşoară. 

— lertarea este ceva ce ne oferim şi nouă. ŞI 
pot vorbi cu tine până ce se sfărâmă munţii ăştia în 
jurul nostru, dar dacă nu vrei să fii iertată, dacă nu 
vrei să încetezi să te simţi aşa... nu o să se 
întâmple. Îi cuprinse obrazul, bătăturile zgâriindu-i 
pielea încinsă. Nu trebuie să devii un ideal 
imposibil. Nu trebuie să devii drăguță şi să 
zâmbeşti prosteşte. Poţi să arunci tuturor privirea 
cu care îţi ucizi duşmanii - care, apropo, este 
preferata mea. Poţi păstra isteţimea, care îmi place 
foarte mult, curajul şi îndrăzneala. Nu vreau să 
pierzi lucrurile astea, să te închizi. 

— Dar tot nu ştiu cum să mă repar. 

— Nu ai ce să repari la tine, spuse el aprig. Te 
ajuţi! Vindecând părţile din tine care dor prea mult 
- şi probabil îi fac şi pe alţii să sufere. 

Nesta ştia că el nu ar fi spus-o niciodată, dar 
văzu în privirea lui că îl rănise. De multe ori. Ştia că 

Ridică o mână spre obrazul lui Cassian şi o lăsă 
acolo, prea epuizată ca să îi pese de delicateţea 
gestului. 

Masculul îi atinse palma cu nasul, închizând 
ochii. 

— Am să-ți fiu alături la fiecare pas, îi şopti. 
Doar să nu mă excluzi. Dacă vrei să mergi în 
tăcere o săptămână, nu am nimic împotrivă atâta 
vreme cât, la sfârşit, ai să-mi vorbeşti. 

Ea îşi trecu degetul mare peste obrazul lui, 
minunându-se de el - de cuvintele şi frumuseţea 
lui. O parte esenţială din Nesta îşi găsi locul. O 
parte care îi şoptea: „Incearcă!” 

Cassian deschise ochii, şi erau atât de 
minunaţi, încât aproape o lăsară fără suflare. Nesta 
se aplecă înainte până ce frunţile lor se atinseră. 
Şi, în ciuda tuturor lucrurilor care se adunau în 
inima ei, a tot ce îi străbătea corpul, hotărât şi 
veritabil, ea şopti doar atât: 

— Mulţumesc! 


Furtuna se dezlănţuise, şi nu era ceea ce se 
aşteptase Cassian. El se aşteptase la o furie 
capabilă să distrugă munţii. Nu la lacrimi suficiente 
cât să umple lacul. 

Fiecare suspin îi frânsese inima. 

Toate tremurăturile trupului ei, cât vorbise, îl 
sfâşiaseră. Până ce nu mai reuşise să se abţină să 
o strângă în braţe, consolând-o. 

Ea nu auzise lemnul pârâind în foc, ci oase 
rupte. El ar fi trebuit să îşi dea seama. 

La câte focuri tresărise Nesta, auzind nu 
lemnul, ci gâtul rupt al tatălui ei? La petrecerea 
Solstiţiului de larnă de anul trecut, fusese palidă şi 
retrasă - mai mult decât de obicei. lar ei avuseseră 
un foc mare şi pârâitor în cameră. Il ţinuseră aprins 
şi zgomotos toată noaptea. 

Fiecare pocnet îi amintise de tatăl ei. Fiecare 
fusese brutal. Insuportabil. lar când ieşise brusc 
afară din casa de la oraş la sfârşitul petrecerii... o 
făcuse ca să scape de ei sau de sunet? Probabil de 
ambele, dar... Cassian îşi dorea ca ea să fi spus 
ceva. Işi dorea ca măcar el să fi ştiut. 

Şi, la naiba, câte focuri făcuse el în ultimele 
câteva zile? În prima noapte, ea se ghemuise cât 
mai departe de flăcări. Dormise cu un braţ pe cap. 
Acoperindu-şi urechile, la naiba! Şi la fierar, când 
ceruse să se mute într-o cameră mai liniştită şi mai 
răcoroasă - una fără pârâitul forjei... Fusese nevoie 
de mai mult curaj decât înţelesese el ca ea să 
revină în atelier la flăcări, ciocan şi săbiile acelea. 

Nesta suferea, iar el nu ştiuse cât de mult îi 
consuma fiecare aspect al vieţii ei. O văzuse 
furioasă şi urându-se, dar nu îşi dăduse seama cât 
de conştientă fusese de asta. Cât o măcinase. El 
nu putea suporta să ştie că ea suferea atât de 
mult, de atâta vreme. 

Cassian o îmbrăţişă pe malul lacului până ce 
soarele apuse, până ce răsări luna, iar ei rămaseră 
acolo, ascultându-şi respiraţia ca şi când lumea ar 

aşteptat amândoi să vadă ce ieşea imediat ce se 
retrăgeau apele. 

Lacul strălucea ca o oglindă de argint în lumina 
lunii, atât de intens, încât ar fi putut fi amurgul. 

Stomacul lui chiorăi de foame, dar când luna 
urcă mai mult pe cer, o sărută pe cap. 

— Ridică-te! 

Ea se mişcă în braţele lui, dar se supuse. EIl 
mormăi, cu picioarele înţepenite de la atâta stat, şi 
se ridică odată cu Nesta, care se cuprinsese în 
braţe ca şi când s-ar fi retras în spatele zidului de 
oţel din mintea şi inima ei. 

Cassian scoase sabia illyriană de pe spate. 

Aceasta licări în lumina lunii atunci când i-o 
întinse cu mânerul înainte. 

— la-o! 

Clipind, cu ochii încă umflaţi de lacrimi, ea o 
luă. Sabia se plecă în mâinile ei când o cuprinse, ca 
şi când nu s-ar fi aşteptat la greutatea acesteia 
după ce se antrenase atât de mult cu săbii de 
lemn. 

Cassian se retrase, zicându-i apoi: 

— Arată-mi steaua cu opt colţuri. 

Ea studie sabia şi înghiţi în sec. Trăsăturile ei 
erau sincere, temătoare, dar atât de încrezătoare, 
încât el aproape căzu în genunchi. Cassian dădu 
din cap spre sabie. 

— Arată-mi, Nesta! 

Orice ar fi căutat să vadă la chipul lui, găsi. Îşi 
depărtă picioarele, sprijinindu-le pe pietre. Cassian 
îşi ţinu respiraţia când ea luă prima poziţie. 

Nesta ridică sabia şi execută o lovitură boltită 
perfectă, mutându-şi greutatea în picioare chiar 
când întoarse sabia, împingând cu mânerul şi 
ridicând braţul spre o lovitură invizibilă. Altă 
mişcare şi sabia cobori, o lovitură brutală, care ar fi 
tăiat adversarul în două. 

Fiecare lovitură era perfectă. Ca şi când acea 
stea cu opt colţuri ar fi fost însemnată în inima ei. 

Sabia era o prelungire a braţului, făcând parte 
din ea la fel de mult ca părul sau respiraţia ei. 
Fiecare mişcare era ţintită şi precisă. În lumina 
lunii, în faţa lacului argintiu, ea era cel mai frumos 
lucru pe care el îl văzuse vreodată. 

Nesta termină a opta mişcare şi readuse sabia 
în mijloc. 

Lumina din ochii ei strălucea mai mult decât 
luna de deasupra, atât de intens şi de clar, încât el 
nu putu decât să şoptească: 

— Din nou! 

Schiţând un zâmbet pe care Cassian nu îl mai 
văzuse niciodată şi stând pe malul scăldat în 
lumina lunii, Nesta începu o nouă serie de mişcări. 

Partea a treia 
VALKYRIE 


Capitolul 51 


— Deci vrei să-mi spui, mormăi Emerie din 
colţul gurii, când ajunseră în ringul de antrenament 
două zile mai târziu, că te-ai certat cu familia, ai 
dispărut o săptămână cu Cassian şi te-ai întors 
capabilă să foloseşti o sabie adevărată, dar ar 
trebui să te cred când spui că nu s-a întâmplat 
nimic? 

Gwyn râse pe înfundate, atentă să lege o 
panglică albă de mătase de o bucată de lemn ce 
ieşea din marginea ringului. Nici panglica şi nici 
bârna nu fuseseră acolo în urmă cu o săptămână, 
iar Nesta nu ştia cum fixaseră lemnul pe piatră, dar 
iată! 

Aerul rece al dimineţii ciufuli părul Nestei. 

— Exact asta îţi spun. 

— Spune-mi măcar că ai făcut sex o 
săptămână, mormăi Emerie. 

Nesta se înecă râzând, când Cassian înţepeni 
în partea cealaltă a ringului... dar nu se întoarse. 

— Poate că am făcut. 

După noaptea de lângă lac, ea şi Cassian 
zăboviseră acolo două zile, fie antrenându-se cu 
sabia, fie făcând sex ca animalele pe mal, în apă, 
aplecaţi peste un bolovan, când ea îi gemuse 
numele atât de tare, încât răsunaseră piscurile din 

iar Nesta îl zgâriase de fiecare dată, ca şi când ar fi 
putut intra în el ca să îşi unească sufletele. 

Se întorseseră în seara precedentă, iar ea 
fusese prea obosită ca să se aventureze spre 
camera lui. Presupunea că fusese chemat la casa 
de lângă râu, pentru că nu fusese la cină şi nici nu 
o căutase. 

Totuşi, nu era pregătită să o vadă pe Fevre. 
Toate lucrurile pe care i le mărturisise lui Cassian, 
acel pas... Urma să înfrunte totul în curând. 

— Gata! spuse Gwyn, panglica albă fluturând 
în vânt, acolo unde atârna de bârnă. 

În spatele lor, câteva preotese care lucrau cu 
Azriel se întorseseră ca să vadă ce era cu panglica. 
Îmblânzitorul umbrelor îşi  încrucişă bratele, 
înclinându-şi capul, dar rămase în jumătatea lui de 
ring. 

Totuşi, Cassian se apropie de opera lui Gwyn şi 
pipăi mătasea albă cu degetele. Nesta nu reuşi să 
nu roşească. 

El făcuse asta lângă lac: după ce o pătrunsese 
cu degetele, se uitase în ochii ei cât şi le frecase, 
încercând umezeala ei pe pielea lui la fel cum 
atingea panglica. După cum se întunecară ochii lui 
căprui, Nesta îşi dădu seama că îşi amintea acelaşi 
lucru. 

Dar Cassian îşi drese glasul. 

— Explică-mi! îi ordonă el lui Gwyn. 

Gwyn îşi îndreptă umerii. 

— E proba Valkyrie, în urma căreia se constată 
dacă ţi-ai terminat instrucţia şi eşti pregătit de 
luptă: trebuie să tai panglica în două. 

Emerie pufni. 

— Ce? 

Dar Cassian scoase un zgomot contemplativ, 
gesticulând spre cealaltă jumătate a ringului. 

— Az mi-a spus că aţi început şi antrenamentul 
cu săbiile din metal, cât timp am fost plecaţi. El 
dădu din cap spre Gwyn şi Emerie, prima dată 
uitându-se la Azriel, care urmărea totul în linişte. 
Deci, arată-mi ce ai învăţat! Tăiaţi panglica în 
două! 

— Dacă tăiem panglica în două, o întrebă 
precaută Emerie pe Gwyn, înseamnă că ne-am 
încheiat instrucţia? 

Gwyn se uită din nou la Azriel, care se apropie. 

— Nu sunt prea sigură, spuse ea. 

Cassian eliberă panglica. 

—  Instrucţia unui războinic nu se termină 
niciodată, dar dacă poţi tăia panglica asta în două 
- cu o singură lovitură - aş spune că poţi face faţă 
majorităţii inamicilor. Chiar dacă te antrenezi doar 
de puţină vreme. Pentru că rămaseră tăcute, 
Cassian le privi. Cine este prima? 

Cele trei se priviră din nou. Nesta se încruntă. 
Oricare ar fi fost prima, ar fi trecut prin umilinţa 
eşecului. Gwyn scutură din cap. Era imposibil. 

Emerie deschise gura. 

— De ce eu? întrebă ea. 

— Ce? întrebă Cassian, iar Nesta îşi dădu 
seama că ei nu vorbiseră. 

— Eşti cea mai mare ca vârstă, spuse Gwyn, 
înghiontind-o pe Emerie spre panglică. 

Emerie mormăi, dar se apropie de panglica 
atârnată şi luă cu reticenţă sabia pe care i-o întinse 
Cassian. Azriel şopti peste umăr preoteselor pe 
care le antrena în timp ce priveau. Ele începură 
imediat să se mişte din nou. Dar Azriel rămas atent 
la panglică. 

— Să pariem? o întrebă Gwyn pe Nesta. 

— Tacă-ţi gura! spuse Emerie nervoasă, deşi i 
se citi în privire amuzamentul. 

Nesta zâmbi. 

— Haide, Emerie! 

Injurând în barbă şi strângându-şi bine aripile, 
Emerie ridică sabia cu o formă aproape perfectă şi 
lovi panglica. 

Mătasea albă flutură şi se îndoi în jurul sabiei. 
Şi nu o tăie în două. 

— Hai să recunoaştem cu toţii că ştiam ce o să 
se întâmple, spuse Emerie, dezgolindu-şi dinţii 
când lovi din nou cu sabia. 

Panglica se îndepărtă legănându-se. 

Cassian o bătu uşurel pe umăr. 

— Se pare că ne vedem mâine la antrenament! 

— Ticălosule! mormăi Nesta. 

Cassian râse, luă sabia de la Emerie şi, în 
aceeaşi clipă, se roti lovind în jos. 

Jumătatea inferioară a panglicii flutură spre 
pământ. O tăietură perfectă. 

El zâmbi. 

— Cel puţin, eu pot să tai panglica. 


* 

Nesta nu uită lovitura când terminară 
antrenamentul din acea zi şi când îl târî pe Cassian 
pe scări direct în dormitorul lui, nevoia adunându- 
se în venele ei. 

Cassian părea să simtă acelaşi lucru, întrucât 
abia vorbise în ultimele minute, ochii strălucindu-i 
intens. Ajunseră doar până la biroul de lângă 
perete când ea îl apucă - chiar când masculul o 
împinse pe suprafaţa de lemn şi îi scoase 
pantalonii. 

Aplecată peste birou, cu jumătatea inferioară a 
trupului complet expusă, Nesta îşi frecă sfârcurile 
întărite de suprafaţa de lemn, savurând apăsarea 
brutală. Jacheta, cămaşa şi cizmele rămaseră pe 
ea. De fapt, pantalonii erau coborâţi doar până la 
glezne, limitându-i mai mult mişcările. Lăsând-o 
complet la dispoziţia lui. 

lar când el o pătrunse, în sfârşit, adânc, 
amândoi gemură. Cassian stătea în spatele ei, cu o 
mână sprijinită de birou, apucându-i cu cealaltă 
şoldul când se retrase aproape complet, apoi se 
împinse din nou lent. Nesta se zvârcoli. 

— Aş putea să ţi-o trag zile în şir, rosti pe gâtul 
ei transpirat. Ea gemu pe grămada de hârtii. M-ai 
udat leoarcă, mormăi el, iar mâna de pe şoldul ei 
alunecă pentru a-i mângâia coapsele. 

— Cassian, şopti Nesta la acea primă mişcare 
provocatoare. 

Masculul se izbea în ea într-un ritm constant. 
Mişcarea umedă a penisului său părea obscenă în 
camera liniştită.  Testiculele lui o atingeau, 
gâdilând-o cu fiecare împingere puternică. 

— Mai tare! Voia să şi-l imprime în oase. Mai 
tare! 

— La naiba! izbucni Cassian deodată, şi se 
retrase de unde se sprijinise. Ţine-te de birou! îi 
porunci el, şi Nesta se întinse ca să apuce 
marginile chiar în clipa în care îi atinse şoldurile cu 
mâinile. 

Coapsele lui se împinseră în ale ei, depărtând-o 
mai mult - la maximum - şi nu o avertiză înainte să 
o apuce strâns şi să se dezlănţuie. 

Cu mişcări intense şi chinuitoare, o penetră 
atât de adânc, încât îi atinse peretele din spate al 
vaginului, iar ea îşi dădu ochii peste cap de 
plăcere. Masculul deveni brutal, nemilos. Nesta 
mai că suspină de plăcere la mărimea penisului 
său, atât de impresionant, încât n-avea să se 
obişnuiască niciodată cu el. Fiecare împingere 
neînduplecată o făcu să alunece pe birou, lemnul şi 
hârtiile mângâindu-i sânii, şi aproape că lăcrimă şi 
din cauza asta. 

Cassian îşi înfipse degetele în şoldurile ei atât 
de puternic, încât Nesta îşi dădu seama că urma să 
se aleagă cu nişte vânătăi, lucru care i-ar fi fost pe 
plac. El îşi schimbă poziţia şi o pătrunse şi mai 
adânc, frecându-se de acel loc, iar sunetele scoase 
de Nesta nu fură de om sau Fae, ci mult mai 
primitive. 

— La naiba, da! mârâi când o văzu 
abandonându-se. Asta e, Nesta! zise, şi accentuă 
fiecare cuvânt cu o împingere feroce. Te simţi 
bine? 

Ea confirmă scâncind, apoi reuşi să spună: 

— Îmi place când o faci dur. Ori de câte ori mă 
doare corpul când mă mişc... Fu nevoită să îşi 
caute cuvintele. Controlul. Mă gândesc la tine. La 
penisul tău. 

— Bun! Vreau ca penisul meu să fie singurul 
lucru la care te gândeşti. 

Ritmul partidei şovăi când o linse pe gât. Ea Îi 
simţi zâmbetul care-i dantela cuvintele când îi 
şopti: 

— Pentru că mă gândesc doar la vulva ta mică 
şi drăguță. 

La aceste cuvinte, la vorbele lui obscene, 
Nesta îşi îndoi degetele de la picioare. Dar nu voia 
să-l lase să câştige de data asta, nu când a-l face 
pe celălalt să aibă orgasm se transformase cumva 
într-o competiţie, deci şopti: 

— Îmi place atât de mult să fiu acoperită de 
sperma ta, care curge din mine la nesfârşit după 
aceea. Îmi place cum mi se scurge pe coapse, 
ştiind că m-ai însemnat. 

— La naiba! spuse el, mişcându-se acum 
frenetic, atât de necontrolat, încât doar faptul că 
ea se ţinu de birou o făcu să rămână cu picioarele 
pe pământ. La naiba! 

Cassian îşi dădu drumul ţipând, iar la prima 
pulsaţie a penisului care ejaculă în ea, avu şi Nesta 
orgasm, ţipând atât de tare, încât el îi acoperi gura 
cu o mână. Ea îi muşcă degetele, iar masculul 
continuă să se mişte, ejaculând încontinuu, până 
ce sperma se scurse din nou pe coapsele ei, până 
ce îşi strecură un deget în şuvoi şi îl ridică spre 
clitorisul ei. 

— Nu ştii ce ai început, îi şopti la ureche, 
murdărind-o cu sperma lui, masând-o în carnea ei 
sensibilă cu mişcări lente. 

Nesta nu răspunse când îi simţi iarăşi degetele 
în ea şi avu din nou orgasm. 

Nesta nu se aventură în oraş, ca să o vadă pe 
Feyre. Sau pe Amren. 

Dar continuă să coboare scările. Nu reuşise să 
mai ajungă până jos. O parte din ea ştia că dacă ar 
fi vrut să o facă, ar fi putut - la fel cum ar fi putut 
deschide gura ca să îi ceară lui Cassian să o ducă 
la casa de lângă râu. Dar nu o făcu. 

Aşadar, încercă să tot coboare scările încă o 
săptămână, ajungând întotdeauna cam pe la 
jumătate înainte să se întoarcă, picioarele 
înmuindu-i-se, odată ajunsă iarăşi în hol. 

Era normal, având în vedere că şi braţele îi 
erau moi. Da, mânuia sabia ajutându-se de tot 
trupul, dar mai mult de braţe. lar asta nu era de 
folos, pentru că acum începuseră antrenamentul 
cu scutul. 

Nimeni nu reuşise să taie în două panglica lui 
Gwyn. 

Toate încercau, la începutul şi sfârşitul fiecărei 
lecţii, şi eşuau. Nesta începuse să dispreţuiască 
panglica oriunde o vedea - legând părul roşcat al 
lui Rosalind, împăturită în sertarul cu accesorii de 
la măsuţa ei de toaletă, chiar şi folosită ca semn de 

carte în ultimul roman pe care i-l împrumutase 
Emerie. Toate râdeau de ea. O luau peste picior. 

Aşadar, Nesta alerga pe scări, se antrena şi 
eşua. Se culca aproape în fiecare seară cu Cassian 
şi câteodată şi în timpul zilei, deşi niciunul nu 
dormea în camera celuilalt. Niciodată. Şi-o trăgeau, 
se devastau unul pe celălalt, apoi se despărţeau. 

Nu conta că în unele seri îşi dorea ca masculul 
să rămână, să se rostogolească de pe el şi să se 
culcuşească în căldura lui şi să adoarmă auzindu-l 
cum respira. Dar Cassian pleca întotdeauna înainte 
să îşi adune curajul să îi spună. 

Nesta răsfoia un volum de istorie militară din 
bibliotecă - în care se găsea un singur paragraf 
despre strategiile de ambuscadă ale clanului 
Valkyrie - când apăru Gwyn. 

— Spune-mi că le-ai găsit secretul pentru 
tăierea panglicii. 

— Tu şi panglica aia, mormăi Nesta, închizând 
cartea. 

Dintre toate, Gwyn devenise cea mai dornică 
să reuşească. 

Gwyn îşi încrucişă braţele, roba galbenă 
foşnind. Ea se crispă şi îşi masă umărul. 

— Ştiai că scuturile cântăresc atât de mult? Eu, 
cu siguranţă, nu. Nu e de mirare că Valkyrie au 
învăţat să le folosească drept arme la fel de 
mortale ca săbiile. Oftă. Cred că erau grozave în 
luptă: spărgeau testele inamicilor cu lovituri de 
scut, aruncându-le ca să doboare un adversar 
înainte să le înjunghie... Îşi masă din nou umărul. 


Trebuie să fi avut muşchii braţelor tari ca oţelul. 

Nesta pufni. 

— Într-adevăr! Îşi înclină capul. Acum, că eşti 
aici, vreau să îţi cer o favoare. 

Gwyn ridică o sprânceană. 

— Are legătură cu Tezaurul? 

— Nu! Nesta ştia că trebuia să facă divinaţie - 
curând - pentru Harpă. Pierduse o săptămână în 
munţi, iar dacă regina Briallyn avea deja Coroana... 
Timpul nu era de partea lor. Cu ceva timp în urmă, 
ai menţionat că seara se ţin slujbe - cu muzică, 
nu? întrebă ea. 

Gwyn zâmbi. 

— O, da! Vrei să vii şi tu? Te asigur că nu totul 
e religios. Adică este, dar e frumos. Şi peştera în 
care ţinem slujba este frumoasă. A fost făcută de 
râul subteran ce curge pe sub munte, deci pereţii 
sunt netezi ca sticla. lar acustica este perfectă - 
forma şi dimensiunea locului amplifică şi clarifică 
fiecare voce. 

— Pare de vis, recunoscu Nesta. 

— Da! Gwyn zâmbi din nou, ochii strălucindu-i 
de mândrie. Câteva dintre cântecele pe care ai să 
le auzi sunt atât de vechi, încât preced scrisul. 
Unele sunt atât de vechi, încât nici măcar nu le-am 
avut în Sangravah. Clotho le-a găsit în cărţi 
stivuite, sub Nivelul Şapte. Hana - ea o să fie cea 
care cântă la lăută - şi-a dat seama cum să 
citească partitura. 

— O să vin. Nesta se mişcă pe loc. Cred că am 
nevoie de aşa ceva. La expresia întrebătoare a lui 
Gwyn, Nesta continuă: Eu... Se gândi cum să o 

Gwyn îşi băgă mâinile în buzunarele robei, cu 
chipul sincer - aşteptând. 

Nesta spuse în sfârşit, permiţându-şi să dea 
glas cuvintelor: 

— După război, am avut o stare neplăcută. 
Presupun că încă am, dar după mai mult de un an 
de la război... Nu o putea privi în ochi pe Gwyn. Am 
făcut multe lucruri pe care le regret. Am rănit 
oameni şi regret asta. Şi mi-am făcut mie rău. Am 
băut zi şi noapte şi mi-am... Nu voia să îi spună 
expresia lui Gwyn - mi-am tras-o - aşadar spuse: 
M-am culcat cu străinii. Ca să mă pedepsesc, să 
mă înăbuş. Ridică un umăr. Este o poveste lungă şi 
nu merită să o auzi, dar în tot timpul ăsta am ales 
să frecventez tavernele şi bodegile datorită 
muzicii. Intotdeauna mi-a plăcut muzica. Se pregăti 
să fie condamnată. Dar chipul lui Gwyn pur şi 
simplu se umplu de tristeţe. Probabil ai presupus 
că şederea mea în Casă, antrenamentul şi munca 
la bibliotecă reprezintă încercarea surorii mele de a 
mă ajuta. Sora faţă de care încă nu îşi ceruse 
scuze, pe care încă nu avea curajul să o înfrunte. 
lar eu... cred că probabil mă bucură că Feyre a 
făcut asta pentru mine. Beţia şi masculii nu îmi 
lipsesc. Dar muzica... îmi lipseşte. Nesta flutură o 
mână, ca şi când ar fi putut alunga vulnerabilitatea 
pe care o afişase. Şi, de vreme ce nu sunt prea 
bine-venită în oraşul ăsta, speram să fi vorbit 
serios când ai spus că aş putea veni la una dintre 
slujbele voastre, continuă ea. Doar ca să mai pot 
auzi din nou muzica. 

Ochii lui Gwyn străluciră ca lumina soarelui pe 
o mare caldă. Inima Nestei bătu cu putere cât 
aşteptă răspunsul. Dar Gwyn spuse: 

— Ştii, povestea ta merită spusă. 

Nesta vru să obiecteze, dar Gwyn insistă: 

— Merită. Dar, da - dacă vrei să auzi muzică, 
atunci vino la slujbe. O să fim bucuroase că vii. Eu 
am să mă bucur că vii. 

Până ar fi aflat Gwyn cât de îngrozitoare fusese 
ea. 

— Nu, spuse Gwyn, părând să fi citit pe chipul 
ei la ce se gândea. O luă de mână pe Nesta. Pe 
tine... te înţeleg. Nesta auzi inima lui Gwyn bătând 
cu putere. Înţeleg, repetă Gwyn, cum este să... 
dezamăgeşti oamenii la care ţii cel mai mult. Să 
trăieşti cu teama că oamenii vor afla. M-am temut 
că tu şi Emerie o să-mi aflaţi trecutul. Ştiu că 
imediat ce o să-l aflaţi, nu o să mă mai priviţi la fel. 

Gwyn o strânse uşor de mână pe Nesta. 

Avea să-şi spună mai târziu povestea. Nesta 
lăsă să i se citească pe chip că, atunci când Gwyn 
ar fi fost pregătită, nimic din ce ar fi putut dezvălui 
nu avea să o facă să se îndepărteze. 

— Vino în seara asta la slujbă! spuse Gwyn. 
Ascultă muzica. Îi strânse din nou mâna. 
Întotdeauna ai să fii bine-venită, Nesta. 

Nesta nu îşi dădu seama cât de mult avusese 
nevoie să audă asta. li strânse şi ea mâna lui 
Gwyn. 


Capitolul 52 

Băncile de lemn care umpleau peştera mare 
din piatră roşie erau pline de siluete cu glugi albe, 
pietrele lor albastre strălucind în lumina torţelor, 
cât aşteptară începerea slujbei de la apus. Nesta 
se aşeză pe o bancă din spate, atrăgând câteva 
priviri curioase din partea femelelor cu glugi care 
trecură pe acolo, dar niciuna nu-i vorbi. 

In capătul îndepărtat al încăperii se afla o 
estradă, deşi nu găzduia niciun altar. Un stâlp 
natural din piatră se ridica de la pământ, partea de 
sus  aplatizându-se în ceva asemănător unui 
podium. Nimic altceva. Niciun chip sau idoli, nicio 
mobilă aurită. 

O siluetă cu păr argintiu merse pe culoar, un 
vânt rece venind din urma ei, iar celelalte îi făcură 
loc. Nesta înţepeni când ochii lui Merrill, de 
culoarea amurgului, se îndreptară spre ea şi mijiră 
recunoscând-o - cu ură. Dar femela merse mai 
departe, ocupându-şi locul de pe estradă, unde 
apăruse Clotho. Gwyn încă nu venise. 

Ultimele preotese ocupară locurile libere şi se 
lăsă liniştea când un grup de şapte femele urcă pe 
estradă lângă Merrill şi Clotho. Unele aveau glugi, 
iar altele, capul descoperit. Şi una dintre 
preotesele cu capul descoperit... 

Era Gwyn. Ochii îi străluciră poznaş de 
încântare când o văzu pe Nesta, ca şi când ar fi 
spus: „Surpriză!” 

Nesta nu se putu abţine să nu-i răspundă cu un 
zâmbet. 

Un clopot bătu de şapte ori de undeva din 
apropiere, răsunând în piatră, prin picioarele 

Nestei. Fiecare dangăt era o chemare, un apel la 
concentrare. Toată lumea se ridică în picioare la al 
şaptelea dangăt. Nesta se uită la marea de robe 
albe şi pietre albastre în timp ce toată camera păru 
să inspire. 

Când al şaptelea dangăt încetă, muzica începu. 

Nu din instrumente, ci de peste tot. Ca şi când 
ar fi avut o singură voce, preotesele începură să 
cânte, ca un val de sunet strălucitor. 

Nesta rămase pur şi simplu cu gura căscată la 
muzica minunată, la vocile din faţa peşterii, care o 
conduceau, înălțându-se deasupra celorlalte. Gwyn 
cânta cu bărbia ridicată, părând să emane o 
strălucire slabă. 

Muzica era pură, veche, şi ritmul varia de la 
lent la îndrăzneţ, o clipă fiind ca un fuior de ceaţă, 
iar în următoarea, ca o rază poleită de lumină. 
Muzica încetă, iar Merrill vorbi despre Mamă şi 
Cazan, şi ţinutul soarelui, şi al apei. Vorbi despre 
binecuvântări, visuri şi speranțe. Despre 
milostenie, dragoste şi progres. 

Nesta o auzea doar pe jumătate, aşteptând ca 
sunetul perfect şi frumos să-i încânte iarăşi 
urechile. Gwyn părea să scânteieze de mândrie şi 
mulţumire. 

Merrill termină rugăciunea, iar grupul începu 
un alt cântec. 

Era ca o împletitură - una din şapte voci, 
combinându-se şi separându-se, fiecare formând 
un tipar împreună. La jumătatea lui, în mâna 
cântăreţei din stânga apăru o tobă. O harpă începu 

să sune în mâna celei din partea dreaptă. O lăută 
se auzi din mijloc. 

Nu mai auzise niciodată o asemenea muzică. 
Era ca o vrajă, ca un vis ce prindea formă. Toată 
sala cânta, fiecare voce răsunând în piatră. 

Dar vocea lui Gwyn se înălța deasupra tuturor, 
clară şi puternică, şi totuşi aspră la unele note. Era 
mezzosoprană. Cuvântul pluti din adâncurile 
memoriei Nestei, rostit de profesoara de muzică cu 
ochi apoşi, care se grăbise să spună că Nesta era 
incapabilă să cânte, dar că avea o ureche 
neobişnuit de fină. 

Cântecul se termină şi alte rugăciuni şi cuvinte 
se auziră dinspre Merrill, Clotho tăcând lângă ea. 
Apoi începu un alt cântec - mai vesel, cu un ritm 
mai rapid decât celălalt. Parcă melodiile ar fi 
descris o evoluţie. Acesta era săltăreţ, cuvintele 
rostogolindu-se unele peste celelalte ca apa care 
dansa pe versantul unui munte, iar Nesta bătu din 
picior în ritmul muzicii. Nesta ar fi putut jura că, pe 
sub tivul robei, Gwyn făcea acelaşi lucru. Cuvintele 
şi melodiile parcă se învârtiră în cerc, până ce 
pereţii fredonară muzica, până ce piatra păru să 
răsune. 

Ele terminară şi începură o altă melodie, care 
debută cu bătăi de tobe şi o singură voce. Apoi se 
alătură harpa, însoţită de o a doua voce, şi după 
aceea lăuta, împreună cu a treia. Cele trei cântară 
împreună, dând naştere unei simfonii de voci şi 
melodii. Ajunseră la al doilea vers şi se alăturară 
alte patru, împreună cu toată sala. 

Vocea lui Gwyn se înălţă ca o pasăre prin 
peşteră, când începu al treilea cântec cu un solo, 
iar Nesta închise ochii, ascultând muzica, ignorând 
un simţ ca să savureze sunetele scoase de 
prietena ei. Ceva din cântecul lui Gwyn o chema, 
într-un fel în care al celorlalte nu o făcuse. Parcă 
Gwyn o chema doar pe ea, vocea ei fiind plină de 
lumină, bucurie şi hotărâre. Nesta nu mai auzise o 
voce ca a lui Gwyn - varia de la controlată la 
dezlănţuită, ca şi când în Gwyn s-ar fi luptat să 
elibereze atât de multe sunete, încât nu putea să 
le îngrădească; ca şi când sunetul ar fi simţit 
nevoia să iasă în lume. 

Celelalte se alăturară lui Gwyn la al doilea 
vers, iar armoniile harpei se înălţară deasupra 
cântecului lor ca nişte bolți de note fără cuvinte. 

Cu ochii închişi, conta doar muzica - melodia, 
vocile şi harpa. Aceasta o învălui ca şi când ar fi 
fost scufundată într-un bazin de sunete, fără fund. 
Vocea lui Gwyn se ridică din nou, ţinând o notă 
atât de înaltă, încât fu ca o rază de lumină pură, 
pătrunzătoare şi ademenitoare. Alte două voci se 
alăturară, pulsând în jurul acelei note înalte 
repetate, harpa încă răsunând, vocile şoptind şi 
continuând, ademenind-o tot mai mult pe Nesta 
într-un loc vechi unde nu exista lumea exterioară, 
nici timp, nimic în afară de muzica din oasele ei, 
pietrele de la picioarele ei, de lângă ea şi de 
deasupra capului. 

Muzica prinse formă în spatele pleoapelor 
Nestei când preotesele cântară versuri într-o limbă 

văzu ce descria cântecul: pământul cu muşchi şi 
soarele auriu, râurile limpezi şi umbrele unei 
păduri vechi. Harpa răsună, iar munţii se iviră 
înainte ca şi când cu atingerea acelor coarde un 
văl ar fi fost înlăturat, iar ea zbura spre un munte 
uriaş învăluit de ceaţă, pământul fiind arid în afară 
de muşchi, pietre şi o mare agitată gri din jurul 
acestuia. Muntele avea două piscuri, iar pietrele 
care ieşeau din versanţii lui erau cioplite cu 
simboluri ciudate şi vechi, la fel de vechi precum 
cântecul. 

Corpul Nestei se topi, oasele şi pietrele peşterii 
devenind o amintire îndepărtată când intră în 
munte, văzu porţile înalte şi sculptate şi trecu 
dincolo de ele într-o beznă atât de deplină, încât 
era primordială; era un întuneric plin de fiinţe vii şi 
îngrozitoare. 

O potecă ducea spre întuneric, iar ea o urmă, 
pe lângă uşi fără mânere, închise pentru 
totdeauna. Simţi ororile pândind din spatele acelor 
uşi, una mai mare decât celelalte - o fiinţă de 
ceaţă şi ură - dar cântecul o conduse dincolo de 
ele, invizibilă şi neobservată. 

Acest loc era mortal. Un loc al suferinţei, al 
furiei şi al morţii. Sufletul ei se temea să se 
aventureze în cavernele de aici. Şi chiar dacă 
trecuse pe lângă uşa care o ţinea departe de 
singura ființă mai îngrozitoare decât toate 
celelalte... ştia că aceasta o supraveghea. Refuză 
să privească înapoi, să o recunoască. 

Aşadar, Nesta cobori tot mai mult, harpa şi 
vocile pulsând şi îndrumând-o, până ce se opri în 

faţa unei pietre. O atinse cu mâna ca să afle că era 
doar o iluzie şi trecu prin ea, pe alt culoar lung de 
sub munte, apoi se trezi într-o peşteră extrem de 
asemănătoare celei în care cântau preotesele, ca şi 
când ar fi fost legate în cântec şi visare. 

Dar, în loc să fie cioplită în piatră roşie, era 
cioplită în piatră neagră. Simbolurile fuseseră 
încrustate în podeaua netedă, în zidurile încovoiate 
ce se ridicau spre un tavan atât de înalt, încât 
dispărea în obscuritate. Vrăji şi protecţii pulsau 
prin cameră, dar, acolo, în mijlocul peşterii, lăsată 
pe podea de parcă cineva pur şi simplu s-ar fi 
îndepărtat şi ar fi uitat de ea... 

Acolo, în mijlocul camerei, era o harpă mică 
aurie. 

Frigul o străbătu pe Nesta, limpezindu-i 
gândurile suficient cât să-şi dea seama unde 
stătea. Muzica preoteselor o ademenise într-o 
transă, iar oasele ei şi piatra muntelui ce o 
înconjura fuseseră uneltele de divinaţie, iar ea 
plutise spre acest loc... 

Harpa strălucea în întuneric de parcă ar fi avut 
propriul soare în coardele de metal. 

„Foloseşte-mă!”, păru să-i şoptească. „Lasă- 
mă să cânt din nou! Cântă cu mine!” 

Ea întinse mâna spre coarde. 

„Da!” 

Harpa suspină, vibrând uşor când Nesta 
apropie mâna. 

„O să deschidem uşi şi căi; o să ne mişcăm 
prin spaţiu şi eoni împreună. Muzica noastră o să 

„Da!” Avea să cânte la Harpă şi doar muzica 
putea să mai existe până când stelele s-ar fi stins. 

„Cântă! De multă vreme îmi doresc să cânt!”, 
spuse aceasta, iar ea ar fi putut jura că aude un 
zâmbet în spatele sunetului. 

„Ce ar putea descuia cântecul meu aici?” 

Un râs rece şi lipsit de amuzament alunecă pe 
oasele Nestei. „Cântă, cântă!”, repetă Harpa. 

Cântecul se opri, iar viziunea dispăru. 

Genunchii îi  cedară  Nestei când văzu 
încăperea, şi se prăbuşi pe scaun, făcând-o pe 
Gwyn s-o privească alarmată din mulţime. Inima îi 
bătea cu putere şi gura îi era uscată ca nisipul, dar 
se forţă să se ridice din nou în picioare şi să asculte 
până la sfârşitul slujbei, cât punea lucrurile cap la 
cap, dându-şi seama că descoperise fără să vrea 
cum să facă divinaţie. 


— Eşti sigur de asta? 

Cassian sprijini un şold de biroul lui Rhys. 

— Nesta a spus că Harpa este sub Temniţă. 

— Ea nu a fost niciodată în Temniţă, zise Rhys 
încruntându-se. 

Cassian crezuse sincer că era posibil ca Nesta 
să fi fost beată când dăduse buzna în salon, în 
urmă cu o oră, cu respiraţia tăiată, şi îi relatase 
povestea incredibilă. El abia reuşise să înţeleagă 
ce spunea, în afară de faptul că ea credea că 
Harpa era în Temniţă. 

Mai rău, trezise Harpa în Temniţă. Ce ravagii ar 
fi putut provoca dacă nu o controla nimeni? Gândul 
îl înfiora pe Cassian. 

Aşadar, zburase până aici şi îl găsise pe Rhys 
în biroul lui citind din nou cărţi ale vechilor 
vindecătoare, încercând să găsească o cale de a-şi 
salva partenera. 

Rhys se rezemă de spătar. Se gândi. 

Az se teleportase într-un loc de întâlnire de pe 
coasta estică pentru a primi un raport de la Mor 
privind situaţia din Vallahan, iar Feyre era plecată 
la cină cu Amren, deci în seara asta erau doar ei 
doi. Cassian sugerase ca Nesta să îi spună 
personal lui Rhys, dar ea refuzase. Fusese 
zdruncinată - avusese nevoie de ceva timp ca să 
îşi revină. Avea să treacă mai târziu pe la ea, să 
vadă cum se simţea, şi ca să se asigure că nu se 
retrăsese prea mult în mintea ei. 

Rhys îşi bătu uşor bicepsul cu degetele. Se uită 
la birou un moment lung. 

— Când am auzit de trădarea lui Beron, l-am 
rugat pe Helion să îmi arate cum să fac un scut 
pentru Temniţă, ca acela pe care l-am ridicat în 
jurul lui Feyre. 

— Ai presupus că o să se întâmple asta? 

— Nu! Un muşchi se încordă pe maxilarul lui 
Rhys. Eu şi Feyre eram îngrijoraţi că Beron o să 
încerce să elibereze deţinuţii ca să îi folosească 
într-un război - aşa cum l-am folosit noi pe 
Cioplitorul de Oase. Dă-mi timp în seara asta şi 
mâine am să cobor scutul pentru tine. 


— Durează atât de mult să cobori un scut? 

Rhys îşi trecu o mână prin păr. Îngrijorarea se 
citea în ridurile profunde de pe fruntea lui. 

— Este o combinaţie de magie şi vrăji, deci da. 
Şi, recunosc, zilele astea sunt destul de distras şi s- 
ar putea să am nevoie de mai mult timp ca să mă 
asigur că procedez aşa cum trebuie. 

Lui Cassian i se strânse stomacul văzând 
expresia sumbră de pe chipul lui Rhys, însă nu rosti 
decât un cuvânt: 

— Bine! 

O sabie apăru pe birou, invocată din locul în 
care o ţinea Rhys. Sabia uriaşă pe care o Crease 
Nesta. 

— la-o cu tine, spuse încet Marele Lord. Vreau 
să văd ce se întâmplă dacă o foloseşte Nesta. 

— O vizită în Temniţă nu este potrivită pentru 
unul dintre experimentele tale, îi răspunse Cassian. 

Stelele din ochii lui Rhys se stinseră. 

— Atunci, să sperăm că nu o să fie nevoie săo 
scoată din teacă. 


Capitolul 53 


— Rhysand chiar mi-a dat sabia asta de 
bunăvoie? îl întrebă Nesta pe Cassian în dimineaţa 
următoare, când urcară pe versantul înalt al 
muntelui cu muşchi şi pietre, cunoscut drept 
Temniţa. 

Era exact aşa cum îl văzuse în transă - şi chiar 
mai urât în realitate. Ţinutul părea abandonat, ca şi 
când ceva măreț ar fi existat cândva aici, apoi ar fi 

dispărut. Ca şi când ţinutul încă i-ar fi aşteptat 
revenirea. 

— Rhys a spus că dacă intrăm în Temniţă, 
trebuie să fim bine înarmaţi, zise Cassian, părul lui 
negru fluturând în vântul umed şi rece al mării gri 
de dincolo de câmpia din dreapta lor. lar ăsta e cel 
mai bun loc în care crede că trebuie să încercăm 
sabia pe care ai Creat-o. 

— Deci dacă merge rău, cel puţin sabia o să 
mă ucidă pe mine şi pe nimeni altcineva? 

Nesta nu reuşi să îşi domolească tonul tăios. 
Rhys îi teleportase aici şi-i lăsase la poalele 
muntelui, de vreme ce nicio magie nu îi putea 
străpunge protecţiile puternice. Nesta nu reuşise 
să se uite în ochii lui. 

— Nu ai să fii ucisă. Nici de sabia asta, nici de 
altceva de aici. 

Maxilarul i se încordă când studie porţile înalte 
de deasupra. Îi închisese pe mulţi dintre actualii 
deţinuţi, iar Nesta auzise de câteva ori poveştile 
înfiorătoare ale lui Feyre despre vizita în Temniţă. 

Puţine lucruri o înspăimântau pe sora ei - 
faptul că Feyre o considera îngrozitoare nu alina 
senzaţia de gol din stomacul Nestei. 

— Îţi aminteşti regulile? întrebă Cassian când 
se apropiară de porţile din os în care toate felurile 
de creaturi erau complicat sculptate. 

— Da! 

Îşi impuse să îl ţină tot timpul de mână pe 
Cassian, să nu discute despre Amren, să nu zică 
nimic în legătură cu Tezaurul, regatul sau sarcina 

care le închidea el aici, să nu facă nimic în afară de 
a merge şi a fi foarte atentă. Şi să ia Harpa înainte 
ca aceasta să dezlănţuie haosul. 

Porţile din os se deschiseră scârţâind. Cassian 
se încordă, dar continuă să urce. 

— Se pare că suntem aşteptaţi. 

Intrară, coborând în întuneric, în iadul însuşi. 

Nesta îl apucă pe Cassian de mână. El era 
colacul ei de salvare în acest loc întunecat. Una 
dintre pietrele Siphon ale lui Cassian lumină, 
înroşind pereţii negri şi uşile pe lângă care trecură 
uneori. 

Cassian se deplasa cu mobilitatea unui 
războinic instruit, dar ea observă că se tot uita la 
culoarul pe care mergeau şi care cobora în 
pământ. Intrarea către sala ascunsă pe care o 
văzuse în mintea ei fusese la mare distanţă 
dedesubt - între o uşă de fier cu o singură rună şi o 
mică firidă în piatră. 

Mici zgomote se auziră prin stâncă. Ea ar fi 
putut jura că nişte unghii zgâriau în spatele unei 
uşi. Când se uită la Cassian, chipul lui se albi. El îi 
observă privirea şi îşi atinse pectoralul stâng - 
chiar deasupra cicatricei late de acolo, care-i indica 
fiinţa întemniţată în spatele acelei uşi. Care îşi 
trecu ghearele peste suprafaţa uşii. 

Sângele i se răci. Era o Annis Albastră. 

Piele de culoarea cobaltului şi gheare de fier, îi 

Nesta înghiţi în sec, strângându-l de mână pe 
Cassian, iar cei doi coborâră şi mai mult. 

Nu ştia dacă trecuseră minute sau ore. În 
obscuritate, în aerul apăsător şi şuierător, timpul 
încetase să conteze. 

Greaţa o cuprindea în valuri. Amren fusese mii 
de ani aici, aruncată de nesăbuiţii care se 
temuseră de ea în adevărata ei formă şi, pentru că, 
fiind din foc şi lumină, distrusese armata 
Hybernului. 

Nesta nu se putea imagina petrecându-şi o zi 
în acest loc. Un an. 

Nu ştia cum de nu înnebunise Amren. Cum 
găsise puterea să supravieţuiască. 

Se purtase urât cu Amren. Gândul ticălos îşi 
făcu loc în mintea ei. O folosise, exact cum 
spusese Amren, ca pe un scut împotriva tuturor. 
lar Amren, care supravieţuise mii de ani în acest 
loc îngrozitor, alături de cei mai răi monştri din 
ţinut... Amren o considera pe ea respingătoare. 

Suferinţa o arse ca acidul. 

Ceva bătu prin piatra din stânga lor, iar Nesta 
tresări. Cassian o strânse de mână. 

— Ignoră zgomotul, îi şopti el. 

Coborâră tot mai mult, într-un loc mai groaznic 
decât iadul. Apoi ea zări firida întipărită în 
memorie, în spatele pleoapelor. Şi - da, alături era 
o uşă de fier cu o singură rună pe suprafaţă. 

— Aici! Nesta făcu semn din bărbie spre piatra 
goală. Prin piatră. 

Când Cassian nu răspunse, se întoarse spre el. 

Masculul era concentrat la uşa de fier. Pielea 
lui măslinie se albise. 

— Lanthys, zise încetişor numele fiinţei din 
spatele acesteia. Eşti sigură... Cassian înghiţi. Eşti 
sigură că ăsta e locul? 

— Da! 

Nesta nu le dădu timp să se răzgândească, în 
timp ce întinse mâna liberă şi se apropie de piatră. 

Degetele îi trecură prin rocă de parcă nu ar fi 
existat. 

Cassian o smuci înapoi, dar ea înaintă, iar 
mâna ei, apoi încheietura şi braţul dispărură. 
Amândoi dispărură într-o clipă. 

— Nu ştiam că mai este şi altceva în Temnită, 
şopti Cassian când străbăteau în continuare un alt 
culoar. Nu era flancat de nicio uşă, ci doar de 
piatră netedă. Credeam că sunt doar celule. 

— Ti-am spus, răspunse ea. Am văzut o 
cameră aici. 

Lumina pietrei Siphon de pe mâna lui Cassian 
dezvălui o boltă şi o deschidere - şi iat-o. 
Simbolurile în relief şi cioplite în podea, care 
aruncau umbre în lumina stacojie, umpleau toată 
încăperea rotundă. lar în mijloc se afla Harpa aurie, 
acoperită de incrustaţii complicate, având coarde 
din argint. 

Aceasta nu cânta şi nici nu vorbea. La fel de 
bine ar fi putut să fie un instrument obişnuit. 

Exact din acest motiv îl opri Nesta pe Cassian 
sub boltă, neîndrăznind să păşească pe podeaua 
sculptată. 

— Trebuie să fim prudenţi. Nesta se uită în 
camera mare şi goală. Sunt protecţii şi vrăji aici. 

Cassian îşi scărpină maxilarul cu mâna liberă. 

— Magia mea nu înţelege vrăjile. Pot să 
spulber scuturi magice şi protecţii, dar dacă este o 
capcană, ca aceea pe care au înfruntat-o Feyre şi 
Amren în Regatul Verii, nu pot să o simt. 

Nesta bătu repede din picior. 

— Protecţiile lui Rhysand pentru Mască nu m- 
au putut ţine afară. Masca a vrut să vin, aşa că mi- 
a permis să trec. Poate că Harpa o să facă la fel. 
Cine se aseamănă se adună, aşa cum vă place 
tuturor să spuneţi. 

— Nu te las să intri singură în camera aia. Nu şi 
dacă acea chestia vrea să cânți. 

— Nu cred că avem de ales. 

El o strânse de mână, bătăturile sale frecându- 
se de ale ei. 

— Tu înaintezi, eu te urmez. 

— Dar dacă prezenţa mea ar trece 
neobservată, iar a ta ar declanşa capcana? Nu 
putem să riscăm. 

Cassian înghiţi în sec. 

— Nu pot să te expun la risc. 

Cuvintele se izbiră în inima ei. 

— Eu... Poţi! Trebuie să o faci. Mă antrenezi ca 
să fiu războinică, zise, înainte ca el să apuce să 
obiecteze. Şi totuşi mă fereşti de pericole? Care-i 
diferenţa dintre mine şi un animal ţinut în cuşcă? 

Probabil că vorbele ei îi atinseră un punct 
sensibil. 

— Bine. Cassian scoase sabia mare pe care o 
purtase pentru ea şi i-o fixă în jurul taliei, 
greutatea acesteia fiind considerabilă. Nesta îşi 
găsi echilibrul. Incercăm cum spui tu. lar la primul 
semn că este ceva în neregulă, plecăm. 

— Bine, spuse, şi-şi înghiţi uscăciunea din gură. 

Observând că ezita, ochii lui Cassian străluciră. 

— Nu este prea târziu să te răzgândeşti. 

Nesta se enervă. 

— Doar noi doi punem mâna pe Harpă; nu 
permit nimănui altcuiva să o facă. 

Spunând asta, păşi spre linia de demarcaţie 
dintre hol şi cameră şi, adunându-şi puterile, 
întinse un picior. 

Era ca şi când ar fi mers prin noroi. 

Dar protecţiile îi permiseră să intre. Nesta mai 
făcu un pas, cu un braţ întins în spate, ca să îl ţină 
de mână pe Cassian. Presiunea vrăjilor îi apăsa 
gambele, şoldurile şi corpul, strângându-i plămânii. 

— Nu am mai văzut asemenea protecţii, şopti 
ea, stând nemişcată, când aşteptă un semn al 
vreunei capcane declanşate. Par vechi. Incredibil 
de vechi. 

— Probabil că există dinainte ca locul ăsta să 
fie folosit ca temniţă. 

— Ce a fost înainte? 

— Nu ştie nimeni. Este aici dintotdeauna. Dar 
camera asta... El studie camera de dincolo de ea. 
Nu ştiam că există astfel de locuri în zonă. Poate... 
Se încruntă. O parte din mine se întreabă dacă 
Temniţa a fost construită sau umplută cu deţinuţi 

teribile aici, iar vrăjile de protecţie aruncate asupra 
muntelui... Mă întreb dacă a ascuns cineva Harpa 
ştiind că nu o să fie observată niciodată cu atâta 
magie îngrozitoare în jurul ei. 

Nestei i se uscase gura din nou. 

— Dar cine a adus-o aici? 

— Presupunerea ta este la fel de bună ca a 
mea. Cineva care a existat înainte ca Marii Lorzi să 
preia conducerea. Rhys mi-a spus cândva că e 
posibil ca insula asta să fi fost al şaptelea regat. 

— Nu recunoşti semnele astea de pe pământ? 

— Deloc. 

Ea expiră prelung. 

— Nu cred că s-a declanşat vreo capcană. 

El dădu din cap. 

— Grăbeşte-te! 

Se uitară unul în ochii celuilalt, iar ea întoarse 
spatele îngrijorării din privirea lui când îşi retrase 
mâna din a lui Cassian şi intră în încăpere. 


* 


La fiecare pas pe podeaua din piatră spre 
Harpa strălucitoare, Nesta simțea protecțiile 
apăsându-i pielea. 

— Pare proaspăt lustruită, observă, şi i se 
adresă lui Cassian, care o urmărea de sub boltă. 
Cum este posibil aşa ceva? 

— Există în afara timpului, ca şi Cazanul. 

Nesta studie sculpturile din podea, ce păreau 
să urce în spirală spre un singur punct. 

— Cred că astea sunt stele, şopti ea. 
Constelații. 

Şi, ca un soare auriu, Harpa era în centrul 
sistemului. 

— Este Regatul Nopţii, spuse sec Cassian. 

Dar totul părea cumva... diferit de magia 
Regatului Nopţii. Nesta se opri în faţa Harpei, 
protecţiile apăsându-i-se în piele când studie rama 
şi coardele argintii. Harpa stătea peste o stea mare 
cu opt colţuri. Punctele cardinale se întindeau mai 
mult decât celelalte patru, Harpa fiind aşezată 
chiar în mijlocul stelei. 

| se ridică părul de pe ceafă. Ar fi putut jura că 
sângele din vene îi curse invers. 

Avea senzaţia că mai fusese aici. 

Nu din cauza Cazanului, a Mamei sau a Harpei, 
ci a unui lucru mai vast, a unuia ce se întindea spre 
stelele sculptate peste tot în jurul lor. 

Nişte mâini reci şi uşoare îi  ghidară 
încheieturile când luă Harpa. 

Atinse cu degetele metalul rece. Harpa bâzâi 
pe pielea ei, ca şi când ar mai fi redat nota finală, 
de ultima dată când fusese folosită... 

Spiriduşii țipară, lovind piatra care nu fusese 
acolo cu o clipă mai devreme, rugându-se pentru 
copiii lor, implorând să fie eliberaţi, eliberați, 
eliberați... 

Nestei i se păru că aluneca, rostogolindu-se 
prin aer, stele şi timp... 

Era o capcană, iar poporul nostru era prea orb 
ca să o vadă... 


Eonii, stelele şi întunericul plonjară în jurul ei... 

Spiriduşii se agățară de piatră, rupându-şi 
unghiile de stânca unde cânava fusese o uşă. Dar 
drumul de intoarcere era acum închis pentru 
totdeauna, iar ei implorară când încercară să îşi 
treacă odraslele prin zidul solid, ca măcar copiii lor 
să poată fi cruțați... 

Lumina licări, orbitoare. Când se împrăştie, ea 
se trezi într-un palat din piatră albă. 

În sala uriaşă, cinci tronuri erau pe un podium. 
Al şaselea tron, din mijloc, era ocupat de o bătrână 
cu urechi ascuțite. Pe cap purta o coroană de aur 
cu ţepi ce străluceau ca ura din ochii ei negri. 

Bătrâna Fae înțepeni, veşmintele din catifea 
albastră mişcându-se. Ochii săi, limpezi în ciuda 
feței ridate, se concentrară. Direct la Nesta. 

— Ai Harpa, spuse regina cu o voce ca un 
foşnet de hârtie. 

lar Nesta işi dădu seama înaintea cui stătea 
încremenită, ce coroană îi impodobea părul rar şi 
alb. Cu degetele noduroase, Briallyn apucă bine 
cotierele tronului şi miji ochii. Regina zâmbi, 
dezvăluind o gură cu dinţi aproape distruşi de carii. 

Nesta se retrase un pas - sau încercă să o 
facă. Nu se putea mişca. 

Zâmbetul oribil al lui Briallyn se lărgi şi mai 
mult când i se adresă familiar. 

— Spionii mei mi-au spus cine sunt prietenele 
tale. Corcitura şi illyriana mutilată. Ce fete 
drăguțe! 

Sângele Nestei se agită şi işi dădu seama că 
ochii îi luminau cu putere când spuse furioasă: 

— Dacă te apropii de ele, iți sfâşii gâtul! Am să 
te caut şi am să-ți scot măruntaiele! 

Briallyn ţâțăi. 

— Legăturile astea sunt prosteşti. La fel de 
prosteşti ca faptul că încă tii Harpa care îmi dă 
răspunsuri la toate întrebările. Ştiu unde eşti, 
Nesta Archeron... 


Întunericul izbucni. 

Întunericul nemişcat şi solid se izbi în Nesta la 
fel de dur ca un zid. 

Ţipetele încă răsunară. 

Nu... Nu, acela era un mascul care îi striga 
numele. 

lar ea nu se izbise în întuneric. Se izbise de 
piatră, iar acum zăcea pe podea, cu Harpa în 
mâini. 

— NESTA! 

Lumina roşie licări, trecând ca un val 
însângerat peste pietre, peste fața ei, spre tavan. 
Dar pietrele Siphon ale lui Cassian nu puteau 
străpunge protecțiile. El nu putea ajunge la ea. 

Nesta strânse Harpa la piept, ultima dintre 
reverberaţiile acesteia răsunând prin ea. Trebuia 
să îi dea drumul. Cumva, atingând Harpa în timp 
ce Briallyn purta Coroana, deschisese o cale între 
minţile şi ochii lor. O vedea pe Briallyn, iar Briallyn 
putea să o vadă pe ea şi să simtă unde era. 
Trebuia să îi dea drumul... 

Nu reuşi decât să mişte vârfurile degetelor 
când o greutate invizibilă şi apăsătoare se lăsă 

peste ea ca şi când ar fi aplatizat-o în praful de pe 
pământ. 

„Dă-mi drumul! îi spuse Nesta scrâşnind din 
dinţi, atingând cu degetele cea mai apropiată 
coardă. Eliberează-mă, fiinţă nenorocită!” 

„Nu-mi place tonul tău”, îi răspunse o voce 
frumoasă şi arogantă, plină de o muzică atât de 
frumoasă, încât i se frânse inima auzind-o. 

Spunând asta, Harpa se apăsă mai puternic în 
ea, iar Nesta ţipă în tăcere. 

Râcâi din nou coarda cu unghia. 

„Dă-mi drumul!” 

„Aşadar, să deschid o uşă pentru tine? Să 
eliberez ceea ce este prins?” 

„Da! Naiba să te ia, da!” 

„A trecut mult timp, soro, de când n-am mai 
cântat. O să am nevoie de timp să îmi amintesc 
combinaţiile corecte...” 

„Nu te juca!” 

Nesta îngheţă la cuvântul pe care aceasta ÎI 
folosise. „Soro”. Ca şi când ea şi fiinţa aceasta ar fi 
fost una şi aceeaşi. 

„Coardele mici sunt pentru jocuri - mişcări 
uşoare şi săltăreţe - dar cu cele mai lungi, 
ultimele... Am putea crea minuni şi orori 
extraordinare. Ce magie măreaţă şi monstruoasă 
am făurit cu ultimul meu menestrel. Să-ţi arăt?” 

„Nu! Înlătură odată protecţiile astea!” 

„Cum vrei. Ciupeşte prima coardă, atunci!” 

Nesta nu ezită când apucă prima coadă cu 
vârful degetului şi apoi o eliberă. Un râs muzical îi 


umplu mintea, dar greutatea se ridică. Dispăru. 

Nesta inspiră, ridicându-se, şi se trezi liberă să 
se mişte în voie. Harpa stătea nemişcată în mâinile 
ei, adormită. Aerul părea mai uşor. Mai liber. Ca şi 
când deschiderea altei uşi ar fi închis-o pe cea în 
spatele căreia se afla Briallyn. 

— NESTA! vui vocea lui Cassian din partea 
cealaltă a camerei. 

— Sunt bine! strigă ea, alungând frisoanele 
rămase. Dar cred că ultima dată a folosit-o cineva 
foarte viclean. Se uită în întunericul de deasupra. 
Cred că a folosit-o ca să... ca să-i prindă pe inamici 
şi pe copiii lor în piatră. 

Asta se întâmplase cu ea acum? O împinsese 
Harpa în piatră, lipindu-i sufletul de aceasta? Nesta 
se cutremură. 

— Eşti rănită? întrebă Cassian. Ce s-a 
întâmplat? 

Ea gemu, ridicându-se încet. 

— Nu! Eu... am atins-o şi am văzut că avea o 
amintire. Una rea. Una pe care Nesta nu avea săo 
uite niciodată. lar noi trebuie să plecăm. Mi-a 
arătat-o pe Briallyn purtând Coroana. Ma văzut 
aici. 

Cuvintele se rostogoliră de pe limba Nestei 
când se întoarse cu greu prin peştera plină de 
protecţii, simțind locul din mijloc, steaua din 
centru, ca pe o prezenţă fizică în spatele ei. Acele 
mâini mari şi uşoare păreau să o tragă în 
încercarea de a o face să se întoarcă, dar ea le 
ignoră, explicându-i lui Cassian ce auzise de la 
Harpă şi ce văzuse în viziunea cu Briallyn. 


692 


Cassian respira tot sacadat. Nu-şi relaxă niciun 
muşchi până ce ea nu ieşi din nou în tunel. Până nu 
o ţinu iarăşi de mână. Nici măcar nu se deranjă să 
se uite la Harpă sau să comenteze despre Briallyn, 
ci doar o studie ca să vadă dacă era rănită. 

O privea la fel de intim ca întotdeauna. Nici 
măcar când o pătrundea, adâncindu-se tot mai 
mult în ea, nu o privea la fel de atent. 

Işi lipi Harpa de coaste şi nu reuşi să oprească 
mâna care se ridică spre obrazul lui. 

— Sunt bine. 

El o sărută în mijlocul palmei. 

— Nu ştiu de ce m-am îndoit de tine. Se retrase 
din atingerea ei. Să plecăm naibii de aici! 

Promisiunea întunecată îi dantela cuvintele, iar 
ea îşi dădu seama ce aveau să facă de îndată ce 
scăpau de Harpă, lăsând-o să fie problema lui 
Rhysand. 

Obrajii i se încălziră şi ceva asemănător 
plăcerii o străbătu la gândul că urma să o aleagă şi 
că îşi dorea atât de mult să-i liniştească trupul. 

işi împleti degetele cu ale lui, strângându-i-le 
cât mai mult posibil. Cassian îi imită gestul şi o 
trase pe culoar, departe de locul suferinţei şi al 
amintirii uitate demult. Sabia i se legăna pe 
coapsă, iar ea vorbi, rupând liniştea: 

— Am botezat-o Ataraxia. 

Cassian o privi peste umăr. 

— Aşa ai numit sabia? Ce înseamnă? 

— Este un cuvânt din Vechea Limbă. L-am 
găsit într-o carte, alaltăieri, în bibliotecă. Mi-a 
plăcut cum sună. 

— Ataraxia, spuse el, ca şi când ar fi încercat 
arma. Îmi place. 

— Mă bucur că eşti de acord. 

— Este un nume mai potrivit decât Ucigaşa sau 
Maiestatea Argintie, răspunse masculul. Zâmbetul 
lui era mai strălucitor decât piatra aprinsă de pe 
mâna lui stângă. Ei i se mări pulsul. Ataraxia, 
repetă el cuvântul, iar Nesta ar fi putut jura că 
sabia care-i atârna la centură vibra drept răspuns, 
ca şi când şi acesteia i-ar fi plăcut la fel de mult 
sunetul vocii lui. 

Cei doi se apropiară de capătul tunelului, dar 
Nesta îl opri trăgându-l de mână. 

— Ce? întrebă el, scrutând peştera. 

Dar ea se ridică pe vârfurile degetelor şi îl 
sărută uşor. Cassian clipi amuzant de şocat când 
Nesta se retrase. 

— Pentru ce a fost asta? 

Nesta ridică din umeri, obrajii încălzindu-i-se. 

— Gwyn şi Emerie sunt prietenele mele, spuse 
ea încet. Alungă groaza că Briallyn le avea în vizor. 
Dar... Înghiţi în sec. Cred că şi tu ai putea fi, 
Cassian. 

Liniştea lui Cassian era palpabilă, iar Nesta se 
înjură pentru că dezvăluise acea dorinţă căreia 
tocmai îi dăduse glas, conştientizând-o. Işi dori să 
îşi poată retrage cuvintele, prostia... 

— Întotdeauna am fost prietenul tău, Nesta, 
spuse el răguşit. Intotdeauna. 

Ea nu suporta să vadă ce era în ochii lui. 

— Ştiu. 

Cassian o sărută pe tâmplă şi ieşiră în sfârşit 
din tunel, intrând pe poteca principală a Temniţei 
şi în obscuritatea acesteia. 

Nesta şopti, îndrăznind în sfârşit să spună: 

— lar eu am fost întotdeauna... 

Cassian o împinse în spatele lui atât de repede, 
încât restul cuvintelor îi rămaseră în gât. 

— Fugi! Pulsul lui - groaza pură - umplu aerul. 
Nesta, fugi! 

Ea se întoarse spre ceea ce înfrunta el, sabia-i 
illyriană strălucind în roşu în lumina pietrelor 
Siphon. De parcă o sabie ar fi putut rezolva ceva. 

Uşa spre celula lui Lanthys era deschisă. 


Capitolul 54 


Cassian văzu uşa deschisă a celulei lui Lanthys 
şi îşi dădu seama de două lucruri. 

Primul, şi cel mai evident, era că urma să 
moară. 

Al doilea era că ar fi făcut orice ca să o 
împiedice pe Nesta să aibă aceeaşi soartă. 

Al doilea îi limpezi mintea, îl calmă şi îi 
transformă frica într-o altă armă. Fu pregătit 
înainte ca vocea să şerpuiască din bezna ce-i 
înconjura. 

— Mă întrebam când o să ne reîntâlnim, Lord al 
Bastarzilor. 

Cassian nu uitase niciodată timbrul şi răceala 
vocii lui şi cum îi făcea sângele să îngheţe. 

— În toate secolele de când stai aici tot nu mi- 
ai inventat un nume mai creativ? îi răspunse 
Cassian. 

Râsul lui Lanthys se încolăci în jurul lor ca un 
şarpe. Cassian o luă pe Nesta de mână, deşi 
ordinul lui de a fugi încă plutea între ei. Era prea 
târziu să fugă. Cel puţin pentru el. Nu mai rămânea 
decât să tragă de timp ca ea să scape. 

— Te-ai crezut prea isteţ cu oglinda de frasin, 
spuse Lanthys furios, vocea răsunând de peste tot. 

Lumina pietrei Siphon de pe mâna stângă a lui 
Cassian dezvăluia doar întunericul ceţos roşiatic. 

— Ai crezut că poţi să mă învingi. Râse din nou. 
Sunt nemuritor, băiete! Un nemuritor adevărat, aşa 
cum nu ai să poţi spera vreodată să fii. Două 
secole aici nu înseamnă nimic. Ştiam că trebuie 
doar să am răbdare înainte să găsesc o cale de 
scăpare. 

— Tu ai găsit o cale? se adresă tărăgănat 
Cassian ceţii, care era Lanthys. Mi se pare că 
cineva te-a ajutat să ieşi. 

El ţâţâăi. 

Cassian trebuia doar să aştepte să fie atacat. 
Apoi, Nesta putea fugi. Ea era rigidă lângă el, 
complet  nemişcată. Masculul o  înghionti cu 
piciorul, încercând să o scoată din transă. Trebuia 
să o pregătească să fugă, nu să rămână în lumină 
ca o căprioară. 

— Uşa s-a deschis la dorinţa mea, spuse 
mieros Lanthys. 

— Mincinosule! Cineva ţi-a deschis-o. 

Ceaţa lui Lanthys deveni mai densă, vuind de 
furie. 

Nesta înghiţi zgomotos, iar Cassian îşi dădu 
seama. Când ea ordonase Harpei să o elibereze... 
Harpa îl eliberase şi pe Lanthys. „Inlătură odată 
protecţiile astea!” îi poruncise Nesta. Aşadar, o 
făcuse: înlăturase protecţiile ei şi pe cele din 
apropiere - de la celula lui Lanthys. Spusese că 
voia să se joace. Şi, iată: se juca de fapt cu vieţile 
lor. 

Dar dacă Harpa îşi extinsese influenţa şi 
dincolo de uşa lui Lanthys? Dacă toate uşile 
celulelor de aici erau deschise... 

La naiba! 

Dar Cassian îi spuse monstrului de care se 
temea cel mai mult: 

— Deci plănuieşti să te învârţi în jurul meu ca 
un nor de ploaie? Cum rămâne cu silueta frumoasă 
pe care am văzut-o în oglindă? 

— Asta preferă însoţitoarea ta? şopti Lanthys 
de prea aproape - de mult prea aproape. 

Nesta se feri crispându-se. Lanthys inspiră. 

— Ce eşti tu? 

— O vrăjitoare, zise Nesta în şoaptă. Din inima 
întunecată a Ooridului. 

— lată un nume pe care nu l-am mai auzit de 
mult. 

Vocea lui Lanthys părea să se audă la doar 
câţiva paşi de Nesta. Cassian scrâşni din dinţi. 
Avea nevoie ca monstrul să vină de cealaltă parte 
a ei - astfel încât poteca ascendentă să fie liberă. 


Trebuia să îl atragă pe Lanthys spre el. 

— Dar tu nu miroşi a tristeţea şi disperarea 
Ooridului. 

In spatele lor era o inspiraţie care bloca într-un 
fel calea de ieşire. 

— Parfumul tău... El oftă. Păcat că ai stricat un 
asemenea miros cu duhoarea lui Cassian! Abia te 
pot deosebi în esenţa lui. 

Doar asta, îşi dădu seama Cassian, îl împiedica 
pe Lanthys să îşi dea seama ce era ea. Fiind 
interesat, aşa cum fusese Cioplitorul de Oase. Dar 
dezvăluia încă un adevăr periculos: unde să atace 
mai întâi. 

— Ce ascunzi în spatele tău? întrebă Lanthys, 
iar Nesta se întoarse, ca şi când l-ar fi urmărit, 
ţinând Harpa ascunsă la spate. 

Totuşi, Lanthys chicoti. 

— A! Acum văd. De mult mă întrebam cine va 
veni să o ia. Ştii, îi auzeam muzica. Ultima ei notă 
era ca un ecou în piatră. Am fost surprins să o 
găsesc aici, ascunsă sub Temniţă, după tot acest 
timp. 

Ceaţa se roti, iar Lanthys spuse tărăgănat: 

— Creează o muzică atât de rafinată! Câtă 
admiraţie produce! Totul i se supune Harpei: 
sezoanele, regatele, ordinea timpului şi a lumilor. 
Acestea nu au nicio însemnătate în faţa ei. lar 
ultima sa coardă... El râse. Chiar şi Moartea se 
pleacă în faţa acelei coarde. 

Nesta înghiţi din nou. Cassian îi strânse mâna 
mai puternic şi zise nonşalant: 


698 


— Voi, adevărații nemuritori, sunteţi la fel: 
fanfaroni aroganţi, cărora vă place să vă auziţi 
vorbind. 

— lar voi, spiriduşii, sunteţi egoişti. Lanthys 
fredonă, dând din nou târcoale, iar Cassian îşi 
pregăti sabia. Bazându-mă doar pe acel miros, aş 
spune că voi doi sunteţi... 

Cassian eliberă mâna Nestei şi fandă înainte, 
înfigând sabia în ceaţă înainte ca Lanthys să mai 
poată scoate vreun cuvânt. 

Lanthys ţipă de furie când pietrele Siphon ale 
lui Cassian luminară, iar masculul strigă: „FUGI!” 
înainte să lovească din nou. Lanthys se retrase, iar 
Cassian folosi momentul ca să scoată piatra Siphon 
de pe mâna stângă înainte să o arunce spre ea, 
făcând-o să lumineze. 

— Pleacă! îi ordonă el când îi aruncă piatra. 

Lumina roşie îi împroşcă faţa crispată de frică, 
în timp ce prinse piatra Siphon, dar Cassian deja se 
întorcea spre Lanthys. 

Scârţâitul paşilor care se îndepărtau îi spuse că 
Nesta îl ascultase. Bun. 

Lanthys se retrase în întuneric, ca o cobră ce 
se pregătea să atace. 

Cassian doar se rugă ca Nesta să iasă pe porţi 
înainte ca el să moară. 


Nesta fugi de vocea în care era ură, cruzime şi 
foame. De vocea care o lăsa fără bucurie, căldură, 


fără orice sentiment în afară de frica primară. 

Coapsele Nestei se împotriviră povârnişului, 
dar ea fugi în sus spre porţi, ascultând ordinul lui 
Cassian, vuietul războinicului şi al monstrului 
răsunând din pietre. Lumina roşie licări în urma ei. 
Uşile celulelor din Temniţă huruiră. Bestiile ţipau 
din spatele lor, ca şi când şi-ar fi dat seama că unul 
dintre cei de acolo ieşise şi dorindu-şi să iasă şi ele. 

Ea apucă Harpa cu o mână, piatra Siphon a lui 
Cassian luminând în cealaltă. Trebuia să ajungă la 
porţi, să coboare muntele, apoi să îl cheme pe 
Rhysand şi să se roage ca el să aibă un fel de vrajă 
care să-i permită să îşi simtă numele în vânt. După 
aceea, ar fi trebuit să se grăbească înapoi pe 
munte, să coboare poteca şi... 

Cassian ar fi putut să moară înainte ca ea să 
ajungă la porţile aflate la o înălţime atât de mare. 
Era posibil să fie acum pe moarte. 

Un cui rece îi străpunse inima. 

Fugise de el. I| părăsise. 

Harpa i se încălzi în mână, fremătând. Aurul 
strălucea ca şi când ar fi fost topit. 

„O să deschidem uşi şi căi; o să ne mişcăm 
prin spaţiu şi eoni împreună, glăsuise în timpul 
divinaţiei ei neintenţionate. Muzica noastră o să ne 
elibereze de regulile şi graniţele pământeşti”. 

Uşi deschise... Cu ajutorul ei, deschisese uşa 
de celula lui Lanthys. Deschidea uşa cu puterea 
Harpei care o apăsa. Dar să se mişte prin spaţiu... 

„Coardele mici sunt pentru jocuri - mişcări 
uşoare şi săltăreţe - dar cu cele mai lungi, 
ultimele... Am putea crea minuni şi orori 

Nesta numără coardele. Douăzeci şi şase. O 
atinsese pe prima, cea mai mică, pentru a se 
elibera de puterea Harpei, dar ce făceau celelalte? 

Douăzeci şi şase, douăzeci şi şase, douăzeci şi 
şase... 

Vocea lui Gwyn pluti de departe, amintindu-i 
de cercetările anterioare ale lui Merrill despre 
dimensiuni, de posibilitatea celor douăzeci şi şase 
de dimensiuni. 

„O să deschidem uşi şi căi; o să ne mişcăm 
prin spaţiu şi eoni împreună... Coardele mici sunt 
pentru jocuri - mişcări uşoare şi săltăreţe”. 

Putea Harpa... Nestei i se tăie respiraţia. Putea 
Harpa să o ducă dintr-un loc în altul? Nu doar să 
deschidă o uşă, ci să creeze una prin care să 
treacă? 

„Muzica noastră o să ne elibereze de regulile şi 
graniţele pământeşti...” 

Trebuia să încerce asta. Pentru Cassian. 

Se mişcă ceva în obscuritatea de deasupra, 
paşii grăbiţi îndreptându-se spre ea. Cineva intrase 
în Temniţă prin porţi. Nesta înclină piatra Siphon a 
lui Cassian spre sunet, pregătindu-se pentru orice 
monstru ar fi putut cobori în grabă... 

Masculi Fae în armuri uzate şi murdare alergau 
spre ea. Cel puţin zece soldaţi ai Regatului 
Toamnei. 

Ştia cine îi trimisese, teleportându-i cu puterea 
lui Koschei. Cine îi controla, chiar şi de dincolo de 
mare. 

„Ştiu unde eşti, Nesta Archeron!” 


701 


Şi de vreme ce Rhys coborâse scuturile din 
jurul Temniţei... ei intraseră direct. N 

Nesta nu gândi. Folosi focul argintiu din ea. Il 
lăsă să-i împodobească mâinile. 

— Du-mă la Cassian, şopti ea, şi ciupi prima 
coardă argintie a Harpei. 

Lumea şi soldaţii care veneau dispărură, iar 
Nesta avu senzaţia că fusese aruncată, chiar dacă 
stătea nemişcată şi se ruga neîncetat... 

Metalul licări, lumina roşie pâlpăi şi iată-l pe 
Cassian sângerând pe pământ, pietrele Siphon 
luminând şi luptând cu ceața din faţa lui. 

Nu avea unde să dea o lovitură mortală. Ceaţa 
se împrăştia la fiecare lovitură a sabiei lui Cassian, 
iar Lanthys ţipa la fiecare, dar nu putea fi ucis. 
Putea doar să fie controlat, spusese Cassian. 

lar Harpa putea deschide uşi - dar nu să ucidă 
oameni. Ea alergă spre Cassian, cu degetul 
pregătit pe coarda Harpei ca să îi scoată de acolo. 

Dar Cassian făcu ochii mari şi strigă: 

— PLEACA! 

Ceaţa îi cuprinse gâtul şi îl aruncă. 

Ţipătul ei străbătu tunelul când el se lovi de 
zidul de piatră, aripile hârşâindu-i, şi căzu pe 
podea. Nu se mişcă. 

Un râs ca un cuţit care râcâia piatra umplu 
tunelul, apoi fu aruncată şi Nesta, izbindu-se în zid 
atât de puternic, încât îi clănţăniră dinţii şi ameti, 
rămânând fără aer când îşi răsfiră degetele pe 
Harpă înainte să atingă podeaua. 

Dar ea ateriză lângă Cassian şi se grăbi să îl 
întoarcă, rugându-se să nu-şi fi rupt gâtul, să nu îl 
fi condamnat venind aici... 

Pieptul lui Cassian se ridica şi cobora, iar 
chestia puternică şi primară din corpul ei oftă de 
uşurare. Pentru scurt timp, deoarece Lanthys râse 
din nou. 

— Ai să-ţi doreşti ca lovitura să-l fi ucis înainte 
să termin cu amândoi! spuse creatura. Ai să-ți 
doreşti să fi continuat să fugi. 

Dar Nesta refuză să mai audă un cuvânt când 
îngenunche deasupra lui Cassian, devenind 
singurul lucru dintre el şi Lanthys. 

Mai trăise asta. 

Se aflase în exact aceeaşi poziţie, cu capul lui 
în poală, fiind batjocoriţi de Moarte. 

Apoi se ghemuise peste el şi aşteptase să 
moară. Încetase să mai lupte. 

De data asta nu avea să dea greş. Ceaţa 
înaintă, iar Nesta ar fi putut jura că simte o mână 
întinzându-se spre ea. 

Senzaţia fu suficientă cât să o pună în mişcare. 

Scoţând sabia în acelaşi moment când se ridică 
în picioare, Nesta execută o combinaţie perfectă. 

Lanthys ţipă, iar strigătul nu semăna câtuşi de 
puţin cu ce mai auzise - acesta era un sunet 
asurzitor din cauza şocului şi a furiei. 

Nesta ridică sabia Ataraxia,  lăsându-şi 
greutatea între picioare şi asigurându-se că avea o 
postură stabilă. De neclintit. Sabia începu să 
strălucească. 

Ceaţa se  contorsionă, micşorându-se şi 
zvârcolindu-se ca şi când s-ar fi luptat cu un inamic 
invizibil, iar apoi deveni solidă, strălucind colorat. 

Un mascul gol cu părul blond apăru în faţa ei. 
Era de înălţime medie, având o piele aurie şi 
muşchi sculptați, chipul cu trăsături ascuţite 
fierbând de furie. Nu era o creatură respingătoare 
şi îngrozitoare, ci una frumoasă. 

Ochii lui negri mijiră la sabie când spuse: „Asta 
nu e Narben”. Numele nu însemna nimic pentru ea. 

Nesta fandă, împingând sabia Ataraxia în a 
opta poziţie. Lanthys sări înapoi. 

Cassian gemu, revenindu-şi când ea rămase pe 
loc. 

— Ce zeiţă a morţii eşti tu? întrebă Lanthys, 
uitându-se la sabie şi la Nesta. 

Focul argintiu sfârâia în ochii ei. 

Nesta lovi din nou cu Ataraxia, iar Lanthys se 
feri pitindu-se. Temându-se de sabie. 

Cel ce nu putea fi ucis se temea de sabia ei. Nu 
de ea, ci de Ataraxia. Arma Creată de Nesta. 

— Intră în celula ta! Nesta înaintă un pas, cu 
Ataraxia îndreptată în faţa ei. 

Lanthys se retrase încet spre celula lui. 

— Ce este sabia aia? Părul blond i se legănă 
spre talie când se retrase din nou. 

— Numele ei este Ataraxia! spuse furioasă 
Nesta. Şi o să fie ultimul lucru pe care îl vezi! 

Lanthys izbucni în râs, sunetul semănând cu 
cârâitul unei ciori - hidos în comparaţie cu silueta 
lui frumoasă. 

— Ai botezat Ataraxia o sabie a morţii? strigă 
el, iar muntele se cutremură. 

— O să te taie, fie că îţi place sau nu numele 
ei. 

— O, nu prea cred, spuse furios Lanthys. Am 
fost la Vânătoarea Sălbatică înainte ca tu să fi 
existat măcar, vrăjitoare din Oorid! Am invocat 
câinii de vânătoare şi lumea s-a ploconit la lătratul 
lor. Am galopat în fruntea Vânătorii, iar creaturile 
Fae şi fiarele s-au plecat înaintea noastră. 

Nesta o întoarse pe Ataraxia în mână, 
executând o mişcare pe care o făcea cu săbiile 
illyriene când mai lua pauze de la antrenament. Il 
văzuse pe Cassian făcând-o deseori şi aflase că nu 
consuma energie în plus. 

Nu-şi dăduse seama că era o tehnică de 
intimidare foarte eficientă. Lanthys dădu înapoi. 

Ea se rugă ca soldaţii Regatului Toamnei care 
aveau să vină pe alee dintr-o clipă în alta să ezite 
şi ei în faţa sabiei. Ştia că nu ar fi făcut-o. Nu atât 
timp cât Briallyn şi Coroana îi controlau. 

— Care zeiţă a morţii eşti tu? întrebă din nou 
Lanthys. Cine eşti sub carnea aia? 

— Eu sunt nimeni! izbucni ea. 

— Al cui este focul argintiu din privirea ta? 

— Ştii al cui este, trase Nesta de timp. 

Dar, cumva, răspunsul ei îl afectă. Pielea lui 
Lanthys se albi. 

— Este imposibil! El se uită la Harpa de lângă 
Cassian, care se agita, şi căscă iarăşi ochii. Am 
auzit despre tine aici. Eşti cea despre care şopteau 

rânji, dezgolindu-şi dinţii puţin prea lungi. L-ai luat 
din Cazan. 

Lanthys se opri. Şi întinse o mână lată şi 
graţioasă. 

— Nici măcar nu ştii ce ai putea să faci. Vino! 
Am să-ţi arăt eu. El zâmbi din nou cu acei dinţi 
prea lungi, transformându-şi chipul din frumos în 
groaznic cu o mişcare a buzelor. Vino cu mine, 
Regină a Reginelor, şi o să recuperăm ce s-a 
pierdut cândva! Cuvintele lui erau un cântec de 
leagăn, o promisiune îndulcită. O să reclădim ceea 
ce am fost înainte ca legiunile aurii ale Spiriduşilor 
să îşi arunce lanţurile şi să ne detroneze. O să 
reînviem Vânătoarea Sălbatică şi-o să călărim 
năvalnic prin noapte! O să construim palate din 
gheaţă şi foc, palate de întuneric, lumină de stele. 
Magia o să plutească din nou nestingherită. 

Nesta vedea tabloul înfăţişat de Lanthys 
ţesându-se în aerul din jurul lor. Se vedea pe un 
tron negru, cu o coroană asortată în părul 
despletit. Bestii imense de onix - cu solzi, ca 
acelea pe care le văzuse cioplite pe stâlpii Oraşului 
Cioplit - stăteau la baza podiumului. Ataraxia se 
rezema de tronul ei, iar în partea cealaltă... stătea 
Lanthys, ţinând-o de mână. Regatul lor era 
nesfârşit, iar palatul construit din magie pură trăia 
şi prospera în jurul lor. Harpa stătea în spatele lor 
pe un altar, lângă Mască, dar Coroana de aur nu 
era acolo, ci pe capul lui Lanthys. 

lar acesta fu firul rupt care o scoase din reverie 
- licărul pur al lăcomiei lui. El văzuse Harpa, ştiuse 

să o folosească. Voia să revendice Coroana. 
Obiectul nu ar fi avut nicio influenţă asupra ei, dar 
domnia lor ar fi fost rezultatul unei constrângeri. Al 
unei înrobiri. 

Un al patrulea obiect stătea pe altar, învăluit în 
umbră. Dar ea nu reuşi să vadă decât un licăr al 
osului ros de timp... 

Viziunea se schimbă, iar ei se zvârcoleau pe un 
pat mare şi negru, pielea aurie de pe spatele lui 
Lanthys strălucind când se mişca în ea. Nu mai 
cunoscuse o astfel de plăcere cu nimeni. Doar el 
putea să i-o tragă aşa, pătrunzând-o atât de adânc; 
corpul ei era cald, suplu şi umed pentru Lanthys şi, 
curând, sămânţa lui avea să-i încolţească în 
pântec, iar copilul pe care urma să-l nască avea să 
conducă universuri întregi... 

Incă un fir rupt care o conducea afară. Dincolo 
de iluzie. 

Corpul ei nu îi aparţinea lui, ca să o atingă, să 
o umple cu viaţă. lar ea simtise plăceri mai mari 
decât îi arătase el. 

Nesta clipi şi imaginea dispăru. 

Lanthys mormăi, stând acum doar în afara 
razei ei de acţiune. Raza de acţiune a sabiei 
Ataraxia. 

— Mă pot ocupa de problema aila, spuse el 
furios spre Cassian. lar tu ai să uiţi destul de 
curând legăturile alea. 

Ea ridică mai sus sabia Ataraxia. 

— Intoarce-te în celula ta şi închide uşa! 

— Am să evadez din nou, chicoti Lanthys. lar 
când am să reuşesc, am să te găsesc, Nesta 
Archeron, iar tu vei fi regina mea. 

— Nu! Nu cred că am să fiu. 

Nesta îşi lăsă puterea să se unduiască prin 
sabie. Ataraxia şuieră, luminând ca luna. 

Lanthys se albi. 

— Ce faci? 

— Termin treaba. 

Privirea lui era atât de fixată asupra sabiei 
strălucitoare, încât nu se uită într-o parte la 
Cassian. Nu văzu pumnalul scos. Cel pe care 
Cassian îl aruncă fără greş. 

Acesta se înfipse până la mâner în pieptul lui 
Lanthys. 

Lanthys ţipă, arcuindu-se, iar Nesta sări. Ea 
execută o combinaţie doi-trei, tăindu-l de-a 
curmezişul, lăsând puterea respirației, picioarelor 
şi mijlocului ei să treacă prin sabie. 

Ataraxia şuieră ca vântul când tăie aerul. 

Capul şi cadavrul lui Lanthys căzură în direcţii 
diferite, lovindu-se de pietre. 

Sângele ciudat şi negru ţâşni, iar când Cassian 
veni acolo, icni când o luă de mână. 

— Harpa, spuse el gâfâind, chipul lui fiind 
întruchiparea durerii. Sângele îi curgea pe tâmple. 
la-o şi hai să plecăm! Trebuie să plecăm de aici! 

— Poţi măcar să stai în picioare? 

El se clătina pe picioare. Nu putea face trei 
paşi. 

— Da! mormăi Cassian. 

Ca să o scoată de aici, ştia că trebuia să 
încerce. La fel cum ştia că Lanthys era mort. 
Fusese sabia sau puterea ei? De vreme ce Crease 
sabia, ea presupunea că, practic, era puterea ei, 
dar... Cel ce nu putea fi ucis fusese ucis. Cumva. O 
mică parte din Nesta se bucura de asta, chiar dacă 
restul corpului îi tremura. 

Acum, hârşâitul şi bocănitul paşilor se grăbiră 
spre ei. 

— Soldații Regatului Toamnei, şopti ea, 
arătând spre poteca întunecată ascendentă. Sunt 
mai mulţi. Briallyn i-a trimis ca să ia Harpa. 

— Mai mulţi... 

Ţipetele începură să se audă prin munte. 
Ţipete îngrozite şi rugătoare, pumni bătând. Nu în 
piatră sau în uşile care îi ţineau, ci în zidurile din 
partea opusă a celulelor lor. Ca şi când ar fi 
implorat Temniţa să îi cruţe de ea şi de sabia 
aceea. 

Lanthys căzuse. lar deţinuţii Temniţei simţiseră 
asta. 

Până şi paşii soldaţilor Regatului Toamnei 
părură să încetinească auzind sunetul. 

Nesta zâmbi misterios şi luă Harpa. 

— Nu fugim de aici. Şi îi lăsăm pe soldaţii 
Regatului Toamnei  neatinşi. Măcar ca să-i 
dovedească lui că Eris se înşela. Dar rănile lui 
Cassian... Da, trebuiau să plece. Repede. Ţine-te 
de mine! îi ordonă ea. Apoi zise în şoaptă: Peluza 
din faţa casei lui Feyre de lângă râul Sidra din 
Velaris. 

Cassian strigă ca să o avertizeze, dar ea ciupi 
trei coarde de data asta. Ciupind doar una, 
ajunsese aici, deci ea presupunea că două aveau 
să-i ducă probabil puţin mai departe de atât, iar 
Velarisul... Ei, bine, părea să aibă nevoie de trei 
coarde. Nu voia să ştie unde i-ar fi putut duce toate 
cele douăzeci şi şase de coarde dacă le-ar fi ciupit. 
Sau dacă ar fi cântat vreo melodie. 

Lumea dispăru; simţi din nou că alunecă în 
timp ce stătea nemişcată, apoi... 

Soare, iarbă şi o briză rece de toamnă. O casă 
mare şi frumoasă în spatele lor, râul în faţa lor şi 
nici urmă de Temniţă sau Lanthys. Nesta îi dădu 
drumul lui Cassian când Rhysand ieşi brusc pe 
uşile din sticlă ale casei. El se holbă la prietenul lui, 
iar când Nesta îl privi pe Cassian în lumina zilei... 
Sângele îi curgea din păr, pe obraz. Avea buza 
spartă; braţul îi atârna într-un unghi ciudat... 

Doar asta văzu Nesta înainte ca el să se 
prăbuşească în iarbă. 

— Este o tăietură mică. Nu te mai agita! 

— Ai capul spart şi braţul rupt. Stai în casă 
câteva zile! 

— Doar nu vorbeşti serios. 

— O, ba da! 

Poate că Nesta ar fi zâmbit la disputa dintre 
Cassian şi Rhysand dacă nu ar fi fost de acord cu 
Marele Lord. Feyre stătea lângă partenerul ei, 

Ataraxia încă era grea în mâna Nestei. Harpa 
era în cealaltă. 

Sora ei îşi mută privirea la ea. Nesta înghiţi în 
sec, uitându-se în ochii lui Feyre, şi se rugă să 
poată citi cuvintele tăcute de pe chipul ei. 

„lmi pare rău pentru ce ţi-am spus în 
apartamentul lui Amren. Sincer îmi pare rău!” 

Privirea lui Feyre se îmblânzi. Apoi, spre 
uimirea Nestei, Feyre îi răspunse în mintea ei: „Nu- 
ţi face griji pentru asta”. 

Nesta îşi adună puterile,  alungându-şi 
surprinderea. Uitase că sora ei era... Care era 
cuvântul? Daemati. Capabilă să discute telepatic, 
la fel ca Rhys. „Am fost furioasă şi îmi pare rău!”, 
spuse Nesta, inima bătându-i cu putere. 

După o pauză considerabilă, Feyre dădu glas 
cuvintelor ce semănau cu primele raze ale 
răsăritului: „Te iert”. 

Nesta încercă să nu se pleoştească. Avu de 
gând să întrebe despre copil, dar Rhys se întoarse 
spre ea şi-i spuse: 

— Nesta, lasă Harpa pe birou. 

Nesta îl ascultă, atentă să nu atingă niciuna 
dintre cele douăzeci şi şase de coarde. 

— Ţi-a permis să te teleportezi în şi din 
Temniţă, zise Feyre uitându-se la Harpă. Presupun 
că din cauză că e Creată şi există în afara regulilor 
magiei obişnuite? Ea se uită la Rhys, care ridică din 
umeri. Feyre îşi ţuguie buzele. Dacă vreunul dintre 
inamicii noştri ar fi pus mâna pe ea, ar fi folosit-o 
imediat împotriva noastră. Fără protecţii în jurul 

secrete şi a ascunzătorilor noastre, nu suntem în 
siguranţă. Ca să nu mai spun că Harpa pare să 
aibă o voinţă proprie - o dorinţă de a crea 
probleme. Nu putem să o lăsăm din nou în 
Temniţă, acum că a fost trezită. 

Rhys se scărpină în barbă. 

— Deci o încuiem cu Masca, protejată şi vrăjită, 
ca să nu mai poată acţiona din nou. 

— Eu le-aş ţine separat, îl sfătui Feyre. Îți 
aminteşti ce se întâmpla când jumătăţile Cărţii 
erau apropiate? Şi de ce să ajutăm un inamic să le 
ia pe amândouă? 

— Ai dreptate, răspunse Cassian, tresărind, ca 
şi când cuvintele i-ar fi dat dureri de cap. 

Madja îi vindecase fractura de la linia părului, 
chiar deasupra tâmplei, dar avea să-l doară câteva 
Zile. Braţul rupt era vindecat, dar tot suficient de 
sensibil încât să necesite îngrijire. Imaginea tuturor 
bandajelor fu suficientă să o facă pe Nesta să îşi 
dorească să îl poată ucide din nou pe Lanthys. 

Rhys bătu cu degetele în birou, studiind Harpa, 
apoi o întrebă pe Nesta: 

— In afară de faptul că ai văzut-o pe Briallyn, ai 
spus că ai văzut şi altceva când ai atins prima dată 
Harpa? 

Nesta îi explicase pe scurt, la sosire. 

— Cred că cine a folosit-o ultima dată a făcut 
ceva îngrozitor cu ea. Cumva, probabil a prins în 
ziduri nişte oameni care locuiau cândva pe insula 
Temniţei. Este posibil aşa ceva? 

Indoiala străluci în ochii lui Rhys. 

— Ce este Vânătoarea Sălbatică? întrebă 
Nesta. 

Îi povestise şi despre întâlnirea cu Lanthys, şi 
de prezenţa soldaţilor Regatului Toamnei. Cassian 
îl convinsese pe Rhys să nu îi atace, cel puţin nu 
înainte să se poată ocupa de Briallyn. Când Rhys 
ridicase din nou scutul din jurul Temniţei, ei erau 
deja dispăruţi. 

Rhys expiră, rezemându-se de spătar. 

— Sincer, credeam că este un mit. Faptul că 
Lanthys şi-a amintit de aşa ceva... Ei, bine, 
întotdeauna e loc de minciuni, presupun, dar, dacă 
spunea adevărul, înseamnă că are mai mult de 
cincisprezece mii de ani. 

— Atunci, ce este? întrebă Feyre. 

Rhys ridică o mână, şi o carte cu legende din 
raftul din spatele lui pluti spre degetele sale. El o 
lăsă pe birou. O deschise la o pagină, dezvăluind 
imaginea unui grup de fiinţe înalte, cu o înfăţişare 
ciudată şi coroane pe cap. 

— Fiinţele Fae nu au fost primii stăpâni ai 
acestei lumi. Conform celor mai vechi legende ale 
noastre, majoritatea acum uitate, am fost creaţi de 
făpturi care erau aproape zei - şi monştri. Daglan. 
Ei au domnit câteva milenii şi ne-au înrobit pe noi, 
dar şi pe oameni. Erau meschini şi cruzi, şi beau 
magia ținutului ca pe un vin. 

Rhys îşi mută privirea la Ataraxia, apoi la 
Cassian. 

— Anumite mituri spun că unul dintre eroii Fae 
care s-au ridicat ca să îi detroneze a fost Fionn, 

Preoteasă Oleanna, care o scufundase în Cazan. 
Fionn şi Gwydion i-au detronat pe Daglan. A urmat 
un mileniu de pace, iar ţinuturile s-au împărţit 
aproximativ în teritorii ce au fost precursoarele 
regatelor - dar la sfârşitul celor o mie de ani, se 
duşmăneau, războiul fiind pe cale să înceapă. 
Chipul lui se încordă. Fionn le-a unit şi s-a 
proclamat Mare Rege. Primul şi singurul Mare Rege 
pe care l-a avut vreodată ţinutul ăsta. 

Nesta ar fi putut jura că ultimele cuvinte fură 
rostite aruncând o privire tăioasă spre Cassian. Dar 
masculul, pur şi simplu, îi făcu semn din ochi lui 
Rhys. 

— Ce s-a întâmplat cu Marele Rege? întrebă 
Feyre. 

Rhys îşi trecu o mână peste o pagină a cărţii. 

— Fionn a fost trădat de regina lui, 
conducătoarea teritoriului ei, şi de cel mai bun 
prieten, generalul lui. Ei l-au ucis, luând o parte 
dintre cele mai puternice şi preţioase arme ale 
neamului său, apoi, din haosul care a urmat, s-au 
ridicat şapte Mari Lorzi; de atunci, regatele sunt 
aşa cum le ştiţi. 

— Amren îşi aminteşte asta? întrebă Feyre. 

Rhys scutură din cap. 

— Acum doar vag. Din câte am înţeles, a sosit 
în anii de dinainte ca Fionn şi Gwydion să se ridice 
şi a intrat în Temniţă în Epoca Legendelor - vremea 
în care ţinutul ăsta era plin de eroi dornici să îi 
vâneze pe membrii rasei foştilor stăpâni. Ei s-au 
temut de Amren, crezând-o unul dintre duşmanii 


lor, şi au aruncat-o în Temniţă. Când ea a ieşit, a 

ratat căderea lui Fionn şi pierderea sabiei Gwydion 
şi i-a găsit domnind pe Marii Lorzi. 

Nesta se gândi la tot ce spusese Lanthys. 

— Şi ce este Narben? 

— Lanthys te-a întrebat despre asta? 

— A spus că sabia mea nu este Narben. Părea 
surprins. 

Rhys îi studie sabia. 

— Narben este o sabie a morţii. Este pierdută, 
probabil distrusă, dar poveştile spun că putea 
ucide chiar şi monştri ca Lanthys. 

— Se pare că şi sabia Nestei poate, zise Feyre, 
studiind şi ea arma. 

— L-ai ucis tăindu-i capul, rosti gânditor Rhys. 

— O lovitură cu sabia a părut să îl lege de 
forma lui fizică, îl corectă Nesta. Pumnalul lui 
Cassian l-a nimerit doar după ce Lanthys a fost 
forţat să renunţe la ceaţă. 

— Interesant, şopti Rhys. 

— Încă nu ne-ai explicat ce este Vânătoarea 
Sălbatică, zise Cassian. 

Rhys răsfoi câteva pagini din carte, până la o 
ilustrație a unui grup de călăreţi pe cai şi tot felul 
de bestii. 

— Populaţiei Daglan îi plăcea să-i terorizeze pe 
Fae şi pe oamenii controlaţi de ei. Vânătoarea 
Sălbatică era un fel de a ne controla. Adunau o 
armată cu cei mai cumpliţi şi mai nemiloşi 
războinici şi le dădeau mână liberă să ucidă după 
bunul plac. Daglanii aveau animale puternice şi 
monstruoase - le ziceau câini de vânătoare, deşi 


nu semănau cu câinii pe care îi ştim - pe care le 

foloseau ca să alerge prada înainte să o tortureze 
şi să o ucidă. Este o poveste îngrozitoare şi e 
posibil ca o mare parte din ea să conţină doar. 

— Câinii de vânătoare seamănă cu bestiile din 
Oraşul Cioplit, spuse Nesta încet. 

Toţi se uitară la ea. 

— Lanthys mi-a arătat o viziune, recunoscu 
Nesta. Despre... cum am putea fi noi doi. 
Împreună. Domneam într-un palat, ca rege şi 
regină cu Tezaurul, şi la picioarele noastre stăteau 
câinii ăştia. Semănau cu bestiile cu solzi sculptate 
pe stâlpii din Oraşul Cioplit. 

Nici măcar Rhys nu avu ce replică să-i dea. 

Cassian îşi încordă maxilarul. 

— Aşadar, a încercat să te seducă, deşi voia să 
te ucidă? 

Nestei i se strânse stomacul, dar se abţinu să 
menţioneze cât de explicită fusese viziunea. 

— Era un al patrulea obiect în viziune, dar în 
umbră - a existat vreodată o a patra parte a 
Tezaurului? Nu am zărit decât o bucată de os 
vechi. 

Rhys îşi trecu o mână prin părul negru. 

— Din cât a confirmat istoria, Tezaurul e 
compus doar din trei obiecte. 

— Dar dacă este protejat de o vrajă ca aceea 
care ascunde toate gândurile despre Tezaur, ca să 
împiedice lumea să afle vreodată despre al 
patrulea obiect? întrebă Feyre. 

Ochii lui Rhys se întunecară. 

— Atunci, Mama să ne cruţe, pentru că până şi 


Amren îşi aminteşte doar vag despre asta. 

Cuvintele plutiră în aer. 

— Deci, acum mă duc după Coroană? întrebă 
Nesta. 

— Nu! răspunse Cassian, ochii lui înceţoşaţi de 
durere limpezindu-se. 

Feyre confirmă dând din cap. 

— Briallyn ştie că avem celelalte două obiecte. 
Ea i-a trimis pe soldaţi ca să ia Harpa. 

Cassian mormăi. 

— Credeam că Eris este un ticălos, dar când i- 
am povestit despre cei douăzeci de soldaţi din 
Oorid, a spus că din unitate au dispărut mai mulţi 
soldaţi. Se scărpină în barbă. Ar fi trebuit să îl 
ascult. Ar fi trebuit să cercetez chestiunea. Briallyn 
are încă doisprezece care aşteaptă să atace. 

Dispreţul de sine îi umplu chipul, iar Nesta îşi 
reprimă impulsul de a se întinde spre mâna lui. 

— Eris vorbeşte atât de multe prostii, încât 
oricine ar rata un astfel de comentariu neaşteptat, 
Cass, fu replica lui Feyre. Cel puţin acum îi putem 
spune lui Eris unde sunt restul soldaţilor lui. 

Nesta şi-ar fi putut îmbrăţişa sora pentru 
uşurarea care-l făcu pe Cassian să-şi plece umerii 
auzindu-i cuvintele. Cu toată aroganţa lui, părerile 
prietenilor şi familiei contau mult. Niciunul dintre ei 
nu l-ar fi mustrat vreodată pentru eşec, dar el s-ar 
fi pedepsit pentru asta. 

Nesta îşi atinse uşor degetele de ale lui 
Cassian în semn de înţelegere tacită. El îi cuprinse 
mâna, întâlnindu-i privirea ca şi când ar fi spus: 
„Vezi, la urma urmei, suntem la fel”. 


Feyre continuă: 

— Dacă Briallyn îşi doreşte destul de mult 
Masca şi Harpa încât să acţioneze atât de repede 
azi, o să tot vină la noi. lar noi o s-o aşteptăm. 

O lumină aprigă îi pătrunse în privire. 

Rhys se încruntă. 

— Totuşi, chiar dacă are doar Coroana, Briallyn 
poate să facă destule rele. Din câte ştim, Beron 
este sub controlul ei, la fel de fermecat de ea ca 
soldaţii lui Eris. Trebuie să o ucidem şi să 
recuperăm Coroana. Inainte să izbucnească 
războiul cu adevărat. 

— Este prea riscant, replică Feyre. Am urmărit 
Cazanul în Hybern şi s-a terminat prost. 

— Atunci, învăţăm din greşeli, spuse Rhys. 

— O să ne întindă o capcană, zise Feyre. Nu o 
să-i cădem în plasă. 

Liniştea se lăsă înainte ca Rhysand să spună: 

— Atunci, trebuie să ne reasigurăm alianțele 
din vremea de război - şi repede. Şi să evaluăm 
pagubele celor pe care le avem deja şi care ar 
putea fi tensionate. 

Cassian ridică o  sprânceană, îngrijorarea 
strălucind în ochii lui. 

— Se pare că ai o idee. 

— Eris vine la serbarea Solstiţiului de larnă în 
Oraşul Cioplit, spuse Rhys. 

Nesta îşi dădu seama că evenimentul se 
apropia cu repeziciune. 

— L-a tulburat faptul că Tamlin v-a surprins 
când v-aţi întâlnit cu el, şi se întreabă dacă nu 
cumva o să dăm înapoi în faţa alianţei, acum că 


există o mică şansă ca Tamlin să o dezvăluie. Sau 

să decidă să îl trădeze primul. Trebuie să îi 
amintim lui Eris de vechiul nostru angajament şi că 
el este... important pentru noi. Că îl susţinem. 

Cassian mârâi dezgustat, la fel ca Feyre. 

— Deci cumpără-i un cadou, spuse Fevre, 
fluturând o mână, şi zi-i că îi transmitem toată 
dragostea noastră. 

— O să vrea mai mult de atât, rosti Rhys 
strâmbând din gură, iar privirea i se opri la Nesta. 

Cassian se îndreptă înainte ca Rhys să poată 
măcar vorbi. 

— Nu ai să te foloseşti de ea. 

Feyre se uită la ei şi, după o secundă, ca şi 
când partenerul ei i-ar fi vorbit în minte, întrebă: 

— Serios, Rhys? 

Rhys se rezemă, iar Nesta se încruntă, singura 
dintre ei care, aparent, nu era conştientă ce 
însemna asta. Rhys îi spuse: 

— Nu trebuie să faci nimic din ce nu vrei. Dar 
Elain a menţionat că te pricepi să dansezi. Că e un 
talent care ţi-a câştigat cândva mâna unui duce, 
după un singur vals. 

Ea uitase seara aceea, mulţimea de bijuterii şi 
mătăsuri şi chipul frumos al ducelui. Nu simţise 
decât un triumf frenetic. 

— Peste cadavrul meu! izbucni Cassian. 

— Vrei să dansez cu Eris? întrebă Nesta, şi 
inima începu să îi bată cu putere, nu chiar de frică. 

— Vreau să îl seduci, spuse Rhys. Nu între 
aşternuturi, ci să îl faci să-şi dea seama ce ar putea 
obţine de îndată ce înţelege că nu avem niciun 

plan ca să rupem alianţa asta. Să cântărească 
beneficiile mai mult decât riscurile. 

Nesta îşi încrucişă braţele, ignorând privirea 
încruntată a lui Cassian, care-i ceru în tăcere să 
ignore complet ideea. 

— Chiar crezi că dansul cu Eris i-ar întări 
loialitatea? 

— Cred că Eris este aliatul nostru şi, oricum, o 
să se aştepte să danseze cu o doamnă din regat, la 
bal. Pe Feyre nu o las la cinci paşi de el, Mor l-ar 
putea ucide, iar Amren este mai probabil să îl 
sperie decât să îl convingă, deci tu şi Elain sunteţi 
singurele mele opţiuni. 

— Elain nu se apropie de Eris, spuse Feyre. lar 
tu nu mă /aşi să mă apropii de el? 

Rhys îi zâmbi fermecător. 

— Ştii ce vreau să spun. 

Feyre îşi dădu ochii peste cap. 

— Devii nesuferit. Ea se întoarse spre Nesta. 
Eris nu este... Nu este bun. Nu e ca Beron, dar... 

— Ştiu ce i-a făcut lui Morrigan, spuse Nesta. 

Sau, mai degrabă, ce nu făcuse: nu o ajutase 
când familia ei o brutalizase şi o aruncase peste 
graniţa Regatului Toamnei drept pedeapsă pentru 
că le stricase alianţa prin căsătorie. Eris o găsise, 
apoi plecase pur şi simplu. 

— Am vorbit cu el zilele trecute. Ştiu în ce m-aş 
băga. 

— Mor, continuă Rhys, poate să te înveţe 
dansurile. A fost nevoită să le înveţe pe toate şi, de 
vreme ce conduce Regatul Coşmarurilor, este cea 


mai potrivită să te instruiască. 
720 


— Nesta nu a fost de acord cu nimic! izbucni 
Cassian. Chiar şi un dans cu ticălosul ăla este prea 
mult... 

— Am s-o fac, interveni Nesta, fie şi numai ca 
să îi facă în ciudă pentru că era atât de... posesiv. 
Se uită spre sabia pe care încă o ţinea în mână. 
Tocmai am ucis o fiinţă nemuritoare. Eris nu 
reprezintă nimic. lar dacă asta o să-l facă să îşi 
amintească de ce vrea să fie aliatul nostru, să 
creadă că m-ar putea obţine dacă îşi respectă 
promisiunile, atunci e bine. 

— Este deja aliatul nostru, răspunse Cassian. 
Oare un dans chiar o să ne asigure că o să 
cooperăm în continuare? 

— Trebuie să îi arătăm lui Eris că îl respectăm 
şi că avem încredere în el, cedă Feyre oftând 
învinsă. Chiar dacă nu o facem. Şi să îl lăsăm să 
danseze cu un membru al familiei noastre este 
dovada acestui lucru - cel puţin pentru cineva din 
Regatul Toamnei. Dacă ajunge să mănânce din 
palma Nestei, e fantastic! Dacă îl face doar să îşi 
aducă aminte că suntem de partea lui, bun! Dar 
legăturile trebuie menținute. 

— Nu-mi place ideea, mormăi Cassian. 

— Nu trebuie să îţi placă, spuse Fevre, 
ridicându-şi fruntea plină de autoritatea Marii 
Doamne. Trebuie doar să priveşti de pe margine şi 
să nu pară că vrei să îi smulgi capul. 

— Spune-i lui Morrigan că o să ne întâlnim 
pentru lecţiile de dans oricând este disponibilă, 
interveni Nesta. 

Feyre şi Cassian, care încă se încruntau unul la 
celălalt, se întoarseră tăcuţi spre ea. 

Nesta se apropie de birou, lăsând-o acolo pe 
Ataraxia. 

— Poftim! îi spuse ea lui Rhys. O poţi lua 
înapoi. 

Rhys nu zise nimic, dar Feyre ridică din 
sprâncene. 

— De ce nu o păstrezi? 

Privirea curioasă a lui Cassian o arse ca un fier 
încins, dar Nesta spuse doar atât: 

— Nu mă interesează să mai ucid. 


* 


Nesta inspiră pe nas timp de şase secunde, îşi 
tinu respirația câteva secunde şi apoi expiră pe 
gură alte şase secunde. In liniştea dormitorului ei 
din seara aceea, aşezată pe scaun, se concentra la 
respiraţie, nimic mai mult. 

Recunoştea orice gând care-i venea şi îl lăsa să 
treacă. Chiar dacă unele tot reveneau. 

Nu îi păsa unde ascundeau Harpa. Dacă aveau 
nevoie de sângele ei ca să o protejeze, la fel cum 
făcuseră pentru Mască, o anunțau. Dar gândul la 
ce urma... 

„Respiră! Numără!” 

Nesta inspiră din nou, fixându-şi atenţia la 
coastele care se extindeau, la senzaţia respirației 
în corp. Chiar şi după câteva săptămâni, unele 
exerciţii de liniştire a minţii erau mai grele decât 

altele. Dar continua să le facă: zece minute 
dimineaţa şi zece seara. 

Nesta expiră, numără şi continuă. 

Asta era tot ce trebuia să facă: să continue. 
Câte o zi, câte o respiraţie. 

Renunţă şi la acel gând. Respiră încontinuu, 
apoi încetă să mai numere. Işi lăsă mintea să 
rătăcească. 

Dar mintea ei nu ţâşni în toate direcţiile, ci 
rămase calmă. Odihnindu-se. 

Mulțumită de starea ei. 


* 


Războiul lăsase căsuţa neatinsă. Însă iernile 
grele de când o văzuse Nesta ultima dată nu 
fuseseră atât de îngăduitoare. 

Azriel îi teleportase pe ea şi Cassian aici după 
antrenament, dar nu zăbovise. Aparent, Gwyn voia 
să mai repete exerciţiile de mânuire a pumnalului, 
deci îi lăsase promițând să se întoarcă într-o oră. 

Nesta nu ştia dacă o oră avea să fie prea mult 
sau prea puţin. Nu ştia cu adevărat de ce îi ceruse 
lui Cassian să o însoţească aici, dar îi intrase în cap 
că trebuia să vină în vizită. Să vadă acest loc. 

Soarele amiezii de toamnă scotea şi mai bine 
în evidenţă starea proastă a locuinţei: acoperişul 
din paie, care mucegăise sau era găurit, buruienile 
crescute, care se colorau deja în maroniu înainte 
de iarnă, înalte până la micile ferestre din zidurile 
de piatră. Nesta simţi un nod în gât, dar se forţă să 
meargă spre intrare. 

Cassian rămase tăcut în spatele ei, paşii lui 
fiind atât de tăcuţi, încât ar fi putut fi un vânt rece 
prin iarba prea înaltă. Capul şi braţul i se 
vindecaseră complet până în dimineaţa aceasta, la 
două zile după ce Nesta fusese de acord să îl 
farmece pe Eris. Cassian chiar se antrenase lângă 
ea mai devreme, deşi într-un ritm mai lent decât 
de obicei. Faptul că executase exerciţiile fără să se 
strâmbe făcuse o parte din ea să ofteze de uşurare 
şi să îndrăznească să îi ceară să o însoţească azi. 
Nu l-ar fi invitat să vină dacă ar fi fost încă rănit. 

Nu că ar fi fost aici vreun inamic ameninţător. 
Niciun om nu se aventura pe drumul presărat cu 
frunze de dincolo de căsuţă; doar câteva păsări 
ciripeau fără tragere de inimă o melodie din 
copacii aproape desfrunziţi. 

Liniştit, monoton şi gol. Aşa părea ţinutul 
acesta, chiar dacă venise toamna. Era de parcă 
nici măcar soarele nu se deranja să strălucească 
aşa cum se cuvenea. 

Inima Nestei bătu cu putere când puse o mână 
pe uşa rece din lemn pe care încă se vedeau 
semne de gheare. 

— Să înţeleg că e opera lui Tamlin? întrebă 
Cassian din spatele ei. 

Nesta ridică din umeri, nefiind în stare să îşi 
găsească astfel cuvintele. Ea şi Elain fixaseră din 
nou uşa după ce o spărsese Tamlin. Tatăl lor, cu 
piciorul rupt iremediabil şi incapabil să ridice 
greutăţi, le privise, oferindu-le sfaturi inutile. 

Strânse degetele în pumn când deschise uşa 


cu umărul. Balamalele ruginite se împotriviră cu 

scârţâit şi un miros prăfuit şi aproape putred îi 
invadă nările. 

Obrajii i se încălziră la gândul că masculul era 
aici şi vedea asta... 

— Sunt doar o brută, îţi aminteşti? El veni 
lângă ea. Am locuit în condiţii mult mai rele. Cel 
puţin ai avut pereţi şi un acoperiş. 

Nesta nu-şi dăduse seama cât de mult avea 
nevoie să audă cuvintele acela, iar umerii i se 
relaxară când intră în casă. În obscuritatea 
răcoroasă, întreruptă doar de razele soarelui, se 
încruntă la tavan. 

— Casa asta avea cândva un acoperiş. 

Stricăciunile lăsaseră să intre tot felul de fiinţe 
şi intemperii - primele se făcuseră comode, 
judecând după cuiburi şi  diverşii  găinaţi 
împrăştiaţi. 

Nestei i se uscă gura. Era un loc oribil, 
îngrozitor şi întunecat. 

Nu reuşi să se oprească din tremurat. 

Cassian puse o mână pe umărul ei. 

— Condu-mă! 

Nu putea. Nu îşi putea găsi cuvintele. 

El arătă spre o masă lungă de lucru. Un picior 
se prăbuşise, făcând piesa de mobilier să se 
încline. 

— Ai mâncat aici? 

Nesta dădu aprobator din cap. Mâncaseră 
acolo, uneori în tăcere, alteori încercând cu Elain 
să umple liniştea cu discuţiile lor banale, alteori 
certându-se cu Feyre. Aşa cum se întâmplase la 

ultimele mese pe care le luaseră împreună în casa 
asta. 

Nesta îşi mută privirea spre vopseaua 
coşcovită de pe pereţi. Spre micile desene 
complicate. Cassian îi urmări privirea. 

— Feyre le-a pictat? 

Nesta înghiţi şi reuşi să spună: 

— Picta ori de câte ori avea ocazia. Orice ban 
în plus pe care reuşea să îl economisească îl dădea 
pe vopsele. 

— Ai văzut vreodată ce a făcut la cabina din 
munţi? 

— Nu! 

Ea nu fusese niciodată acolo. 

— Feyre a pictat toată cabana. Pur şi simplu. 
Cândva, mi-a spus că există o măsuţă de toaletă 
aici... 

Nesta se îndreptă spre dormitor. 

— Asta? 

Cassian o urmă şi, pe toţi zeii, ce înghesuită, 
întunecată şi urât mirositoare era încăperea. Patul 
era încă acoperit cu cearşafurile pătate. Cele trei 
dormiseră aici mai mulţi ani. 

Cassian îşi trecu o mână peste măsuţa de 
toaletă pictată, minunându-se. 

— Chiar a pictat stele înainte să ştie că Rhys 
este partenerul ei. Înainte să fi ştiut că el există. 
Contură cu degetele lujerii împletiţi ai florilor de pe 
al doilea sertar. Este sertarul lui Elain. Degetele îi 
alunecară mai jos, răsucindu-se peste o flacără. ŞI 
al tău. 

Nesta reuşi să mormăie confirmând, inima 
strângându-i-se aproape dureros. În colţ erau nişte 
încălțări pe jumătate putrezite. Încălţările ei. Una 
era dezlipită în bot. Purtase acele încălțări în 
public. incă îşi amintea noroiul şi pietrele ce intrau 
înăuntru. 

Inima îi bătu cu putere şi ieşi din cameră, 
înapoi în cea principală. 

Fără să vrea, se uită spre şemineul întunecat. 
Spre marginea acestuia. 

Figurinele din lemn ale tatălui ei erau acolo, 
acoperite cu mult praf şi pânze de păianjen. Unele 
fuseseră răsturnate, probabil de fiinţele care 
locuiau acum aici. 

Vuietul familiar îi umplu urechile, iar paşii i se 
auziră prea zgomotos pe duşumeaua prăfuită când 
se apropie de şemineu. 

O sculptură a unui urs în două picioare - nu 
mai mare decât pumnul ei - stătea în centru. 
Nestei îi tremurară degetele când îl luă şi îl şterse 
de praf. 

— Avea ceva talent, spuse Cassian încet. 

— Nu suficient, spuse Nesta, punând la loc 
ursul pe marginea de piatră. 

Avea să vomite. 

Nu. Putea stăpâni situaţia. Putea să se 
înfrâneze şi să înfrunte ce era în faţa ei. 

Inspiră pe nas. Expiră pe gură. Îşi numără 
respiraţiile. 

Cassian rămase lângă ea în tot acest timp, fără 
să vorbească, fără să o atingă. Rămase pur şi 
simplu locului, în caz că avea nevoie de el. Era 

prietenul ei - pe care-l rugase să o însoţească nu 
pentru că se culca cu el, ci pentru că vola să fie 
aici. Avea nevoie de hotărârea, bunătatea şi 
înţelegerea lui. 

Luă altă figurină de pe margine: un trandafir 
cioplit într-un lemn închis la culoare. Il ţinu în 
palmă, greutatea acestuia surprinzând-o, şi îşi 
trecu degetele peste o petală. 

— L-a cioplit pentru Elain. De vreme ce era 
iarnă, iar ei îi lipseau florile. 

— Pentru tine a făcut vreodată ceva? 

— Ştia că nu este nevoie. Ea inspiră 
tremurând, îşi ţinu respiraţia şi expiră. Îşi calmă 
mintea. Cred că ar fi făcut-o, dacă l-aş fi încurajat 
cât de puţin, dar... nu am făcut-o niciodată. Eram 
prea furioasă. 

— Ţi-a fost dată viaţa peste cap. Erai 
îndreptăţită să fii furioasă. 

— Nu asta mi-ai spus când m-ai cunoscut. Se 
întoarse spre el ca să îl vadă cu o sprânceană 
ridicată. Mi-ai spus că am fost o ticăloasă că mi-am 
lăsat sora mai mică să plece în pădure la 
vânătoare şi că am stat cu mâinile în sân. 

— Nu ţi-am zis aşa ceva. 

— Mesajul era acelaşi. Ea îşi îndreptă umerii, 
întorcându-se către patul mic şi distrus din umbra 
de dincolo de şemineu. Şi aveai dreptate. El nu-i 
răspunse când Nesta se îndreptă spre pat. Tata a 
dormit aici ani întregi, lăsându-ne să ocupăm 
dormitorul. Patul de acolo... M-am născut în patul 
ăla. Mama a murit în patul ăla. Ea îşi trecu o mână 


peste lemnul crăpat al ramei patului. Aşchiile se 

agăţară de vârfurile degetelor ei. Dar urăsc patul 
ăsta şi mai mult. Tata îl târa în faţa focului în 
fiecare seară şi se ghemuia acolo, sub pătură. 
Întotdeauna mi s-a părut atât de... s/ab. Ca un 
animal fricos. Mă enerva. 

— Acum te enervează? 

Era o întrebare nonşalantă, dar precaută. 

— Asta... Ea îşi drese vocea. Faptul că dormea 
aici, iar noi în pat, mi se părea o pedeapsă 
potrivită. Niciodată nu mi-a trecut prin minte că 
voia să stăm noi în pat, să ne fie cald şi cât mai 
comod. Că am reuşit să luăm doar câteva obiecte 
din fosta casă, iar el a ales patul ca unul dintre ele. 
Pentru confortul nostru. Ca să nu fim nevoite să 
dormim în pătuţuri sau pe podea. Ea îşi masă 
pieptul. Nu l-am lăsat să doarmă în pat nici măcar 
când cei cărora le datora bani i-au rupt piciorul. M- 
am pierdut atât de mult în mâhnire, furie şi... 
tristeţe, încât am vrut să simtă o parte din ce 
simţeam eu. 

| se strânse stomacul. 

El o strânse de umăr, dar nu spuse nimic. 

— Sigur a ştiut, spuse ea răguşită. A ştiut cu 
siguranţă cât de îngrozitoare eram şi totuşi... nu a 
tipat niciodată. Şi asta m-a enervat. Apoi a botezat 
o navă după mine. A condus-o în luptă. Eu doar... 
nu înţeleg de ce. 

— Erai fiica lui. 

— Şi asta e o explicaţie? 

Nesta îi studie chipul, tristeţea fiind întipărită 
acolo. Tristeţe pentru ea. Pentru durerea din 


pieptul ei şi usturimea din ochi. 

— Dragostea e complicată. 

Nu se mai uită în ochii lui când auzi asta. Era 
laşă pentru că îi evita privirea. Dar îşi ridică bărbia. 

— Niciodată nu m-am gândit cum a fost pentru 
el. Cum s-a simţit când, din bărbatul care şi-a făcut 
singur averea, ajungând să fie cunoscut drept 
Prinţul Negustorilor, a rămas unul sărac lipit 
pământului. Nu cred că pierderea mamei mele l-a 
distrus la fel de mult ca pierderea flotei. A fost atât 
de sigur că afacerea o să-i aducă şi mai multă 
bogăţie - o sumă imensă. Oamenii i-au spus că 
este nebun, dar a refuzat să asculte. Când s-a 
dovedit că aveau dreptate... Cred că umilinţa l-a 
distrus la fel de mult ca pierderea banilor. 

Se uită la bătăturile ce deja prindeau contur pe 
degetele şi palmele ei. 

— Cei cărora le datora bani păreau veseli când 
au venit aici - ca şi când l-ar fi disprețuit de multă 
vreme; au fost mai mult decât bucuroşi să se 
răzbune rupându-i piciorul. Mi-am petrecut tot 
timpul mai îngrozită de ceea ce ar fi putut să ne 
facă mie şi lui Elain. Feyre... A încercat să îi 
oprească. A rămas cu el când noi ne-am ascuns în 
dormitor. Nesta se forţă să se uite din nou în ochii 
lui Cassian. Nu am dezamăgit-o pe Feyre doar 
lăsând-o să meargă în pădure. Au mai fost şi alte 
ocazii. 

— l-ai spus vreodată asta? 

Nesta pufni. 

— Nu! Nu ştiu cum. 

El o studie, iar ea rezistă impulsului de a se 


zvârcoli la atenţia lui. 

— Ai să afli cum. Când o să fii pregătită. 

— Ce înţelept eşti! 

Cassian schiţă o plecăciune. 

In ciuda casei şi a trecutului ce o înconjura, 
Nesta zâmbi şi puse în buzunar trandafirul 
sculptat. 

— Am văzut destule. 

El ridică o sprânceană. 

— Serios? 

Ea apucă trandafirul de lemn din buzunar. 

— Cred că trebuia doar să revăd locul. O ultimă 
dată. Ca să ştiu că am scăpat. Că aici nu a mai 
rămas nimic în afară de praf şi amintiri triste. 

El o cuprinse cu braţul de talie când se 
îndreptară spre uşă, studiind din nou toate micile 
picturi pe care le înghesuise Feyre în căsuţă. 

— Az o să lipsească o vreme. Hai să zburăm! 

— Cum rămâne cu oamenii? Vor fugi îngroziţi. 

Cassian îi zâmbi şiret, deschizând pentru ea 
uşa pe jumătate ruptă şi lăsând-o să iasă la lumina 
soarelui şi aerul curat. 

— O să le condimenteze un pic viaţa. 


Capitolul 56 


Trecu o lună, iar iarna se furişă peste Velaris ca 
bruma pe un geam. 

Antrenamentul de dimineaţă începu să se 
desfăşoare în frig, respiraţia lor înceţoşând aerul 
îngheţat când mânuiau săbiile şi cuţitele, metalul 
fiind atât de rece, încât le usturau palmele. Până şi 


scuturile se acopereau câteodată cu gheaţă. 

Războinicele Valkyrie învățau să lupte pe orice fel 
de vreme, le spunea Gwyn. In special în frig. Deci 
când ningea ocazional, Nesta şi celelalte se 
antrenau. 

Nesta fusese nevoită să treacă la o altă 
mărime a hainelor de piele, iar când se uita în 
oglindă în fiecare dimineaţă, ca să-şi împletească 
părul, vedea că faţa care se reflecta îşi pierduse 
aspectul sfrijit, umbrele de sub ochi dispărând. In 
ciuda faptului că făcea sex cu masculul pe toate 
suprafeţele din Casă, câteodată până dimineaţa, 
extenuarea şi cearcănele dispăruseră. 

Îşi spunea că nu conta că el nu rămânea 
niciodată în patul ei după aceea, ca să o ţină în 
braţe. Se întreba când avea să se sature de asta - 
de ea. Cu siguranţă că avea să se plictisească şi să 
treacă mai departe. Chiar dacă se înfrupta din ea 
în fiecare noapte, ca şi când ar fi murit de foame. li 
cuprindea coapsele în mâinile puternice şi o lingea 
şi o sorbea până se zvârcolea. Uneori i se aşeza pe 
faţă, apucând cu mâinile tăblia patului, şi se mişca 
pe limba lui până avea orgasm. Câteodată îl lingea 
ea şi înghiţea fiecare picătură care-i curgea în 
gură. Alteori, Cassian îşi dădea drumul pe pieptul, 
abdomenul şi spatele ei, iar Nesta avea orgasm la 
primii stropi simţiţi pe piele. 

Nu se putea imagina săturându-se de el. 
Nenumăratele partide de sex nu făceau decât să-i 
sporească dorinţa. 

Repeta dansurile cu Morrigan în biroul Casei, 
de două ori pe săptămână, amândouă abia 
schimbând câteva cuvinte cât Nesta învăţa un vals 

după altul, unele specifice Oraşului Cioplit, altele 
Regatului Toamnei, altele fiinţelor Fae în general. 

Rhys le dăduse globul Veritas, astfel încât 
Morrigan să îi poată împărtăşi Nestei amintirile 
dansurilor şi ale muzicii care le acompania. 

Nesta văzuse paşii, balurile şi petrecerile care 
erau câteodată pline de lumină, iar alteori 
întunecate şi triste. Morrigan nu-i oferise nicio 
explicaţie, rezumându-se la comentarii despre 
tehnicile de dans. 

Totuşi, muzica... Era splendidă. Atât de plină 
de viaţă şi de mişcare încât ea se trezea 
întotdeauna dorindu-şi să mai fi avut o oră sau 
două de lecţii doar ca să o audă de nenumărate 
ori. 

Nimeni nu apărea ca să le supravegheze, nici 
măcar Cassian. Nu era clar dacă Morrigan le 
raporta celorlalţi progresul ei. 

Acum, când mai erau trei zile până la Solstiţiul 
de larnă, Morrigan îşi termina lecţia când zăpada 
pluti pe lângă zidul de ferestre. 

— Ce o să porţi la bal? o întrebă din senin pe 
Nesta. 

Nesta, rezemându-se de masa de lucru ca să 
îşi tragă sufletul şi să asculte acordurile vioarei prin 
mirajul strălucitor al globului Veritas, ridică din 
umeri. 

— Una dintre rochiile mele. 

— O, nu! Transpiraţia se adună pe fruntea lui 
Morrigan, iar părul ei blond împletit se încreţi puţin 
de la umezeală. Eris... Ea îşi căută cuvintele. 

Pentru el contează aparențele. Trebuie să porţi 
hainele potrivite. 

Nesta se gândi la ce purta de obicei Morrigan şi 
se încruntă. 

— Nu pot să port ceva atât de decoltat. 

Morrigan şi Feyre alegeau îmbrăcămintea 
sumară când era vorba de ţinuta din Oraşul Cioplit. 
Nesta nu avea nicio problemă cu nuditatea în faţa 
partenerilor din dormitor, dar în public... Partea 
umană nu dispăruse complet din ea. 

— O să caut. Morrigan se îndepărtă de 
pervazul ferestrei. Să vedem ce avem. 

— Mulţumesc, Morrigan! 

Fu prima conversaţie normală pe care o 
purtaseră. Prima dată când Nesta îi adresase 
măcar acele cuvinte lui Morrigan. li spusese chiar 
şi numele. 

Morrigan clipi, dându-şi şi ea seama de asta. 

— Ştii, spune-mi pur şi simplu Mor. Amren este 
singura din regatul ăsta care îmi spune Morrigan şi 
asta din cauză că este o bătrână capricioasă. 

Nesta zâmbi. 

— Foarte bine, atunci. Ea adăugă, încercând să 
îl rostească: Mor. 

Ceasul bătu ora unu, iar Nesta dădu să iasă pe 
uşă, lăsând globul şi muzica sa acolo unde era pe 
birou. 

— Trebuie să mă duc la bibliotecă. 

Era deja în întârziere, dar muzica fusese atât 
de fermecătoare, încât nu-şi dorise să se oprească. 

— De fapt, şi eu, spuse Morrigan, şi ieşiră pe 
hol. Munca pe care o fac pentru Rhys şi Feyre în 

Vallahan necesită ceva cercetare, iar Clotho a 
făcut-o pentru mine. 

— A! 

Liniştea se lăsă când coborâră scările, apoi 
intrară pe alt hol. 

Uşile înalte ale bibliotecii se iviră înainte ca 
Nesta să întrebe: 

— Te deranjează că am să dansez cu Eris? 

Mor se gândi. 

— Nu! Pentru că ştiu că ai să-l faci să se 
târască înainte de final. 

Nu era un compliment. Nu cu adevărat. 

O găsiră pe Clotho la biroul obişnuit. Ea se 
ridică, întâmpinând-o pe Mor cu o îmbrăţişare care 
o lăsă fără cuvinte pe Nesta. 

— Vechea mea prietenă! spuse Mor, chipul ei 
luminându-se cordial. 

Chipul pe care îl arăta tuturor din regat, mai 
puţin Nestei. Şi celor din Oraşul Cioplit. 

Ruşinea o făcu pe Nesta să simtă un nod în 
stomac, dar nu spuse nimic în timp ce tocul şi 
hârtia fermecată care-i aparţineau lui Clotho 
scriseră: „Arăţi bine, Mor!” 

— Eh! Mor ridică un umăr. Nesta m-a epuizat 
cu lecţiile de dans, dar mă descurc. 

„Am găsit cărţile pe care le-ai cerut”. 

Clotho puse o mână strâmbă pe un teanc de 
cărţi de pe biroul ei. 

Nesta consideră gestul drept semn că trebuia 
să plece şi dădu din cap spre femele când ele 
începură să discute despre materialul de cercetare. 

Gwyn aştepta la nivelul inferior, urmărindu-le, 
Emerie fiind printre rafturile din spatele ei. 

— Ce cauţi aici? o întrebă Nesta pe Emerie. 

Nu plecase din ringul de antrenament când 
Nesta se grăbise la lecţia de dans. Dar asta fusese 
în urmă cu câteva ore. 

— Voiam să văd unde lucraţi voi două, spuse 
Emerie, uitându-se la Clotho şi Mor de la nivelul 
superior. Ea oftă, dând din cap spre Mor. Mereu uit 
cât de frumoasă este! Nu prea mai vine prin 
Windhaven. 

Nesta ar fi putut jura că obrajii măslinii ai lui 
Emerie se îmbujorară. 

Intr-adevăr, în obscuritatea bibliotecii, Mor 
strălucea ca o rază de soare. Chiar şi întunericul de 
la baza bibliotecii păru să se risipească. 

— Îi arătam lui Emerie minunile biroului lui 
Merril, cât ea e plecată la o întâlnire, spuse Gwyn. 
Trebuie să lucrez, dar m-am gândit că poţi să o 
aduci pe aici cât aşezi cărţile în rafturi. Gwyn îi 
aruncă o privire piezişă. Şi să dansezi. 

Nesta îşi dădu ochii peste cap. Probabil că 
fusese surprinsă repetând valsurile printre rafturi o 
dată sau de două ori. Sau de zece ori. 

Nesta dădu din cap spre Emerie, distrăgând 
privirea femelei de la gesturile mâinii lui Mor. 

— Haide! 

— De fapt, înainte să plecaţi, voiam să vă dau 
ceva, zise Gwyn. De vreme ce probabil este ultima 
dată când ne vedem până se termină Solstiţiul de 
larnă. 

Nesta şi Emerie se priviră confuze şi cea din 
urmă întrebă: 

— Ne-ai luat cadouri? 

— Ne vedem la căruciorul tău! fu absolut tot ce 
zise Gwyn şi, cu asta, dispăru în întuneric. 

Emerie şi Nesta se îndreptară spre Nivelul 
Cinci, unde Nesta îşi lăsase căruciorul. Acesta 
fusese reumplut cu volume ce trebuiau puse în 
rafturi. Ea îi explică ce făcea, dar Emerie nu părea 
să fie atentă. Se albise la faţă. 

— Ce este? întrebă Nesta. 

Emerie se încruntă. 

— Eu... Probabil că nu am băut suficientă apă 
la antrenament. 

Ele încercaseră două noi tehnici Valkyrie pe 
care le găsise Gwyn cu o seară în urmă, şi 
amândouă fuseseră deosebit de brutale, 
obligându-le să folosească scuturile drept 
trambuline care să arunce în aer o Valkyrie, şi să 
facă exercițiile abdominale cu greutatea acelor 
scuturi. 

Niciuna nu reuşise să taie panglica, deşi 
Emerie ciupise marginea în urmă cu două zile. 

— Ce s-a întâmplat? insistă Nesta. 

Tristeţea se ivi în ochii lui Emerie. 

— Este... Jur că-l aud pe tata strigând acolo jos. 
Mâinile îi tremurară când ridică una ca să-şi 
aranjeze după ureche o şuviţă de păr. Il aud ţipând 
la mine, aud mobila rupându-se... 

Sângele Nestei se răci. Intoarse capul spre 
panta descendentă din dreapta lor. Niciun întuneric 


nu pândea acolo, dar ele erau destul de jos... 

— Locul ăsta este vechi şi ciudat, spuse chiar 
în timp ce înţelese ce recunoscuse Emerie. 

Ea nu vorbise niciodată de tatăl ei, menţionând 
numai că îi tăiase aripile. Dar Nesta înţelesese 
destule: masculul fusese o bestie, ca tatăl lui 
Tomas Mandray. 

— Să urcăm un nivel, unde întunericul nu 
şopteşte atât de tare. Sunt sigură că Gwyn o să ne 
găsească destul de uşor. O luă de braţ pe Emerie, 
lipindu-se de ea şi lăsând o parte din căldura 
trupului să se strecoare spre prietena ei. 

Emerie dădu aprobator din cap, deşi era la fel 
de palidă. 

Nesta se întrebă dacă Emerie îl auzea pe tatăl 
ei strigând la fiecare pas. 

Gwyn chiar le găsi, preoteasa gâfâind, roşie la 
faţă, când le dădu două pachete pătrate, fiecare 
cam de mărimea unei cărţi mari şi subţiri. 

— Câte un pachet pentru fiecare! 

Nesta desfăcu hârtia maro şi se uită la teancul 
de hârtii pline de scris. In partea de sus a primei 
pagini scria doar „Capitolul douăzeci şi unu”. Citi 
primele câteva rânduri de sub titlu, apoi mai că 
scăpă hârtiile. 

— Asta - asta e despre noi! 

Gwyn radia. 

— Am convins-o pe Merrill să ne adauge în 
penultimul capitol. Chiar m-a lăsat să îl scriu - cu 
adăugările ei, bineînțeles. Dar este despre 
renaşterea poporului Valkyrie. Despre ceea ce 
facem noi. 

Nesta rămăsese fără cuvinte. Lui Emerie îi 
tremurară din nou mâinile când răsfoi paginile. 

— Aşa multe ai de spus despre noi? zise 
Emerie înecându-se cu un râset. 

Gwyn îşi frecă mâinile. 

— Şi mai urmează! 

Nesta citi un rând la întâmplare de la pagina 
cinci. „Fie că soarele le ardea frunţile sau ploaia 
rece le îngheţa oasele, Nesta, Emerie şi Gwyneth 
veneau la antrenament în fiecare dimineaţă, gata 
să...” 

Ceafa o durea; ochii o usturau. 

— Suntem într-o carte! 

Gwyn o apucă de mână, strângând-o puternic. 
Nesta îşi ridică privirea ca să o găsească, ţinând şi 
mâna liberă a lui Emerie. Gwyn zâmbi din nou, cu 
ochi strălucitori. 

— Poveştile noastre merită spuse. 


* 


Nesta era încă uimită de generozitatea 
cadoului lui Gwyn din seara aceea, când găsi un 
bilet de la Cassian, spunându-i că trebuia să 
rămână peste noapte într-unul dintre avanposturile 
illyriene, ca să se ocupe de nişte certuri mărunte 
între bandele de război. El zisese că la doar câteva 
luni distanță de Ritualul Sângelui, tensiunile erau 
întotdeauna mari, dar anul acesta părea deosebit 
de neplăcut. Noi certuri apăreau la câteva zile, 
vechile duşmănii ieşind iarăşi la suprafaţă... Nesta, 
în ciuda mesajului din bilet, zâmbise în sinea ei, 

imaginându-şi chipul serios al lui Cassian când 
aplica legea. 

Dar amuzamentul ei dispăru curând şi, chiar 
dacă încercă de două ori să îşi liniştească mintea 
după cină, nu reuşi să o facă. Se gândea în 
continuare la darul lui Gwyn, la chipul îngrozit al lui 
Emerie când simţise ceea ce era în întuneric. 

Stând la birou şi uitându-se în gol, Nesta îşi 
cuprinse fruntea cu palma. 

O cană de ciocolată caldă apăru lângă ea, 
împreună cu o mână de fursecuri. Nesta chicoti. 

— Mulţumesc! 

Sorbi din băutură, aproape oftând la gustul de 
cacao. 

— Aş vrea să încerc un foc, spuse încet. Unul 
mic. 

Casa aprinse de îndată o mică flacără în 
şemineu. Un buştean pârâi, iar Nesta se îndreptă, 
stomacul răsucindu-i-se. 

Era un foc. Nu gâtul tatălui ei. Privirea i se 
mută spre trandafirul sculptat din lemn pe care îl 
pusese pe pervazul şemineului, aproape ascuns în 
umbre lângă o figurină a unei femele suple, cu 
braţele ridicate şi ţinând între ele o lună plină. Era 
un fel de zeiţă primordială - poate chiar însăşi 
Mama. Nesta îşi îngăduise să se gândească de ce 
simţise nevoia de a lăsa trandafirul acolo. De ce nu 
îl aruncase pur şi simplu într-un sertar. 

Incă un buştean pârâi şi Nesta tresări, însă 
rămase pe scaun, uitându-se la trandafirul cioplit. 

Avea să-şi petreacă restul vieţii ca Emerie, 


uitându-se mereu peste umăr după umbra 

trecutului ce o bântuia? Semăna cu Emerie din 
după-amiaza asta, îngrozită şi îndurerată? 

Îşi datora mai mult de atât. Şi Emerie merita 
mai mult. O şansă ca să trăiască o viaţă fără frică 
şi groază. 

Aşadar, Nesta putea încerca. Chiar acum. Avea 
să înfrunte focul. 

Un alt buştean pârâi. Nesta scrâşni din dinţi. 
„Respiră. Inspiră timp de şase secunde, reţine, 
expiră şase secunde”. 

Procedă întocmai. 

„Este un foc. Îţi aminteşte de tatăl tău, de ceva 
îngrozitor. Dar nu este el şi, chiar dacă te simţi 
stânjenită, poţi depăşi situaţia”. 

Nesta se concentră la respiraţie. Se forţă să îşi 
relaxeze muşchii prea încordaţi, începând cu faţa şi 
continuând până la degetele de la picioare. 

În tot acest timp, îşi spuse de nenumărate ori: 
„Este un foc. Te stânjeneşte. De asta reacţionezi 
aşa. Poţi depăşi situaţia respirând. Infruntă-ți 
teama!”. 

Corpul ei nu se relaxă, dar reuşi să rămână pe 
loc. Suportă focul până când lemnele se 
transformară în tăciuni, iar aceştia se stinseră de 
tot. 

Nu ştia de ce se trezi aproape plângând când 
tăciunii se stinseră. Nu ştia de ce mândria ce îi 
umplea pieptul o făcu să vrea să râdă, să chiuie şi 
să danseze prin cameră. Nu făcuse decât să stea 
lângă foc, dar... stătuse. Rămăsese. 

Nu eşuase. Il înfruntase şi supravieţuise. 

Poate că nu salvase lumea sau nu condusese 
armate, dar făcuse acest mic pas iniţial. 

Nesta se şterse la ochi, iar când se uită prin 
camera ei liniştită, tresări văzând un rând de 
crengi verzi spre uşa ce era acum deschisă. 

Ridicând o sprânceană, părăsi scaunul. 

— Ce e cu astea? întrebă ea Casa, urmând 
poteca pe care o crease. 

Pe hol, pe scări, tocmai până la bibliotecă. 

— Unde mergem? întrebă Nesta în aerul cald. 

Din fericire, chiar şi preotesele care făceau 
nopţi albe plecaseră la culcare, nerămânând 
niciuna ca să o vadă grăbindu-se după o potecă de 
crengi. Acestea se răsuceau prin etajele bibliotecii 
tot mai jos, până ce ajunseră la al şaptelea nivel. 

Nesta se opri brusc în clipa în care poteca se 
termină la marginea unui zid întunecat. 

O lumină pâlpâi în spatele acestuia. Mai multe 
se aprinseră, ca şi când i-ar fi spus: „Vino! Nu te 
teme!”. 

Aşadar, Nesta inspiră când păşi în obscuritate. 

Mici lumânărele şerpuiau într-un întuneric 
familiar. Ea şi Feyre se aventuraseră cândva pe aici 
- înfruntaseră ororile de aici. Din acea zi nu 
rămăsese nicio dovadă, doar obscuritatea luminată 
de foc, lumânările care o conduceau spre cele mai 
de jos niveluri ale bibliotecii. 

Spre put. 

Nesta le urmă, coborând în spirală spre fundul 
puţului, unde ardea o mică lumânare, luminând 
slab rafturile de cărţi învăluite permanent în 


umbre. 

Cu inima bătându-i cu putere, Nesta ridică 
lampa într-o mână şi se uită în întuneric, neatins 
de lumina bibliotecii de la mare distanţă deasupra. 
Inima lumii, a existenţei. A sinelui. 

Inima Casei. A 

— Asta... Strânse mâna pe lampă. Intunericul 
ăsta e inima ta. 

Ca şi când ar fi răspuns, Casa lăsă o ramură 
verde la picioarele ei. 

— Un cadou pentru Solstiţiul de larnă. Pentru 
mine. 

Ar fi putut jura că o mână caldă îi atinse gâtul 
în semn de răspuns. 

— Dar întunericul tău... Mirarea îi îmblânzi 
vocea. Încercai să-mi arăţi. Să le araţi celorlalţi. 
Cine eşti în sinea ta. Ce te bântuie. Incercai să le 
arăţi tot întunericul, bucăţile rupte pentru că eu, 
preotesele şi Emerie... suntem la fel ca tine. 

Gâtul i se strânse din cauza darului oferit de 
casă. Din cauza acestei informaţii. 

Ea ridică lampa mai sus şi stinse flacăra. 

Lăsă întunericul să pătrundă. Il acceptă. 

— Nu mă tem, îi şopti ea. Eşti prietena şi casa 
mea. Mulţumesc pentru că îmi împărtăşeşti asta. 

Nesta ar fi putut jura iarăşi că o atingere 
fantomă îi mângâie gâtul, obrazul şi fruntea. 

—  Solstiţiu Fericit! rosti ea în întunericul 
frumos şi pătruns pe alocuri de lumină. 


Capitolul 57 

De obicei, Cassian abia aştepta Solstiţiul de 
larnă dintr-o mulţime de motive, începând cu 
obişnuitele trei zile de băut cu familia lui şi sfârşind 
cu distracţia gălăgioasă a bătăii cu bulgări de 
zăpadă cu fraţii lui. Urmată de o mulţime de alte 
beţii, de obicei până ce toţi trei leşinau în diverse 
poziţii stupide. Într-un an, se trezise purtând o 
perucă blondă şi nimic altceva în afară de o 
ghirlandă verde în jurul taliei, drept şorţ. Acesta îi 
provocase mâncărimi îngrozitoare - deşi nu se 
compara cu mahmureala. 

În esenţă, îi plăcea Solstiţiul de larnă deoarece 
era o perioadă în care-şi petrecea neîntrerupt 
timpul cu oamenii pe care îi preţuia cel mai mult. 

Anul acesta, la fel ca şi anul trecut, simţea 
doar nelinişte. 

Regatul Coşmarurilor era decorat ca de obicei, 
împodobit pentru sărbătoarea ce dura zile în şir în 
preajma celei mai lungi nopţi din an. In fiecare 
noapte se ţinea un alt bal, iar la primul dintre ele, 
Nesta urma să danseze cu Eris. 

In seara asta. In câteva clipe. 

Avusese o lună ca să se pregătească pentru 
moment. O lună de când era în patul Nestei - sau 
cel puţin de a face sex. Ea nu îi ceruse niciodată să 
rămână după ce termina. 

El rămase la baza podiumului negru, uitându- 
se la mulţimea scânteietoare cu un chip care 
promitea moartea. Az stătea în partea cealaltă a 
podiumului, afişând o expresie asemănătoare. 

Toţi cei de aici puteau să se ducă naibii. 

Începând cu Keir, din fruntea mulţimii adunate. 
Şi terminând cu Eris, care îi stătea mândru alături, 
purtând culoarea neagră a Regatului Nopţii. 

Mor stătea lângă tronurile lui Feyre şi Rhysand, 
reprezentându-i până la sosirea lor. 

Toată sala tronului era împodobită cu lumânări 
negre, coroane verzi, ghirlande şi lauri. Cele două 
mese de banchet ce flancau fiecare parte a 
spaţiului imens erau pline de feluri de mâncare, 
dar interzise tuturor până ce nu le dădeau 
permisiunea Feyre şi Rhys. 

El îşi domolise o parte din comportamentul de 
Triumfător al Nopţii faţă de oamenii din Oraşul 
Cioplit în ultima vreme, dar nu mult. Cassian nu 
invidia jongleriile lui Rhys. Nu îl puteau izola pe 
Keir, dacă mai aveau nevoie de Aducătorii 
întunericului. De aceea aveau un ton mai amabil. 
Dar nu îl puteau lăsa să uite de bătaia pe care 
avea să o primească dacă depăşea limita. Prin 
urmare, tonul doar puțin mai amabil. 

Nu aflaseră nimic despre Coroană şi nici 
despre Briallyn. Ea nu venise după Tezaur. Cassian 
nu era destul de prost să creadă că totul se 
terminase. Niciunul nu era. 

Uşile înalte ale sălii tronului se deschiseră în 
sfârşit. 

Puterea întunecată vui prin munte, 
avertizându-i de apropierea lor, iar muntele şuieră 
din cauza asta. Toată lumea se întoarse când 
apărură Marele Lord şi Marea Doamnă, încoronați 
şi înveşmântaţi în negru. 

Rhys arăta ca de obicei, dar Feyre... 

Sala suspină. 

Seara asta mai servea unui scop: să spună 
lumii despre sarcina lui Feyre. 

Ea purta o rochie cu aplicații negre 
strălucitoare, asemănătoare celei pe care o 
purtase prima dată aici, dar care nu-i ascundea 
câtuşi de puţin pântecul împlinit. 

Dimpotrivă, îi etala sarcina, strălucind în 
lumina lumânărilor. 

Rhys era înfăţişarea mândriei masculine. 
Cassian ştia că el ar fi sfâşiat într-un milion de 
bucăţi pe oricine s-ar fi uitat măcar urât la Feyre. 
Într-adevăr, răceala violentă emana din Rhys când 
ei se îndreptară spre podium, mirosul de femelă 
însărcinată al lui Feyre umplând aerul. El lăsă pe 
toţi cei de aici să îl simtă, încă o confirmare că îi 
purta odrasla. 

Şi Feyre ar fi putut fi o zeiţă din trecut, 
încoronată şi strălucitoare, cu pântecul plin de 
viaţă. Chipul ei calm era frumos, iar buzele pline şi 
roşii se despărţiră într-un zâmbet spre Rhys, când 
se îndreptară spre tronurile lor. Keir părea furios şi 
şocat, dar Eris era prudent. 

Mişcarea din partea din spate a sălii îi atrase 
privirea lui Cassian de la inamicii lui, apoi... 

Ambele surori purtau negru. Ambele mergeau 
în spatele lui Rhys şi Feyre, indicând tăcute că 
făceau parte din familia regală. Că aveau şi ele 
puteri mari. Acesta fusese planul lor, din dorinţa ca 
Eris să vadă cu ochii lui cât de preţuită era Nesta. 
Cassian se întrebă dacă Elain şi Nesta vorbiseră cât 

aşteptaseră să intre. Trecuseră deja câteva luni de 
când nu-şi mai vorbeau. 

Elain, îmbrăcată în negru, era ridicolă. Da, era 
frumoasă, dar culoarea rochiei ei modeste, cu 
mâneci lungi, îi lua culoarea din obraji. O domina, 
în loc să fie invers. lar el ştia că o tulbura cruzimea 
Oraşului Cioplit. Dar nu ezitase să vină. Când Feyre 
îi propusese să rămână acasă, Elain îşi îndreptase 
umerii şi afirmase că făcea parte din acest regat şi 
că ar fi făcut orice era necesar. Aşadar, Elain îşi 
despletise părul blond-şaten şi îl prinsese la spate 
cu doi piepteni din perlă. In cei doi ani de când o 
cunoştea, el nu o considerase niciodată simplă, dar 
faptul că purta negru, indiferent cât pretindea că 
făcea parte din regatul acesta... O seca de viaţă. 

Nesta, în negrul Regatului Nopţii, ameninţa să 
îl pună în genunchi. 

Ea îşi împletise părul peste cap în stilul 
obişnuit, dar deasupra purta o diademă din pietre 
strălucitoare negre, ai cărei ţepi subţiri se ridicau 
ca o coroană. Fiecare ţep avea în vârf un mic safir, 
ca şi când ţepii ar fi fost atât de ascuţiţi, încât ar fi 
străpuns cerul ca să curgă sânge de culoarea 
cobaltului. 

lar rochia... 

Firul de argint decora corsajul mulat de catifea, 
bretelele fiind atât de înguste, încât parcă nici nu 
ar fi atins pielea ei albă ca lumina lunii. Decolteul 
cobora aproape până la buric, unde firul de argint 
se aduna ca să ţină un mic safir ce se asorta cu 
cele ale coroanei. Fusta lungă atingea podeaua 


întunecată, foşnind în liniştea apăsătoare. 

Nesta rămase cu bărbia ridicată, scoţându-şi în 
evidenţă gâtul frumos şi lung. Buzele vopsite în 
roşu se mişcară într-un zâmbet felin, când studie 
cu ochii fardaţi sala care îi urmărea fiecare 
mişcare. 

Nesta părea să emane atenţie. Să o deţină. Să 
o controleze. 

Feyre şi Rhys se aşezară pe tronuri, iar Nesta şi 
Elain veniră ca să stea la baza podiumului, între el 
şi Azriel. Cassian nu îndrăzni să îi spună ceva 
Nestei sau măcar să se uite la ea, la corpul expus - 
cel pe care îl gustase deja de atâtea ori, încât era 
un miracol că pe gâtul ei nu rămăsese urma 
buzelor lui. 

El nu îndrăzni să se uite nici la Eris. O privire 
le-ar fi dat de gol tot jocul. Chiar şi mirosul ei - 
mirosul lui, ştia mândru Cassian - fusese fermecat 
atent ca să ascundă orice urmă a sa. 

— Să fiţi binecuvântaţi de Solstiţiul de larnă! se 
adresă Feyre tuturor celor adunaţi. 

Keir înaintă repede, făcând o plecăciune 
adâncă. 

— Dă-mi voie să te felicit! 

Cassian ştia că ticălosul nu vorbea serios. 

Eris veni lângă el, oaspetele lor de onoare. 

— Permite-mi şi mie să te felicit, din partea 
tatălui meu şi a întregului Regat al Toamnei! El îi 
aruncă lui Feyre un zâmbet drăguţ şi exersat. 
Vestea o să-l încânte! 

Rhys schiţă un zâmbet, stelele stingându-se în 
ochii lui. 

— Sunt sigur de asta! 

Nu se prefăceau în seara aceasta: Rhys era cu 
adevărat Marele Lord al Regatului Coşmarurilor, 
câtă vreme Feyre era aici cu bebeluşul lor. El ar fi 
ucis pe oricine i-ar fi ameninţat. Şi i-ar fi făcut 
plăcere. 

— Muzica! zise Rhys, însă nimănui în 
particular. 

O orchestră ascunsă într-un mezanin începu să 
cânte. 

Feyre ridică tonul şi spuse: 

— Mergeţi să mâncaţi! 

Mulțimea se undui când oamenii se îndreptară 
spre mese. 

Doar Eris şi Keir rămaseră în faţa lor. Niciunul 
nu îi aruncă măcar o privire lui Mor, deşi ea le 
zâmbi, rochia roşie fiind ca o flacără în 
obscuritatea sălii. 

Cassian, în armura lui neagră, semăna mai 
mult cu bestiile sculptate în stâlpii înalţi de sub 
acest munte. Îşi pieptănase părul şi îl lăsase liber, 
singurul lucru pe care-l făcuse ca să se spilcuiască. 
Îşi petrecuse majoritatea timpului gândindu-se cum 
i-ar fi plăcut să îl jupoaie pe Eris în fâşii minuscule, 
cum Rhys şi Feyre depăşiseră limita cerându-i asta 
Nestei. El îi iubea pe amândoi, dar ar fi putut găsi o 
altă cale să asigure alianţa lui Eris. Nu că ar fi 
născocit Cassian o alternativă mai bună. 

Cel puțin, Briallyn şi Koschei nu mai 
acționaseră. Deşi el nu avea nicio îndoială că 
aveau să facă următoarea mişcare. 

— Dansaţi! ordonă Feyre mulţimii, vocea ei 
fiind ca tunetul la miezul nopţii. 

Cei prezenţi îşi aleseră perechea şi începură 
imediat să danseze. Keir merse cu ei de data asta. 

— Înainte să te alături distracţiei, Eris, spuse 
tărăgănat Rhys, o cutie lungă şi neagră apărând în 
mâinile lui, aş vrea să îţi dau un cadou de Solstiţiu. 

Cassian nu afişă nicio emoție. Rhys îi luase 
ticălosului un cadou? 

Rhys levită cutia spre Eris pe un vânt întunecat 
şi-i permise să dăinuie suficient, înfăşurându-se în 
spatele lui, aşa încât Cassian să ştie că îl ascundea 
vederii. Mai exact, ca să nu îl vadă Keir. 

Eris ridică din sprâncene, ridicând capacul 
sculptat. El înţepeni, spunând încet: 

— Ce este? 

— Un cadou, spuse Rhys, iar Cassian zări un 
mâner cunoscut în cutie. 

Era pumnalul pe care îl Crease Nesta. Cassian 
se abţinu să se întoarcă spre Rhys şi Feyre şi să-i 
întrebe ce era în capul lor. 

Eris inspiră. 

— Îi simţi puterea, zise Feyre. 

— Este un foc în el, spuse Eris fură să atingă 
pumnalul, ca şi când magia lui l-ar fi avertizat. El 
închise capacul, albindu-se la faţă. De ce mi-l dai? 

— Eşti aliatul nostru, spuse Feyre, sprijinindu-şi 
o mână pe pântec. Înfrunţi inamici care există în 
afara regulilor obişnuite ale magiei. Mi se pare 
corect să îţi dăm o armă care lucrează, la rândul ei, 
în afara acelor reguli. 

— Atunci, este cu adevărat Creat. 

Cassian se pregăti ca adevărul periculos şi 
blestemat despre Nesta să fie dezvăluit, dar Rhys 
spuse: 

— Din colecţia mea personală. O moştenire de 
familie. 

— Ai avut un obiect Creat şi l-ai ţinut ascuns în 
toţi aceşti ani? În timpul războiului? 

— Nu lua de bună generozitatea noastră, îl 
avertiză încet Feyre pe Eris. 

Eris înţepeni, dar dădu din cap şi întinse din 
nou cutia spre Rhys. 

— Atunci, îl las în grija ta cât dansez. 
Mulţumesc! adăugă cu ceea ce Cassian ar fi putut 
jura că era sinceritate. 

Feyre dădu aprobator din cap când Rhys luă 
cutia şi o lăsă lângă tron. 

— Foloseşte-l aşa cum trebuie! Ea îi schiţă un 
zâmbet lui Eris. În mod normal, te-aş invita la dans, 
dar starea mea m-a indispus suficient cât să-mi fac 
griji de ce aş păţi la stomac dacă m-aş învârti prea 
mult. 

Într-adevăr, Feyre fugise de la cină în urmă cu 
trei seri, ca să găsească urgent cea mai apropiată 
toaletă. Acum se uită teatral la cele două surori ale 
ei. Elain se prefăcu interesată. Nesta părea pur şi 
simplu plictisită, ca şi când nu abia ar fi dat cuiva 
de curând pumnalul pe care îl Crease ea. 

Poate pentru că privirea ei se mută spre 
mulţimea strălucitoare care dansa. Ca şi când nu s- 
ar fi putut abţine când ritmul se intensifică. Nu 
părea să fie atentă. Poate muzica însemna mai 

mult pentru ea decât pumnalul - mai mult decât 
magia şi puterea. 

Feyre observă direcţia privirii Nestei. 

— Sora mea mai mare o să-mi ia locul. 

Nesta abia se uită la Eris, care îşi mută privirea 
evaluatoare de la Elain ca să se uite la cea mai 
mare dintre surorile Archeron cu un amestec de 
precauţie şi atenţie care îl făcu pe Cassian să 
scrâşnească din dinţi. Sau care ar fi scrâşnit, dacă 
nu s-ar fi stăpânit la timp ca să nu afişeze nicio 
emotie când Nesta se îndreptă spre Eris. 

Eris îi întinse un braţ, iar Nesta îl apucă neutră, 
cu bărbia ridicată, păşind uşor. Ei se opriră la 
marginea ringului de dans, despărţindu-se ca să 
stea unul în faţa celuilalt. 

Alţii priviră de pe margine când dansul se 
termină şi  începură primele acorduri ale 
următorului, o harpă răsunând puternic şi frumos. 
Eris îi întinse o mână, schiţând un zâmbet. 

Ca şi când acele note de harpă s-ar fi înfăşurat 
în jurul braţului Nestei, ea îl ridică şi îl luă de mână 
exact când se auzi ultima notă rapidă. 

Tobele şi cornii izbucniră, contrabasurile dând 
startul unei melodii rapide. Era o chemare la dans 
într-o numărătoare inversă către mişcare. Cassian 
îşi aminti să respire când Eris atinse cu mâna lată 
talia Nestei, trăgând-o mai aproape. Ea îşi ridică 
bărbia, uitându-se la chipul lui când bătu o tobă 
mare. 

lar când viorile îşi începură cântecul, o 
chemare oscilantă, Nesta se mişcă de parcă 

urmă şi era clar că el cunoştea nuanțele dansului şi 
notele exacte, dar Nesta... 

Ea îşi strânse fusta cu o mână, iar când Eris o 
îndrumă spre mişcările de început ale valsului, 
corpul ei se relaxă şi se încordă în atât de multe 
locuri, încât Cassian nu ştia unde să se uite: 
sunetul îi modela trupul. 

Până şi Eris făcu ochii mari la priceperea şi 
graţia fiecărei mişcări a corpului ei, acordat exact 
cu fiecare notă şi variaţie a muzicii, din vârful 
degetelor până la întinderea gâtului când ea se 
întoarse, arcuindu-şi spatele pe nota prelungită. 
Cassian îndrăzni să arunce o privire la Feyre şi 
Rhys şi văzu că până şi chipurile lor de obicei 
serioase se relaxaseră puţin. 

Înainte ca Nesta şi Eris să termine prima 
rotaţie pe ringul de dans, Cassian avu senzaţia tot 
mai intensă că Elain mai degrabă subestimase 
abilităţile surorii ei. 


Muzica o străbătea pe Nesta. 

Existase vreodată pe lume un sunet atât de 
perfect şi aproape dezlănţuit? Amintirile lui Mor 
despre Veritas  păleau în comparaţie cu 
interpretarea directă, cu dansul. Muzica plutea în 
jurul Nestei, umplându-i sângele, iar dacă ar fi 
putut s-o facă, s-ar fi contopit cu melodia, 
devenind sunetul tobelor, notele viorilor, sunetele 
talgerelor pe contranote, cornii şi fluierele cu 


notele lor înalte. 

Nu avea suficient loc în ea pentru sunet, 
pentru tot ce o făcea să simtă - nu era suficient loc 
în mintea, inima şi corpul ei; iar tot ce putea să 
facă ea ca să-l onoreze şi venereze era să danseze. 

Eris, spre meritul lui, ţinu pasul. 

Ea se uită în ochii lui la fiecare pas, îl lăsă să îi 
simtă corpul suplu şi cât de flexibilă era când se 
arcui pe un grup de note. El o strânse, degetele 
intrându-i în şanţul spatelui, iar Nesta lăsă un mic 
zâmbet să înflorească pe buzele vopsite în roşu. 

Nu mai folosise o asemenea culoare pe buze. 
Părea păcatul întruchipat. Dar Mor o făcuse, 
împreună cu fardul de pleoape. lar când Nesta se 
uitase în sfârşit în oglindă, nu se recunoscuse. 

Văzuse o Regină a Nopţii. La fel de nemiloasă, 
de rece şi de frumoasă ca zeiţa în care dorise să o 
transforme Lanthys. Consoarta Morţii. 

Moartea însăşi. 

Eris îi eliberă talia ca să o rotească, şi nu fu 
niciun efort să-i coordoneze mişcarea cu notele, ea 
uitându-se din nou în ochii lui exact ca la începutul 
cântecului. Focul mocni în ochii lui, iar el o roti 
iarăşi - nu era o mişcare impusă de dans, dar 
Nesta o execută, întorcându-şi capul ca să îi 
întâlnească încă o dată privirea, fusta ei 
învârtindu-se. 

Eris zâmbi aprobator când ea trecu testul. 

Nesta îi zâmbi, permițându-le ochilor să 
strălucească. „Fă-l să se târască”, spusese Mor. 
Asta intenţiona. 

Dar, mai întâi, voia să danseze. 

Cassian ştia să valseze. Îi privise pe alţii 
dansând şi dansa de secole. Ştia că ultima 
jumătate de minut era o frenezie rapidă de note şi 
sunete înalte. Ştia că majoritatea dansatorilor 
aveau să valseze în acest timp, dar cei mai 
curajoşi, cei pricepuţi aveau să execute cele 
douăsprezece  rotiri, femelele întorcându-se 
orbeşte cu un braţ deasupra capului, învârtite de 
nenumărate ori de partenerii lor. Să se rotească 
însemna să rişte în cel mai bun caz să se facă de 
râs şi, în cel mai rău caz, să cadă. 

Nesta acceptă. 

lar Eris o urmă, ochii lui strălucind cu o 
încântare feroce. 

Muzica ajunse la final, tobele bătând şi viorile 
fremătând, iar toţi din sală îşi îndreptară privirile 
spre Nesta. 

La Nesta, această femelă cândva om, care 
cucerise moartea şi care acum strălucea ca şi când 
ar fi devorat şi luna. 

Intre ritmuri, Eris ridică braţul Nestei deasupra 
capului şi o roti cu atâta forţă, încât călcâiele i se 
desprinseră de pe pământ. Abia terminase rotația 
când el o învârti din nou, Nesta întorcându-şi capul 
cu o precizie care-l lăsă pe Cassian fără suflare. 

lar picioarele ei... 

Tot rotindu-se şi mişcându-se pe ringul de dans 
acum gol, ca o furtună nocturnă, Nesta dansă atât 
de repede, încât mai că nu i se vedeau încălţările. 


El ştia că Eris îi rotea braţul, dar picioarele o ţineau 

şi o deplasau. Ea conducea dansul. La a şaptea 
rotire, se învârti atât de repede, încât se înălţă pe 
vârfuri. 

La a noua, Eris îi eliberă degetele. lar Nesta, cu 
braţul încă deasupra capului, se roti de trei ori mai 
mult. Toate safirele din diadema ei străluceau de 
parcă ar fi fost luminate cu un foc interior. Cineva 
suspină în apropiere. Ar fi putut fi Feyre. 

lar când Nesta se roti singură - pe vârfurile 
degetelor unui picior perfect - zâmbi. Nu era 
zâmbetul şiret al unui curtean, nu unul timid, unul 
de bucurie pură, adus de muzică şi dans, iar ea îi 
cedă cu toată inima. 

Era ca şi când ai fi văzut pe cineva născându- 
se, prinzând viaţă. 

Când Nesta termină ultima rotaţie, acea 
sfidare absurdă a legilor mişcării şi spaţiului, Eris o 
luă din nou de mână şi o mai învârti de trei ori, 
părul lui roşcat strălucind ca focul, de parcă ar fi 
rezonat cu bucuria necontenită şi întunecată ce 
emana din ea. 

Mama Nestei îşi dorise un prinţ pentru fiica ei. 
Cassian credea acum că îşi subestimase fata. Doar 
un rege sau un împărat ar fi fost potrivit pentru 
cineva cu o asemenea pricepere. 

Ea îl seducea pe Eris. Şoaptele Oraşului Cioplit 
confirmau că nu era singurul care observa asta. 

Ochii lui Eris licăriră cu o dorinţă desfrânată 
când sorbi zâmbetul Nestei, strălucirea ei. Ştia ce 
putea deveni Nesta cu puţină ambiţie. Cu 
îndrumarea potrivită. 

Dacă ar fi aflat că Tezaurul Groazei îi 
răspundea, că ea Crease acest nou pumnal pe 
care-l primise în dar... 

Era o greşeală să o aducă aici. Să o fluture în 
faţa lui Eris, a lumii. 

leşind din coconul ei de tristeţe şi furie, 
această nouă Nesta ar fi putut la fel de bine să 
îngenuncheze toate regatele. 

Ritmul muzicii se tot înteţi, iar când se auziră 
ultimele note, Eris o eliberă din nou. Nesta se 
învârti singură încă o dată, executând trei rotații 
perfecte şi mai exacte când Eris se lăsă pe un 
genunchi în faţa ei şi ridică o mână. 

Ultima notă răsună şi se prelungi, iar Nesta se 
opri cu o uşurinţă nenaturală, luând mâna lui Eris 
în aceeaşi clipă în care îşi arcui spatele şi ridică 
încet celălalt braţ, pura întruchipare a triumfului. 


x 


Dansul următor începu, iar Nesta nu ezită când 
Eris o conduse. Era unul mai uşor decât primul, a 
cărui muzică fusese o melodie în sângele ei. 

Poate că partenerul ei era un monstru, dar ştia 
să danseze. Ştiuse că trupul ei tânjise să facă acele 
rotiri în plus de una singură, şi o lăsase liberă nu o 
dată, ci de două ori, şi nici măcar atunci nu fusese 
suficient. Dacă nu ar fi purtat rochia aceasta grea, 
ar fi rugat orchestra să interpreteze iarăşi melodia, 
ca să se tot rotească de una singură, ştiind 
instinctiv şi după ureche când să execute o 


întoarcere dublă sau triplă. 

Muzica o îmbăta. Dar al doilea dans nu 
impunea rotiri frenetice sau emoţii excesive. Ca şi 
când dirijorul orchestrei ascuns în sală ar fi vrut să 
îi dea un răgaz. Sau măcar să-i permită să discute 
cu partenerul ei. 

Ochii căprui ai lui Eris îi studiară pe ai ei. 

— Cred că Rhysand te-a ţinut ascunsă. 

Corect. Ea trebuia să îl flateze, să îl ţină de 
partea lor. 

— Abia te-am văzut acum două săptămâni. 

Eris chicoti. 

— Şi pe cât de fascinant a fost să te văd cum |- 
ai alungat pe Tamlin cu coada între picioare, nu ți- 
am văzut latura asta. Perioada de după război te-a 
schimbat. 

Ea nu zâmbi, dar se uită direct în ochii lui când 
spuse: 

— Sper că în bine. 

— Cu siguranţă eşti mai interesantă. Se pare 
că până la urmă ai venit în seara asta ca să joci un 
joc. Eris o roti, iar când ea reveni, îi şopti la ureche: 
să nu crezi minciunile pe care ţi le spun ei despre 
mine. 

Nesta se retrase doar cât să îi întâlnească 
privirea. 

— Poftim? 

Eris dădu din cap spre locul din care Mor îi 
urmărea de lângă Feyre şi Rhys, inexpresivă şi 
distantă. 

— Ea ştie adevărul, dar nu l-a dezvăluit 
niciodată. 

— De ce? 

— Pentru că se teme de asta. 

— Nu îţi faci nicio favoare cu purtarea ta. 

— Nu? Nu mă aliez cu regatul ăsta sub 
ameninţarea constantă de a fi descoperit şi ucis de 
tatăl meu? Nu ofer ajutor ori de câte ori vrea 
Rhysand? O învârti din nou. Ei cred o versiune a 
evenimentelor, care este mai uşor de acceptat. 
Întotdeauna mi s-a părut că Rhysand este mai 
înţelept de atât, dar tinde să fie orb în ceea ce Îi 
priveşte pe cei la care ţine. 

Buzele Nestei zvâcniră într-o parte. 

— Şi tu? Pe cine iubeşti? 

El zâmbi mai larg. 

— Mă întrebi dacă sunt disponibil? 

— Spun doar că zilele astea este greu să 
găseşti un partener bun de dans. 

Eris râse, sunetul fiind ca mătasea pe pielea ei. 
Ea tremură. 

— Într-adevăr. Mai ales unul care poate şi să 
danseze, şi să smulgă capul regelui Hybernului de 
pe umeri. 

Ea îi permise să vadă puţin din acea persoană 
- să zărească furia sălbatică şi focul argintiu pe 
care le afişase în faţa lui Tamlin. Apoi clipi, acestea 
dispărând. Chipul lui Eris se încordă, şi nu de frică. 

El o roti din nou, valsul apropiindu-se deja de 
final. 

— Se spune că sora ta, Elain, este frumoasă, 
dar o întreci în seara asta, îi şopti la ureche şi îşi 
trecu o mână peste spatele ei gol, iar ea se arcui 
puţin la atingerea lui. 

Nesta se forţă să roşească uşor. 

Valsul se termină, iar ei continuară perfect 
următorul dans, puţin mai solicitant de data 
aceasta. Ea şi-l amintea de la lecţiile cu Mor - era 
minunat şi ca de vis, până când ultimul minut 
devenea atât de măreț, încât o lăsa cu respiraţia 
tăiată. Anticiparea zăngăni prin Nesta, luminându-i 
ochii. 

— Îţi risipeşti viaţa în Regatul Nopţii, şopti Eris 
când ea se roti, fusta învăluindu-i pe amândoi. E o 
risipă totală. 

— Nu cred că este un compliment. 

El chicoti din nou. Nesta zări o mişcare cu 
coada ochiului, dar nu îşi mută privirea de la Eris, 
nu îşi opri paşii până ce... 

— Dă-te la o parte! 

Vocea rece a lui Cassian trosni prin vraja 
muzicii, oprind-o. El stătea în faţa lor, în marea de 
oameni care se roteau şi chiar dacă mai toţi erau 
îmbrăcaţi în negru, armura şi săbiile lui îl făceau să 
pară... diferit. Ca o adevărată manifestare a nopţii. 

Eris se uită de-a lungul nasului său drept la 
Cassian. 

— Nu primesc ordine de la brute! 

Nesta îşi reprimă cinismul şi îi spuse calmă lui 
Cassian: 

— Să înţeleg că vrei să dansezi cu mine? 

— Da! 

Ochii lui căprui ardeau de furie. Oare chiar 
crezuse ce văzuse pe ringul de dans? 

Eris îşi dezgoli dinţii în faţa lui Cassian. 

— Du-te şi rămâi la picioarele stăpânului tău, 
câine! 

Ca să nu îi sfâşie gâtul lui Eris, ea fu nevoită să 
se concentreze, să apeleze la tot ce învățase 
practicând liniştirea minţii. Dar Nesta îşi reprimă 
furia, aşa cum învățase să îşi înăbuşe şi puterea. 

— Nimănui nu îi place un partener egoist, Eris. 

Nici măcar nu se uită la Cassian. Nu avea 
încredere în ce ar fi făcut dacă ar fi văzut durerea 
din ochii lui la insulta lui Eris. Feyre şi Rhysand îi 
dăduseră lui Eris una dintre armele ei doar ca să-şi 
asigure în continuare alianţa lui. Nu avea de gând 
să pună planul în pericol, aşadar adăugă încet: 

— Este timpul să mă împarţi. 

Eris îi aruncă un zâmbet prefăcut. 

— Ne jucăm mai târziu, Nesta Archeron! 

EI îl ignoră pe Cassian când se îndreptă din nou 
spre podium. 

Singură cu Cassian, în mijlocul ringului de dans 
aglomerat, Nesta întrebă: 

— Acum eşti mulţumit? 

Chipul lui era ca de piatră. 

— Nu! 

Uitându-se peste umăr, văzu feţele încordate 
ale lui Rhys şi Feyre, care fără îndoială strigau 
telepatic unul la celălalt. Dar dacă ea şi Cassian 
zăboveau aşa prea mult timp, vraja ţesută în jurul 
lui Eris putea să se rupă şi... 

Cassian îi întinse mâna. Înghiţi o dată. 

Era neliniștit. Acest mascul care înfruntase 
armate inamice, care se luptase până aproape de 
moarte de mai multe ori decât putea număra ea, 
care se confruntase cu atât de multe pericole încât 


era o minune că mai trăia... era neliniştit. 

Asta o domoli în mare măsură, iar Nesta îl luă 
de mână, bătăturile lor frecându-se unele de 
celelalte. 

Cu o mână atât de mare, mai că-i cuprinse 
talia pe jumătate. Ea îşi adună fusta şi se uită în 
ochii lui. 

Nesta se retrase un pas, conducându-l pe el şi 
pe ceilalţi la dans, iar Cassian o urmă. 

Nu era grațios ca Eris. Nu se mişca instinctiv în 
orice ritm, ca ea. Dar ţinea pasul, dorindu-şi să o 
urmeze spre muzică, în sunet şi mişcare; nu voia 
să-şi desprindă privirea de la Nesta. 

Măriră ritmul, iar Cassian şi-l găsi pe al lui. 

O roti, iar ea se învârti, braţele lui aşteptând să 
o prindă. 

li strânse uşor talia, singurul lui avertisment 
când se lăsă pe deplin în voia melodiei. Cassian îi 
zâmbi, iar lumea se înceţoşă, dispărând. 

Muzica nu mai era cel mai frumos lucru. Era el. 

Nesta nu reuşi să-şi împiedice zâmbetul ce 
înflori în sfârşit în ea, apărându-i pe chip, 
strălucitor ca răsăritul. 


Cassian i-o cedă pe Nesta doar lui Azriel, care 
o luă la vals la fel de uşor ca şi când ar fi respirat. 

Mergând spre masa cu vin ca să-şi toarne un 
pahar, Cassian întâlni privirile câtorva curteni care 
se holbau la Nesta şi le dădu de înţeles ce s-ar fi 
întâmplat dacă s-ar fi apropiat măcar de ea. 


Aceştia se îndepărtară repede, iar el se rezemă de 

un stâlp, mulţumit să o privească pe Nesta 
dansând cu fratele lui. 

Mor veni lângă mascul după o clipă, zâmbind: 

— Se pare că lecţiile noastre au dat roade. 

Cassian o sărută pe obraz. 

— Îţi rămân dator! 

Ele exersaseră în secret în ultimele săptămâni. 
Mor se arătase deosebit de entuziasmată când el îi 
ceruse ajutorul. 

Dar acum ochii îi erau trişti şi era palidă la faţă. 

— Cum te descurci? întrebă el pe un ton 
neutru, perfect conştient de oamenii din jurul lor, 
de ceea ce fusese şi ce era acum Mor pentru ei. 

Mor ridică un umăr, apoi îl cobori. 

— Bine. Ea dădu din cap spre Nesta. Mi-a 
plăcut să o văd în acţiune, zise, şi îl lovi în coaste 
cu cotul. Deşi presupun că ţie nu ţi-a făcut plăcere. 
Trebuia să te bagi, nu-i aşa? 

El îşi încrucişă braţele. 

— Să se ocupe Rhys de asta. 

— Aparent, asta face, spuse Mor, iar Cassian îi 
urmări privirea spre podium, unde Eris stătea între 
tronuri, de vorbă cu Rhys şi Feyre. 

Fără ca Rhys să clipească măcar în direcţia lor, 
Cassian îşi dădu seama că îi permisese să audă 
conversaţia - el era în mintea lui Rhys, văzând şi 
auzind conversaţia prin ochii Marelui Lord. După 
calmul brusc al lui Mor, observă că o lăsase şi pe 
ea să audă conversaţia. 

— Bine, îi spunea Eris lui Rhys, băgându-şi 
mâinile în buzunare. Mi-ai arătat ce pot avea, 

Rhysand. Sunt destul de intrigat încât să întreb ce 
vrei în schimb. 

„Ce?” dădu Feyre buzna în mintea lui Rhys. 

Încordându-se din toate încheieturile, Cassian 
vru să întrebe acelaşi lucru, dar Rhys nu se mişcă 
din locul în care stătea tolănit pe tron. 

— Ce vrei să spui cu asta? 

Pofta trupească se văzu în ochii lui Eris. Poftă 
trupească lacomă şi calculată. Cassian îşi înăbuşi 
mormăitul. 

— Spun că-ţi dau orice vrei, în schimbul ei. Ca 
mireasă pentru mine. El făcu semn din bărbie spre 
cutia cu pumnalul de la picioarele lui Rhys. Aş 
prefera să o am pe ea, decât arma. 

„A dansat de trei ori cu ea!” spuse Feyre. Rhys 
părea să se străduiască din răsputeri să nu 
zâmbească. 

Cassian putea doar să se holbeze la gâtul lui 
Eris, gândindu-se dacă să îl sugrume sau să i-l taie. 
Să îl lase să sângereze pe podea. 

— Asta nu e decizia mea, îi zise calm Rhys lui 
Eris. Şi, oricum, mi se pare un gest nesăbuit să îmi 
oferi orice îmi doresc în schimbul ei. 

El îşi încordă maxilarul. 

— Am motivele mele. 

După umbra din ochii lui, Cassian îşi dădu 
seama că în spatele ofertei pripite era ceva mai 
mult. Ceva ce nici măcar spionii lui Az nu aflaseră 
în Regatul Toamnei. N-ar fi fost nevoie decât ca 
Rhys să intre în mintea lui şi să afle, dar... era 
împotriva tuturor principiilor lor, cel puţin printre 
aliaţii lor. Rhys le cerea încrederea; trebuia să le-o 

şi ofere. Cassian nu îşi putea condamna fratele 
pentru asta. 

— Bineînţeles că mariajul cu Nesta ar fi un 
bonus, pentru că i-aş plăti cu aceeaşi monedă lui 
Cassian deoarece mi-a stricat logodna cu Morrigan, 
adăugă Eris. 

Ticălosul! Cassian îşi strânse pumnii, dar Mor 
puse mâna pe braţul lui. Uşor şi liniştitor. 

„Nu putem să îl aruncăm pur şi simplu bestiilor 
de sub celule şi să terminăm cu el?”, îi spuse 
furioasă Feyre lui Rhys. 

Buzele lui Rhys zvâăcniră din nou. „Ce însetată 
de sânge eşti”, îl auzi Cassian pe Marele său Lord 
spunându-i partenerei lui. Dar Rhys zise: 

— Orice îmi doresc, fie că vreau armate din 
Regatul Toamnei sau primul tău născut, ai să-mi 
dai în schimbul căsătoriei cu Nesta Archeron? 

Cassian mormăi încet. Fratele lui permitea să 
se ajungă prea departe. 

Eris se încruntă. 

— Nu chiar şi primul născut, dar, da, Rhysand. 
Dacă vrei armate împotriva lui Briallyn şi a tatălui 
meu, ai să le ai. El zâmbi. Nu aş putea să o las pe 
sora soţiei mele să intre în luptă fără ajutor, nu-i 
aşa? 

„Poţi să returnezi toate cadourile de Solstiţiu 
dacă mă laşi în schimb să îl sfâşii”, spuse Feyre. 
Cassian îşi acoperi gura cu mâna ca să nu le strige 
că era de acord. 

Dar Rhys, ticălosul, râse tăcut. Chipul lui 
rămase rece ca piatra când spuse: 

— Am să mă gândesc la asta şi am să discut cu 
Nesta. Păstrează totuşi pumnalul. S-ar putea să-ţi 
fie de folos. 

Cassian se uită spre Azriel şi Nesta, care încă 
valsau frumos, ceea ce nu-l enerva câtuşi de puţin. 

Dar Eris... Fie că le era sau nu aliat, avea să se 
asigure că ticălosul urma să primească exact ce 
merita. 


Capitolul 58 


Nesta mai fusese aici. De fapt, în urmă cu un 
an. 

Într-o altă casă, într-o altă parte de oraş, dar 
rămăsese afară cât ceilalţi sărbătoriseră Solstiţiul 
de larnă înăuntru, şi păruse o fantomă care se uita 
pe o fereastră. 

Gheaţa acoperea râul Sidra din spatele casei, 
peluza înclinată spre acesta fiind plină de zăpadă. 
Dar ghirlandele verzi şi coroanele ce decorau casa 
de la râu erau întruchiparea atmosferei de 
sărbătoare. 

— Nu te mai încrunta, spuse Cassian. Este o 
petrecere, nu o înmormântare. 

Ea se uită urât, dar el deschise uşa de la 
intrare spre muzică şi râsete. 

Nu se mai culcase cu masculul după bal, sau 
de atunci. Cassian păruse înclinat să o facă atunci 
când reveniseră în Casa Vântului, dar Nesta îi 
spusese doar că era obosită şi că plecase în 
camera ei. 

Pentru că odată cu amuţirea muzicii şi sfârşitul 
dansurilor, îşi dăduse seama cât de nesăbuită 
fusese zâmbindu-i, cât de mult coborâseră zidurile 
minţii ei. Eris mai dansase cu ea de două ori după 
Azriel şi o privise atât de absorbit, încât îşi dăduse 
seama că îl fermecase. Licitase pentru ea, aflase 
cu mândrie. 

Nesta îi lăsase pe Rhysand şi pe Feyre să 
decidă cum să folosească acea ofertă. 

În schimb, se concentrase la antrenament. Se 
dedicase acestuia. Lecţiile se opriseră în perioada 
sărbătorii, dar ea oricum intrase în ring în 
dimineaţa următoare, lovind puternic cu pumnii 
bucata de lemn, ca să îşi liniştească mintea 
agitată. 

Acum, îl urmă pe Cassian în casa de lângă râu, 
unde el se îndreptă imediat spre camera familiei, 
scoţându-şi din mers mantia plină de zăpadă şi 
lăsând-o pe o bancă din holul mare. Nesta se 
încruntă la zăpada ce picura pe materialul de 
brocart şi o luă, nerăbdătoare, să facă orice ca să 
evite să intre în camera aceea. Işi desfăcu mantia, 
scrutând holul după un dulap sau cuier şi află că 
era unul ascuns sub bolta scării. Atârnă acolo 
ambele haine şi expiră prelung când închise uşa. 

— Ai venit, spuse Elain în spatele ei, iar Nesta 
tresări, neauzindu-şi sora apropiindu-se. 

O studie pe Elain din cap până în picioare, 
întrebându-se dacă învățase să se furişeze de la 
Azriel sau de la cele două semi-fantome pe care le 
considera prietene. Nu mai purta rochia neagră 

catifea de culoarea ametistului, părul său fiind pe 
jumătate ridicat şi coborându-i în bucle spre talie. 
Strălucea de sănătate. Doar că... 

Precauţia se citea în ochii ei căprui. De obicei, 
acea expresie apărea pe chipul ei în prezenţa lui 
Lucien. Masculul era cu siguranţă în camera 
familiei, de vreme ce Nesta ştia că Feyre şi Rhys îl 
invitaseră, dar să vadă acea privire îndreptată spre 
ea... 

Ele nu vorbiseră despre cearta lor în cele 
câteva minute pe care le petrecuseră împreună 
înainte de începerea balului, apoi ea o evitase 
complet pe Elain până la finalul evenimentului. Nu 
ştia ce să spună. Cum să îndrepte situaţia. 

Nesta îşi drese glasul. 

— Cassian a spus că ar putea fi... bine dacă aş 
veni. 

Elain clipi. 

— Te-a plătit Feyre, ca anul trecut? 

— Nu! 

Ruşinea o cuprinse. 

Elain oftă, uitându-se peste umărul Nestei spre 
uşa deschisă din faţa intrării. Spre petrecerea 
dinăuntru, doar pentru cercul lor intim. 

— Te rog să nu o superi pe Feyre. In primul 
rând, este ziua ei de naştere. lar în starea ei... 

— O, du-te naibii! izbucni Nesta. 

Elain clipi. Clipi şi Nesta, cuprinzând-o groaza. 

Apoi, Elain izbucni în râs. 

Un hohot de râs o făcu să se aplece de la 
mijloc, încercând să respire. Nesta doar se uită, 

nehotărâtă dacă să întrebe sau să aştepte să se 
arunce în Sidra cel îngheţat. 

— Eu... Îmi pare rău... 

Elain ridică o mână, ştergându-şi ochii cu 
cealaltă. 

— Nu mi-ai spus niciodată aşa ceva! Ea râse 
din nou. Cred că este un semn bun, nu-i aşa? 

Nesta scutură încet din cap, neînţelegând. 
Elain pur şi simplu o luă de braţ pe Nesta şi o 
conduse spre camera familiei, unde Azriel stătea în 
prag, monitorizându-le, ca şi când ar fi auzit râsul 
strident al lui Elain şi s-ar fi întrebat ce îl cauzase. 

— Verificam desertul, explică Elain când se 
apropiară de pragul uşii şi de Azriel. Nesta se uită 
în ochii îmblânzitorului umbrelor, iar el dădu din 
cap. Apoi îşi mută privirea la Elain şi, chiar dacă 
era complet neutră, văzu o încordare în ea. Intre 
ele. Lui Elain i se poticni puţin respiraţia şi dădu 
uşor din cap spre el, în loc de salut, înainte să 
meargă mai departe, conducând-o pe Nesta în 
cameră. 

Mor era întinsă pe o canapea de catifea verde 
din faţa şemineului; Amren stătea în poala lui 
Varian, pe o canapea identică din faţa ei, iar Feyre 
era lângă ei, cu o mână pe pântec. Rhys stătea 
tolănit într-un fotoliu, iar Cassian ocupa un al 
doilea fotoliu, de care Lucien se rezema, 
contrazicându-i în legătură cu ce părea a fi un 
eveniment sportiv. 

Nesta încercase să le convingă pe Emerie şi pe 
Gwyn să o însoţească, dar amândouă refuzaseră. 


Emerie spusese că era obligată să îşi viziteze 

familia oribilă, iar Gwyn doar că nu era pregătită să 
părăsească biblioteca mai departe de ringul de 
antrenament. Deci iat-o pe Nesta, singură cu 
acelaşi grup cu care avusese de-a face cu un an în 
urmă. 

Când ei o văzuseră stând tristă ca un copil în 
spatele sufrageriei casei din oraş, apoi dând buzna 
afară. 

Feyre îi zâmbi, strălucind de sănătate şi viaţă. 
Dar privirea Nestei rămase la Amren. 

Femela nici măcar nu se uită la ea. 

Varian o făcu, şi îi aruncă o privire precaută 
care spunea destule: nu, Amren nu avea să-i 
vorbească. 

Inima i se strânse. Dar Cassian îi făcu semn să 
vină şi se ridică de pe scaun, oferindu-i-l, chiar 
dacă mai erau zece în cameră. 

— Aşază-te! spuse el. Vrei nişte ceai de mentă? 

Ştia că toţi o priveau, ura că făceau asta şi 
înţelegea şi de ce. Dar dădu din cap spre Cassian şi 
luă loc, spunându-i lui Feyre: 

— La mulţi ani! 

Feyre zâmbi din nou. 

— Mulţumesc! 

Şi asta fu absolut tot. Nesta ignoră senzaţia de 
uşurare ce umplu încăperea, şi se întoarse, 
trezindu-se că se uita la Lucien, care o salută dând 
precaut din cap. Elain se aşezase între Feyre şi 
Varian, cât mai departe de Lucien. Azriel rămăsese 
în pragul uşii. 

— Cum e Regatul Primăverii? întrebă Nesta. 

Focul pârâi vesel în dreapta ei, iar femela lăsă 
sunetul să treacă pe lângă ea. Recunoscu pârâitul 
şi felul în care o afecta şi îl ignoră. Chiar dacă se 
concentra la masculul căruia i se adresa. 

Lucien îşi încordă maxilarul. 

— Aşa cum te-ai aştepta. 

Încordarea se undui prin cameră, confirmând 
că Tamlin aflase de sarcina lui Feyre. După chipul 
macabru al lui Lucien, ea îşi dădu seama că el nu 
reacţionase bine. 

— Şi Jurian, şi Vassa? întrebă Nesta. 

— Se ceartă, după cum le place, spuse el puţin 
tăios. 

Ea se întrebă ce era asta; nu înţelegea, oricât 
ar fi încercat. 

— Cum merge antrenamentul? întrebă Lucien, 
sorbindu-şi ceaiul. 

Ea îi zâmbi sincer. 

— Bine. Învăţăm cum să spintecăm un mascul. 

Lucien se înecă, aproape scuipând băutura în 
capul ei. Cassian apăru cu o ceaşcă de ceai 
fierbinte în mâini şi i-l dădu înainte să îi spună 
mândru lui Lucien: 

— După cum te-ai aştepta, Nes excelează la 
asta. 

Mor îşi ridică paharul simulând un toast. 

— Partea mea preferată de antrenament! 

Nesta se încruntă. 

— Totuşi, încă n-am tăiat panglica. 

Mor se încruntă. 

— Deci chiar învăţaţi tehnicile Valkyrie. 

Nesta dădu din cap. Ele fuseseră atât de 
ocupate cu lecţiile de dans, încât nu vorbiseră 
despre antrenament în detaliu. 

Mor zâmbi. 

— Te superi dacă vin şi eu imediat ce se 
termină treaba asta cu Vallahan? Nu am apucat să 
mă antrenez cu Valkyrie înainte de primul război, 
iar după aceea au dispărut. 

— Cred că preotesele ar vrea să te vadă, spuse 
Nesta, şi se uită la Cassian ca să se asigure că nu îl 
deranja. 

El flutură o mână. 

Zâmbetul lui Mor deveni diabolic. 

— Bun! Vreau să mă asigur şi că îşi poartă 
Cassian cadoul la antrenament. 

— Zeii să mă cruţe, mormăi Cassian, iar Nestei 
i se strânse stomacul. 

Ea nu le adusese nimic - nu îi adusese lui 
nimic. li spusese când el o adusese în zbor aici, iar 
lui nu îi păsase, dar... ei îi păsa. 

Nesta cuprinse cana de ceai şi ignoră 
conversaţia. Dar reuşi să îşi ascundă groaza, cel 
puţin pentru moment. Reuşi să participe. 

Azriel zăbovi lângă uşă, destul de liniştit încât 
Nesta să se apropie de el atunci când Feyre şi Mor 
începură să discute despre o parte din tablourile ei. 

— De ce nu te aşezi? 

Ea se rezemă de pragul uşii, lângă îmblăzitorul 
umbrelor. 

— Umbrelor mele nu le plac prea mult flăcările. 

Era minciună drăguță. Îl văzuse de multe ori pe 
Azriel lângă foc. Dar ea se uită la cine stătea în 
apropierea acestuia şi află răspunsul. 

— De ce ai venit dacă nu voiai? 

— Pentru că Rhys vrea să fiu aici. L-aş fi rănit 
dacă nu m-aş fi prezentat. 

— Ei, bine, cred că sărbătorile sunt prosteşti. 

— Eu nu. 

Ea ridică o sprânceană. 

— Sărbătorile atrag oamenii, îi explică el. Şi le 
aduc bucurie. Sunt o perioadă în care toţi iau o 
pauză, meditează şi se adună, iar astea nu sunt 
niciodată lucruri rele. Umbrele îi întunecară ochii 
plini de atâta suferinţă, încât ea nu se putu abţine 
să nu îi atingă umărul, lăsându-l să vadă că 
înţelegea de ce stătea în pragul uşii, de ce nu se 
apropia de foc. 

Era secretul lui, nu alei. 

Chipul lui Azriel rămase neutru. 

Aşa că Nesta dădu puţin din cap spre el şi se 
întoarse în vacarm, aşezându-se pe braţul celei 
mai apropiate canapele. 


Trecu o oră înainte ca Mor să înceapă să 
vorbească despre deschiderea cadourilor. Rhys 
pocni din degete şi apărură o grămadă. 

Cassian se pregăti pentru cadoul cel mai 
probabil nepotrivit pe care i-l luase Mor şi se uită la 
Nesta. Tinea în buzunar cadoul pentru ea, 

Făcuse la fel şi anul trecut, şi drăcia ajunsese pe 
fundul râului Sidra. Probabil purtată de ape în 
mare. 

Petrecuse câteva luni căutând o carte, atât de 
mică, încât ar fi încăput în mâinile unei păpuşi, dar 
atât de valoroasă, încât îl costase o sumă mare de 
bani. Un manuscris în miniatură, luminat, făcut de 
mâinile pricepute ale celor mai mici Fae de rang 
inferior - una dintre primele cărţi tipărite vreodată. 
Nu era pentru citit, dar crezuse că o persoană care 
adora cărţile la fel de mult ca Nesta s-ar fi bucurat 
enorm de această piesă istorică. Chiar dacă 
detesta toate lucrurile Fae. Regretase că o 
aruncase în râu în clipa în care dispăruse sub 
gheaţă, dar... fusese nesăbuit în seara aceea. 

Anul acesta, el se ruga să fie diferit. Părea 
diferit. 

Nesta se simţise mai bine în seara asta decât 
anul trecut. Era o cu totul altă persoană. Nu râdea 
sincer, ca Mor şi Feyre, şi nici nu zâmbea drăguţ ca 
Elain, dar vorbea, se implica şi câteodată zâmbea. 
Vedea şi auzea totul. Chiar şi focul, pe care părea 
să îl ignore. Mândria şi uşurarea îi umplură pieptul 
remarcând asta. Sentimentele sporiseră când 
observase că ei îi păsase suficient de distanţa pe 
care o păstra Az încât să se ducă să-l abordeze. 

Doar Amren o ignora, iar Nesta o ignora pe 
Amren. Încordarea dintre ele era ca un fulger. Dar 
niciuna nu spunea nimic, şi păreau mulţumite să 
pretindă, una despre cealaltă, că nu există. 

Nimeni nu oferi daruri pentru bebeluş, de 

ceva înainte să se nască, temându-se să nu atragă 
ghinionul dacă se bucurau prea devreme. Însă 
darurile pentru aniversarea lui Feyre erau multe - 
poate prea multe. 

Darurile pentru Cassian erau, ca de obicei, 
diverse: un manuscris vechi despre război de la 
Rhys, un sac de la Azriel - „Chiar nu m-am gândit 
că ţi-ar plăcea altceva mai mult”, spusese Az când 
Cassian izbucnise în râs - şi un pulover foarte urât 
de la Mor, care îi dădea mâncărimi de piele. Amren 
îi oferise un set de mirodenii - „ca să nu fii nevoit 
să suferi când eşti în Illyria” - iar Elain îi dăduse o 
cană concepută special cu un capac şi cu care 
putea călători, vrăjită, ca să nu se spargă şi să ţină 
ceaiul cald câteva ore. 

Feyre îi dăduse un tablou pe care el îl 
deschisese în particular şi fusese nevoit să îşi 
înăbuşe lacrimile înainte să îl ascundă în spatele 
scaunului. Era un portret cu el, Azriel şi Rhys, stând 
pe Ramiel după Ritualul Sângelui. Însângeraţi, 
răniţi şi murdari, cu chipurile pline de triumf 
macabru, ţinându-se de mâini în timp ce atingeau 
monolitul din vârf. Probabil că se uitase în mintea 
lui Rhys pentru imaginea asta. 

Cassian o sărutase pe obraz, ea având scutul 
coborât atunci, şi-i mulţumise încet - ca şi când ar 
fi fost suficient. Avea să preţuiască tabloul tot 
restul vieţii. 

El şi Lucien nu îşi dăruiseră cadouri, deşi 
masculul adusese unul pentru Feyre şi partenerul 
ei, care abia îi mulţumise după ce văzuse cerceii 


cu perle. Lui Cassian i se strânsese inima la 

durerea profundă de pe chipul lui Lucien, când 
încercase să îşi ascundă dezamăgirea şi aleanul. 
Elain se retrăsese doar mai mult, fără să afişeze 
nicio urmă din curajul proaspăt obţinut. 

Cassian simţea că Nesta îl privea, dar când se 
uită, chipul ei era lizibil. Nimeni nu îi adusese 
niciun cadou în afară de Feyre şi Elain, care îi 
dăduseră împreună bani pe un an pentru cărţi la 
librăria ei preferată din oraş. Avea cam trei sute de 
cărţi, pe care le credeau suficiente pentru cât ar fi 
putut citi ea într-un an. Cinci sute de cărţi ar fi fost 
mai bine, ştia el. 

Apoi o abordă Azriel. Nesta clipise la darul 
îmblânzitorului umbrelor lăsat în poală. 

— Nu ţi-am luat nimic, îi şopti ea lui Az, roşind. 

— Ştiu, spuse el zâmbind. Nu mă deranjează. 

Cassian încercă să se concentreze la cadoul 
din mâinile lui - la setul din care făceau parte peria 
şi pieptenele argintiu gravat cu numele ei, pe care 
îl luase pentru Mor - dar privirea i se opri la 
degetele Nestei când deschise cutia mică. Ea se 
uită la ce era înăuntru, apoi confuză la Azriel. 

— Ce este asta? 

Azriel luă mica baghetă argintie îndoită şi o 
desfăcu. Intr-un capăt avea o clemă, iar în celălalt, 
o mică sferă de sticlă. 

— Poţi să o ataşezi la orice carte citeşti şi mica 
sferă de lumină fae o să strălucească. Asta ca să 
nu fii nevoită să mijeşti ochii când citeşti noaptea. 

Nesta atinse sfera de sticlă, la fel de mare ca 
unghia ei, iar lumina fae pâlpâi înăuntru, poleindu-i 

blând poala. O atinse din nou, iar aceasta se 
stinse. Apoi sări în picioare şi îl îmbrăţişă pe Azriel. 

Toţi cei din încăpere amuţiră preţ de o clipă. 

Dar Azriel chicoti şi o strânse uşor. Cassian 
zâmbi văzându-i. 

— Mulţumesc! spuse Nesta, retrăgându-se 
repede ca să se minuneze de obiect. Este 
nemaipomenit! 

Azriel roşi şi se retrase, umbrele rotindu-se. 

Nesta se uită la Cassian, iar acea lumină se 
zări din nou în ochii ei. Suficient încât să-l facă să-i 
ofere darul chiar atunci. 

Dar având în vedere cum decursese încercarea 
de anul trecut, că de la bal nu mai fusese în patul 
lui... se abţinu. 

În caz că i-ar fi zdrobit iarăşi inima. 


* 


Pe la ora unu dimineața, pe Nesta o dureau 
ochii de oboseală. Ceilalți încă beau, dar pentru că 
nu i se oferise vin - şi nici măcar nu-şi dorise - nu li 
se alăturase ca să cânte şi să danseze. Deşi 
mâncase trei felii din tortul aniversar al lui Feyre, 
ridicol de mare şi roz. 

Cassian spusese că aveau să rămână aici peste 
noapte, de vreme ce ar fi fost prea beat ca să o 
ducă înapoi în zbor spre Casa Vântului, iar Mor şi 
Azriel prea beţi ca să îi teleporteze, ca să nu mai 
spună că tot ar fi trebuit să zboare ultima parte a 
drumului. Era foarte probabil ca Rhys şi Feyre să 

rămână împreună până când toţi ar fi fost pregătiţi 
să plece. 

Uşa spre care o îndreptase Feyre era deja 
deschisă, luminile fae strălucind în dormitorul 
opulent împodobit în nuanţe de alb, crem şi 
cafeniu. Lumânările pâlpâiau în borcane de sticlă 
pe marginea de marmură a şemineului. Draperiile 
erau deja trase pentru seara asta, rânduri groase 
din catifea albastră - singura pată de culoare din 
cameră, împreună cu câteva fleacuri albastre. Era 
liniştitor şi mirosea a iasomie, şi era exact camera 
pe care ar fi gândit-o pentru sine dacă i s-ar fi 
oferit şansa. 

Îşi dădu seama că / se oferise şansa. Feyre 
întrebase, iar ea refuzase. Aparent, Feyre o 
amenajase, ştiind cumva ce i-ar fi plăcut. 

Nesta se aşeză la măsuţa de toaletă, privindu- 
şi în linişte chipul în oglindă. 

Uşa ei se deschise cu un scârţâit, apoi apăru 
Cassian, rezemându-se de toc şi uitându-se la ea în 
oglindă. 

— Nu ai vrut să-mi spui noapte bună? 

Inima ei începu să bată cu putere. 

— Eram obosită. 

— Au trecut câteva seri de când tot eşti 
obosită. El îşi încrucişă braţele. Ce se întâmplă? 

— Nimic. Ea se răsuci pe taburetul tapiţat al 
măsuţei de toaletă. De ce nu eşti la parter? 

— Nu m-ai întrebat de cadoul tău. 

— Am presupus că nu primesc unul de la tine. 

El se dezlipi de toc şi închise uşa în urma lui. 


Absorbea tot aerul din cameră doar stând acolo. 

— De ce? 

Ea ridică din umeri. 

— Pur şi simplu. 

Masculul scoase o cutie mică din jachetă şi o 
lăsă pe patul dintre ei. 

— Surpriză! 

Cassian înghiţi când ea se apropie, singurul 
semn că asta însemna ceva pentru el. 

Nestei îi transpirară palmele când luă cutia, 
studiind-o. Totuşi, încă nu o deschise. 

— Îmi pare rău pentru cum m-am purtat 
Solstiţiul trecut. Pentru cât de îngrozitoare am fost. 

El îi luase şi atunci un cadou. lar ei nu îi 
păsase; fusese atât de ticăloasă, încât îşi dorise să 
îl rănească pentru că îi păsa. 

— Ştiu, spuse Cassian apăsat. Te-am iertat de 
mult. Deschide-l! o îndemnă masculul, deşi Nesta 
tot nu se putea uita la el. 

Mâinile îi tremurară puţin când o făcu, găsind o 
sferă de argint culcuşită în cutia neagră de catifea. 
Era de mărimea unui ou de găină, rotundă, cu 
excepţia zonei ce fusese aplatizată ca să poată fi 
pusă pe o suprafaţă fără să se rostogolească. 

— Ce este? 

— Atinge partea de sus. Doar puţin. 

Aruncând o privire nedumerită spre el, o făcu. 

Muzica răsună în cameră. 

Nesta sări înapoi, cu o mână pe piept, când el 
râse. 

Dar muzica se auzea din sfera de argint. Şi nu 
orice muzică, ci valsurile de la balul din urmă cu 

două seri, pură şi lipsită de discuţiile mulţimii, ca şi 
când ar fi stat într-un teatru ca să le audă. 

— Nu e globul Veritas, reuşi ea să spună când 
valsul se auzi din sferă, atât de clar şi de perfect, 
încât sângele îi glăsui din nou. 

— Nu, este Symphonia, un obiect rar din 
regatul lui Helion. Poate să prindă muzica şi să o să 
o redea. A fost inventat ca să-i ajute pe 
compozitori să scrie partiturile, dar, dintr-un motiv 
oarecare, nu a fost folosit. 

— Cum ai scos zgomotul mulţimii când ai prins 
melodiile alaltăsearăâ? se minună ea. 

Cassian roşi. 

— M-am întors a doua zi. Le-am cerut 
muzicienilor din Oraşul Cioplit să le cânte din nou, 
plus câteva dintre preferatele lor. Dădu din cap 
spre sferă. Apoi am fost prin câteva dintre 
tavernele tale preferate, i-am găsit pe muzicanți şi 
i-am rugat să cânte... 

Când îşi plecă fruntea şi începu să plângă, el 
amuţi. Ea nu încercă să-şi înăbuşe lacrimile când 
muzica se auzi în cameră. 

Făcuse toate astea pentru ea. Găsise o cale ca 
ea să aibă muzică întotdeauna. 

— Nesta, şopti el. 

Închise ochii când conştientizarea gestului său 
se înălţă ca un val înlăuntrul ei. Odată ce l-ar fi 
recunoscut, ar fi măturat totul în calea lui, ar fi 
consumat-o întru totul. Gândul fu suficient ca ea să 
se îndrepte şi să îşi şteargă lacrimile. 

— Nu pot să accept cadoul. 


— A fost făcut pentru tine. 

El schiţă un zâmbet. 

Nu suportă acel zâmbet, amabilitatea şi 
bucuria lui când îl corectă: 

— Nu am să-l accept. Ea puse globul înapoi în 
cutie şi i-o înmână. Returnează-l! 

El miji ochii. 

— Este un cadou, nu un inel de logodnă 
nenorocit! 

Ea înţepeni. 

— Nu, am să-l caut pe Eris pentru asta. 

El rămase nemişcat. 

— Repetă ce-ai zis! 

Ea afişă o expresie rece, singurul scut pe care 
îl avea împotriva lui. 

— Rhys spune că Eris mă vrea drept mireasă. 
O să facă orice vrem, în schimbul mâinii mele. 

Pietrele Siphon de pe mâinile lui Cassian 
pâlpâiră. 

— Doar nu te gândeşti să accepţi. 

Ea nu spuse nimic, lăsându-l să creadă ce era 
mai rău. 

El mârâi. 

— Înţeleg. Mă apropii un pic mai mult, iar tu 
mă alungi. Revii unde eşti în siguranţă. Este mai 
bine să te măriţi cu o viperă ca Eris, decât să fii cu 
mine. 

— Nu sunt cu tine, izbucni ea! Mă culc cu tine. 

— Singurul lucru potrivit pentru o brută 
născută din flori, nu? 

— Nu am spus asta. 

— Nu e nevoie. Ai mai spus-o de o mie de ori. 

— Atunci de ce te-ai mai deranjat să intervii la 
bal? 

— Pentru că eram gelos! strigă el, întinzându-şi 
aripile. Arătai ca o regină şi era dureros de evident 
că ar trebui să fii cu un prinţ ca Eris, şi nu cu un 
nimeni de rang inferior, ca mine! Pentru că nu 
suportam nici cât negru sub unghie să văd asta! 
Dar haide, Nesta! Mărită-te cu el şi îţi urez noroc! 

— Eris este bruta, replică ea. Este o brută şi un 
nenorocit. Şi m-aş mărita cu Eris, pentru că sunt 
exact ca el! 

Cuvintele răsunară prin cameră. 

Chipul lui îndurerat o distruse. 

— Îl merit pe Eris. 

Vocea ei se sparse. 

— Eşti bun, Cassian, zise Nesta răguşită. Şi eşti 
curajos, minunat şi bun. Aş putea să ucid pe 
oricine te-a făcut vreodată să te simţi mai puţin de 
atât - mai puţin decât eşti. Şi ştiu că fac parte din 
grupul ăla şi urăsc asta. Ochii o usturară, dar ea 
depăşi momentul. Eşti tot ce nu am fost niciodată 
şi nu am să fiu nicicând bună pentru tine. Prietenii 
tăi o ştiu, iar eu am purtat cu mine mereu povara 
faptului că nu te merit. 

Furia dispăru de pe chipul lui. 

Nesta nu-şi înăbuşi lacrimile ce urmară şi nici 
cuvintele ce i se rostogoliră de pe limbă. 

— Nu te-am meritat înainte de război şi nici 
după şi, cu siguranţă, nu te merit nici acum. Încet, 
scoase un râs spart. De ce crezi că te-am alungat? 
De ce crezi că nu ţi-am vorbit? Işi atinse cu o mână 

eşuat în atâtea feluri - să mi te refuz... Suspină. A 
fost pedeapsa mea. Nu înţelegi? Abia îl vedea 
printre lacrimi. Din clipa în care te-am cunoscut, 
te-am dorit în mod irațional. Din clipa în care te-am 
văzut în casa mea, ai fost singurul la care m-am 
gândit. lar asta m-a îngrozit. Nimeni nu a avut 
niciodată o asemenea influenţă asupra mea. ŞI 
încă sunt îngrozită că, dacă îmi permit să te am... o 
să mi se ia şi asta. Cineva o să-mi ia bucuria, iar 
dacă mori... Işi cuprinse faţa cu mâinile. Nu 
contează, şopti ea. Nu te merit şi nu am să te merit 
niciodată. 

Liniştea umplu camera. Era atât de linişte, 
încât se întrebă dacă el plecase, şi îşi cobori 
mâinile ca să vadă dacă mai era acolo. 

Cassian stătea în faţa ei, lacrimile curgându-i 
pe chipul frumos şi perfect. 

Ea nu dădu înapoi, lăsându-l să o vadă astfel: 
cât mai vulnerabilă posibil. Oricum o văzuse în 
toate ipostazele. 

El deschise gura şi încercă să vorbească, dar fu 
nevoit să înghită şi să încerce din nou. 

Nesta văzu totuşi toate cuvintele în ochii lui. 
Aceleaşi de care era sigură că se zăreau în privirea 
ei. 

Aşadar, Cassian nu mai încercă să vorbească şi 
se apropie de ea. Işi strecură o mână în părul ei, 
apucând-o de talie cu cealaltă şi o trase lângă el. 
Nu spuse nimic în timp ce-şi plecă fruntea, gura 
atingând lacrimile ce curgeau pe unul dintre obrajii 
ei. Apoi de pe celălalt. 

Ea închise ochii, permiţându-şi să se bucure de 
senzaţia buzelor lui pe pielea ei fierbinte, de 
respiraţia ce îi mângâia obrazul. Fiecare sărut 
blând repeta cuvintele pe care le văzuse în ochii 
lui. 

Cassian se retrase şi rămase astfel destul de 
mult timp încât ea să deschidă din nou ochii ca să 
îi vadă chipul la câţiva centimetri de al ei. 

— Nu ai să te măriţi cu Eris, spuse el răguşit. 

— Nu! şopti ea. 

Ochii lui străluciră. 

— Nu o să fie nimeni altcineva. Pentru niciunul 
dintre noi. 

— Da, şopti Nesta. 

— Niciodată, promise el. 

Nesta puse o mână pe pieptul lui musculos, 
lăsând bătăile puternice ale inimii lui să-i răsune în 
palmă. Le lăsă să-i coboare pe braţ, în pieptul şi 
inima ei. 

— Niciodată, jură ea. 

Era tot ce avea el nevoie. Tot ce avea ea 
nevoie. 

Cassian o sărută, iar lumea încetă să existe. 

Sărutul era chinuitor şi înflăcărat, apăsat şi 
frenetic, o revendicare şi o cedare. Ea nu ştia cum 
să-l descrie. Îşi aruncă braţele în jurul lui, lipindu-se 
cât mai mult, întâlnindu-i limba la fiecare mişcare. 

El mormăi şi o înghionti înapoi spre pat, gura 
lui devorând, gustând şi spunând tot ce ea nu 
putea exprima încă, dar cândva, poate curând, ar fi 
putut. Pentru el, Nesta ar fi luptat ca să găsească 

Coapsele ei atinseră salteaua, iar el întrerupse 
sărutul ca să o dezbrace. 

Nesta se aştepta să i le smulgă şi să le rupă, 
dar Cassian îi scoase cu blândeţe rochia, degetele 
tremurându-i când descheie fiecare nasture de pe 
spatele rochiei. Degetele ei tremurară când îi 
scoase cămaşa. 

Apoi rămaseră goi şi se uitară din nou unul la 
celălalt cu acele cuvinte nerostite în ochi, iar Nesta 
îi permise să o întindă pe pat, să o încalece. 

Ceea ce urmă nu fu dur sau sălbatic. 

Ea nu îi voia capul între picioare. Nu-i voia nici 
măcar degetele. Când îşi strecură unul în vulva ei, 
îl lăsă să simtă că era pregătită, apoi îi luă mâna, 
împletindu-şi degetele cu ale lui, când cu cealaltă îi 
apucă penisul şi îl îndreptă spre ea. 

Cassian o tachină, atingând-o uşor între 
picioare, apoi se opri. Privirile lor se întâlniră. 

După aceea, masculul o sărută pătimaş când o 
pătrunse. 

Nesta suspină. Nu la plenitudinea de a-l avea 
în ea, ci la senzaţia din piept. La chestia care bătu 
atât de tare când se uită din nou la ea, când ieşi 
aproape de tot şi o penetră iarăşi. 

La cea de-a doua împingere, chestia din pieptul 
ei - inima... La a doua împingere, aceasta îi cedă 
complet. 

La a treia, o sărută din nou. 

La a patra, Nesta îşi împreună mâinile în jurul 
capului şi gâtului său şi îl ţinu acolo cât îl sărută 
încontinuu. 

La a cincea, zidurile fortăreței interioare din 
fier vechi căzură. Cassian se retrase, ca şi când ar 
fi simţit asta, iar ochii lui se luminară când îi 
întâlniră pe ai ei. 

Dar el continuă să se mişte, făcând dragoste 
pe îndelete, fără grabă. Aşadar, Nesta lăsă tot ce 
era dincolo de zidurile de fier să se deşire spre el. 
Lumina aurie pură şiroi către Cassian, fir cu fir, iar 
masculul o întâmpină cu a lui. Acolo unde se 
împleteau acele fire, viaţa scânteia ca lumina 
stelelor - ea nu mai văzuse şi nici nu mai simţise 
ceva atât de frumos. 

Plângea şi nu ştia de ce - doar că nu voia să se 
termine; voia să simtă mereu această legătură 
dintre ei, să-l simtă pătrunzând-o atât de adânc, 
încât să şi-l dorească imprimat sub piele. Lacrimile 
lui curseră pe faţa ei, iar ea ridică mâna ca săi le 
şteargă. El îşi sprijini capul de mâna ei, frecându-se 
uşor de palma Nestei. 

— Spune-o, îi şopti Cassian pe piele. 

Ea ştia la ce se referea. Cumva, ştia. 

Nesta aşteptă până ce el se împinse din nou, 
intrând mai adânc ca niciodată şi şopti: 

— Eşti al meu. 

El gemu, împingându-se puternic. 

— lar eu sunt a ta, şopti Nesta. 

Acele fire aurii dintre sufletele lor străluciră cu 
aceste cuvinte, ca şi când ar fi fost o harpă la care 
cânta o mână cerească. 

Pentru că era muzica dintre sufletele lor. 
Întotdeauna fusese aşa. lar vocea lui era muzica ei 

— Nesta! Ea auzi rugămintea din numele ei. 

Cassian mai avea puţin şi atingea orgasmul şi 
voia ca Nesta să îl însoţească. Voia să se 
rostogolească împreună în extaz. Dintr-un oarecare 
motiv, conta ca de această dată să aibă orgasm 
amândoi în acelaşi timp. 

Cassian îşi cobori capul spre sânul «i, 
prinzându-i sfârcul cu dinţii când îl bătu uşor cu 
limba. 

Gestul fu suficient ca Nesta să ajungă la 
orgasm. Gemu, iar el repetă mişcarea, 
coordonându-şi limba cu penetrarea adâncă. De 
nenumărate ori. 

Firele aurii străluciră şi cântară, iar Nesta nu 
mai suportă muzica dintre sufletele lor, senzaţia de 
a-l simţi deasupra ei şi în ea. 

Orgasmul dădu năvală, distrugând ultima 
bucăţică din acel zid intern, râzând munţii şi 
pădurile, ştergând lumea cu lumină şi plăcere, 
stelele căzând din cer într-o ploaie nesfârşită. 

Cassian strigă când ejaculă, iar sunetul fu 
chemarea unei vânători, o simfonie, un singur corn 
când răsăritul se ivi în lume. 

Era doar acest moment, acest lucru pe care îl 
împărtăşeau amândoi, şi dură o eternitate. Timpul 
nu mai conta. Timpul întotdeauna se oprise în 
preajma lui, a lor. 

El ejaculă la nesfârşit înlăuntrul ei, mai mult ca 
niciodată, ca şi când până acum s-ar fi reţinut, ca 
şi când şi-ar fi distrus propriul zid interior. 

Pentru totdeauna. Pentru totdeauna. Pentru 

Cuvintele răsunară în fiecare respiraţie a lor, în 
fiecare bătaie a inimii, atât de sincronizate, încât 
păreau să bată la unison. 

Apoi se lăsă liniştea, splendidă şi senină, iar 
Cassian nu se retrase, plecându-şi privirea cu 
mirare şi bucurie. 

Nesta se întinse ca să îl sărute. 

Un sărut conduse la altul, iar foamea se ridică 
precum un val în ea, între ei. Apoi Cassian o 
pătrunse iarăşi, mai repede şi mai dur, şi timpul 
încetă din nou să existe. 

Câteva ore, zile, săptămâni, luni şi milenii mai 
târziu, când erau amândoi în sfârşit epuizați, când 
sufletele lor se separaseră complet, Cassian se 
retrase şi se prăbuşi pe pat. 

Nesta abia îşi putea aminti cuvintele. Dar le 
găsi când îi şopti pe întuneric: „Rămâi cu mine”. 

Il străbătu un fior, dar masculul doar zâmbi 
când o strânse lângă el. 

lar Nesta dormi în căldura, siguranţa şi, în 
sfârşit, la adăpostul braţelor lui. 


Capitolul 59 


Nesta deschise ochii. 

Ştia că era afectuoasă şi mulţumită, deşi îi luă 
o clipă să îşi amintească motivul. Să îşi dea seama 
că era încă în braţele lui Cassian. Se bucură de 
asta. Savură fiecare respiraţie ce îi atinse tâmpla, 
simţi apăsarea degetelor lui pe spate. Un calm 
surprinzător de asemănător cu ce simţea când îşi 

făcea zilnic exerciţiile de liniştire a minţii o 
cuprinse. 

Cassian se trezi curând după aceea, dându-i un 
sărut adormit şi satisfăcut. Acesta se transformă în 
ceva mai tandru şi, câteva minute lungi, ei 
rămaseră întinşi acolo, uitându-se unul la celălalt, 
Cassian mângâind-o încet pe spate. Mângâierea se 
transformă curând într-o atingere mai pătimaşă, 
iar când se crăpă de ziuă, se încolăciră din nou, 
făcând dragoste fără grabă. 

Când se întinse din nou, transpirată şi gâfâind 
lângă el, trecându-şi un deget peste şanţul 
abdomenului său musculos, Nesta şopti: 

— Bună dimineaţa! 

Cassian îi netezi părul cu mâna. 

— Bună dimineaţa! 

El se uită spre pervazul şemineului - spre micul 
ceas de lemn din mijlocul acestuia, apoi se 
îndreptă. 

— Rahat! 

Nesta se încruntă. 

— Trebuia să fii undeva? 

El îşi trăgea deja pantalonii, căutând pe podea 
restul hainelor. Nesta arătă tăcută spre cealaltă 
parte a patului, unde cămaşa lui era deasupra 
rochiei ei. 

— Bătaia cu bulgări! Am să întârzii! 

Nesta fu nevoită să-i analizeze fiecare cuvânt, 
dar nu reuşi decât să întrebe: 

— Ce? 

— Tradiţia anuală, cu Rhys şi Az! Urcăm la 

cândva - şi... Ei, bine, este o poveste lungă, dar am 
făcut-o cam în fiecare an de câteva secole, iar eu 
nu am câştigat de ani buni. Dacă nu câştig nici 
anul ăsta, o să mi se amintească mereu asta, îi 
zise cât îşi luă cămaşa, jacheta de piele şi cizmele. 

Nesta râse pur şi simplu. 

— Voi trei - cei mai temuţi războinici din tot 
ţinutul - vă bateţi cu bulgări în fiecare an? 

Cassian ajunse la uşă, aruncându-i un zâmbet 
şiret. 

— Am pomenit că după aceea facem o baie de 
aburi în sauna lipită de cabană? 

După zâmbetul lui şiret, îşi dădu seama că el 
voia să spună „goi puşcă”. Nesta se ridică, părul 
alunecându-i peste sâni. Privirea lui cobori, un 
muşchi al gâtului încordându-i-se. Pentru o clipă, 
Nesta speră să sară din nou pe ea. Intr-adevăr, 
nările lui se umflară, mirosind nevoia ce clocotea 
înlăuntrul ei doar văzând că o măsura din priviri şi 
că trupul i se încorda. 

Dar Cassian înghiţi, zâmbetul şi şiretenia 
dispărând când îşi drese glasul. 

— După bătaie, trebuie să facem o inspecţie 
completă a legiunilor din Illyria, câteva zile. Mă 
întorc după aceea. 

Fără să îi dea măcar un sărut de rămas-bun, el 
dispăru. 


Trecură trei zile fără veşti de la Cassian. La 


antrenamente fusese înlocuit de Azriel cel cu faţa 
790 


inexpresivă, care era mai distant decât de obicei şi 
nici măcar nu îi zâmbea. Dar el nu obiecta când ea 
îşi aducea Symphonia în ring în fiecare dimineaţă, 
pentru mai multă motivaţie în timpul exerciţiilor. 
Preotesele se minunaseră de cadou, câteva dintre 
ele dansând pe muzică, dar Nesta se gândise doar 
la cât timp şi efort investise Cassian pentru asta. 
Cum ştiuse el ce ar fi însemnat pentru ea un 
asemenea cadou. 

Tot corpul o furnica de dorinţă, făcând-o să 
strângă din dinţi. Trei zile fără el ar fi putut fi la fel 
de bine trei luni. Devenise atât de disperată după 
el, încât mâna îi aluneca acum între picioare în 
baie, în pat, chiar şi în timpul prânzului din camera 
ei. Dar orgasmul o golea, ca şi când corpul ei ar fi 
ştiut că avea nevoie ca el să o umple. Îl întreba pe 
Azriel în fiecare zi când avea să se întoarcă, iar 
acesta îi răspundea: „Curând”, înainte să îşi 
continue lecţia. 

Poate înnebunise. Poate ăsta fusese acel zid de 
fier din jurul minţii ei - lucrul care îi ţinuse mintea 
întreagă. Cu siguranţă nu era normal să se 
gândească atât de mult la cineva, să aibă atâta 
nevoie de el. 

Acea îngrijorare o urmărea când îşi terminau 
lecţiile, gâfâind şi transpirând în ciuda dimineţii 
reci, mulţumită curselor de viteză Valkyrie pe care 
le practicau: zece secunde de alergare, treizeci de 
secunde de mers rapid, alte zece secunde de 
alergare... Preţ de cincisprezece minute. Imediat 
ce terminau, îşi adăugau scuturile. Apoi săbiile. 

concentrarea pentru controlul respirației între 
atacurile rapide şi retrageri. Toate erau o nebunie 
ce nu prea putea calma agitația Nestei când le 
întrebă pe Emerie şi pe Gwyn: 

— Vreţi să rămâneţi în Casă cu mine în seara 
asta? Ea făcu semn spre boltă. Să citim sau aşa 
ceva? _ 

Gwyn clipi, gândindu-se. In afară de a veni la 
aceste lecţii sau ca să folosească ringul de 
antrenament pentru a tăia acea panglică, nu ieşise 
din bibliotecă, dar îi zise: 

— Am să o întreb pe Clotho. 

Emerie zâmbi la Nesta, ca şi când ar fi fost 
conştientă de ce avea nevoie de companie. 

— Sigur. 

În acea seară, Nesta şi Emerie citiră în linişte în 
biblioteca privată, aşteptând-o pe Gwyn. Emerie se 
întinsese pe fotoliu, legănându-şi picioarele peste o 
cotieră şi stând cu spatele rezemat de cealaltă. 
Fără să îşi ridice privirea de la cartea din poală, 
spuse: 

— Cassian trebuie să fie un adevărat armăsar 
în pat, dacă eşti atât de încordată cât timp este 
plecat. 

Nesta îşi drese glasul, alungând amintirea gurii 
lui, a corpului puternic, a felului în care părul lui 
mătăsos şi negru îi încadra chipul când o încăleca, 
legănându-se în timp ce o penetra. 

— El este... 

Ea scoase un mic zgomot gutural. 

— Am înţeles, spuse Emerie, chicotind. Ştie 
Mersul. 

— Mersul? 

Emerie rânji. 

— Ştii tu, când un mascul ştie cum să îşi 
folosească bine penisul şi merge cu o fală prin 
care, de fapt, declară asta tuturor. 

Nesta îşi dădu ochii peste cap. 

— Era de sperat să ştie cum să o folosească 
bine, după ce a trăit cinci sute de ani. Ea pufni. 
Deşi am cunoscut destui care mi-au dovedit 
contrariul. 

Emerie ridică o sprânceană ca ea să continue, 
dar o bătaie se auzi în uşa bibliotecii. Gwyn băgă 
capul înăuntru şi studie camera înainte să intre. 
Ţinea o mică desagă, probabil cu ce avea nevoie 
peste noapte. Nesta rugase deja Casa să 
pregătească un dormitor pentru toate trei, iar ea 
intrase în biblioteca privată ca să o găsească 
transformată: lângă fereastra zidului îndepărtat, o 
masă de lucru şi scaunele fuseseră schimbate cu 
trei paturi, fiecare plin de pături şi perne. 

Gwyn zâmbi, deşi inima îi bătea repede în gât. 

— Scuze că am întârziat! Merrill m-a pus să 
citesc un fragment cu ea de zece ori. Gwyn oftă. 
Spune-mi, te rog, că toată ciocolata este pentru 
noi! 

Casa umpluse masa dintre fotolii cu grămezi 
de ciocolată: trufe, bomboane şi tablete. Pe lângă 
fursecuri şi prăjiturele. Şi o farfurie cu brânzeturi şi 
fructe. Şi carafe cu apă, şi diverse sucuri. 

Gwyn studie masa. 

— Te-ai deranjat cu toate astea? 

— O, nu, spuse Emerie, ochii ei strălucind. 
Nesta nu ne-a spus secretul. 

Nesta pufni, dar Emerie zise: 

— Casa o să-ţi dea orice vrei, doar să o zici cu 
voce tare. La sprâncenele ridicate ale lui Gwyn, 
Emerie spuse: Aş vrea o felie de prăjitură cu fistic, 
te rog! 

O farfurie cu o prăjitură apăru în faţa ei, 
împreună cu un bol cu frişcă şi zmeură pe 
deasupra. 

Gwyn clipi. 

— Locuieşti într-o casă magică! 

— li place să citească, recunoscu Nesta, 
atingând un teanc de romane. Aşa ne-am 
împrietenit. 

Gwyn şopti în cameră: 

— Care este cartea ta preferată? 

Una căzu pe masă lângă prăjitura lui Emerie, 
iar Gwyn ţipă surprinsă. Apoi îşi frecă mâinile. 

— O, ce încântător! 

—  Zâmbetul ăla aduce probleme, spuse 
Emerie. 

Gwyn zâmbi mai larg. 


Două ore mai târziu, Nesta se trezi complet 
dezbrăcată într-o cadă din mijlocul bibliotecii 
private, toată plină cu bule. Fără apă, doar bule. In 
căzi identice, de fiecare parte a ei, chicoteau 
Emerie şi Gwyn. 

— E ridicol, spuse Nesta, deşi zâmbea. 

Fiecare dintre cererile lor devenise tot mai 
absurdă, iar Nestei i s-ar fi părut că ele exploatau 
Casa, dacă nu ar fi fost atât de... încântată să le 
facă pe plac. Să adauge detalii creative. 

Cum ar fi că în fiecare bulă zbura o mică 
pasăre. 

Artificii  tăcute încă  explodau în colțul 
îndepărtat al camerei, iar un pegas în miniatură - 
cererea Nestei, doar la îndemnul prietenelor ei - se 
hrănea pe un petec de iarbă de lângă raft, 
mulţumit să le ignore. 

Un tort mai înalt decât Cassian era în mijlocul 
camerei, luminat cu o mie de lumânări. Şase 
broaşte dansau în cerc în jurul unei ciuperci cu 
pete roşii şi albe, valsurile fiind oferite de 
Symphonia Nestei. 

Emerie purta o coroană cu diamante şi şase 
coliere de perle, iar Gwyn o pălărie înclinată, cu 
boruri largi şi potrivită pentru orice doamnă 
elegantă. O umbrelă de soare se rezema de 
celălalt umăr, iar ea o roti lent în timp ce studie 
ferestrele, lumea de dincolo de ele şi spuse în 
şoaptă: 

— Câteodată mă întreb dacă o să am vreodată 
curajul să ies din nou afară. Mă tem în fiecare zi că 
nu o să-l am. 

Zâmbetul Nestei dispăru. 

— Şi eu simt la fel, zise, după ce se gândi o 
clipă. 

Pentru că existenţa asta, traiul în Casă, 
antrenamentul, munca în bibliotecă... Nu era viaţă 


adevărată. Nu pe deplin. Când avea să i se permită 

să revină în oraş, atunci urma să înfrunte din nou 
viaţa şi să vadă dacă era demnă de asta. Gândul o 
făcu să simtă un nod în stomac. 

Alungând tristeţea, Gwyn sări din cadă, bulele 
împrăştiindu-se, şi îşi căută desaga. 

— Acum, să nu îndrăzniţi să râdeţi de mine, dar 
am adus ceva de lucru. Nu mi-am dat seama că o 
să avem o casă magică, ca să ne ţină ocupate. Ea 
scoase o grămadă de aţe de diverse culori. Eu şi 
sora mea obişnuiam să împletim brățări şi să le 
punem talismane pline cu dorinţe. Ridică un sac, 
răsturnând câteva monede de argint în palmă. Nu 
erau mai mari decât unghia de la degetul mic, şi la 
fel de subţiri ca o azimă. Vocea i se domoli. Noi 
credeam că dorinţa se adeverea de îndată ce 
brăţara cădea. 

Emerie întrebă cu blândeţe: 

— Cum o chema? 

— Catrin. Vocea lui Gwyn era plină de suferinţă 
şi alean. Eram gemene. Avea părul negru ca onixul 
şi pielea albă ca luna. Şi era la fel de schimbătoare 
ca marea. Râse încet. In ciuda defectelor ei - şi ale 
mele - ne iubeam mult. Nu ne aveam decât una pe 
cealaltă când eram mici. Era singura pe care mă 
puteam baza cu adevărat. Mi-e dor de ea în fiecare 
zi. 

Nesta nu reuşi să nu se gândească la Feyre. 

— Aş vrea să mai pot avea o clipă cu ea, zise 
Gwyn. Doar una, ca să îi spun că o iubesc şi să îmi 
iau adio. Ea îşi şterse ochii, ridicându-şi capul. Se 
uită direct la Nesta. Ştii, este ceea ce contează cu 


adevărat până la urmă. Nu certurile noastre 

mărunte sau neînțelegerile. Am uitat de toate 
astea în clipa în care ea... Gwyn scutură din cap. 
Este tot ce contează. 

Nesta dădu lent din cap. Aşadar, poate nu erau 
doar ea şi Feyre. Poate că toate surorile aveau 
greutăţi, certuri, abisuri între ele. Nu era perfectă, 
dar... nici Feyre nu era. Amândouă făcuseră 
greşeli. Şi pe amândouă le aşteptau vieţi 
îndelungate. Ce se întâmplase în trecut nu trebuia 
să le dicteze viitorul. 

Aşadar, Nesta dădu din nou aprobator din cap, 
lăsând-o pe Gwyn să vadă că înţelegea. 

— Este tot ce contează, confirmă Nesta. 

Gwyn  zâmbi, apoi îşi îndreptă spatele, 
dregându-şi vocea. 

— Am reuşit să găsesc aţă şi talismane înainte 
de Solstiţiu, crezând că am să le fac pentru voi 
drept cadou, dar a durat mai mult timp să 
sosească decât am crezut. Deci m-am gândit că 
am putea face în seara asta brăţările. Ea puse cu 
atenţie materialele pe cea mai apropiată masă. 

Nesta şi Emerie se ridicară ca să studieze 
varietatea de aţe: erau de toate culorile şi 
nuanțele, adunate cu grijă. 

— Arată-mi cum să fac, spuse Emerie încet. 

Nesta se întrebă dacă vorbele lui Gwyn 
rezonaseră şi cu ea - ce durere şi speranţă ar fi 
putut să ţină Emerie în sinea ei. 

Dar Gwyn zâmbi şi-şi începu demonstraţia 
alegând trei culori pe care le considera potrivite 
spiritului lui Emerie, spuse ea. Verde, mov şi auriu. 


Nesta se abţinu să chicotească şi alese culorile 

pentru Gwyn: albastru, alb şi turcoaz. Emerie, la 
rândul ei, alese culorile Nestei: albastru deschis, 
roşu şi argintiu. Nesta şi Emerie încercară să 
repete conştiincioase paşii „uşori” ai lui Gwyn: 
dublând firul, înnodându-l, tăind buclele, apoi 
ţintuind partea de sus a brăţării sub o carte grea în 
timp ce separau fiecare fir după culoare. Apoi 
începură să facă bucle, trăgând firele înainte şi 
înapoi. Nodurile lui Emerie erau perfecte. Ale 
Nestei... 

— Brăţara ta o să fie hidoasă, Gwyn. 

Nesta se încruntă la aspectul strâmb şi 
dezordonat pe care îl aveau primele zece rânduri 
ale ei. 

— Continuă, spuse Gwyn, fiind cu mult înaintea 
ei la propria brățară şi începând să adauge tipare 
frumoase printre rânduri. Nodurile arată mai bine 
dacă exersezi. Spune-mi doar când ajungi la 
jumătate, apoi adăugăm talismanul. 

Ele lucrară în camera plină de muzică, 
discutând, Emerie şi Gwyn râzând ocazional la 
teribila lipsă de îndemânare a Nestei. 

— Acum, spuse Gwyn când ajunseră la 
jumătate, ne punem dorinţe. Ea întinse mâna spre 
una dintre monedele minuscule. Am să o ţin în 
mână, am să mă gândesc la ceva pentru Emerie 
şi... 

— Stai! zise Nesta, prinzând-o de mână pe 
Gwyn înainte să poată atinge talismanul. Dă-mi 
voie! 

Prietenele ei o priviră curioase, iar Nesta 
înghiţi. 

— Dă-mi voie să pun o dorinţă pentru toate, le 
explică ea, luând cele trei talismane. 

Un mic dar pentru prietenele care deveniseră 
ca nişte surori. 

O familie aleasă. Ca aceea pe care şi-o făcuse 
Feyre. 

Nesta strânse talismanele în palmă, închizând 
ochii şi spuse: 

— AŞ vrea să avem curajul să ieşim în lume 
când suntem pregătite, dar să putem găsi 
întotdeauna calea de întoarcere la noi. Indiferent 
de situaţie. 

Gwyn şi Emerie ovaţionară auzind-o. lar când 
Nesta deschise ochii şi palma, ar fi putut jura că 
monedele străluceau uşor. 


Capitolul 60 


Cassian fusese plecat cinci zile. Cinci zile, nu 
mai puţin, ca să inspecteze toate legiunile illyriene 
şi să-şi aducă aminte cum să se comporte ca un 
mascul normal şi cu mintea întreagă, nu ca un 
căţel îndrăgostit. Dar cumva, înainte să revină, se 
petrecuse o schimbare. 

Nu doar schimbarea majoră de la Solstiţiul de 
larnă dintre el şi Nesta. Ci o schimbare între Nesta, 
Emerie şi Gwyn. 

El ieşi în dimineaţa rece ca să le găsească pe 
cele trei deja antrenându-se în ring. Stăteau în 
jurul bârnei, panglica plutind cu graţie în vântul 
aspru. Gwyn ţinea o sabie în mână, iar Emerie şi 
Nesta stăteau la câţiva paşi distanţă. Toate trei 

purtau brățări împletite colorate cu talismane 
argintii ce se legănau. 

Cassian zăbovi în pragul uşii când Nesta îi şopti 
lui Gwyn: 

— Poţi s-o faci! 

Azriel veni lângă el, tăcut ca umbrele care îi 
încoronau aripile. 

Gwyn se uită la panglică ca la un inamic de pe 
câmpul de luptă. Aceasta se undui în vânt, 
îndepărtându-se, mişcările fiind la fel de 
imprevizibile ca ale oricărui duşman. 

— Fă-o pentru pegasul în miniatură, spuse 
Emerie. Cassian nu ştia ce însemna asta, dar Gwyn 
zâmbi. 

Nesta râse. 

Sunetul ar fi putut fi la fel de bine un fulger în 
capul său, pentru cât de mult îl zgudui acel râs. 
Liber şi uşor, şi atât de deosebit faţă de oricare 
altul, încât până şi Azriel clipi. Era un râs adevărat. 

— Pegasul în miniatură, spuse Nesta, a fost o 
iluzie. lar acum este din nou pe păşunea lui 
imaginară. 

— Cel mai mult a plăcut-o pe Gwyn, o tachină 
Emerie. În ciuda eforturilor tale de a-l convinge. 

Liniştea se lăsă din nou când Gwyn se mişcă pe 
loc, înclinând sabia. Vântul clătină din nou 
panglica, ca şi când ar fi necăjit-o. 

Cassian se uită la Az, dar atenţia lui era fixată 
la tânăra preoteasă, admiraţia şi încurajarea tăcută 
strălucind pe chipul lui. 

— Sunt stânca de care se sparge valul, şopti 
Gwyn. 

Nesta îşi îndreptă spatele auzind cuvintele, ca 
şi când ar fi fost o rugăciune şi o invocare. Gwyn 
ridică sabia. 

— Nimic nu mă poate distruge! 

Cassian îşi încordă gâtul şi, chiar din partea 
cealaltă a ringului, văzu ochii Nestei strălucind de 
mândrie şi suferinţă. 

— Nimic nu ne poate distruge, zise Emerie. 

Lumea păru să se oprească la aceste cuvinte, 
ca şi când până atunci ar fi urmat o singură cale, 
iar acum o parte din ea s-ar fi desprins şi s-ar fi 
îndreptat într-o altă direcţie. Într-o sută sau o mie 
de ani, acest moment tot avea să fie întipărit în 
memoria lui. Avea să le spună copiilor şi nepoților 
săi: „Chiar în clipa aceea s-a schimbat totul”. 

Azriel rămase complet nemişcat, ca şi când şi 
el ar fi simţit schimbarea. De parcă şi el ar fi fost 
conştient că forţe mult mai mari priveau în ringul 
de antrenament când Gwyn se mişca. 

Lină ca Sidra, rapidă ca vântul munţilor 
illyrieni, cu întreg trupul într-o armonie melodioasă, 
Gwyn fandă spre panglică, se roti şi ridică braţul, 
executând o lovitură perfectă cu dosul mâinii, care 
tăie însăşi dimineaţa de iarnă. 

Jumătate de panglică flutură pe piatra roşie. 

O tăietură perfectă şi precisă. Nicio şuviţă 
zdrenţuită nu se undui în vânt când panglica tăiată, 
atârnată de bârnă, fâlfâi. 

Nesta se aplecă, luă jumătatea căzută de 
panglică şi îi legă solemn fruntea lui Gwyn. Era o 
versiune improvizată a ceea ce purtau preotesele 

pe cap împreună cu pietrele lor. Dar Cassian nu o 
mai văzuse pe Gwyn cu Piatra de Invocare. 

Gwyn ridică mâna tremurândă spre frunte, 
atingând panglica cu care o încoronase Nesta. 

— Valkyrie, zise Nesta cu o voce groasă. 


* 


Devenise un ritual ca fiecare să taie panglica, 
să fie încoronată cu jumătatea tăiată şi unsă 
Valkyrie. 

Gwyn fu prima. Emerie a doua. Până la sfârşitul 
antrenamentului din acea dimineață, Nesta deveni 
a treia. 

Asta uşura doar puţin faptul că-l vedea pe 
Cassian. Chiar dacă nevoia pe care o simţea nu 
făcuse decât să se intensifice, furnicându-i pielea şi 
dorindu-şi să se manifeste. Să ajungă la el. 

De fiecare dată când îi întâlnea privirea sau se 
apropia la câţiva metri de el, dorinţa îi spunea să 
îşi scoată hainele şi să i se ofere. Se concentră la 
panglica albă din jurul frunţii, la ce realizaseră 
toate trei. 

Lecţia se terminase, iar Nesta poate că l-ar fi 
târât pe Cassian spre dormitorul ei dacă nu ar fi 
plecat în zbor. El nu se întoarse până în dimineaţa 
următoare. 

O evita. 

Dar a doua zi dimineaţă înţelese de ce - sau, 
cel puţin, că avusese un motiv ca să dispară. 

Ringul de antrenament fusese transformat din 


Nou. 

O cursă cu obstacole era întinsă peste tot, 
încolăcită ca un şarpe. Nesta sosise printre 
ultimele şi se alătură grupului de femele care 
zăboveau lângă uşă, şoptind despre asta în timp ce 
Cassian şi Azriel se întoarseră spre ele. Cassian 
spuse: 

— Valkyrie erau războinice geniale şi 
neînfricate. Dar adevărata lor putere venea din 
faptul că erau foarte bine instruite. El făcu semn 
spre cursa cu obstacole. Singure, niciuna dintre voi 
nu o să poată să treacă prin acea cursă. Impreună, 
puteţi găsi o cale. 

Emerie pufni. 

Cassian îi zâmbi. 

— Pare simplu, nu-i aşa? 

Emerie avu prezenţa de spirit să pară 
neliniştită. 

Azriel bătu din palme şi toate femelele îşi 
îndreptară privirea către el. 

— O să lucraţi în grupuri de trei. 

Gwyn îl întrebă pe Az, ochii ei turcoaz 
strălucind: 

— Ce obţinem dacă terminăm cursa? 

Umbrele lui Az dansară în jurul său. 

— De vreme ce nu este nicio şansă ca vreuna 
dintre voi să termine cursa, nu ne-am deranjat să 
luăm un premiu. 

Se auziră proteste. Gwyn îşi ridică bărbia, 
acceptând provocarea. 

— Abia aşteptăm să îţi demonstrăm că te 
înşeli. 

Aparent, avea să dureze o vreme să 
demonstreze că Azriel şi Cassian se înşelau. 

Gwyn, Emerie şi Nesta ajunseră cel mai 
departe în trei ore: abia la jumătate. 

Roslin, Deidre şi Ananke ajunseră la obstacolul 
din spatele lor înainte să expire timpul, iar părul 
auriu al lui Ananke era murdar de sânge de la 
lovitura pe care o încasase în cap de la un obiect 
din lemn cu multe braţe ce se rotea. 

— Monştri sadici, spuse printre dinţi Gwyn, 
când cele trei prietene şchiopătară spre bazinul cu 
apă, înfrângerea apăsându-le umerii. 

— Încercăm din nou mâine, spuse Emerie, care 
se alesese cu o vânătaie, mulţumită buşteanului 
rotativ ce o doborâăse în fund înainte ca Nesta să o 
poată prinde. O să încercăm până ce le ştergem 
expresia aia arogantă de pe feţele perfecte! 

Intr-adevăr, Azriel şi Cassian tocmai se 
rezemaseră de zid, cu braţele încrucişate şi 
zâmbindu-le tot timpul. 

Gwyn îi aruncă lui Azriel o privire încruntată 
când trecu pe lângă el. 

— Ne vedem mâine, îmblânzitor al umbrelor! îi 
spuse peste umăr. 

Az se uită după ea, ridicând amuzat din 
sprâncene. Când el se întoarse, Nesta zâmbi. 

— Nu ştii ce ai stârnit, spuse ea. 

Az îşi înclină capul, ochii căprui mijind când 
Gwyn ajunse la boltă. 

— Îţi aminteşti ce a făcut Gwyn cu panglica? 
Nesta îi făcu un semn din ochi şi îl bătu pe umăr pe 
îmblânzitorul umbrelor. Tu eşti noua panglică, Az! 


* 


Cursa cu obstacole rămânea imposibilă. _ 

Ticăloşii o schimbau în fiecare noapte. In 
fiecare dimineaţă, era o provocare diferită şi mai 
dificilă. Dar una care avea un tipar general: 
începea de obicei cu o mulţime de exerciţii pentru 
picioare, fie o alergare sau mersul piticului pe o 
scară pe pământ sau echilibristică pe o bârnă 
suspendată. Apoi urma testul mental - ghicitori la 
care să se gândească împreună, apoi să se bazeze 
una pe cealaltă ca să meargă mai departe. lar 
când erau complet epuizate, urmau exerciţiile de 
forţă. 

Toate trei ajunseră la al treilea nivel doar o 
dată în următoarele două săptămâni. 

Roslin, Ananke şi Deirdre erau aproape în urma 
lor, îndemnând-o pe Gwyn să îşi stimuleze mai 
mult grupul. Ea voia să fie prima. Voia ca ea, Nesta 
şi Emerie să fie cele care ştergeau rânjetele de pe 
chipurile lui Azriel şi Cassian. In special de pe al lui 
Azriel. 

Ignorând asta, după prima zi, avură doar o oră 
ca să termine cursa. Celelalte două ore şi le 
petrecură în grup, lucrând la instrucţia militară: 
mărşăluind în formaţie (era mai dificil şi mai stupid 
decât părea), luptând una lângă cealaltă (era mai 

periculos decât părea) şi învățând cum să se mişte, 
să gândească şi să respire la unison. 

Dar continuară. Mărşăluiră în formațiunile 
Valkyrie. Luptară la unison cu Cassian şi Azriel 
drept adversari. Invăţară să îşi ţină scuturile fixate 
la atacurile pietrelor Siphon illyriene, împotriva 
siluetelor înalte masculine. Toată instrucţia de 
rezistenţă Valkyrie dădu roade: toate 
genuflexiunile sau fandările infernale le permiteau 
acum să-şi fixeze scuturile fără efort. Să reziste 
unui atac inamic. 

Lucrau la unison, în rânduri precise, în timp ce 
făceau exercițiile abdominale în acelaşi ritm. 
Făceau flotări împreună. Dacă una se prăbuşea, 
trebuiau să o ia toate de la capăt. 

Dar  perseverau.  Transpirând, gâfâind şi 
sângerând, se căleau împreună. 

Şi, câteodată, când se terminau slujbele de 
seară, toate trei se adunau în bibliotecă şi citeau 
despre strategiile militare. Despre doctrina 
Valkyrie. Despre tehnicile anticilor. 

Mai multe preotese tăiară panglica. Roslin. 
Deirdre. Ananke. Ilana. Lorelei. 

Acceptau toate provocările lui Azriel şi Cassian 
şi le depăşeau. 

Şi, în fiecare seară, Nesta alerga pe scările 
Casei. Tot mai departe. Nu reuşise să ajungă din 
nou jos de când se certase cu Amren, dar încerca 
în continuare. 

Amintirile şi cuvintele nu o mai făceau să 
coboare în grabă. Acum ea era mânată de un scop 
pur şi intransigent. 

Nesta, Gwyn şi Emerie terminaseră cursa cu 
obstacole la exact două luni după ce fusese adusă. 
Bineînţeles, în ziua în care toate preotesele 
fuseseră chemate de Clotho pentru o ceremonie 
specială, deci nu le văzuseră decât Cassian şi 
Azriel. Aparent, numai Gwyn fusese scutită de 
ceremonie. 

lar când Gwyn ajunse la linia de sosire, 
însângerată şi găâfâind atât de tare, încât ochii ei 
turcoaz străluciră ca marea luminată de soare, pur 
şi simplu întinse mâna rănită spre Azriel. 

— Ei, bine? 

— Deja ai premiul, spuse categoric Azriel. 
Tocmai te-ai calificat pentru Ritualul Sângelui. 
Felicitări! 

Gwyn rămase cu gura căscată. Nesta şi Emerie 
se opriră. Dar Gwyn îi spuse: 

— De asta le-ai invitat? 

Nesta nu ştia despre ce vorbea preoteasa, dar 
îi urmă privirea în sus, spre buza puţului, de unde 
lordul Devon, cu chipul inexpresiv, şi un alt mascul 
se uitau încruntaţi. 

Fără îndoială acesta era motivul pentru care 
celelalte preotese fuseseră ocupate azi. 

Cassian îi şopti Nestei: 

— Aveam sentimentul că azi ar putea fi ziua. 

Devlon păru gata să izbucnească, roşu de 
furie, dar se uită la Cassian şi dădu ferm din cap. 

— Le-aţi spus preoteselor să nu vină? îi întrebă 
Nesta pe Cassian şi Azriel. 

— l-am spus lui Clotho că am putea avea nişte 


observatori azi, răspunse Azriel, cu privirea rece şi 

mortală când se uită la Devlon. Masculul îşi mută 
privirea de la îmblânzitorul umbrelor înainte să 
mormăie la ucenicul lui şi să zboare în est spre 
Illyria. Azriel continuă, privindu-i cum dispăreau: 
Clotho le-a explicat asta celorlalte, iar ele au ales 
să găsească alte căi de a-şi umple ziua. 

Nesta i se adresă lui Gwyn: 

— Dar se pare că nu ştiai ce facem noi. 

— Cassian şi Azriel m-au avertizat că nişte 
masculi ne vor urmări astăzi, dar nu mi-a zis de ce. 
Nu ştiam că participăm la o calificare pentru 
Ritualul Sângelui. 

Ochii ei străluceau puternic în contrast cu 
praful de pe faţă. 

Totuşi, Emerie se albise la faţă. Ea îl întrebă pe 
Cassian: 

— Nu participăm la Ritualul Sângelui, nu-i aşa? 

— Doar dacă vreţi, o asigură Cassian. 

Nesta ştia că, dintre toate femelele de aici, 
doar ea ar fi înţeles adevăratele orori ale Ritualului 
Sângelui. 

— Dar voiam ca Devlon - şi oricui îi spune el - 
să înţeleagă că sunteţi la fel de talentate ca orice 
unitate illyriană. Asta a fost singura cale ca ei să 
înţeleagă. Să fiţi Valkyrie nu înseamnă nimic 
pentru ei, iar voi cu siguranţă nu aveţi nevoie de 
acceptul lor, dar... Se uită din nou la Emerie. Voiam 
să ştie. Ce aţi realizat. Că, deşi războinicele 
Valkyrie nu au ceva asemănător Ritualului 
Sângelui, sunteţi la fel de instruite ca orice 
războinic din Illyria. 

— Cursele? întrebă Gwyn. 

— Rute diferite, spuse Azriel, din diverse curse 
de Calificare de-a lungul secolelor. 

Cassian zâmbi larg. 

— În afară de participarea la Ritualul Sângelui, 
sunteţi acum cât se poate de aproape de a fi 
războinice illyriene. 

Se lăsă liniştea, apoi Nesta spuse, ştergând 
sângele din colţul gurii rănite: 

— Aş prefera să fiu o Valkyrie. 

Femelele încuviinţară în şoaptă. 

Cassian râse. 

— Zeii să ne ajute! 


Capitolul 61 


Mai rămânea un singur test. 

Nu vreunul pe care i-l dăduse Cassian, decretat 
de războinicii illyrieni sau Valkyrie, ci unul pe care 
îl stabilise singură. 

Nesta se gândi că azi era o zi potrivită să se 
forţeze să coboare ultimele câteva sute de trepte. 

Cobori tot mai mult. 


Ele tăiaseră panglica Valkyrie şi terminaseră 
cursa de Calificare pentru Ritualul Sângelui. Dar 
intenționau să se antreneze în continuare. Mai 
avea foarte multe lucruri de învăţat, pe care abia 
aştepta să le afle împreună cu celelalte. Cu 
prietenele ei. 

Cu Cassian. 

Ei schimbau pe rând dormitoarele, dormind în 


cel mai apropiat după ce făceau dragoste. Sau sex. 

Era o diferenţă, îşi dăduse ea seama. De obicei, 
făceau dragoste noaptea târziu sau la trezire, când 
el era leneş, atent şi zâmbitor. Făceau sex de 
obicei la prânz sau aleator, când era lipită de zid, 
întinsă pe un birou sau în poala lui, înfigându-se în 
el de nenumărate ori. Uneori, începea ca sex şi 
devenea ceva mai tandru şi mai intens, pe care ea 
îl considera dragoste. Câteodată, dragostea 
dispărea în sex frenetic. Niciodată nu ştia ce avea 
să se întâmple, motiv pentru care ea nu se mai 
sătura. 

Trecu de o sută de trepte. Două sute. O mie. 

Mintea îi era limpede. Avea un scop, direcţie şi 
concentrare. Se trezea în fiecare dimineaţă 
bucurându-se că era aici, ca să se aventureze în 
lume şi să vadă ce se întâmpla. Avea muzică în 
fiecare seară la slujbă, unde învățase majoritatea 
cântecelor şi cânta cu preotesele, vocea «i 
răsunând alături de cea a lui Gwyn. Avea muzică 
de la Symphonia lui Cassian, pe care o folosea ori 
de câte ori putea. 

Şi avea muzică în inimă. O melodie formată din 
vocea lui Cassian, din râsetele lui Gwyn şi Emerie, 
din respiraţia ei când cobora scările. 

Două mii. Trei mii. 

Nesta îşi mişca repede picioarele, păşind ferm, 
chiar dacă o dureau muşchii. Se forţa scrâşnind din 
dinţi. 

Ceda usturimii, extenuării şi durerii. Nu le 
permitea să o mistuie, dar le permitea să o 
străbată. Nu le permitea să o cocoşeze sau să o 
împiedice. 

Ea era stânca de care se spărgeau astfel de 
lucruri. Cu fiecare pas şi respiraţie, ceda în faţa 
liniştirii minţii. Era următoarea fază a antrenării 
minţii Valkyrie: să treacă de la calmul static la cel 
activ. Să îşi poată linişti mintea, să o concentreze, 
chiar în toiul haosului. 

Patru mii. Cinci mii. Şase mii. Liniştirea minţii 
deveni la fel de uşoară ca respiraţia. 

Nu avea să se mai lase vreodată stăpânită de 
ceva. Era propria ei stăpână. 

Şapte mii. Opt mii. Nouă mii. 

lar această persoană care devenea zi de zi... 

Chiar ar fi putut să-i placă. 

Scările dispărură. Apoi văzu doar o uşă în faţa 
ei. 

Nesta se clătină, corpul său încă părând să 
creadă că trebuia să coboare în continuare, dar 
apucă mânerul. Deschise uşa spre apus şi oraşul 
de dincolo de aceasta. 

Toate becurile luminau mai slab, dar voci 
vesele umpleau străzile. Nimeni nu avea să o 
împiedice să se aventureze în oraş, într-o tavernă, 
şi să se îmbete. Nimeni nu avea să vină să o aducă 
înapoi. Reuşise să coboare scările. Viaţa era în faţa 
ei. 

Doar că se trezi privind în sus. Spre Casa unde 
o petrecere a Stelelor căzătoare urma să aibă loc 
peste o oră. Spre masculul care avea să fie acolo. 

Se întoarse spre oraşul minunat şi vibrant. 
Nimic nu părea la fel de vibrant precum ceea ce o 
aştepta deasupra. Urcuşul urma să fie brutal şi 

aproape fără sfârşit, dar, în vârf... ar fi aşteptat-o 
Cassian. Aşa cum o aştepta deja de câţiva ani. 
Nesta zâmbi. Şi începu să urce. 


* 


Cassian, îmbrăcat în veşmintele lui elegante, 
stătea lângă uşa scărilor când ea reveni. 

Era atât de splendid, încât dacă Nesta nu ar fi 
gâfâit din cauza urcuşului, s-ar fi trezit cu respirația 
tăiată. 

În cinci paşi, Nesta traversă holul. Îi cuprinse 
gâtul cu braţele şi îl sărută. 

Ea îl sărută, iar el se destăinui, lăsând 
cuvintele nerostite să circule între ei, ţinând-o atât 
de strâns, încât inimile lor răsunară una în cealaltă. 

Când Nesta se retrase, cu respiraţia tăiată din 
cauza sărutului şi a tot ceea ce îi umplea inima, 
Cassian doar zâmbi. 

— Petrecerea deja a început, spuse el, 
sărutând-o pe frunte şi îndepărtându-se. Dar încă 
nu a ajuns la apogeu. 

Intr-adevăr, muzica şi râsetele se auzeau de la 
nivelurile superioare. 

Cassian întinse o mână, iar Nesta o apucă fără 
să spună nimic, lăsându-l să o conducă pe hol. 
Când se uită la trepte şi picioarele părură să-i 
cedeze, masculul o luă în braţe. Ea îşi sprijini capul 
de pieptul lui, închizând ochii şi bucurându-se de 
sunetul bătăilor inimii lui. Toată lumea era o 
melodie, iar această bătaie a inimii era melodia 
principală. 

Aerul liber şi muzica plutiră în jurul ei, paharele 
zăngănind şi hainele foşnind, iar ea deschise din 
nou ochii când Cassian o lăsă jos. 

Stelele pluteau deasupra. Mii de stele. Abia îşi 
amintea Stelele Căzătoare din anul trecut. Fusese 
prea beată ca să îi pese. 

Dar asta, atât de sus... 

Nestei nu îi păsa că era plină de transpiraţie şi 
că purta hainele de piele în mulţimea împodobită 
cu bijuterii. Asta nu conta când ajunse pe veranda 
din vârful Casei şi se uită cu gura căscată la stelele 
ce traversau bolta cerească. Treceau în viteză, atât 
de aproape, încât unele scânteiau pe pietre, lăsând 
un praf strălucitor în urmă. 

Avea senzaţia vagă că în apropiere erau 
Cassian, Mor şi Azriel, Feyre, Rhys şi Lucien, Elain, 
Varian şi Helion. Killias şi Viviane, de asemenea 
însărcinată şi strălucind de bucurie şi forţă. Nesta 
zâmbi în loc de salut şi îi văzu făcându-i cu ochiul, 
dar îi uită într-o clipă din cauza stelelor... 

Nu îşi dăduse seama că o asemenea frumuseţe 
exista în lume. Că s-ar fi putut simţi atât de plină 
de uimire încât să o doară, ca şi când trupul ei nu 
ar fi putut să o includă pe toată. Şi, nu ştiu de ce, 
dar lacrimile începură să-i curgă pe faţă. 

Lumea era frumoasă, iar ea era 
recunoscătoare să fie prezentă. Să fie vie, să fie 
aici, să vadă asta. Întinse mâna peste balustradă, 
atingând o stea în zbor, iar degetele ei străluciră 
de praf albastru şi verde. Ea râse, scoțând un 
sunet de bucurie pură şi plânse mai mult, pentru 


că bucuria era un miracol. 

— Ăsta e un sunet pe care nu am crezut că ai 
să-l scoţi vreodată, fato, spuse Amren lângă ea. 

Femela delicată era regală într-o rochie de un 
gri deschis, cu diamante la gât şi la încheieturile 
mâinilor, părul ei de obicei negru fiind argintat de 
lumina stelelor. 

Nesta îşi şterse lacrimile, întinzând praful de 
stele pe obraji fără să îi pese. Pentru un moment 
lung, ea înghiţi, încercând să înţeleagă toate 
lucrurile care căutau să iasă din pieptul ei. Amren 
doar o fixă cu privirea, aşteptând. 

Nesta căzu într-un genunchi şi îşi plecă 
fruntea. 

— Îmi pare rău! 

Amren scoase surprinsă un sunet, iar Nesta îşi 
dădu seama că se uitau şi alţii, dar nu îi păsa. Ea 
îşi ţinu capul plecat şi lăsă cuvintele să-i iasă din 
inimă. 

— Mi-ai oferit bunătate, respect şi timp, iar eu 
le-am tratat ca pe nimic. Mi-ai spus adevărul, iar 
eu nu am vrut să îl aud. Am fost invidioasă şi 
speriată şi prea mândră ca să recunosc asta. Dar 
pierderea prieteniei tale este una pe care nu o 
suport. 

Amren nu spuse nimic, iar Nesta îşi înălţă 
fruntea ca să o vadă pe femelă zâmbind, afişând o 
oarecare mirare. Ochii lui Amren se conturară 
argintiu, o urmă a ceea ce fuseseră cândva. 

— M-am uitat prin Casă când am sosit în urmă 
cu o oră. Am văzut ce ai făcut cu locul ăsta. 

Nesta se încruntă. Ea nu schimbase nimic. 


Amren o apucă pe Nesta de subrat, ridicând-o. 

— Casa cântă. O aud în piatră. lar când i-am 
vorbit, a răspuns. Recunosc, mi-a dat un teanc de 
romane de dragoste până la urmă, dar... ai făcut 
Casa să prindă viaţă, fato. 

— Nu am făcut nimic. 

— Ai Creat Casa, spuse Amren, zâmbind din 
nou, buzele roşii şi dinţii albi lucind în întunericul 
strălucitor. Când ai sosit aici, ce ţi-ai dorit cel mai 
mult? 

Nesta se gândi, privind câteva stele căzând. 

— Un prieten. În sinea mea, îmi doream un 
prieten. 

— Aşadar, ai Creat unul. Puterea ta a însufleţit 
Casa cu o dorinţă tăcută născută din singurătate şi 
nevoie disperată. 

— Dar puterea mea creează doar lucruri 
îngrozitoare. Casa este bună, şopti Nesta. 

— Da? 

Nesta se gândi. 

— Întunericul din puţul bibliotecii - este inima 
Casei. 

Amren dădu aprobator din cap. 

— Şi unde este acum? 

— Nu a mai apărut de câteva săptămâni. Dar 
este încă acolo. Cred că este doar... ţinut sub 
control. Poate faptul că eu sunt conştientă de asta 
şi că nu o judec, ajută Casa să-l controleze. 

Amren o atinse pe Nesta pe piept, în dreptul 
inimii. 

— Asta e cheia, nu-i aşa? Să ştii că întunericul 
o să rămână întotdeauna, dar cum alegi să îl 


înfrunţi, să îl stăpâneşti... Asta e partea 

importantă. Să nu îl laşi să te mistuie. Să te 
concentrezi la bine, la lucrurile care te umplu de 
mirare. Ea gesticulă spre stelele care cădeau. 
Merită lupta cu întunericul, doar ca să vezi 
asemenea lucruri. 

Dar privirea Nestei se mută de la stele - găsind 
un chip cunoscut în mulţime, dansând cu Mor. 
Râzând, cu capul pe spate. Atât de frumos, încât 
nu îl putea descrie în cuvinte. 

Amren chicoti încet. 

— Şi merită şi pentru asta. 

Nesta se uită din nou la prietena ei. Amren 
zâmbi, iar faţa ei deveni la fel de frumoasă ca a lui 
Cassian când stelele plonjară cu boltă. 

— Bine ai revenit în Regatul Nopţii, Nesta 
Archeron! 


Capitolul 62 


Primăvara se lăsă peste Velaris. Nesta primi 
soarele în oase şi inimă, lăsându-l să o încălzească. 

Ei trecuseră peste iarnă fără nicio mişcare din 
partea lui Briallyn şi a lui Beron, fără dezlănţuirea 
armatelor. Dar Cassian îi avertiză că multe armate 
nu atacau iarna, iar Briallyn le-ar fi putut aduna în 
secret. Azriel nu avea voie să se apropie la câţiva 
kilometri de ea, din cauza amenințării Coroanei, şi 
rapoartele trebuiau verificate de mai multe surse. 
Pe scurt, nu ştiau nimic şi nu puteau decât să 


aştepte. 
O stea rară şi roşie, ce traversase cerul într-o 
zi, nu îmbunătăţise starea de spirit - era o 

prevestire rea, le auzise Nesta mormăind pe 
preotese. Cassian raportă că până şi Rhys fusese 
tulburat de aceasta, părând neobişnuit de gânditor 
după aceea. Dar Nesta bănuia că prevestirea rea 
nu era singurul lucru ce contribuia la seriozitatea 
lui Rhys. Feyre mai avea doar două luni de sarcină, 
iar ei încă nu ştiau cum să o salveze. 

Ea îşi canaliza îngrijorarea tot mai mare asupra 
antrenamentului cu preotesele. Azriel şi Cassian 
făceau mai multe simulări de antrenament, iar ele 
se mişcau ca o unitate, gândeau şi luptau ca o 
unitate. 

Nesta se întreba uneori dacă aveau să vadă 
vreodată o luptă. Dacă aceste preotese ar fi fost 
vreodată dispuse să plece de aici ca să lupte, să 
înfrunte violenţa care ar fi putut invoca demonii 
devoratori ai trecutului lor. Işi dorea să treacă de 
simulări la o luptă reală? Cum ar fi afectat-o să îşi 
vadă prietenele ucigând sau fiind ucise? 

Presupunea că era un ultim test. Unul pe care 
probabil nu urmau să-l dea niciodată. 

Poate că Ritualul Sângelui, despre care Cassian 
îi spusese că era la doar câteva zile distanţă, 
începuse exact aşa: ca o cale de a iniţia tinerii 
războinici illyrieni să ucidă într-un mediu controlat, 
o piatră de hotar spre lupta reală şi nemiloasă. 

Dar prima incursiune a Nestei într-o luptă 
nemiloasă veni în forma unei scrisori. O scrisoare 
neîngăduitoare şi provocatoare care îi solicita 
imediat prezenţa. Şi pe a lui Cassian. 

Eris îi aştepta pe Nesta şi Cassian când ei 
sosiră într-o poiană ascunsă în Mijloc. Dar Nesta nu 

se deranjă să facă mai mult decât să arunce o 
privire la fiul Marelui Lord, având în vedere 
priveliştea ce se înălța deasupra copacilor. Muntele 
sacru - muntele sub care Feyre, Rhys şi toţi ceilalţi 
Mari Lorzi fuseseră prinşi de Amarantha. Acesta se 
ridica precum un val la orizont, sumbru şi arid, şi 
cumva vibrând de prezenţă. 

— Nu l-ai văzut niciodată? întrebă Eris în loc de 
salut, urmărindu-i privirea. 

— Nu! Ea îşi mută privirea de la vârful 
descurajant. De ce este sacru pentru tine? 

Eris ridică din umeri, iar Nesta ştia că, acum, 
Cassian îi monitoriza fiecare mişcare. 

— Ştii, sunt trei piscuri. Asta, muntele numit 
Temniţa, şi cel pe care brutele illyriene îl numesc 
Ramiel. Toate aride şi ostile celor din jurul lor. 

— Nu am venit pentru o lecţie de istorie, 
mormăi Cassian. 

Nesta îi aruncă o privire. 

— Eu am întrebat. Vreau să ştiu. 

Cassian pufni şi făcu semn din cap spre Eris, 
ordonându-i tăcut să continue. 

— Nu ştim de ce există, dar nu ţi se pare ciudat 
că sub două dintre cele trei piscuri sunt cioplite 
palate subterane? 

— N-aş zice că Temniţa este un palat, interveni 
Cassian. Intreabă-i pe deţinuţi. 

Eris îi schiţă un zâmbet fals, dar continuă: 

— Deloc surprinzător, illyrienii nu au fost 
niciodată destul de curioşi să vadă ce secrete sunt 
sub Ramiel. Dacă şi acesta a fost cioplit precum 


celelalte, de mâini antice. 

— Credeam că Amarantha şi-a făcut regatul la 
Poalele Muntelui, spuse Nesta. 

— O, ea l-a decorat şi ne-a pus să pretindem că 
am face parte din Regatul Coşmarurilor, dar 
tunelurile şi holurile erau cioplite cu mult timp 
înainte. De cine, nu ştim. 

— Asta e toată lecţia de istorie pe care o 
suport, spuse Cassian, făcându-l pe Eris să se 
încrunte la el. 

Nesta îi imită gestul. Cassian doar îi făcu 
amuzat semn din ochi înainte să continue: 

— Scrisoarea ta părea să sugereze că tatăl tău 
făcea o mişcare. Zi-ne mai multe despre asta! 

— Tata a fost din nou pe continent săptămâna 
trecută. S-a întors părând normal, fără să afişeze 
indiferența cu ochi sticloşi a soldaţilor mei. Nu m-a 
invitat să îl însoțesc şi nici nu mi-a explicat ce a 
discutat cu Briallyn. Totuşi, pot doar să presupun 
că se apropie efectele negative şi voiam să vă 
avertizez. Nu puteam să risc să vă scriu toate 
astea. Dar, pentru moment... pentru moment, pare 
că lumea îşi ţine respiraţia. 

— Pentru ce? întrebă Nesta. 

— Ca tu să găseşti Harpa. 

Nesta clipi. Şi îşi dădu seama prea târziu şi 
prea lent că ei nu îi spuseseră lui Eris că o 
găsiseră. lar clipitul ei o dădu de gol. 

— O ai? întrebă Eris. 

— Are vreo importanţă? rosti nonşalant 
Cassian. 

— Regatul Nopţii are două obiecte de-ale 


Tezaurului. Aş spune că da. Cu asta aveau legătură 

toate amânările? Ca să câştigaţi timp astfel încât 
să aflaţi secretele Tezaurului şi să îi folosiţi puterea 
în avantajul vostru? 

— E absurd! izbucni Nesta. Ce avem de 
câştigat? 

Furia clocoti în ochii lui Eris. 

— Ce avea de câştigat regele Hybernului, 
punând mâna pe Cazan şi invadând ţinuturile 
noastre? 

— Nu ne interesează să cucerim, Eris, spuse 
Cassian, încrucişându-şi braţele. Ştii asta. Şi nu o 
să folosim Tezaurul. 

Eris izbucni în râs. Nesta îşi dădu seama că nu 
îi credea - că era atât de obişnuit cu politica 
coruptă şi comploturile regatului său, încât chiar şi 
când i se spunea adevărul, nu credea. 

— Nu mă simt prea comod, ştiind că regatul 
vostru are două dintre obiectele Tezaurului. El îşi 
mută privirea la Nesta. In special când aveţi multe 
alte arme în arsenal. 

Nesta înţepeni, dar Cassian nici măcar nu se 
mişcă pe loc. 

— Rhys are planurile lui, Eris. Doar nu eşti 
suficient de nesăbuit să crezi că o să ţi le spunem 
pe toate, dar te asigur că nu implică folosirea 
Tezaurului. 

Nesta încercă să nu se holbeze la vocea calmă 
şi amuzată a lui Cassian. Vocea unui curtean. Ca şi 
când el i-ar fi ascultat pe ea şi pe Rhysand şi ar fi 
imitat acea combinaţie de plictiseală şi cruzime. 
Nesta nu reuşi să oprească fiorul ce îi cobori pe 


coloană. Voia ca el să folosească vocea aia în 

dormitor. Voia să-i şoptească astfel la ureche în 
timp ce... 

— Aşa spui tu, zise Eris. Presupun că acum vrei 
Coroana. 

Părul lui strălucea precum tăciunii aprinşi în 
pâlcurile de lumină. 

Cassian rânji. 

— O să-ţi zicem când o să fie nevoie să afli. Şi 
o să încercăm să nu uităm, de data asta. 

Eris luă o scamă de pe jachetă. La centură 
atârna pumnalul pe care i-l dăruiseră Rhys şi 
Feyre, simplu şi banal, în comparaţie cu hainele lui 
elegante. Pumnalul e'i. 

— Ai fi chiar prost să te duci direct după 
Briallyn. 

— Lasă eroismele brutelor, Eris, spuse Cassian. 
Nu vrei să rişti să îţi tai mâinile alea frumoase. 

Eris îşi strânse puţin mâna pe biceps. Nesta îşi 
reţinu zâmbetul. Cuvintele lui Cassian îşi atinseră 
ţinta. 

— Şi ce o să faceţi când o să aveţi toate cele 
trei obiecte din Tezaur? Fruntea lui Eris se descreţi. 
Nu puteţi să le distrugeţi; şi mă îndoiesc de faptul 
că ar funcţiona dacă le-aţi ascunde. Având în 
vedere pericolul care ne înconjoară, nu văd de ce 
nu le-aţi folosi. 

Nesta rămase tăcută, mulţumită să îl lase pe 
Cassian să preia iniţiativa. 

Cassian râse încet, iar sângele Nestei reacţionă 
din nou la perfecțiunea acestuia. El voia să se mai 
joace cu Eris încă puţin. lIntr-adevăr, Cassian 


întrebă calm: 

— Şi ce o să faci ca să ne opreşti? 

— Dacă nu reuşiţi să recuperaţi Coroana, 
riscaţi ca Briallyn să o folosească împotriva 
voastră, zise Eris simplu. Ar putea să vă facă să vă 
duşmăniţi, să vă oblige să faceţi lucruri de 
nedescris. Chiar să îi dezvăluiţi unde sunt celelalte 
două obiecte. Şi nu o să aveţi de ales, decât să îi 
spuneţi totul. El îşi făcea griji să nu dezvăluie 
alianţa lor - de dragul lui. Ameninţi să ne expui. Nu 
căutaţi Coroana! 

— Rămâne de văzut, spuse Cassian, 
întruchiparea  calmului imperturbabil. Nesta 
aproape chicoti când el dădu din cap spre 
pumnalul de la centura lui Eris. Avem metodele 
noastre să ne protejăm de Coroană. 

Nesta îşi ascunse surprinderea. Cu armele pe 
care le Crease ea împotriva Tezaurului? Nu îi 
spusese nimeni aşa ceva. 

Eris se încruntă. 

— Asta a fost planul de la bun început? Să mă 
cooptați,  făcându-mă duşmanul tatălui meu, 
pentru ca apoi să folosiţi Tezaurul împotriva 
noastră? 

— Tu ai devenit duşmanul tatălui tău, spuse 
Cassian, schiţând un zâmbet. Când află, mă întreb 
dacă o să-ţi lase câinii de vânătoare să te sfâşie 
sau o s-o facă personal. 

Eris se albi puţin la faţă. 

— Nu vrei să spui dacă află? 

Cassian nu spuse nimic, ci se arătă în 
continuare neutru. Nesta îşi reprimă îngâmfarea şi 


făcu la fel. 

Eris îi studie. Pentru prima dată de când îl 
cunoscuse Nesta pe mascul, în ochii lui se vedea 
nesiguranța. 

Apoi el pomeni celălalt subiect al scrisorii, 
întorcându-se spre Nesta înainte să întrebe: 

— Şi oferta mea pentru tine? 

Niciun gram de afecțiune nu se simţea în 
cuvintele lui. 

Nesta îşi ridică bărbia, rânjind în sfârşit. 

— Presupun că odată ce o să avem Coroana în 
mâini, Regatul Nopţii nu o să aibă nevoie de tine, 
până la urmă. Şi nici eu. 

Ea ar fi putut jura că masculul Cassian îşi 
reprimă un râs, dar îl fixă cu privirea pe Eris, care 
înţepeni, fierbând de furie. 

— Nu-mi place să te joci cu mine, Nesta 
Archeron! Oferta mea era sinceră. Dacă rămâi cu 
Regatul Nopţii, rişti să te ruinezi. 

Cassian interveni uşurel: 

— Încearcă să ne trădezi, Eris, şi ai să rişti tu. 

Eris strâmbă din buze. 

— Faceţi ce vreţi! El se îndreptă, ca şi când și- 
ar fi alungat emoţiile, chipul său devenind din nou 
rece şi crud. Vă jucaţi cu vieţile voastre, nu cu a 
mea. Chicoti, dând din cap spre Cassian. Şi ce dacă 
lumea pierde în război altă brută? Călătorie 
sprâncenată! 

Cassian zâmbi lent. 

— Mulţumesc pentru urările tale de bine, Eris! 

Şi, spunând asta, Cassian o luă pe Nesta în 
braţe şi se înălţă spre cer, copacii dispărând într-o 
ceaţă verde, munţii sacri ivindu-se în spatele lor. 

Nesta se uită la chipul lui când zburară spre 
nord şi îl văzu pe Cassian zâmbind. 

— Te-ai descurcat bine, spuse ea, trecându-şi o 
mână peste gâtul lui. 

— Te-am imitat, recunoscu el. Cred că am 
privirea ucigătoare de duşmani, nu-i aşa? 

Nesta râse, sprijinindu-şi capul de pieptul lui. 

— Ai avut. 


Zburară câteva ore, mulţumiţi să fie singuri, 
plutind peste ţinut. Zburară încontinuu, Cassian 
fiind neobosit şi hotărât, iar Nesta savură să fie în 
braţele lui, cu el. Şi chiar dacă frigul îi intra în piele, 
când luminile Velarisului apărură la orizontul 
întunecat, ea regretă să le vadă. 

Dar el o aduse în oraş, aterizând pe unul dintre 
podurile peste Sidra. 

— M-am gândit să ne plimbăm puţin, spuse 
Cassian, împletindu-şi degetele cu ale ei. 

După atât de mult timp pe cerul liber, oamenii 
din jurul lor păreau să îi înghesuie. Dar Nesta dădu 
din cap, mergând alături de mascul, savurând 
bătăturile lui pe ale ei, frecarea firului ce îi ţinea 
piatra Siphon pe dosul mâinii, căldura pe care o 
emana el. 

— Ce crezi că o să facă Eris? 

Nu vorbiseră despre asta în timpul zborului. 

— O să se supere şi apoi o să născocească o 
altă cale de a mă insulta, spuse Cassian, iar Nesta 

râse. El îi aruncă o privire piezişă. Ţi-a plăcut să mă 
vezi făcând pe curteanul? 

Nesta zâmbi. 

— Te-aş privi aşa mereu, dar a fost... incitant. 
Mi-a dat nişte idei. 

Ochii lui străluciră şi, chiar dacă erau în văzul 
întregului oraş, îi atinse obrazul cu o mână şi o 
sărută pe gură. 

— Şi mie mi-a dat nişte idei, Nes, zise, şi se lipi 
ea, iar Nesta înţelese pe deplin la ce se referea. 

Ea râse şi se retrase, îndreptându-se către 
capătul podului. 

— Se uită oamenii. 

— Nu-mi pasă! Cassian veni din nou lângă ea, 
punând o mână pe umărul ei. Nu am ce să ascund 
cu tine. Vreau să ştie că am făcut sex. 

O sărută pe tâmplă, trăgând-o lângă el când 
merseră prin oraşul aglomerat. 

O declaraţie atât de simplă şi de minunată, şi 
totuşi... Ea se trezi întrebând: 

— Îmi subminează imaginea de războinică 
faptul că sunt cu tine? 

— Nu! O subminează pe Feyre când este 
văzută cu Rhys? g 

Stomacul i se strânse. Işi simţi pulsul în braţe şi 
stomac. 

— Pentru ei este diferit, se forţă ea să spună 
când ajunseră la capătul podului şi cotiră spre 
aleea din lungul docului de lângă râu. 

Cassian întrebă prudent: 

— De ce? 

Nesta se concentră la râul strălucitor, vibrant 
cu nuanțele apusului. 

— Pentru că ei sunt parteneri. 

La tăcerea lui deplină, Nesta îşi dădu seama ce 
urma să zică el. Se opri din nou, pregătindu-se 
pentru asta. 

Chipul lui Cassian era complet inexpresiv când 
spuse: 

— lar noi nu suntem? 

Nesta nu spuse nimic. 

El râse. 

— Pentru că ei sunt parteneri, iar tu nu vrei ca 
noi să fim. 

— Cuvântul acela nu înseamnă nimic pentru 
mine, Cassian, spuse ea răguşită când încercă să 
nu fie auzită de oamenii care treceau pe acolo. 
Înseamnă ceva pentru voi toţi, dar, pentru o mare 
parte din viaţa mea, expresia „soţ şi soţie” a fost 
de ajuns. „Partener” este doar un cuvânt. 

— Asta e o prostie. 

Când abia începu să meargă din nou de-a 
lungul râului, el o întrebă: 

— De ce te temi? 

— Nu mă tem. 

— Ce te-a speriat? Doar să fii văzută aşa în 
public cu mine? 

Da. O sărutase şi îşi dăduse seama că, în 
curând, trebuia să revină în lumea asta aglomerată 
din jurul lor şi să plece din Casă, iar ea nu ştia ce 
avea să facă atunci. Ce avea să însemne asta 
pentru ei. Dacă ar fi plonjat din nou în acel loc 


întunecat pe care îl ocupase înainte. 

Târându-l cu ea. 

— Nesta! Vorbeşte-mi! 

Ea Îi întâlni privirea, dar nu deschise gura. 

Ochii lui Cassian străluciră. 

— Spune-o! 

Ea refuză. 

— Spune-o, Nesta! 

— Nu ştiu despre ce vorbeşti. 

— Întreabă-mă de ce am dispărut aproape o 
săptămână după Solstițiu. De ce a trebuit brusc să 
fac o inspecție chiar după o sărbătoare. 

Nesta tăcu. 

— Am făcut-o pentru că m-am trezit în 
dimineaţa următoare şi tot ce voiam să fac era să 
ţi-o trag o săptămână întreagă. Şi am ştiut ce 
înseamnă asta, ce s-a întâmplat, chiar dacă tu nu 
ai ştiut, iar eu nu am vrut să te sperii. Nu erai 
pregătită pentru adevăr - nu încă. 

Ei i se uscă gura. 

— Spune-o! strigă Cassian. 

Oamenii îi ocoliră. Unii se întoarseră de-a 
dreptul din drum. 

— Nu! 

Chipul lui se umplu de furie, deşi vocea i se 
calmă. 

— Spune-o! 

Nu putea. Nu înainte să îi fi ordonat să o facă 
şi, cu siguranţă, nu acum. Nu voia să-l lase să 
câştige aşa. 

— Spune ce am presupus din clipa în care ne- 
am întâlnit, şopti el. Ce am ştiut de prima dată 

când te-am sărutat. Ce a devenit indestructibil 
între noi în noaptea Solstiţiului. 

Nu voia să o facă. 

— Sunt partenerul tău, la naiba! strigă Cassian, 
destul de tare încât să audă oamenii din partea 
cealaltă a râului. Tu eşti partenera mea! De ce te 
mai împotriveşti? 

Ea lăsă adevărul, exprimat în sfârşit, să o 
cuprindă. 

— De Solstiţiu mi-ai promis că o să fim 
împreună pentru totdeauna, spuse el, şi vocea i se 
sparse. De ce un singur cuvânt te descurajează 
atât de mult? 

— Deoarece cu un singur cuvânt, ultima mea 
fărâmă de umanitate dispare! Ei nu îi păsa cine îi 
vedea sau auzea. Cu un singur cuvânt stupid, nu 
mai sunt om în niciun fel. Sunt unul dintre voi! 

El clipi. 

— Credeam că vrei să fii una dintre noi. 

— Nu ştiu ce vreau. Nu am avut de ales. 

— Ei, bine, nici eu nu am avut de ales decât să 
fiu legat de tine. 

Afirmația lui o lovi. 

„Legat”. 

El inspiră. 

— Am folosit un cuvânt nepotrivit. 

— Dar este adevărat, nu? 

— Nu! Eram nervos - nu este adevărat. 

— De ce? Prietenii tăi m-au văzut aşa cum 
sunt. Ceea ce sunt. Legătura dintre parteneri te-a 
orbit. De câte ori te-au avertizat să stai departe de 
mine, Cassian? 

Ea râse cu răceală. 

„Legat”. 

Vorbele o chemară, tăioase ca nişte cuțite, 
implorând-o să apuce una şi să o înfigă în pieptul 
lui. Să îl rănească la fel de mult cum o rănise pe ea 
acel singur cuvânt. Să îl facă să sângereze. 

Dar, dacă făcea asta, dacă îl rănea... Nu putea 
să o facă. Nu îşi permise să o facă. 

— Nu am spus-o ca... insistă Cassian. 

— Imi cer favoarea, spuse ea. 

El înţepeni, încruntându-se, apoi căscă ochii. 

— Orice... 

— Vreau să pleci. Du-te la Casa Vântului în 
noaptea asta. Să nu-mi vorbeşti până ce nu vin eu 
la tine sau până trece o săptămână. Oricare se 
întâmplă prima dată. Nu-mi pasă! 

Până s-ar fi stăpânit suficient încât să nu Îl 
rănească, să nu mai simtă vechiul îndemn de a lovi 
şi de a mutila înainte să fie rănită. 

Cassian se înclină spre ea, dar se crispă, 
arcuindu-şi spatele, ca şi când tatuajul înţelegerii 
lor de pe spate l-ar fi ars. 

— Pleacă! îi porunci ea. 

El înghiţi în sec, căscând ochii. Luptând cu 
puterea târgului cu fiecare suflare. 

Dar se întoarse, bătaia aripilor răsunând când 
se înălţă pe cerul de deasupra râului. 

Nesta rămase pe chei când spinarea o furnică 
şi îşi dădu seama că tatuajul ei dispăruse. 


* 

Emerie era la masa ei de bucătărie când Nesta 
apăru la uşa din spate. Mor o teleportase aici fără 
să pună vreo întrebare, fără ca măcar să îi arunce 
o privire dezaprobatoare. Totuşi, Nestei nu îi mai 
păsa de asta. 

Era doar recunoscătoare că femela apăruse - 
foarte probabil trimisă de Cassian. Nu îi păsa nici 
de asta. 

Nesta făcu doi paşi în magazinul lui Emerie 
înainte să se prăbuşească şi să plângă. 

Abia observă ce se întâmplă. Cum Emerie o 
aşeză pe un scaun, cum rosti cuvintele, 
explicându-i ce vorbise cu Cassian, ce îi făcuse ea. 

O bătaie se auzi în uşă o oră mai târziu, iar 
Nesta se opri din plâns când văzu cine stătea 
acolo. 

Gwyn îşi aruncă braţele în jurul Nestei. 

— Am auzit că s-ar putea să ai nevoie de noi. 

Nesta fu atât de uluită să o vadă pe preoteasă, 
încât o îmbrăţişă şi ea. 

Mor, aflată la un pas în spate, dădu îngrijorată 
din cap, apoi dispăru. 

Emerie fu singura care îi spuse lui Gwyn: 

— Nu pot să cred că ai părăsit biblioteca! 

Gwyn o mângâie pe Nesta pe cap. 

— Unele lucruri sunt mai importante decât 
frica. Ea îşi drese glasul. Dar te rog să nu-mi 
aminteşti prea mult. Sunt atât de neliniştită, încât 
chiar cred că aş putea să vomit. 

Chiar şi Nesta zâmbi auzind asta. 

Cele două prietene se agitară în jurul ei, stând 


la masa din bucătărie şi bând cacao fierbinte - un 

dar întârziat de Solstiţiu pentru Emerie de la Nesta, 
furat din cămara Casei. Luară cina, apoi desertul şi 
discutară despre ultimele romane. Vorbiră despre 
tot şi despre nimic până târziu în noapte. 

Doar când pe Nesta o usturară ochii de 
epuizare şi trupul i se moleşi urcară la etaj. 
Deasupra prăvăliei erau trei dormitoare, toate 
imaculate şi simple, iar Nesta se schimbă fără să 
stea pe gânduri în cămaşa de noapte pe care i-o 
dăduse Emerie. 

Avea să vorbească a doua zi cu el. Momentan, 
trebuia să doarmă, în siguranţă cu prietenele în 
jurul ei, şi a doua zi, să discute cu Cassian. 

Voia să îi explice totul - de ce dăduse înapoi, 
de ce situaţia o speriase, acest pas următor în 
necunoscut. Viaţa de dincolo de el. Voia să se 
scuze pentru că folosise târgul ca să îl alunge, şi nu 
ar fi încetat să se scuze până ce masculul nu ar fi 
zâmbit din nou. 

Poate că viitorul nu trebuia să fie atât de 
planificat - putea să trăiască pur şi simplu câte o zi 
pe rând. Cât timp îl avea pe Cassian lângă ea şi pe 
prietenele ei, putea să o facă. Putea să înfrunte 
situaţia. Ei nu ar fi lăsat-o să cadă din nou în acel 
puț. Cassian nu ar fi lăsat-o niciodată să mai cadă. 

Dar dacă ar fi căzut... ar fi aşteptat-o iarăşi 
afară. Cu mâna întinsă. Nu merita asta, dar îşi 
dorea să-şi dea silinţa să fie vrednică de el. 

Nesta adormi cu acel gând în minte, simțind 
cum i se lua o piatră de pe inimă. 

A doua zi urma să-i spună totul lui Cassian. A 


doua zi, viaţa ei avea să înceapă. 

Mirosul unui mascul îi umplu camera. Nu era al 
lui Cassian. Şi nici al lui Rhys sau al lui Azriel. 

Era plin de ură, iar Nesta tresări când auzi un 
râs răguşit. Pe hol, Gwyn ţipă - apoi tăcu. 

În întuneric, nu putea vedea nimic şi bâjbâi 
după puterea din ea, după cuțitul de lângă pat... 

Ceva rece şi umed i se lipi de faţă. 

Îi făcu nările să o usture, ameţind-o. 

Întunericul se strecură, iar ea leşină. 


Capitolul 63 


Târgul Nestei îi ceruse ca el să plece la Casa 
Vântului peste noapte. 

Şi, ca el să-i vorbească doar dacă îi vorbea ea, 
sau după o săptămână. 

Reguli destul de uşor de evitat. Cassian îşi 
propuse să o înveţe să îşi exprime dorinţele cu 
puţin mai multă isteţime. 

Cassian aşteptă să treacă noaptea cerută, apoi 
îl căută pe Rhys la răsărit, rugându-şi fratele să îl 
teleporteze în Raiul Vântului. Mor îl informase fără 
tragere de inimă că ea o adusese acolo pe Nesta 
cu o zi în urmă. Voia să pună capăt conflictului cu 
Nesta, într-un fel sau altul. Niciodată nu îl speriase 
legătura dintre parteneri sau că Nesta era a lui. 
Ghicise că erau meniţi să fie parteneri înainte să o 
fi transformat Cazanul. 

Singurul lucru care îl speria era că Nesta ar fi 
putut să respingă legătura. Că l-ar fi urât pentru 
asta şi s-ar fi opus furioasă. Văzuse adevărul în 
ochii ei la Solstiţiu, când legătura dintre parteneri 
fusese ca un fir de aur între sufletele lor, dar ea tot 
ezitase. Şi, cu o zi în urmă, îşi pierduse cumpătul 
şi... intenţiona să înceapă a doua rundă a 
certurilor, obligând-o să îi spună acel singur 
cuvânt, ca el să poată spune restul. 

Scuzele, declaraţia pe care mai trebuia să o 
facă - toate astea. 

El le mirosi pe Nesta şi pe Gwyn la uşa din 
spate a lui Emerie, când bătu la uşă. Faptul că 
Gwyn se aventurase în afara bibliotecii ca să o 
liniştească pe Nesta îl emoţionă dincolo de cuvinte. 
Deşi se ruşină că el fusese cauza. 

Dar, lângă Cassian, Rhys se albi brusc la faţă. 

— Ele nu sunt aici. 

Cassian nu aşteptă înainte să intre în prăvălie, 
spărgând încuietoarea uşii lui Emerie. Dacă cineva 
le rănise sau le răpise... 

Nu era nimeni în camera confortabilă din 
spate. Dar... brusc simţi mirosul unor masculi în 
camera asta, ca şi când ei s-ar fi teleportat direct 
înăuntru. 

Illyrienii nu aveau astfel de magie. 

In afară de o singură noapte, când illyrienii 
aveau o putere antică şi sălbatică. 

— Nu! El urcă în fugă scările, treptele pline de 
mirosurile masculilor şi frica femelelor. 

Găsi mai întâi camera Nestei. 

Ea se luptase. Patul fusese împins în partea 
cealaltă a camerei, noptiera răsturnată şi sângele - 
de mascul, după miros - băltea pe podea. Dar 
mirosul acru al unei alifii de dormit zăbovi, 
suficient cât să doboare un cal. 

In mintea lui se făcu linişte. Camerele lui 
Emerie şi Gwyn erau la fel. Prezentau semne de 
luptă, dar femelele erau absente. 

Frica se iţi şi înflori atât de puternic, încât el 
abia mai reuşi să respire. Era un mesaj adresat 
femelelor, pentru că se credeau războinice, dar şi 
lui, pentru că le învăţa, pentru sfidarea ierarhiilor şi 
a regulilor arhaice illyriene. 

Rhys veni lângă el, palid la faţă şi la fel de 
îngrozit. 

— Devlon tocmai a confirmat totul. Ritualul 
Sângelui a început la miezul nopţii. 

lar Gwyn, Emerie şi Nesta fuseseră răpite din 
paturile lor ca să participe la acesta. 

Partea a patra 
Ataraxia 


Capitolul 64 


Cineva îi turnase nisip în gură şi o lovise cu un 
ciocan în cap. 

Aparent, încă o lovea. 

Nesta îşi dezlipi limba de dinţi, înghițind de 
câteva ori ca să-şi umezească un pic gura. Capul 
care o durea... 

Mirosurile o loviră. Masculine, diferite şi atât de 
multe... 

Sub picioarele goale, simţea pământul tare şi 
rece, iar acele de pin o înţepau prin materialul 
subţire al cămăşii de noapte. Vântul aspru, care îi 
îngheţa sângele, purta toate mirosurile masculilor 
peste un val de zăpadă, pini şi praf... 

Nesta deschise ochii. Spatele lat al unui mascul 
îi umplu câmpul vizual, în mare parte ascuns de o 
pereche de aripi. Aripi legate. 

Cu ochii minţii, văzu imaginile de seara 
trecută: masculii care o apucaseră, cum se luptase 
până când ei îi lipiseră pe faţă ceva care o făcuse 
să leşine, auzindu-le pe Gwyn şi Emerie ţipând... 

Nesta se ridică brusc. 

Priveliştea era mai groaznică decât se 
aşteptase. Mult mai groaznică. 

Lent şi în linişte, se roti pe loc. Războinici 
illyrieni inconştienţi zăceau în jurul ei. In spatele şi 
la capul ei. La picioarele ei goale. Mai mulţi o 

înconjurau, cel puţin două sute, împrăştiaţi printre 
pinii înalţi. 

Ritualul Sângelui. 

Probabil că se trezise înaintea celorlalți 
deoarece era Creată. Diferită. 

Nesta se concentră lăuntric spre locul în care 
se odihnea acea putere îngrozitoare şi veche, şi nu 
găsi nimic. Ca şi când puţul ar fi fost secat, iar 
marea s-ar fi retras. 

Vrăjile  Ritualului  Sângelui  blocau magia. 
Puterile ei deveniseră inutile. 

Ştia că nu tremura doar din cauza frigului. 
Timpul pe care-l avea la dispoziţie s-ar fi scurs 
imediat. Ceilalţi aveau să se trezească în curând. 

Şi să o găsească printre ei, doar în cămaşa de 
noapte. Fără arme. 

Trebuia să se mişte. Trebuia să le găsească pe 
Emerie şi pe Gwyn în mulţimea asta nesfârşită de 
trupuri. Asta dacă nu cumva fuseseră aruncate în 
altă parte. 

Cassian, Rhysand şi Azriel fuseseră lăsaţi în 
locuri diferite, îşi aminti ea. Işi petrecuseră câteva 
zile făcându-şi loc ucigând printre războinicii setoşi 
de sânge şi bestiile ce cutreierau ţinuturile. Dar se 
găsiseră cumva şi urcaseră pe Ramiel, muntele 
sacru, şi câştigaseră Ritualul. 

Ea ar fi fost norocoasă dacă doar ar fi plecat de 
aici. 

Reuşind să respire, Nesta se ridică în picioare. 
Departe de scutul pe care-l creau trupurile 
războinicilor, frigul o izbi, lăsând-o aproape fără 
suflare. Tremură şi mai intens. 

Îi trebuia ceva mai cald. Avea nevoie de 
încălțări. Trebuia să îşi facă o armă. 

Nesta se uită la soarele apos, ca şi când i-ar fi 
spus încotro să o apuce ca să îşi găsească 
prietenele. Dar lumina îi răni retina, intensificându- 
i durerea de cap. Copaci - trebuia să găsească 
partea cu muşchi a copacilor, aşa îi spusese 
Cassian. Nordul avea să fie într-acolo. 

Cel mai apropiat copac se înălța cam la o 
distanţă de douăzeci de paşi şi zece trupuri. Din ce 
vedea, nu era acoperit de niciun muşchi. 

Aşadar, trebuia să găsească un punct mai înalt 
şi să studieze terenul. Să vadă unde se contura 
Ramiel şi dacă putea să zărească vărsătoarea. 

Dar avea nevoie de haine, arme şi mâncare, şi 
trebuia să le găsească pe Gwyn şi pe Emerie şi o... 
pe toţi zeii... 

Nesta îşi acoperi gura cu o mână ca să nu mai 
expire zgomotos. Trebuia să se mişte. 

Dar cineva deja o făcuse. 

Foşnetul aripilor îl dăduse de gol. Nesta se 
întoarse. 

La treizeci de metri distanţă, separat de ea de 
marea de trupuri adormite, stătea o bestie de 
mascul. 

Nu îl cunoştea, dar recunoscu licărul din ochiul 
lui. Intenţia de prădător şi amuzamentul crud. Işi 
dădu seama ce însemna privirea coborâtă la 
cămaşa ei de noapte, la sfârcurile întărite din 
cauza frigului, la picioarele goale. 

Frica îi străbătu corpul ca un acid fierbinte. 

Niciunul dintre ceilalţi nu se agită. Măcar atât... 
Dar masculul acesta... 

El se uită la stânga - doar o clipă. Nesta îi 
urmări privirea, iar respiraţia i se poticni. Înfipt într- 
un trunchi de copac, strălucind puţin, era un cuţit. 

Imposibil! Era împotriva regulilor să ai arme 
când participai la Ritualul Sângelui. Ştiuse masculul 
că ea era acolo sau doar îl zărise înaintea ei? 

Nu conta. Conta doar că acesta exista. Şi că 
era singura armă din preajmă. 

Putea să fugă; să îl lase să se aplece spre cuţit 
şi să fugă în direcţia opusă, şi să se roage să nu o 
urmărească. 

Sau ar fi putut să încerce să ajungă la cuţit 
înaintea lui, apoi... Nu ştia ce ar fi făcut pe urmă. 
Dar se afla pe un câmp cu războinici adormiţi, care 
aveau să se trezească în curând, iar dacă ar fi 
găsit-o neînarmată şi lipsită de apărare... 

Nesta fugi. 


Cassian nu putea respira. 

Trecuseră deja multe minute de când nu 
reuşise să respire sau să vorbească. Ai lui sosiseră 
şi îl înconjuraseră cu toţii în dormitorul distrus din 
casa lui Emerie. Ei vorbeau, Azriel cu o oarecare 
stăruinţă, dar Cassian nu îl auzea; nu auzi nimic în 
afară de vuietul din mintea sa înainte să deschidă 
gura, fără să se adreseze cuiva anume: 

— Mă duc după ele. 

Se lăsă liniştea, iar masculul se întoarse ca să 
îi găsească pe toţi uitându-se la el, palizi şi cu ochii 
mari. 

Cassian atinse pietrele Siphon de pe dosul 
mâinilor, iar cele rămase îi apărură pe umeri, 
genunchi şi piept. El dădu din cap spre Rhys. 

— Teleportează-mă la ea! Az, tu găseşte-le pe 
Emerie şi pe Gwyn! 

Rhys nu se mişcă un centimetru. 

— Ştii legile, Cass. 

— La naiba cu legile! 

— Ce legi? întrebă Feyre. 

— Spune-i! îi ordonă Rhys, noaptea rotindu-se 
în jurul aripilor lui. Cassian se enervă. Spune-i, 
Cassian! 

Ticălosul folosise dominanţa inerentă cu el. 
Cassian zise printre dinţi: 

— Oricine retrage un războinic din Ritualul 
Sângelui este căutat şi executat. Ilmpreună cu 
războinicul care este alungat, cu dezonoare, din 
Ritual. 

Feyre îşi frecă faţa. 

— Deci Nesta, Emerie şi Gwyn trebuie să 
rămână la Ritual. 

— Nici măcar eu nu pot încălca regulile, spuse 
Rhys puţin mai blând. Indiferent cât de mult aş 
vrea să o fac, adăugă el, punând mâna pe umărul 
lui Cassian. 

Lui Cassian i se întoarse stomacul. Nesta şi 
prietenele ei - prietenele /u; - erau la Ritual. lar el 
nu putea interveni fără să îi condamne pe toţi. li 


tremurau mâinile. 

— Şi ce? Stăm degeaba o săptămână şi 
aşteptăm? Ideea era respingătoare. 

Feyre îl apucă de mâna care tremura, 
strângându-i-o puternic. 

— Cassian, nu ne-ai ascultat deloc când am 
ajuns cu toţii aici? 

Nu. Abia dacă auzise ceva. 

— Spionii mei au aflat că Briallyn l-a prins pe 
Eris, zise Azriel încordat. l-a trimis pe soldaţii lui 
rămaşi după el, în timp ce era la vânătoare cu 
câinii. Ei l-au luat şi, cumva, au fost teleportaţi cu 
toţii înapoi la palatul lui Briallyn. Presupun că 
mulţumită puterii lui Koschei. 

— Nu-mi pasă! Cassian se îndreptă spre uşă. 
Chiar dacă... La naiba! Nu el fusese cel care îi 
spusese lui Rhys să nu se ducă după acei soldaţi? 
Să îi lase în pace? Fusese un prost. Ignorase un 
inamic înarmat şi uitase. Dar, din partea lui, Eris 
putea să putrezească. 

— Trebuie să îl eliberăm, zise Az. 

— Noi? întrebă Cassian brusc. 

Rhys se apropie de Azriel, iar Feyre veni lângă 
el, formând un zid înspăimântător. 

— Noi nu putem merge, spuse Feyre, dând din 
cap spre Rhys. Nu avea nevoie de nicio explicaţie: 
cu bebeluşul care trebuia să se nască în mai puţin 
de două luni, Feyre nu risca nimic. Dar Rhys... 

Cassian îşi provocă Marele Lord: 

— Tu poţi să intri şi să ieşi într-o oră. 

— Nu pot să mă duc. Furtuni nocturne se 
învolburară în ochii lui Rhys. 

— Ba da, poţi! spuse Cassian, furia înălţându- 
se ca un val ce ar fi măturat totul în cale. Tu... 

— Nu pot. 

Agonie pură şi curată şi frica se întipăriră pe 
chipul lui Rhys. Feyre îşi împleti degetele tatuate 
cu ale lui Rhys. 

— De ce? întrebă Amren deodată. 

Rhys se uită la tatuajul de pe degetele lui 
Feyre, împletite cu ale lui, şi înghiţi în sec. Feyre 
răspunse în locul lui. 

— Am făcut o înţelegere. După război. Să... 
părăsim lumea asta doar împreună. 

Amren începu să îşi maseze tâmplele, 
mormăind o rugăciune pentru sănătatea mintală. 

— Aţi făcut o înţelegere să muriţi împreună? 
întrebă Azriel. 

—  Proştilor! rosti furioasă Amren. Proşti 
romantici şi idealişti! 

Rhys îşi îndreptă ochii trişti spre ea. 

Cassian nu reuşi să expire. Az rămase 
nemişcat ca o statuie. 

— Dacă Rhys moare, spuse răguşită Feyre, 
frica strălucind în ochii ei, mor şi eu. Işi atinse cu 
degetele pântecul rotunjit. Şi bebeluşul ar muri. 

— lar dacă tu mori, Feyre, zise încet Azriel, 
moare şi Rhys. 

Cuvintele răsunară goale şi reci ca un dangăt 
al morţii. Dacă Feyre nu supravieţuia travaliului... 

Genunchii lui Cassian ameninţară să cedeze. 
Chipul lui Rhys era încordat de suferinţă. 

— Niciodată nu am crezut că o să ajungem la 


asta, spuse încet Rhys. 

Amren îşi masă din nou tâmplele. 

— Putem discuta prostia asta mai târziu. Feyre 
se încruntă la ea, iar Amren se încruntă la rândul ei 
înainte să îi spună lui Cassian: tu şi Azriel trebuie 
să îl recuperaţi pe Eris. 

— De ce nu o faci tu? 

Feyre îşi strânse nasul cu degetele. 

— Deoarece Amren este... 

— Lipsită de puteri! se răsti Amren. Poţi să o 
spui, fato! 

Feyre tresări. 

— Mor a plecat spre Vallahan în dimineaţa asta 
şi este în afara razei de acţiune a magiei daemati. 
Az nu poate intra singur. Avem nevoie de tine, 
Cassian. 

Cassian rămase nemişcat. Ei aşteptară pur şi 
simplu. 

Ca Nesta să participe la Ritualul Sângelui, să 
rişte toate ororile şi suferinţa în timp ce el pleca 
pentru a-l salva pe nenorocitul de Eris... 

— Lăsaţi-l să moară! 

— Oricât de tentant ar fi, spuse Feyre, el 
prezintă un mare pericol pentru noi în mâinile lui 
Briallyn. Dacă este sub influenţa Coroanei, o să 
dezvăluie tot ce ştie. Ce ştie, mai exact, despre 
noi? îl întrebă pe Cassian. 

— Prea multe. Cassian îşi drese glasul. Prin 
sporovăiala lor, prin nevoia de a-l impulsiona pe 
Eris, dezvăluise prea multe. Il îngrijora ce o să 
facem cu Nesta ca o putere a Regatului Nopţii şi cu 
toate cele trei obiecte ale Tezaurului Groazei la 


dispoziţia noastră. Credea că Regatul Nopţii s-ar 
842 


putea să se întoarcă împotriva lui şi să încerce într- 
un fel să preia puterea. 

— Poate că pumnalul Creat pe care i l-am dat o 
să-i ofere imunitate faţă de Coroană, zise Feyre 
optimistă. Dacă îl are asupra lui, dacă ei nu l-au 
dezarmat, l-ar putea proteja de alt obiect Creat. 

— Dar nu ştim asta, replică Rhys. Şi tot ar fi 
sub influenţa lui Briallyn. Ea ar putea să simtă 
pumnalul, iar acesta ar putea să-i răspundă. 

— Şi sunt destule alte metode de a-l face să 
vorbească, adăugă Az misterios. 

— Trebuie să plecaţi acum, interveni Amren. 
Ea se întoarse spre Feyre şi Rhys. Noi o să ne 
întoarcem în Velaris şi o să avem o discuţie 
frumoasă şi lungă despre înţelegerea voastră. 

Cassian nu se deranjă să citească expresiile lui 
Feyre şi Rhys când se uită spre mica fereastră şi 
sălbăticia de dincolo de ea, ca şi când ar fi putut să 
o vadă pe Nesta acolo. 

El îşi invocă armura, solzii complicaţii şi plăcile 
fixându-i-se cu o familiaritate liniştitoare pe corp. 

— Am instruit-o bine pe Nesta. Pe toate le-am 
instruit bine, spuse Cassian înghițind. Dacă cineva 
poate să supravieţuiască Ritualului Sângelui, ele 
sunt, adăugă în linişte, când Az îşi atinse pietrele 
Siphon, iar armura lui apăru. 

Dacă s-ar fi putut găsi una pe cealaltă. 

Nesta o luă la fugă spre copacul în care era 


înfipt cuțitul, masculul pornind după doar o clipă. 

El se împiedică de trupurile împrăştiate, dar 
Nesta îşi ţinu genunchii ridicaţi, ca la exerciţiile 
pentru picioare pe care le făcuse cu scara de pe 
pământ şi de parcă acele trupuri ar fi fost treptele 
de sfoară ce trebuiau evitate. Memoria muşchilor 
intră în funcţie; abia se uită la membrele încâlcite 
când se îndreptă spre copac. Dar, recăpătându-şi 
echilibrul, masculul se apropie rapid. 

Probabil că cineva lăsase arma acolo, fie la 
adăpostul întunericului din seara precedentă, fie în 
urmă cu câteva săptămâni. Ritualul Sângelui era 
destul de sălbatic fără arme reale - doar cu acelea 
improvizate de participanţi - dar cu o armă 
adevărată de oţel... 

Masculul era mai înalt cu cincisprezece 
centimetri şi cu cincizeci de kilograme mai greu 
decât ea. În luptă directă, ar fi avut toate 
avantajele. Dar dacă ea ar fi reuşit să ajungă la 
cuţit... 

Nesta trecu de trupuri, mişcându-şi repede 
picioarele când alergă ultimii câţiva metri spre 
trunchiul copacului, cu mâna întinsă. Atinse 
mânerul cuţitului... 

Masculul intră în ea cu toată forţa unui 
războinic illyrian matur. 

Din cauza impactului, rămase fără aer când 
căzură amândoi, peste marginea dealului, în 
partea cealaltă a copacului. 

Se rostogoliră spre albia râului, aflat la treizeci 
de metri dedesubt, rotindu-se în timp ce se 
înclinară pe panta dealului. Pietrele şi frunzele se 
crăpară şi o zgăriară, aripile pocnind deasupra şi 

dedesubtul ei, părul biciuindu-i faţa când căută cu 
mâinile să se apuce de ceva... 

Nesta se izbi atât de puternic în albia râului, 
încât o duru spatele, masculul aterizând deasupra 
ei, făcând aerul rămas să îi iasă din plămâni. 

Aripile lui zvăcniră, dar el nu se mişcă. 

Nesta deschise ochii ca să se trezească, 
uitându-se în ochii lui goi, cu mâna pe pumnalul pe 
care i-l înfipsese în gât, udă de sânge cald. 

Mormăind, Nesta îl rostogoli de pe ea. Lăsă 
pumnalul în gâtul lui, sângele curgând încă din 
rană. Cuţitul îi intrase până la ceafă. 

Scuipă o gură de sânge pe pietrele uscate. 
Cămaşa de noapte era plină de sânge şi praf, 
pielea usturând-o din cauza zgârieturilor. Dar era 
în viaţă. lar masculul nu era. 

Nesta îşi permise să inspire lent pe nas, 
numărând până la şase. Îşi ţinu respiraţia, apoi 
expiră lent. Mai făcu exerciţiul de respiraţie de 
două ori. Îşi evaluă starea de sănătate, de la 
durerea de cap până la picioarele rănite. Respiră 
din nou. 

După ce mintea i se linişti, Nesta scoase cuțitul 
din gâtul masculului şi apoi îl dezbrăcă de tot, 
luându-i inclusiv cizmele. Se îmbrăcă cu un calm 
eficient, scoţându-şi cămaşa de noapte 
însângerată şi aruncând-o pe faţa masculului, într- 
un simulacru de giulgiu mortuar, după care-şi 
atârnă cuțitul la centura pe care o strânse la 
maximum. Hainele îi erau largi, iar cizmele prea 
mari ar fi putut să-i dea bătăi de cap, dar era mai 


bine decât în cămaşa de noapte. 

Apoi plecă în căutarea prietenelor ei. 
Capitolul 65 


Nesta escaladă partea opusă a văii, dar nu găsi 
niciun războinic pe pământul de dincolo. In spate, 
într-o viroagă, ceilalţi încă dormeau. Nici urmă de 
Emerie sau de Gwyn printre ei. Nu era niciun semn 
care să indice unde ar fi putut fi. 

Într-o noapte, când stăteau întinşi în pat, 
transpiraţi şi epuizați, Cassian îi spusese că erau 
trei vărsători pentru Ritual - una în nord, una în 
vest şi una în sud. Prietenele ei trebuiau să fie în 
celelalte, fie împreună, fie câte una în fiecare. La 
trezire, aveau să fie îngrozite. 

Gwyn... 

Nesta refuză să se gândească la asta când se 
grăbi, printre pini, îndepărtându-se de războinicii 
adormiţi, înainte să găsească un copac înalt. Se 
căţără, seva acoperindu-i repede degetele, iar 
când trecu de coroană... 

Ramiel ar fi putut la fel de bine să fie dincolo 
de un ocean. Se ivea direct înainte, cu doi munţi şi 
o pădure mare, şi zeii mai ştiau ce altceva mai 
putea fi între ea şi pantele aride. Arăta ca în 
tabloul lui Feyre. Se uită la soare, apoi la trunchiul 
de dedesubt, căutând nişte muşchi. Acolo - chiar 
sub piciorul stâng. 

Ramiel era la est. Deci ea fusese aruncată în 
vest, iar celelalte... 

Trebuia să aleagă ori nordul, ori sudul. Sau era 
mai bine să se îndrepte spre munte şi să spere că 
le găsea pe drum? 

Încercă să îşi aducă aminte vreun sfat pe care i 
l-ar fi putut da Cassian. Cassian... Poate că el 
venea deja să o salveze. 

Dar mica speranţă din pieptul ei dispăru. 
Masculul nu o putea salva. Îi spusese personal de 
legile care interziceau un asemenea lucru. Ar fi fost 
executat, la fel şi ea. Nici măcar Rhysand şi Feyre 
nu puteau să modifice legile. 

Cassian nu venea să o salveze. Nimeni nu 
venea să o salveze pe ea, pe Emerie sau pe Gwyn. 

Nesta îşi îndoi degetele, dezmorţindu-le după 
ce stătuse nemişcată atâta vreme. Injură încet, 
văzând sângele ce se prelinse din câteva tăieturi 
mici de pe mâini. 

Ar fi trebuit să se vindece până acum. Dar, 
aparent, magia care limita Ritualul anula orice 
magie de vindecare din sângele unui spiriduş. 
Inclusiv pe a ei. 

Orice rană putea fi fatală. S-ar fi vindecat într- 
un ritm uman, de muritor. Nesta respiră din nou 
lent ca să se calmeze. Putea face asta. Avea să o 
facă. 

Trebuia să se salveze şi să-şi salveze şi 
prietenele. 

Ţipete răsunară la mare distanță în urma ei. 
Ceilalți se trezeau. Injurând, Nesta coborî repede 
din copac, scoarţa şi acele de pin lipindu-se de 
mâinile pline de sevă. Trebuia să aleagă o direcţie 
şi să alerge odată ajunsă jos. 

Ţipetele începură să accentueze strigătele din 
spatele ei. 

Se uită înapoi, asigurându-se că nu o ajungea 
nimeni din urmă. lar când făcu asta, zări un licăr de 
lumină la brăţara împletită de la încheietura mâinii. 
De la micul talisman din mijloc, care scânteia în 
razele soarelui. 

Nu - strălucea. 

Nesta trecu vârful unui deget peste talismanul 
ce îi bâzâi pe piele. O cuprinse groaza - o 
furnicătură la ceafă, ca şi când o voce ar fi şoptit; 
„Grăbeşte-te!” 

Nesta se întoarse ca să vadă mai bine în soare, 
dar lumina din talisman dispăru. Se roti spre nord 
şi talismanul străluci din nou. 

Ridicând din sprâncene, înclină braţul spre Est: 
nimic. Spre Sud: doar o mică strălucire. Nicio 
senzaţie de stringenţă, de panică. Dar spre Nord... 
Talismanul lumină şi o cuprinse iarăşi groaza. 

Nesta inspiră, amintindu-şi seara petrecută în 
Casă, când făcuseră brăţările. Amintindu-şi dorinţa 
pusă: „Curajul să ieşim în lume când suntem 
pregătite, dar să putem găsi întotdeauna calea de 
întoarcere la noi. Indiferent de situaţie”. 

Ea Crease talismanele. Le transformase în 
faruri. Şi oricare dintre prietenele ei care se afla 
spre Sud nu era nici pe departe într-un pericol la 
fel de mare ca aceea din Nord. 

În acea direcţie era un povârniş. O mică 
binecuvântare. Ceilalţi războinici ar fi ales foarte 
probabil cea mai rapidă şi uşoară cale spre Ramiel, 


evitând calea care implica urcuşul. 

Dar cum să funcţioneze talismanele aici? 
Ritualul interzicea magia, şi celui care o folosea, şi 
oricărui obiect. Asta dacă nu cumva puterea ce 
înconjura Ritualul nu înăbuşea obiectele Create. 
Vrăjile Fae trebuiau formulate cu atenţie - poate că 
acela care făcuse vraja asta pentru illyrieni nu se 
gândise niciodată la posibilitatea ca un obiect 
Creat să ajungă la Ritual. i 

Totuşi, puterea ei era adormită. In sinea ei, se 
forţă şi se întinse către aceasta, dar o întâmpină 
doar vidul. 

Gâtul i se strânse. Şi ea era Creată - şi, totuşi, 
era şi o persoană. Magia o recunoştea ca pe o 
persoană, nu ca pe un obiect. 

Nu îşi dăduse seama cât de mult avusese 
nevoie să i se arate diferenţa asta. Inspiră mirosul 
de pin şi promisiunea distantă a zăpezii. Vie. Chiar 
şi în acest peisaj infernal, era vie. 

Şi avea să se asigure că şi prietenele ei erau. 

Expirând lent şi stăpânindu-şi respiraţia, Nesta 
cobori braţul şi începu să se mişte. 

Cizmele prea mari atinseră pământul, degetele 
de la picioare mişcându-se în ele. 

Când se îndreptă, verificându-şi cuțitul de la 
centură, se îndrepta deja spre Nord. 


x 


După zece minute de alergat la deal, 
strălucirea talismanului îndemnând-o încă să 
înainteze şi picioarele alunecându-i în toate 


direcțiile în cizmele infernale, Nesta îşi dădu seama 

că avea nevoie de apă. Şi de mâncare. Şi de un 
adăpost înainte de apusul soarelui. Trebuia să 
decidă dacă să rişte să facă focul sau probabil să 
moară de frig, doar ca să nu fie găsită. 

Hainele pe care le şterpelise de la mascul nu 
erau destul de groase ca să o ajute să 
supravieţuiască nopţii. lar dacă văzduhul gri era 
vreun semn, zăpada sau ploaia ar fi putut să cadă 
cât de curând. 

Dar pe urmele ei nu era niciun războinic. Măcar 
atât. Dacă nu cumva erau la fel de discreţi precum 
Cassian şi Azriel. 

Gândul o făcu să îşi controleze ritmul frenetic, 
să păşească mai liniştit, să-şi bage brăţara şi 
talismanul strălucitor în mânecă, pentru a-i 
ascunde licărul în obscuritate, şi să încerce să lase 
cât mai puţine dovezi ale trecerii ei pe acolo, când 
urcă un deal mai abrupt şi studie terenul de 
dincolo de acesta. 

Alţi copaci şi pietre şi... 

Nesta se aruncă la pământ când o săgeată 
şuieră pe lângă ea. O nenorocită de săgeată... 

Cuţitul nu fusese o coincidenţă. Cineva lăsase 
arme la Ritualul Sângelui. Nesta studie terenul din 
spatele ei, ca să găsească săgeata. Era acolo - 
înfiptă în baza unui copac. 

Cobori până ce ajunse la aceasta, o scoase şi o 
puse la centură, după care urcă din nou dealul, 
rămânând aplecată cât se uită din nou peste 
creastă. 

Şi se trezi faţă în faţă cu un vârf de săgeată 


ascuţit ca o lamă. 

— Ridică-te! mormăi războinicul. 


* 


Cu fiecare leghe parcursă în zbor în jurul 
castelului reginei, cândva împărţit cu celelalte, 
Cassian îl înjură pe Eris pentru că fusese atât de 
prost încât să fie capturat. Presupunea că aceasta 
era fortăreaţa lui Briallyn. Peticele de zăpadă încă 
acopereau ţinutul întins şi deluros, deşi primii 
muguri şi lăstari ai primăverii răsăriră. Rămase 
destul de sus încât să-i fie greu să respire, atât de 
sus, că orice om de pe pământ ar fi văzut doar o 
pasăre foarte mare. Dar, cu vederea lui Fae, vedea 
clar ce traversa ţinutul. 

Totuşi, nu îl văzu pe Eris. Nici părul roşcat, nici 
vreun licăr de foc şi nici urmă de soldaţii lui. Azriel, 
dând târcoale în direcţia opusă, îi făcu semn că nici 
el nu văzuse nimic. 

Era un efort să rămână concentrat. Să-şi 
continue zborul, dând târcoale ca vulturii, când 
mintea îi pleca spre nord-est. Spre Munţii Illyrieni, 
Ritualul Sângelui şi Nesta. 

Supravieţuise primului val? Războinicii trebuiau 
să se fi trezit până acum. 

Al naibii, Eris! Cum să fi fost destul de nesăbuit 
încât să-i lase pe soldaţi să se apropie atât de 
mult? 

Cassian scrută din nou terenul de dedesubt, 
chinuindu-se să îşi ţină respiraţia calmă în aerul 
rarefiat. Avea să-l găsească repede pe Eris. Şi să-l 
bată, dacă-i permitea timpul. 

lar apoi ce urma? Nu putea face nimic ca săo 
ajute pe Nesta. Dar, cel puţin, putea fi mai aproape 
de Ritual. Dacă se întâmpla ce era mai rău... 

El alungă gândul. Nesta avea s 
supraviețuiască. Gwyn şi Emerie aveau s 
supraviețuiască. 

Nu accepta nici o altă variantă. 


ă 
ă 


Capitolul 66 


Războinicul illyrian era mai mic decât cel pe 
care îl ucisese Nesta, dar acesta pusese mâna pe 
un arc şi o săgeată. 

— Dă-mi armele! ordonă el, măsurând-o din 
priviri şi observând sângele de pe faţă, care îi 
acoperea bărbia şi gâtul. 

Nesta nu se mişcă. Nici măcar nu-şi plecă 
bărbia. 

— Dă-mi naibii armele! o avertiză masculul cu 
o voce mai tăioasă. 

— De unde ai venit? întrebă ea, ca şi când nu 
ar fi avut o săgeată îndreptată spre faţă. Mai era 
vreo femelă acolo? îi adresă o altă întrebare, 
înainte ca el să aibă timp să răspundă. 

Masculul clipi - singura confirmare de care avu 
nevoie Nesta înainte să îi dea săgeata. Foarte lent, 
întinse mâna spre cuţit. 

— Ai ucis-o şi pe ea? Vocea i se răcise. 

— Pe căţeaua schiloadă? Am lăsat-o celorlalţi. 
El rânji. Oricum, eşti o pradă mai bună! 

Emerie. Ea nu putea fi departe, dacă acest 


mascul o văzuse deja. Nesta scoase cuțitul. 

Masculul ţinu săgeata îndreptată spre Nesta. 

— Aruncă-l şi retrage-te zece paşi! 

Emerie era vie. Şi în apropiere. Şi în pericol. 

lar nenorocitul nu avea să o împiedice pe 
Nesta să o salveze. 

Nesta îşi plecă fruntea, coborându-şi umerii, în 
speranţa că masculul considera gestul drept o 
manifestare a resemnării. Într-adevăr, el zâmbi. 

Războinicul nu avea nicio şansă. 

Nesta cobori cuțitul şi mişcă încheietura mâinii, 
îndepărtându-şi degetele în timp ce îl aruncă spre 
mascul. 

Direct în vintre. 

El ţipă, iar ea atacă în clipa în care mâna îi 
slăbi pe arc. Nesta se izbi în mascul şi armă, 
coarda lovind-o în faţă destul de tare încât să o 
facă să lăcrimeze, dar se prăbuşiră amândoi, 
războinicul urlând... 

Nimeni nu avea să stea între ea şi prietenele 
ei. 

Mintea i se îndreptă spre un loc rece şi calm. 
Luă arcul şi îl aruncă. Când masculul se zvârcoli pe 
pământ, încercând să-şi scoată cuțitul din testicule, 
ea se năpusti asupra lui, înfigându-l mai mult. 
Ţipătul lui făcu păsările din pini să se împrăştie. 

Nesta scoase cuțitul, lăsându-l să zacă acolo. 
Apucă cele două săgeți, dar nu se deranjă să ia 
tolba prinsă de spatele lui. Recuperă arcul illyrian, 
îşi luă cuțitul şi alergă în direcţia din care venise el. 

Ţipetele lui o urmară câţiva kilometri. 


* 

Zgomotul făcut de un râu se auzi cu mult 
înainte ca Nesta să ajungă la el. La fel şi războinicii 
din apropierea malului, încercând să discute între 
ei - să se evalueze, presupuse ea - în timp ce 
umplură ceea ce păreau a fi gamele. Ca şi când şi 
pe acelea le lăsase cineva. 

Nici urmă de Emerie. 

Ea rămase în spatele unui copac, cu vântul în 
faţă, şi ascultă. 

Nicio vorbă despre Emerie sau altă femelă. 
Doar reguli încordate despre alianțele pe care le 
formau, cum să ajungă la Ramiel, cine lăsase 
armele şi gamelele pentru ei... 

Ea era pe cale să caute un loc prin care să 
traverseze uşor râul, departe de masculi, când 
auzi: 

— Păcat că a scăpat căţeaua. Ar fi fost 
distractivă în nopţile reci. 

Tot corpul Nestei rămase nemişcat. Emerie 
ajunsese la râul ăsta. Vie. 

Altul spuse, bând din apa repede: 

— Probabil că a luat-o apa până la jumătatea 
muntelui. Dacă nu s-a înecat, animalele o vor 
prinde înainte de răsărit. 

Emerie sărise probabil în râu ca să scape de 
masculii ăştia. 

Nesta îşi trecu degetele peste arcul de pe 
umăr. Săgeţile de la centură atârnau ca nişte 
greutăţi. Ar trebui să îi ucidă pentru asta. Ar putea 
trage săgețile astea în doi dintre ei şi să îi ucidă 


pentru că i-au rănit prietena... 

Dar dacă Emerie supravieţuise... 

Se dezlipi de copac. Trecu la următorul. Şi la 
următorul. Urmă râul, paşii fiind abia o şoaptă pe 
apă deasupra pietrelor. 

Printre pini, coborând dealurile. Râul crescu, 
rocile înălțându-se ca nişte sulițe negre. O cascadă 
vui înainte. Dacă Emerie trecuse peste ea... 

La muchia râului, se vedea o cascadă cu o 
cădere de treizeci de metri. Nu avea cum să 
supravieţuiască. 

Nestei i se uscă gâtul. 

Şi i se uscă şi mai mult când privi ce era în 
partea cealaltă a râului, prins pe un copac doborât 
ce ieşea din malul stâncos, chiar înaintea cascadei. 

Emerie. 

Nesta se grăbi spre marginea apei, dar îşi 
retrase piciorul din apa rece. Emerie părea 
inconştientă, dar Nesta nu îndrăzni să îi strige 
numele. O privire spre cer dezvălui soarele în 
punctul de la mijlocul amiezii, dar nu oferi nicio 
căldură, nicio salvare. 

Cât timp stătuse Emerie în apa rece? 

— Gândeşte! şopti Nesta. Gândeşte! Gândeşte! 

Fiecare minut în apă risca să o ucidă pe 
Emerie. Ea era prea departe ca să vadă vreo rană, 
dar nu se agită pe creangă. Doar aripile ce 
zvăcneau arătau un semn de viaţă. 

Nesta îşi scoase hainele. Işi dori să fi luat 
cămaşa de noapte, ca să lege cuțitul şi cele două 
săgeți în jurul piciorului, în loc să le lase pe mal, 
dar nu mai avea de ales. Ea luă totuşi arcul illyrian, 

prinzându-l de piept, coarda intrând în pielea ei 
descoperită. 

Dezbrăcată, ea privi distanţa dintre cascadă, 
râu, pietre şi Emerie. 

— De la o piatră la alta, îşi spuse ea. Se pregăti 
pentru frig. 

Şi sări în apă. 

Nesta suspină şi bolborosi şocată de frig, 
mâinile tremurând atât de tare, încât se temu să 
nu scape pietrele alunecoase şi să fie aruncată în 
cascadă. Dar ea continuă. |Indreptându-se spre 
Emerie. Tot mai aproape, până ce în sfârşit înotă 
frenetic între ultima piatră şi malul râului - şi 
Emerie aşezată peste copacul pe jumătate 
scufundat. 

Tremurând, cu dinţii clănţănind, Nesta o 
scoase pe Emerie dintre crengi şi o urcă mai mult 
pe mal, apoi se ghemui deasupra ei. 

Chipul lui Emerie era rănit, braţul sângerând de 
la o rană la biceps. Dar ea respira. 

Nesta îşi stăpâni suspinul de uşurare şi o 
scutură uşor pe prietena ei. 

— Emerie, trezeşte-te! 

Femela nici măcar nu gemu de durere. Nesta 
căută prin părul negru al lui Emerie, iar degetele se 
murdăriră de sânge. 

Trebuia să o ducă în partea cealaltă a râului. 
Să găsească adăpost. Să facă un foc şi să se 
încălzească. Arcul pe care îl căra nu era suficient 
ca să le protejeze. Nici pe departe. 

— Bine, Emerie! Nestei îi clănţăniră dinţii atât 
de tare, încât o durea faţa. Imi pare rău de asta. 

Apucă de cămaşa de noapte a prietenei ei şi o 
rupse pe mijloc, expunând trupul slab şi musculos 
intemperiilor. Nesta scoase cămaşa de noapte şi o 
răsuci într-o funie lungă, apoi luă arcul de pe umăr. 

— Nu o să-ţi placă partea asta, spuse Nesta 
printre dinţii care clănţăneau, trăgând-o pe Emerie 
din nou spre apă. Nici mie, mormăi ea, apa rece 
îngheţându-i picioarele amorţite. 

Rece precum Cazanul. Rece precum... 

Nesta ignoră cuvântul, impunându-şi să îl lase 
să plutească precum un nor. Se concentră. 

Ea reuşi să o bage pe Emerie în apă până la 
mijloc, ţinând-o cât de strâns îi permiseră degetele 
tremurânde. Apoi îşi ridică prietena pe spate şi 
puse arcul illyrian în jurul lor, lăsând coarda 
aproape încasabilă să îi intre în piept, astfel încât 
lemnul să stea pe spatele lui Emerie, legându-le. 

— Mai bine decât nimic. Puse braţele moi ale 
lui Emerie în jurul umerilor ei, apoi luă cămaşa ei 
de noapte şi o înfăşură în jurul încheieturilor mâinii, 
legându-le. Ţine-te bine! avertiză ea, chiar dacă 
Emerie rămase o greutate nemişcată pe spatele ei. 

De la o piatră la alta. Aşa cum făcuse înainte. 
De la o piatră la alta şi apoi înapoi spre mal. 

De la o piatră la alta. Pas cu pas. 

Ea făcuse zece mii de paşi în Casa Vântului. 
Făcuse mai mult de atât în ultimele luni. Putea face 
asta. 

Nesta intră mai adânc în apă, reprimându-şi 
ţipătul la cât de rece era. 

Emerie se legănă şi se izbi de ea, iar coarda 
arcului illyrian intră în pieptul Nestei destul de tare 
încât să îi taie pielea. Dar rezistă. 

Pas cu pas. 

Până când Nesta reveni pe malul îndepărtat, 
tremurând, aproape suspinând, coarda arcului o 
rănise. Dar ele erau pe uscat, iar hainele şi armele 
ei erau acolo, iar acum trebuia să găsească 
adăpost şi căldură. 

Nesta o puse pe Emerie pe ace de pin, 
acoperindu-şi prietena cu hainele uscate pe care le 
lăsase în urmă, şi adună cât lemn putea căra. 
Dezbrăcată, tremurând, abia putea ţine beţele în 
braţe, în timp ce le adună aproape de Emerie. 
Degetele tremurânde se chinuiră să răsucească 
beţele destul de lungi ca să aprindă o scânteie, să 
poată face focul, dar - acolo. Foc. Ea căută prin 
zonă buşteni doborâţi, rugându-se să nu fie prea 
ude de la ceața râului, ca să se aprindă. 

Când focul pârâia constant, Nesta se băgă sub 
grămada de haine, lângă Emerie, şi îşi cuprinse 
prietena în braţe, lipindu-şi trupurile. Amândouă 
îngheţate, dar focul era cald şi, sub hainele mari 
ale masculului, frigul apei începu să se estompeze. 

Dar ele erau complet expuse. Dacă trecea 
cineva pe acolo, ar fi fost moarte. 

Nesta o îmbrăţişă pe Emerie, simţindu-i trupul 
încălzindu-se lent. Văzu cum i se calmă respiraţia. 
Simţi că nu îi mai clănţăne dinţii. 

Curând va fi noapte. lar ce va ieşi din 
întuneric... 

Nesta îşi aminti de poveştile lui Cassian despre 
monştrii care umblau după pradă prin pădurile 
astea. Ea înghiţi, înfăşurând mai strâns braţele în 
jurul lui Emerie. Se uită la braţul ei, talismanul încă 
strălucind puţin, doar arătând acum spre sud. Un 
singur licăr de speranţă, o direcţie. Ce se 
întâmplase cu Gwyn? Suferea din nou cel mai urât 
coşmar? Era ea... 

Nesta se concentră la respiraţie. Îşi calmă 
mintea. 

Ea va supravieţui nopţii. O va ajuta pe Emerie. 
Apoi o va găsi pe Gwyn. 

În preajma unui râu, aflase în drumeţia cu 
Cassian, cavernele erau deseori cioplite de apă. 
Dar, ca să găsească una, va trebui să o părăsească 
pe Emerie. 

Nesta se uită la soarele ce dispărea, apoi ieşi 
de sub grămada de haine. O acoperi pe Emerie cu 
frunze şi bețe, mai puse un buştean pe foc şi riscă 
să ia jacheta masculului ca să o îmbrace. 

Nesta purta cizmele, chiar dacă bătăturile de la 
picioare obiectară, şi merse precaută în cerc în 
jurul taberei, ascultând orice zgomot. Căutând pe 
oricine. Scrutând fiecare piatră şi bolovan crăpat. 

Nimic. 

Cerul se întunecă. Trebuiau să fie peşteri pe 
undeva pe aici. Unde naiba erau ele? Unde... 

— Intrarea este aici. 

Nesta se întoarse, scoțând pumnalul, ca să 
găsească un mascul illyrian stând la trei metri 
distanţă. Cum se furişase, cum supravieţuise, 


având în vedere rana de pe obrazul lui... 

El îi observă rănile, goliciunea de sub haină, 
picioarele goale şi cizmele. Cuţitul. 

Totuşi nu îi întunecară ochii căprui pofta 
trupească sau ura. 

Masculul arătă prudent spre ceea ce ea 
crezuse că era un bolovan acoperit cu frunze. 

— Aia e o peşteră. Destul de mare ca să încapi 
înăuntru. 

Nesta se îndreptă. Îi arătă furia din ochi. 

— Nu vei supravieţui o oră pe pământ, imediat 
ce se lasă întunericul, spuse masculul, chipul lui 
drăguţ de băieţel fiind inexpresiv. lar dacă nu te-ai 
urcat deja într-un copac, atunci va trebui să 
presupun că ai pe cineva rănit cu tine. 

Ea nu dezvălui nimic. 

El îşi ridică mâinile. Nicio armă, nici sânge pe el 
în afară de rana deschisă de la faţă. 

— Am venit dinspre vest. De unde venise ea. 
Am văzut cadavrul din râpă - tu i-ai făcut asta lui 
Novius, nu-i aşa? Era dezbrăcat. Tu eşti îmbrăcată 
cu haine masculine. lar acela trebuie să fie cuțitul 
care i-a împuns gâtul. Ştii cine naiba a lăsat arme 
aici? 

Nesta rămase tăcută. Noaptea se adânci în 
jurul lor. 

Masculul ridică din umeri când ea nu răspunse. 

— Am decis să mă îndrept spre nord, sperând 
să ajung la Ramiel pe o cale mai puţin umblată, 
evitând complet conflictul cu ceilalţi, dacă pot. Nu 
am nimic cu tine. Dar acum o să intru în peştera 
aia, iar dacă eşti isteaţă, vei aduce înăuntru pe cel 
care este cu tine. 

— Ca să îmi iei armele şi să mă ucizi în somn? 

Masculul cu ochi căprui clipi. 

— Ştiu cine eşti. Nu sunt destul de prost să te 
atac. 

— Este Ritualul Sângelui. Ai fi iertat. 

— Feyre Distrugătoarea-Blestemului nu m-ar 
ierta dacă i-aş ucide sora. 

— Deci faci asta ca să îi intri în graţii? 

— Contează? Jur pe însăşi Emalius să nu te 
ucid sau pe cel care este cu tine. Acceptă sau nu. 

— Să nu ne ucizi sau să ne răneşti în vreun fel. 
Şi nici să pui pe cineva cunoscut să facă asta. 

El schiţă un zâmbet. 

— Te-ai adaptat repede regulilor Fae. Dar, da! 
Jur şi asta. 

Nesta înghiţi în sec când evaluă expresia 
masculului. Se uită spre intrarea ascunsă a peşterii 
din spatele lui. 

— Am nevoie de ajutor ca să o car. 


* 


Ei nu riscară un foc în peşteră, dar masculul, al 
cărui nume era Balthazar, îşi oferi mantia groasă 
de lână ca să o acopere pe Emerie. Nesta o 
îmbrăcă pe Emerie cu hainele masculului mort, ea 
păstrând doar jacheta de piele şi, chiar dacă era 
împotriva instinctelor ei, îi permise lui Balthazar să 
stea lângă ea, căldura lui prelingându-se în corpul 
ei înfrigurat. 

— La răsărit, dispari, spuse Nesta în întunericul 
peşterii mucegăite, plină cu frunze când se lăsă 
noaptea. 

— Dacă supravieţuim nopţii, mă voi bucura să 
o fac, spuse Balthazar. Animalele pădurii ar putea 
mirosi sângele prietenei tale şi să ne dea de urmă 
în peştera asta. 

Nesta îşi mută privirea la tânărul războinic. 

— De ce nu eşti afară, ucigând pe toată lumea? 

— Deoarece vreau să ajung la munte şi să 
devin Oristian. Dar, dacă aş întâlni pe cineva pe 
care aş vrea să îl ucid, nu voi ezita. 

Se lăsă liniştea şi rămase aşa. 

În câteva clipe, pocniră nişte crengi. 

Balthazar se încordă, respiraţia lui devenind 
foarte liniştită. În peştera complet întunecată, 
singurele sunete erau foşnetul hainelor lor şi a 
frunzelor de sub ei. 

Un urlet spintecă noaptea, iar Nesta tresări, 
apucând-o mai strâns pe Emerie. 

Dar crengile care trosneau şi urletul se 
îndepărtară, iar Balthazar se relaxă. 

— Este doar primul, şopti el în întuneric. Vor 
căuta prada până la răsărit. Unii urcă în copaci, 
şopti Balthazar. Războinicii proşti uită asta. 

Nesta rămase tăcută. Ea nu voia să ştie ce era 
afară. Nu când ţipetele începură la distanţă. 

— Stau eu primul de pază, spuse războinicul. 
Odihneşte-te! 

— Bine! Dar ea nu îndrăzni să închidă ochii. 


* 
862 


Nesta rămase trează toată noaptea. Dacă 
Balthazar ştia că nu dormise cât stătuse el de 
pază, nu spuse. Ea folosise timpul ca să facă 
exerciţii de Calmare a Minţii, care o liniştiseră, dar 
nu complet. 

Pârâitul tufelor sub labele şi ghearele 
animalelor ce căutau prada şi ţipetele illyrienilor 
continuară câteva ore. 

Când Balthazar o înghionti cu genunchiul, iar 
ea se prefăcu că se trezeşte, el doar îi şopti că se 
culca şi se lipi de ea. Nesta îi absorbi căldura în 
aerul rece al peşterii. Fie că respiraţia lui profundă 
era pentru că dormea cu adevărat sau se prefăcea, 
aşa cum făcuse şi ea, ei nu-i păsa. 

Nesta tinu ochii deschişi, chiar când deveniră 
insuportabil de dureroşi şi de grei. Chiar când 
căldura de la cei doi însoțitori ai ei ameninţă să o 
adoarmă. 

Ea nu va dormi. Nu va cobori garda nicio clipă. 

Răsăritul pătrunse în cele din urmă printre 
crengi, iar ţipetele şi urletele se estompară, apoi 
dispărură. O examinare rapidă a luminii slabe 
dezvălui că deşi prietena ei rămase inconştientă, 
rana de la capul lui Emerie nu mai sângera. Dar... 

— Azi vei găsi destule haine, spuse Balthazar, 
părând să îi ghicească gândurile. El ieşi în lumina 
zilei şi se uită împrejur, apoi înjură încet. Destule 
haine. 

Cuvintele o făcură pe Nesta să iasă grăbită din 
peşteră. 

Trupuri înaripate zăceau peste tot, multe pe 
jumătate mâncate. Un vânt rece zburli părul negru 
al lui Balthazar, când se îndepărtă. 

— Noroc, Archeron! 


Eris nu era nicăieri pe pământurile din preajma 
castelului reginei. Dar Azriel întâlnise un negustor 
uman trecând pe drumul dinspre palat, care nu 
ezitase, când fusese întrebat dacă sosise recent un 
mascul Fae. El spuse de bună-voie că un mascul 
Fae roşcat fusese târât în castel alaltăseară. El 
auzise în tavernă că masculul urma să fie curând 
dus în altă parte. 

— Vom aştepta aici până ce părăsesc castelul. 
Apoi îi urmărim ascunşi în nori, spuse sumbru 
Azriel. 

Cassian confirmă mormăind şi îşi trecu o mână 
prin păr. Abia dacă dormise, gândindu-se la Nesta, 
la Feyre şi la Rhys. 

Cassian şi Azriel nu discutaseră înţelegerea 
fratelui lor, care îl va condamna pe Rhys dacă 
Feyre nu supravieţuia travaliului. Să o piardă pe ea 
ar fi insuportabil, dar să îl piardă şi pe Rhys... 
Cassian nu se putea gândi la asta fără să i se facă 
rău. Poate că Amren lucra la o cale să anuleze 
înţelegerea - dacă se putea gândi cineva la o cale, 
ea ar fi. Sau Helion, presupuse el. 

Cassian şi Azriel erau totuşi dincolo de raza de 
acţiune a puterii daemati a lui Rhys şi Feyre. Ei nu 
aveau niciun fel de ştire. 

Dar el ar şti dacă Nesta ar muri. În inima şi 
sufletul lui, ar simţi asta. 

Un partener întotdeauna ştia. 

Chiar dacă ea respinsese legătura. 


* 


Nesta supraviețuise nopţii, mulţumită norocului 
chior şi a unui illyrian mai interesat de politică 
decât de crime. 

Extenuarea îi încetini fiecare mişcare când 
Nesta îşi făcu loc printre trupurile dezmembrate, 
luând ce haine erau intacte şi nepătate de sânge 
sau fluide corporale. Mulţi războinici făcuseră pe ei 
când animalele pădurii îi găsiseră. Era dificil să 
găsească o pereche curată de pantaloni. 

Dar Nesta adună destule, inclusiv o pereche 
mică de cizme pentru ea şi una pentru Emerie şi 
mai luă un pumnal, două gamele cu apă şi ceea ce 
păru a fi cina cuiva, un iepure pe jumătate mâncat. 

Până când se întoarse în peşteră - îmbrăcată, 
cu setea potolită şi cu o jumătate de picior de 
iepure în mână - Emerie era trează. Slăbită, dar 
trează. Ea nu spuse nimic când Nesta îi dădu 
carnea şi apa, apoi o ajută să se îmbrace. 

Doar când Nesta ieşi din peşteră, iar Emerie 
studie măcelul, spuse răguşită: 

— Gwyn? 

Nesta, cu brațul în jurul taliei lui Emerie, ridică 
mâna liberă - cea cu brățara pe încheietură. Ea 
îndreptă lent brațul în fiecare direcție. 

— Spre sud, spuse ea când talismanul licări. 
Locul în care se afla Gwyn nu se schimbase de ieri. 

Emerie inspiră. Îşi ridică brăţara spre sud. 
Talismanul licări acum aproape frenetic, emanând 
sentimentul că trebuia să se mişte, să acţioneze, 
să se grăbească. 

Mirarea licări în ochii lui Emerie înainte să se 
concentreze. 

— Să ne grăbim! 


Capitolul 67 


Emerie confirmă că fusese atacată şi urmărită 
de masculii pe care îi văzuse Nesta la râu. Ea sări 
în apă ca o ultimă şansă la supravieţuire, dar se 
lovi cu capul de o piatră şi nu îşi mai amintea nimic 
până la peşteră. 

Nesta îi spuse pe scurt despre confruntările ei 
când ele porniră spre sud, în mare parte tăcând, ca 
să asculte orice illyrieni care treceau pe acolo. 
Câţiva războinici  singuratici le ignorară când 
trecură cu greu pe lângă ele, acoperiţi cu sânge, cu 
toţii îndreptându-se spre est; câteva grupuri se 
luptară; şi multe alte cadavre zăceau pe pământul 
rece. 

Ele căutară orice licăr de păr roşcat. Dar nu 
văzură sau auziră nimic despre Gwyn. Ele nu 
vorbiră dacă talismanele lor le-ar putea conduce 
spre un cadavru. 

Ziua trecu, iar ele găsiră altă peşteră când se 
lăsă întunericul,  îngrămădindu-se ca să se 


încălzească. Când o trezi prietena ei, Nesta 

avusese senzaţia că Emerie o lăsase să doarmă 
mai mult decât ar fi trebuit. 

Dimineaţă, ele ieşiră ca să găsească sânge 
amestecat cu zăpadă pe pământ. Urme de animale 
în jurul gurii peşterii erau destul de multe, încât să 
îi agite stomacul Nestei. 

Curând începu să ningă abundent. Destul încât 
să acopere lumea din faţă şi din spate şi orice 
inamic de acolo. Ele tremurară la fiecare pas spre 
sud, deşi îmbrăcaseră şi alte jachete de la 
războinicii căzuţi, iar când dimineaţa se îndreptă 
spre amiază, Nesta îndoi degetele ca să nu îi 
îngheţe mâinile. 

Dacă supravieţuiau, nu se va mai plânge 
vreodată de căldura verii; nu va mai lua de bună 
haina, pălăria şi mănuşile, şi eşarfa aia stupidă pe 
care o obligase Cassian să o poarte prin oraş în 
urmă cu câteva luni. 

— Miroase a fum, şopti Emerie. Ele vorbiseră 
ultima dată în urmă cu câteva ore, concentrându- 
se în schimb la alungarea frigului care era atât de 
aprig, încât le dureau dinţii. 

Ele se opriră în spatele unor pini, studiind 
terenul, cerul plin de zăpadă. Nesta se uită la 
talisman. 

— Pe acolo, spuse ea, înclinând capul spre 
stânga. Şi focul este în direcţia aia - vântul poartă 
fumul în jos de pe creasta aia. 

— Ar putea fi focul lui Gwyn, sugeră optimistă 
Emerie. 

Nesta dădu din cap, calmându-şi inima care 


bătea cu putere. Ele înaintară lent, fugind de la un 

copac la altul, ascultând pericolele din jurul lor, 
orice urmă că Gwyn era înainte. Ele se mişcau deja 
de câteva minute când un râset ajunse la ele. 
Râset de mascul. 

Emerie se albi când îndreptă brăţara spre sursa 
râsului. Talismanul străluci, licărind chiar în lumina 
slabă a soarelui de iarnă. 

— Rămâi cu vântul în faţă, spuse hotărâtă 
Nesta. Urcăm creasta pe partea sudică. 


* 


O cămaşă de noapte atârna pe o creangă din 
apropierea marginii taberei. 

Nestei i se ridică stomacul, micul dejun sărac 
arzând în gâtul ei. O inhalare uşoară de la Emerie 
fu singurul semn al prietenei ei că era îngrozită şi 
tristă când urcară ultima parte de creastă spre 
războinicii campaţi deasupra. Ei se lăudau cu 
masculii pe care îi uciseseră, şi vorbeau despre 
drumul rămas spre Ramiel. Nesta se forţă să audă 
orice urmă a unei femele printre ei. Dacă atârna 
cămaşa de noapte a lui Gwyn de un copac, atunci 
Gwyn... 

La naiba cu ajunsul la Ramiel. Ea va petrece 
restul săptămânii aici, ucigându-i lent pe toţi. 

Vârful crestei era la trei metri deasupra. 

Nesta îşi controlă respiraţia, păstrând-o liniştită 
şi superficială, aşa cum făcuseră Valkyrie. O privire 
spre Emerie îi spuse că femela făcea la fel, chiar 
dacă furia i se văzu în ochii negri. 

Ele hotărâră, înainte să urce panta, că, de 
vreme ce aripile lui Emerie se arcuiră prea mult 
deasupra capului, Nesta va evalua ce era dincolo 
de creastă. Emerie avea două cuțite; Nesta avea 
un pumnal, arcul illyrian şi două săgeți. Nesta va 
trebui să folosească observaţia ca să afle ce arme 
aveau şi masculii. 

Ele făcură un ultim schimb de priviri, exact 
când masculii izbucniră în râs, iar Nesta se ridică. 
Doar suficient de sus încât să vadă clar marginea 
crestei. 

Doi masculi stăteau în jurul focului, mâncând. 
Unii aveau topoare, alţii săbii, alţii cuțite. Nesta 
consideră masculul din mijloc, râzând şi vorbind cel 
mai tare, drept liderul lor. Chipul lui - ea îl mai 
văzuse. Undeva. 

Nici urmă de Gwyn. Nesta se aplecă din nou, 
întorcându-se spre Emerie. 

Dar Emerie dispăruse. Târâtă în jos până la 
jumătatea pantei şi ţinută de doi masculi care 
rânjeau. 


Nimeni nu intră sau nu ieşi din castelul înalt din 
piatră gri. Azriel şi Cassian dădură târcoale pe 
rând, de la mare înălţime, aşteptând orice urmă a 
unui grup care pleca, dar porţile nu se deschiseră. 
Nici măcar nu veni sau plecă cineva din oraşul 
fortificat din jurul acestuia. Ca şi când porţile 
fuseseră încuiate, iar oamenii erau ţinuţi înăuntru. 

Niciun sat nu împestriţă dealurile din jurul 
acestuia. 

Castelul păru să se fi înălţat din pământ aici, 
stând ca o bestie imensă deasupra ținutului. 

— Probabil că Briallyn ştie că suntem aici, 
spuse Cassian când ateriză, terminând ultima 
observaţie aeriană. Crezi că aşteaptă să facem o 
mişcare? 

— Cred că întrebarea mai bună este dacă Eris 
se află încă în viaţă, şopti Azriel, umbrele şoptind 
la urechea lui. Nu îmi dau seama de asta. 

—  Aşteptarea este inutilă. Ar trebui să 
pătrundem cu forţa. Să rămânem nevăzuţi, ca ea 
nici măcar să nu ştie că suntem acolo, şi să încerce 
să folosească împotriva noastră Coroana. 

— Ţi-am spus: locul este păzit cu la fel de 
multe  protecţii precum Casa Vântului. Dacă 
Briallyn îl mută pe Eris, ar fi mai bine să îl prindem 
atunci. 

— Poate că negustorul s-a înşelat. 

— Probabil. Vom continua supravegherea până 
mâine. Azriel îşi încrucişă braţele. Ştiu că vrei să o 
ajuţi pe Nesta. Probabil că Amren poate găsi o 
portiţă în legi... 

Cassian înghiţi cu greu. 

— Nu există nicio portiţă. Dacă intervin, 
suntem amândoi morţi. Şi chiar dacă aş fi făcut-o, 
Nesta m-ar ucide dacă aş interveni să o salvez. Nu 
m-ar ierta niciodată pentru asta. 

El nu avusese altceva de făcut decât să se 
gândească la asta în ultimele câteva zile. Soarta 


Nestei era în mâinile ei. Era destul de puternică 

încât să îşi găsească propria cale, chiar şi prin 
ororile Ritualului Sângelui. El o instruise, personal. 

Şi chiar dacă legile ar fi permis aşa ceva, nu ar 
fi privat-o de asta: de şansa de a se salva. 


* 


— Nu credem că ai fi atât de proastă încât să 
cazi în capcana cămăşii de noapte, dar presupun 
că asta e diferenţa între o femelă care crede că 
este războinică şi una adevărată, spuse liderul cu 
chip rece când Nesta şi Emerie fură aruncate la 
picioarele lui încălţate cu cizme. El chicoti, ochii 
fiind destul de sticloşi încât Nesta se întrebă dacă 
cineva adusese pe furiş o ladă cu vin împreună cu 
armele. Bună, Emerie! 

Nesta recunoscu atunci masculul. Bellius, vărul 
detestabil al lui Emerie. 

Emerie spuse doar furioasă: 

— Unde naiba este? 

Bellius ridică din umeri. 

— Am găsit cămaşa de noapte la câţiva 
kilometri în urmă. Probabil că alt războinic i-a tras- 
o şi a ucis-o. Zâmbetul lui nu avea decât răutate. 
Nu ar fi trebuit să vii aici, verişoaro! 

Emerie replică: 

— Am fost adusă împotriva voinţei mele, 
vărule. Dar acum îmi va plăcea să îţi dovedesc 
faptul că tatăl tău se înşală. 

Dinţii lui străluciră în lumina slabă şi albă 
pătrunsă prin coroana pădurii. 

— Ţi-ai făcut de ruşine tatăl. Ţi-ai făcut de 
ruşine familia. 

Nesta se uită la armele ei de la picioarele 
masculului, toate cedate la prinderea lui Emerie. 

— Tu ai fost cel care a sabotat Ritualul cu 
armele astea? spuse furioasă Nesta. 

Bellius chicoti din nou, deşi ochii lui rămaseră 
înceţoşaţi. Fulgi de zăpadă se adunară în părul lui 
negru. 

— Nu aş numi asta un sabotaj. Nici eanu a 
făcut-o. 

Nesta  înţepeni. Mai văzuse privirea aia 
sticloasă - pe feţele soldaţilor lui Eris. 

Şi cuvântul acela - ea. Il ademenise cumva 
Briallyn pe Bellius cu Coroana? Păruse cu ochii 
sticloşi când îl văzuse în magazinul lui Emerie, în 
urmă cu câteva luni. Când revenise recent dintr-o 
călătorie de cercetare pe continent. Briallyn îl 
interceptase, probabil, atunci. Poate că folosise 
Coroana ca să-i influenţeze pe illyrieni să îşi încalce 
regulile sacre ale Ritualului, ca să planteze armele 
aici. Dar de ce? 

Bellius îi spuse lui Emerie când femela tremura 
de furie: 

— Ştii că nu te pot lăsa să pleci vie de aici. 
Familia noastră nu şi-ar reveni niciodată din ruşine. 

— Du-te naibii! spuse furioasă Emerie. La naiba 
cu familia ta! 

Bellius doar se uită la Nesta, schiţând un 
zâmbet. El scutură zăpada de pe umerii jachetei 
lui. 

— O să încep cu căţeaua asta Mare Fae, spuse 
el războinicilor săi. 

Nestei i se agită stomacul, acidul arzând prin 
ea. Trebuia să găsească o cale de scăpare, chiar şi 
copleşită numeric, fără nicio magie... 

Panica şi furia de pe chipul lui Emerie îi spuse 
că nici prietena ei nu găsise vreo soluţie. 

Bellius veni spre ele. 

Apoi sângele ţâşni pe obrazul lui în timp ce 
intestinele unuia dintre prietenii săi se împrăştiară 
pe zăpada din faţa lui. 


Creatura care se târî pe creastă fusese creată 
de coşmaruri. Parţial felină, parţial şarpe, toată în 
blană neagră şi gheare ascuţite, şi dinţi curbați. 
Aceasta se opri la marginea taberei. Nu îşi cobori 
privirea la cadavrul eviscerat al războinicului al 
cărui abdomen îl spintecase cu o singură lovitură. 
Sângele pătă zăpada din jurul lui într-un cerc larg. 

Războinicii, împreună cu Bellius, se pregătiră. 
Bellius scoase sabia. 

Creatura sări. Războinicii ţipară, armele 
licărind într-o agitaţie însângerată şi zgomotoasă. 

— Fugi! îi ordonă Nesta lui Emerie, sărind în 
picioare. Ea îşi luă armele, iar Emerie fandă ca să 
ia o sabie când aceasta zbură din mâna unui 
războinic, în zăpadă. 

O voce de femelă răsună din partea cealaltă a 
crestei. 

— Aici! 

Nesta aproape suspină auzind vocea, văzând 
părul roşcat care se înălţă, mâna care făcu semn 
când Bellius şi masculii lui luară poziţie de atac 
împotriva creaturii care îi sfâşia. Nesta şi Emerie 
ajunseră la marginea dealului şi alunecară în jos, 
zăpada împrăştiindu-se. Gwyn aşteptă în partea 
cealaltă, însângerată şi îmbrăcată cu hainele unui 
războinic, cu faţa murdară şi rănită, dar cu ochii 
limpezi. 

— Urmaţi-mă! şopti Gwyn, iar ele nu încercară 
să o contrazică, în timp ce aproape căzură pe 
panta dealului şi  alergară printre copaci, 
îndreptându-se spre sud-est. 

Ele alergară până ce ţipetele războinicilor şi 
urletele bestiei erau distante. Până ce se 
estompară complet. 

Ele se opriră în apropierea unui pârâu ce 
curgea prin zăpadă, gâfâind atât de tare, încât 
Nesta fu nevoită să se rezeme de un copac. 

— Cum? spuse gâfâind Emerie. 

— M-am trezit înaintea celorlalţi, spuse Gwyn 
sacadat, punând o mână pe piept. 

— La fel şi eu, spuse Nesta. Am crezut că se 
întâmplă asta deoarece eram Creată, dar poate că 
este din cauză că noi nu suntem illyrieni. 

Gwyn dădu din cap. 

— Am început să alerg şi am găsit o 
ascunzătoare cu arme aproape imediat. Ea 
gesticulă spre sângele de pe hainele ei illyriene din 
piele. M-am schimbat de cămaşa de noapte în 
hainele altcuiva. Adică ale unui cadavru. Ea ridică 


încheietura mâinii. Ştii că obiectul ăsta străluceşte? 

Mi-am amintit dorinţa ta pentru noi: că vom putea 
întotdeauna să ne găsim calea spre celelalte. 
Indiferent de situaţie. M-am gândit că mă va 
conduce la voi. Trebuie să fie cumva imună la 
interzicerea magiei în Ritual. 

Ea zâmbi strâmb la Nesta. 

— Am rămas în pădure în primele două nopţi, 
urmărind bestiile, şi l-am reperat pe masculul ăla 
oribil şi tovarăşii lui în dimineaţa asta. Am văzut că 
mi-au găsit cămaşa de noapte şi au expus-o, şi am 
ştiut că vă căutau pe voi. Am crezut că îl voi ucide 
înainte să vă poată găsi. 

— Ai condus bestia direct la ei. 

— Am aflat unde dorm bestiile în timpul zilei, 
spuse Gwyn. Şi că se enervează foarte tare când 
sunt trezite. Ea arătă spre tăieturile de pe faţă şi 
mâini. Abia am fugit de aia, când am condus-o spre 
tabără. Totuşi, sincronizarea a fost doar 
întâmplătoare. 

Emerie se înfioră. 

— Mama ne-a păzit. 

Nesta ar fi putut jura că talismanele de la 
brăţările lor scoaseră un bâzâit uşor la vorbele 
astea. 

Dar Gwyn se crispă. 

— El chiar e vărul tău? 

— Sper să mă refer la trecut când voi vorbi 
despre el după asta, spuse calmă Emerie. 

Nesta îi zâmbi feroce. 

— Trebuie să mergem în continuare. Dacă 
Bellius sau vreunul dintre prietenii lui 

supravieţuieşte, va vrea acum şi mai mult să ne 
ucidă. 

Incă patru zile. Ele trebuiau să mai reziste 
patru zile. 

Gwyn spuse răguşită, când ele intrară în 
sălbăticie, din fericire ninsoarea scăzând în 
intensitate: 

— Aţi venit să mă căutaţi. 

— Bineînțeles, spuse Emerie, împletindu-şi 
degetele cu ale lui Gwyn, apoi cu ale Nestei şi 
strângând puternic. Asta fac surorile. 


Capitolul 68 


Nesta prefera peşterile în locul copacilor. Dar, 
când se lăsă întunericul şi constată că nu găsise 
nicio peşteră, se văzu obligată să urce într-un 
copac aflat în spatele celui lui Emerie şi Gwyn, cea 
din urmă dezvăluind cum reuşise să se odihnească 
în timp ce era căţărată: o bucată lungă de funie. 
Trebuie să fi fost unul dintre obiectele pe care 
regina Briallyn îi pusese pe illyrieni să le lase, 
probabil pentru legarea prizonierilor sau pentru 
spânzurarea lor, iar Gwyn o folosise ca să se lege 
de trunchiul unui copac în fiecare noapte. Era 
destul de lungă încât toate trei, stând una lângă 
cealaltă, pe o creangă mare, se puteau lega una 
de cealaltă şi de copac. 

— Cum ai evitat creaturile care se căţărau ca 
să te mănânce? o întrebă Emerie pe Gwyn, care 
era prinsă între ea şi Nesta. Ele trăgeau illyrienii de 

— Poate din cauză că nu miros a illyrian, spuse 
Gwyn, încruntându-se la hainele ei. În ciuda lor. Ea 
dădu din cap spre Nesta. Nici tu. Dacă avem noroc, 
mirosurile noastre îl vor ascunde pe cel al lui 
Emerie. 

— Probabil, spuse Nesta, vorbind mai încet 
când noaptea se adânci. Ninsoarea încetase, în 
sfârşit, în urmă cu câteva ore şi chiar şi vântul 
aspru încetase. Un mic miracol. 

Gwyn se uită înainte la Emerie. 

— Câte ştii despre Ritual? 

Emerie îşi băgă mâinile la subsuoară ca să se 
încălzească. 

— Destule. Tata şi fratele - şi vărul meu oribil - 
vorbeau la nesfârşit despre asta. La orice întrunire 
de familie, toţi masculii spuneau şi repetau 
poveştile lor glorioase de la Ritual. Pe câţi au ucis, 
bestiile de care au scăpat. Totuşi, niciunul nu a 
ajuns vreodată la Ramiel. Emerie dădu din cap 
spre Nesta. Intotdeauna urau asta la Cassian. ŞI la 
Rhysand şi Azriel. Urau că ei trei au ajuns în vârf şi 
au câştigat concursul. 

— Muntele este chiar atât de greu de 
escaladat? întrebă Gwyn în şoaptă. 

Emerie mormăi. 

— E greu de ajuns la el, şi mai greu de 
escaladat. Este acoperit cu pietre zimţate, care te 
taie ca o răzătoare. 

Nesta se înfioră. 

— lar cu puterea noastră vindecătoare, 
încetinită la nivelul uman, mulţumită regulilor 

Ritualului, continuă Emerie, am avea noroc să 
ajungem întregi la Trecătoarea lui Enalius. 

— Ce e aia? întrebă Nesta. 

Ochii lui Emerie străluciră. 

— Cu mult timp în urmă - atât de mult, încât 
nici nu se mai ştie exact când - un mare război s-a 
dat între Fae şi fiinţele antice care îi asupreau. Una 
dintre luptele importante a fost acolo, în munţii 
ăştia. Armata noastră era epuizată şi copleşită 
numeric şi, dintr-un motiv oarecare, inamicul era 
disperat să ajungă la piatra din vârful Muntelui 
Ramiel. Nu am aflat niciodată de ce; cred că s-a 
uitat asta. Dar un tânăr războinic illyrian pe nume 
Enalius a ţinut linia frontului împotriva soldaţilor 
inamici zile în şir. El a găsit o boltă naturală din 
piatră prin grămada de bolovani şi a folosit-o ca 
strâmtoare. La sfârşit, el a murit, dar a respins 
inamicul suficient de mult timp ca să ajungă aliaţii 
la noi. Acest Ritual este doar ca să îl onoreze. Mare 
parte din istorie s-a uitat, dar a rămas amintirea 
curajului său. 

La fel cum va rămâne în istorie numele lui 
Cassian, gândi Nesta. Al ei va rămâne? O mică 
parte din ea îşi dorea asta. 

— Sunt câteva căi diferite spre vârful lui 
Ramiel, continuă Emerie. Dar cea mai grea şi mai 
infamă este cea care te duce prin Trecătoarea lui 
Enalius. Prin bolta de piatră. Ei numesc trecătoarea 
aia Distrugerea. 

— De ce nu sunt surprinsă că aia e cea prin 
care au mers Cassian şi fraţii lui? mormăi Nesta. 

Emerie şi Gwyn chicotiră, dar când o bestie 
urlă la distanţă, ele tăcură imediat. 

Nesta şopti: 

— Ar trebui să facem de strajă. 

Ele se împărţiră, Nesta făcând prima de strajă, 
Emerie a doua, iar Gwyn a treia, iar când deciseră 
asta, rămaseră tăcute un moment lung. Ele 
mâncaseră puţin dintr-o veveriţă prăjită pe care 
reuşise Gwyn să o fure de la illyrienii neatenţi, dar 
foamea rămase ca un nod în stomacurile lor. 

Nesta se aplecă în căldura lui Gwyn, o lăsă să Îi 
pătrundă în oase. Şi se rugă la orice zeu asculta ca 
chiorăitul din stomacurile lor să nu fie auzit de 
bestiile de dedesubt. 


A patra zi era însorită, destul de luminată încât 
să facă zăpada orbitoare, chiar şi în umbra pinilor. 
Gwyn se căţărase în copacul lor până în vârf, apoi 
estimă că Ramiel era la două zile distanţă spre 
nord-est. Lăsându-le, dacă reuşeau, o zi să 
escaladeze versantul arid. 

— Nu am văzut dacă era cineva în faţă, spuse 
Gwyn, dar este o prăpastie mare în apropierea 
unui mic pod de lemn. Trebuie să îl găsim primele 
- dacă mai e cineva în faţă, ar distruge podul ca să 
nu mai poată fi folosit. Trebuie să ajungem la el 
înaintea celorlalţi. 

— Cât avem de mers? întrebă Nesta, verificând 
cuțitul de la centură, funia pe care o încolăcise pe 

sabia pe care o luase din tabăra lui Bellius, iar 
Gwyn avea un scut şi un cuţit. 

— Câteva ore, dacă putem alerga, spuse 
Gwyn. 

— Alergatul riscă să atragă atenţia, avertiză 
Emerie. 

— Mersul riscă să ne facă să pierdem podul, 
replică Nesta. 

Cele trei se uitară una la cealaltă. 

— Atunci, alergăm, spuse Gwyn, iar ele dădură 
din cap. 

Ele stabiliră un ritm uşor, menit să le facă paşii 
tăcuţi şi uşori chiar călcând pe zăpadă, dar 
alergatul după câteva zile de extenuare, cu 
membrele rigide din cauza frigului şi stomacul 
aproape gol, îi dădu o durere de cap Nestei. 

— Nu suntem singure, gâfâi Emerie, iar ele se 
opriră. La mai puţin de cinci sute de metri stăteau 
şase masculi. 

— Crezi că ştiu despre pod? şopti Gwyn. 

Imediat ce spuse asta, masculii o luară la fugă. 
Nu spre ele, ci spre prăpastie. 

Injurând, Nesta porni cu Gwyn şi Emerie în 
urma ei, zăpada zburând la picioarele lor. 

— Grăbiţi-vă! strigă ea. 

Printre copacii din faţă, lumea se lumină - ca şi 
când pădurea s-ar fi terminat. Se terminase, îşi 
dădu ea seama. La marginea prăpastiei, acum, la 
distanţă egală între ele şi masculi. Primii care 
ajungeau, ăia tăiau podul în urma lor. 

lar dacă ajungeau toţi la pod în acelaşi timp... 

— Trebuie să îi interceptăm, spuse gâfâind 
Nesta, cu mult înainte să ajungă la pod. Ea 
schimbă brusc direcţia, iar Emerie şi Gwyn se 
mişcară la unison odată cu ea. Masculii care se 
îndreptau spre pod păreau să îşi fi dat seama că 
inamicii lor veneau direct spre ei. Ei încetiniră, 
ducând mâna la arme. 

Nesta îşi găsi ţinta, un mascul cu mai mult de 
treizeci de centimetri mai înalt decât ea şi lovi cu 
pumnalul atunci când se înclină spre el. El alergase 
destul de repede, încât îşi pierdu echilibrul şi căzu 
când se feri de lovitura ei. Exact unde voia ea: 
direct în faţa lui Emerie. Nesta se roti spre 
masculul următor când prietena ei înfipse sabia în 
pieptul primului mascul. 

Următorul mascul pe care îl atacă Nesta era 
pregătit, lovind cu o sabie scurtă. Ea se feri, 
rotindu-se - permițându-i să nimerească scutul lui 
Gwyn. Chiar când Gwyn se aplecă, lovindu-i tibiile 
cu pumnalul. 

Ceilalţi patru... 

Nesta se înclină şi lovi alt mascul, acesta 
parând cu pumnalul. Fiecare mişcare era în 
perfectă armonie cu respiraţia; fiecare răsucire a 
corpului, a membrelor era parte a unei simfonii. 

Masculul lovi larg spre Nesta, iar ea zări ocazia. 
Îi lăsă lovitura să se desfăşoare înainte să îl 
lovească în nas cu cotul. Osul se lovi de os cu un 
scârţâit care răsună prin ea. 

El căzu mormăind, iar lama Nestei tăie argintiu 
şi roşu pe gâtul acestuia. Ea nu dori să simtă 

Alt mascul o ataca deja, iar Gwyn strigă 
numele Nestei - atrăgându-i atenţia chiar înainte 
ca preoteasa să îi arunce scutul. 

Nesta îl prinse, rotindu-se în zăpadă pe un 
genunchi, când amortiză greutatea acestuia. 
Expirând puternic, ea ridică în sus scutul când 
masculul cobori sabia spre capul ei. Nesta încasă 
lovitura, împingând scutul în sus şi dezechilibrând 
masculul. Lovi cu cuțitul în cizma acestuia. 

El ţipă, retrăgându-se, iar Nesta sări în 
picioare, rotind scutul atât de puternic, încât se 
îndoi când îl lovi în cap. Vibraţia îi intră în mână şi 
antebraţ, dar tinu în continuare scutul. 

Nesta se roti spre următorul adversar, dar 
prietenele ei se opriseră. Masculii din jurul lor erau 
doborâţi. 

Liniştea completă umplu pădurea înzăpezită. 
Chiar şi păsările din pini încetaseră să cânte. 

— Valkyrie, spuse Emerie, ochii ei strălucind. 

Nesta zâmbi cu sângele pe faţă. 

— Da, la naiba! 


— Patru zile nenorocite, spuse furios Cassian 
din locul în care el şi Azriel monitorizară castelul. 
Stăm degeaba de patru zile. 

Azriel  ascuţi  Povestitorul-Adevărului. Sabia 
neagră absorbi lumina slabă a soarelui ce 
pătrundea prin coroana pădurii. 

— Se pare că ai uitat cât din spionaj înseamnă 
să aştepţi momentul potrivit. Oamenii nu fac rele 
când îţi convine ţie. 

Cassian dădu ochii peste cap. 

— Nu am mai spionat pentru că mă plictisea de 
moarte. Nu ştiu cum suporţi asta tot timpul. 

— Mi se potriveşte. Azriel nu se opri din ascuţit, 
deşi umbrele se adunară în jurul picioarelor lui. 

Cassian expiră. 

— Ştiu că sunt nerăbdător. Ştiu asta. Dar chiar 
crezi că nu ar trebui să urcăm în nenorocitul ăla de 
castel ca să ne uităm înăuntru? 

— Ti-am spus: castelul lor este prea puternic 
protejat şi plin de capcane magice care l-ar prinde 
chiar şi pe Helion. In afară de asta, Briallyn are 
Coroana. Nu vreau să le explic lui Rhys şi Feyre de 
ce ai murit când erai cu mine. Şi sunt chiar mai 
puţin interesat să îi explic asta Nestei. 

Cassian se uită spre castel. 

— Crezi că este în viaţă? Întrebarea îl bântui la 
fiecare respiraţie în ultimele câteva zile. 

— Ai fi ştiut dacă ar fi murit, spuse Azriel, 
oprindu-şi treaba şi ridicând privirea la Cassian. El 
atinse pieptul fratelui său cu o mână cu cicatrice. 
Chiar acolo - ai şti, Cass. 

— Sunt destule alte lucruri de nedescris care i 
s-ar putea întâmpla, spuse Cassian, răguşit. Lui 
Emerie şi Gwyn. 

Umbrele se adunară în jurul lui Azriel, pietrele 
lui Siphon strălucind ca un foc de culoarea 
cobaltului. 

— Tu - noi - le-am instruit bine, Cassian. Ai 
încredere în asta. Este tot ce putem face. 

Lui Cassian i se puse un nod în gât, daro 
mişcare îi atrase atenţia lui Azriel. Cassian se ridică 
în picioare. 

— Cineva părăseşte castelul. Amândoi se 
înălţară spre cer fără să spună nimic, intrând în 
nori în câteva clipe. În aerul rece şi rarefiat, 
Cassian zări doar ceea ce permiteau golurile dintre 
nori. 

Dar era suficient. 

O caravană mică ieşise pe porţile estice ale 
castelului, mergând pe drumul gol care continua 
printre dealuri. 

— Nu văd o căruţă-închisoare, spuse Cassian în 
vânt. 

Privirea lui Azriel rămase la pământul de 
dedesubt. 

— Nu au nevoie de una, spuse el încet, cu 
răutate. 

Cassian trebuia să aştepte până la următorul 
spațiu dintre nori ca să vadă. 

Nu, ei nu avuseseră nevoie de o căruță- 
închisoare. Deoarece, mergând pe un cal alb în 
faţa grupului, lângă o siluetă mică şi cocoşată, era 
Eris. 

— Ticălos stupid, spuse furios Cassian. L-a 
ademenit cu Coroana. 

— Nu, spuse încet Az. Uită-te în stânga lui. Încă 
are pumnalul la centură. Dacă era în mrejele ei, i l- 
ar fi dat deja. 

— Deci având alte obiecte Create te protejează 
de Coroană. Ceea ce însemna... Trădătorul, spuse 
furios Cassian. Nu ştiu de ce sunt surprins. El 
strânse pumnii. Să îl prindem, să îi târâm fundul 
acasă şi să îl sfâşiem. Pentru asta fusese el 
îndepărtat de Nesta? Pentru jocurile lui Eris? 

Vocea lui Azriel acoperi şuieratul vântului. 

— Îi urmărim. Dacă îl prinzi acum pe Eris, nu 
vom afla nimic de la el. Cel puțin nu repede. li 
urmărim şi aflăm cât de departe merge trădarea 
lui. Să vedem cu cine se întâlnesc. Trebuie să fie 
important, încât să părăsească siguranța 
castelului. 

Nu îi putea contrazice logica, chiar dacă inima 
lui Cassian ţipă la el cu fiecare bătaie a aripilor să 
zboare înapoi acasă. 


Nesta, Emerie şi Gwyn nici măcar nu ajunseră 
la pod când un alt grup de masculi se apropiară, 
înarmaţi cu arcuri şi săgeți. 

— Putem reuşi, spuse gâfâind Emerie, alergând 
în faţa grupului, spre pod, acum vizibil printre 
copacii acoperiţi cu zăpadă. Putem fugi mai repede 
decât ei. 

Săgeţile şuierară pe lângă ele. 

Emerie ajunse prima la pod, construcţia 
şubredă săltând la greutatea ei când fugi peste el. 
Săgeţile se înfipseră în copaci, în pământ, în stâlpii 
podului, iar Nesta nu ezită când fugi peste şipci, 

spre o albie secată de râu, ci doar la Emerie când 
ieşi de pe pod... 

Un țipăt de durere vui în spatele lor, iar Nesta 
se întoarse la capătul podului ca să o găsească pe 
Gwyn, tot în partea cealaltă, cu o săgeată în 
coapsă. Căzută. Prea aproape de masculii care se 
apropiau... 

— Taie-l! strigă Gwyn. 

— Ridică-te! spuse Nesta. Ridică-te! 

Preoteasa încercă. Se ridică în picioare, dar nu 
va reuşi să traverseze podul la timp. 

Aşadar, Nesta luă arcul illyrian de pe umăr. Luă 
şi colacul de funie şi îi dădu fără să se uite lui 
Emerie. 

— Leagă un capăt de copacul ăla, iar apoi în 
jurul tău. Nesta nu aşteptă să vadă dacă ea o 
ascultă înainte să înnoade celălalt capăt de 
săgeată. Puse săgeata în arc. 

— Nu am învăţat să tragem cu arcul, şopti 
Emerie. 

Dar Nesta puse săgeata în coardă. Ţinti. Direct 
spre Gwyn, care se uită la funia legată de săgeată, 
celălalt capăt în jurul copacului şi al lui Emerie şi 
înţelese. 

— Sora mea m-a învăţat. Nestei îi tremurară 
braţele când încordă arcul. Demult. 

Scrâşnind din dinţi, mormăind, Nesta se forţă 
la fiecare centimetru. [inti spre Gwyn când 
prietena ei alergă spre pod, şchiopătând, cu faţa 
palidă de durere, lăsând o dâră de sânge în zăpada 
din urma ei. 

Nesta eliberă săgeata când primii masculi 
ieşiră dintre copaci. 

Aceasta zbură drept. Ateriză în zăpadă la 
picioarele lui Gwyn. 

Preoteasa apucă săgeata şi înfăşură funia în 
jurul taliei, de mai multe ori, în timp ce alergă spre 
pod... 

Nesta aruncă arcul. Gwyn ajunsese în capătul 
îndepărtat al podului şi strigă: 

— Taie.-l, taie-l, taie-l! 

Masculii ieşiră din pădure. Ei alergară spre pod 
şi Gwyn, care şchiopăta, apropiindu-se repede. 
Nesta doar întinse mâna înainte ca Emerie să îi 
arunce sabia. 

Gwyn, şchiopătând până la mijlocul podului, nu 
se opri. Masculii erau la doar câţiva paşi în urmă, 
adunându-se pe construcţia şubredă. 

Nesta cobori sabia pe funiile podului. Chiar 
dacă lemnul căzu de sub ea, Gwyn încă păru să 
alerge, sărind apoi în aer, doar acea funie din jurul 
taliei ei împiedicând-o să nu moară când începu să 
plonjeze... 

Dar Nesta apucase funia, coborând în faţa 
stâlpului podului şi înfăşurând picioarele în jurul 
acestuia, ţinându-se strâns, timp în care, 
centimetru cu centimetru din fibra aspră îi rănea 
mâinile. În spatele ei, sprijinită de un pin, Emerie 
ţinea la fel de strâns. 

Gwyn căzu spre fundul prăpastiei, masculii 
illyrieni ţipând când căzură, nelegaţi, împreună cu 
ea. 

Nesta ţipă, durând-o palmele. Culoarea roşie 
acoperi funia, dar ea strânse mai puternic mâinile 
rănite şi respiră suportând durerea. 

Până ce Gwyn se opri brusc din cădere. Toată 
lumea păru să inspire când Nesta aşteptă să se 
rupă funia. 

Dar Gwyn doar se înclină spre versantul 
stâncos, gemând de durere când se lovi. 

lllyrienii care căzuseră aveau din fericire doar 
arcuri, iar masculii din partea cealaltă înjurau şi 
scuipau. 

Dar Nesta şi Emerie nu îi băgară în seamă când 
o ridicară pe Gwyn, mâinile însângerate făcând 
funia şi mai roşie. Fiecare mişcare o făcu pe Nesta 
să gâfâie de durere, până ce Gwyn urcă peste 
marginea râpei, strâmbându-se când săgeata din 
coapsa ei atinse pământul. Fusese o rană 
străpunsă, dar sângele îi udă piciorul. Chipul ei era 
deja palid. 

—  Căţele  nenorocite! strigă unul dintre 
masculi. 

— Oh, taci din gură! strică Emerie din partea 
cealaltă a prăpastiei, ajutând-o pe Nesta să o 
conducă pe Gwyn în pădurea înzăpezită, respiraţia 
lor scoțând aburi. Găseşte ceva nou să ne spui! 


* 


Ele reuşiră să scoată săgeata din piciorul lui 
Gwyn şi să îl lege folosind o cămaşă de rezervă pe 
care o luaseră de la un războinic mort, dar 


preoteasa tot şchiopăta. Chipul ei se albise şi, chiar 

sprijinită între Nesta şi Emerie, le făcură să meargă 
încet. 

Totuşi, ele continuară să meargă spre Ramiel, 
acum vizibil în faţa lor. 

Nu mai întâlniră pe nimeni. Începu din nou să 
ningă pe la amiază, iar paşii lui Gwyn deveniră 
clătinaţi. Respirația părea sacadată. Curând, Nesta 
şi Emerie aproape o cărau între ele. 

Până se înseră, doar să o urce pe Gwyn într-un 
copac le consumă toată energia rămasă. Ele se 
legară de trunchiul acestuia cu funia însângerată, 
iar Nesta şi Emerie scoaseră mici fibre din funie din 
mâinile rănite. Nu mai aveau mâncare, doar apă. 

Ziua următoare era la fel: mers lent, ninsoare, 
ascultând atent prezenţa altor războinici, prea 
multe pauze, doar apă care să le ţină de foame şi, 
când se lăsa întunericul, un nou copac. 

Dar acest copac era ultimul înainte ca o pantă 
aridă să se înalțe deasupra lor ca o bestie neagră. 

Ele ajunseră la poalele lui Ramiel. 


* 


Nesta se trezi înaintea răsăritului, văzu că 
Gwyn respira, că piciorul nu se infectase şi se uită 
la panta neagră şi gri din faţă. 

La mare înălţime, prea mare, era vârful 
acesteia cu piatra neagră sacră. Trei stele licăriră 
deasupra muntelui: Arktos şi Oristes, în stânga şi 
dreapta; Carynth fiind deasupra lor. Lumina lor 
străluci şi se estompă ca şi când era o invitaţie şi o 
provocare. 

— Cassian mi-a spus că doar doisprezece au 
ajuns până aici, le şopti Nesta prietenelor ei. Deja 
am câştigat titlul de Oristian doar pentru că 
suntem aici. 

Emerie se agită. 

— Am putea rămâne aici azi, să aşteptăm 
peste noapte şi să terminăm la răsărit. La naiba cu 
titlurile. 

Era un lucru înţelept şi sigur. 

— Poteca aia, spuse Nesta, arătând spre una 
mică de la baza Muntelui Ramiel, ne-ar putea duce 
spre sud. Nimeni nu ar merge pe acolo, deoarece 
te duce în direcţia opusă muntelui. 

— Deci am ajuns până aici doar ca să ne 
ascundem? spuse Gwyn răguşită. 

— Eşti rănită, replică Nesta. lar ăla din faţa 
noastră e un munte. 

— Aşadar, în loc să încercăm şi să eşuăm, 
întrebă Gwyn, ai alege drumul sigur? 

— Am trăi, spuse prudentă Emerie. Nimic nu 
mi-ar plăcea mai mult decât să le şterg rânjetele 
de pe feţe masculilor din satul meu, dar nu cu 
preţul ăsta. Nu dacă te pierdem pe tine, Gwyn. 
Trebuie să trăieşti. 

Gwyn studie panta abruptă şi neiertătoare a 
Muntelui Ramiel. Nu era multă zăpadă pe versanţi. 
Ca şi când vântul ar fi spulberat-o. Sau furtunile 
evitaseră complet vârful acestuia. 

— Totuşi să aleg calea mai sigură este viaţă? 

— Tu eşti cea care a fost în bibliotecă timp de 
doi ani, spuse Emerie. 


Gwyn nu tresări. 

— Am fost. Şi m-am săturat de asta. Ea studie 
pielea udă de sânge de pe coapsă. Nu vreau să 
aleg calea sigură. Ea arătă spre munte, spre 
poteca îngustă ascendentă. Vreau să merg pe 
drumul ăla. Vocea ei se îngroşă. Vreau să merg pe 
drumul pe care nu îndrăzneşte nimeni să meargă şi 
vreau să merg cu voi două. Indiferent ce ni s-ar 
putea întâmpla. Nu ca illyrienii, nu pentru titlurile 
lor, ci ca altceva nou. Ca să le dovedim tuturor că 
altceva nou şi diferit ar putea triumfa peste 
regulile şi restricţiile lor. 

Un vânt rece suflă pe versanţii Muntelui 
Ramiel. Şuierând, şoptind. 

— Ei numesc escaladarea asta Distrugerea 
dintr-un motiv, replică serioasă Emerie. 

Nesta adăugă: 

— Nu am mâncat de câteva zile. Aproape că ni 
s-a terminat şi apa. Ca să escaladezi muntele ăla... 

— Am mai fost odată distrusă, spuse clar 
Gwyn. Am supravieţuit. Şi nu voi mai fi distrusă - 
nici măcar de muntele ăsta. 

Nesta şi Emerie rămaseră tăcute când Gwyn 
expiră brusc. 

— Un comandant din Hybern m-a violat în 
urmă cu doi ani. El şi-a pus soldaţii să mă ţină pe o 
masă. A râs tot timpul. 

Lacrimile străluciră în ochii lui Gwyn. 

— Hybernul a atacat la miezul nopţii. Dormeau 
cu toţii când au pătruns în templu şi au început 
măcelul. Eram în cameră cu sora mea geamănă, 
Catrin. Ne-am trezit la primele ţipete pe care le-am 


auzit dinspre ziduri. Ea era... Catrin era 

întotdeauna cea puternică. Cea isteaţă şi 
fermecătoare. După ce a murit mama noastră, ea a 
avut grijă de mine. M-a păzit. lar în noaptea aia, 
mi-a ordonat să protejez copiii din Sangravah, în 
timp ce ea a fugit direct spre zidurile templului. 

Lui Gwyn îi tremura vocea. 

— Când am ajuns în dormitorul copiilor, 
măcelul era la doar câteva holuri distanţă. Am luat 
copiii şi am fugit spre unul dintre tuneluri. Ele erau 
accesibile printr-o trapă din bucătărie, şi am reuşit 
să bag ultimul copil când am auzit soldaţii venind. 
Eu... ştiam că ne vor găsi dacă plecam şi lăsam 
uşa neacoperită, deci am tras covorul deasupra, 
apoi am mutat masa din bucătărie deasupra. Abia 
am terminat de mutat masa când m-au găsit 
soldaţii. 

Nesta nu putea respira. Gwyn se uită la 
muntele ce se înălța. Chiar şi vântul păru să se 
liniştească pentru a-i auzi cuvintele. 

—  Ţipetele încetaseră, iar ei le aveau pe 
celelalte preotese. Inclusiv pe Catrin. Dar a intrat 
comandantul lor şi m-a întrebat unde erau restul. 
Ei voiau şi copiii. Fetele. 

Nesta putea auzi bătăile inimii lui Emerie, 
ritmul frenetic rezonând cu al ei. 

Gwyn înghiţi. 

— l-am spus că plecaseră pe drumul de munte 
ca să cheme ajutoare. El nu m-a crezut. A luat-o pe 
Catrin, deoarece miroseam la fel, ştii, şi mi-a spus 
că dacă nu îi dezvăluiam unde erau copiii, o va 
ucide. lar când nu i-am trădat pe copii... Gura ei 


tremură. El a decapitat-o pe Catrin chiar acolo, 

împreună cu alte două preotese. Apoi le-a spus 
soldaţilor să ne violeze. El m-a luat pe mine. L-am 
scuipat în faţă. Lacrimile alunecară pe obrajii ei. 
Apoi, el... m-a violat. 

Nestei i se frânse inima. 

— Nu participasem încă în Marele Ritual şi 
eram atât de izolaţi aici, încât nu am avut niciodată 
şansa să mă culc cu un bărbat, iar el mi-a luat şi 
asta. Apoi şi-a chemat trei dintre soldaţii lui şi le-a 
spus să continue până ce dezvăluiam unde 
plecaseră copiii. 

Greaţa se agită în stomacul Nestei. Nu s-ar fi 
putut mişca nici dacă ar fi vrut. 

— Primul tocmai îşi desfăcuse cureaua când a 
sosit Azriel. Lacrimi tăcute şi nesfârşite curseră pe 
faţa lui Gwyn. 

— Azriel i-a ucis pe toţi în câteva clipe. Nu a 
ezitat. Dar eu abia mă puteam mişca, iar când am 
încercat să mă ridic... El mi-a dat mantia lui şi m-a 
înfăşurat cu ea. Morrigan a sosit câteva minute mai 
târziu, apoi a apărut Rhysand, şi a devenit clar că o 
parte dintre soldaţi fugiseră cu bucata de Cazan, 
aşadar Azriel s-a dus după ei. Mor m-a vindecat cât 
de bine a putut, apoi m-a adus la bibliotecă. Nu 
suportam... să fiu la templu cu celelalte. Să văd 
mormântul lui Catrin şi să ştiu că am dezamăgit-o, 
să văd bucătăria aia în fiecare zi tot restul vieţii. 

— In primele cinci luni de când am fost în 
bibliotecă, abia am vorbit. Nu am cântat. Am fost 
la preoteasa care ne sfătuia pe toate, şi câteodată 
doar am stat acolo şi am plâns, sau am ţipat, sau 


nu am spus nimic. Apoi am început să lucrez cu 

Merrill, la cererea lui Clotho, iar munca m-a ajutat 
să mă concentrez. M-a motivat să mă ridic din pat 
în fiecare dimineaţă. Am început să cânt la slujbele 
de seară. Apoi ai venit tu, Nesta. 

Gwyn mută privirea la ea, cu ochii plini de 
lacrimi şi durere şi - speranţă. Speranţă scumpă şi 
frumoasă. 

— Şi mi-am dat seama că se întâmplase ceva 
rău şi cu tine. Totuşi, te luptai cu asta. Nelăsând-o 
să te stăpânească. Ştiu că sora mea, Catrin, s-ar fi 
înscris prima la antrenament, deci... am făcut-o şi 
eu. Dar nici măcar antrenamentul din lunile astea 
nu a şters faptul că am lăsat-o pe sora mea să 
moară. M-ai întrebat odată de ce nu port gluga sau 
Piatra de Invocare. Piatra aia e semn de sfinţenie. 
Cum poate cineva să o poarte? 

Gwyn se opri în sfârşit, ca şi când ar fi aşteptat 
ca ele să o condamne. 

Dar lacrimile curgeau pe chipul lui Emerie. Ele 
nu se opriră când Emerie o luă pe Gwyn de mână şi 
spuse: 

— Nu eşti singură, Gwyn. Mă auzi? Nu eşti 
singură. 

Nesta luă cealaltă mână a lui Emerie când 
prietena ei continuă: 

— Am suferit diferit, dar... Tata m-a bătut 
odată atât de rău, încât mi-a rupt spatele. M-a ţinut 
în pat câteva săptămâni, până m-am vindecat, 
spunând oamenilor că eram bolnavă, dar nu eram. 
Era... una dintre cele mai mici rele ale lui. Ea făcu 
o pauză. El a bătut-o pe mama înainte de asta. lar 


ea... Cred că ea m-a protejat de el, deoarece nu m- 

a bătut până a murit ea. Până ce a bătut-o atât de 
rău, încât nu şi-a mai putut reveni. El m-a obligat 
să îi sap mormântul într-o noapte cu lună nouă, şi 
le-a spus oamenilor că a pierdut sarcina şi a murit 
de la hemoragie. 

Ea îşi şterse furioasă lacrimile. 

— Toată lumea l-a crezut. Întotdeauna l-au 
crezut - el era atât de fermecător pentru ei, atât 
de isteţ. De câte ori mi-au spus oamenii cât de 
norocoasă eram să am un tată atât de bun, m-am 
întrebat dacă mi-am imaginat toate părţile rele. 
Doar cicatricele şi aripile mele mi-au amintit 
adevărul. lar când el a murit, m-am bucurat foarte 
mult, totuşi ei s-au aşteptat să îl jelesc. Ar fi trebuit 
să le spun tuturor ce monstru era, dar nu am făcut- 
o. Ei s-au făcut că nu văd aripile mele tăiate cât 
era el în viaţă; de ce s-ar fi deranjat să creadă 
adevărul, acum că el era printre morţii onoraţi? 

Emerie încreţi nasul. 

— Încă îi simt pumnii pe corp. Încă simt 
lovitura când m-a izbit cu capul de perete, sau 
când mi-a strâns degetele în uşă, sau când mă 
bătea până ce leşinam. Ea tremura, iar Nesta îi 
strânse mai puternic mâna. Niciodată nu mi-a dat 
bani şi nici nu mi-a permis să îi câştig pe ai mei, 
niciodată nu m-a lăsat să mănânc mai mult decât 
considera el că era potrivit şi şi-a făcut loc atât de 
mult în mintea mea, încât încă îl aud când mă uit 
în oglindă sau fac o greşeală. 

Ea înghiţi. 

— Am venit la antrenament deoarece ştiam că 


el ar fi interzis asta. Am venit la antrenament ca să 

îmi scot vocea lui din minte. Şi, ca să ştiu cum să 
opresc un mascul, dacă mă mai bate vreunul 
vreodată. Dar nimic din toate astea nu o va aduce 
înapoi pe mama, sau faptul că m-am ascuns în 
timp ce tata se răzbuna pe ea. Nimic nu va 
îndrepta asta. Dar muntele ăsta... Emerie arătă 
spre mica potecă de pământ de la baza piscului. ÎI 
voi escalada pentru mama. Pentru ea, voi înfrunta 
Distrugerea şi voi merge cât de repede pot. 

Amândouă se uitară la Nesta. Dar privirea ei 
rămase la munte. La vârful acestuia. La poteca 
aceea care conducea spre el. Cea mai grea dintre 
toate căile. 

In cele din urmă, Nesta spuse: 

— Am fost trimisă la Casa Vântului deoarece 
devenisem foarte netrebnică, îmbătându-mă şi 
culcându-mă cu oricine. Familia... mea nu a 
suportat asta. Mai mult de un an, am abuzat de 
bunătatea şi generozitatea lor şi am făcut-o pentru 
că... Ea expiră tremurând. Tata a murit în timpul 
războiului. In faţa ochilor mei, dar nu am făcut 
nimic să opresc asta. Apoi spuse totul. Le spuse 
toate lucrurile oribile pe care le făcuse, gândise şi 
savurase. Le spuse despre Cazan şi despre groaza, 
suferinţa şi puterea acestuia. Le spuse ce era mai 
rău la ea, astfel încât dacă hotărau să rişte 
escaladarea muntelui cu ea, o vor face în 
cunoştinţă de cauză. Ca să poată alege să se 
retragă acum. 

lar când Nesta termină, se pregăti pentru 
dezamăgirea şi dezgustul de pe chipurile lor. 

Gwyn o apucă totuşi de mână. Emerie o 
strânse mai puternic pe Nesta de cealaltă mână. 

— Niciuna dintre voi nu este vinovată de ce s-a 
întâmplat, şopti Nesta. Voi nu aţi dezamăgit pe 
nimeni. 

— Nici tu, spuse încet Emerie. 

Nesta se uită la prietenele ei, şi văzu suferinţa 
şi tristeţea pe chipurile lor brăzdate de lacrimi, dar 
şi sinceritatea, pentru că le lăsară pe celelalte să le 
vadă defectele. Înțelegerea că nu vor da înapoi. 

Pe Nesta o usturau ochii când Gwyn spuse: 

— Deci escaladăm pe Ramiel. Acceptăm 
Distrugerea. Câştigăm ca să dovedim tuturor că şi 
ceva nou poate fi la fel de puternic şi de încasabil 
ca vechile reguli. Că aşa ceva, ce nu a mai văzut 
nimeni vreodată, nu complet Valkyrie, nici complet 
illyrian, poate câştiga Ritualul Sângelui. 

— Nu! spuse Nesta în cele din urmă. Câştigăm 
ca să ne dovedim că se poate. Ea îşi arătă dinţii, 
rânjind feroce la munte. Câştigăm totul! 


Capitolul 69 


Eris şi micul convoi merseră spre est timp de 
trei zile, oprindu-se doar ca să mănânce şi să 
doarmă. Se deplasau într-un ritm lejer şi, din ce 
zăriseră Cassian şi Azriel printre nori, Eris nu părea 
să fie înlănţuit. Silueta mică şi cocoşată a lui 
Briallyn călărea lângă el în fiecare zi. Dar ei nu 
zăriră nici urmă de Coroană - niciun licăr de aur în 
soare. 

Ritualul Sângelui avea să se termine a doua zi. 
Cassian nu aflase nimic despre Nesta, şi nici nu 
simţise nimic. Dar abia dacă dormise. Abia reuşise 
să se concentreze la grupul din faţă când călătorii 
intrară într-o pădure joasă de după dealuri, veche, 
plină de încrengături şi muşchi care atârnau. 

— Nu am mai fost niciodată aici, şopti Azriel în 
vânt. Pare un loc vechi. Îmi aminteşte de Mijloc. 

Cassian rămase tăcut. Nu vorbi când îşi 
urmăriră prada mai adânc în pădure, spre un mic 
lac din mijloc. Abia după ce grupul se opri la 
malurile întunecate ale acestuia, Azriel şi Cassian 
aterizară în apropiere şi începură să-l urmărească 
pe jos, în tăcere deplină. 

Probabil, călătorii nu-şi făceau griji că ar fi 
putut să fie auziţi, deoarece Cassian reuşi să le 
audă cuvintele de la mare distanţă de tabăra lor de 
pe mal. Se adunaseră douăzeci, un grup format din 
ceea ce păreau a fi nobili umani şi soldaţi. 
Armăsarul alb al lui Eris fusese legat de o creangă. 
Dar masculul... 

— Aici, Cassian! spuse Eris. 

Cassian se întoarse şi, în acel moment, fiul 
Marelui Lord începu să ţină un cuţit cu vârful spre 
coastele lui. 


La amiază, Nesta abia mai putea să respire. 
Gwyn se târa, Emerie gâfâia şi toate începură să îşi 
raţionalizeze apa. Indiferent cât de mult urcau, pe 

lângă câţi bolovani treceau pe potecă, nu se 
apropiau de vârf. 

Nu mai văzură şi nu mai auziră pe nimeni 
altcineva. 

Pe Nesta o usturau plămânii. Picioarele i se 
clătinau. Nu simţea decât durerea din corp şi 
gândurile care i se tot învolburau, ca şi când ar fi 
fost nişte vulturi care se adunau ca să se înfrupte. 

Voia doar să îşi oprească mintea... 

Era posibil ca Distrugerea să nu fi fost doar 
fizică, ci şi mentală? Ca muntele să-i fi scos la 
suprafaţă orice frică şi să-i atragă mai mult mintea 
spre acest sentiment? 

Cele trei se opriră pentru masa de prânz, dacă 
apa putea fi numită aşa. Lui Gwyn îi sângera din 
nou piciorul, chipul fiindu-i fantomatic de alb. 
Niciuna nu vorbi. 

Dar Nesta le observă privirile bântuite şi îşi 
dădu seama că îşi auzeau propriii demoni. 

Se odihniră cât de mult îndrăzniră, după care 
se urniră din nou. 

Continuară să urce. Aceea era singura cale. 
Pas cu pas. 


— Se pare că am ajuns la treimea superioară, 
se auzi din faţă vocea răguşită a lui Emerie. 

Se înnoptase, iar luna strălucea destul de 
intens cât să lumineze poteca Distrugerii, cât să 
arate cele trei stele de deasupra vârfului Ramiel, 


care le chemau şi le aşteptau. 

Dacă ar fi ajuns în vârf până la răsărit, ar fi fost 
un miracol. 

— Trebuie să mă odihnesc, spuse Gwyn încet. 
Doar un minut. 

Chipul îi era gri, iar părul, moale. Pantalonii de 
piele erau uzi de sânge. 

Cu două ore în urmă, Emerie alunecase pe o 
piatră instabilă şi îşi sucise glezna, şchiopătând 
acum şi ea. 

Se mişcau prea încet. 

— Trecătoarea lui Enalius nu este prea 
departe, insistă Emerie. Dacă reuşim să trecem pe 
sub boltă, atunci ne îndreptăm spre vârf. 

— Nu cred că pot, şopti Gwyn. 

— Las-o să se odihnească, Emerie, spuse 
Nesta, aşezându-se pe un mic bolovan lângă 
Gwyn. 

Mai erau vreo patru ore până la răsărit şi, apoi, 
totul s-ar fi terminat. Ar fi contat dacă ar fi ajuns în 
vârf până atunci? Dacă ar fi câştigat? Ajunseseră 
până aici. Ele... 

— Cum au ajuns ei aici? întrebă Gwyn, 
înjurând. 

Nesta înţepeni. Din punctul ei de observaţie, 
vedea direct în jos, chiar locul în care o rază de 
lună lumina un mascul cunoscut şi alţi şase care 
escaladau muntele din spatele lor. Erau la mare 
distanţă, dar se apropiau. 

— Bellius, şopti Emerie. 

— Trebuie să plecăm, spuse Nesta ridicându-se 
în picioare, iar Gwyn o urmă, crispându-se. 

Nesta îi evaluă pe masculi. Emerie şi Gwyn 
erau prea rănite ca să lupte, prea obosite şi... 

— Pune-ţi braţele în jurul gâtului meu, zise 
Nesta, oferindu-se să o care pe Gwyn în spate. 

— Ce? 

Nesta o făcuse pentru ea. Urcase cele zece mii 
de trepte ale Casei Vântului şi le coborâse de 
nenumărate ori. Poate pentru asta. Chiar pentru 
acest moment. 

— O să câştigăm nenorocitul ăsta de concurs, 
zise Nesta aplecându-se ca să apuce picioarele lui 
Gwyn. 

Scrâşnind din dinţi, Nesta o ridică pe Gwyn în 
spate. 

Muşchii coapselor i se încordară, dar rezistară. 
Genunchii nu-i cedară. 

Işi îndreptă privirea spre terenul din faţă. Nu 
intenţiona să se uite înapoi. 

Aşadar Nesta începu să urce, Emerie 
şchiopătând lângă ea. 

Cu vântul însoţindu-le ca un fundal sonor, 
Nesta şi  Emerie îşi  găsiră ritmul. Urcară 
încordându-se, târându-se şi cărându-şi greutatea. 
lar masculii rămaseră în urmă, ca şi când muntele 
le-ar fi şoptit încetişor: „Hai, hai, hai!” 

— Ştiam că eşti un ticălos mincinos! spuse 
Cassian printre dinţi. 
Azriel, la un pas distanţă, nu putea face nimic. 


Pentru că Eris ţinea cuțitul acela - pumnalul Nestei 

- la coastele lui Cassian. Ar fi putut jura că focul îl 
ardea acolo unde lama atingea pielea. 

— Dar asta e josnic, chiar şi pentru tine, 
continuă Cassian. 

— Sincer, sunt dezamăgit de Rhysand, spuse 
Eris, împingând suficient vârful cuţitului prin 
hainele de piele ale lui Cassian, încât acesta din 
urmă să simtă înţepătura şi unduirea focului. 

Nu îi păsa dacă în lamă era puterea lui Eris ori 
cea cu care o înzestrase Nesta. Trebuia doar să 
găsească o cale prin care să evite să îi străpungă 
pielea. 

— A devenit prea binevoitor zilele astea. Nici 
măcar nu a încercat să-mi citească gândurile, 
adăugă Eris. 

— Nu poţi să câştigi, îl avertiză încet Azriel. Eşti 
un om mort, Eris! De multă vreme. 

— Da, da, toate treburile alea vechi cu 
Morrigan! Ce plictisitor din partea ta să le ţii minte! 

Cassian clipi. Morrigan. 

Eris nu îi spusese niciodată aşa. 

— Dă-i drumul, Briallyn! strigă Cassian. Vino şi 
joacă-te tu cu noi! 

Pumnalul Creat se îndepărtă de coastele lui şi 
o voce subţire şi stinsă se auzi din apropiere: 

— Deja mă joc cu voi, Lord al Bastarzilor! 


* 


Nestei îi tremurau picioarele şi brațele. Gwyn 
era aproape inertă în spatele ei. Sângele pierdut o 


902 


slăbise atât de mult, încât părea că abia se putea 
ţine de Nesta. 

Distrugerea se continua printr-o boltă din 
piatră neagră, unde poteca devenea mai lată şi 
mai accesibilă. Trecătoarea lui Enalius. Emerie se 
oprise doar cât să treacă o mână însângerată 
peste piatră, chipul murdar fiind plin de mirare şi 
mândrie. 

— Mă aflu unde nu a mai fost niciunul dintre 
strămoşii mei, şopti cu o voce gâtuită. 

Nesta îşi dorea să se poată opri lângă prietena 
ei. Să se poată minuna cu ea. Dar dacă s-ar fi oprit 
măcar o clipă... Nesta ştia că odată ce s-ar fi oprit, 
nu s-ar mai fi putut mişca. 

Poteca netedă din jurul bolţii era doar o 
uşurare temporară a drumului. Curând, ajunseră la 
un grup de pietre - ultima parte a urcuşului 
imposibil, înainte să pară că se transforma într-o 
cale directă spre vârf. Mai erau vreo două ore până 
la răsărit. Lumina lunii pline începea să se 
estompeze odată ce astrul cobora spre vest. 

Grupul de masculi avea să le prindă din urmă 
înainte ca ele să ajungă în vârf. 

Nestei i se încordară degetele când întinse 
mâna spre Emerie din locul unde prietena ei stătea 
în genunchi pe unul dintre bolovanii ascuţiţi. Dacă 
ar fi putut să treacă de porţiunea asta... 

Nesta căzu când îi cedară genunchii, lovindu- 
se cu faţa de o piatră atât de puternic, încât văzu 
stele verzi, dar tot ce putu face fu să o ţină pe 
Gwyn când se răsturnară, se izbiră de roci şi de 

pietriş şi se rostogoliră tot mai mult în jos, ţipetele 
lui Emerie răsunând în urechile ei, iar apoi... 

Nesta se izbi dur de cineva. 

Nu de cineva, deşi ar fi putut jura că simţea 
căldură şi respiraţie. Se lovise de bolta de piatră. 
Căzuseră tocmai până la Trecătoarea lui Enalius, 
periculos de aproape de masculii care le urmăreau. 

— Gwyn... 

— Sunt vie, mormăi prietena ei. 

Emerie cobori poteca în genunchi. 

— Te-ai rănit? 

Nesta nu reuşi să se mişte când Gwyn se 
eliberă. Amândouă erau pline de praf şi sânge. 

— Nu pot... gâfâi Nesta. Nu mai pot să te duc 
în spate. 

Se lăsă liniştea. 

— Aşadar ne odihnim, reuşi Gwyn să spună, 
apoi continuăm. 

— Nu o să ajungem la timp, zise Nesta. Sau, 
cel puţin, înainte să ne ajungă din urmă masculii. 

Emerie înghiţi. 

— Încercăm oricum. Gwyn dădu din cap. 
Odihneşte-te mai întâi un minut. Poate răsăritul ne 
ajunge înaintea lor. 

— Nu! Nesta se uită de-a lungul potecii. Urcă 
prea repede. 

Liniştea se pogori din nou. 

— Ce vrei să spui? întrebă prudentă Emerie. 

Nesta se miră văzând speranţa şi curajul de pe 
chipurile lor. 

— Pot să îi rețin. 

— Nu! zise Gwyn cu o voce mai tăioasă. 

Nesta se forţă să nu afişeze nicio emoție. 

— Sunteţi amândouă rănite. Nu o să 
supravieţuiţi luptei. Dar puteţi să urcați. Emerie 
poate să te ajute... 

— Nu! 

— Pot să profit de porţiunea în care se 
îngustează poteca, zise Nesta şi înaintă, arătându- 
le locul de după boltă, ca să îi rețin suficient cât voi 
două să ajungeţi în vârf. Sau să vină răsăritul. 
Orice s-ar întâmpla mai întâi. 

Gwyn îşi dezgoli dinţii. 

— Refuz să te las aici! 

Chipul îndurerat al lui Emerie îi spunea destule 
Nestei: înţelegea. Inţelegea logica. 

— Este singura cale, i se adresă Nesta lui 
Gwyn. 

— NU ESTE SINGURA CALE! strigă Gwyn, 
suspinând apoi. Nu am de gând să te las pe mâna 
lor. Te vor ucide. 

— Trebuie să pleci, spuse Nesta, chiar dacă 
începură să îi tremure mâinile. Acum! 

— Nu, rosti Gwyn plângând. N-am să plec. Am 
să-i înfrunt cu tine. 

Ceva se frânse în pieptul Nestei. Se deschise 
cu totul şi ce era înăuntru răsări pe deplin, 
strălucitor şi pur. 

O strânse în braţe pe Gwyn. Îşi lăsă prietena să 
suspine pe pieptul ei. 

— Am să-i înfrunt cu tine, şopti Gwyn, de 
nenumărate ori. Promite-mi că o să-i înfruntăm 
împreună. 

Atunci, Nesta nu îşi putu stăvili lacrimile. 
Vântul rece i le îngheţă pe obraji. 

— Promit! şopti ea, mângâind părul murdar al 
lui Gwyn. Promit! 

Gwyn suspină, iar Nesta suspină odată cu ea, 
îmbrăţişând-o mai strâns şi mângâind-o. 

O ciupitură în locul potrivit, exact în acel punct 
sensibil pe care i-l arătase Cassian, şi o făcu. 

Gwyn căzu inconştientă. 

Nesta mormăi, lăsând-o cu grijă pe Gwyn la 
pământ când îşi ridică privirea la Emerie. Prietena 
sa era serioasă, dar deloc surprinsă. 

— Poţi să o cari restul drumului? fu absolut tot 
ce mai zise Nesta. Sau măcar până la răsărit? 

— Da! 

Nesta ştia că Emerie avea să găsească puterea 
necesară. Avea un suflet de oţel. Emerie lăsă sabia 
în faţa Nestei. Pumnalul. Scutul. 

— Păstrează gamelele, spuse Nesta atingând-o 
pe a ei. Eu am destulă apă. 

Încă o minciună. 

— Nu o să te ierte niciodată pentru asta, zise 
Emerie. 

— Ştiu. 

Masculii urcaseră mai mult. Nesta nu aşteptă 
ca femela să vorbească înainte să o ajute să şi-o 
urce pe Gwyn în spate, Emerie şuierând la 
greutatea de pe aripi, întinzându-le în unghiuri 
ciudate. Nesta legă funia însângerată în jurul lor. 
Emerie se strâmbă, dar reuşi să se mişte câţiva 


paşi. 

— Vino cu noi, îi propuse Emerie, cu lacrimi în 
ochi. 

Nesta clătină din cap. 

— Consideră că e plata datoriei. 

O lacrimă alunecă pe obrazul lui Emerie. 

— Pentru ce? 

— Pentru că sunteţi prietenele mele. Chiar 
dacă eu nu meritam asta. Emerie se încruntă. 

— Nu ai nicio datorie, Nesta. 

Dar Nesta schiţă un zâmbet. 

— Am. Lasă-mă să o plătesc. 

Înăbuşindu-şi lacrimile, Emerie dădu din cap. O 
împinse mai sus pe Gwyn şi se crispă, dar reuşi să 
treacă şchiopătând pe sub boltă, spre pietre şi 
ultima bucată din Distrugere, tocmai până spre 
vârf. 

Nesta nu îşi luă rămas-bun, ci doar inspiră pe 
nas, îşi ţinu respiraţia şi apoi expiră. Repetă de 
nenumărate ori exerciţiul de liniştire a minţii, până 
ce respiraţia deveni constantă ca valurile, inima 
solidă ca piatra, şi căpătă controlul asupra fiecărui 
centimetru din trupul ei. 

Era stânca de care se spărgea valul. Şi masculii 
aceia aveau să se spargă în ea. 


* 


Ei nu aveau de ales. Pentru că Eris se afla sub 
influenţa lui Briallyn, Cassian şi Azriel puteau doar 
urmeze silueta cocoşată cu mantie, spre lac. 
Cassian nu îndrăzni să se gândească dacă 

împotriva lui fusese folosită Coroana. Dacă fusese 
folosită împotriva lui Azriel. 

Cei din grupul cu care călătoriseră Eris şi 
Briallyn se împrăştiaseră, dispărând de lângă lac. 
Fuseseră măcar reali, sau era doar o iluzie? 

Aruncând o privire spre Az, văzu chipul 
împietrit al fratelui său, furia din ochii lui. 

Silueta cocoşată cu mantie se opri în faţa 
pietrelor lacului. Eris se opri lângă ea. 

— Spune-o atunci! zise Cassian. 

Briallyn îşi scoase gluga mantiei. 

Nu era nimic acolo. Materialul căzu şi se adună 
pe pietre. Chipul lui Eris rămase inexpresiv. Gol. 

— Doar un strop animat de magie. 

Se auzi tărăgănat o voce alunecoasă dinspre 
lac. 

La zece metri de mal, stând pe suprafaţă, 
plutea o umbră. Aceasta se mişca şi se deforma, 
conturul pâlpâind, dar avea forma vagă a unui 
mascul înalt. 

— Cine eşti? întrebă Azriel. 

Dar Cassian îşi dădu seama. 

— Koschei, şopti el. 


Nesta rămase un minut lung sub Trecătoarea 
lui Enalius. 
Scoase gamela, bău ultima gură de apă şi o 
aruncă într-o parte. 
Îşi ascunse pumnalul la centură. Luă sabia şi 
trase o linie pe pământ în faţa bolţii. 

Ultima ei înfruntare. Ultima linie de apărare. 

Nesta luă scutul. Se uită peste umăr spre locul 
în care Emerie trecu de ultima grămadă de 
bolovani, iar acum se chinuia să urce poteca lungă 
şi dreaptă spre vârf. 

Un mic zâmbet liniştit traversă chipul Nestei. 

Apoi ridică scutul. Înclină sabia. 

Şi trecu de linia trasată ca să îşi întâmpine 
inamicii. 

Bellius îşi trimise mai întâi războinicii prin 
strâmtoare. O mişcare înţeleaptă, menită să o 
epuizeze pe Nesta. 

Ea nu putea decât să îi întâmpine. 

În mintea ei nu se auzeau voci detestabile. Nu 
conştientiza decât că prietenele sale erau în 
spatele ei, dincolo de linia pe care o trasase pe 
pământ, iar ea nu avea să cedeze în faţa acestor 
masculi. 

Nu intenţiona să-şi dezamăgească prietenele. 
Nu avea loc pentru frică în inima ei. 

Doar pentru calm şi hotărâre. 

Şi dragoste. 

Nesta zâmbi când primii războinici alergară 
spre ea cu săbiile ridicate. Incă zâmbea când îşi 
ridică scutul ca să încaseze lovitura. 

Nesta îşi izbi scutul în primul mascul, tăie tibiile 
celui de-al doilea şi îl respinse pe al treilea cu un 
blocaj care îl făcu să se încline în al patrulea, 


amândoi căzând la pământ. Câte unul la fiecare 
909 


respiraţie, o mişcare pentru fiecare inspiraţie şi 
expiraţie. Ea îşi calmă din nou mintea, lăsând-o să 
o ajute să-şi găsească echilibrul. 

Pentru o clipă, se întrebă ce ar fi putut face cu 
Ataraxia în mână. Ce ar fi putut face cu acest corp, 
cu aceste abilităţi asimilate. Dacă era, în sfârşit, 
demnă de sabie. 

Alesese un nume din Vechea Limbă, una pe 
care nu o mai vorbea nimeni de cincisprezece mii 
de ani. Un nume care îl făcuse pe Lanthys să râdă. 

Nesta atacă patru illyrieni deodată, apoi cinci, 
apoi şase, iar masculii începură să cadă unul după 
altul. Rezistă într-o furtună de concentrare fermă şi 
moarte, păzindu-şi prietenele din spatele ei. 

Ataraxia era numele pe care îl alesese pentru 
sabia magică. Insemna „pace sufletească”. 

Fiinţa care stătea pe lac era o umbră. Probabil 
o reflexie, se gândea Cassian. O iluzie. 

— Unde este Briallyn? întrebă Azriel, pietrele 
Siphon luminând ca o flacără de culoarea 
cobaltului. 

— Mi-am petrecut atâtea luni pregătindu-mă 
pentru voi, spuse Koschei, iar voi nici măcar nu 
vreţi să vorbiţi cu mine? 

Cassian îşi încrucişă braţele. 

— Eliberează-l pe Eris, apoi o să stăm de 
vorbă. 

Se rugă să nu ştie Koschei de pumnalul Creat 


pe care Eris şi-l băgase din nou în teaca de la 

centură, ca aura de putere a Coroanei să îi fi 
ascuns chiar şi lui Briallyn prezenţa lui. Dar dacă 
lordul morţii ar fi pus mâna pe el... La naiba! 
Cassian nici măcar nu aruncă o privire la pumnal. 

— V-aţi lăsat păcăliţi cam uşor, continuă 
Koschei, deşi nu v-aţi grăbit să vă apropiaţi. 
Credeam că o să vă grăbiţi să ucideţi, brute fiind. 

In afară de umbrele siluetei, ei nu-l vedeau 
clar. Până şi umbrele lui Azriel l-ar fi avertizat în 
şoaptă. 

Pietrele lui Siphon luminară din nou. 

— Fugi! şopti Az, şi groaza de pe chipul fratelui 
său îl făcu pe Cassian să îşi întindă aripile, 
pregătindu-se să zboare... 

Dar aripile i se opriră. Tot corpul i se opri. 

Azriel îl luă pe Eris şi se înălţă spre cer, cu tot 
cu pumnalul Creat. Trebuiau să îl ducă mult mai 
departe de Koschei. Totuşi, Cassian nu se putea 
mişca. 

Pietrele Siphon ale lui Cassian străluciră ca 
sângele proaspăt, apoi se stinseră pâlpâind. Azriel 
îi strigă numele de la mare înălţime. Koschei se 
apropie de mal. 

— Acum poţi să îl iei, Briallyn. Ai destul timp 
înainte de răsărit. 

O mică siluetă cocoşată ieşi din spatele 
copacilor. O babă. Pe cap purta o coroană de aur, 
chiar peste urechile ascuţite. Ura ardea în ochii ei. 

— Spune-i lui Vassa al meu că aştept, zise 
Koschei. 

Umbrele lui se rotiră. 

Azriel cobori din nou spre pământ, pietrele lui 
Siphon creând o sferă albastră de putere care îl 
încercui, dar Briallyn ajunsese deja la Cassian. 

— Am nevoie de tine, Lord al Bastarzilor! spuse 
furioasă bătrâna regină. 

Cassian nu putea zice o vorbă. Nu se putea 
mişca. Coroana strălucea ca fierul topit. 

—  Teleportează-ne! îi ordonă Briallyn lui 
Koschei. 

Lordul morţii îndreptă o mână cu degete lungi 
spre Briallyn şi Cassian şi îşi mişcă o dată degetele. 

Şi lumea dispăru, rotindu-se în întuneric şi 
vânt. 


Scutul Nestei se transformase într-o piatră de 
moară. Sabia ei, udă de sânge, îi atârna în mână - 
o greutate alunecoasă de plumb. 

Fiecare centimetru al corpului o ustura. Din 
cauza epuizării, a rănilor, a conştientizării faptului 
că în spatele liniei pe care o desenase pe pământ, 
prin bolta din spatele ei, Gwyn şi Emerie încă 
respirau, încă urcau ultima bucată a Distrugerii, 
spre vârf. 

Aşadar, îi ucisese pe masculii illyrieni care se 
înghesuiseră printre pietrele  zimţate. Care 
crezuseră că aveau să găsească o femelă 
neinstruită şi neajutorată şi găsiseră moartea 
aşteptându-i în faţa bolţii. 

Rămăsese doar unul. 

O parte lăuntrică a ei tremură la chipurile 
lovite, cu priviri goale. La sângele care curgea din 
cadavre. 

„Valkyrie, şopti în sinea ei. Eşti o Valkyrie şi 
rezişti din nou în trecătoare. Dacă mori, moartea ta 
o să-ţi salveze prietenele care te-au salvat, chiar 
dacă nu ştiau că fac asta”. 

Aruncând o privire peste umăr, o văzu pe 
Emerie urcând încă ultima bucată de drum spre 
vârf, atât de lent, dar atât de aproape. Se apropia 
răsăritul, dar... ele puteau reuşi. Puteau câştiga. 

Nesta se întoarse din nou spre boltă. Ştia pe 
cine avea să găsească. 

Bellius se rezema de un bolovan uriaş, cu sabia 
în mână, scutul legănându-se în cealaltă. 

— Impresionantă luptă pentru o curvă Mare 
Spiriduş! 

Masculul se dezlipi de bolovanul de lângă 
boltă, fără să arunce o privire la războinicii care 
muriseră pentru el. 

— Ştii, zeul nostru - primul illyrian - a rezistat 
hoardelor inamice chiar acolo unde stai tu. 

El nu avea nicio zgărietură. Nu afişa nici urmă 
de extenuare, în ciuda urcuşului. 

Bellius rânji superior. 

— Şi el a trasat o linie pe pământ, spuse, şi 
dădu din cap spre aceasta. Frumoasă aluzie! 

Nesta nu ştiuse acel amănunt al istoriei lor. Dar 
nu dezvălui nimic, ci se transformă în sânge, 
pământ şi hotărâre pură. 

— Nu s-a terminat bine pentru Enalius, 


continuă Bellius. A murit după ce a apărat locul 
913 


ăsta preţ de trei zile. A urcat cu maţele atârnânde 
spre piatra sacră din vârf şi a murit acolo. De asta 
facem lucrul ăsta prostesc. Ca să îl onorăm. 

Ea tot nu vorbi. Dar ochii lui Bellius se 
îndreptară spre vârful de deasupra. Nemulțumirea 
îl făcu să se încrunte. 

— Verişoara mea infirmă şi corcitura aia fac de 
ruşine locul ăsta sacru. 

Un licăr de lumină din vârf trecu peste 
trăsăturile lui Bellius. 

Nesta zâmbi larg la mormăitul lui. 

Gwyn şi Emerie atinseseră piatra sacră şi 
fuseseră teleportate de magia acesteia. 

— Se pare că nu ai câştigat, îi spuse în sfârşit 
Nesta lui Bellius. 

Ura întunecă ochii sticloşi ai lui Bellius. Ca un 
răspuns, zăpada începu să cadă, norii mari 
înconjurând muntele. Vuind. Zăpada se lipi de 
pietre de data asta. 

— Nici nu am vrut să câştig. Bellius zâmbi. 
Voiam doar să fac asta. El o atacă. 

Emerie şi Gwyn câştigaseră. Trecuseră prin 
Distrugere. Era suficient. 

Nesta mai trebuia să îl reţină pe ticălos alte 
câteva minute - până la răsărit. Apoi, totul avea să 
se termine. Puterea avea să-i revină, iar ea ar fi 
putut... Nesta nu ştia ce ar fi putut să facă. Dar cel 
puţin ar fi avut acea armă. 

Bellius atacă, mai rapid şi mai sigur decât 
ceilalţi. 

Nesta abia avu timp să-şi ridice scutul. 
Impactul o zdruncină, dar el deja se rotea, scutul 
lui îndreptându-se spre faţa ei... 

Cu o piruetă, ea ieşi din raza de acţiune. Pe toţi 
zeii, era obosită. Foarte obosită şi... 

El nu se opri. Nu îi dădu o clipă de răgaz în 
timp ce atacă, blocă şi lovi, împingând-o înapoi 
spre linie şi boltă. Ura i se citea pe chip. 

O ură atât de oarbă. Fără rațiune. Fără sfârşit. 

Stratul de zăpadă se îngroşă, vântul şuierând, 
cerul vuind. Bellius lovi din nou, iar Nesta ridică 
scutul, întâmpinându-i lovitura. 

Fulgerul licări, tunetul răsunând în urma 
acestuia. 

O furtună cuprinsese muntele, acoperind luna 
şi stelele. Doar fulgerul care se arcui pe cer oferi 
un licăr de lumină la atacul violent al lui Bellius. 

Ea era în defensivă, iar dacă voia să 
supravieţuiască, trebuia să găsească o cale de a 
schimba situaţia... 

Dar zăpada făcea pământul şi pietrele 
alunecoase, iar când fulgerul străbătu din nou 
cerul, orbindu-i pe amândoi, el gândi şi acţionă mai 
repede. 

Profită de clipitul ei ca să îşi izbească scutul de 
al Nestei, făcând-o să îl scape. 

Acesta zăngăni pe o piatră din apropiere. 
Neîncrederea din privirea ei îl făcu să îi doboare şi 
sabia din mână. 

Era dezarmată ca o novice. 

Bubuitul tunetului răsună iarăşi, iar Bellius 
râse. 

— Dezamăgitor! 

El se opri, studiind-o. Şi zâmbi înainte să atace 
din nou. 

Nesta se feri de atacuri, dar nu destul de 
repede cât să evite loviturile precise pe care i le 
dădea Bellius în braţe, picioare şi faţă. Ea încetini, 
picioarele alunecându-i pe panta lunecoasă a 
muntelui când furtuna de zăpadă cu fulgere se 
dezlănţui. 

Încă o lovitură şi picioarele ei se desprinseră 
de pământ. Rămase cu respiraţia tăiată când se 
lovi cu spatele de ceva ferm. Un bolovan. 

Corpul Nestei refuză să se mişte când gâfâi. 
Sânge cald îi curse din nas. 

Bellius se apropie, aruncând arma într-o parte. 

— Să te omor cu mâinile goale o să fie mai 
satisfăcător. 

„Mişcă-te!” 

Cuvântul răsună prin Nesta. Trebuia să se 
mişte în continuare. 

Cu mâinile tremurânde, când fulgerul bubui, iar 
zăpada viscoli, Nesta se ridică de pe piatră. 
Picioarele îi tremurau, implorând-o să se aşeze, să 
se oprească, doar să moară naibii odată! 

Bellius înaintă, corpul său puternic adoptând o 
poziţie de luptă. Ura sălbatică din privirea lui o 
împietri. 

Prietenele ei reuşiseră... dar ea nu voia să 
moară. 

Voia să trăiască, şi încă bine şi fericită. 

Voia asta împreună cu... i 

Nesta îşi depărtă picioarele. Işi echilibră corpul 
lovit care o durea. 

Bellius pufni. 

— Chiar crezi că mă poţi învinge în lupta corp 
la corp? 

Sângele îi curgea din gură şi nas, dar Nesta 
zâmbi, gustul acestuia acoperindu-i limba. 

— Da! 

Bellius dădu primul pumn, concentrându-şi 
toată forţa corpului său puternic în acesta. Nesta îl 
blocă, lovindu-l cu pumnul în nas. Osul se sfărâmă. 
Bellius ţipă, dându-se înapoi cu un pas. 

lar Nesta spuse furioasă: 

— Pentru că partenerul meu m-a instruit bine. 

„Partener”. 

Cuvântul o străbătu pe Nesta ca o stea 
căzătoare când ea şi Bellius se atacară unul pe 
celălalt, lovind cu pumnii şi cu picioarele şi ferindu- 
se. Ca şi când glăsuirea cuvântului i-ar fi oferit 
acest ultim val de putere... 

Bellius lovi cu pumnul în maxilarul Nestei, atât 
de puternic, încât ea se clătină înapoi câţiva paşi. 

Se feri de următoarea lui mişcare, lovindu-l în 
coaste. Dar el continuă să o împingă spre boltă şi 
linie. 

Obosind-o. Rezistând mai mult ca ea. 

Nesta intenţiona să se lupte cu el până la 
sfârşit. 

Pumnul lui Bellius se lipi de obrazul ei stâng. 
Durerea o străbătu. Ea îşi pierdu echilibrul. Căzu pe 
spate şi timpul încetini. 

Ateriză de partea cealaltă a liniei de pe pământ 
şi ar fi putut jura că muntele se cutremură. 

Nesta se târî. Nu îi păsa cât de jalnic o făcea 
gestul să arate. Se îndepărtă de Bellius, prin boltă, 
distrugând linia pe care o trasase. 

El înaintă, însângerat şi rânjind superior. 

— O să îmi placă asta! 

Spusese că era în regulă să moară pentru 
prietenele ei, că era în regulă pentru că ele 
reuşiseră, câştigaseră, dar să fie ucisă de acest 
nimeni... 

Nesta mormăi. Nu îi mai rămăsese nimic. 
Corpul renunţase să o mai ajute. Aşa cum făcuseră 
mulţi alţii. 

Bellius îşi scoase cuțitul din cizmă. 

— Cred că aş prefera să îţi tai gâtul. 

Ea era singură. 

Se născuse singură şi urma să moară tot aşa, 
iar acest mascul îngrozitor era cel care avea să-i 
aducă moartea... 

Tunetul bubui şi tot muntele se cutremură. 
Bellius făcu un pas spre ea, ridicând cuțitul. 

Sângele ţâşni. 

La început, Nesta crezu că fulgerul licări pe 
gâtul lui, spintecându-l atât de tare, încât sângele 
stropi aerul înzăpezit. 

Dar apoi văzu aripile. Cealaltă pereche de aripi. 

lar când Bellius căzu pe pământ, înecându-se 


cu propriul sânge, dezvăluindu-l pe Cassian care 

stătea acolo, dezgolindu-şi dinţii şi cu cuțitul în 
mână, ea se întrebă dacă tunetul ce zguduise 
muntele fusese furia lui. 

Cassian păşi peste trupul muribund al lui 
Bellius şi întinse o mână spre ea. Nu ca să o ia în 
braţe, ci ca să o ajute să se ridice. Aşa cum făcuse 
dintotdeauna. 

Nesta îi apucă mâna şi se ridică, corpul ei 
protestând. 

Dar uită de durere, de moartea din jurul lor 
când el o strânse la piept, şoptind tandru în părul 
ei însângerat: 

— lar acum am să-ţi tai gâtul frumos. 


* 


Cuvintele lui Cassian nu erau ale lui. Mâinile nu 
îi aparțineau când Nesta - ca parteneră a lui - 
încercă să se retragă în clipa în care el o strânse în 
braţe atât de puternic, încât i se mişcară oasele în 
mâinile lui. 

El tipa. Tăcut, nesfârşit. Ţipa la ea să i se 
opună, să fugă. Ţipa la el însuşi să se oprească. 

Dar nu putea. Indiferent ce făcea, nu se putea 
opri. 

— Cassian! spuse Nesta, zbătându-se. 

„Ucide-mă! o imploră el tăcut. Ucide-mă 
înainte să fiu obligat să fac asta!” 

„Cassian!” Nesta se împinse în pieptul lui, însă 
braţele nu îi cedară, strângând-o mai tare. 

— Nu ţi se poate supune, Nesta Archeron, se 
auzi o voce bătrână şi răguşită din spatele Nestei. 
Acum el este al meu. 

Cassian nu reuşi nici măcar să caşte ochii în 
semn de avertisment. Braţele i se relaxară la 
ordinul tăcut al reginei, permițându-i Nestei să se 
întoarcă în îmbrăţişarea lui ca să i-o prezinte lui 
Briallyn, care purta Coroana peste părul alb şi rar. 

Satisfacţia licări în ochii negri ai lui Briallyn, iar 
cei trei ţepi simpli ai Coroanei de aur străluciră 
când ea ridică o mână. 

Furtuna se opri. Se împrăştie ca să dezvăluie 
un cer de un gri deschis înaintea răsăritului, 
ultimele stele dispărând. 

Chiar şi natura putea fi influenţată de Coroană. 

Groaza se răsuci în Nesta când braţele lui 
Cassian slăbiră. Ea se îndepărtă câţiva paşi, 
rotindu-se, dar ştia ce avea să vadă. Cassian 
stătea nemişcat ca o statuie, de parcă ar fi fost 
transformat în piatră. Ochii lui, de obicei 
strălucitori şi vii, deveniseră sticloşi. Goi. 

Briallyn îl făcuse aşa. Mutase oamenii ca pe 
nişte piese de şah ca să se asigure că Nesta sosea 
aici. 

— De ce? întrebă Nesta. 

Mantia groasă de blană a lui Briallyn se zburli 
în vântul de munte. 

— Puterea ta este prea mare - faptul că te-ai 


aruncat în spectacolul ăsta primitiv te-a epuizat. 

— Tu i-ai pus pe illyrieni să mă aducă aici? 

— Intenţia mea era să o iau pe cea schilodită. 

Sângele Nestei clocoti la menţionarea lui 
Emerie. 

Briallyn continuă: 

— Bellius mi-a dat informaţii despre prietenia 
ta cu ea şi am văzut cât de mult înseamnă pentru 
tine când ne-am conectat prin Harpă şi Coroană. 
Ştiam că dacă o prind şi o aduc aici, ai să vii după 
ea, indiferent de lege. Eşti destul de nesăbuită şi 
de îngâmfată ca să crezi că o poţi salva. Dar mi-ai 
uşurat situaţia: ai intrat direct în casa ei din 
Windhaven. M-ai scutit de deranjul de a te 
ademeni. l-am lăsat pe viermii ăia de illyrieni să o 
ia pe ea şi pe corcitură drept primă amuzantă. 

Nesta nu îndrăzni să-şi ridice privirea la 
Cassian. 

— Toate ca să mă epuizezi? 

— Da. Şi fără magia ta... 

Nesta interveni, întrebând: 

— Eram epuizată de câteva zile. De ce ai 
amânat până acum? 

Intervenţia ei o enervă pe Briallyn. 

— İl aşteptam pe e/. Ea dădu din cap spre 
Cassian, care era furios - ceva asemănător 
dezgustului şi fricii trecea acum prin ochii lui 
înceţoşaţi. Zile în şir am aşteptat să se apropie 
destul de mult încât să folosesc Coroana ca să îl 
prind. Am fost nevoită să mă folosesc de prinţişorul 
acela tâmpit, Eris, ca să îl atrag. Ea râse încet. Eris 
a încercat să îşi ajute soldaţii când l-au înconjurat 
în timpul vânătorii. Să îi ajute pe nenorociţii ăia. A 

venit direct la ei, în loc să fugă în galop, cum ar fi 
făcut-o orice fiinţă înţeleaptă. L-au prins foarte 
uşor. Nici măcar câinii ăia infernali ai lui nu au 
putut face nimic în clipa în care Koschei l-a 
teleportat. 

Eris era mort? Sau era acum sclavul ei? Chipul 
lui Cassian nu dezvăluia nimic. 

Dar Briallyn zâmbi la el. 

— Mă îngrijoram că nu ai să te apropii 
niciodată. Bietul Eris, ar fi avut un sfârşit foarte 
trist dacă s-ar fi întâmplat aşa. Nu cred că focul lui 
ar fi suportat lacul lui Koschei. 

Ea se uită la cadavrul lui Bellius. 

— Este o brută odioasă - exact ca tine, 
Cassian. Arogant şi tâmpit. S-a îndepărtat de 
unitatea lui de cercetaşi ca să caute distractii în 
ţinuturile mele. Aşadar, i-am arătat ce consider eu 
a fi amuzant. 

Buzele ei subțiri schiţară un soi de zâmbet. 

Briallyn chicoti. 

— l-am spus să te caute, nu să te ucidă, dar se 
pare că nu m-am exprimat destul de precis. Şi este 
oarecum satisfăcător să priveşti pe cineva ucigând, 
în special cu uneltele pe care i le-ai dat. Ştiam că 
Ritualul o să fie mai amuzant cu arme. Presupun că 
i-aş fi putut ordona lui Bellius să se retragă, dar mi- 
a cam plăcut priveliştea. 

— De ce faci asta? întrebă Nesta. De ce nu vrei 
pace? 

— Pace? Briallyn râse. Ce pace pot avea acum? 
Flutură o mână spre ea. Tot ce vreau este 


răzbunare. Vreau putere. Vreau Tezaurul. Aşadar, 

m-am asigurat că ştii şi tu asta. M-am asigurat că 
devii fără să vrei partenera mea la adunarea 
obiectelor puterii din teritoriul ăsta uitat de zei. Şi 
ştiu că este doar o singură cale să mi le dai. O 
persoană pentru care ai face asta. Ea zâmbi la 
Cassian. Partenerul tău. 

— Nu am Tezaurul aici. 

— Poţi să-l invoci. Obiectele au să-ţi răspundă, 
indiferent ce vrăji de protecţie au fost aruncate 
asupra lor. Şi ai să mi le dai. 

— lar apoi o să ne ucizi pe amândoi? 

— lar apoi am să mă fac din nou tânără. N-am 
să mă ating de voi doi. 

Nesta simţi minciuna. 

Cassian mormăi: „Nu o face!” 

Briallyn îi aruncă o privire surprinsă, iar el 
închise gura. Tremură, dar rămase nemişcat. 
Totuşi, luciul din ochii lui dispăruse. 

— Deci, spuse Briallyn, ai să-mi dai Tezaurul 
pentru viaţa partenerului tău. Acum eşti Spiriduş în 
toată regula, Nesta Archeron. Ai lăsa lumea să se 
transforme în cenuşă înainte să îţi laşi partenerul 
să moară. Ea se încruntă cu dispreţ la cadavrele şi 
sângele din jurul lor. Invocă Tezaurul şi să 
terminăm cu treaba asta murdară! 

Nesta nu se putea opri din tremurat. Să îi dea 
Tezaurul lui Briallyn, dacă putea măcar să îl 
invoce... 

— Nu! 

— Atunci mă văd nevoită să încerc să te 
conving. 

Briallyn pocni din degete la Cassian, iar Nesta 
avu o fracțiune de secundă să se întoarcă înainte 
ca el să o atace. 

Panica şi furia străluciră în ochii lui, dar Nesta 
nu putu face absolut nimic în clipa în care masculul 
intră în ea, doborând-o la pământ. Ţintuind-o acolo, 
cu un braţ pe gâtul ei, cu corpul lui, cândva atât de 
intim şi de iubitor. Acum el era fiinţa care avea să 
o ţină aici şi să o rănească... 

Implorarea şi agonia îi umplură chipul când se 
împotrivi Coroanei. Se împotrivi şi pierdu. 

— Bineînţeles că o să-l distrugă să îşi ucidă 
propria parteneră, spuse Briallyn. Tu ai să fii 
moartă, şi ai să mori ştiind că l-ai condamnat la o 
viaţă de chin. 

Braţul liber al lui Cassian tremură când scoase 
de la centură cuțitul cu care îl ucisese pe Bellius. Il 
aduse spre ea. 

— Dacă mă ucizi, suspină Nesta, nu ai să 
capeţi Tezaurul. Nu ai să-l găseşti niciodată. 

— În regatul tău mai sunt şi alţii la fel de plini 
de iluzii ca tine. Au să mi-l aducă într-un fel sau 
altul, dacă-i îndemn cum trebuie. Intr-adevăr, voi 
avea nevoie de sângele tău ca să descui protecţiile 
Tezaurului. Ştii, am văzut şi asta. Când ai fost atât 
de nesăbuită să ţii Harpa în Temniţă. Dar presupun 
că moartea ta o să-mi ofere destul din sângele 
necesar. Briallyn dădu din cap spre Cassian. Ridic- 
o! 

Nesta nu se opuse când el o ridică în picioare şi 
îi ţinu cuțitul la gât. Rugămintea străluci în ochii lui. 
Rugămintea, frica - şi dragostea. 

Dragostea pe care ea nu o meritase niciodată, 
dar iat-o. Aşa cum fusese acolo din clipa în care se 
cunoscuseră. 

Ce valoare avea lumea în comparaţie cu el? Cu 
asta? 

— Incep să mă plictisesc, spuse Briallyn. 

Nesta îi arătă partenerului ei dragostea care îi 
strălucea pe chip. 

Cerul se umplu cu o lumină blândă. 

— Ucide! îi ordonă Briallyn lui Cassian. 

Nesta îl iubise pe Cassian de când îl văzuse 
prima dată. Îl iubise chiar şi când nu voia, chiar şi 
când fusese acaparată de disperare, frică şi ură. Il 
iubise şi se distrusese pentru că nu credea că îl 
merită, pentru că el reprezenta tot ce era bun, 
curajos şi blând, iar ea îl iubea, îl iubea, îl iubea... 

Braţul lui Cassian tremura, iar Nesta se pregăti 
pentru lovitură, arătându-i iertarea şi dragostea ei 
nesfârşită... 

Dar Cassian strigă. 

Apoi cuțitul se răsuci în mâna lui, înclinându-se 
nu spre ea, ci spre inima lui. 

De bunăvoie. 

Rezistând influenţei Coroanei şi a lui Briallyn 
care suspină, el alese să îşi înfigă cuțitul în propria 
inimă. „Ucide!”, spusese ea. Dar nu precizase pe 
cine. 

lar când soarele apăru la orizont, când cuțitul 
lui Cassian cobori spre pieptul lui, Nesta explodă cu 
forţa Cazanului. 

În mintea Nestei nu erau decât ţipete. Nu era 
nimic în inima ei în afară de dragoste, ură şi furie 
când eliberă tot ce era în ea şi toată lumea 
explodă. 

Strigătul magiei sale era o bestie fără nume. 
Avalanşele se revărsară pe pante în mări de un alb 
strălucitor. Copacii se îndoiră şi se rupseră în urma 
puterii care erupse din ea. Mări distante se 
îndepărtară de maluri, apoi se grăbiră din nou în 
valuri spre ele. Paharele se zguduiră şi se sparseră 
în Velaris, cărţile căzură de pe rafturi în mia de 
biblioteci a lui Helion, iar resturile unei cabane 
dărăpănate din ţinuturile umane se năruiră într-o 
grămadă de moloz. 

Dar Nesta nu o vedea decât pe Briallyn. Nuo 
văzu decât pe baba cu gura căscată când se 
năpusti asupra ei, aruncându-i corpul fragil pe 
pământul stâncos. Nu ştiu decât să tipe când 
cuprinse faţa lui Briallyn, Coroana strălucind 
orbitor de alb, şi îşi strigă furia munţilor, stelelor, 
locurilor întunecate dintre ele. 

Mâinile noduroase întineriră. O faţă ridată 
deveni frumoasă. Părul alb se înnegri ca pana 
corbului. 

Dar Nesta strigă încontinuu, lăsând magia să 
se dezlănţuie, eliberând fiecare tăciune aprins. 
Anihilând regina de sub ea. 

Mâinile tinere se transformară în cenuşă. 
Chipul frumos dispăru în neant. Părul negru deveni 
praf. 

Până când din regină nu mai rămase decât 
Coroana de pe pământ. 

Cassian zăcea pe pământ, cu faţa în jos. 

Nesta se grăbi spre el, rugându-se, suspinând, 
magia ei răsunând încă prin lume. 

Il întoarse, căutând cuțitul, rana, dar... 

Cuţitul era sub el. Nepătat de sânge. 

El gemu, deschizând ochii. 

— M-am gândit, spuse răguşit, că ar trebui să 
stau întins cât faci asta. 

Nesta se holbă la mascul şi apoi izbucni în 
lacrimi. 

Cassian se ridică, scoțând sunete menite să o 
liniştească, şi îi cuprinse faţa în mâini. 

— Ai Nimicit-o! 

Nesta se uită la Coroana de pe pământ - la 
pata neagră unde fusese Briallyn. 

— Şi-a meritat soarta. 

El chicoti, rezemându-şi fruntea de a ei. Nesta 
închise ochii, inhalându-i parfumul. 

— Eşti partenerul meu, Cassian, spuse ea, şi îl 
sărută uşor. 

— lar tu eşti a mea, zise masculul, sărutând-o. 

Apoi mâinile îi alunecară în părul ei. lar 
sărutul... 

Lumea din jurul lor şi Coroana de la picioarele 
ei nu contară când el o sărută. Sărutul unui 
partener. Unul care le împleti sufletele, făcându-le 


să strălucească. 

Ea se retrase, lăsându-l să vadă bucuria din 
ochii şi zâmbetul ei. Teama şi bucuria lui o făcură 
să simtă un nod în gât. 

— Cassian, eu... 

Însă două siluete aterizară lângă ei, făcând 
muntele să se cutremure, iar cei doi se întoarseră 
ca să îi găsească acolo pe Mor şi pe Azriel, cu 
chipuri serioase. 

— Eris? întrebă Cassian. 

— Este în siguranţă, iar pumnalul Creat e din 
nou în posesia noastră, spuse Azriel, deşi Eris este 
enervat şi confuz. Este în Oraşul Cioplit. Dar... 

— Este vorba de Feyre, spuse Mor. 

Casa de lângă râu era foarte liniştită. Ca un 
mormânt. 

— A început să sângereze în urmă cu câteva 
ore, spuse Mor, când îi conduse în casă. 

— Dar mai are o lună şi ceva până să nască, 
protestă Nesta, urmând-o îndeaproape. 

Mirosul de sânge umplea camera în care 
intrară. Era foarte mult sânge, pe tot patul, pe 
coapsele depărtate ale lui Feyre. Nu se zărea 
niciun bebeluş, iar chipul lui Feyre... Era alb ca 
moartea. Avea ochii închişi şi respira superficial. 

Rhys era ghemuit lângă ea, ţinând-o de mână. 
Panica, groaza şi suferinţa se luptau pe chipul lui. 

Madja, în genunchi pe pat, între picioarele lui 
Feyre, murdară de sânge până la coate, spuse fără 
să se uite la ei: 

— Am întors bebeluşul, dar nu coboară. Este 
blocat în cervix. 

O mică inspiraţie din colţul camerei o dezvălui 
pe Amren care stătea acolo, palidă la faţă. 

— Pierde prea mult sânge şi simt pulsul 
neregulat al bebeluşului, zise Madja. 

— Ce facem? întrebă Mor când Cassian şi Azriel 
se duseră să stea în spatele lui Rhys, cu mâinile pe 
umerii lui. 

— Nu putem face nimic, spuse Madja. Dacă îi 
facem cezariană, o ucidem. 

— Cezariană? întrebă Nesta, făcându-l pe Rhys 
să se încrunte la ea. 

Madja îi ignoră tonul. 

— O incizie pe abdomen, chiar şi una făcută cu 
grijă, este un risc imens. Nu reuşeşte niciodată. Şi, 
în ciuda abilităţilor de vindecare ale lui Feyre, 
pierderea de sânge a slăbit-o... 

— Fă-o! reuşi Feyre să spună, cuvintele fiind 
îngreunate de durere. 

— Feyre! obiectă Rhys. 

— Este foarte probabil ca bebeluşul să nu 
supravieţuiască, zise Madja cu blândeţe, dar direct. 
Este încă prea mic. Riscăm ambele vieţi. 

—  Riscăm vieţile voastre, şopti Cassian 
uitându-se la Rhys. 

— Fă-0! spuse Feyre cu vocea de Mare 
Doamnă. Fără frică, doar cu hotărâre pentru viaţa 
bebeluşului din ea. Feyre îşi ridică privirea la Rhys. 
Trebuie să o facem. 

Marele Lord dădu lent din cap, cu lacrimi în 


ochi. 

Cineva o apucă pe Nesta de mână şi Elain fu 
acolo, tremurând şi cu ochii mari. Nesta o strânse 
de mână pe sora ei. Impreună, se apropiară de 
cealaltă parte a patului. 

lar când Elain începu să se roage la zeii străini 
Fae, la Mama lor, şi Nesta îşi plecă fruntea. 


* 


Feyre era pe moarte. Bebeluşul era pe moarte. 

lar Rhys avea să moară cu ei. 

Dar Cassian ştia că nu frica pentru moartea lui 
îl făcea să tremure pe fratele lui. Îl apucă mai 
strâns de umăr pe Rhys. Puterea împestriţată cu 
întuneric pluti din Marele său Lord, încercând să o 
vindece pe Feyre, la fel cum făcea Madja, dar 
sângele continua să curgă, mai repede decât îl 
putea opri orice putere. 

Cum se ajunsese la asta? Un târg făcut prin 
dragostea dintre doi parteneri avea să se termine 
acum cu pierderea a trei vieţi. 

Cassian se îndepărtă undeva când Madja 
cobori din pat, apoi reveni cu un set de cuțite şi 
unelte, pături şi prosoape. 

— Intră în mintea ei şi ia-i durerea, îi spuse 
Madja lui Rhys, care clipi confirmând, apoi înjură, 
ca şi când s-ar fi mustrat pentru că nu se gândise 
mai devreme la asta. 

Cassian se uită din partea cealaltă a patului, 
spre locul unde Elain o ţinea de cealaltă mână pe 
Feyre, iar Nesta o ţinea pe a lui Elain. 

Rhys îi spuse partenerei lui: 

— Dragă Feyre... 

— Fără rămas-bun, zise Feyre gâfâind. Fără 
rămas-bun, Rhys. 

Intervenţia lui Rhys ca să-i alunge durerea o 
făcu să închidă ochii. lar mintea lui Cassian se goli 
şi se linişti pe deplin când Madja ridică de tot 
cămaşa de noapte a lui Feyre, cuţitele ei licărind. 

Nu se auzi niciun sunet când ieşi bebeluşul mic 
şi înaripat. Când Mor stătu acolo, cu păturile în 
mâini şi luă băiatul nemişcat din mâinile 
însângerate ale Madjei. 

Insă Rhys plângea, iar lacrimile începură să 
curgă pe chipul lui Mor când se uită la bebeluşul 
tăcut din braţele ei. 

Apoi Madja înjură, iar Rhys... 

Rhys începu să ţipe. 

Cassian îşi dădu seama, când Rhys se aplecă 
spre Feyre, ce era pe cale să se întâmple. 

Totuşi, nicio forţă din lume nu putea opri asta. 


* 


Lumea încetini. Se răci. 

Bebeluşul era tăcut şi prea mic în braţele lui 
Mor. 

Feyre era tăiată şi sângera pe pat. 

Rhysand ţipa, ca şi când sufletul lui s-ar fi 
sfâşiat, dar Cassian şi Azriel erau acolo, ridicându-l 
de pe pat când Madja încercă să o salveze pe 
Feyre... 

Dar Moartea plutea în apropiere. Nesta simţi şi 


văzu asta, o umbră mai densă şi mai stăruitoare 

decât oricare dintre cele ale lui Azriel. Elain 
suspină, strângând mâna lui Feyre, rugând-o să 
reziste, iar Nesta stătea în mijloc, Moartea dându-i 
târcoale, şi nu se putu face nimic odată ce 
respiraţia lui Feyre se rări, când Madja începu să 
strige la ea ca să se opună... 

Feyre. 

Feyre, care plecase în pădure pentru ele. Care 
le salvase de foarte multe ori. 

Feyre. Sora ei. 

Moartea pândea lângă Feyre şi partenerul ei, o 
bestie care aştepta să lovească, să îi devoreze pe 
amândoi. Nesta eliberă mâna lui Elain. Se retrase. 

Închise ochii şi deschise acel loc din sufletul ei 
care se eliberase pe Ramiel. 


* 


Cassian abia îl putea reține pe Rhys, în ciuda 
tuturor cele şapte pietre Siphon aprinse împreună 
cu ale lui Azriel. 

Trebuia să îl lase pe Rhys să meargă cu ea. 
Dacă amândoi erau pe cale să moară, trebuia să îl 
lase pe Rhys să plece cu partenera lui. Să îi fie 
alături în aceste ultime secunde, la ultima suflare... 

Lumina aurie pâlpâi în partea cealaltă a 
camerei, iar Amren suspină. Lui Cassian i se 
strânse inima de groază. 

Nesta nu mai era lângă pat. Acum era la câţiva 
metri distanţă. N 

Purta Masca. Işi pusese Coroana pe cap. ŞI 
ţinea Harpa în brate. 

Nimeni nu le mai folosise vreodată pe toate 
trei şi supravieţuise. Nimeni nu le putea stăpâni 
puterea sau controla... 

Ochii Nestei străluciră cu foc argintiu în spatele 
Măştii. lar Cassian îşi dădu seama că fiinţa care 
privea nu era nici Fae, nici om, nici altceva ce 
păşise pe ţinuturile din lumea asta. 

Începu să se mişte spre pat, iar Rhys se ridică 
spre ea. 

Nesta ridică o mână, iar Rhys rămase 
nemişcat. La fel de nemişcat cum devenise Cassian 
sub controlul Coroanei. 

Pieptul lui Feyre se înălţă, un zăngănit mortal 
răsunând încetişor de pe buzele ei albe, iar Cassian 
nu putu decât să se uite când degetele Nestei, încă 
însângerate şi murdare de la Ritual, se mişcară 
spre ultima coardă a Harpei. Cea de-a douăzeci şi 
şasea. 

Şi o ciupi. 


Capitolul 77 


Era Timpul. 

Cea de-a douăzeci şi şasea coardă a Harpei era 
însuşi Timpul, iar Nesta îl opri când Feyre îşi dădu 
ultima suflare. 

Lanthys spusese că până şi Moartea se 
supunea ultimei coarde. Că timpul nu conta pentru 
Harpă. 

Coarda nu scoase niciun sunet când Nesta o 
ciupi, ci doar privă lumea de acesta. 

lar moartea pe care o simţi Nesta în preajma 
surorii ei, a lui Rhysand şi a bebeluşului din braţele 
lui Mor - porunci Măştii să oprească şi asta. Să o 
ţină la distanţă. 

„La început 

Şi la sfârşit 

Era întunericul 

Şi nimic mai mult”. 

O voce blândă şi cunoscută şopti cuvintele. Aşa 
cum i se şoptiseră cu mult timp în urmă. Aşa cum o 
avertizase în întunericul din Oorid. O voce 
minunată şi blândă de femelă, înţeleaptă şi 
cordială, care o aşteptase în tot acest timp. 

Camera era un tablou nemişcat, cu chipuri 
şocate şi îngrozite întoarse spre ea, spre Feyre şi 
tot acel sânge. Nesta traversă încăperea. Trecu pe 
lângă Rhys, care era încordat şi ţipa, chipul lui fiind 
întruchiparea disperării, groazei şi suferinţei; pe 
lângă Azriel, cu chipul serios; pe lângă Cassian, 
care scrâşni din dinţi când îl reţinu pe Rhys. Pe 
lângă Amren, ai cărei ochi gri erau fixaţi asupra 
locului în care fusese Nesta, cu groază şi ceva 
asemănător fricii pe chip. 

Pe lângă Mor şi grămăjoara prea mică din 
braţe, cu Elain lângă ea, înţepenită în plânsul ei. 

Nesta trecu prin toate, prin Timp. Spre sora ei. 

„Vezi cum ar putea fi?” şopti acea voce de 
femelă, privind prin ochii ei. Ce ai putea face?” 

„Nu simt nimic”, spuse Nesta în gând. Doar 
faptul că o vedea pe Feyre în pragul Morţii o 
împiedica să uite de ce era aici, ce trebuia să facă. 

„Nu asta voiai? Să nu simţi nimic?” 

„Asta credeam că vreau”. Nesta studie oamenii 
din jurul ei. Pe sora ei. Pe Cassian, care fusese 
dispus să îşi înfigă un pumnal în inimă decât să o 
rănească. „Dar nu mai vreau”. Când vocea 
feminină nu insistă, Nesta continuă: „Vreau să simt 
totul. Vreau să accept asta cu toată inima”. 

„Chiar şi lucrurile care dor şi te bântuie?” Doar 
curiozitatea însoțea întrebarea. 

Nesta îşi acordă o clipă ca să se gândească la 
asta, calmându-şi din nou mintea. „Avem nevoie 
de lucrurile astea ca să apreciem binele. Unele zile 
ar putea fi mai grele decât altele, dar... Vreau să le 
trăiesc pe toate, să trec prin toate. Împreună cu 
ei”. 

Acea voce blândă şi înţeleaptă şopti: „Aşadar, 
trăieşte, Nesta Archeron!” 

Nesta nu mai avu nevoie de nimic în timp ce 
luă mâna moale a surorii ei şi îngenunche pe 
podea. Lăsă Harpa alături, nota tăcută a acesteia 
încă răsunând, ţinând ferm Timpul sub control. 

Nu ştia ce putea oferi în afară de asta. 

Mângâind mâna rece a lui Feyre, Nesta vorbi în 
camera atemporală şi înţepenită: 

— M-ai iubit când nimeni altcineva nu o făcea. 
Nu ai încetat niciodată să o faci. Chiar şi când nu 
am meritat-o, m-ai iubit şi ai luptat pentru mine 
şi... Nesta se uită la chipul lui Feyre, Moartea fiind 
aproape să o revendice. Nu-şi înăbuşi lacrimile 
care-i curseră pe obraji când strânse mai mult 
mâna subţire a lui Feyre. Te iubesc, Feyre! 

Nu mai rostise nimănui cuvintele cu voce tare. 


— Te iubesc, şopti Nesta din nou. Te iubesc! 

lar când ultima coardă a Harpei oscilă, ca un 
mic tunet în aer, Nesta acoperi trupul lui Feyre cu 
al ei. Timpul avea să revină curând. Nu mai avea 
mult la dispoziţie. 

Se scufundă în sinea ei, căutând puterea care 
făcuse monştri nemuritori să tremure şi regi vicleni 
să cadă în genunchi, dar... nu ştia cum să o 
folosească. Moartea îi curgea prin vene şi, totuşi, 
nu ştia să o stăpânească. 

O mişcare greşită, una singură şi Feyre ar fi 
fost pierdută. 

Aşadar, Nesta o îmbrăţişă strâns pe sora ei, cu 
Timpul oprit în jurul lor, şi şopti: 

— Dacă îmi arăţi cum să o salvez, poţi să o iei 
înapoi. 

Lumea se opri. Lumile de dincolo de a lor se 
opriră. 

Nesta îşi lipi faţa de transpiraţia rece de pe 
gâtul lui Feyre. Deschise acel loc din ea şi spuse 
Mamei şi Cazanului: 

— Am să vă returnez ce v-am luat. Arătaţi-mi 
doar cum să îi salvez - pe ea, pe Rhysand şi pe 
bebeluş. 

Rhysand - fratele ei. Asta era el, nu-i aşa? 
Fratele ei, care fusese amabil chiar şi când ea ştia 
că voia să o sugrume. Şi ea pe el. Şi bebeluşul... 
nepotul ei. Sânge din sângele ei. Avea să-l salveze, 
să-i salveze, chiar dacă gestul ar fi lipsit-o de 
absolut orice. Arată-mi! imploră ea. 

Nu-i răspunse nimeni. Harpa nu mai răsună. 

Când Timpul reveni, zgomotul şi mişcarea 
fremătând în cameră, Nesta şopti Cazanului, 
promisiunea ei acoperind vacarmul: 

— Am să returnez totul! 

Şi o mână uşoară şi invizibilă îi mângâie 
obrazul drept răspuns. 


Cassian clipi, iar Nesta plecase dintr-o parte a 
camerei, spre pat. Ciupise Harpa, şi acum stătea 
pe jumătate deasupra lui Feyre, şoptind. 

Nu ardea niciun foc argintiu în ochii ei. Niciun 
tăciune rece. Nici urmă de fiinţa care privise prin 
ochii ei. 

Rhys se zbătu în braţele lui, dar Amren veni 
lângă ei şi spuse: 

— Ascultă! 

— Am să returnez totul, şopti Nesta. 

Umerii i se ridicară când plânse. 

Rhys începu să scuture din cap, puterea lui 
fiind palpabilă, ridicând un val care îi putea 
distruge pe toţi şi lumea dacă Feyre nu mai trăia, 
chiar dacă mai avea doar câteva secunde de trăit 
fără ea, dar Amren îl apucă de ceafă. Unghiile ei 
roşii intrară în pielea lui aurie. 

— Uită-te la lumină! 

Lumina irizată începu să plutească din corpul 
Nestei. În Feyre. 

Nesta continuă să îşi îmbrăţişeze sora. 

— Returnez totul! Returnez totul! Returnez 


totul! 

Până şi Rhys încetă să se mai opună. Nimeni 
nu mişcă. 

Lumina străluci pe braţele şi picioarele lui 
Feyre, traversându-i chipul palid şi începând să 
umple camera. 

Pietrele Siphon ale lui Cassian pâlpâiră, ca şi 
când ar fi simţit o putere mult mai mare decât a 
lui, a oricăruia dintre ei. 

Fuioare de lumină plutiră între surori. Şi unul, 
delicat şi minunat, pluti spre Mor. Spre grămăjoara 
din brațele ei, făcând bebeluşul tăcut să 
strălucească la fel de intens ca soarele. 

lar Nesta continuă să şoptească: 

— Returnez totul. Returnez totul. 

Se umplură de strălucire ea, Fevyre şi 
grămăjoara din braţele lui Mor, aceasta luminând 
chipul prietenei sale, scoțând şi mai mult în 
evidenţă şocul întipărit acolo. 

— Returnez totul, mai spuse Nesta o dată, iar 
Masca şi Coroana căzură de pe capul ei. 

Lumina explodă, orbitoare şi caldă, un vânt 
suflând pe lângă ei, ca şi când şi-ar fi adunat toate 
fărâmele din cameră. 

lar când se estompă, cerneala neagră stropi 
spatele Nestei, destul de vizibilă prin cămaşa 
aproape sfâşiată, ca şi când ar fi fost un val care se 
spărgea de țărm. 

Un târg. Cu Cazanul. 

Totuşi, Cassian ar fi putut jura că o mână 
luminoasă şi blândă împiedica lumina să-i 
părăsească trupul pe deplin. 

Cassian nu i se mai opuse lui Rhys de data 
asta, când se grăbi spre pat. Spre locul unde stătea 
Feyre întinsă, cu bujori în obraji. Nu-i mai curgea 
sânge dintre picioare. Feyre deschise ochii. 

Ea clipi la Rhys, apoi se întoarse spre Nesta. 

— Şi eu te iubesc! îi şopti Feyre surorii ei şi 
zâmbi. 

Nesta nu se opri din plâns când sări pe Feyre şi 
o îmbrăţişă. 

Dar gestul nu dură mult, abia o clipă înainte să 
se audă un țipăt puternic din partea cealaltă a 
camerei, şi... 

Mor se bâlbâi, plângând, iar bebeluşul pe care 
îl aduse spre pat nu era fiinţa mică şi nemişcată pe 
care o ţinuse în braţe, ci un băiat înaripat născut la 
termen. Părul des i se lipi de cap când scânci după 
mama lui. 

Atunci începu şi Feyre să suspine, luându-şi fiul 
de la Mor, abia observând că Madja se aplecă 
brusc între picioarele ei, inspectând ce era acolo - 
vindecarea. 

— Dacă nu aş fi ştiut, aş fi spus că ai dezvoltat 
o anatomie illyriană, mormăi vindecătoarea, dar nu 
o asculta nimeni. 

Rhys o cuprinse cu un braţ pe Feyre şi se 
uitară împreună la băiat - fiul lor. Ilmpreună, 
plânseră şi râseră, iar când Madja spuse „Lasă-l să 
se hrănească!”, Feyre se supuse, cu mirare în ochi 
când îl apropie de sânul acum plin de lapte. 

Dar Rhys privi uluit doar o clipă înainte să se 
întoarcă spre Nesta, care coborâse de pe pat, iar 


acum stătea lângă Mască. În spatele ei, Coroana şi 

Harpa erau împrăştiate pe podea. Cassian îşi ţinu 
respiraţia când amândoi se studiară. 

Apoi Rhys căzu în genunchi şi o luă pe Nesta 
de mâini, sărutându-i-le. 

— Mulţumesc! plânse el, cu capul plecat. 

Cassian ştia că nu din recunoştinţă pentru 
viaţa lui îngenunchease Rhys pe tatuajele sacre. 

Nesta se lăsă în genunchi pe covor. Ridică faţa 
lui Rhys în mâini şi o studie, îmbrăţişându-l apoi 
strâns pe Marele Lord al Regatului Nopţii. 


Capitolul 78 


Gwyn şi Emerie aşteptau într-unul dintre 
saloanele cu vedere la râu, vindecate, dar purtând 
încă hainele rupte şi murdare de sânge. Aburul se 
ridica din ceştile de pe masa joasă din faţa lor. 

Emerie spuse răguşită când Nesta veni în faţa 
canapelei lor: 

— Două fantome ne-au adus nişte ceai... 

Dar Gwyn o întrerupse furioasă când i se 
adresă Nestei: 

— Nu ar trebui să te iert niciodată! 

Nesta pur şi simplu sări pe canapea, 
îmbrăţişând-o strâns pe Gwyn. intinse un braţ spre 
Emerie, care se alătură îmbrăţişării lor. 

— Putem vorbi altădată despre iertare, zise 
Nesta printre lacrimi, aşezându-se între ele. Aţi 
câştigat concursul ăla nenorocit! 

— Mulțumită ţie! spuse Emerie. 

— Mi-am luat şi eu o coroană, nu-ți face griji, 
zise Nesta, chiar dacă ştia că Mor teleporta acum 

toate cele trei obiecte ale Tezaurului înapoi de 
unde le luase Nesta. 

Le invocase, ocolind vrăjile lui Helion. Nicio 
vrajă nu le-ar fi putut ţine departe de ea - Briallyn 
fusese sinceră în privinţa asta. 

— Cine v-a vindecat? Nesta se retrase ca să le 
studieze. Cum de sunteţi aici? 

— Piatra, îi explică Emerie, cu mirare pe chip. 
Ne-a vindecat toate rănile din clipa în care ne-a 
scos din Ritual. In mod surprinzător, am sosit aici. 

— Cred că a ştiut unde era cea mai mare 
nevoie de noi, spuse Gwyn încet, iar Nesta zâmbi. 

Totuşi, zâmbetul ei dispăru când o întrebă pe 
Emerie: 

— O să te pedepsească familia ta pentru ce s-a 
întâmplat cu Bellius? 

Dacă ai ei se gândeau măcar la asta, Nesta 
intenţiona să le facă o mică vizită. Cu Masca, 
Harpa şi Coroana. 

Motiv pentru care Tezaurul trebuia ţinut 
departe de ea. 

Emerie ridică un umăr. 

— Mai moare lumea la Ritual. A căzut în luptă 
când unul dintre ceilalţi războinici l-a atacat când 
escaladau muntele Ramiel. Atât trebuie să ştie ei. 

Ochii îi licăriră. 

Nesta avu senzaţia că adevărul celor 
întâmplate pe munte urma să fie cunoscut doar de 
ele şi de cercul intim al curţii lui Feyre. În mod clar, 
Cassian fusese adus împotriva voinţei lui la Ritual. 
Spera ca nimeni să nu contrazică vreodată acel 
fapt. 

Gwyn râse răguşită. 

— Ştii, illyrienii o să fie furioşi că am câştigat. 
Mai ales pentru că nu vreau să fiu numită 
Carynthiană. Mă mulţumesc să fiu o Valkyrie. 

— Oho, vor fi isterici câţiva zeci de ani, 
confirmă Emerie zâmbind. 

Zâmbi şi Nesta, punându-şi din nou braţele pe 
umerii prietenelor ei şi se aşeză mai comod pe 
pernele canapelei. 

— Abia aştept să văd asta! 

Şi, pentru prima dată, cu aceste două prietene 
lângă ea, cu partenerul care o aştepta... era 
adevărat. 

Nesta abia aştepta să vadă tot viitorul. 


* 


Bebeluşul, pe care Rhys şi Feyre îl botezară 
Nyx, era mai frumos decât ar fi visat cineva 
vreodată. Avea părul negru, ochi albaştri care 
străluceau deja cu lumina stelelor părinților lui, 
atenuând uşor măsliniul pielii. 

Şi aripi micuţe, despre care Cassian nu-şi 
dăduse seama că erau atât de delicate înainte să 
le atingă catifelarea. Ghearele aveau să-i crească 
mult mai târziu, odată ce ar fi dobândit abilitatea 
de a folosi aripile, dar... Se uită la grămăjoara din 
braţele lui, inima crescându-i în piept, şi spuse spre 
Feyre şi Rhys, care stăteau pe pat, refăcut cu 
cearşafuri curate: 

— Nu aveţi idee în câte belele o să intre! 


Feyre chicoti. 

— Sunt sigură că din cauza ochilor frumoşi. 

Rhys, încă zdruncinat şi palid, doar zâmbi. 

Se deschise uşa, iar Nesta apăru în prag, 
îmbrăcată încă în hainele rupte şi murdare de 
sânge pe care le furase. Ea deja ţinuse în braţe 
acel bebeluş, iar Cassian se umpluse de mândrie 
văzând-o zâmbindu-i lui Nyx. 

Dar acum ochii Nestei se îndreptară la Cassian, 
iar el văzu rugămintea tăcută din ei. 

l-I dădu tăcut pe Nyx lui Azriel, care tresări la 
transferul acestei fiinţe mici şi delicate în mâinile 
lui cu cicatrice, şi o urmă pe Nesta pe hol, 
coborând scările. Nu vorbiră până ce nu ajunseră 
pe peluza din spate a casei, cu privelişte la râul 
care se trezea din nou în razele soarelui de 
primăvară. 

Ce făcuse ea şi la Ritual şi după aceea... Le 
povestise tuturor pe scurt. El ştia că mai era ceva. 
Dar poate că unele lucruri aveau să rămână 
întotdeauna secrete între ea şi prietenele ei. 
Tovarăşele ei de luptă. 

Aşadar, Cassian întrebă: 

— Magia ta... Chiar ţi-a dispărut puterea? 

Vântul rece de primăvară îi aruncă părul şaten- 
auriu peste faţă. 

— Am returnat-o Cazanului ca, în schimb, să 
îmi arate cum să îi salvez. Ea înghiţi în sec. Dar mi- 
a mai rămas un strop. Cred că altceva - altcineva - 
a împiedicat Cazanul să o ia cu totul. Şi eu am 
făcut unele schimbări. 

Mama. Singura fiinţă care ar fi putut să vadă 
sacrificiul pe care îl făcuse Nesta şi să îi dea ceva 
înapoi. Poate că ea se uitase la ei prin Mască. 

— Ce ai schimbat? 

Nesta îşi sprijini o mână pe pântec. 

— M-am schimbat puţin şi pe mine. Ca niciunul 
dintre noi să nu mai fie nevoit să treacă prin asta. 

Pentru o clipă, Cassian nu îşi găsi cuvintele. 

— Tu... eşti pregătită pentru un copi 

Nesta râse. 

— Nu! Pe toţi zeii, nu! Am să-mi mai beau 
ceaiul contraceptiv o vreme. Ea râse din nou. Dar 
m-am transformat pentru ca trupul să mi se 
potrivească bine cu ce a făcut Cazanul pentru 
Feyre. Pentru momentul potrivit. 

El nu îşi putea muta privirea de la bucuria 
calmă care îi lumina chipul. Aşadar, îi schiţă un 
zâmbet. Da - la momentul potrivit, aveau să 
înceapă împreună acea călătorie. 

Dar ce făcuse Nesta azi, ce oferise... 

— Ai fi putut conduce lumea cu puterea ta, 
spuse el prudent. 

— Nu vreau să conduc lumea. 

Era prima dată când nu-şi mai ferea privirea de 
el. Spusese că era partenerul ei. 

— Ce vrei? reuşi Cassian să întrebe, cu vocea 
răguşită. 

Zâmbetul ei fu cel mai frumos lucru pe care îl 
văzuse masculul vreodată. 

— Pe tine. 

— M-ai avut din clipa în care m-ai cunoscut. 


944 


Ea îşi aranjă o şuviţă de păr după o ureche 
ascuţită. 

— Ştiu. 

El o sărută pe gură. Dar Nesta spuse: 

— Vreau o ceremonie de împerechere 
dezgustător de sofisticată. 

Cassian râse, retrăgându-se. 

— Serios? 

— De ce nu? 

— Pentru că Azriel şi Mor nu vor înceta 
niciodată să vorbească despre asta. ŞI nici illyrienii. 

Nesta se gândi şi apoi scoase ceva din 
buzunar. Un mic biscuit, luat de pe o tavă din 
camera de naştere. 

— Atunci, poftim! Mâncare! De la mine, pentru 
tine, partenerul meu. E un ritual oficial, nu-i aşa? 
Împărţitul mâncării între parteneri? 

El se înecă. 

— Astea sunt cele două alegeri ale mele? O 
ceremonie sofisticată sau un biscuit rânced? 

Chipul ei se umplu de atâta lumină, încât 
aproape îl lăsă cu respiraţia tăiată. 

— Da! 

Aşadar, Cassian râse din nou şi apucă biscuitul 
jalnic, aplecându-se ca să îi şoptească la ureche: 

— O să facem o încoronare din asta, Nes. 

— Deja am o coroană, spuse ea. Te vreau doar 
pe tine. 

El îşi încordă maxilarul. Da, ei trebuiau să îşi 
dea seama cum trebuie să procedeze cu tot 
Tezaurul Groazei, acum că aveau toate cele trei 


obiecte. Cum reuşise Nesta să îl invoce pe unul 

dintre ele în ciuda vrăjilor pe care le aruncase 
Helion peste celelalte două obiecte... Urma să se 
gândească altădată la asta. Şi la faptul că ea 
oprise Timpul cu Harpa. Şi că părea să aibă un fel 
de legătură - sau înţelegere - cu Mama. 

Dar Nesta îi netezi fruntea încruntată, ca şi 
când ar fi putut vedea îngrijorarea de acolo. 

— Mai târziu, promise ea. Ne ocupăm mai 
târziu de asta. 

Inclusiv de reginele rămase, Koschei şi războiul 
care încă îi aştepta. 

— Mai târziu, confirmă el, iar ea îl cuprinse cu 
braţele de gât. 

După asta, nu mai spuseră nimic. Rămaseră 
pur şi simplu pe malul râului sub soare, lăsând 
căldura acestuia să le pătrundă în oase. 

Nesta se retrase, şoptind: 

— Te iubesc, şi cuvintele ei fură tot ce avu 
nevoie Cassian înainte să o sărute din nou, forţa 
sărutării fiind mai mare şi mai trainică decât 
Cazanul. 

Să îl întâlnească pe Eris era ultimul lucru pe 
care voia Cassian să îl facă, dar cineva trebuia să 
se vadă cu el. La două zile după naşterea lui Nyx, 
Cassian plecă să facă exact asta. Masculul fusese 
văzut într-un apartament din Oraşul Cioplit, iar 
după expresia furioasă a lui Keir la sosirea lui 
Cassian, avu sentimentul că Eris îi spusese 


administratorului puţine lucruri. 

Eris citea o carte lângă foc, cu o gleznă pe 
genunchi, ca şi când prezenţa lui aici nu ar fi fost 
neobişnuită. Ca şi când nu ar fi fost răpit, vrăjit şi 
manipulat de o vrăjitoare răzbunătoare şi un lord al 
morţii. 

Eris ridică ochii căprui când Cassian închise 
uşa. 

— Nu pot sta mult. 

— Bun! 

Eris închise cartea, privindu-l pe Cassian cum 
se aşază pe scaunul din faţa lui. 

— Presupun că vrei să ştii ce i-am spus lui 
Briallyn. 

— Rhys s-a uitat deja în mintea ta. S-a dovedit 
că nu ştiai multe. 

El îi zâmbi masculului. 

Eris îşi dădu ochii peste cap. 

— Aşadar, ce caut aici? 

Cassian studie masculul. Hainele lui Eris 
rămaseră imaculate, dar un muşchi îi zvâcni pe 
maxilar. 

— Voiam să ştim ce i-ai spus lui Beron. De 
vreme ce eşti aici nevătămat, presupun că el nu 
ştie că am intervenit ca să te salvăm. 

— O, ştie că voi m-aţi ajutat! 

Cassian se îndreptă, mişcându-şi aripile. 

Eris continuă: 

— Amestecă întotdeauna adevărul cu 
minciunile, generale. Nu te-au învăţat brutele alea 
războinice cum să rezişti la tortura inamicului? 

Cassian ştia. Fusese torturat şi interogat şi nu 


cedase niciodată. 
947 


— Te-a torturat Beron? 

Eris se ridică, punându-şi cartea la subraţ. 

— Cui îi pasă ce mi-a făcut tata? El m-a crezut 
când i-am povestit că spionii îmblânzitorului 
umbrelor l-au informat că Briallyn a răpit un bun de 
valoare şi că voi aţi fost dezgustaţi când aţi venit şi 
aţi aflat că despre mine era vorba, şi nu despre 
altcineva din Regatul Verii sau al lernii, sau oricine 
se umileşte să se asocieze cu voi. 

Cassian analiză fiecare cuvânt. Beron îşi 
torturase propriul fiu ca să afle informaţii, în loc să 
îi mulţumească Mamei pentru întoarcerea lui. Dar 
Eris rezistase. li spusese lui Beron o altă minciună. 

Şi felul în care Eris vorbise despre celelalte 
Regate... Ceva nu era la locul său în cuvintele lui, 
în expresia încordată. Era invidios masculul? 

Cassian deschise gura, mai mult decât pregătit 
să îi pună întrebarea. 

Totuşi, ezită. Se uită în ochii lui Eris. 

Masculul fusese crescut cu toate privilegiile şi 
luxul - teoretic. Dar cine putea şti la ce grozăvii îl 
supusese Beron? Cassian ştia că Beron o ucisese 
pe iubita lui Lucien. Dacă Marele Lord al Toamnei 
fusese dispus să facă asta, ce altceva ar mai fi 
făcut? 

— Nu te mai uita cu atâta milă, spuse încet 
Eris. Ştiu ce fel de creatură este tata. Nu am 
nevoie de compasiunea ta. 

Cassian îl studie din nou. 

— Atunci, de ce ai lăsat-o pe Mor în pădure? 
Era întrebarea care rămânea întotdeauna. Ai vrut 
doar să-ţi impresionezi tatăl? 

Eris râse, dur şi fără să se amuze. 

— De ce mai contează atât de mult pentru voi? 

— Pentru că este sora mea şi o iubesc. 

— Nu mi-am dat seama că illyrienii au obiceiul 
să şi-o tragă cu surorile. 

Cassian mormăi. 

— Tot contează, spuse el, pentru că nu are 
sens. Ştii ce monstru este tatăl tău şi vrei să îi 
uzurpi puterea; complotezi împotriva lui nu doar în 
interesul Regatului Toamnei, ci şi al tuturor 
ţinuturile fae; îţi rişti viaţa ca să te aliezi cu noi... şi 
totuşi ai lăsat-o în pădure. Toate astea sunt 
motivate de vinovăţie? Pentru că ai lăsat-o să 
sufere şi să moară? 

Flăcări aurii clocoteau în ochii lui Eris. 

— Nu mi-am dat seama că am să fiu luat la 
întrebări atât de curând. 

— Dă-mi un răspuns nenorocit! 

Eris îşi încrucişă braţele şi se crispă, ca şi când 
rănile de pe sub hainele imaculate l-ar fi durut. 

— Nu eşti cel căruia aş vrea să dau explicaţii. 

— Mă îndoiesc că Mor o să-şi dorească să te 
asculte. 

— Poate că nu. Eris se mişcă pe loc, apoi se 
strâmbă din nou. Dar voi aveţi lucruri mai 
importante de făcut decât să vă gândiţi la trecut. 
Tata este furios că aliatul lui este mort, dar nu este 
descurajat. Koschei rămâne în joc, iar Beron ar 
putea foarte bine să fie suficient de prost încât să 
facă o alianţă şi cu el. Sper că orice face Morrigan 
în Vallahan o să contracareze dezastrul pe care o 


să-l dezlănţuie tata. 

Cassian se săturase. Voia să se întoarcă acasă 
- la Casă, la Nesta. Partenera lui aprigă şi 
frumoasă care îi salvase pe Marele lui Lord, pe 
Marea Doamnă şi pe fiul lor. Nu avea să înceteze 
niciodată să se mire de ea şi tot ceea ce făcuse. De 
cât de mult evoluase. 

Şi, într-o zi, la momentul potrivit... Urmau să 
facă pasul următor. Să meargă împreună pe orice 
drum i-ar fi aşteptat. 

Aşadar, Cassian se îndreptă spre uşă, către 
viaţa care îl aştepta în Velaris. 

Eris era încă aliatul lor. Era dispus să se lase 
torturat ca să le păstreze secretele. lar Cassian nu 
trebuia să fie curtean ca să ştie că următoarele lui 
cuvinte aveau să-l afecteze, dar era necesar să le 
dea glas. Poate că ar fi fost suficiente cât să 
împingă lucrurile în direcţia corectă. 

— Ştii, Eris, spuse el, apucând cu o mână 
clanţa uşii. Cred că, în sinea ta, eşti un mascul 
cumsecade prins într-o situaţie îngrozitoare. 

Se uită peste umăr şi văzu din nou privirea 
furioasă a lui Eris. Dar în pieptul lui se agită doar 
mila pentru un mascul care se născuse bogat, dar 
care fusese lipsit de toate lucrurile ce contau cu 
adevărat. În toate felurile cu care fusese 
binecuvântat Cassian - binecuvântări ce acum 
prisoseau. 

Aşadar, Cassian spuse: 

— Am crescut înconjurat de monştri. Mi-am 
petrecut viaţa luptându-mă cu ei. Şi te văd, Eris. 
Nu eşti unul dintre ei. Nici pe departe. Cred că ai 


putea fi un mascul bun. Cassian deschise uşa, 

întorcând spatele rânjetului strâmb al lui Eris. Eşti 
doar prea laş ca să te porţi ca atare. 

Primăvara sosise pe deplin în Velaris, iar Feyre 
şi Nyx se simțeau în sfârşit destul de bine încât să 
iasă din casă în fiecare zi, făcând plimbări ce 
adesea durau câteva ore mulţumită celor care 
voiau să vadă copilul. Cineva îi însoțea 
întotdeauna, de obicei Rhys sau Mor, care era la fel 
de protectoare ca orice părinte. Cassian şi Azriel nu 
erau cu mult diferiţi. 

Insă niciunul dintre ceilalţi nu fu prezent într-o 
zi caldă, câteva săptămâni mai târziu, când Nesta 
se alătură lui Feyre şi Elain ca să facă o plimbare în 
afara oraşului. Nici măcar o privire spre cer nu 
dezvălui vreo urmă de Cassian, care o ţinuse 
trează pe Nesta până la răsărit, făcând dragoste şi 
devenise obositor numind-o parteneră ori de câte 
ori avea şansa, în afară de antrenamentul lor de 
dimineaţă, cu preotesele. 

Reuşita la Ritualul Sângelui nu însemna că 
antrenamentul înceta. După ce ea şi prietenele ei 
le povestiseră lui Cassian şi Azriel multe dintre 
detaliile chinului prin care trecuseră, cei doi 
comandanţi întocmiseră o listă lungă de greşeli 
făcute de cele trei şi care trebuiau corectate, iar 
celelalte voiau să înveţe din ele. Aşa că aveau să 
se antreneze în continuare, până ar fi fost cu 
adevărat Valkyrie. Gwyn, în ciuda Ritualului, 


revenise la traiul în bibliotecă. 

Gwyn spusese că era posibil să plece pentru 
ceremonia de împerechere a Nestei cu Cassian, 
peste trei zile, şi care urma să aibă loc în micul 
templu de pe terenul casei de lângă râu. In ciuda 
dorințelor  Nestei de a avea o ceremonie 
sofisticată, nu voia o mulţime de oameni. Templul 
era deja împodobit cu tot felul de flori, vrăjite ca să 
nu se ofilească, şi mătăsuri şi dantele şi lumânări şi 
ghirlande - toate plătite de Rhys, care nu înceta să 
îi ofere cadouri. Rochii, bijuterii, perne şi tot felul 
de nimicuri o copleşiseră, până ce Nesta îi 
ordonase să înceteze, spunând că o ceremonie de 
împerechere extravagantă avea să-i răscumpere 
datoria. 

Aşadar, Rhys se asigurase că ceremonia urma 
să fie cât mai excesivă. Nesta era sigură că 
templul avea să fie atât de plin de bogății, încât să 
pară absurd. 

Dar tot ce conta, îşi dădu ea seama, era 
masculul care avea să-i stea alături; mai întâi când 
depuneau jurămintele, când îşi ofereau mâncare 
unul celuilalt, apoi când prietenii şi familia le legau 
mâinile cu o bucată de panglică neagră, ca să 
rămână până la consumarea împerecherii. 

Deşi de câteva săptămâni consumarea se 
petrecea de două sau de trei ori pe zi. 

Dar asta nu conta. Nesta abia aştepta - 
ceremonia... orice s-ar fi întâmplat după aceasta. 
Nimic nu o înspăimânta. Nimic nu o lăsa cu acel 
puț al disperării. Nu alături de Cassian, cu prietenii 
ei în spate, cu Casa Vântului... 

Acela fusese ultimul cadou al lui Rhys înainte 
de ceremonie: era a lor. A ei. 

Intrucât Casa hotărâse că o plăcea pe Nesta 
mai mult decât pe oricine altcineva, Rhys le-o 
dăruise ei şi lui Cassian, cu menţiunea că 
biblioteca aparţinea preoteselor şi că regatul o 
putea folosi pe viitor pentru ocazii oficiale. Era 
destul de bine pentru Nesta - mai mult decât bine. 

Ea li se alăturase la casa de lângă râu într-o 
seară, ca să găsească un cadou de împerechere de 
la Feyre. Atârnat pe peretele din holul mare de la 
intrare. 

Era un portret al Nestei, ţinând piept în 
Trecătoarea lui Enalius. Il lăsase pe Rhys să vadă 
unele părţi din Ritual - dar nu ştia că el întrebase 
nu din curiozitate, ci ca să îi dea partenerei lui idei 
pentru asta. 

Nesta se uitase neîncetat la portretul ei, 
atârnat între unul cu Feyre şi unul cu Elain, şi nu îşi 
dăduse seama că plângea până când Feyre nu o 
îmbrăţişase strâns. 

O casă. Casa Vântului, Velaris, regatul... Toate 
erau casa ei. Gândul aprindea o lumină în pieptul 
ei care nu se stinsese, nici măcar după Ritual. 

Acea flacără încă pâlpâia când Nesta înfruntă 
sarcina zilei. Sarcina care trebuia făcută demult. 

Feyre lăsase o trăsură neagră ornamentată la 
poalele dealului înverzit, ţinându-l pe Nyx în braţe 
când toate trei urcară mica pantă. Oraşul se 
întindea în faţa lor, strălucind în soarele primăverii, 
dar Nesta se tot uita la o stâncă singuratică din 


vârful dealului. 

Inima îi bătu cu putere şi rămase cu un pas în 
urmă când Feyre îngenunche în faţa pietrei de 
mormânt, arătându-i-o lui Nyx. 

— Este nepotul tău, tată, şopti ea cu vocea 
răguşită. 

Apoi Feyre îşi plecă fruntea, vorbind prea încet 
ca Nesta sau Elain, care stătea lângă ea, să audă. 

După câteva minute, Feyre se ridică, lăsând 
lacrimile să curgă de vreme ce mâinile-i erau 
ocupate cu bebeluşul. Elain înaintă, şopti câteva 
lucruri la mormântul tatălui lor, apoi ambele surori 
se uitară la Nesta, schiţând un zâmbet. 

Feyre întrebase în dimineaţa asta dacă Nesta 
voia să vină. Ca să îl arate pe copil tatălui lor. 

Şi în inima Nestei nu existase decât un singur 
răspuns. 

Aşadar, le făcu surorilor ei semn din cap să 
meargă înainte, iar ele o ascultară, coborând din 
nou dealul înverzit când Nesta zăbovi lângă piatra 
de mormânt. 

Ea îşi căută cuvintele, o explicaţie sau o scuză, 
dar nu găsi nimic. 

Soarele era o mână caldă pe umărul ei, ca 
aceea care împiedicase să dispară ultima fărâmă 
din puterea ei, ca şi când i-ar fi spus că scuza, 
implorarea iertării... nu mai erau necesare. 

Tatăl ei murise pentru ea, cu dragoste în inimă, 
şi chiar dacă poate nu o meritase atunci... 
intenţiona să facă tot posibilul ca să o câştige 
acum. Să merite nu doar dragostea lui, ci şi a celor 
din jurul ei. A lui Cassian. 

Era foarte probabil ca unele zile să fie într- 
adevăr dificile, dar avea să o facă - avea să lupte 
pentru asta. 

Tatăl lor murise pentru ea cu dragoste în 
inimă, iar Nesta simţi iubirea când scoase un mic 
trandafir sculptat din buzunar şi îl lăsă pe piatra de 
mormânt. Un semn permanent al frumuseţii şi al 
binelui, pe care încercase el să le aducă în lume. 

Nesta îşi atinse buzele cu degetele, le sărută şi 
le lipi de piatra de mormânt. 

— Mulţumesc! spuse ea, clipind la usturimea 
din ochi. Mulţumesc! 

O umbră rapidă trecu pe deasupra, urmată de 
un şuierat de aripi, iar Nesta nu fu nevoită să se 
uite ca să ştie cine zbura la înălţime, asigurându-se 
că totul era în siguranţă. Că ea era în siguranţă. 

Băgăciosul! Dar îi trimise şi lui Cassian un sărut 
dulce. 

Era partenerul ei. lubitul ei. Prietenul ei. 
Lumina din pieptul Nestei se transformă într-un 
soare arzător. 

Ea le găsi pe Feyre şi pe Elain aşteptând-o la 
jumătatea dealului, Nyx dormind acum liniştit în 
braţele lui Elain. Surorile ei radiau, făcându-i semn 
să li se alăture. 

lar Nesta zâmbi la rândul său, păşind uşor când 
se grăbi să coboare dealul ca să le întâmpine. 

Mulţumiri 


Să ajung la finalul acestei cărţi a fost, în atât 
de multe feluri, o călătorie de ani întregi, de la 
primele pagini pe care le-am scris în timp ce 
lucram la Regatul aripilor şi al pieirii, până la anii 
pe care mi i-am petrecut apoi elaborând, revizuind 
şi îmbunătăţind textul. Dar, poate, cel mai 
important lucru este că acest volum mi-a fost 
tovarăş în propria-mi călătorie, printre urcuşurile şi 
coborâşurile sănătăţii mentale, însoţindu-mă cât 
mi-am înfruntat toate micile probleme personale. 
Deşi povestea Nestei nu este în niciun fel o 
oglindire directă a experienţelor mele, au existat 
pasaje pe care am simţit nevoia să le scriu - nu 
doar de dragul personajelor, ci pentru mine. Sper 
că mai multe dintre aceste momente vor rezona cu 
tine, dragă cititorule, şi-ţi vor aduce aminte că eşti 
iubit şi că meriti să fii iubit, indiferent de situaţie. 

Sunt extraordinar de recunoscătoare că, în 
viaţa personală şi profesională, sunt înconjurată de 
oameni care m-au însoţit fără şovăială de-a lungul 
acestor urcuşuri şi coborâşuri, mai ales în vremuri 
atât de tumultuoase pentru întreaga noastră lume. 

Fiului meu, Taran: Imi aduci bucurie, îmi dai 
putere şi-mi oferi atât de multă iubire, că inima-mi 
este plină de dragoste în fiecare zi. Râsetul tău 
este cea mai frumoasă melodie din lume. (Scriu 
asta, deşi tocmai ai încercat să mănânci alune cât 
nu mă uitam.) Sunt foarte onorată să-ţi fiu mamă şi 


sunt atât de mândră de tine! Te iubesc, iepuraş! 

Soţului meu, Josh: În toate cărţile mele sunt 
împrăştiate atât de multe părţi din povestea 
noastră, dar aceasta pare să o fi inclus pe cea mai 
mare. Din clipa în care te-am zărit în camera 
comună din căminul nostru de la facultate, acum 
şaisprezece ani, am ştiut că tu vei fi Alesul. Nu mă 
întreba cum, dar, când ai intrat, am ştiut pur şi 
simplu. Însă tot nu ştiam pe ce drum minunat urma 
să mergem împreună - ce locuri aveam să vedem, 
ce viaţă aveam să ne clădim şi ce familie aveam să 
ne întemeiem. Îţi mulţumesc pentru că m-ai iubit în 
tot acest timp! 

Pentru Annie, mica mea blănoasă şi cel mai 
devotat tovarăş: Eşti cea mai bună soră posibilă 
pentru Taran; ai fost cel mai bun „copilot” cât am 
scris aceste cărţi şi, după o zi lungă de lucru, lângă 
tine m-am culcuşit şi alintat cel mai mult. lţi ador 
codiţa cârlionţată, urechile ca de liliac şi obrăznicia 
- Şi sufletul dulce şi iubitor. 

Prietenei şi surorii mele, Jenn Kelly: Cred că 
atunci când ai să citeşti în cele din urmă cartea, vei 
înţelege impactul pe care l-a avut prietenia ta 
asupra mea şi cât de mult bine ai adus în viaţa 
mea. Mi-ai tot întins mâna, iar eu îţi voi fi veşnic 
recunoscătoare. 

Editorului meu şi prietenei împătimite de 
rebusuri de la New York Times, Noa Wheeler: Eşti 
un geniu! Un adevărat geniu, o salvatoare de vieţi 
şi cel mai bun editor cu care am avut plăcerea să 
lucrez. Îţi mulţumesc, îţi mulţumesc, îţi mulţumesc 
pentru munca ta incredibil de grea, pentru ideile 


ingenioase şi atente, şi pentru că m-ai stimulat să 

fiu o scriitoare mai bună. În fiecare dimineaţă mă 
trezesc într-adevăr încântată să lucrez cu tine şi să 
învăţ de la tine, şi nici nu am cuvinte să-ţi spun cât 
sunt de recunoscătoare pentru asta! 

Agentei mele, Robin Rue: Un simplu 
„Mulţumesc!” nu pare potrivit pentru tot ce ai făcut 
pentru mine şi cât de mult ador să lucrez cu tine. 
Ai sosit în viaţa mea exact în momentul în care 
aveam cel mai mult nevoie de tine şi de 
cunoştinţele tale, şi îi mulţumesc universului în 
fiecare zi că am onoarea de a spune că eşti agenta 
mea. Deşi ne-am sunat pe Zoom de un catralion de 
ori până acum, abia aştept să desfac o sticlă de 
şampanie (ha-ha) alături de tine într-o zi! 

Lui Jill Gillett: Tu eşti zâna mea cea bună care 
nu acceptă nicio porcărie. lţi mulţumesc pentru că 
ai muncit atât de asiduu ca să-mi îndeplineşti atât 
de multe vise şi pentru că eşti o fiinţă genială şi 
încântătoare! 

Victoriei Cook: Tu eşti întruchiparea şmecheriei 
şi sunt atât de recunoscătoare că eşti de partea 
mea! 

Lui Maura Wogan: Mulţumesc, mulţumesc, 
mulţumesc pentru înţelepciunea ta, munca asiduă 
şi generozitate! 

Ceciliei de la Campa: Eşti unul dintre cei mai 
grozavi şi  conştiincioşi oameni din această 
industrie. Îţi mulţumesc pentru că m-ai dus pe 
culmi înalte cu scrierile mele! 

Lui Beth Miller: Eşti o adevărată rază de soare 
şi cea mai organizată persoană pe care am 

tale de a lua notițe! Sunt foarte recunoscătoare 
pentru tot ceea ce faci! 

Echipei de la Writers House: Deşi nu colaborăm 
de foarte multă vreme, mi-aţi întrecut deja cele 
mai nebănuite aşteptări. Nu pot să-mi imaginez 
cărţile pe mâini mai bune sau cu oameni mai buni! 
Sunt atât de mândră să fac parte din familia 
voastră! 

Laurei Keefe: Îţi mulţumesc pentru munca grea 
şi ponturile despre jucării cu care să-l ţin ocupat pe 
Taran! Este foarte amuzant să lucrez cu tine - 
mulţumesc pentru tot! 

Întregii echipe globale de la Bloomsbury: Nigel 
Newton, Emma Hopkin, Kathleen Farrar, Rebecca 
McNally, Cindy Loh, Valentina Rice, Nicola Hill, 
Amanda Shipp, Marie Coolman, Lucy Mackay-Sim, 
Nicole Jarvis, Emily Fisher, Emilie Chambeyron, 
Patti Ratchford, Emma Ewbank, John Candell, 
Donna Gauthier, Melissa Kavonic, Diane Aronson, 
Nick Sweeney, Claire Henry, Nicholas Church, 
Fabia Ma, Daniel O'Connor, Brigid Nelson, Sarah 
McLean, Sarah Knight, Liz Bray, Genevieve 
Nelsson, Adam Kirkman, Jennifer Gonzalez, Laura 
Pennock, Elizabeth Tzetzo şi Valerie Esposito: Vă 
mulţumesc pentru munca incredibil de grea! 

Kaitlin Severini: Îţi mulţumesc pentru editarea 
meticuloasă! 

Christine Ma: Mulţumesc pentru corectura 
extrem de atentă! 

Editorilor din întreaga lume: Vă sunt profund 
de recunoscătoare pentru tot sprijinul şi efortul pe 

care l-aţi depus ca aceste cărţi să ajungă în mâinile 
cititorilor din toată lumea! 

Lui Jillian Stein: E atât de distractiv să lucrez cu 
tine; eşti una dintre cele mai uimitoare persoane 
pe care le cunosc. iți mulţumesc pentru toată 
munca grea şi pentru că eşti tu însăţi! 

Tamar  Rydzinski: Îți mulţumesc pentru 
dedicare şi bunătate! 

Lui Nick Odorision, un adevărat maestru Jedi: 
Mulţumesc pentru că m-ai învăţat toate lucrurile de 
bază ce ţin de echilibru şi importanţa poziţiei 
picioarelor. O foarte mare parte din înţelepciunea 
ta a fost transpusă în această carte (pe lângă 
nemulţumirile mele legate de exerciţiile pentru 
abdomen şi lipsa de echilibru!) 

Lui Jason Chen: Mulţumesc pentru articolul 
despre lovitura cu pumnul - şi mulţumesc şi lui 
Aiman Farooq, Keith Horan, Chris Waguespack şi 
Pete  Carvill, pentru perspectiva nepreţuită şi 
ponturile oferite. Dacă voi ajunge vreodată să mă 
bat într-un bar, sper să-mi aduc aminte măcar 
câteva dintre sfaturile voastre! Dacă am inclus 
vreo informaţie greşită în această carte, vina este 
doar a mea. : 

Anna Victoria: lţi mulţumesc pentru aplicaţia 
(Fit Body) care m-a ajutat să experimentez 
personal atât de mult din transformarea Nestei. 
Niciodată nu mi-am dat seama cât ar însemna 
pentru mine să fiu în stare să fac o singură flotare 
(deşi m-aş putea lipsi de genuflexiunile cu 
greutăţi!). Headspace, mulţumesc pentru calmul şi 

odihna pe care mi le-am găsit cu ajutorul 
meditaţiei. 

Dr. C.: Aş vrea să vă spun atât de multe, şi ştiu 
că nimic nu va reuşi să-mi exprime recunoştinţa. 
Dar mă voi limita la a vă mulţumi pentru cât de 
mult m-aţi ajutat. 

Aş vrea să îi mulţumesc profund şi lui Mahu 
Whenua, din Noua Zeelandă: Mersul pe cărările de 
munte, faptul că am ascultat vuietul râului şi am 
urmărit parcursul soarelui pe bolta cerească m-au 
inspirat când am descris drumeţia Nestei şi a lui 
Cassian. (Deşi aproape mi-am sucit glezna de 
câteva ori încercând să iau notițe şi să merg în 
acelaşi timp!) Proprietatea ta este locul meu 
preferat din lume, unde am atins un nivel al păcii 
şi-al clarităţii pe care tot nu prea pot să mi-l explic. 
ti mulţumesc ţie şi poporului maori pentru 
vindecarea pe care aceste ţinuturi au oferit-o 
sufletului meu obosit. 

Lynette Noni: Mulţumesc pentru prietenia care 
îmi luminează zilele şi pentru că eşti cea mai 
inteligentă critică pe care o am drept parteneră de 
pe planetă! Nu ştiu ce m-aş face fără tine! 

Prietenei mele, Steph Brown: Te iubesc! Atâta 
tot. (Bine, nu e numai atât, dar ai aflat până acum 
ce simt pentru tine!) 

Louisse Ang şi Laura Ashorth: Ştiu că am zis-o 
de o mie de ori, dar vreau să ştiţi cât de mult vă 
ador şi ce norocoasă sunt că vă cunosc pe 
amândouă. 

Minunaţilor mei părinţi şi familiei mele: A 
trecut foarte mult timp de când nu am mai reuşit 

să ne vedem, dar v-am simţit dragostea chiar şi de 
la mii de kilometri. Nu ştiu ce aş face fără voi. ŞI 
socrilor mei, Linda şi Dennis: vă mulţumesc pentru 
ciocolată (chiar şi când am zis că nu vreau!), că 
sunteţi nişte bunici atât de grijulii şi pentru iubirea 
necondiționată. 

Şi, în ultimul rând, tuturor cititorilor mei: 
Bunătatea, generozitatea şi sprijinul vostru 
înseamnă extrem de mult pentru mine. Vă 
mulţumesc pentru că îndrăgiţi aceste personaje şi 
că îmi permiteţi să-mi câştig traiul făcând ceea ce 
îmi place mie cel mai mult. Vă sunt veşnic 
recunoscătoare! 

